
PREDGOVOR 


Odlazak u svijet i povratak u domovinu hrvatskome čovjeku postali su prirodna pojava 
od osamostaljenja Republike Hrvatske, a prijepori s kojima se suočavao u prošlosti 
danas su posve drukčiji. Od vremena prekooceanskog putničkog parobroda Neptunia 
na kojemu su se mjesecima tiskale tisuće iseljenika sa zavežljajima na putu u obećanu 
zemlju do Jambo Jeta u kojemu tjeskoba putnika prestaje za desetak sati, a susreti 
bližnjih događaju se u virtualnom prostoru u realnome vremenu — priča o iseljeništvu i 
matičnoj domovini postaje još izazovnija i zahtjevnija. Rasprave o identitetu iseljenika 
u zemljama prijma danas su prisutnije nego ikad prije jer došljaci, osim prije domi- 
nantne uloge na tržištu radne snage, dobivaju novu socijalno i kulturno integrirajuću 
ulogu na svim razinama. Među pripadnicima trećega naraštaja iseljenika imamo vrsnih 
analitičara suvremenih procesa. U ovome godištu Zbornika svojim pisanjem o hrvats- 
kim zajednicama i djelovanjem u domicilnim društvima privlače pozornost mladi ljudi 
hrvatskoga podrijetla poput akademika i književnika A. Moralesa Milohnica i J. Mi- 
hovilovicha iz Čilea, S. Habjanović i M. Yasbincek iz Australije, S. Božić Vrbančić 
s Novoga Zelanda, S. Meštrovića iz SAD-a, A. Polegubića i G. Krnića iz Njemačke 
ili pak mlađi autori hrvatskih manjina iz europskih zemalja poput D. Šokčevića i T. 
Žigmanova. 

Sasvim je drukčiji kut gledanja na pojam identiteta jednog Hrvata trećeg naraštaja u 
Americi od jednog Hrvata koji je rođen u Njemačkoj ili Čileu. No ovdje, u procesu 
integracije je možda i prednost: i jedan i drugi mlađi naraštaj Hrvata u različitim 
zemljama diljem svijeta izjasnit će se Hrvatima, dok će njihov zajednički tercijarni 
identitet možda biti isti: bilo gledanje svjetske atletičarke Vlašić iz Splitu, bilo pak 
prianjanje istom životnom stilu... Potrebno je zato da se, ovisno o zemlji i kulturno- 
političko-povijesnom okružju u kojima žive potomci hrvatskih iseljenika, mjerodavne 
institucije u RH koriste učinkovitijim pristupom u očuvanju hrvatskog identiteta među 
Hrvatima u inozemstvu. U tome će im svakako biti poticajni autorski prilozi naših 
pouzdanih stalnih suradnika poput Lj. Antića, G. Borića, I. Čizmića, I. Dončević, Z. B. 
Jurčića, J. Ljubetića, D. M. Pavičića, M. Sopte, V. Šakića ili pak S. Vulić. Moramo bolje 
poznavati različitosti životnih stilova Hrvata u inozemstvu. Tako Hrvatski iseljenički 
zbornik 2008. sa sažetcima na engleskom i španjolskom jeziku ima 9 tematskih cjelina 
koje se sastoje od 47 samostalnih autorskih priloga, a povezuje dvadesetak zemalja 
svijeta. Tematske cjeline Znaci vremena, Baština, Mostovi, Kroatistički obzori, 
Povjesnica izvandomovinstva, Duhovnost, Znanost, Šport te Nove knjige bogate 
su raznim tekstovima o našim uglednim književnicima, glazbenicima i likovnim 
umjetnicima, znanstvenicima te humanitarnim djelatnicima sa svih kontinenata. 


INTRODUCTION 


A departure for the wider world and a return to the homeland have for Croatians be- 
come a quite natural phenomenon ever since Croatia regained its independence, and the 
tribulations faced in the past are today of an entirely different nature. From the time of 
the overseas passenger steamship Neptunia, on which thousands of emigrants crowded 
for months on end, their wrapped bundles nearby, on the way to the promised land — to 
the Jumbo Jet in which the passengers anxiety is over in ten short hours, and in which 
encounters with relations take place in the real time of virtual space — the tale of emigra- 
tion and of the country of origin has become an even more challenging and demanding 
one. Debates on the identity of emigrants in the receiving countries are at the fore now 
more than ever before as the arrivals, besides their once dominant role as labour for 
hire on the workforce market, have acquired a new socially and culturally integrating 
role at all levels. Among the members of the third generation of emigrants we have 
talented analysts of contemporary processes. In this year's issue of the Almanac people 
like academician and writers A. Morales Milohnic and J. Mihovilovich from Chile, S. 
Habjanović and M. Yasbincek from Australia, S. Božić Vrbančić from New Zealand, S. 
Meštrović from the USA, A. Polegubić and G. Krnić of Germany, or younger authors 
from the Croatian minorities in European countries like D. Šokčević and T. Žigmanov 
draw the scrutiny of young people of Croatian origin with their writing on the Croatian 
communities and the activities in the domicile societies. 

The point of view of the concept of identity is quite different for a third generation 
Croat in America than it is for a Croat born in Germany or Chile. But it is here, in the 
process of integration than there may be an advantage: both younger generations of 
Croats in the various countries around the world will declare themselves to be Croa- 
tians, while their common fertiary identity will perhaps be the same: be it watching 
international track and field star Vlašić of Split, or in adhering to the same lifestyle... It 
is necessary, then, depending on the country and the cultural and historical surround- 
ings in which the descendants of Croatian emigrants live, that the relevant institutions 
of the Republic of Croatia use an effective approach to preserving the Croatian iden- 
tity among Croats abroad. They are sure to get encouragement in this task from our 
long time contributing authors such as Lj. Antić, G. Borić, I. Čizmić, I. Dončević, Z. 
B. Jurčić, J. Ljubetić, D. M. Pavičić, M. Sopta, V. Šakić and S. Vulić. We must bet- 
ter appreciate the diversities in the lifestyles of Croatians abroad. The 2008 Croatian 
Emigrant Almanac has 9 thematic sections made up of 47 independent contributions, 
with summaries in English and Spanish, and links twenty countries around the world. 
The thematic sections Signs Of The Times, Heritage, Bridges, Croatian Philological 
Horizons, Expatriate Chronicle, Spirituality, Science, Sports and New Books, are rich in 
various contributions concerning our eminent writers, musicians, artists, scientists and 
philanthropists from all continents. 

INTRODUCCION 


Desde que se independiz6 la Republica de Croacia, para los croatas viajar al exterior 
y retornar a la Patria comenzo a ser un fenomeno natural, mientras que las dificultades 
con las que se encontraban en el pasado, ahora son de otra indole. Desde la &poca del 
buque transatlantico “Neptunia" cuando miles de emigrantes viajaban durante meses 
a la tierra prometida apretujados como sardinas, hasta el Jumbo Jet con el cual las 
penurias de los pasajeros acaban en diez horas, y desde que los encuentros con los seres 
queridos se realizan en un espacio virtual y en un tiempo Teal, el tema de la emigracion 
y la madre Patria comienza a ser mas desafiante y exigente. Hoy, los debates sobre 
la identidad de los emigrantes en los paises de acogida son mas actuales que nunca, 
porque los inmigrantes recićn Ilegados, ademas del antiguo papel dominante que des- 
empefiaban en el mercado de mano de obra, ahora reciben un nuevo papel integracioni- 
sta social y cultural en todos los niveles. Entre los miembros de la tercera generacion 
de emigrantes tenemos excelentes analistas de los procesos contemporaneos. En el 
presente Anuario, con sus articulos sobre las actividades de las comunidades croatas en 
las sociedades domiciliares, nos Ilama la atencion gente joven de origen croata, como 
el academico y literato A. Morales Milohnic y J. Mihovilovich de Chile, S. Habjanović 
y M. Yasbincek de Australia, S. Božić Vrbančić de Nueva Zelanda, S. Meštrović de los 
Estados Unidos, A. Polegubić y G. Krnić de Alemania, lo mismo que jovenes autores 
de las minorias croatas de paises europeos como D. Šokčević y T. Žigmanov. 
Un croata de la tercera generacion de inmigrantes nacido en America del Norte inter- 
preta el significado de identidad de una forma totalmente distinta de como lo hace el 
que nacio en Alemania o en Chile. Pero aqui, en el proceso de la integracićn, quizas sea 
una ventaja esa diferencia de conceptos, porque tanto una generacion de jovenes cro- 
atas como la otra, radicada en diferentes paises del mundo, se declarara croata, mientras 
que su “identidad terciaria? tal vez quede la misma; tratese de la vision del mundo de la 
atleta Vlašić de Split o de una persona que ha adoptado un distinto estilo de vida... 
Por tal motivo, dependiendo del pais y del ambiente historico-cultural donde viven los 
descendientes de emigrantes croatas, es preciso que las instituciones competentes de la 
Republica de Croacia actuen con mas eficacia, a fin de salvaguardar la identidad croata 
entre los connacionales radicados en el extranjero. En esa tarea sin duda les serviran 
de incentivo las contribuciones escritas de nuestros permanentes y confiables colabora- 
dores como Lj. Antić, G. Borić, I. Čizmić, I. Dončević, Z.B. Jurčić, J. Ljubetić, D.M. 
Pavičić, M. Sopta, V. Šakić y S. Vulić, Debemos conocer mejor los estilos de vida de los 
croatas que viven fuera del pais. Asi, el Anuario para la Emigracion Croata “2008 con 
resumenes en ingles y castellano esta dividido en 9 conjuntos tematicos compuestos 
por 47 contribuciones de autores independientes que vinculan a 20 paises del mundo. 
Los conjuntos tematicos Los signos del tiempo, Herencia cultural, Puentes, Horizontes 
croatisticos, Didspora, Espiritualidad, Ciencia, Deportes y Nuevas publicaciones son 
ricos en textos sobre nuestros prestigiosos literatos, musicos, artistas plasticos, cientifi- 
cos y funcionarios humanitarios de todos los continentes. 

Ivan Meštrović: Povijest Hrvata * Hrvati su sudjelovali u sva tri globalna migracijska 
vala kao dio europskih migracija, a rasprave o identitetu migranata u zemljama prijma 
danas su prisutnije nego ikad prije * Osim dosadašnje dominantne uloge glavnih sudi- 
onika na tržištu radne snage, iseljenici dobivaju novu socijalno i kulturno integrirajuću 
ulogu na svim razinama - pogotovo što je početkom 21. stoljeća svaka 35. osoba na 
Zemlji međunarodni migrant 


Ivan Čizmić, Marin Sopta, Vlado Šakić 


HRVATI U SVJETSKOMU MIGRACIJSKOM 
KONTEKSTU 


Početkom  dvadesetprvog stoljeća svaka tridesetpeta osoba na Zemlji 
međunarodni je migrant * Hrvatski iseljenički valovi slijedili su srednjoeu- 
ropske i zapadnoeuropske, što im je olakšavalo prilagodbu na nove kulturne 
sredine i umanjivalo učinke kulturnog šoka koji prati svaki migracijski pro- 
ces * U novim sredinama hrvatski iseljenici ostavljali su kulturne tragove koji 
su ih istodobno integrirali u nove domovine ali ih predstavljali i posebnima 
u odnosu prema vlastitu podrijetlu * Hrvati su sudjelovali u sva tri globalna 
migracijska vala kao dio europskih migracija na nove kontinente pa su time 
dijelili sudbinu ostalih europskih naroda 


Iseljavanja Hrvata i iseljavanje iz Hrvatske nezaobilazni je dio hrvatske povijesti te 
hrvatskog civilizacijskog i kulturnog naslijeđa. Svaka objektivna analiza, naime, 
upućuje na neprijepornu činjenicu da je u svakom hrvatskom migracijskom valu od 
15. stoljeća, kad je zabilježen prvi, prisutna dimenzija koja se odnosi na obranu za- 
padno-civilizacijskog identiteta Hrvatske, to jest bijega pred pogibijom, akulturacijom 
i/ili asimilacijom u domovini. Važno je to naglasiti zbog dva razloga. Iseljavanje iz 
Hrvatske ima mnoge sličnost s iseljavanjima iz mediteranskog i srednjoeuropskog pro- 
stora kojemu Hrvatska povijesno i kulturno pripada. Posebice se te sličnosti uočavaju 
kad se iseljavanja s tih prostora i iz pojedinih mediteranskih i srednjoeuropskih zemalja 
promatraju kroz ekonomsku prizmu. No usmjerimo li pozornost prema nacionalnim i 
kulturno-identitetskim čimbenicima, iseljavanja iz Hrvatske imaju mnoge posebnosti. 
Najvažnija je da su ti čimbenici, mnogo češće nego u drugih sudionika migracijskih 
procesa iz navedenih prostora, bivali temeljnom ili jednako važnom migracijskom 
motivacijom kao i onoj potaknutom gospodarskim čimbenicima. Već prvi zabilježeni 
migracijski valovi u doba turskih osvajanja dokaz su izrečene tvrdnje. Pismo Bernar- 
dina Frankopana nadvojvodi Ferdinandu, 1522. godine, u kojemu Hrvatsku označuje 

«štitom i vratima kršćanstva», svjedočanstvo je o kontinuitetu borbe Hrvata za svoj 
identitet, ali 1 velikih stradavanja, među koja spadaju i stalna iseljavanja s povijesnih 
hrvatskih teritorija. 

Drugi razlog odnosi se na činjenicu da su hrvatski iseljenički valovi slijedili srednjo- 
europske i zapadnoeuropske, što im je olakšavalo prilagodbu na nove kulturne sredine 
i umanjivalo učinke kulturnog šoka koji prati svaki migracijski proces. U novim sre- 
dinama hrvatski iseljenici ostavljali su kulturne tragove koji su ih istodobno integrirali 
u nove domovine ali ih predstavljali i posebnima u odnosu prema vlastitu podrijetlu. U 
tom kontekstu može se tvrditi da su sredine u koje su se Hrvati iseljavali, u znatnijem 
broju, prožete hrvatskim kulturnim tragovima slično prožetosti Hrvatske kulturnim tra- 
govima nekih od civilizacijskih središta u koja su Hrvati pretežito iseljavali. Drugim 
riječima, cjelovito sagledavanje hrvatskog identiteta nije moguće ako se u njega ne 
uključe iseljeni Hrvati i njihova cjelokupna identitetska baština u zemljama u koje su 
iseljavali. 

Glavni problem praćenja hrvatskih iseljavanja jesu oskudni pismeni tragovi u Hrvats- 
koj te raspršene, najčešće privatne arhive i biblioteke koje su ispisane u središtima 
iseljavanja. Razlog tome ponajprije treba tražiti u činjenici da su tijekom dvadesetog 
stoljeća, a posebice njegova drugog dijela, kad se najviše pisalo i prikupljalo pismenih 
tragova o hrvatskom iseljeništvu, hrvatski iseljenici živjeli u većoj ili manjoj mjeri 
komunikacijski izolirani od matične domovine. Prije dvadesetog stoljeća glavna za- 
preka bile su slabo razvijene komunikacije, posebice s prekooceanskim zemljama, a 
tijekom dvadesetog stoljeća politička izolacija hrvatskog iseljeništva — u prvoj i drugoj 
Jugoslaviji -— omogućivala je samo određene oblike povezivanja iseljenih Hrvata s 
matičnom domovinom. Takva opća situacija pridonosila je većoj akulturaciji i asimi- 
laciji od određenih hrvatskih skupina u zemljama prijama, ali, s druge strane, poticala 
je mnoge aktivnosti međusobnog povezivanja iseljenih Hrvata radi očuvanja hrvatsk- 
og identiteta. Tako je tek s uspostavom hrvatske državne samostalnosti i demokracije 
početkom devedesetih godina dvadesetog stoljeća, bilo moguće sustavnije integrirati 
spoznaje o hrvatskom iseljeništvu nastale u Hrvatskoj i izvan Hrvatske. 


Uzroci akulturacije i asimilacije unatoč iseljeničkom pokretu otpora naše političke 
emigracije 


Nekoliko je razloga koji sabiranje spoznaja o hrvatskom iseljeništvu te njihovo 
integriranje i analiziranje čine nedjeljivim od svih drugih analiza važnih za procese 
modernizacije hrvatskog društva u suvremenim integracijskim procesima. Prije svih, 
za hrvatsko iseljeništvo, kao i za hrvatsko društvo u novim povijesnim i političkim 
okolnostima nakon 1991., vrijedi da su nedovoljno ili neprimjereno istraženi, što 
znači da ne postoje temeljni elementi za izradu strategije nacionalne integracije i 
modernizacije prije pristupa suvremenim integracijskim procesima iz nove državne i 

političke perspektive. Ta činjenica znatno otežava donošenje važnih političkih odluka 
ili u procesu političkog odlučivanja znatno povećava rizik pogreške. 

Drugi važan razlog odnosi se na umanjivanje značenja i posljedica oblikovanih stereo- 
tipa o iseljenim Hrvatima, posebno u drugoj polovici dvadesetog stoljeća, koji procese 
nacionalne integracije znatno otežavaju, odgađaju ili utemeljuju na način koji ne odgo- 
vara činjenicama već stereotipnim konstrukcijama. 

Treći razlog odnosi se na zasluge iseljenih Hrvata za uspostavu suvremene demokratske 
hrvatske države. Te zasluge su velike i neprijeporne. One se međutim ne bi smjele pro- 
matrati kao dar iseljenih Hrvata matičnoj domovini, nego kao ravnopravni prinos us- 
postavi države i političke demokracije koje njima konačno omogućuju trajno očuvanje 
hrvatskog identiteta u novim domovinama, sudjelovanje u svim društvenim i gospodar- 
skim procesima u Hrvatskoj te mogućnost da se vrate u svoju matičnu domovinu, ako 
žele. A to također nije dar matične domovine iseljenim Hrvatima, nego jedan od temel- 
jaca očuvanja identiteta i modernizacije hrvatskog društva te gospodarskog razvitka u 
suvremenim globalizacijskim okolnostima. 

Do dvadesetog stoljeća Hrvati su poglavito iseljavali preko oceana, zbog bijega pred 
turskim osvajanjima, što je posebnost hrvatskih migriranja od 15. do 18. stoljeća ili 
zbog sličnih, najčešće ekonomskih, razloga kao pripadnici ostalih europskih naroda, 
posebice iz Srednje Europe i Mediterana. Posebnost u tom kontekstu je veliki migraci- 
jski val krajem devetnaestog i početkom dvadesetog stoljeća, do Prvoga svjetskog rata, 
kad su, uz ekonomske, važan uzrok bili i politički čimbenici, što je navelo poznate 
hrvatske intelektualce i političare da to nazovu «bijegom», «rasapom», «rasulom» i 
slično. Pomnija analiza političkih razloga vjerojatno bi otkrila da Hrvati unatoč ilir- 
skom preporodu i velikom stupnju državnosti koji su imali u okviru Austro-Ugarske, 
nisu ipak tijekom devetnaestog stoljeća uspjeli ostvariti temeljni preduvjet za zaštitu 
naroda od sličnih katastrofa, a to je vlastita država. Zato se i cijelo dvadeseto stoljeće, 
nakon Prvoga svjetskog rata, može promatrati kao stoljeće u kojemu su Hrvati tražili 
put do vlastite države i očuvanja nacionalnog identiteta te da su svi migracijski valovi 
u tom razdoblju bili poticani mješavinom političkih i ekonomskih razloga. U takvom 
se kontekstu odnos iseljenih Hrvata i Hrvata koji su ostali živjeti u domovini ne može 
precizno analizirati bez uzimanja u obzir te temeljne povijesne i političke činjenice. 
S druge strane, tek s uzimanjem u obzir te činjenice lakše je zaključivati i o mnogim 
procesima koji su se u dvadesetom stoljeću događali među iseljenim Hrvatima, kao i o 
stereotipima koji su o njima sustavno oblikovani, a osobito nakon Drugoga svjetskog 
rata. 


Stereotipi o hrvatskom iseljeništvu — čiju tvrdokornost još prevladava 
mlada hrvatska država 


Budući da je za analizu identiteta i budućnost hrvatskog iseljeništva upravo dvadeseto 
stoljeće najvažnije, kratko ćemo se osvrnuti na te stereotipe. 

Prema prvom stereotipu, koji je dominirao cijelom drugom polovinom dvadesetog 
stoljeća do uspostave samostalne hrvatske države, gotovo cijelo hrvatsko iseljeništvo 
prikazivano je kao «ekstremna politička emigracija». Taj stereotip nije se odnosio samo 
na proustašku emigraciju ili pripadnike vojske NDH koji su se bijegom uspjeli spasiti 
od «bleiburškog pokolja», nego se proširivao na sve skupine hrvatskih iseljenika bez 
obzira na motiv migriranja, legalnost odlaska ili prirodu povezanosti s domovinom. 
Posebna snaga tog stereotipa očitovala se u kaznenim prijetnjama svima koji su dola- 
zili u bilo kakav dodir s bilo kime u iseljeništvu tko nije priznavao drugu Jugoslaviju 
ili komunizam kao vladajuću političku ideologiju, te u prisutnosti tog stereotipa čak 
u školskim udžbenicima. Dodajmo da se i pokušaje objektivnog pristupa istraživanju 
hrvatskog iseljeništva u drugoj Jugoslaviji stigmatiziralo. 

I prva i druga Jugoslavija, usmjerujući legitimnost borbe iseljenih Hrvata za demokrac- 
iju i nacionalnu samobitnost u matičnoj domovini prema političkom ekstremizmu, 
uspješno su ostvarivale dva temeljna cilja — očuvanje i prikrivanje nedemokratskog i 
totalitarnog ustroja jugoslavenske države te prikazivanje političkih oponenata tim op- 
cijama političkim ekstremistima, to jest diskreditiralo ih se kao moguću demokratsku i 
građansku alternativu. Održavajući veze samo s onim udrugama i političkim organizaci- 
jama koje su priznavale drugu Jugoslaviju i komunističku ideologiju, i izgrađujući pro- 
jugoslavenske institucije u hrvatskom iseljeništvu tipa «jugoslavenskih škola», iseljene 
se Hrvate dijelilo, a stereotip je jačao. U dijelu hrvatske javnosti taj stereotip postoji i 
danas, a čini se da će ostati sve dok u Hrvatskoj i hrvatskom iseljeništvu postoje ljudi, 
strukture i skupine koji i danas misle da Hrvati nisu sposobni imati ili održati nacio- 
nalnu državu na suvremenim demokratskim načelima i/ili da je Jugoslavija, zapadni 
Balkan ili slično, najbolja državna opcija za Hrvatsku. 

Prema drugom stereotipu, posebno razvijanom nakon velikog iseljeničkog vala 
šezdesetih i sedamdesetih godina, poznatom po nazivu «odlazak na privremeni rad u 
inozemstvo», iseljavali su samo oni koji u drugoj Jugoslaviji nisu mogli naći posao ili 
su bili niže kvalificirana «radna snaga». Taj stereotip pojačavan je tvrdnjom da se is- 
eljavalo poglavito iz «privredno nerazvijenih i zaostalih područja». U Hrvatskoj se pod 
time podrazumijevalo jadranske otoke, Dalmatinsku zagoru te Liku i Gorski kotar. 
Temeljni cilj koji se tim stereotipom htio postići bio je prikriti velike slabosti jugo- 
slavenskoga samoupravnog modela koji nije uspijevao prevladavati velike gospodar- 
ske probleme, zbog čega su premještani u politički sektor radi sprječavanja štrajkova 
radnika i pobuna nezaposlenih. No, krajem šezdesetih i početkom sedamdesetih u 
Hrvatskoj se pod nazivom Hrvatsko proljeće dogodio politički pokret, motiviran gos- 
podarskim problemima, velikim iseljavanjem i političkom represijom. Taj pokret se 
razvio u Hrvatskoj jer je bila najugroženijom jugoslavenskom republikom, među os- 
talim razlozima i stoga što je gotovo polovina iseljenih u navedenom kontekstu bilo iz 
Hrvatske, a s obzirom na gospodarski potencijal bila je najrazvijenija. Drugi cilj nije 
bio javno izgovaran, ali je danas jasno da je poticao iz «velikosrpskog stožera» u drugoj 

Jugoslaviji, kojemu je Jugoslavija služila samo kao maska za ostvarenje velikosrpskih 
težnji. 
Naime iseljavanje velikog broja Hrvata, posebice iz tzv. nerazvijenih krajeva Hrvatske, 
pogodovalo je, kad nastupe povoljne povijesne okolnosti kao što se dogodilo 1990. go- 
dine, lakšem ostvarenju velikosrpskog plana prekrajanja granica na crti Virovitica-Kar- 
lovac-Karlobag. Osim toga, održavan je i pojačavan stereotip o iseljenim Hrvatima kao 
«ekstremnoj političkoj emigraciji» jer su s novim iseljeničkim valovima jugoslavenske 
tajne službe oblikovale tezu o «novim ustašama». U takvu kontekstu nikako se ne čini 
slučajnim da je glavna osoba otvaranja granica «pasošarima» bio najviši «funkcioner» 
u jugoslavenskim tajnim službama Aleksandar Ranković, koji je čak i u Jugoslaviji pre- 
poznat kao političar kojemu je «Velika Srbija», a ne Jugoslavija, temeljni politički cilj 
djelovanja te je na tzv. «Brionskom plenumu» 1966. godine smijenjen. Isto tako nije 
slučajno da su se i glavni politički sudionici Hrvatskog proljeća sustavno povezivali s 
«ustaškom emigracijom», a one koji su pobjegli pred političkom represijom kojom je 
Hrvatsko proljeće razoreno, rabilo se kao dokaz te montirane tvrdnje. No, upravo taj 
«egzodus» Hrvata obnovio je političke pokrete u hrvatskom iseljeništvu, modernizirao 
ih i usmjerio prema cilju koji su kreatori «egzodusa» najmanje željeli — uspostavi sa- 
mostalne i demokratske hrvatske države. 
Treći stereotip usko je povezan s drugim, a činilo ga je prikrivanje ili umanjivanje broja 
visokoobrazovanih građana Hrvatske koji su u drugoj polovini dvadesetog stoljeća iselili 
iz Hrvatske (tzv. «brain drain»). Na taj način lakše je bilo podržavati drugi stereotip, 
a također prikrivati slabosti političkog sustava iz kojeg se visokoobrazovani građani 
iseljavaju. Tek danas se šira hrvatska javnost upoznaje s činjenicom da na uglednim 
stranim sveučilištima predaju stotine profesora koji su podrijetlom Hrvati te da je iz 
Hrvatske iselilo još tisuće visokoobrazovanih stručnjaka različitih zanimanja koji su se 
školovali na hrvatskim sveučilištima. 
Jasno je da su navedeni stereotipi međusobno jako povezani, što navodi na zaključak 
da je postojala politička strategija prema iseljenim Hrvatima u prvoj, a osobito u drugoj 
Jugoslaviji u kojoj su se prožimali politički ciljevi jugoslavenski i velikosrpski orijen- 
tirani političkih dionika i struktura. Zato se danas s dovoljno uvjerljivosti može tvrditi 
da Hrvati koji su ostali živjeti u Hrvatskoj, ni iseljeni Hrvati, u takvu kontekstu jedni 
bez drugih ne bi mogli ostvariti nacionalnu i demokratsku državu. No, da bi ta tvrd- 
nja postala neprijeporna istina, nužno je objektivno analizirati i objasniti sve uzroke i 
posljedice oblikovanih stereotipa, a odnos prema iseljenim Hrvatima izgraditi na mod- 
ernim temeljima i činjenicama proizašlim iz zajedničkog iskustva tijekom posljednjih 
sedamnaestak godina i sustavnih znanstvenih istraživanja. Činjenice nabrojene u ovom 
tekstu mogu poslužiti kao opća orijentacija u tom smjeru te početak promatranja odno- 
sa Hrvatske s hrvatskim iseljeništvom iz nove perspektive, bez prisutnosti posljedica 
proizašlih iz navedenih stereotipa. Drugim riječima, cilj autora nije polemika s po- 
gledima iz drugih perspektiva na taj odnos, nego uspostava nove paradigme temeljene 

na novoj političkoj i društvenoj stvarnosti i znanstvenim činjenicama. U takvu općem 
kontekstu cilj završne analize je sažeti činjenične sklopove u tekstu* i na temelju toga 
pokušati odgovoriti na nimalo lagano pitanje o modernom identitetu i budućnosti 
hrvatskog iseljeništva. Kako bi se umanjio rizik pogreške koji prati svaki pokušaj 
predviđanja složenih društvenih fenomena, u prvom koraku sažimanja osvrnut ćemo 
se na suvremeni svjetski migracijski kontekst i pokušati u njega uklopiti činjenična 
postignuća teksta* koja se odnose na identitet i budućnost hrvatskog iseljeništva. 


Tri vala migranata na svjetskoj sceni 


Međunarodne migracije danas se drže jednom od središnjih dimenzija globalizacije. 
Veliki pokreti stanovništva u prošlim stoljećima mijenjali su ne samo demografske 
slike iseljenih i useljenih područja nego su bitno, a ponekad i presudno, utjecali na 
povijesna, kulturna i socijalna događanja. Tri su golema migracijska vala tome 0so- 
bito pridonijela. Prvi se odnosi na razdoblje od 15. do 18. stoljeća kada se naseljavao 
američki kontinent, drugi od 18. stoljeća do početka Drugoga svjetskog rata, kad su se 
oblikovale nove države na američkom i australskom kontinentu, a treći na razdoblje od 
1965. do danas. Prva dva vala povijesni su valovi, a treći se odnosi na suvremena mi- 
gracijska kretanja koja bitno određuju suvremene globalizacijske procese te u odnosu 
na prva dva imaju i niz posebnosti koje su posljedica svjetskih događanja u Drugomu 
svjetskom ratu i drugoj polovini dvadesetog stoljeća. Budući da je za svjetske procese, 
pa tako i sve važne suvremene procese u Hrvatskoj, treći val mnogo važniji, osvrt 
na njega bit će opsežniji. Razdoblje naseljavanja američkog i australskog kontinenta 
razdoblje je stoljetnih borbi doseljenika iz cijeloga tadašnjeg svijeta, a posebice iz Eu- 
rope, za preživljavanje i bolji život od onoga koji su imali u domicilnim sredinama. U 
tim borbama gotovo je istrijebljeno ili potpuno asimilirano sve zatečeno domorodačko 
pučanstvo, čime se civilizacijski okvir naseljenih područja potpuno promijenio, a 
naseljeničke skupine određivale budućnost novih kontinenata. Hrvati su sudjelovali u 
sva tri globalna migracijska vala kao dio europskih migracija na nove kontinente i un- 
utar europskih migracija te su time dijelili sudbinu ostalih europskih naroda. No u sva 
tri vala Hrvati su, zbog niza povijesnih okolnosti, migrirali i poradi posebnih razloga. 
U prvom migracijskom valu to se odnosi na migriranje (bijeg) Hrvata u okolne eu- 
ropske zemlje ili prisilno, u ropstvo u Tursku zbog turskih osvajanja hrvatskih po- 
vijesnih područja. Najdramatičnije razdoblje u prvom valu nastupilo je nakon bitaka na 
Krbavskom i Mohačkom polju (1493. i 1527. godine) kad je, prema pisanju hrvatskog 
povjesničara i književnika Lopašića, (...) u takvim žalosnim prilikama koje su tečajem 
šesnaestog i sedamnaestog vijeka snalazile naše krajeve oko Kupe i Korane mnogo 
naroda nestalo, a cijeli predjeli ostadoše pusti i nenapučeni (...). Usput rečeno, čini 
se da je ta posebnost hrvatskih migracija u odnosu prema europskim prije trajna nego 
privremena dimenzija i u prvom i u drugom valu, a posebice u dvadesetom stoljeću. 

Kao što je navedeno, prema nekim procjenama, u prvom globalnom migracijskom valu 
Hrvatsku je iz različitih razloga napustilo oko dvjesto tisuća ljudi, što je s obzirom 
na tadašnji ukupan broj stanovnika oko trećina hrvatskog stanovništva. Može se tek 
pretpostaviti kolika je to bila demografska i nacionalna katastrofa jer se to pučanstvo, 
bez obzira na to je li slijedilo «euromigracijska» gibanja ili je bježalo i progonjeno 
od Turaka, može držati potpunim demografskim gubitkom. Naime u okolnim zeml- 
jama, Italiji, Mađarskoj i Austriji te nekim udaljenijima, ima tek tragove toga velikog 
broja prognanih, a na američkom kontinentu nazočnost Hrvata može se pratiti tek kroz 
postignuća naših poznatih iseljenika, najčešće misionara (primjeri Paletina, Ratkaja, 
Konšćaka, Kundeka...). No, može se opravdano tvrditi da su svojim djelovanjem u 
novim sredinama znatno pridonosili njihovu gospodarskom i kulturnom prosperitetu, o 
čemu postoje pismeni tragovi i svjedočanstva, od kojih je dio spomenut u našoj knjizi 
Iseljena Hrvatska i čemu je nužno u budućnosti posvećivati mnogo više pozornosti. 
Ti Hrvati i njihova postignuća su, naime, ostavili neprijeporna i trajna svjedočanstva, 
na svjetskoj razini, o stoljetnoj hrvatskoj zapadnocivilizacijskoj povijesnoj i kulturnoj 
pripadnosti. Drugi globalni migracijski val događao se između 1820. i 1914., au Hrvat- 
skoj, zbog posebnih okolnosti, kako je navedeno u povijesnom dijelu knjige, započeo 
je oko 1880. godine. Glavna karakteristika tog vala na svjetskoj razini jest njegova 
jednosmjernost između dva dijela svijeta koji se danas ubrajaju u najrazvijenije, to jest 
iz Europe prema Americi i Oceaniji. U tom razdoblju, nazvanom u svjetskoj migraci- 
jskoj literaturi «prvim globalnim stoljećem», iz Europe je u Ameriku iselilo oko 50 
milijuna ljudi, od kojih 30 milijuna individualno, a u Australiju i Novi Zeland dodatnih 
3,5 milijuna. Taj se val stabilizirao tek oko 1930. godine kad je zavladala tzv. «velika 
depresija» u SAD-u, a useljenička politika u zemljama prijma postala restriktivnijom. 
Uz Europljane, u tom razdoblju u iste zemlje prijma iselio je i veliki broj migranata iz 
nerazvijenih zemalja, a posebice Kine i Indije. 

Glavno je obilježje toga globalnog vala, uz uzimanje u obzir nekih posebnosti i raz- 
lika između motivacije europskih i azijskih iseljenika, pretežito ekonomska motivi- 
ranost migranata, koji su bili privučeni brzim ekonomskih rastom Amerike i Oceanije, 
mogućnošću zapošljavanja i velikim razlikama u zaradama za iste vrste poslova. Na 
europskoj razini važna je karakteristika tog vala u odnosu prema prvom što se pojavio 
mnogo veći relativni udio iseljenika iz južne, srednje i istočne Europe. 

Taj migracijski val prouzročio je i u zemljama prijma i u zemljama iseljenja znatne 
promjene, posebice gospodarske. Na primjer, u Argentini je između 1870. i 1910. 
pučanstvo poraslo za 60%, a radnička populacija za 90%. S druge strane Europa je 
izgubila 11% ukupne i 13% radničke populacije, s pojedinačnim primjerima Irske i 
Italije koje su izgubile više od 30% radničke populacije. Taj val je na svjetskoj razini, 
između zapadne Europe, SAD-a, Južne i Srednje Amerike, Australije i Novog Zelanda 
stvorio tzv. «veliku atlantsku ekonomiju». 

Hrvatska je s Europom dijelila sudbinu i u tom valu, ponovno uz neke posebnosti. Mo- 

tivacija za iseljavanje bila je pretežito ekonomska, taj val započeo je u drugoj polovini 
devetnaestog stoljeća, a glavnina hrvatske populacije iselila se nakon 1880. Važno je 
također napomenuti da je, sukladno iseljenicima iz drugih europskih zemalja, iseljavao 
radno i reprodukcijski najsposobniji dio hrvatskog pučanstva, što je u Hrvatskoj, slično 
prvomu globalnom valu, ponovno izazvalo demografske i gospodarske gubitke koji se 
mogu ocijeniti katastrofalnima. Takvo stajalište podržavaju i činjenice koje se odnose 
na posebnost iseljavanja iz Hrvatske u tom valu. Naime, za Tazliku od većine europskih 
zemalja, posebice zapadnoeuropskih, iz kojih je iseljavanje znatno slabije tridesetih go- 
dina dvadesetog stoljeća, iz Hrvatske se istom žestinom nastavilo između dva svjetska 
rata, a znatan broj iselio je i povezano s Prvim svjetskim ratom. Uz taj dio drugoga mi- 
gracijskog vala iz Hrvatske, uz ekonomsku motiviranost, povezana je i politička moti- 
viranost za iseljavanje, o čemu postoje brojni pismeni tragovi u povijesnim, političkim 
i književnim tekstovima (npr. Radićevi i Matoševi tekstovi). Uglavnom prema većini 
postojećih, a nepreciznih procjena, iz Hrvatske se u valu od 1880. do Drugoga sv- 
jetskog rata iselilo oko pola milijuna ljudi. Većina je podrijetlom iz Dalmacije, s otoka 
te iz gorske Hrvatske, što je u migracijskoj literaturi poslije Drugoga svjetskog rata 
protumačeno stereotipom «tradicionalnim migracijskim hrvatskim krajevima», čime 
se zapravo prenaglašavala ekonomska, a prikrivala nacionalna i politička dimenzija tog 
vala, kao i onog nakon Drugoga svjetskog rata. 

Različito od prvog vala, o kojemu postoje malobrojni istraženi tragovi i pismena 
svjedočanstva, o drugom postoje mnogobrojni tragovi u hrvatskom iseljeništvu, o koji- 

Slika 1. 

Apsolutni i relativni udjel migranata 
u svjetskoj populaciji u razdoblju 
1965.-2050. (Izvor: Populacijski odjel 
UN-a, 2002.) 

Slika 2. 
Međunarodni migranti 
s obzirom na regiju pri- 

jama od 1960. do 2000. 
godine, izraženo u miliju- 
nima (Izvor: UN, Opći 
trendovi migrantskog 
udjela; Revizija 2003.) 





ma se u Hrvatskoj više počelo pisati i raspravljati tek s hrvatskim osamostaljenjem. Na 
temelju dosadašnjih spoznaja, koje su u većem broju opisane u našoj zajedničkoj knjizi 
Iseljena Hrvatska, može se tvrditi da je taj val, osim navedenih negativnih učinaka, 
proizveo i mnogo pozitivnih, od kojih su najvažniji oni koji se odnose na promicanje 
i očuvanje hrvatskoga nacionalnog i kulturnog identiteta u zemljama prijma, koje za- 
pravo čine krug najrazvijenijih svjetskih zemalja. Stoga će se na ta postignuća detaljnije 
osvrnuti u okviru raspravljanja o nacionalnom i kulturnom identitetu. 

Treći globalni migracijski val započeo je šezdesetih godina dvadesetog stoljeća i traje 
do danas. U razdoblju od 1965. do 2000. apsolutni broj migranata na svjetskoj razini se 
udvostručio iako je relativni udio ostao stabilnim zbog udvostručenja ukupne populacije 
na Zemlji. Radi jasnijeg uvida u taj val, koji u suvremenim globalnim uvjetima i integraci- 
jama ima znatan odraz na gospodarska, politička i kulturna zbivanja u mnogim zemljama 
svijeta, na slici 1. prikazani su apsolutni i relativni pokazatelji tog migracijskoga kretanja 
u odnosu prema svjetskoj populaciji te procijenjeno stanje do 2050. godine. 

Razvidno je iz slike 1. da je početkom dvadeset prvog stoljeća svaka trideset peta osoba 
na Zemlji međunarodni migrant. Uz nagli rast apsolutnog broja migranata u drugoj po- 
lovini dvadesetog stoljeća, to jest u trećem globalnom migracijskom valu, taj val znatno 
se razlikuje od prva dva s obzirom na motivacijsku pozadinu i smjerove migriranja. 
Kako bismo kratak osvrt na te karakteristike trećega globalnog migracijskog vala učinili 
razvidnijim, na slici 2. prikazuju se opći svjetski migracijski trendovi. 

U odnosu prema prvom i drugom valu koje je poglavito obilježavalo interkontinentalno 
migriranje prema Americi i Oceaniji, treći val obilježava migriranje iz nerazvijenih u 
razvijene zemlje. Zbog toga se znatno smanjio broj migranata iz Europe i Sjeverne 
Amerike iz azijskih zemalja te Latinske Amerike i Kariba. Oceanija je zadržala snažan 
useljenički trend (slika 2). S obzirom na relativan broj (slika 1.) primjećuje se zna- 
tan porast migranata između 1985. i 2000., što je prouzročeno raspadom komunizma 
i posljedičnim stvaranjem novih država na teritorijima nekih socijalističkih zemalja, 

posebice bivšeg SSSR-a, te pojačanim migriranjem s Istoka prema Zapadu ili unutar 
bivšeg SSSR-a iz jednih u druge novostvorene države. Analiza suvremenih useljeničkih 
politika u tradicionalnim i novim useljeničkim zemljama, međutim, pokazuje da će se 
u idućim desetljećima relativni udjel migranata u odnosu prema svjetskoj populaciji 
ponovno stabilizirati i nešto smanjiti. Premda se relativni broj migranata u trećem glo- 
balnom migracijskom valu nije mijenjao u usporedbi s drugim valom, promijenjena je 
znatno i motivacijska pozadina i efekti migracijskih procesa u zemljama prijma kao i u 
zemljama podrijetla. U trećem valu, naime, nije toliko dominantna ekonomska dimen- 
zija budući da su restriktivnije politike useljavanja omogućile useljavanje samo obra- 
zovanijim migrantima (tzv. «brain drain»), a niže kvalificiranima, koji su u «prvom glo- 
balnom stoljeću» bili dominantni, onemogućivale useljavanje. Pojavio se stoga, ai zbog 
političkih i gospodarskih prilika u mnogim nerazvijenim zemljama veći broj neregis- 
triranih (ilegalnih) migranata (prema nekim procjenama nekoliko milijuna na godinu). 
Na složeniju situaciju u trećem valu, osim tih čimbenika, djelovala je i veća protočnost 
financijskoga kapitala i oblikovanje svjetskog tržišta robe i usluga. U takvu kontek- 
stu na globalnoj razini, nacionalnim i socijalnim razinama, migracije su prouzročile 
mnoge procese, od kojih su neki djelovali pozitivno a neki negativno, na gospodarsku, 
političku ili socijalnu situaciju u zemljama podrijetla iu zemljama prijma. Na globalnoj 
razini danas se najviše raspravljaju problemi akulturacije, asimilacije 1 diskriminacije 
migrantskih skupina, a na nacionalnim razinama, u zemljama prijma pojavljuju se i 
problemi povezani s ksenofobijom. Stoga je na globalnoj i nacionalnim razinama, da- 
nas, bavljenje kulturnim i socijalnim posljedicama migracija mnogo izraženije nego u 
drugom valu i izraženije nego bavljenje njihovim gospodarskim učincima. 


Multikulturalizam - prepoznavanje različitosti i značajke suvremenih iseljavanja iz 
Republike Hrvatske 


Modelom multikulturalizma koji prepoznaje etničke, rasne i kulturne razlike i promiče 
toleranciju različitosti u zemljama prijma, nastoji se zamijeniti ili potisnuti asimilacijski 
model koji, kao što je navedeno, proizvodi niz negativnih kulturnih i socijalnih učinaka. 
Drugim riječima, rasprave o nacionalnom i kulturnom identitetu migranata u zemljama 
prijma danas su prisutnije nego ikad prije, jer je to povezano s globalizacijskim proces- 
ima u kojima istodobno sudjeluju mnoge zemlje podrijetla i zemlje prijma migranata. 
Time migranti, osim dosadašnje dominantne uloge glavnih sudionika na tržištu radne 
snage, dobivaju novu socijalnu i kulturnointegrirajuću ulogu na svim razinama. 

Hrvatski migranti i u trećem globalnom valu sudjelovali su kao iseljenici, s različitim 
motivacijama iseljavanja te sukladno tome doživljavali različite sudbine. Za razliku od 
dva prethodna vala, u ovom trećem, koji za Hrvatsku, također, ima sva obilježja de- 
mografske i socijalne katastrofe, glavni pravci migriranja bili su podijeljeni na preko- 
oceanske i zapadnoeuropske, a motivi migriranja pretežito na političke, ekonomske ili 

pomiješane jedne i druge. Dok se smjerovi migriranja preklapaju s navedenom svjets- 
kom situacijom prikazanom na slici 2., broj hrvatskih migranata i njihova motivacija 
za migriranjem imaju, uza sve sličnosti s globalnom migracijskom slikom, i niz poseb- 
nosti. 
Na drugojugoslavenskoj razini i po apsolutnom i relativnom broju hrvatski iseljeni- 
ci, nakon Drugoga svjetskog rata, bili su umnogome najbrojniji kad ih se uspoređuje 
s iseljenicima iz drugih republika druge Jugoslavije, a posebice kad se Hrvatima iz 
Hrvatske pridodaju i Hrvati iz Bosne i Hercegovine kao pripadnici istoga nacionalnoga 
korpusa. Isto tako u europskom kontekstu Hrvati su na samom vrhu, s nekoliko drugih 
naroda, prema relativnom broju iseljenika, u trećem globalnom valu, u zapadnoeurop- 
ske ili prekooceanske zemlje. 
S obzirom na motivaciju, iseljavanje Hrvata može se na nacionalnoj razini podijeliti 
u tri posebna vala. Prvi je i u drugojugoslavenskom i svjetskom kontekstu hrvatska 
posebnost, povezan je s Drugim svjetskim ratom, motivacija je bila gotovo isključivo 
politička, a iseljavanje ilegalno. Bio je to, zapravo, bijeg pred pogibijom, nakon rata, 
kojoj su bile izložene stotine tisuća Hrvata zbog nacionalne pripadnosti, bez ikakve 
mogućnosti da se legalno brane i dokazuju svoju nevinost. Oni koji nisu uspjeli pobjeći, 
bili su žrtve besprimjernog zločina na prostoru bivše Jugoslavije, a i u europskom kon- 
tekstu nakon Drugoga svjetskog rata. Prema dosadašnjim, najčešće nepreciznim procje- 
nama, oko 250 000 Hrvata u tom se valu ilegalno iselilo, a sličan broj je neposredno 
nakon drugoga svjetskog rata ubijen od jugoslavenske vojske na Bleiburgu i križnim 
putovima. 
Motivacija iseljenika u drugom hrvatskom valu slična je motivaciji iseljenika iz drugih 
europskih zemalja u razdoblju između 1965. i 1990., to jest bila je pretežito ekonomska. 
No kad se uzme u obzir da su zbog ekonomskih razloga iz druge Jugoslavije najviše 
iseljavali Hrvati, iako su gospodarske mogućnosti Hrvatske u usporedbi s drugim 
republikama druge Jugoslavije bili najviši, da su nakon Hrvatskog proljeća mnogi 
iselili isključivo zbog političkih razloga te da su Hrvati iz Bosne i Hercegovine 
bili relativno najbrojniji u toj republici, motivaciju nije moguće pripisati samo 
gospodarskim čimbenicima nego im je nužno pribrojiti i one političke koje je kreirao 
sam jugoslavenski politički vrh. 
Treći val uslijedio je u procesu hrvatskog osamostaljenja, hrvatskog obrambenog rata 
za neovisnost i poslijeratnog stanja u kojemu se Republika Hrvatska našla. Taj treći val 
ponajprije obilježava činjenica da se prvi put znatnije iseljavalo iz neovisne hrvatske 
države, ali da se prvi put znatnije i useljavalo u Hrvatsku, premda su to pretežito bili 
Hrvati i Muslimani iz Bosne i Hercegovine. Motivacija za iseljavanjem ima određenih 
sličnosti s trećim globalnim valom jer je jednim dijelom iseljavanje uvjetovano gos- 
podarskom situacijom prouzročenom srpskom agresijom na Hrvatsku i Bosnu i Her- 
cegovinu ili nepravednim i neučinkovitim privatizacijskim modelom koji je naglo 
povećao broj nezaposlenih. U tom kontekstu hrvatska posebnost odnosi se na odlazak 

velikog broja mladih i obrazovanijih koji u novonastalim okolnostima nisu vidjeli brzu 
perspektivu zapošljavanja ili primjerenog školovanja. Tome je posebno pridonio veliki 
broj prognanika iz Hrvatske i izbjeglica iz Bosne i Hercegovine. 

Suvremena hrvatska iseljenička slika pretežito je uvjetovana iseljavanjem u trećem 
i djelomično iseljavanjima u drugom globalnom migracijskom valu. Zapadnoeurop- 
ske zemlje u tom kontekstu, u drugom valu, bile su gotovo isključivo prolazne zem- 
lje za konačna prekooceanska odredišta. U trećem valu većina iseljenika zadržavala 
se u zapadnoeuropskim zemljama (najčešće u Njemačkoj, Italiji, Austriji, Švedskoj 
i Švicarskoj), a ostali su odlazili u prekooceanske zemlje (najčešće SAD, Australiju, 
Kanadu, Južnu Ameriku). 

U Institutu «Ivo Pilar» provedeno je krajem devedesetih istraživanje na uzorku iselje- 
nika koji su se nakon 1990. vratili u Hrvatsku. Prema podacima iz tog istraživanja 
jedna petina je migrirala zbog političkih razloga, a dvije trećine zbog ekonomskih ili 
mješavine ekonomskih i političkih. Politički motivi, kao što je spomenuto, dominirali 
su u prvom hrvatskom poslijeratnom valu, a ekonomski šezdesetih do devedesetih go- 
dina. Valja napomenuti da je oko 60% iseljenika u tom valu Hrvatsku napustilo indi- 
vidualno (odlazak na tzv. privremeni rad) i da su im se obitelji masovnije pridruživale 
tek u drugoj polovini sedamdesetih godina kad je bilo razvidno da se odlazak na «pri- 
jevremeni rad» u velikoj većini primjera pretvorio u trajno iseljavanje. 

Raznolikost motivacija za migriranjem među hrvatskim iseljeništvom u drugom, a 
posebno u trećem valu te posebnost u odnosu prema drugim europskim zemljama, 
znatno su usporavale, nakon Drugoga svjetskog Tata, integracijske procese u hrvatskom 
iseljeništvu. Na društvenoj razini glavne čimbenike usporavanja treba tražiti u tegob- 
nim okolnostima u kojima su se Hrvati nalazili dolaskom u zemlje prijma i raznolikosti 
njihova društvenog i regionalnog podrijetla. 

Summary 


Ivan Čizmić, Marin Sopta, Vlado Šakić 


CROATIANS IN THE GLOBAL MIGRATION 
CONTEXT 


Emigration from Croatia has numerous similarities with emigration from the Mediter- 
ranean and Central European area to which Croatia belongs to by its history and culture. 
The chief problem in studying the various waves of emigration from Croatia is posed 
by the scarcity of written records. Before the twentieth century the major obstacle was 
poorly developed communications, especially with overseas countries, while during 
the twentieth century it was the political isolation of the Croatian emigrant communi- 
ties. This general situation contributed to a greater cultural integration and assimilation 
among Croatian groups in the receiving countries but, on the other hand, also encour- 
aged many activities aimed at mutually linking emigrant Croatians and preserving their 
Croatian identity. And so it was only with the establishment of an independent demo- 
cratic Croatia in the early 19905 that it became possible to more systematically integrate 
knowledge concerning Croatian emigration, collected both in Croatia and abroad. 
International migrations are today considered to be one of the central dimensions of 
globalisation. Great movements of population in the past centuries altered not only the 
demographic picture of areas receiving immigrants and those from which emigrants 
departed, but they also significantly, sometimes crucially, influenced historical, cul- 
tural and social events. There are three massive waves of migration that contributed to 
this in particular. The first covers the period from the 15th to 18th centuries when the 
American continent was being colonised, the second from the 18th century to the start 
of World War II, when the new states on the American and Australian continents were 
being formed, and the third from 1965 to the present. 
Croatians participated in all three global migration waves as a part of the European 
migration to the new continents and of emigration routes within Europe, and as such 
shared the fates of the other European nations. Debates on the national and cultural 
identity of migrants in the receiving countries are more current now than ever, as they 
are linked with globalisation processes in which the many receiving countries and those 
from which emigrants departed take part in together. By this the migrants, besides their 
dominant role to date, that of the chief source of labour, acquire a new social and cultur- 
ally integrative role at all levels. 

Resumen 


LOS CROATAS EN EL CONTEXTO 
MIGRATORIO MUNDIAL 


Las distintas emigraciones de la poblacion croata son parecidas a las de otros pueblos 
de la region mediterranea y centroeuropea, de la cual Croacia -por razones culturales 
e historicas- tambićn forma parte. La escasa documentacion sobre estos movimientos 
migratorios croatas, dificulta sobremanera la tarea de hacer un seguimiento preciso de 
este fenomeno. Antes del siglo veinte, el principal obstaculo eran las comunicaciones 
mal desarrolladas, especialmente en los paises de ultramar, mientras que en el siglo 
veinte, el principal escollo fue el aislamiento politico de la diaspora croata. Semejante 
situacion contribuyo al desarraigo cultural y acelero el proceso de asimilacion de de- 
terminados grupos de emigrantes croatas en los paises de acogida, pero tambićn los 
incentivo a desarrollar diversas actividades con el objeto de vincularse y conservar la 
identidad nacional. 

Recićn despućs de la independencia y democratizacion de Croacia, ocurrida a prin- 
cipios de los afios noventa del siglo veinte, se pudo iniciar un estudio mas detallado 
sobre la emigracion croata. 

Hoy en dia, las migraciones internacionales son la dimension central de la globalizacion. 
El desplazamiento de grandes masas migratorias en los siglos pasados cambiaron no 
solo el cuadro demografico, sino que muchas veces influyeron, en algunos casos de- 
cisivamente, sobre los acontecimientos historicos, culturales y sociales de las regiones 
afectadas por la Ilegada o el €xodo de habitantes. Hubo tres grandes oleadas migratorias 
que contribuyeron a ello. La primera abarca del siglo XV al XVIII, cuando comenzo a 
poblarse el continente americano. La segunda, del siglo XVIII hasta principios de la 
Segunda Guerra Mundial, y la tercera de 1965 hasta nuestros dias. 

Los croatas participaron -como parte de las migraciones europeas- en todas las tres 
migraciones globales hacia los nuevos continentes e incluso intervinieron en el des- 
plazamiento de habitantes dentro de la propia Europa, compartiendo el destino de otros 
pueblos europeos. 

Hoy en dia, los debates sobre la identidad nacional y cultural de los emigrantes en los 
paises de acogida son mas actuales que nunca, porque el tema esta vinculado con los 
procesos globalizadores en los que participan simultaneamente muchos paises, tanto 
los de procedencia como los de establecimiento. Con ello, ademas de ejercer un papel 
protagonico dominante en el mercado de mano de obra, los migrantes cumplen a todo 
nivel un nuevo rol social, cultural e integrador. 

Gojko Borić 


HRVATI U NJEMAČKOJ PRED IZAZOVIMA 
INTEGRACIJE 


Stranci u Njemačkoj, među kojima je oko 400.000 Hrvata i to iz RH i BiH, 
nalaze se između čekića njemačke Leitkulture i nakovnja multikulturalizma, 
a to je teško izdržati, ali je moguće oduprijeti se i u suživotu oblikovati vlas- 
titi identitetski sklop, posebice njihov drugi i treći naraštaj, ako im uspije 
sačuvati vlastiti jezik, kulturu i nacionalne posebnosti uz usvajanje jezika, 
kulture i europskih specifičnosti zemlje u kojoj žive 


Riječi katkad više skrivaju nego što otkrivaju svoje značenje. To se odnosi na dvije 
sintagme s kojima su nekadašnja komunistička Jugoslavija, i Hrvatska kao dio nje, te 
demokratska Njemačka označavale inozemnu radnu snagu u Njemačkoj i ostalim za- 
padnoeuropskim zemljama. Posebno je u tome znakovit jugoslavenski terminus techni- 
cus “naši građani privremeno zaposleni u inozemstvu". Tu je ponajprije onaj famozni 
"naši" koji označava gotovo vlasništvo nekoga ili nečega. Od te riječi postoji izveden- 
ica našijenci, dakle izraz “naši ljudi", kako bi se izbjeglo reći kojoj državi ili kojemu 
narodu pripadaju. To se rabilo i pri označivanju jezika, umjesto da se kaže hrvatski ili 
srpski, govorilo se “'naš jezik", čime se je neutraliziralo, ali i prikrilo njegovo pravo 
ime. Dakle, “'naši građani privremeno zaposleni u inozemstvu“. Kakva ironija! Možda 
je to vrijedilo u samim počecima odašiljanja radne snage iz Jugoslavije u zapadno ino- 
zemstvo, ali je uskoro svima moralo biti jasno da se o nekoj privremenosti više uopće 
ne može govoriti. Ali sintagma je ostala kao primjer licemjerja jedne države koja je 
“izvozila radnu snagu" i to, prema mišljenju Vladimira Bakarića, nazivala “našim 
sudjelovanjem u razmjeni rada". Drukčije rečeno: mi (Jugoslavija) izvozimo radnu 
snagu, a zauzvrat dobivamo njezine novčane doznake i zapadne kredite, što bi se mo- 
glo nazvati i “trgovinom robljem" na vrlo lukav način, jer su od toga, navodno, svi 
profitirali, osim, u krajnjem slučaju, samih robova.U Njemačkoj i Austriji strane se rad- 


25 


HRVATSKI ISELJENIČKI ZBORNIK 2008., Gojko Borić: Hrvati u Njemačkoj pred... 





nike vrlo dugo nazivalo “'gastarbajterima“ (gostujućim radnicima). Kakva ironija! Zar 
gosti igdje moraju raditi? Očito je taj naziv nastao iz njemačko-austrijskog “osjećaja 
krivnje" zbog stvarnog naziva te radne snage za vrijeme Trećeg Reicha “*Fremdarbe- 
iter"', strani radnici. Švicarci te “krivnje“ nemaju, oni stranu radnu snagu bez ikakva 
kompleksa nazivaju Fremdarbajterima. 

U međuvremenu nestao je izraz Gastarbajter, da bi dobio još ružniji nadomjestak, *?lju- 
di s migracijskom pozadinom". Tipično “sociološki kineski" koji obični ljudi, a najviše 
pogođeni, uopće ne upotrebljavaju. I tu se vidi kako je znanost katkad “izvan života". 
A život iz kojega su došli “naši ljudi" u Njemačku bio je sve drugo samo ne povoljan 
za njih. Turci, Talijani, Španjolci, Portugalci i ostali dolazili suu Njemačku samo zbog 
gospodarskih (ne) prilika u svojim zemljama. U hrvatskom su slučaju te prilike i te 
kako bile opterećene politikom, onom jednog komunističkog režima o kojemu se danas 
u Hrvatskoj premalo kritički govori kao antidemokratskom i protuhrvatskom, jer se 
njegovi brojni “ "nasljednici" nalaze u strukturama vlasti i u medijima, a oni ta vremena 
proglašavaju mnogo boljima (ako se u tome smislu uopće može govoriti), nego što su 
bila. U Hrvatskoj naprosto nije izvedena antikomunistička revolucija kao, primjerice, u 
Poljskoj i bivšoj istočnoj Njemačkoj koja bi “željeznom metlom" pomela sve ostatke 
jugokomunizma. To je veliki manjak hrvatskoga društva, tipičan za sav njegov razvoj 
u 20. stoljeću, u kojem nijedna ideja nije dovedena do kraja svojega ostvarenja i zbog 
toga pokopana zbog svojega neuspjeha. 

Hrvati su dolazili na rad u Njemačku i ostale zapadnoeuropske zemlje, a da se za to 
uopće nisu pripremali. Nitko u Jugoslaviji nije vodio računa o tome da bi za te ljude kao 
“poputbinu'" trebalo organizirati barem jezične tečajeve i upoznati ih s posebnostima 
društava i zemalja u kojima će živjeti. Govorilo se o “privremenosti" takva života, ali 
odgovorni političari morali su znati da to ne može biti privremeno, no šutjeli su jer bi 
time razbili iluziju o mogućnostima povratka. Od samog početka “"gastarbajterstva" 
mnogima je moralo biti jasno da će ono trajati možda čitave naraštaje sa svim nega- 
tivnim posljedicama odljeva radne snage i članova njihovih obitelji. No to je, izgleda 
nam, bila tabu tema, jedna od mnogih u komunističkoj Jugoslaviji. 

I u Njemačkoj se u početku iluzorno vjerovalo da će doći radnici iz inozemstva, neko 
vrijeme raditi, i onda se vratiti u svoju domovinu. No kako je rekao švicarski književnik 
Friedrich Diirrematt: “'Pozvali smo radnu snagu, a došli su ljudi", uskoro se poka- 
zalo da su nakon gastarbajtera sve više počele dolaziti i njihove obitelji. To nitko nije 
mogao spriječiti. Na to su oni imali pravo. To je bio početak nastajanja tzv. paralelnih 
društava, s jedne strane bilo je njemačko društvo, s druge strane društva stranih radnika 
koja su se s domorocima dodirivala samo na nekim “praktičnim granicama", tamo 
gdje su ti dodiri bili neizbježivi, primjerice, na radnim mjestima, u gradskim periferi- 
jama, u raznim društvima i udrugama itd. U hrvatskom slučaju tih je “*dodimih točaka" 
bilo mnogo više nego kad je riječ, recimo, o Turcima, jer su Hrvati kao katolici i za- 
padnjaci lakše uspostavljali sve moguće veze sa svojim njemačkim susjedima nego 

inovjerci drugih nacija. No u toj lakoći prijetila je i opasnost asimilacije, o čemu će biti 
riječ poslije. 


Nitko ne zna točno koliko nas ima u Njemačkoj 


Dok je postojala nekadašnja Jugoslavija, u njemačkim se statistikama mogao naći 
prilično točan broj “Jugoslavena? koji živi i radi u Saveznoj Republici Njemačkoj. 
Nakon raspada SFRJ njezini bivši državljani morali su u uredima za strance promijeniti 
svoj nacionalni kod, dakle pribilježiti se kao Hrvati, Srbi, Bošnjaci itd., što određen 
broj Hrvata nije učinio, jer se “naši ljudi" iz starih navika drže podalje od svih vlasti, 
pa i onih demokratskih, što je stari refleks iz bivše Jugoslavije s njezinim represivnim 
upravnim aparatom. Bili su organizirani poticaji za promjenu nacionalnog koda, no 
nisu bili sasvim uspješni. Prema njemačkim statistikama Hrvata je u Njemačkoj oko 
230.000. Budući da je broj "Jugoslavena" gotovo dvostruko veći (a to bi danas bili 
samo Srbi i Crnogorci), može se pretpostaviti da se još mnogi Hrvati statistički računaju 
kao “Jugoslaveni". Podaci Katoličke crkve za Hrvate su mnogo točniji. Prema njima 
Hrvata u SR Njemačkoj ima oko 310.000. Znamo da ima Hrvata koji nisu katolici u 
formalnom smislu Tiječi (konkretno: ne plaćaju crkveni porez), pa se može zamisliti da 
ljudi hrvatske nacionalnosti u Njemačkoj ima više, po prilici 400.000. Iz našeg iskustva 
možemo zaključiti da oko 60 posto Hrvata u Njemačkoj potječe iz Bosne i Hercegov- 
ine, a njihovi problemi su nešto kompliciraniji nego oni Hrvata iz Republike Hrvatske. 
Nitko zapravo nije vodio računa o tome koliko nas ima u inozemstvu, i što bi trebalo 
učiniti da svaki hrvatski državljanin bude zabilježen svojim imenom i svojom adre- 
som u nekom državnom uredu bivše Jugoslavije i sadašnje Hrvatske. Dok ovo pišemo, 
hrvatski mediji javljaju da će na izborima za Hrvatski sabor biti uvedena institucija 
“dopisnog glasovanja". To bi bilo neizmjerno važno jer bi iseljenici, a takvi su gotovo 
svi Hrvati u Njemačkoj, mogli mnogo jednostavnije glasovati za Sabor, na što kao 
hrvatski državljani imaju pravo. Ali “*dopisno glasovanje" nije moguće organizirati bez 
popisa svih Hrvata sa stalnim boravkom u inozemstvu koji imaju pravo glasa. 


Kakva je organiziranost Hrvata u Njemačkoj 


Jugoslavija je s dosta truda stvorila mrežu tzv. jugoslavenskih klubova u inozemstvu 
koji su većim dijelom bili pod kontrolom diplomatskih i konzularnih predstavništava 
te države. No dok su Slovenci i Makedonci, a u nekim slučajevima i kosovski Albanci, 
mogli osnivati klubove pod svojim nacionalnim imenom, to je Hrvatima bilo prešutno 
“zabranjeno. Srbi su se uvijek deklarirali kao “'Jugoslaveni" i pod tom firmom 
nesmetano srbovali, dok je svaki pokušaj posebnog hrvatskog nastupa, pa bilo to i pod 
“jugoslavenskom kapom" bio smatran “neprijateljskom djelatnošću". 

Promjene u korist hrvatstva dogodile su se tek početkom sedamdesetih godina prošlog 
stoljeća, tijekom Hrvatskog proljeća kad su u Njemačkoj bili osnovani neki hrvatsku 


27 


HRVATSKI ISELJENIČKI ZBORNIK 2008., Gojko Borić: Hrvati u Njemačkoj pred... 





kulturni klubovi od kojih su nekih nastavili raditi i poslije Karađorđeva. Oni su ipak 
uvijek bili “tm u oku" jugoslavenskih predstavništava u Njemačkoj. Glavnu ulogu u 
tzv. jugoslavenskim društvima uglavnom su igrali najlojalniji “'Jugoslaveni', među 
kojima je bilo i Hrvata koji su morali biti superlojalni, jer je svako hrvatstvo bez jugo- 
slavenstva smatrano — ustaštvom. Reflekse toga nalazimo i danas u Hrvatskoj kad neki 
povjesničari (Slavko Goldstein) cijelo hrvatsko izbjeglištvo nakon Drugoga svjetskog 
rata nazivaju “*drugom ustaškom emigracijom"? (2), a ustaše su bili najmanja **frakcija" 
u hrvatskoj političkoj emigraciji. Ipak valja naglasiti da Jugoslaviji ipak nije uspjelo 
potpuno kontrolirati sveukupnu gastarbajtersku populaciju u Njemačkoj, uglavnom 
zbog neprofesionalnosti svojega službenog osoblja u inozemstvu. Do toga službenom 
Beogradu valjda i nije bilo stalo, jer je naveliko profitirao od samog postojanja gastar- 
bajterstva. 

Koristi od izvoza radne snage bile su za Jugoslaviju više nego očite. Evo nekoliko njih: 
1.) Zbog izvoza radne snage smanjio se broj nezaposlenih u Jugoslaviji za barem jednu 
trećinu; 2.) Režim se riješio “'reakcionarnog" dijela pučanstva jer su gastarbajteri ug- 
lavnom dolazili iz naglašeno hrvatskih dijelova bivše Jugoslavije; 3.) Beograd je od 
gastarbajterskih novčanih doznaka naveliko podmirivao svoje vanjske dugove; 4.) Ju- 
goslavija je dopuštenjem gastarbajterstva u inozemstvu stjecala ugled zemlje s blažim 
socijalističkim režimom u usporedbi s ostalim komunističkim zemljama koje to nisu 
dopuštale; 5.) Zahvaljujući gastarbajterskim devizama, Jugoslavija je mogla kupovati 
u inozemstvu robu koju nije mogla nabavljati svojim ne baš izdašnim izvozom. 

Ne možemo se sjetiti je li bilo koja institucija u Jugoslavija izračunala koliko se dobiva- 
lo i koliko gubilo izvozom radne snage, što je bio zadatak određenih instituta za mi- 
gracije. No i nestručnjacima bi moralo biti jasno da su gastarbajteri samim plaćanjem 
poreza i konzumiranjem znatno više novca ostavljali u zemljama u kojima su radili i 
živjeli nego što su slali svojim kućama. Drukčije rečeno: pridonosili su mnogo više 
blagostanju zemljama primitka nego onih odašiljanja.Za nekadašnju Jugoslaviju je bilo 
isto toliko važno politički 1 policijsko-sigurnosno kontrolirati svoje građane u inozem- 
stvu. To je radila preko svojih diplomatsko-konzularnih predstavništava i gastarbajter- 
skih klubova i udruga. To djelovanje bivše države još nije znanstveno obrađeno premda 
su još žive pojedinci iz komunističkog režima kojima je to bio zadatak, a donedavno 
su djelovali i u hrvatskim sigurnosnim strukturama, no oni šute. Organi represije SFRJ 
ubili su samo u Njemačkoj oko 60 do 70 emigranata i iseljenika, a da za te zločine 
nitko dosad nije odgovarao. U demokratskoj Njemačkoj izvedeni su pred sudove i 
osuđeni čak i oni graničari bivšeg DDR-a koji su samo pucali na demarkacijskoj crti 
između dviju njemačkih država. Dakako, 1 neki su hrvatski politički emigranti ponašali 
se incidentno, što su naveliko koristili jugoslavenski propagandisti i njihovi njemački 
poslužnici, a tih nije bilo malo, posebice u medijima. Propašću Jugoslavije nestali su 
svi jugoslavenski klubovi, ali bilo je pokušaja da se neki ožive. Danas od bivših ju- 
goslavenskih struktura postoji samo jedna: emisija Zapadnonjemačkog radija WDR-a 

u Kolnu pod nazivom “Europski forum" u kojoj se “na okupu? emitiraju prilozi na 
bošnjačkom, hrvatskom i srpskom jeziku, no u tim emisijama sustavno se ne spominju 
priredbe mnogih hrvatskih institucija u Njemačkoj jer su ocijenjene nacionalističkim. 
Što je nacionalizam, definiraju njemački ljevičari koji imaju glavnu riječ u WDR-u, a 
njih bez pogovora slušaju “*hrvatski" novinari zaposleni u toj moćnoj medijskoj kući, 
prema staroj hrvatskoj definiciji da smo mi Hrvati u prošlosti (neki i u današnjici), često 
bili "dobre sluge loših gospodara". 


Neizmjerno velika uloga Katoličke crkve u hrvatskom iseljeništvu u Njemačkoj 


Od svih hrvatskih institucija prva je Katolička crkva shvatila da gastarbajteri ako žele 
opstati kao vjernici i pripadnici svojega naroda, trebaju duhovnu i nacionalnu pomoć. 
Još dok svećenici u Jugoslaviji nisu mogli dobiti pasoše (putovnice) da bi mogli živjeti 
i djelovati u inozemstvu, hrvatski radnici u Njemačkoj imali su duhovnu pomoć emi- 
grantskih svećenika, njih najviše pet ili šest od Ruhrskog područja (Franjo Lodeta) do 
Miinchena (fra Dominik Šušnjara) u Bavarskoj. Uskoro su iz Hrvatske, te Bosne i Her- 
cegovine u Njemačku na rad počeli dolaziti uglavnom franjevci. Zahvaljujući velikoj 
pomoći lokalne, njemačke Crkve, oni su ubrzano osnivali hrvatske katoličke misije u 
svim važnijim njemačkim gradovima koje većim dijelom djeluju i danas, premda u 
smanjenom broju, jer se njemačka Crkva nalazi u sve težim financijskim prilikama pa 
moraju štedjeti i inozemni misionari, ali hrvatski znatno manje nego, primjerice, tali- 
janski i portugalski, jer su hrvatski katolici svojim uzornim djelovanjem stekli veliki 
ugled u njemačkoj Crkvi , što nam je u više puta potvrdio kolnski nadbiskup, kardinal 
Joachim Maissner. Hrvatske katoličke misije u Njemačkoj nisu samo vjerski nego i na- 
cionalni centri u kojima ovdašnji Hrvati mogu djelovati kulturno i prosvjetiteljski kako 
bi sačuvali svoj nacionalni identitet i u tom se smislu predstavljali svojim njemačkim 
susjedima. 

Nijemci traže od stranaca, ne samo apelima nego i zakonskim stimuliranjem, da se 
potpuno integriraju u njemačko društvo, što je sasvim razumljivo, jer žele spriječiti 
stvaranje tzv. paralelnih društava, svojevrsnu gastarbajtersku getoizaciju. Za Hrvate se 
može reći da su se gotovo potpuno integrirali u njemačko društvo, no često je teško naći 
razdjelnu crtu između integracije i asimilacije. A ona bi trebala biti vidljiva za svakoga, 
za strance i Nijemce. Integracija znači da se stranci trebaju podvrgnuti njemačkim za- 
konima i društvenim pravilima ponašanja. Taj njemački zahtjev je opravdan i u interesu 
je i samih stranaca. No i sami Nijemci katkad ne poštuju taj svoj postulat, primjerice, 
neki su sudovi oslobodili muslimane krivnje zbog zlostavljanja njihovih žena, jer je to 
prema Kuranu dopušteno (što nije točno) i spada u “običaje" njihove civilizacije, koji 
ipak nisu u skladu s njemačkim Ustavom i zakonima. Ti pojedinačni slučajevi izazvali 
su velike prosvjede u njemačkoj javnosti. S druge pak strane u Njemačkoj se javljaju 
za riječ neki, nazovimo ih, nacionalni ideolozi koji od stranaca zahtijevaju postupnu 

asimilaciju, sličnu onoj Poljaka koje su njemački kaiseri pozvali na rad u rudokope 
Ruhrskog područja gdje njihovi potomci i danas žive, ali su od njihovih nacionalnih 
posebnosti ostala samo poljska prezimena. Ovi ideolozi govore o njemačkoj Leitkul- 
turi — vodećoj kulturi, koja bi bila iznad kultura svih stranaca. Njihovi protivnici su 
ideolozi multikulturalizma, pristaše djelovanja više kultura usporedno, što je u praksi 
često završavalo neuspjesima. Stranci u Njemačkoj nalaze se između čekića njemačke 
Leitkulture i nakovnja multikulturalizma, a to je teško izdržati, ali je moguće jer će 
budućnost ujedinjene Europe ipak biti zasnovana na očuvanju posebnih nacionalnih 
kultura uz stanovitu količinu internacionalizma europskog zajedništva. A to Hrvati u 
Njemačkoj mogu izvrsno prakticirati, posebice njihov drugi i treći naraštaj, ako im 
uspije sačuvati vlastiti jezik, kulturu i nacionalne posebnosti uz stjecanje jezika, kulture 
i europskih specifičnosti zemlje u kojoj žive. 

Na žalost, upravo zbog toga što Hrvati i Nijemci imaju sličnu vjersku, kulturnu i uljud- 
benu osnovicu, ne samo da se lakše integriraju u njemačko društvo nego su u većoj 
opasnosti od asimilacije, posebice ako se ne druže sa sunarodnjacima, ne govore hrvats- 
ki barem u obitelji, ne posjećuju katoličke misije i ne djeluju u hrvatskim društvima i 
udrugama. A takvih je Hrvata drugog i trećeg naraštaja sve više i više. Danas obitelj 
mnogo manje oblikuje djecu nego u prijašnjim vremenima, danas su djeca znatno više 
podvrgnuta utjecaju vanjskih čimbenika kao škole, društva, ulice, medija itd. 

U mnogim hrvatskim društvima primjećuje se manjak mlađeg svijeta, neka su čak zbog 
toga i prestala postojati, primjerice sportski klubovi. Čelnici hrvatskih udruga i društava 
još nisu pronašli metode kako mladež “zagrijati da se uključi u hrvatske društvene 
strukture, a u tome nemaju neku veću pomoć iz domovine, osim što Hrvatska matica 
iseljenika svojim skromnim sredstvima nastoji unositi hrvatsku kulturu i običaje među 
mlado iseljenike, no to je, prema našemu mišljenju, samo “kap vode na užarenom ka- 
menu'', jer mladih Hrvata u inozemstvu ima na desetke, ako ne i na stotine tisuća koji 





Berlin * Stranci u Njemačkoj, među kojima je oko 400.000 Hrvata i to iz RH i BiH, uspješno 
se integriraju u njemačko društvo i očekuju intenzivniju suradnju s domovinom 

su izgubili sve veze s onim što se naziva hrvatstvom. Ako u svezi toga kažemo kako 
na mladima svijet ostaje, onda možemo biti pesimistični glede budućnosti inozemnih 
Hrvata o čemu se mnogo govori, ali malo konkretno poduzima. Nije dovoljno deklara- 
tivno hvaliti hrvatsko inozemstvo kako je mnogo učinilo za svoju domovinu, posebice 
tijekom Domovinskog rata, svaka hrvatska vlast trebala bi skrojiti konkretne planove 
rada među iseljenim Hrvatima, prije svega glede mogućnosti što većeg povratka Hrvata 
u njihove dvije domovine, Hrvatsku te Bosnu i Hercegovinu. A konkretnih planova 
te vrste nema. Da Hrvatska barem onoliko financijski ulaže u povratak iseljenih Hr- 
vata koliko u izgradnju stanova i kuća bivših pobunjenih Srba, hrvatska bi dijaspora 
bila zadovoljna. Uvjereni smo da bi se tim programima vratilo u Hrvatsku, te u Bosnu 
i Hercegovinu, na desetke tisuća barem umirovljenika, ali i mlađih ljudi koji nakon 
završetka školovanja u inozemstvu nisu našli posao u zapadnim zemljama pa bi to 
pokušali postignuti u domovini. Zašto ne, ako Hrvatska gospodarski napreduje barem 
onako kako to možemo čitati u dnevnom listu Vjesnik. 


Zajedništvo u Domovinskom ratu — blijedi!? 


Nikad Hrvati u Njemačkoj nisu bili tako dobro organizirani i solidarni unutar svoje 
zajednice i s Hrvatskom, te Bosnom i Hercegovinom kao u doba Domovinskog rata i 
određeno poratno vrijeme. Tada među Hrvatima nije bilo gotovo nikakvih trzavica. Svi 
napori bili su koncentrirani na skupljanje i odašiljanje pomoći domovini i na afirmiranje 
pravednih hrvatskih ciljeva u njemačkoj javnosti. Razlike između bivših političkih 
emigranata i tzv. putničara potpuno su nestale. Pa kad je i dolazilo do nesuglasica, one 
su bile u drugom planu. Izgledalo je da se obistinila tvrdnja: “Što su prilike u Hrvatskoj 
gore, to su međuhrvatski odnosi u inozemstvu bolji." O tome bi se mogla napisati 
sociološka studija. 

Čak su i hrvatsko-bošnjački odnosi u Njemačkoj bili na zavidnoj visini. Obje naciona- 
Ine zajednice bile su žrtve srpske agresije i kao takve nastupale u njemačkoj javnosti. U 
demonstracijama su često povezivane crveno-bijelo plava sa zelenom zastavom. Kao 
da se neizravno ostvarivala ideja Ante Starčevića o zajedništvu katoličkih i musliman- 
skih Hrvata, premda nitko od odgovornih hrvatskih ljudi u Njemačkoj nije osporavao 
muslimanima njihovu bošnjačku nacionalnost kao što se to katkad znalo događati u 
emigrantskim raspravama koje su tada pripadale dalekoj prošlosti. 

Hladni tuš došao je nakon izbijanja hrvatsko-bošnjačkog “'Tata u ratu", kako su te 
sukobe definirali njemački mediji, pri čemu je Bošnjacima uspjelo prikazivati se je- 
dinim žrtvama, a u tome su imali veliku podršku nekih njemačkih političkih krugova i 
u Kršćansko-demokratskoj uniji. BiH Hrvatima nikako nije polazilo za rukom iznositi 
vlastitu istinu, jer je bošnjačka ipak bila djelomična, naime u tom Tatu (ako ga se može 
takvim označiti), iznimno su bile krive obje strane. Bošnjaci od tada vrijede kao najveće 
žrtve postjugoslavenskih ratova u njemačkim medijima i među političarima. Zašto je 

zatajila promidžba BiH Hrvata trebalo bi još istražiti; prema našem mišljenju razloge 
treba tražiti i u njihovoj potpunoj ovisnosti od službenog Zagreba kojemu, valjda, nije 
bilo u interesu da se otkrije sva istina o bošnjačko-hrvatskim oružanim sukobima jer je 
i sam imao putra na glavi. 


Završna premišljanja i prijedlozi 


Prestankom Domovinskog rata i neko vrijeme nakon počelo je raslojavanje hrvatskih 
udruga u Njemačkoj. Bez vanjske opasnosti Hrvati su se poput rakove djece počeli 
udaljavati jedni od drugih. Zašto se to događalo, možemo samo pretpostavljati, pa naše 
objašnjenje dajemo kao poticaj za razmišljanje. 

a) Hrvate je moguće masovnije okupljati u stranom svijetu samo ako se u domovini 
događaju neke “opasne stvari?', kao rat, vremenske nepogode i tome slično. 

b) Budući da Hrvati gotovo nikad u svojoj povijesti nisu bili gospodari svoje sudbine, 
kad im se pružila prilika da to postanu, javlja se prevelik broj “'bogomdanih" vođa koji 
misle da su u svemu u pravu, a svaki brod, pa i nacionalni, može imati samo jednog 
kapetana, dok u Hrvata, kad prođe neposredna opasnost, na svakoj palubi ima takvih 
nekoliko. 

c) Prevelik i nepotreban utjecaj domovinskih političkih stranaka na hrvatsku dijasporu 
stvara razdore u gotovo svim hrvatskim udrugama i to bez ikakvih razloga, jer stranke 
žele dobiti potpunu kontrolu nad iseljeništvom kako bi osigurale iseljeničke glasove za 
sebe na izborima. Mi ne vidimo nikakva smisla u stvaranju podružnica domovinskih 
stranaka u inozemstvu, pa nam se čini da one time krše čak i zakone zemalja useljavanja. 
Možemo pretpostaviti da bi i jedna iseljenička stranka, slična onoj umirovljeničkoj, 
mogla biti uspješna na izborima ako se ostvari plan Vlade o dopisnom glasovanju. 

d) Kad za Hrvate prođe opasnost, u povećanoj se mjeri javlja malus croaticus, zloglasni 
hrvatski jal (zavist) koji kod pojedinaca ne podnosi ništa osim vlastitih interesa. Zbog 
jala je došlo do brojnih rascjepa u hrvatskim udrugama u Njemačkoj, a ponajviše u 
Hrvatskom svjetskom kongresu (HSK Nj) koji bi trebao biti krovna organizacija 
svih hrvatskih društva, a nije, jer se od samog početka svojega postojanja nalazi u 
stanju permanentnog rascjepkavanja, premda je, ipak, dosad najbrojnija zajednička 
organizacija svih Hrvata u Njemačkoj. Treba se nadati da će novo vodstvo HSK Nj, 
uglavnom sastavljeno od mlađih ljudi, uspjeti u svladavanju svoje stalne krize, a to bi 
bilo moguće ako bi bio potisnut i čak uklonjen utjecaj domovinskih političkih stranaka 
i jasno definiran djelokrug njegova Tada. 

e) Među Hrvatima u Njemačkoj odavno se postupno širi stanovit “zamor materijala“, to 
jest zasićenost lošim vijestima iz domovine. Tko u inozemstvu čita najtiražnije hrvatske 
publikacije, mora zaključiti da je Hrvatska, a još više Bosna i Hercegovina, “'zemlja 
strave i užasa“, pravi “*pakao na Zemlji". Novine najviše pišu u mračnim stranama 
domovinskog života, o kriminalu, ratnim zločinima, nepoštovanju prava onih koji su 

najviše dali za slobodu i neovisnost domovine, o podložnosti političke klase stranim 
interesima, o rasprodaji kućnog blaga inozemnim bogatašima, o pokornom izvršavanju 
diktata iz Bruxellesa, o neuspjeloj vanjskoj politici prema Sloveniji, Bosni i Hercego- 
vini, Italiji i Srbiji, o mukotrpnim pokušajima da se Hrvatska približi Europskoj uniji i 
NATO-u (potonji nije omiljen među Hrvatima) itd. itd. O pozitivnim stranama života u 
Lijepoj našoj, u hrvatskim se novinama gotovo uopće ne piše, a sigurno ih ima. 

f) Posebno je poglavlje određene informacijska blokada hrvatskog života u dijaspori. 
Slobodna Dalmacija i Večernji list tiskaju u Njemačkoj posebna izdanja za dijasporu s 
nekoliko stranica isključivo posvećenih ovdašnjim Hrvatima, ali ni slova s tih stranica 
ne prispijeva u domovinska izdanja tih novina. Jutarnji list uopće nema stranice za 
iseljeništvo, on je dovoljan sam sebi. Vjesnik i ostali hrvatski dnevnici i tjednici pot- 
puno prešućuju život u dijaspori, osim ako se dogodi neki kriminalni slučaj. 

£) Najžalosnija jest činjenica da su sve hrvatske vlade dosad djelovale vrlo površno 
prema iseljeništvu. Tako je davno bilo ukinuto Ministarstvo iseljeništva, a neko suvislo 
objašnjenje za to nije dano. Valjda nije imalo nikakva konkretna posla. Sada se u Mini- 
starstvu vanjskih poslova i europskih integracija jedna viša službenica bavi dijasporom, 
no to je premalo, jer iseljeništvo zaslužuje, ako ne posebno ministarstvo, onda barem 
jednu veliku stručnu agenciju koja bi provodila u djelo sve ono što Vlada odluči u svojoj 
politici prema dijaspori. Drukčije rečeno: Vlada bi trebala stvoriti Zakon o iseljeništvu i 
izvedbene planove za djelovanje među iseljeništvom, u prvom redu u smislu povratka 
što većeg broja iseljenih Hrvata u domovinu, pa bi jedna takva agencija imala posla 
preko glave. Primjera kako se to radi ima u Izraelu, Italiji, Irskoj, Španjolskoj, Por- 
tugalu, Turskoj, Grčkoj itd. U Hrvatskoj se na izvandomovinske Hrvate previše gledalo 
kao na “krave muzare" (koliko mogu investirati), pri čemu se potpuno zanemarilo da 
više od 95 posto naših ljudi u dijaspori uopće nisu bogataši, a oni koji to jesu, jedna 
sitna manjina, ne želi ulagati u Hrvatsku zbog domoljublja (i previše su u tom pogledu 
imali negativnih iskustava), nego zbog oplođivanja svojega kapitala. 

Svaka bi hrvatska vlast na početku svojega djelovanja u svojoj vladinoj izjavi u 
Hrvatskom saboru trebala posvetiti barem jedno poglavlje hrvatskom iseljeništvu s 
konkretnim planovima o tome kako što više sačuvati njegov nacionalni identitet i što 
veći broj Hrvata pridobiti za povratak u domovinu. Dosta je bilo slatkorječivih obećanja 
i ispraznih pohvala. Prema iskustvu autora ovoga članka, Hrvatima u Njemačkoj je 
dosta domoljubne lirike iz domovine, oni traže konkretne planove u režiji Vlade. Neka 
se barem ostvari divan prijedlog hrvatske diplomatkinje Tuge Tarle da se izgradi Muzej 
iseljeništva o kojemu je ona napisala brojne članke. Ali Hrvati u inozemstvu nikad se 
neće zadovoljiti položajem “muzejskih ljudi", oni žele postati sastavni dio hrvatskoga 
nacionalnog korpusa, sa svim dužnostima, ali i sa svim pravima običnih hrvatskih 
državljana. Ni više, ni manje. 

Summary 


CROATIANS IN GERMANY FACE THE 
CHALLENGES OF INTEGRATION 


The future of a united Europe will be founded on the preservation of individual nation- 
al cultures with a certain amount of the internationalism of European unity. Croatians 
in Germany can practice this brilliantly, especially their second and third generations 
if they manage to hold on to their own language, culture and national individuality 
while gaining the language, culture and European specificity of the country in which 
they live. Foreigners in Germany, among which there are 400,000 Croatians from the 
Republic of Croatia and Bosnia & Herzegovina, find themselves between the hammer 
of Germany Leitkulture and the anvil of multiculturalism. This is hard to survive, but it 
is possible to resist and to shape one's own identity complex within a coexistence. 
Germans request of foreigners, not only in their appeals but through legislation that 
encourages it, that they integrate completely into German society, which is quite un- 
derstandable, as they wish to prevent the creation of so-called parallel societies, a kind 
of guest worker ghettoization. Of Croatians it can be said that they have almost com- 
pletely integrated into German society, but it is often difficult to find a line of distinc- 
tion between integration and assimilation. And it should be visible to all, foreigners 
and Germans. Integration means that foreigners should be subject to German laws and 
rules of social behaviour. The leaders of Croatian associations and societies have yet 
to find a method whereby their youth would be more effectively involved in Croatian 
social structures in Germany, and they require significantly greater assistance from the 
homeland to do so. 

Resumen 


LOS CROATAS EN ALEMANIA ANTE LOS 
DESAFIOS DE LA INTEGRACION 


E! futuro de la Europa unida estara fundamentado en la conservacićn de las culturas 
nacionales particulares, con cierta dosis de unidad europea internacionalizada. Los cro- 
atas que viven en Alemania pueden ponerlo perfectamente en practica, sobre todo los 
de la segunda y tercera generacićn, siempre y cuando logren conservar el idioma pro- 
pio, la cultura y las peculiaridades nacionales, a la vez que aprenden el idioma, la cul- 
tura y las particularidades del pais en el que viven. Los extranjeros en Alemania, entre 
los cuales hay alrededor de 400.000 croatas (procedentes de la Republica de Croacia y 
de Bosnia-Hercegovina), se encuentran entre el martillo de la cultura de vida alemana 
(Leitkultur) y el yunque del multiculturalismo. Es dificil aguantar esta situacion, pero 
es posible Tesistir y formar dentro de la convivencia un sistema propio de identidad. 
Con Ilamados, pero tambićn con estimulos legales, los alemanes tratan de persuadir a 
los extranjeros para que se integren completamente en la sociedad alemana, lo cual es 
perfectamente comprensible, porque quieren evitar la creacion de sociedades paralelas 
o de ghetos para trabajadores foraneos. En cuanto a la comunidad croata, puede decirse 
que se ha integrado completamente en la sociedad alemana, pero a veces es dificil tra- 
zar una linea divisoria bien definida entre “integracion" y “asimilacion". Sin embargo, 
dicha linea deberia ser visible para todos, tanto para los extranjeros como para los 
alemanes. Integracion significa que los extranjeros deben respetar las leyes alemanas y 
las reglas de comportamiento social. Los lideres de las asociaciones y organizaciones 
croatas en Alemania todavia no encontraron la manera de conseguir que la juventud se 
involucre mas activamente en las estructuras sociales croatas en Alemania. Para ello, 
necesitan una ayuda considerablemente mayor de la Patria. 

Goran Krnić 


KRAJ ILI PREPOROD KROATISTIKE U 
NJEMACKOJ"? 


Kroatistika je uslijed suvremenog naglaska na interkulturnom pluralizmu, 
te reformističkih zahvata unutar slavistike u Njemačkoj, a ponajprije 
zbog političkog osamostaljenja Hrvatske, nadoknadila ono što je izgubila 
smanjenjem studentske populacije izgrađujući i osvješćujući svoj identitet 
* Hrvatska se književnost i jezik u ovome trenutku predaju na petnaestak 
njemačkih sveučilišta * Njemačka nestrpljivo iščekuje Sajam knjiga u 
Leipzigu, čija će zemlja partner 2008. godine biti upravo Hrvatska + Uspjeh 
hrvatskog nastupa u Leipzigu dat će poticaja razvitku njemačke kroatistike i 
postati ulaznica na europsku kulturnu scenu 


Činjenica da hrvatski jezik i književnost postoje, predaju, izučavaju se i izvan Hrvatske 
uglavnom je poznata. U novije vrijeme položaj u kojemu se inozemna kroatistika nalazi 
nije rijetka tema razgovora. Analize i mišljenja mogu se naći u raznim medijima, od 
uglednih časopisa do sasvim neuglednih listova, a sličan je raspon i u kompetentnosti 
autora, i, posljedično, vrijednosti tekstova. Naravno, čim je nešto medijski prisutno na 
taj način, sva je prilika da je to u jako dobrom ili jako lošem stanju. Situacija kroatistike 
u inozemstvu, prevladavajući je stav, vrlo je zabrinjavajuća. Razlozi se traže kojegdje, 
suvisla rješenja predlažu rjeđe. Ipak, konačni je dojam da pravog interesa nema, osim 
u uskom i poštovanja vrijednom krugu onih kojima je jasna važnost teme. To u stvari i 
ne bi trebalo čuditi ima li se u vidu slika hrvatskoga medijskoga prostora, u kojem su i 
sama hrvatska književnost i kultura nerijetko doživljeni kao formalnost koja oduzima 
prostor reklamama ili ,,bitnim“ društvenim temama. Ako je od književnih vrhunaca 
važnije novo prometalo bogataša, novo vjenčanje manekenke ili novi incident osoba za 
koje se ne zna točno što su, ali su slavne, teško je očekivati da će se više mjesta naći za 
temu kojom se bavimo. Slikovita ilustracija spomenutog fenomena dogodila se nedav- 
no, kada je Društvo hrvatskih književnika, prepoznavši važnost problema i ozbiljnost 

situacije, svoju tradicionalnu manifestaciju, Zagrebačke književne razgovore sredinom 
listopada posvetilo upravo položaju hrvatske književnosti na stranim sveučilištima, 
okupivši na jednom mjestu niz stručnjaka iz cijele Europe koji su prikazali stanje, te 
raspravljali i nudili rješenja iznijevši niz zanimljivih činjenica, podataka i prijedloga. 
Medijski odjek odlično organiziranog susreta bio je blizak nuli. Ostavivši otvorenom 
mogućnost da se s određenim vremenskim odmakom pojave još neki tekstovi, možemo 
zaključiti da se suvisli medijski osvrti na taj događaj mogu prebrojiti prstima jedne 
ruke. Jednako je začuđujuća i zabrinjavajuća ignorancija državnih ustanova prema 
istome događaju. 

No, kako ipak svako zlo rodi i nešto dobro, tako je i slabo zanimanje hrvatske ja- 
vnosti i tek stihijska pomoć države zadnjih godina nagnala kroatiste izvan Hrvatske da 
pokušaju sami uzeti sudbinu u svoje ruke. Upravo u tome je tračak optimizma iz drugog 
dijela naslovnoga pitanja. 

Naime, na to pitanje iz naslova u ovome trenutku nije moguće odgovoriti jednoznačno. 
Većina bi stručnjaka, vrlo vjerojatno, sve do prije nekoliko mjeseci bez oklijevanja pris- 
tala na odgovor da se kroatistika u Njemačkoj približava tužnome kraju. Taj bi odgovor, 
nažalost, uz nekoliko iznimaka, poput Poljske (a u nešto manjoj mjeri i Mađarske, te 
zemalja bivše Jugoslavije i općenito slavenskih zemalja) vrijedio i za ostatak Europe 
(a posljedično i svijeta). Ipak, ovaj će se tekst, ne pokušavajući neupućenim general- 
iziranjem slijediti hrvatske medije, baviti situacijom u Njemačkoj. Upravo tamošnji 
događaji, na koje ćemo se vratiti, ostavljaju u ovome trenutku odškrinuta vrata koja 
vode novom usponu, ali u drugačijim okolnostima i na nešto drugačijim premisama. 
Treba priznati da dijagnoza položaja kroatistike u Njemačkoj nije nimalo jednostavna. 
Unatoč tome, prije kratkoga pogleda u povijest, recimo da položaj jest zabrinjavajući, 
ali nikako katastrofalan, dok u nekim aspektima ostavlja razloga za nadu. U traženju 
uzroka, dobro je imati na umu fenomene koji određuju općenit položaj književnosti u 
današnjem svijetu, poput globalizacije i komercijalizacije, a zatim čitav niz užih pitanja 
vezanih za sveučilišne reforme i politiku, povijesni kontekst raspada Jugoslavije i eu- 
ropsko integriranje... Sve je jasnije da književnost u tim raspravama postaje ponajviše 
objekt, umjesto subjekt, odnosno argument. Pojednostavljeno rečeno, sama estetska 
vrijednost hrvatske književnosti vrlo je nisko na hijerarhijskog ljestvici činitelja koji 
određuju kakav će biti njen položaj na stranim sveučilištima. 


Položaj kroatistike uvjetovan položajem slavistike 


U svakoj analizi situacije njemačke kroatistike, ne smije se zaboraviti polazišna 
činjenica da je njezin položaj uvijek bio neodvojivo vezan za sudbinu cjelokupne slav- 
istike. Kroz povijest je položaj slavistike varirao, a unutar njega i položaj kroatistike. 
Tako bismo cijelu početnu fazu, devetnaesto stoljeće, mogli odrediti vremenom slaven- 
ske filologije kao cjeline, a dvadeseto razdobljem nacionalnih filologija. Prva je gener- 

acija slavista za predmet interesa imala ponajprije sveukupnost slavenskoga kompleksa 
sa središtem na starocrkvenoslavenskome jeziku i pripadajućoj mu kulturi. Na prijelazu 
stoljeća, sve veću ulogu imaju nacionalne filologije što, uz povijesno-političke prom- 
jene dovodi do sustava studija slavenskih jezika kakav poznajemo iz sasvim bliske 
prošlosti, a donekle i danas. U središtu toga svijeta je i ruski jezik i književnost, oko 
kojeg su, i dalje uživajući blagostanje solidnoga interesa (temeljenog, osim na rastućem 
zanimanju za strane jezike i književnosti, prije svega na društveno-političkome kon- 
tekstu) svoje mjesto nalazile polonistika, bohemistika, kao i hrvatska filologija, unutar 
jugoslavistike ili zlosretne kovanice ,,serbokroatistika“. U ovome je trenutku slavistika 
na prekretnici, u prvom redu općenite promjene funkcioniranja sveučilišnoga života, ali 
i društvenih trendova, o čemu će još biti Tiječi. 

Sama je kroatistika unutar toga kompleksa također doživjela razne faze, uglavnom uv- 
jetovane promjenama političkoga statusa Hrvatske. Stoga bi se i ovdje moglo govoriti o 
svojevrsnom prijelaznom razdoblju, budući da je posljednja prijelomnica bilo stjecanje 
hrvatske državnosti krajem prošloga stoljeća. S obzirom na to da je otada ipak prošlo 
dosta vremena, bilo bi za očekivati da je doba promjena završilo, no, nije tako, ne samo 
krivnjom hrvatske strane. Radi se, naime, o tome da su do početka devedesetih godina 
prošloga stoljeća hrvatska književnost i jezik rijetko proučavani i podučavani samo- 
stalno, a češće unutar spomenute serbokroatistike/jugoslavistike. Tako su i predavačka 
mjesta, osobito lektorati, poslani iz Jugoslavije, zaposjedani uglavnom po sveprisut- 
nom ,republičkom ključu“, dok je realno stanje na većini sveučilišta ovisilo u prvome 
redu o osobi i preferencijama (ponajprije nacionalnim) predavača. To je stanje odgo- 
varalo i njemačkoj i jugoslavenskoj strani, što iz praktičnih, što ih društvenih, političkih 
i ideoloških razloga, a isti razlozi imaju presudnu ulogu u tome da hrvatsko državno 
osamostaljenje ovdje ima sporiji učinak nego što su ga imale prije političke promjene. 


Važna točka razvoja kroatistike u Njemačkoj 


Očito je, dakle, da se kroatistika u Njemačkoj nalazi na važnoj točki svojega razvo- 
ja, budući da se i sama, a i u širem kontekstu nalazi u nekoj vrsti transformacije. To 
otežava i točan opis njezina položaja. Međutim, neki se zaključci svakako mogu izvući. 
Prvi od njih daje možda i najveći razlog za zabrinutost, a tiče se vjerojatno nikada težeg 
stanja izučavanje slavenskih filologija u Njemačkoj. Posljedica je to niza činitelja, od 
kojih niti jedan nije niti specifično njemački, još manje ekskluzivno vezan uz slavistiku, 
međutim upravo u toj se kombinaciji vrlo razorno manifestiraju. Prije svega, Tiječ je o 
fenomenu okretanja društvenog, medijskog, pa i financijskog interesa od društvenih i 
humanističkih prirodnim, tehničkim i medicinskim znanostima, proglašenim korisni- 
jima, životno važnima, financijski probitačnijima (ovo posljednje svakako i jesu). Ta 
pojava izrazito je snažna u Njemačkoj, a postaje sve vidljivija i u Hrvatskoj. Svoj dio 
krivnje za to snose i sami ,,društvenjaci“ povlačeći se u samostanske zidine vlastitih 
znanosti i prepuštajući vodeću ulogu u društvenom životu, primjerice, genetičarima 

i informatičarima. U slučaju slavistike, tome se globalnom kretanju dodaje još jedan 
specifičan razlog. Ona je, naime, vrhunac doživjela u doba hladnoga rata, kada je pro- 
stor s druge strane željezne zavjese bio geostrateški zanimljiv, egzotičan, drugačiji, 
nekima politički privlačan, a opet bogat kulturom i književnošću, što je rezultiralo i ve- 
likim zanimanjem za studij slavenskih jezika i kultura, čineći tu studentsku populaciju 
zanimljivom mješavinom heterogenih pozadina i motiva. (Sličan ćemo fenomen na 
mikrorazini primijetiti i za Hrvatsku ne tako davnih ratnih devedesetih kada je dijelom 
i zbog stalne prisutnosti u medijima, postala popularnijim predmetom istraživanja i 
studija nego što je bila prije, a pogotovo nego što je postala smirivanjem situacije). Ob- 
ratom nakon pada istočnoga bloka, izgubili su se mnogi vanjski poticaji za studij slav- 
istike. To nas pak približava drugom kompleksu problema: snažnoj komercijalizaciji 
sveučilišnoga života u Njemačkoj. Pojave poput elitnih sveučilišta, obveznog plaćanja 
studiranja za sve i uvjetovanja financijskih temelja opstojnosti studija brojem stude- 
nata dovode do toga da male znanosti i studijske grane proživljavaju teške trenutke. U 
takvoj situaciji, u kojoj se broji svaki student, diplomski rad ili doktorska disertacija, 
te se na osnovi toga dodjeljuju sredstva i prostor na sveučilišnoj pozornici, teško se 
posvetiti svim onim malim činiteljima znanstvene i duhovne klime koji su Njemačku 
činili onim što je bila 1 još uvijek jest (između ostalog, i domovina najznačajnije slav- 
istike izvan slavenskoga svijeta). Posljedica svega su velike redukcije na odsjecima 
slavenskih filologija: neki su ukinuti, neki osakaćeni smanjenjem broja katedri, smje- 
rova, profesura, lektorata i materijalnih sredstava do te mjere da su svedeni na puko 
preživljavanje, dok je tek dio onih sretnijih nastavio jednako uspješno funkcionira- 
ti. Uz to, čini se da je došlo vrijeme za promjenu ustaljenoga načina funkcioniranja 
slavistika kao središta koje objedinjuju nastavu i proučavanje jezika, književnosti, pa 
i kultura slavenskih zemalja. Naime, akademski trendovi sve više govore u prilog uže 
specijalizacije s jedne strane, te potom raznovrsnog interdisciplinarnoga povezivanja s 
druge. Tako već postoje odsjeci koji se bave samo književnošću, ili samo jezicima, a na 
važnosti dobivaju interdisciplinarni studiji, pogotovo u tržišno isplativim kombinaci- 
jama, poput suradnji s ekonomskim, pravnim i političkim studijima. Sve su to činjenice 
koje valja imati u vidu pri utvrđivanju položaja hrvatske kulture u inozemstvu, kako 
se ne bi, na prvu loptu i iz hrvatske društvene navike, povelo za teorijama zavjere, za 
kojima je svakako lako posegnuti, jer, bez poznavanja spomenutoga konteksta razlozi 
opadanja broja kroatističkih centara i narušen položaj strane kroatistike djeluju vrlo 
nejasno i mistično. Još je važnije promjene o kojima je Tiječ shvatiti i uklopiti se u njih 
pri stvaranju strategije funkcioniranja kroatistika u inozemstvu, kako se ne bi propustio 
vlak koji omogućuje nastavak djelatnosti, čak i napredak, ali, očito, na drugim osno- 
vama. 


Poboljšati promociju hrvatske književnosti i kulture u inozemstvu 


Razlozi za zabrinutost, vidljivo je, leže u dobroj mjeri u širem kontekstu. Naravno, 
bilo bi samozavaravanje vjerovati da je sve što njemački kroatisti i Hrvatska poduz- 

imaju dovoljno i ispravno. Zarobljenost u kompleks južne slavistike, slaba sveučilišna 
i istraživačka razmjena između matične i njemačke kroatistike, te neadekvatna pro- 
mocija hrvatske književnosti samo su neki od činitelja koji svakako pojedinačno nisu 
ključni, ali doprinose ukupnome stanju. O mogućnostima poboljšanja situacije bit 
će još riječi, ali, prije toga vrijedi pokušati sažeti trenutačno stanje. Kroatistika je u 
Njemačkoj, dakako, u lošijem položaju od Tusistike, polonistike, bohemistike, 1 to je 
sasvim prirodno. Već bugaristika, međutim, nije u znatno boljoj situaciji, dok je srbis- 
tika i u nešto lošijoj. S druge je pak strane proučavanje jezika i književnosti Ukrajine i 
Slovačke, a o Bjelorusiji, Makedoniji, Sloveniji da i ne govorimo, u još težoj situaciji. 
Dakle, s obzirom na veličinu zemlje, stanje nije alarmantno, ali treba imati u vidu da su 
mnoge od spomenutih filologija u devedesetim godinama u Njemačkoj morale krenuti 
od nule, što s kroatistikom nije bio slučaj, naprotiv. Nominalno, prije petnaestak je 
godina na teritoriju Njemačke postojalo znatno više institucija koje su se makar mini- 
malno bavile i hrvatskim jezikom i/ili književnošću. Statistika, ipak, vara, i to zbog 
već objašnjenog drugačijeg ustroja slavistika, a najviše stoga što se u ukupan broj, bez 
obzira na stvaran sadržaj, računala svaka jugoslavistika/ serbokroatistika, što nije odgo- 
varalo stvarnom stanju. Ovdje nam nije namjera ulaziti u zamornu i besmislenu raspra- 
vu kojom se dokazuje postojanje nečega tako očitog kao što je hrvatski jezik, ali je 
ipak potrebno posvetiti pokoju riječ fenomenu ,,serbokroatistike“, neizostavne točke u 
svakoj priči o položaju hrvatske književnosti u inozemstvu. Riječ je o klasifikatorskom 
pojmu, koji izvire iz njemačkog termina za , srpskohrvatski“ (,,serbokroatisch“), time, 
dakle, o njemačkom proizvodu. Izraz ,,serbokroatisch“ uveli su njemački filolozi sredi- 
nom 19. stoljeća slijedeći Herderovu doktrinu o ,,Sprachnationen“, blisku i vodećim 
južnoslavenskim misliocima toga vremena. Termin je pokazao, posebice s obzirom na 
priličnu nejasnoću označenoga, nevjerojatnu žilavost i izdržljivost. Osobito se to odnosi 
na jugoslavensko vrijeme, kada je odgovarao i jugoslavenskoj ideologiji, i idealiziranoj 
slici Jugoslavije u brojnih Nijemaca, a svakako i praktičnim razlozima. Ti su praktični 
razlozi i danas vrlo važni. Vjerojatno ponajviše u njima treba tražiti objašnjenje za to 
da je u Njemačkoj malo katedri koje se bave samo hrvatskim jezikom (ta je pojava 
kod književne znanosti ipak nešto manje izražena), i da se većina odsjeka snalazi na- 
zivom ,,BKS“ (Bosnisch-Kroatisch-Serbisch) ili nekom njegovom varijacijom. Radi 
se, naime, o jednostavnoj činjenici da je, i danas, isto kao što je bilo za postojanja SFRJ 
(s tim što je tada opravdanje za to postojalo u dominantnoj društveno-političkoj praksi i 
ideologiji) mnogo lakše zaposliti jednoga lektora da u jednoj predavaonici drži jezične 
vježbe skupini studenata, nego zaposliti tri lektora, zaposjesti tri predavaonice, formi- 
rati tri skupine studenata. Naravno, važan je i argument da je takav zbroj triju jezika 
i književnosti ipak u spomenutoj akademskoj tržišnoj utakmici osjetno konkurentniji 
nego što jedna filologija pojedinačno. 

Hrvatska se književnost i jezik predaju na petnaestak njemačkih sveučilišta 


Dosad objašnjeni dio je, razjašnjavajući okolnosti, ponajviše ukazivao na teškoće. 
Stvari, ipak, nisu samo crne, možda nisu uopće crne. Hrvatska se književnost i jezik u 
ovome trenutku predaju na petnaestak njemačkih sveučilišta. Taj broj djeluje sasvim 
zadovoljavajuće, međutim, on obuhvaća i ona sveučilišta gdje su, primjerice, jedina 
kroatistička predavanja jezične vježbe od po dva sata tjedno. Naime, udio kroatistike 
u studijskim planovima snažno varira, od sveučilišta gdje se hrvatska književnost ili 
jezik mogu odabrati kao središnji dio studija na svim razinama, do onih na kojima služe 
kao fakultativna opcija za osobito zainteresirane studente i popunjavanje satnice. Broj 
studenata je teško procijeniti, tim više što i ovdje postoji vrlo široki raspon, od stude- 
nata koji doktoriraju na temama iz kroatistike i kane se njome profesionalno baviti, do 
onih koji će tijekom studija čuti jedno kroatističko predavanje. Sasvim gruba procje- 
na mogla bi se zaustaviti na dvjestotinjak njemačkih studenata koji dolaze u dodir s 
hrvatskom književnošću i jezikom svaki semestar. Naravno, cjelovitu sliku njemačke 
kroatistike (i još jedan razlog za zadovoljstvo) dobit ćemo tek ako u nju uključimo i 
živost znanstvenih zbivanja, počevši od konferencija i ciklusa predavanja (bilo čisto 
kroatističkih, bilo onih usmjerenih na cijeli ,,BKS“ ili općeslavenski korpus) iza kojih, 
naravno, najčešće ostaju i zbornici. lako znanstveni kroatistički časopis na njemačkom 
jeziku ne postoji, česti su prilozi o hrvatskoj književnosti i jeziku u vodećim njemačkim 
slavističkim i književno-znanstvenim časopisima, kakvi su Zeitschrift fiir Slawistik, Die 
Welt der Slaven, Zeitschrift fur Slavische Philologie Zeitschrift fur Balkanologie, Kri- 
tikon Litterarum i drugi. Naravno, njemački su kroatisti aktivni iu hrvatskim književnim 
časopisima. Kroz nekoliko posljednjih desetljeća brojni su njemački kroatisti svojim 
radovima obogatili hrvatsku lingvistiku i znanost o književnosti, ponekad epohalnim 
djelima, a čine to i dalje. Među njima su, što osobito raduje, i neki sasvim mladi znanst- 
venici, pa se može očekivati da će, uz barem donekle povoljan razvoj zbivanja i potporu 
S hrvatske strane, bogata tradicija njemačke kroatistike biti nastavljena. 

dominantnih sivih tonova. Kroatistika je, naime, uslijed postmodernoga naglaska na 
interkulturnom pluralizmu, kao i spomenutih filtriranja unutar akademske slavistike u 
Njemačkoj, a ponajprije, dakako, zbog političkog osamostaljenja Hrvatske, nadoknadila 
ono što je izgubila smanjenjem studentske populacije izgrađujući i osvješćujući svoj 
identitet. Tako je, iako se to možda izvana ne čini tako neupitnim, znanost o hrvatskom 
jeziku i književnosti jasno omeđila vlastito područje interesa i sustav vrijednosti. Moglo 
bi se, dakle, rezimirati, da položaj hrvatske književnosti na njemačkim sveučilištima 
nudi istovremeno razloge za zabrinutost i zadovoljstvo. Zabrinutost zbog smanjenja 
broja središta na kojima se predaje i broja studenata, te zbog neizvjesne budućnosti 
svih malih studijskih predmeta, pa tako i slavistike. Zadovoljstvo pak nudi i dalje 
priličan broj mogućnosti bavljenja njome, a prvenstveno kakvoća ,proizvoda“, kako 
znanstvenog tako i predavačkog, te učvršćivanje njezina identiteta i prisutnosti. 

Na kraju, a vjerojatno najvažnije, postavlja se pitanje što je moguće poduzeti kako 

bi se postojeći problemi pokušali riješiti, nepromjenjive zabrinjavajuće okolnosti neu- 
tralizirale ili preokrenule u povoljne, a tračku optimizma pružila mogućnost da se ras- 
plamsa i nadogradi već postojeće razloge za zadovoljstvo. U tom projektu učvršćivanja 
položaja njemačke kroatistike, koja bi, u lošijem razvoju događaja mogla prerasti u 
svojevrsnu akciju spašavanja ili reanimacije, svoju ulogu trebaju odigrati i njemački 
kroatisti i, uvjetno rečeno, hrvatska strana, dakle, država, matična struka, pa možda 
i hrvatska javnost, i, zašto ne, hrvatski iseljenici u Njemačkoj. Sama činjenica da u 
međuvremenu svakako postoji svijest o potrebi djelovanja već je izuzetno pozitivna, te 
donosi i prve rezultate. 


Osvojiti simpatije posjetitelja uglednog europskog autorskog Sajma knjiga u 
Leipzigu na proljeće 2008. 


Možda ključan korak budućega razvoj bilo bi osmišljavanje jasne strategije zastupanja 
nastave i istraživanja hrvatskoga jezika i književnosti na njemačkim sveučilištima. 
Donošenje te strategije posao je, prije svega, nadležnih hrvatskih ustanova, dakle, 
Ministarstva znanosti, tehnologije i športa Republike Hrvatske. Ono, dojam je, takvu 
strategiju i ima za one države u kojima međudržavnim ugovorima o reciprocitetu i 
suradnji može utjecati na razvoj događaja. S Njemačkom to nije slučaj, budući da 
njemački zakoni o autonomiji sveučilišnoga života ne predviđaju takve ugovore. Stoga 
se stvari događaju gotovo stihijski, te se svako sveučilište opredjeljuje za svoju viziju, iz 
čega proizlazi i toliko različit položaj njemačkih kroatistika međusobno. To osmišljeni 
plan djelovanja i inicijativu iz Hrvatske čini još nužnijom. Čak nije ni presudno kakva 
će ta strategija biti, nužno je da se donese, po mogućnosti suradnjom predstavnika 
hrvatske države, te struke u domovini i Njemačkoj, a ovisno o željama, potrebama i 
mogućnostima. Jedan od prijedloga koje bi svakako trebalo razmotriti, a u prilog mu 
govore i glasovi koji se čuju iz njemačkih kroatističkih krugova bilo bi svojevrsno 
određivanje prioriteta. Drugim riječima, valjalo bi analizirati situaciju, i vidjeti na 
kojima od sveučilišta kroatistika ima budućnost, i u kojem obliku. One kroatistike koje 
se pokažu perspektivnima i proglase strateški važnima trebalo bi potom podupirati 
još snažnije i usmjerenije, po mogućnosti izvući iz nesretne BKS kombinacije (u 
sklopu čega bi bilo uputno, u suradnji s južnoslavenskim susjedima, dogovoriti oblik 
djelovanja u kojemu bi, međusobno surađujući, svaka od filologija jasno zauzela svoje 
zasebno mjesto na zemljovidu). Dakako, to nikako ne znači da sve one centre koji ne 
budu proglašeni prioritetnima valja zaboraviti, naprotiv. Treba priznati da je potpuno 
nerealno postojanje petnaestak jakih kroatistika u Njemačkoj, a od neodređenog broja 
odsjeka, u nejasnim kombinacijama i s neizvjesnom budućnošću, znatno se mudrijom 
čini rješenje s nekolicinom jakih kroatistika, 1 što više sveučilišta na kojima će postojati 
fragmentarno, bilo kao dio književne znanosti, lingvistike, jezičnih tečajeva, ili 
interdisciplinarnih modula. Takva bi strategija umnogome olakšala obavljanje onih 
silno važnih djelatnosti koje spomenuto Ministarstvo već sada vrlo uspješno obavlja 
(a dojam je da će se stvari razvijati i nabolje). Misli se pritom na stipendiranje stranih 

studijskoga boravka studenata i znanstvenika u Hrvatskoj, donacije knjiga i podupiranje 
raznih popratnih aktivnosti (pri čemu se važnošću ističu ekskurzije). Dakako, i u tom 
segmentu ima prostora za napredak, ali on u prvom redu ovisi o financijama, čime 
ponovno ulazimo u domenu onoga na što se ,,odozdo“ teško može bitno utjecati. 
Druga važna komponenta je povezanost, i to kako njemačke kroatistike s matičnom, 
tako i stručnjaka unutar nje same. Veze njemačke kroatistike s Hrvatskom, dakako, 
postoje, institucionalne i privatne, znanstvene, književne, prevodilačke. Ali, usporedi li 
se to s povezanošću drugih slavenskih nacionalnih filologija u Njemačkoj s matičnom 
zemljom, lako je zaključiti da to ni izbliza nije dovoljno. Neophodan je veći broj ugovo- 
ra u suradnji njemačkih sveučilišta s onima u Hrvatskoj (svako bi njemačko sveučilište 
s katedrom za kroatistiku trebalo biti povezano s nekom visokoškolskom ustanovom 
u Hrvatskoj. Isplativost takve veze za hrvatska sveučilišta nije nimalo na idealističkoj 
razini, treba samo spomenuti europske fondove koji bi se tim putem puno lakše slijevali 
i u projekte hrvatskih znanstvenika. Da nije riječ o utopijskom poduhvatu, pokazuju 
brojni postojeći projekti, primjerice oni hrvatskih privatnih visokih škola.). Takvi bi 
ugovori, osim zajedničkih projekata, financijske suradnje i drugih materijalnih pogod- 
nosti omogućavali i razmjenu znanstveno-nastavnog osoblja i studenata, što su dvije 
točke koje su na izuzetno niskoj razini, ponajprije stoga što su sporadične i stihijske. 
Međusobna suradnja znanstvenika je pak osjetno življa i plodonosnija, kako glede 
razmjene spoznaja i literature, tako i međusobnog pozivanja na konferencije i preda- 
vanja, usprkos ponekad podcjenjivačkom odnosu matične struke prema inozemnoj, što 
i nije sasvim nerazumljivo, te je, budući da obično počiva na stereotipima i predrasu- 
dama najčešće eliminirano pomnijim upoznavanjem radova. Ostaje, dakle, da se po- 
radi na institucionalnoj vezi, i to prvenstveno, ali ne samo među sveučilištima. Jedan 
korak u tom pravcu poduzeli su ove godine njemački kroatisti, poradivši ,,usput“ i na 
međusobnom povezivanju, što nas dovodi do dijela priče koji nudi možda i ponajviše 
razloga za optimizam. 

Shvativši, naime, da su promjene nužne, i da dijelom moraju krenuti od njih samih, 
njemački su se kroatisti, uz pomoć nekih hrvatskih državnih institucija (Veleposlanstvo 
Republike Hrvatske u Berlinu, spomenuto Ministarstvo i drugi) odlučili aktivirati. U 
Berlinu je 2005. godine održano njihovo prvo godišnje savjetovanje, krajem listopada 
2007. treće, na kojem je već bilo sasvim očito da se stvari pomiču i to dobrim dijelom 
nabolje (za razliku od prvoga puta, kada su iz svih dijelova Njemačke odzvanjale 
kroatističke žalopojke). Osim činjenice da su se zahvaljujući susretima znanstvenici 
i predavači međusobno upoznali i stvorili kontakte koji su omogućili zajedničko 
djelovanje, dvije su činjenice možda od presudne važnosti. Jedna je formalne prirode, 
osnivanje Njemačkoga društva za kroatistiku, a druga je svijest o potrebi fleksibilnijega 
funkcioniranja uslijed promijenjenih okolnosti. Deutsche Gesellschaft fir Kroatistik 
(Njemačko društvo za kroatistiku) osnovano je 2007. godine, kao udruga koja će 
povezivati sve one koji se u Njemačkoj profesionalno bave hrvatskim jezikom i 
književnošću, te će biti platforma za zajedničke projekte, ali i krovni partner za razgovor 
i suradnju s Hrvatskom. Time se, vjerojatno je nepotrebno i govoriti, eliminiraju brojni 

nedostaci koji su mučili njemačke kroatiste godinama. Druga činjenica značajna 
je prije svega jer, kako je spomenuto, okolnosti više ne dopuštaju razmišljanje u 
starim kategorijama, te je srećom, čini se, prihvaćena činjenica da kroatistika može 
opstati i ako nije na svakom sveučilištu zastupljena u potpunom opsegu. Pokoja zlata 
vrijedna cjelovita katedra, lektorati i jezične vježbe, makar i izdvojeni negdje drugdje, 
jezikoslovni odsjek na jednom, pokoji književni znanstvenih na drugom, zajednički 
projekti s, primjerice, povjesničarima ili ekonomistima na trećem sveučilištu budućnost 
je kroatistike. Njemački će se kroatisti, dojam je, znati snaći se unovim okolnostima. Niz 
manjih projekata, zbornika, časopisa, internetskih stranica, udžbenika, i posvemašnja 
živost i nanovo probuđeni entuzijazam najvrjednije je što se njemačkoj kroatistici 
dogodilo zadnjih godina, i to je bilo više nego primjetno očito na berlinskome skupu. 

Ondje je prezentiran i projekt o kojemu se već neko vrijeme govori, te ga se nestrpljivo 
iščekuje, a mogao bi i trebao popuniti možda i najveću prazninu vezanu ne samo uz 
njemačku kroatistiku, već i cjelokupnu prezentaciju hrvatske književnosti, pa i kulture 
u Njemačkoj, ali i mnogo šire. Riječ je o Sajmu knjiga u Leipzigu, čije će težište 2008. 
godine biti upravo Hrvatska, Predstavljanje hrvatske književnosti i kulture u inozemstvu 
je rak-rana već godinama, praktički od osamostaljenja. Odraz toga na život inozemne 
kroatistike lako je naslutiti. Posljedica maloga broja prijevoda, njihove slabe promocije 
i općenito nesustavne kulturne prezentacije dovela je do toga da je hrvatska književnost 
(a svaki puta bi umjesto ili uz književnost mogla stajati i kultura općenito) u Njemačkoj 
uglavnom nepoznata. A interes za nju postoji, to pokazuju primjeri s mnogih njemačkih 
sveučilišta, kao uspjesi onih autore koji, što spletom okolnosti (poput pisaca hrvatskoga 
podrijetla koji su rođeni ili žive u inozemstvu, često pišu na stranim jezicima, ali mahom 
o hrvatskim temama, i jako su dobro prihvaćeni, a jedan od nerijetkih primjera je mlada 
hrvatsko-njemačka književnica Marica Bodrožić), što nešto uspješnijom promocijom 
dobivaju prostor u njemačkoj književnoj javnosti. Njemački se student, međutim, 





Studenti Sveučilišne škole hrvatskoga jezika i kulture na Plitvičkim jezerima 

* Hrvatska se književnost i jezik predaju na petnaestak njemačkih sveučilišta 

ijedan se broj studenata priključuje tradicionalnoj ljetnoj Sveučilišnoj školi 
hrvatskoga jezika i kulture u organizaciji Hrvatske matice iseljenika 

susreće s hrvatskom književnošću kao s nečim nepoznatim, ali se određeni broj njih 
ipak na određeni način zaljubljuje u nju u tolikoj mjeri da ju je spreman odabrati za svoj 
životni poziv. Iskustvo većine onih koji se u Njemačkoj bave podučavanjem hrvatske 
književnosti otkriva izrazito pozitivnu recepciju brojnih djela i autora iz korpusa 
hrvatske književnosti, kako onih od kojih se to ,,očekuje“, poput Držića, Krleže, Andrića, 
Slamniga, tako i nekih koji se niti u Hrvatskoj ne mogu podičiti ,,zvjezdanim“ statusom 
i brojnim čitateljstvom. Potencijal je, očito, golem i tek čeka potpuno ispunjavanje. 
Posljednjih je godina primjetan porast broja prijevoda. Treba, međutim, imati na umu 
da je pojavljivanje prijevoda u javnosti tek prva etapa, budući da se zna događati da 
usmena predaja bude jedini način na koji se tim knjigama pokušava probiti put do ruku 
javnosti. Jasno je da danas bez odgovarajuće ,,logistike“ u suvremenim okolnostima 
nikakav proizvod, pa tako niti kulturni, nije moguće približiti širem krugu ljudi. Ovdje 
se, k tome, pojavljuju i druge, manje, ali također opasne zamke, poput dijela izdavača 
koji knjigu doživljavaju kao sredstvo za prikupljanje poticaja i donacija, bez namjere 
da s njome naprave bilo što osim golog objavljivanja. U istu kategoriju spadaju neki 
neokolonijalni ,,dobročinitelji“, manje zainteresirani za ono što nominalno promiču, 
ali vrlo skoncentrirani na samopromociju, čime, jasno, književnosti čine više štete 
nego koristi. Nakon svega rečenoga, postaje jasna važnost Sajma u Leipzgu, odnosno 
hrvatske pozicije na njemu 2008. godine. Zasada sve ukazuje na to da će projekt 
biti dobro pripremljen, u planu je izdavanje niza novih prijevoda hrvatskih djela na 
njemački i brojne promotivne akcije, što bi u konačnom zbroju moglo barem malo 
promijeniti recepciju hrvatske književnosti u širokoj javnosti, to jest, dovesti do toga 
da potencijalna publika postane svjesna da je hrvatska književnost nešto postojeće i 
vrijedno interesa. Ta promjena značila bi i silan vjetar u leđa njemačkoj kroatistici, a 
s obzirom da je njemačka književna scena i ulaznica na onu europsku, odjek projekta 
mogao bi biti i mnogo jači. 

U tekstu je već spomenuto i hrvatsko iseljeništvo u Njemačkoj. Nitko, naravno, ne očekuje 
da ono postane nositelj njemačke kroatistike, čak ni njegov važan dio, ali je svakako 
zapanjujuće koliko malo interesa za jezik i književnost postoji. Iz redova hrvatskih 
doseljenika u Njemačku regrutirano je vrlo malo kroatista-profesionalaca, broj studenata 
kroatistike je također znatno manji nego što bi se očekivalo, kao i posjećenost raznih 
kulturnih događanja koja organiziraju nerijetki entuzijasti. Rasprava o razlozima odvela 
bi nas u neke sasvim druge vode, ali vrijedi spomenuti da se nacionalna privrženost, iden- 
titet i ljubav prema domovini ne bi trebali izražavati u prvom redu odlascima na koncerte 
hrvatskih estradnih zvjezdica, večere u dalmatinskim restoranima, navijanje za neku od 
njemačkih Croatija i deklarativno parolaštvo. Mnogo je onih koji u Njemačkoj svojim 
radom pokazuju da je upravo ljubav i interes za kulturu, jezik i književnost domovine ono 
što mnogo bolje djeluje, više se cijeni, i prije svega, silno obogaćuje. 

I, naposljetku, možda nije zgorega naglasiti da njemačkoj kroatistici od pomoći može 
biti i malo više pozornosti, kako od strane hrvatske javnosti, tako i hrvatskih iseljenika 
u Njemačkoj. Vjerojatno nije potrebno naglašavati da je u vremenu globalizacije i 
integracija, komercijalizacije i interneta važnije nego ikad učiniti vlastitu kulturu, 

duhovnu tradiciju i suvremenost, dakle, samoga sebe prezentnim i prepoznatljivim, te 
dati doprinos ,,europskoj kulturnoj raznolikosti“. Isto tako, od neprocjenjive je važnosti 
znanstveni doprinos inozemne kroatistike koja, osim novih znanstvenih teorija (koje 
su joj dostupnije jer im je često na izvoru) donosi i pogled izvana, što upravo mladoj 
zemlji kakva je Hrvatska može samo koristiti. 

Ovaj je pregled pokušao dati sliku stanja njemačke kroatistike danas. Primjetno 
je da stanje u cjelini nije naročito dobro, da ima razloga za zabrinutost, i da nije 
neosnovan strah da bi se moglo dogoditi da duga povijest bavljenja hrvatskim jezikom 


Summary 


THE END OR RENAISSANCE OF CROATIAN 
LANGUAGE STUDIES IN GERMANY? 


Croatian language studies have as a result of the contemporary focus on intercultural 
pluralism, and above all because of the Croatia?s political independence, made up for 
what it has lost with the reduction of the student population — building and raising 
awareness of its identity. Reforms are under way within academic Slavic languages 
studies in Germany that also have an influence on the status of Croatian language stud- 
ies within German society. Interdisciplinary studies are gaining in importance, espe- 
cially in market-profitable combinations. Croatian literature, language and culture are 
currently taught at fifteen German universities. 

Germany eagerly awaits the Leipzig Book Fair, whose partner country in 2008 is 
Croatia. Every spring the international fair in Leipzig pools Europe's publishing elite. 
Along with excellent writers from the homeland, Croatian authors from around the 
world will have an opportunity to make a joint appearance at this prestigious author?s 
fair in the heart of Europe. The city of Leipzig, know as a centre of fairs and one of 
the key cultural hubs of both German and European history, lives every spring in the 
spirit of the slogan Leipzig Reads. In 2008 Leipzig reads Croatian! The success of the 
Croatian appearance in Leipzig will be a boost to the development of Croatian language 
studies in Germany and the desired ticket to the European culture scene. 

The author believes that a newly founded Croatian language studies association will 
contribute most to the development of Croatian language studies in Germany. The 
Deutsche Gesellschaft fiir Kroatistik (German Association for Croatian Language Stud- 
ies) was established in 2007 as an association that aims to link all those in Germany 
professionally active in Croatian language and literature, and will serve as a platform 
for joint projects and as the umbrella partner for communication and cultural exchange 
with Croatia. 

Resumen 


FIN O RENACIMIENTO DE LA CROATISTICA 
EN ALEMANIA? 


Debido a la actual tendencia de resaltar el pluralismo intercultural y ante todo como 
consecuencia de haberse independizado Croacia, la croatistica ha recuperado la pćr- 
dida que le causara la disminucion de la poblacion estudiantil, creando y fortaleciendo 
la conciencia de su identidad. Tambićn se estan desarrollando procesos reformadores 
dentro de la eslavistica acad&mica, que a su vez ejercen influencia sobre la posicion de 
la croatistica en la sociedad alemana. Adquieren importancia los estudios interdisci- 
plinarios, especialmente en las combinaciones comercialmente rentables. Actualmente 
se dictan clases de literatura, lengua y cultura croatas en unas quince universidades 
alemanas. 

Alemania espera con impaciencia la Feria del Libro en Leipzig “2008, cuyo pais-socio 
sera precisamente Croacia. La Feria Internacional del Libro en Leipzig reune todos los 
afios en primavera a la crema editorial de Europa. De tal modo, junto con los conocidos 
autores procedentes de la Patria, a los literatos croatas de todo el mundo se les brindara 
la posibilidad de presentarse conjuntamente en esa prestigiosa Feria de autores en el 
corazon de Europa. Cabe sefialar que la ciudad ferial de Leipzig es uno de los centros 
culturales historicos alemanes y europeos donde todos los afios en primavera se vive 
con el slogan “Leipzig lee". En 2008 dicho slogan rezara: “Leipzig lee en croata". El 
exito de la presentacion croata en Leipzig fomentara el desarrollo de la croatistica ale- 
mana y ademas le franqueara la anhelada entrada al escenario cultural europeo. 

El autor cree que la recientemente fundada Sociedad para la croatistica “Deutsche Ge- 
sellschaft fir Kroatistik' (Njemačko društvo za kroatistiku), contribuira al desarrollo 
de la croatistica en Alemania. La misma ha sido organizada en 2007 como una sociedad 
que reunira a todos los que se ocupan profesionalmente en Alemania del idioma y de la 
literatura croatas y que sera la plataforma de los proyectos conjuntos y al mismo tiempo 
el socio patrocinante en las comunicaciones y en la cooperacićn cultural con Croacia. 

Tihomir Kukolja 


USUSRET HRVATSKOJ NOVOGA 
TISUCLJECA 


Hrvatska treba poticati međunarodnu i međunacionalnu pomirbu i oprost, 
te biti vođa razvoja projekata stabilnosti i novih prijateljskih odnosa sa svim 
zemljama u regiji * O kakvoći naših poslovnih i drugih odnosa sa susjedima 
ne ovisi samo njihov napredak, nego i naš * Zato pobjedniku i oporbi post- 
avljam izazov koji će se prepoznati u posvećivanju nepodijeljene pozornosti 
onim sadržajima koji će Hrvatsku oblikovati u pravednu socijalnu državu, a 
ne zemlju oboljelu od neizlječivih tranzicijskih bolesti 


Razmišljam srcem običnoga građanina koji i bez patetike tisućljetne mitologijske pro- 
šlosti voli svoju zemlju iželi njezinoj budućnosti pristupiti proročki ivizionarski, akojem 
tračak nade budi najava predsjednika države u nedavnoj “izbornoj noći? o tome da će, 
kome god povjerio mandat za sastav nove, od njega očekivati znakovite pomake nabolje. 
Napose, u zemlji koja se ponosi svojom vjekovnom kršćanskom baštinom, neovisno o 
tome hoće li ili ne Hrvatska ući u Europsku uniju, u sljedećem mandatu priželjkujem 
suvremenu, širokogrudnu te moralno i etički uzoritu Hrvatsku na svim područjima 
njezina ustroja - političkom, gospodarskom, društvenom, socijalnom i duhovnom. Zato 
pobjedniku ioporbi postavljam izazov koji će se prepoznati u posvećivanju nepodijeljene 
pozornosti onim sadržajima koji će Hrvatsku oblikovati u pravednu socijalnu državu, a 
ne zemlju oboljelu od neizlječivih tranzicijskih bolesti. Ponajprije, valja nam ozbiljno 
suzbijati stalni porast siromaštva u Hrvatskoj, čiji je prosječan građanin danas mnogo 
siromašniji nego sedamdesetih i osamdesetih godina prošlog stoljeća ako životni 
standard hrvatskoga građanina usporedimo s prosjekom središnje i zapadne Europe. 
Potom na Ted dolazi pravo na zdravlje zajamčeno dostupnim zdravstvenim osiguranjem 
svima bez obzira na njihovo socijalno i imovinsko stanje, zaposlenost ili nezaposlenost. 
Njega treba slijediti suvremeni i pristupačan sustav zdravstva. Zatim, pravo na stan 
ne bi više smjela biti povlastica onih s boljom novčanom podlogom, nego obveza 

društva prema svim odraslim građanima, a ponajprije obitelji s djecom. Država mora 
razviti program, poduprt pozitivnim i ostvarivim zakonima, koji će i najsiromašnijima 
omogućiti dostojno rješenje stambenog pitanja pod  ostvarivim uvjetima. 
Sustavno suzbijanje ucjena divljega kapitalizma treba biti visoko na popisu prioriteta 
buduće vlade i Sabora. Od čuvenih pretvorbi ranih devedesetih do danas, poticanje 
gomilanja privatnoga kapitala, poglavito stečenog na nepošten način, pretvara 
prosječnoga građanina u potrošnu robu prepuštenu samovolji nedodirljive manjine 
bogatih skorojevića. Ovome valja pridodati potrebu za dosljednim sučeljavanjem 
s krupnom korupcijom, poglavito onom čiji su pipci uvučeni u tkivo državnih 
ustanova, kako Hrvatska ne bi bila talac domaćem, regionalnom i međunarodnom 
usužnjavanju krupnom kriminalu, trgovini drogama i ljudskim robljem. 
Potom, potreban nam je pristup Europskoj uniji koji neće biti popraćen općom 
rasprodajom svih hrvatskih dobara, stečenih i prirodnih, uključujući otoke, planine, 
nacionalne parkove i objekte povijesne važnosti, uz spoznaju da će na kraju Hrvatsku 
posjedovati onaj tko vlasništvom zaposjedne najveći broj njezinih dobara. Država koja 
cijeni svoj integritet mora jasno odrediti granice do koje može prepuštati vlastita dobra 
stranom kapitalu. Sljedeće, Hrvatska treba poticati međunarodnu i međunacionalnu 
pomirbu i oprost, te biti lider razvoja projekata stabilnosti i novih prijateljskih odnosa 
sa svim zemljama u regiji. Koliko god je važno da međunarodne i domaće pravosudne 
ustanove dosljedno progone ratne zločince koji su u Hrvatskoj počinili zločine od 
Vukovara do Dubrovnika, još je od presudnijeg značenja da Hrvatska ne postane 
sužnjem prošlosti ne želeći napustiti začarani krug paradigme stalnog međunacionalnog 
prebacivanja krivnje. Htjeli mi to sebi priznati ili ne, s Europom ili bez nje, o kakvoći 
naših poslovnih i inih odnosa sa susjedima ovisi ne samo njihov napredak, nego i naš. 
Suvremena Hrvatska mora također uskoro postati zemlja rasterećena administracije na 
svim razinama da obični svakodnevni postupci kao što su podizanje osobne iskaznice, 
izrada izgubljenih dokumenata ili prikupljanje dokumentacije za gradnju obiteljske 
kuće ne budu iscrpljujući birokratski procesi. Za ono što je u prosječnoj zemlji 
razvijenog Zapada potrebno tek nekoliko trenutaka u nekom lokalnom poštanskom 
uredu, u Hrvatskoj je i dalje zamoran postupak koji traje satima, danima, čak tjednima. 
Želim živjeti u Hrvatskoj širokogrudnog vjerskog pluralizma u kojoj se potiče izgradnja 
osobne i kolektivne duhovnosti koja stalno i učinkovito mijenja čovjeka u bolju, 
moralniju, uljuđeniju, plemenitiju i nesebičniju osobu. Ukratko, Hrvatskoj su potrebni 
ljudi koji će bez straha poraditi na daljnjoj izgradnji građanske Hrvatske kao državne 
zajednice visokog socijalnog i pravnog ustroja, u kojoj će pravo na dostojan život i rad, 
ideološki pluralizam i slobodu svakoga građanina biti primarne vrijednosti i u kojoj će, 
sretni i zadovoljni, prepoznati svoj dom svi njezini žitelji bez obzira na svoju političku, 
etničku, ideološku, vjersku, manjinsku, većinsku ili neku drugu pripadnost. 

Summary 


INTO THE NEW CROATIAN MILLENNIUM 


Croatia needs to encourage international and intra-nation reconciliation and forgive- 
ness, and be a leader of the development of stability projects and new, friendly relations 
with all of the countries in the region. The development not only of our neighbours, but 
also our own, depends on the quality of our business and other relationships with our 
neighbours, says the author of the essay, active as the program director of the Rijeka- 
based International Centre for Life and the director of an international project called 
ROM - Renewing Our Minds. The author therefore submits to the winner and the op- 
position in Croatia challenges that will be recognised in giving undivided attention to 
those programs that will shape Croatia as a just social state, and not a country ailing 
from an incurable transition infirmity. In short, Croatia needs people who will, without 
fear work on the further development of a civil society in Croatia as a state of highly 
developed social and legal structure, in which the right to dignified life and labour, ide- 
ological pluralism and the liberty of every citizen will be primary values and in which 
every citizen will, happy and contented, find their home, regardless of their political, 
ethnic, ideological, religious, minority, majority or other affiliation. 


Resumen 


AL ENCUENTRO DE LA CROACIA DEL NUE- 
VO MILENIO 


Croacia debe incentivar la reconciliacićn y el perdćn entre todos los pueblos y na- 
ciones de la region y debe convertirse en un pais lider que propicie la estabilidad y el 
desarrollo de nuevas relaciones amistosas con todos los paises del area. Segun afirma el 
autor de este ensayo, que es director de los programas del “Centro internacional para la 
vida? de Rijeka y del proyecto internacional “ROM-Renewing Our Minds", de la cali- 
dad de nuestras relaciones (comerciales y otras) con nuestros vecinos, no solo depende 
el progreso de ellos, sino tambićn el nuestro. Por ello, el autor invita al oficialismo y a la 
oposicion a trabajar por una Croacia socialmente justa, y no por un pais susceptible de 
sufrir las enfermedades incurables de la transicion. En pocas palabras, el pais necesita 
gente que siga construyendo sin temor una Croacia civil como comunidad estatal con 
un alto desarrollo social y legal, en la cual el derecho a la vida digna y al trabajo, el 
pluralismo ideologico y la libertad de cada ciudadano sean los valores prioritarios y 
en la que todos sus habitantes, contentos y conformes, reconozcan en ella su hogar, 
independientemente de su pertenencia 6tnica, afiliacion politica, condicion social o 
pertenencia religiosa. 

Glava Herakla, 2. stoljeće, Aequum - Čitluk * Izložba Dalmatinska 
zagora — nepoznata zemlja u Zagrebu svima je pokazala čudesan prostor 
vrijedan pažnje, i osvijestila činjenicu da je bogatstvo ondje stvoreno u 
siromaštvu to vrjednije i da je uloga Zagore u svim povijesnim mijenama 
bila izričito velika, da su je kosili ratovi i da se uvijek iznova uzdizala, da 
je kulturološki značajna i jednakopravna s ostalim dijelovima Hrvatske, 
da je još sačuvana i stoga bogatija od onih poznatijih predjela koji su već 
platili danak suvremenosti * Godinom Marina Držića proglašena je 2008. 
povodom 500. obljetnice rođenja najvećega hrvatskog komediografa, čiji 
se komediografski opus održao na pozornici sve do danas snagom izvorne 
umjetničke istine 


Vesna Kusin 


DALMATINSKA ZAGORA NA DLANU 


Izložba Dalmatinska zagora — nepoznata zemlja u zagrebačkoj galeriji 
Klovićevi dvori pokazala je kulturno blago koje govori da je Zagora od davni- 
na ostvarivala kulturno jedinstvo s ostalim dijelovima Hrvatske i Europe * 
U Zagori se održao do danas najsačuvaniji prapovijesni krajolik u Europi * 
Svako je vrijeme tu ostavilo svoj upečatljivi kulturološki i tradicijski trag, a i 
ovo suvremeno potvrđuje da je to prostor golemog potencijala, koji je iz škrte 
zemlje iznjedrio iznimne umjetnike i političare poput Meštrovića, Ujevića ili 
pak Gotovca 


Mnoge je možda zbunio naziv izložbe Dalmatinska zagora — nepoznata zemlja, koja 
je u zagrebačkoj Galeriji Klovićevi dvori održana od 4. rujna do 18. studenoga 2007. 
godine. Svi koji su izložbu uspjeli vidjeti, bili su, ne krijući oduševljenje, iznenađeni 
kad su vidjeli što je na tom širem prostor Dalmatinske Zagore, na potezu od Krke do 
Neretve, od prapovijesti do danas, stvoreno. U Galeriju su dnevno hrlile rijeke ljudi, 
a mnogi su navraćali više puta prateći i atraktivna autentična prikazanja iz pojedinih 
dalmatinskih lokaliteta pa su Klovićevi dvori u zadnje vrijeme dosegli onu atmosferu 
kakvu susrećemo u prestižnim europskim galerijama — modernim komunikacijsko in- 
formacijskim središtima razvijenoga svijeta. Iznenadilo ih je bogatstvo tog krškog i 
siromašnog tla koje je upravo stoga, u borbi za opstanak, iznjedrilo brojne velikane i 
to ne samo kulture. Tu u Zagori ponikli su brojni književnici, pjesnici, glazbenici, re- 
datelji, glumci, slikari, skulptori, dizajneri, kolekcionari, političari i gospodarstvenici. 
Baština, koja je s toga prostora prikupljena i u atraktivnom postavu izložena na sve 
četiri etaže Galerije, svjedočila je o Dalmatinskoj zagori kao plodotvornom tlu u sva- 
kom pogledu. Izložba je razbila sva dosadašnja kriva poimanja o Zagori, koja su često 
bila i negativnog predznaka. 
Iupravo stoga, što je taj prostoriznimno bogatu svakom smislu, povijesnom, strateškom, 
kulturnom, političkom pa potencijalno i gospodarstvenom, a mnogima je to pri upozna- 
vanju s vlastitom povijesti, kulturom i baštinom promaklo, važno je bilo ukazati na to 

da je upravo taj prostor Zagore u raznim povijesnim okolnostima, od prapovijesti do 
danas imao i te kako važnu ulogu. Toliko važnu da je češće bio matica, nego li pozadina 
u smislu nečega nevažnoga, kako su ga mnogi tretirali. 

Da je Dalmatinska zagora oduvijek imala strateško značenje, što se krvavo potvrdilo 
i u Domovinskome ratu, danas potvrđuje niz sačuvanih prapovijesnih gradina, koje 
nisu bile samo mjesto stanovanja nego ponajprije uporišna mjesta obrane, zatim rimski 
vojni logori, kao i pedesetak tvrđava i utvrđenih gradova. Brojni arheološki nalazi i 
lokaliteti, što govore o visokom civilizacijskom stupnju razvoja od prapovijesti do kas- 
noga srednjega vijeka, potvrđuju da je Zagora sve to vrijeme bila ostvarivala kulturno 
i civilizacijsko jedinstvo s ostalim dijelovima Europe. Danas, pak, kad je suvremena 
civilizacija uglavnom rastočila mnoga ta povijesna kulturna i civilizacijska materijal- 
na svjedočanstva, odnosno njihove cjeline i narušila zatečene prostorne vrijednosti, u 
Zagori, koju su ti procesi na sreću dosad mimoišli, održao se do danas najsačuvaniji 
prapovijesni krajolik u Europi. Njega treba sačuvati, kao i svu ostalu baštinu što se tu 
nalazi. I to je bio cilj ove izložbe. Upozoriti na zatečene vrijednosti i sačuvati ih za 
buduće generacije. Otkriti tu jednakopravnu hrvatsku regiju, o kojoj većina premalo 
zna. Vjerojatno mnogi, i od onih što govore o Hrvatskoj ,,od stoljeća sedmog“ ne znaju 
da je upravo na tlu Zagore stvorena prva hrvatska država, koja je tada ubrzo postala 
vodećom političkom, vojnom i gospodarskom silom na ovim prostorima. 

Svako je vrijeme tu ostavilo svoj upečatljivi trag, u urbanim i ruralnim cjelinama, 
kulturološki i tradicijski, a i ovo suvremeno potvrđuje da je to prostor ogromnog po- 





Bunari Rajčica kraj Lećevice 





Fibula iz Studenaca kod Imotskog, kasno Gospa Sinjska 
brončano doba 

M a ra i ; X 
Naslovna stri anica fr anjevačkog katastra Kamena glava, zaštitnik od Turaka u Putišićima, 
grada Sinja iz 1780. godine omiško zaleđe 


sr 


Merdžanka - srebrena 
kubura, 20. stoljeće 





Srebrena fibula, antika, Danilo kraj Šibenika 





Riton, neolitik, 


Era , Na Danilo kra Jednojagodne naušnice, sred- 
Stombulja-elipsasta košara za čuvanje anuo kraj nji vijek, Danilo kraj Šibenika 
ulova na imotskom području Šibenika ? 

tencijala. Taj prostor kontinuiranog diskontinuiteta, kojeg su prouzročile burne po- 
vijesne okolnosti, nagnao je stanovnike toga kraja da uvijek ponovno kreću iznova i 
dosižu prekinutu razinu prethodnika. I izložba Dalmatinska zagora — nepoznata zemlja, 
otkrićem Zagore u punoj svjetlosti i značenju, upozorila je na taj skokoviti kontinuitet, 
dajući poticaj svima za još jedan iskorak prema novome usponu. 

Izložba u Galeriji Klovićevi dvori pružila je hrvatskoj javnosti Dalmatinsku zagoru na 
dlanu. Bilo je to otkriće ne samo za one koji u Zagoru nisu nikada kročili, nego i za 
one što tamo obitavaju. Svi su sad imali prilike otkriti Zagoru kakvu je u cijelosti nisu 
poznavali. Ustvari nisu je poznavali dovoljno ni u fragmentima. Zato su na izložbi os- 
tali zadivljeni. Mnogo je izložba ponukala da se i otpute u Zagoru, da je dožive in situ 
te se još bolje upoznaju s njezinim prirodnim i kulturnim vrijednostima. 

Nakon izložbe Zagora više nije tako nepoznata. Percepcija o njoj stubokom je promi- 
jenjena. Svima je postalo jasno da je taj čudesan prostor vrijedan pažnje, da je bogat- 
stvo ovdje stvoreno u siromaštvu to vrednije, da je uloga Zagore u svim povijesnim mi- 
jenama bila izričito naglašena, da su je kosili ratovi i da se uvijek iznova uzdizala, da je 
kulturološki značajna i ravnopravna s ostalim dijelovima Hrvatske, da je još sačuvana 
i stoga bogatija od onih poznatijih predjela koji su već platili danak suvremenosti. Ta 
spoznaja vratila je i samopouzdanje i ponos tamošnjem stanovništvu, kao i vjeru da se 
Zagora može iznova oploditi sobom samom i postati hrvatskim prostorom budućnosti. 














Stećci u Gornjim Voštanima Kaciga iz Bublina - Zagvozd, željezno doba 

Summary 


DALMATIAN ZAGORA IN THE PALM OF 
YOUR HAND 


Archaeological finds and sites that tell of the high level of development of civilisa- 
tion from prehistory to the late Middle Ages, confirm that Zagora achieved cultural 
unity with other parts of Europe, which is demonstrated in the representative exhibi- 
tion Dalmatian Zagora — unknown land in Zagreb from 4 September to 18 November 
2007. Modern civilisation has for the most part disturbed these areas, but in Zagora, 
which these processes have happily circumvented, the most preserved prehistoric area 
in Europe has been maintained, which the modern motorway makes easily accessible. 
Each period left its impressive cultural and traditional trace in Dalmatian Zagora and 
this contemporary one confirms that it is an area of great potential, whose sparse soil 
has given birth to exceptional writers, artists, business people and politicians. That Dal- 
matian Zagora has always had strategic importance, which was tragically confirmed in 
the Homeland War, is now confirmed by a series of preserved prehistoric hillforts, that 
were not only a place of habitation but above all focal points of defence, then Roman 
camps, and fifty fortresses and fortified towns. It is likely that many, even those that 
speak of Croatia “from the seventh century" do not know that it was in Zagora that the 
first Croatian state was created, which quickly became the leading political, military 
and economic power in the region. After the exhibition at the Klovićevi dvori Gallery 
the perception of Zagora has changed fundamentally, It has become clear to all that the 
wealth created in Zagora is in poverty all the more valuable, that it was razed by wars 
and always Tose again, that it is culturally significant and stands on an equal footing 
with other parts of Croatia, that it has been preserved and is therefore richer than better- 
known areas that have already paid tribute to progress. That insight has given people 
from the region, scattered around the world, a new confidence and pride and a faith that 
Zagora can become a cradle of Croatia's future. 


59 


HRVATSKI ISELJENIČKI ZBORNIK 2008., Vesna Kusin: Dalmatinska zagora na dlanu 





Resumen 


EL DESCUBRIMIENTO DE LA REGION TRA- 
MONTANA DALMATA A PLENA LUZ 


Los hallazgos arqueologicos y las localidades que hablan de un alto grado de desar- 
rollo civilizador desde la prehistoria hasta el tardio Medioevo, confirman que la region 
tramontana Dalmata (Dalmatinska zagora) conformaba una unidad cultural con las Tes- 
tantes partes de Europa, lo que se pudo ver en la exposicion titulada “La region tramon- 
tana Dalmata - tierra desconocida" efectuada en Zagreb del 4 de septiembre al 18 de 
noviembre de 2007. Por lo general, la civilizacion moderna ha vulnerado o destruido 
la integridad del aspecto primitivo de los espacios. Pero por suerte eso no ocurrio con la 
tramontana Dalmata, donde hasta la fecha ha sobrevivido el paisaje prehistorico mejor 
conservado de Europa y de facil acceso gracias a la ruta moderna. Toda €poca ha dejado 
en la region de la tramontana Dalmata su distinguible rastro culturologico y tradicional. 
La ćpoca actual confirma que se trata de un espacio de un enorme potencial, porque a 
pesar de ser una tierra de escasos recursos, dio vida a excepcionales literatos, poetas, 
artistas, economistas e incluso politicos. 

El que la tramontana Dalmata tuviera desde siempre un significado estrategico (tal 
como lo demostraron los recientes eventos sangrientos de la Guerra Patria) lo confir- 
man una serie de ruinas bien conservadas que no eran solo viviendas, sino bastiones de 
defensa, entre los cuales habia campamentos romanos, alrededor de cincuenta fuertes 
y varias ciudades fortificadas. 

Muchos de los que dicen que Croacia existe “Desde el siglo VII" probablemente no sa- 
ben que fue precisamente en el territorio de la tramontana Dalmata donde se constituyo 
el primer Estado Croata que pronto se convirtio en lider politico, militar y economico 
de la region. 

Despućs de la exposicion Tealizada en la galeria Klovićevi dvori, la percepcion de lo 
que representa la tramontana Dalmata cambio radicalmente, pues todos comprendieron 
que la riqueza creada en aquella region partiendo de la pobreza, es aun mas valiosa si 
se toma en cuenta que habiendo sido devastada en tantas guerras, volvio a recuperarse. 
Tambićn comprendieron que desde el punto de vista culturologico la tramontana Dal- 
mata es igualitaria en comparacion con las demas partes de Croacia y que aun esta con- 
servada y que por eso es mas rica que otras regiones mejor conocidas que ya pagaron 
el tributo a la modernidad. Este conocimiento le devolvio la autoestima a la poblacion 
de aquella tierra dispersa por todo el planeta, lo mismo que le devolvio la fe de que la 
tramontana Dalmata puede convertirse en un sitio croata del futuro. 

Tihomil Maštrović 


NAJSTARIJE NOVINE NA HRVATSKOME 
JEZIKU 


Novine Kraljski Dalmatin /Il Regio Dalmata izlaze u doba Napoleonova Carst- 
va, te francuske vlasti u Zadru i vrlo su važne u jačanju nacionalne svijes- 
ti hrvatskoga naroda i to nekoliko desetljeća prije Ilirskoga preporoda + Uz 
činjenicu da su to prve novine na hrvatskom jeziku, u povijesti hrvatskog 
novinstva Kraljski Dalmatin ostaje zapamćen i po tome što je u njima novinar- 
sku djelatnost, na svom jeziku, ostvario prvi hrvatski novinar Nikola Dominik 
Budrović, što je tu objavljena prva novinska vijest na hrvatskom jeziku koja je 
stigla iz Dubrovnika (br. 3/1806.) 


U Zadru godine 1806. počinju izlaziti novine na hrvatskom jeziku, dvojezični Kraljski 
Dalmatin / II Regio Dalmata, što je zacijelo jedan od važnijih događaja hrvatske 
kulturne povjesnice u XIX. stoljeću.! Službeno glasilo dalmatinske vlade, pravno- 
političke novine Kraljski Dalmatin / I! Regio Dalmata izlaze do godine 1810. kao 
tjednik na osam stranica, dvostupačno i dvojezično, na talijanskom i na hrvatskom 
jeziku; desni je stupac pisan hrvatskim a lijevi talijanskim jezikom. Kraljski Dalmatin 
je od br. 1. (12. srpnja 1806.) do br. 36. (21. rujna 1809.) uređivao pisac i publicist 
Bartolomeo Benincasa (1746.-1816.), inače u doba francuske uprave glavar javne 
nastave u dalmatinskoj vladi u Zadru, a u uredničkim poslovima pomagao mu je i 
zamjenjivao ga istaknuti hrvatski intelektualac iz Zadra Ivan Kreljanović Albinoni 
(1777.-1838.). Do kraja izlaženja list ureduje Nikola Dominik Budrović (1773.-1847.). 
Hrvatski članci u Kraljskom Dalmatinu uglavnom su prijevodi s talijanskog jezika. 
Već u prvom broju lista ističe se da će »talijansko skazanje« biti preneseno u »slauni 
Arvazki jezik«, i to ne samo za one koji ne znaju drugi jezik, nego i za one koji se radije 


! Prve novine što su izlazile u Hrvatskoj, bile su Ephemerides Zagabrienses na latinskom jeziku (1771. 
u Zagrebu), a kronološki ih slijede i dvije na njemačkom jeziku: Agramer deutsche Zeitung (1784.) i 
Kroatischer Koržrespondent (1789.), također u Zagrebu. 

služe »svoim materinjim govorom, nego Talianskim«. Prevoditelji su bili zadarski 
franjevci Andrija Kadčić i Paško Jukić, a poslije Jukićeve smrti (u listopadu 1806.) 
taj je posao obavljao dominikanac Nikola Dominik Budrović. On je, osim redovitog 
prevođenja, u Kraljskom Dalmatinu objavio i neke svoje članke, a po svemu sudeći 
godine 1809. bio je i urednik novina, te se može smatrati jednim od prvih hrvatskih 
novinara. Budroviću je u prevođenju pomagao zadarski odvjetnik Nikola Sandri. 
Prevodilački poslovi za potrebe Kraljskog Dalmatina uistinu nisu bili laki, budući da 
standardizacija hrvatskoga jezika još nije bila provedena, a nedostajali su i rječnici 
stručnog nazivlja. Kako su prilozi u novinama bili iz različitih struka, odgovarajući je 
terminološki leksik predstavljao stalnu i ozbiljnu poteškoću prevoditeljima. Tekstovi 
su objavljivani u tzv. dalmatinskom pravopisu i u štokavskoj ikavici, dakle u onom 
hrvatskom pučkom govoru koji će upravo zbog svoje rasprostranjenosti, ali i tradicije, 
nepunih četrdeset godina poslije, Ante Kuzmanić i zadarski jezikoslovni krug izabrati 
za jezik prvog preporoditeljskog lista u Dalmaciji - Zore dalmatinske. Razumljivo je da 
se u jeziku Kraljskog Dalmatina počesto susreću čakavski, te ijekavski oblici, brojni su i 
talijanizmi, te nešto manje i turcizmi. Nedostatak hrvatskog stručnog nazivlja prevoditelji 
zadarskih novina nadomjestili su stvaranjem, više ili manje, uspješnih kovanica, pa su 
tako na stranicama lista neke strane riječi, dakako s oblika kakav je bio u talijanskom 
tekstu, prevedene ovim novostvorenim hrvatskim riječima: filozof - mudroznanac, 
retorika - liposlovka, harmonija - skladnoglasije, elokvencija - hitroslovlje, akademija 
- mudroskupština, licej - mudroučionica, agrikultura - težaštvo, teatar - prikazalište, 
religija - bogostovije, sekretar - otajnik (tajnik), reforma - prinaprava, itd. Eto, takav 
je, što se leksika tiče, bio najstariji hrvatski novinski stil. 

Među pozitivnim rezultatima izlaženja Kraljskog Dalmatina svakako valja izdvojiti 
činjenicu da su te novine nedvojbeno osnažile hrvatski karakter javnog života u 
Dalmaciji, ali njihova je važnost osobito velika u potvrđivanju hrvatskoga kao posve 
prikladnog jezika za svakodnevni izražaj i poslovanje, pa već i samo to uzdiže taj list 
medu one važne čimbenike koji su prethodili snažnijem zamahu hrvatskog narodnog 
preporodnog gibanja sredinom XIX. stoljeća. Izlazeći kroz pune četiri godine i na 
hrvatskom jeziku, Kraljski Dalmatin je hrvatskom čovjeku pružio mogućnost da 
svoj jezik ne nalazi samo u pjesmaricama Andrije Kačića Miošića ili pak u vjerskim 
knjigama, nego da po njemu doznaje i sve one obavijesti iz zemlje i svijeta koje su dotad 
bile posredovane samo drugim jezicima: talijanskim, njemačkim ili pak francuskim. 
Time se ujedno u Hrvata počinju stvarati pretpostavke za nacionalnu samosvijest, čiji 
će snažniji proplamsaji buknuti nekoliko desetljeća poslije. 

UZ činjenicu da su to prve novine na hrvatskom jeziku, u povijesti hrvatskog novin- 
stva Kraljski Dalmatin ostaje zapamćen i po tome što je u njemu novinarsku djelat- 
nost na svom jeziku ostvario prvi hrvatski novinar Nikola Dominik Budrović, što je 
tu objavljena prva novinska vijest na hrvatskom jeziku koja je stigla iz Dubrovnika u 
srpnju 1806. o oslobođenju grada od opsade i radosti građana zbog toga (br. 3/1806.), 

te prva novinska recenzija jedne knjige, a to je bila Grammatica della lingua illirica 
(Dubrovnik, 1808.) Franje Marije Appendinija (br. 38/1808.). 

Novine Kraljski Dalmatin izlaze u doba francuske vlasti u glavnom dalmatinskom 
gradu Zadru koji je s južnim hrvatskim krajevima, od godine 1806. do kraja 1809., 
pripadao Talijanskom kraljevstvu u sklopu Napoleonova carstva. Uz nedvojben pri- 
nos učvršćenju francuske vlasti, list je znatno pridonio procesima modernizacije i de- 
mokratizacije hrvatskog društva u Dalmaciji. To se osobito očitovalo u strukturiranju 
upravne i sudbene vlasti, te u defeudalizaciji gradskog komunalnog uređenja i ustroju 
obrazovnog sustava. U Kraljskom Dalmatinu tiskaju se članci s brojnih područja: de- 
mografije, gospodarstva, politike, prava, zakonodavstva, povijesnih znanosti, religije, 
kulturne povijesti, odgoja i naobrazbe, zdravstva, socijalne skrbi, vojnih znanosti, 
obrtništva, poljodjelstva, šumarstva, prometa, trgovine itd., pa se s pravom može 
zaključiti da je prosvjetiteljska važnost lista u jadranskoj Hrvatskoj početkom XIX. st. 
iznimno velika. Da je razmjerno velik interes za Kraljski Dalmatin postojao u cijeloj 
Dalmaciji, te da je stalno rastao, pokazuje podatak da je naklada prvih osam brojeva 
toga tjednika, s člancima s brojnih područja ljudskog djelovanja, bila 500 primjeraka, 
već deveti broj imao je nakladu od 600 primjeraka, a ubrzo se pomišljalo da naklada 
bude i tisuću primjeraka. List se distribuirao po cijelom primorju, od kvarnerskih oto- 

ka do Boke kotorske, a čitatelje je najčešće nalazio medu intelektualcima: učiteljima, 
svećenicima, studentima i đacima, državnim službenicima, vojnim osobama, te medu 
rijetkim trgovcima i obrtnicima. 

Kraljski Dalmatin je izlazio kao tjednik tri godine, osam mjeseci i 19 dana. Od prvog 
broja, 12. srpnja 1806., do posljednjeg, 1. travnja 1810., objavljeno je 176 brojeva na 
1420 stranica.* Kraljski Dalmatin tiskao se u tiskari («utistaonicza») Antuna Luigija Bat- 
tare u Zadru. Inače, Battarina je tiskara prva u Hrvatskoj počela izdavati almanahe, 
pa je tako već 1804. u njezinoj nakladi objavljen Zunario di Zara (od 1806. Alma- 
nacco di Zara), godine 1813. Lunario Zaratino i dr. Osim Kraljskog Dalmatina u toj 
je tiskari tiskano još jedno periodično izdanje od nacionalnog značenja - prvi hrvatski 
književni časopis u Dalmaciji i prvi preporoditeljski list izvan Zagreba na hrvatskom 
jeziku - Zora dalmatinska, koji je izlazio od 1844. do 1849, Tako je ta zadarska tiskara 
u XIX. stoljeću umnogome pridonijela stvaranju osebujnog književnog i kulturnog 
ozračja na jugu Hrvatske, odnosno one kulturne klime koja će pridonijeti da hrvatski 
narod bude čvršće povezan medu sobom, ali i s europskim duhovnim kontekstom. Od 
početka XIX. stoljeća, razmjerno buđenju narodne samosvijesti, sve to više raste želja 
za promicanjem hrvatskoga jezika, osobito na području nacionalne kulture, pri čemu 
je u pravilu zastupljena njezina europska težnja kao nezaobilazna sastavnica svekolike 
hrvatske uljudbe. Na tom je tragu, u oblikovanju prepoznatljivog kulturnog identiteta, 
bilo važno tiskanje knjiga i periodika na narodnom jeziku, ali ina ostalim, školovanom 
dijelu pučanstva bliskim jezicima, te sa sadržajima primjerenima životnim potrebama 
pučanstva. Zahvaljujući činjenici što je izlazio i na hrvatskom, Kraljski Dalmatin je 
čitan i u većinskom hrvatskom pučanstvu u pokrajini, a time što je djelotvorno rušio 
ukorijenjene predrasude o hrvatskom jeziku kao manje vrijednom, bez daljnjega je 
pridonio nacionalnom buđenju hrvatskoga puka u Dalmaciji. Dvjestota obljetnica 
Kraljskog Dalmatina, obilježena 2006., bila je dobra prigoda za izdavanje pretiska tih 
važnih novina. Reprintiranje Kraljskog Dalmatina omogućava da sadržaj prvih novi- 
na na hrvatskom jeziku bude dostupan, kako znanstvenicima i istraživačima, tako i 
hrvatskoj učećoj mladeži i svima zainteresiranima, jer je riječ o jednom od najvažnijih 
hrvatskih periodika na samom početku hrvatskoga novinstva. Naime, zbog svoje 
nedostupnosti nije imao odgovarajuće recepcije u našoj kulturnoj javnosti. Komple- 
ti lista Kraljski Dalmatin / II Regio Dalmata nalaze se u Nacionalnoj i sveučilišnoj 
knjižnici u Zagrebu, te u Znanstvenoj knjižnici i Državnom arhivu u Zadru. 


? Veličina lista: 27,6x20,6 (1806.-1809.), a u godištu 1810. smanjuje se na 22,2x15,8 cm. List je do 
1809. tiskan na osam stranica, 1809. na osam i manje, a posljednji broj (6/1810.) tiskan je na deset 
stranica. Od 12. srpnja 1806. do 25. srpnja 1807. izlazio je svake subote, od 31. srpnja 1807. do 25. 
kolovoza 1809. izlazi svakog petka, a poslije neredovito. U prvoj godini izlaženja, 1806., obja- 
vljeno je 25 brojeva Kraljskog Dalmatina na 200 (+2) str.; u drugoj godini, 1807., 52 broja na 416 
(+8) str.; u trećoj godini izlaženja, 1808., objavljena je 53 broja na 424 (+2) str.; u četvrtoj, 1809., 
40 brojeva na 302 (+16) str; u petoj godini izlaženja, 1810., objavljeno je 6 brojeva na 50 str. 

Summary 


THE OLDEST NEWSPAPER IN CROATIAN 
LANGUAGE 


The year 1806 saw the first issue of a newspaper in the Croatian language, the bilingual 
Kraljski Dalmatin / II Regio Dalmata (The Royal Dalmatian), certainly one of the key 
events of Croatian cultural history in the 19h century. Among the positive effects of 
the publication of the Kraljski Dalmatin is certainly the fact that this newspaper without 
a doubt reinforced the Croatian character of public life in Dalmatia. The importance of 
this newspaper is great because it affirmed Croatian as a language entirely suitable for 
daily communication and business. That fact alone puts the paper among the important 
factors that preceded the //lyrian Revival of the mid 19th century. Along with the fact that 
this is the first Croatian language newspaper, the Kraljski Dalmatin is also remembered 
in Croatian press history by the fact that it was where the first Croatian journalist, 
Nikola Dominik Budrović, worked as a reporter. The paper ran the first newspaper news 
item in the Croatian language reported from Dubrovnik in July of 1806 and relating the 
liberation of the city from a siege and the ensuing joy of its citizens (no. 3/1806). The 
newspaper also ran the first ever newspaper review of a book in Croatian, that being 
the Grammatica della lingua illirica (Grammar of the Illyrian Language) (Dubrovnik, 
1808) by Franjo Marija Appendini (no. 38/1808). The Kraljski Dalmatin newspaper was 
published in the chief Dalmatian city of Zadar during the period of French administra- 
tion. Along with the southern Croatian lands, Zadar from 1806 to the end of 1809 fell 
under the Italian kingdom, then a part of the Napoleonic Empire. 

Resumen 


EL MAS ANTIGUO PERIODICO EN IDIOMA 
CROATA 


En 1806 comenzo a editarse en Zadar el periodico en idioma croata Kraljski Dalmatin 
/ Il Regio Dalmata, una publicacion bilingiie que sin duda marco un importante hito 
historico en el ambito cultural croata del siglo XIX. Entre los resultados positivos de la 
inauguracion de este periodico fue el fortalecimiento del caracter croata en la vida publica 
de Dalmacia. Quedo demostrado que el idioma croata es perfectamente apropiado tanto 
para la expresion cotidiana como para el lenguaje comercial. Esa constatacion convirtio 
a dicho periodico en uno de los importantes factores que precedieron al movimiento 
denomindo Renacimiento Ilirico de mediados del siglo XIX. Ademas de ser el primer 
periodico publicado en idioma croata, Kraljski Dalmatin es recordado en el ambito 
periodistico por haber trabajado en su redaccićn el primer periodista croata, Nikola 
Dominik Budrović. Ese periodico fue el primero en publicar en julio de 1806 -en 
idioma croata- la noticia sobre el levantamiento del asedio a la ciudad de Dubrovnik 
y el regocijo de sus ciudadanos (Numero 3, Ano 1806). En ese periodico tambićn 
se publico el primer comentario periodistico sobre un libro, concretamente sobre la 
,orammatica della lingua illirica“ (Dubrovnik, 1808) firmado por Franjo Mario 
Appendini (Numero 38, Ano 1808). El periodico Kraljski Dalmatin estuvo saliendo 
durante la administracion francesa en Zadar, la principal ciudad de Dalmacia, que junto 
con las regiones meridionales croatas desde comienzos de 1806 hasta fines de 1809 
pertenecio al Reino de Italia en el contexto del Imperio napoleonico. 

HRVATSKA GLAGOLJSKA POČETNICA 


Hrvatska glagoljska početnica (tiskana 1527. godine u Veneciji) iz minhen- 
skog je antikvarijata došla u riznicu Nacionalne i sveučilišne knjižnice u go- 
dini proslave njezine četristote obljetnice djelovanja + Jezgra današnjeg NSK- 
a je knjižnica isusovačke rezidencije (1607.) čiji je knjižni fond do početka 
21. stoljeća skupio oko 2 500 000 svezaka + Budući da je Hrvatska do osamo- 
staljenja 1991. godine bila dio širih državnih integracija, vrlo je zanimljiva 
činjenica da su isključivo iz hrvatskih javnih sredstava za NSK u Zagrebu 
u 20. stoljeću sagrađene čak dvije velebne građevine: prva, raskošna sece- 
sijska palača na Marulićevu trgu, dovršena 1913., i druga, monumentalna 
višekatnica u Ulici Hrvatske bratske zajednice, dovršena 1995. godine 


Hrvatska glagoljska početnica iz 1527. godine, najstarija naša početnica za koju 
znamo, konačno je ušla u knjižnu škrinju Nacionalne i sveučilišne knjižnice, u 
društvo brojnih drugih glagoljskih knjižnih spomenika kao što su Vinodolski za- 
konik na pergameni (podrijetlom iz 1288., prepisan u 16. stoljeću), Istarski raz- 
vod (naš najstariji sačuvani pravni spomenik iz 13. st), Mavrov brevijar (per- 
gamentni zapis iz 15. st), Misal po zakonu rimskog dvora (najstarija hrvatska 
tiskana knjiga, vrhunac hrvatskoga glagoljaštva iz 1483.) i drugih vrijednih knjiga. 
Zahvaljujući donaciji hrvatske Vlade izdvojeno je oko milijun kuna za otkup prve 
hrvatske glagoljske početnice koju je na prodaju dao minhenski antikvarijat (Vlada je 
istodobno otkupila još niz vrijednih starih rukopisa), što nam pokazuje kako pustolovine 
starih knjiga (koje bezglavo putuju od kolekcionara do kolekcinara, od antikvara do an- 
tikvara) i dalje traju iako nam se u svijetu industrije knjige čini da je prošlost arhivirana. 
Prva hrvatska glagoljska početnica, sada jedan od najvrjednijih spomeni- 
ka u Zbirci rukopisa i starih knjiga u NSK, doista je imala pustolovan život 
- godine 1933. jedan lajpciški antikvar ponudio je hrvatskim kulturnim in- 
stitucijama tu knjigu na otkup po cijeni od tadašnjih 1600 maraka, što je 
bilo pravo bogatstvo - za tu cijenu mogao se kupiti najluksuzniji automobil. 

Hrvatske institucije tada su zbog previsoke cijene odbile kupiti knjigu, pa je ona odlu- 
tala u SAD, u ruke jednoga kolekcionara čija je knjižnica rasprodana na dražbi da bi, 
evo, dospjela u riznicu minhenskoga antikvarijata, odnosno njegova vlasnika Antona 
Kovača. I tako, poslije gotovo pola tisućljeća, Hrvatska glagoljska početnica (tiskana 
1527. godine u Veneciji, u tiskari čuvenoga Andrije Torresanija) konačno je došla u 
svoj dom, pružajući nam sliku o tome kako su nekada živjeli, razmišljali i učili naši 
preci. Početnica ima jedanaest tiskanih stranica (uglavnom pobožnoga sadržaja) a 0so- 
bito je zanimljiva prva, na kojoj je tekst stavljen u renesansni okvir i na kojoj je prika- 
zan neposlušni učenik kojega šibaju naočigled svih zbog kršenja školskih iliti moralnih 
normi. Zanimljivo je danas, kada je učenik subjekt u nastavi (i kada nasrće na profe- 
sora), pogledati drugu krajnost - jedan davni, monotoni školski dan koji je započinjao 
pobožnim zazivima (početnica započinje Očenašem i Zdravomarijom, jer su se na 
primjerima poznatih tekstova učenici najbolje mogli naučiti povezati poznate glasove 
i slova) i nastavljao se ponavljanjem članaka Apostolskih vjerovanja. Prva glagoljska 
početnica (koja bi se mogla nazvati i psaltirom jer obiluje tekstovima psalama) najstarija 
je naša početnica (koja pokazuje nastojanje da se proširi pismenost u našoj glagoljaškoj 
sredini), na koju će se kasnije nadovezati udžbenička izdanja poput “Kožičićeva psalti- 
ra" iz 1530. ili “Table za dicu? iz 1560. Prva hrvatska glagoljska početnica (pisana 
je hrvatskostaroslavenskim jezikom, hrvatskom inačicom staroslavenskoga jezika, 
izuzev pučkih molitvi koje su pisane starom hrvatskom čakavštinom) tako je ušla u 
riznicu knjižnoga bogatstva NSK koja se diči brojnim starim knjigama (otkupljenim 
ili darovanim) ili cjelovitim zbirkama kao što su “Bibliotheca Zriniana" (biblioteka 
obitelji Zrinski iz 17. stoljeća, prepuna starih kodeksa među kojima valja istaknuti Mis- 
sale Romanum iz 15. stoljeća, napisan knižnom goticom) ili Gajeva knjižnica (koja 
čini najvredniji dio fonda NSK, prepun starih rukopisa i vrijednih knjiga kao što su 
“Dubrovački psaltir", popularna knjiga nabožnoga sadržaja iz 16. stoljeća, “Život cara 
Aleksandra", omiljena zabavna knjiga iz srednjega vijeka, drugo izdanje hrvatskoga 
prvotiska “Misal po zakonu rimskoga dvora", “Piesni razlike" Dinka Ranjine, knjiga 
tiskana u Firenzi 1563. godine i još nebrojene knjige). Povijest starih knjiga povijest 
je i odnosa prema knjizi (koje su bile pune grbova vlasnika, ex - librisa tj. umjetnički 
oblikovanih naljepnica s oznakom vlasnika ili institucije, napomena pa i knjižnih kletvi 
koje su čuvale svete kutije slova od lopova). Povijest knjige šušti, miriše i pretače se uvi- 
jek u sliku, u sliku pobožnih samostanskih pisara koji strpljivo prepisuju kodekse, po- 
tom u sliku iluminatorskih majstora i knjigoveža koji zajedničkim i dugotrajnim radom 
urešenoj knjizi daju status institucije. Ni Gutenbergov izum nije odmah pretvorio ručni 
rad u bezbojni tiskarski proizvod. Misal po zakonu rimskoga dvora, knjigu s drvenim 
koricama presvučenim tamnosmeđom kožom sa zakovicama, svakako je egzotična tis- 
kovina današnjemu konzumentu bezbrojnoga štiva, a gotovo je sjetno zamisliti stare ru- 
kopisne knjige prije Gutenberga koje su pojedinačno znale stajati koliko i desetak krava! 
Imati tri kodeksa u privatnoj knjižnici značilo je biti ugledni vlastelin koji se naukom 

ograđuje od nepismena puka. U 15. stoljeću pergamentni glagoljski misali i brevijari 
koštali su i po tridesetak zlatnih dukata, a koliko je knjiga imala i fizičku, a ne samo 
intelektualnu težinu, svjedoči i podatak da je, primjerice, “Brevijar Vida Omišljanina? 
(koji se danas čuva u Austrijskoj nacionalnoj knjižnici) težio oko deset kilograma. Nije 
stoga čudno što Vlada danas izdvaja za neku staru knjigu i oko milijun kuna. Kada 
je otkupljivana knjižnica obitelji Zrinski (tadašnja Zemaljska vlada otkupila ju je od 
bečkoga antikvara), za nju je izdvojen iznos u visini četiri godišnje plaće ravnatelja 
tadašnje Kraljevske sveučilišne knjižnice. Kada prošetamo današnjim sajmovima, 
možemo se prisjetiti kako su knjige nekada u samostanskim knjižnicama bile vezane 
lancima za pult, kako je knjiga znala koštati kao i jedno zemljište i kako su knjižni 
listovi bili sveti, što potvrđuje i jedan dubrovački fratar iz samostana Male braće u 
pismu iz 1741.: “K tomu naši stari, koji su ovdje bili prije potresa kao klerici pričahu, 
da se tako pazilo na spomenute knjige da su među važnijim listovima bili umetnuti 
komadi tanke svile, i kada su se knjige, na najveće blagdane koristile u koru, kleri- 
ci su držali bijelu platnenu krpu kojom su otirali prste, prije negoli bi okrenuli list". 
Nacionalna i sveučilišna knjižnica i dalje, uz potporu Vlade, otkupljuje stare knjige 
i čuva stara vremena pred naletom novoga. Od prvih darovatelja knjiga Kraljevskoj 
sveučilišnoj knjižnici (koja je nekada bila Akademijina knjižnica), od Maksimili- 
jana Vrhovca, Ignjata Brlića, Ivana Kukuljevića Sakcinskog do današnjih darovatelja 
ili trgovaca, NSK bilježi dugu povijest traganja za hrvatskim knjižnim blagom koja 
je jednako protežna kao i budućnost elektronske knjige. Koliko se ide prema napri- 





Tiskarski stroj glagoljice * Glagoljica je pismo kojim se Hrvati služe već 
više od tisuću godina. Glagoljicom su se pisali kako staroslavenski tekstovi 
hrvatske redakcije - osobito crkvene bogoslužne knjige, tako i hrvatski 
tekstovi najrazličitijih namjena 

jed, toliko se može ići i unatrag. Među posljednjim darovanim knjigama ili on- 
ima koje je Vlada otkupila valja spomenuti pisma Ruđera Boškovića (otkupljena 
2000.), oporuku Petra Hektorovića (koju je Nacionalnoj i sveučilišnoj knjižnici 
darovala družba “Braća hrvatskoga zmaja“), Danteovu knjigu “La Divina Com- 
media" iz 1487., s brojnim drvorezima i impresivnim ilustracijama raja, pakla i 
čistilišta (otkupljenu 2003.), knjigu Fausta Vrančića “Machina novae" iz 1615. (ot- 
kupljenu 2003.), ostavštinu Ivane Brlić- Mažuranić (otkupljenu 2004.) i tako dalje. 
Zahvaljujući neprekidnoj suradnji domaćih i stranih antikvara, Vlade i NSK nas- 
tavlja se pustolovna potraga za knjigama koje još nedostaju u povijesnom mo- 
zaiku hrvatske knjige. Uz zbirku rukopisa i starih knjiga, NSK ima i boga- 
tu zbirku stare grafike, zemljopisnih karata, atlasa (koji su procvali u 16. i 17. 
stoljeću, osobito u Nizozemskoj), a u atlasnoj kartografiji posebno se ističe gla- 
soviti atlas “Theatrum orbis terrarum" slavnoga kartografa Abrahama Orteliusa. 
Šetnja kroz knjižnu povijest jest sporija nego ona u sadašnjosti, ali je prepuna izložaka 
i priča o sudbinama knjiga koje nisu nimalo dosadnije od “sudbinah ljudskijeh". I 
Hrvatska glagoljska početnica obilazila je besciljno svijet, no poslije prekooceanske 
odiseje ipak se, voljom zvijezda, vratila u svoj dom. Dug put, ali nek? zato sada počiva 
u miru u svojoj vitrini! 


Početnica stigla u riznicu pisane riječi u godini proslave njezine četiristote obljet- 
nice 


Nacionalna i sveučilišna knjižnica glavna je, najveća znanstvena, knjižnica u Hrvats- 
koj koja je 2007. godine proslavila 400. obljetnicu svojega neprekidnoga postojanja 
i djelovanja. Na prijedlog ministara Bože Biškupića i Dragana Primorca Vlada je za 
novog glavnog ravnatelja Nacionalne i sveučilišne knjižnice imenovala dr. Tihomila 
Maštrovića (Zadar, 1952.). Maštrović je redoviti profesor na Sveučilištu u Zadru i na 
Hrvatskim studijima u Zagrebu te plodni znanstvenik i kulturni djelatnik, a na dužnost 
u NSK stupio je 1. ožujka 2007. 

Jezgra današnje NSK-a je knjižnica isusovačke rezidencije (1607), kasnijeg Kolegija. 
Po ukinuću isusovačkog reda predana je 1776. godine Kraljevskoj akademiji. Od 1818. 
godine postaje javnom knjižnicom. Nacionalno značenje knjižnica je službeno počela 
stjecati odredbama o obveznom primjerku (1816. i 1837.). Antun Kukuljević je 1837. 
godine naziva Nationalis Academica Bibliotheka, nazivom koji ukazuje na dvojnost 
njenih funkcija - kao obrazovne i nacionalne knjižnice, a te su se obje funkcije razvijale 
komplementarno sve do danas. Od 1914. u njoj je pohranjena Biblioteka Metropolitana 
Zagrebačke nadbiskupije. Nacionalni je knjižni fond do početka 21. stoljeća sabrao 
oko 2 500 000 svezaka. Kako je Hrvatska do osamostaljenja 1991. godine bila dio 
širih državnih integracija, vrlo je interesantno kontinuirano prisustvo svijesti hrvatsk- 
oga naroda o značaju višefunkcionalne knjižnice. Naime, isključivo iz hrvatskih javnih 
sredstava za Nacionalnu i sveučilišnu knjižnicu u Zagrebu u 20. su stoljeću sagrađene 
čak dvije velebne građevine: prva, raskošna secesijska palača na Marulićevu trgu 21, 

dovršena 1913, i druga monumentalna višekatnica u Ulici Hrvatske bratske zajednice, 
dovršena 1995. godine. Preseljenje NSK iz zgrade na Marulićevu trgu 21 iz središta 
Zagreba u novosagrađeno velebno zdanje u zagrebačkom naselju Trnju omogućilo je 
da se fond prvi put u povijesti objedini na jednome mjestu. Knjižnica raspolaže s 723 
upotrebna mjesta i ima za sada tristo djelatnika koji su kao pravi virtuozi u kratkom 
roku NSK preobrazili iz tradicionalne biblioteke u moderno informacijsko i komuni- 
kacijsko središte Hrvatske. 


Summary 


CROATIAN GLAGOLITIC PRIMER 


The Croatian Glagolitic primer of 1527, the oldest Croatian primer we know of, has 
finally found its way to the treasury of the National & University Library, in the com- 
pany of numerous other written Glagolitic monuments such as the Vinodol Codex on 
parchment (from 1288, transcribed in the 16th century), the Istarski razvod (a demar- 
cation of Istrian land holdings, our oldest preserved legal document, dating from the 
13th century), Mavro s breviary (a record on parchment dating from the 15th century), 
the Misal po zakonu rimskog dvora (Missal by the law of the Roman Court) (the oldest 
printed Croatian book, the peak of Croatian Glagolitic production dating from 1483) 
and other valuable books. 

About a million kuna has been earmarked by Croatian Government for the purchase of 
the first Croatian Glagolitic primer offered for sale by a Munich antiques dealer. 

The National & University Library continues, with the support of Government, to buy 
up old books lacking from the book fund. The primer arrived at the National & Uni- 
versity Library treasury on the year it is celebrating its four hundredth anniversary. The 
National & University Library is the chief and largest research library in Croatia, and 
celebrated in 2007 the 400th anniversary of its uninterrupted existence. At the proposal 
of Ministers Božo Biškupić and Dragan Primorac Government has appointed Tihomil 
Maštrović (Zadar, 1952) to the post of Head Director of the National & University 
Library. 

Resumen 


ABECEDARIO GLAGOLITICO CROATA 


El abecedario glagolitico croata del afio 1572, el m4s antiguo de esa clase de libros del 
que tenemos noticia, finalmente ha sido incorporado al fondo de la Biblioteca Nacio- 
nal y Universitaria, asociandose asi a numerosos monumentos literarios glagoliticos, 
como ser el Codigo de Vinodol impreso en pergamino (originariamente del afio 1288, 
copiado en el siglo 16), el Limite Istriano (nuestra mas antigua obra sobre el derecho, 
del siglo 13), el Breviario de Mavro (anotacion en pergamino del siglo 15), el Misal 
segun la Corte Romana (el mas antiguo libro impreso croata, la cima de la literatura 
glagolitica del afio 1483) y otros valiosos libros. Gracias a la donacion del Gobierno de 
Croacia fue adquirido por el monto de aproximadamente un millon de kunas el primer 
abecedario glagolitico croata, puesto a la venta por un anticuario en Munich. La Bib- 
lioteca Nacional y Universitaria, respaldada por el Gobierno croata sigue adquiriendo 
libros antiguos que faltan en el fondo literario. El abecedario glagolitico ha sido incor- 
porado al acervo de la Biblioteca Nacional y Universitaria en el mismo afio cuando 
esta celebraba su cent&simo cuarto aniversario. La nombrada biblioteca posee la mayor 
coleccion de libros cientificos en Croacia. En el afio 2007 celebro el 400 aniversario 
de su existencia ininterrumpida. Por recomendacion de los ministros Božo Biškupić 
y Dragan Primorac, el Gobierno ha nombrado nuevo director general de la Biblioteca 
Nacional y Universitaria al dr. Tihomil Maštrović (Zadar, 1952). 

RENESANSNI KAZALIŠNI VIRTUOZ 


Hrvatski dubrovački književnik, petrarkistički pjesnik i vješti dramatičar 
Marin Držić (1508.-1567.) istaknuti je kritičar društva koji je pisao narod- 
nim jezikom, a čiji se komediografski opus održao na pozornici sve do da- 
nas snagom izvorne umjetničke istine * U povodu 500. obljetnice rođenja 
najvećeg hrvatskoga komediografa Hrvatski je sabor proglasio 2008. Godi- 
nom Marina Držića 


Jedan od najvećih auktora hrvatskoga glumišta svih vremena, Marin Držić napustio 
je ovosvjetsku pozornicu 2. svibnja 1567. godine. Rodio se vjerojatno 1508. godine u 
pučanskoj obitelji koju je proslavio već njegov stric Džore Držić, slavni petarkistički 
pjesnik, a znamenitosti pridonio i Marinov brat, slikar Vlaho. Osim njih dvojice, rodi- 
telji, trgovac Marin i Anukla, kći bogatoga Marina Kotruljevića, imali su još četiri sina 
i šest kćeri. Humanističko obrazovanje stekao je Držić u rodnome gradu. Godine 1526. 
naslijedio je upravu imanjem opatije sv. Petra na otoku Koločepu. Držići su naime 
posjedovali obiteljsko pravo patronata crkve Svih svetih te korištenja uz nju vezanih 
imanja. Dubrovačka vlada izabrala je 1538. Marina orguljašem stolne crkve Sv. Marije, 
a iste godine, 24. kolovoza, odobrena mu je i financijsku pomoć za odlazak na studije u 
Italiju. U listopadu 1538. odlazi, dakle, već u zreloj dobi, kao tridesetogodišnjak, Držić 
na studije u toskanski grad Sienu. Na tamošnjoj društvenoj ljestvici uspeo se prilično 
visoko — već 1541. izabran je za rektora studentskoga doma i prorektora sveučilišta. 
Boravak u Sieni pruža nam i prve podatke o njegovu dodiru s kazalištem. Igrao je 
glavnu ulogu, ljubavnika, u renesansnoj eruditnoj komediji, no komad je, uprizoren 
u kući uglednoga sienskog plemića, bio zabranjen a policija je u veljači 1542. vodi- 
la istragu o cijelom slučaju. Studije prekida najvjerojatnije s novčanih neprilika i već 
početkom 1545. nalazimo ga opet u Dubrovniku. Neko vrijeme te i sljedeće godine 
proveo je u službi austrijskog grofa Christopha Rogendorfa, putujući s njim u Beč, a 
potom i u Carigrad, gdje se, između ostaloga, stigao posvađati i s drugim pratiteljem 
Austrijančevim, sinom vlastelina Miha Bučinčića, prognana iz Dubrovnika zbog izdaje. 


73 


HRVATSKI ISELJENIČKI ZBORNIK 2008., Antun Pavešković: Renesansni kazališni... 





Povratkom u rodni grad počinje jednu od najsjajnijih karijera u hrvatskoj književnosti 
uopće, relativno kratkotrajnu, ali s odjekom kakav je rijetko koji hrvatski pisac ikada 
imao. Prva postaja jest danas izgubljena komedija Pomet, izvođena slavnom Pomet 
družinom ispred Kneževa dvora 1548. godine. Iduće, 1549. godine, izvodi se, opet prid 
Dvorom, pastirska igra Tirena, komad koji je izazvao mnogo buke u onodobnom Du- 
brovniku te potaknuo i prvu veliku hrvatsku polemiku. Nakon što je oštra dubrovačka 
bura prekinula njenu prvu izvedbu, proširili su anonimni zavidljivci po Gradu glas da 
je Držić plagirao starijega i u tom trenutku poznatijega Mavra Vetranovića. U Držićevu 
obranu stao je i sam Vetranović, ističući u pjesmi kako je Držić originalan pisac. Tek 
dvije godine kasnije izvedena je ova drama cjelovito. Pet činova organizira radnju oko 
ljubavne pripovijesti u Tirenu, vilu čarobne ljepote, zaljubljenih satira, pastira i seljaka. 
Naš pisac ispisao je pastoralu znatno prije nego je nastala Aminta Torquata Tassa, ide- 
alan primjerak ovoga žanra. Spoj realistično komičnog i mitološkog svijeta dubrave, 
razlikuje hrvatsku dramu od idealizirana svijeta pastoralnog teatra. 

Novela od Stanca, igrana prvi put 1550. godine, u nekoliko fabularnih poteza ocrtava 
epizodu noćnoga života u kom grupa mladih, razuzdanih Dubrovčana izvode neslanu 
šalu na račun starca seljaka, obećavši mu vratiti mladost, ljepotu, snagu, da bi ga nakrTa- 
ju izrugali i ponizili. Iduće, 1551. godine, u Veneciji je tiskana Držićeva knjiga Pjesni 
ujedno stavljeni s mnozim druzim lijepim stvarmi s poetskim uradcima koji nisu nadišli 
prosjek onodobne petrarkističke lirike. Iste godine izvedena je na piru Vlaha Držića 
malena mitološko-pastoralna Pripovijes kako se Venere božica užeže u ljubav lijepo- 
ga Adona u komediju stavljena. Vjeran svojoj navadi spajanja mitološkog i komičnog 
pisac je i ovdje u idealizirani mitološki svijet uveo seljake, doduše kao publiku koja 
nasmijava svojim lakrdijanjem. 

Godine 1551. izvedena je i najpoznatija književnikova komedija, Dundo Maroje, s 

Ivan Meštrović: Marin Držić Vidra * U povodu 500. obljetnice rođenja 
najvećeg hrvatskoga komediografa Hrvatski sabor je proglasio 2008. 
Godinom Marina Držića 

poznatom pričom o mladom i ludom sinu koji, umjesto da u bijelom svijetu umnaža 
bogatstvo, novac troši na kurtizanu. Otac, te mladićeva zaručnica, kreću u potragu za 
razuzdanim mladićem, a pokretač radnje je sluga Pomet, bistri, intelektualno superiorni 
pučanin, čedo novoga duha renesansne demokratičnosti. Djelo je pravi izlog realistično 
ocrtanih likova, našijenaca zatečenih u Rimu, a dva prologa, osobito onaj negromanta, 
čarobnjaka Dugog Nosa, govore o piščevu pogledu na svijet i ljude svog doba, ali na 
skriven način progovaraju i o političkim prilikama i neprilikama onodobnog Dubrov- 
nika. U idućim godinama izvode se pastirsko mitološka komedija Džuho Krpeta, danas 
sačuvana samo u ulomcima, pastoralna igra s elementima komedije Grižula, Tripče de 
Utolče (poznata i pod naslovom Mande), Arkulin i Pjerin. Družina Njarnasi uprizoruje 
1555. plautovsku komediju Skup, veliku dramu o bezumnoj škrtosti. Konačno, nakon 
zabrane, družina Bidzaro predstavlja 1559. jedinu piščevu tragediju Hekubu, preradbu 
istoimene euripidovske adaptacije Lodovica Dolcea. Time je završen njegov književni 
put, a on 1562. odlazi u Veneciju. 

Najzagonetnija epizoda njegova života sačuvana je u urotničkim pismima Cosimu Me- 
diciju kojega poziva da svrgne nesposobnu dubrovačku vlast. Najnovija otkrića kazuju 
nam da je vojvoda ipak registrirao taj pokušaj, ne dajući mu nikakvu važnost. Što je 
pisca nagnalo na taj pokušaj teško je reći, no možda i možemo razumjeti čovjeka koji 
je u svojim sienskim danima dočekao i pozdravio i papu Pavla III., a u vlastitom gradu, 
vođenu čvrstom rukom malobrojne oligarhijske vlasti, bio osuđen na društvenu mar- 
ginu. Ni podataka o njegovoj smrti nema, a kosti mu počivaju u zajedničkoj grobnici 
venecijanske bazilike svetih Ivana i Pavla. 





Autograf Marina Držića oka hm 
graf Antun Augustinčić: Marin Držić 

Summary 


VIRTUOSO OF CROATIAN RENAISSANCE THEATRE 


An important jubilee of Croatian and international culture: the 500th anniversary of 
the birth in Dubrovnik of a genius of Renaissance comedy, Marin Držić. His portrayal 
of human life, archetypes and characters is an artistic objectivisation that transcends 
the boundaries of an era and overcomes the differences in understanding mentality of 
individual nations. Indicative of how close Držić is to us today, as he was to his fellow 
citizens of Dubrovnik five centuries ago, is the fact that the cult comedy Dundo Maroje 
has in recent history been staged in about 250 European cities and in Australia, and has 
been translated into twenty languages. 

Croatia has proclaimed 2008 the Year of Marin Držić, commemorating the 500th an- 
niversary of the birth of this, the greatest Croatian comedy writer, whose works were 
created before those of Miguel de Cervantes Saavedra, Lope de Vega, William Shake- 
speare and Carlo Goldoni. This important jubilee of Croatian, but also of international 
culture, will be marked by performances of Držić's works on the stages of all of Croa- 
tia's theatres and theatre festivals, thematic international symposiums, the printing of a 
book containing all of the translations of his cult comedy Dundo Maroje, a commemo- 
rative postal stamp and gold coin and a number of other events. 


Resumen 


VIRTUOSO TEATRAL DEL RENACIMIENTO CROATA 


El 2008 es un afio jubilar significativo para la cultura croata y mundial: hace 500 afios 
nacia en Dubrovnik el genial comediografo renacentista Marin Držić. Sus representa- 
ciones de la vida, de los personajes y de los caracteres, constituyen una objetivizacion 
artistica que se sale del marco de una &6poca y supera las diferencias en la comprension 
de la mentalidad de algunos pueblos en particular. Cu4n cercano esta a nosotros Držić, 
como lo estuvo en su momento hace cinco siglos de sus conciudadanos de Dubrovnik, 
lo demuestra el hecho de que en 6poca reciente su comedia “Dundo Maroje" fue Tep- 
resentada en 250 ciudades de Europa y del continente australiano, y que fue traducida 
a 20 idiomas. 

El 2008 fue proclamado en Croacia_“Afio de Marin Držić", con motivo del 500 ani- 
versario del nacimiento del mayor comediografo croata, cuya obra literaria es anterior 
a los escritos de Miguel de Cervantes Saavedra, Lope de Vega, William Shakespeare y 
Carlo Goldoni. El significativo jubileo croata (que tambićn lo es de la cultura univer- 
sal) sera celebrado con diversas presentaciones de las obras de Marin Držić en teatros 
y festivales, con un simposio tematico y cientifico internacional, con la publicacion 
de todas las traducciones de su comedia cumbre “Dundo Maroje", con la emisićn de 
sellos postales, el acufiado de una medalla de oro jubilar y con toda una serie de eventos 
alusivos. 

Seka Severin Tudja: Oblutak * Hrvatski likovni umjetnici, glazbenici i književnici čija remek- 
djela nastaju izvan Hrvatske kozmopolitski su promicatelji kulturnih vrjednota dviju domovina, 
kako matičnoga naroda tako i domicilnog društva, a djela su im utkana u civilizacijske dosege 

suvremenoga svijeta 


Biserka Rauter Plančić 


LEOPOLD JUNEK - SLIKAR S DVIJE 
DOMOVINE 


Remek - djela iz francuskih i hrvatskih zbirki Lea Juneka, kojega smo lak- 
oumno zaboravili, svjedočanstvo su kulturoloških veza između hrvatske i 
francuske moderne umjetnosti * Retrospektivna izložba Lea Juneka (1899. 
— 1993.) u zagrebačkoj Galeriji Klovićevim dvorima zauvijek ga je vratila 
u korpus nacionalne umjetnosti, a svjetskoj kulturnoj pozornici prikazala 
slikarsko djelo koje je niknulo u Zagrebu, izraslo u Parizu, a na europskoj 
vjetrometini likovnih izričaja dvadesetog stoljeća čvrsto stoji u samom vrhu 
univerzalnih umjetničkih vrijednosti 


Slikar, hrvatski Leo Junek, a francuski Lorris Junec, jedinstvena je umjetnička figura 
europske likovne umjetnosti XX. stoljeća. Više od sedam desetljeća živio je za slikarst- 
vo i u slikarstvu kao što drugi žive za vjeru i u vjeri. Ostvario je golemo djelo koje 
je u kontinuitetu generacijama njegovih suvremenika osvjetljavalo put, usmjeravalo 
korak i poput univerzalnog ključa otkrivalo tajne slikarstva. Odlaskom na usavršavanje 
u Pariz 1925. godine Junekove veze s domovinom nisu bile prekinute. Do pedesetih 
godina slao je slike u Zagreb, samostalno izlagao i sudjelovao na skupnim izložbama 
zagrebačkih umjetnika. Primao je i pomagao hrvatske likovne posdiplomce u Parizu. 
Mnogi su zahvaljujući njegovim izoštrenim i dobronamjernim uputama brže savla- 
davali pravila metijera, usvajali iskustva starih majstora, lakše pronalazili vlastiti put i 
dosegnuli suštinu tkiva slike (Juraj Plančić, Krsto Hegedušić, Vjekoslav Parać, Marijan 
Detoni, Slavko Kopač, Antun Mezdjić, Edo Kovačević, Josip Vaništa, Edo Murtić ...). 
Gotovo da u nas nema slikara koji nije javno ili u krugu kolega sa žarom uzviknuo 
»junek je bio naš Bog“. 

Preseljenjem u Orsay 1949. g. prorijedili su se Junekovi kontakti s umjetnicima u domo- 
vini, a intenzivirali se oni s mladim francuskim slikarima koje rado prima i podučava. 
Stekao je utjecajne prijatelje i osvojio istaknute galerije. Raul Dufy, Jean Bazain i Tal- 

Coat su mu osobni prijatelji i poticajni suradnici. Pedesetih godine Provencea od ljet- 
nog ladanjsko-radnog atelijera na otvorenom postaje definitivno mjesto njegova života 
u cijelosti posvećenog slikarskom radu. Upravo taj mediteranski krajolik u Junekovu je 
opusu ostavio najdubljeg traga. Na samostalnoj izložbi u galeriji Pierre Domec 1969. 
godine izložio je mahom slike nadahnute krajolikom doline Chevreuse i prirodom što 
okružuje njegov atelijer u Saint Michel YObservatoire. O Junekovu opusu u francuskoj 
periodici napisane su mnoge pohvalne rečenice i stranice, a po istančanosti i proni- 
cljivosti prednjače one Jeana Bazaina: Poput rasta biljke raste i razvija se slikar, iz 
zemlje, iz neba, iz svjetlosti koje ga okružuju. Junek je odabrao Provenceu ne bi li tu 
pustio korijenje, baš kao što je izabrao Poussina, Cezannea i Bonnarda za svoje fran- 
cuske mentore. Njegova platna nevjerojatno bogatog kolorita, savladana prisutnošću 
tog svijeta nose težinu i gustoću iskonskog tla. Svjetlost se prelijeva poput vode koja 
dolazi iz dubina; ona je stablo, stijena, tijelo žene i svaka od tih metamorfoza nosi u 
sebi sjećanje na zajedničko izvorište. Tijekom mnogih godina zemlja je postala svjetlost 
u svim mogućim oblicima. Dok ljudska ruka stvara sliku neki će mali znak odrediti 
njezinu strukturu i spriječiti slikara da se prepusti nejasnom panteizmu: to je istovre- 
meno umjetnost odlučnosti i nježnosti, nadređenosti i podređenosti. 

Leo Junek umjetnik je koji slika jednakim intenzitetom, koncentracijom i svježinom 
do poodmakle dobi. Njegove slike iz sedamdesetih i osamdesetih godina ne pokazuju 
nimalo zamora ruke ili stvaralačkog naboja. Velika retrospektivna izložba u pariškom 
Kulturnom centru Marais prikazala je radove sedamdeset-osmogodišnjeg slikara koji 
su svjedočili da je do savršenstva razvio kolorističko i oblikovno sažimanje sredstava i 
da žarom mladića beskompromisno nastoji i dosiže harmoniju prostora, pokreta i pro- 
finjene pikturalnosti. Smanjenom paletom, s tek nekoliko poteza, dvije linije i par mrlja 
Junekove slike dočaravaju nam beskraj morskih krajolika, a u atelijerskom slikarstvu 
prirodni sklad predmeta koji grade prostor slike. 





Slikar, hrvatski Leo Junek, 
a francuski Lorris Junec, 
jedinstvena je umjetnička 
figura europske likovne 
umjetnosti XX. stoljeća, 
čija je retrospektivna 
izložba u Zagrebu pobudila 
veliki interes 2007. 

Godine 1968. izložba slika Lea Juneka iz fundusa Moderne galerije skrenula je pozor- 
nost javnosti na opus umjetnika kojeg smo nerazumno zapostavili. Početkom sedamde- 
setih godina obnovljene su veze, zaredale su posjete Juneku, a domaći je tisak redovno 
pratio njegove pariške uspjehe i izložbe. Zatim Josip Vaništa objavljuje izbor iz bogate 
korespondencije između Lea Juneka i njegove dugogodišnje zagrebačke prijateljice 
slikarice Vere Nikolić pl. Podrinski. Sve to i primanje Juneka u članstvo Jugoslavenske 
akademije znanosti i umjetnosti 1975. godine bilo je vraćanje samo djelića duga kojeg 
hrvatska likovna umjetnost XX. stoljeća duguje umjetniku koji ju je ne samo obilježio 
i sukreirao, nego i direktno pomagao mnoge njezine aktere da uhvate korak sa suvre- 
menim europskim likovnim procesima. Naposljetku, bitno je istaknuti da nije hrvatska 
likovna produkcija XX. st. obilježila stvaralaštvo Lea Juneka, nego je Junek obilježio 
suvremenu hrvatsku likovnu umjetnost i to tako što je svojim pariškim slikarstvom ne 
samo prevladao mladenačke čežnje i početne dileme nego i potvrdio da je zagrebačka 
likovna akademija obrazovala i bila ishodište umjetnika sposobnih za najveće oglede 
i europske uspjehe. Junekova bolest i druge objektivne poteškoće iz njegova privat- 
nog života priječile su hrvatskim galerijskim ustanovama da prirede cjelovitu retrospe- 
ktivnu izložbu još za njegova života. Domovinski rat dodatno je otežao takav projekt pa 
je uslijedila odgoda od gotovo deset godina. Konačno, 2004. godine Galerija Klovićevi 
dvori stupila je u kontakt s nasljednicima slikarove ostavštine koji su se pokazali ot- 
vorenima za suradnju. 


Junekovi nasljednici 


Zahvaljujući Francisu Juneku, Daniele Horenfeld Junek i Eveline Glat Junek zagrebačka 
je publika od svibnja do srpnja 2007. godine razgledala u gornjogradskoj galeriji im- 
pozantni dio Junekova opusa (bilješke, arhivsku građu, skice, crteže, akvarele, ulja; 
180 izložala). Osamdeset djela bilo je dopremljeno iz Pariza, a među njima se nalaze i 
ključne Junekove slike iz razdoblja od 1924. do 1940. te remek djela od šezdesetih do 
osamdesetih godina. 

Da slikarsko djelo Lea Juneka ne bi bilo samo hrvatsko francuska likovna prošlost, 
nego i hrvatska likovna sadašnjost koja prepoznaje i cijeni korijene svojih izričaja 
retrospektivna je izložba bila popraćena katalogom, monografijom, kratkometražnim 
dokumentarnim filmom redatelja Bogdana Žižića, ciklusom predavanja i tribina u ko- 
jima su sudjelovati hrvatski i francuski umjetnici — svjedoci Junekova stvaralaštva te 
»mini koncerti“ s programom pijanističke i čembalističke glazbe kojoj je slikar posve- 
tio mnoge sate i stranice svoga dnevnika. Izložba i njezin prateći program ostvarili su 
cilj cjelovito prikazati slikarski opus i dokumentirati Junekov životni i umjetnički put te 
ga tako zauvijek vratiti u korpus nacionalne umjetnosti, a svjetskoj kulturnoj pozornici 
prikazati djelo koje je niklo u Zagrebu, izraslo u Parizu, a na europskoj vjetrometini 
likovnih izričaja XX. st. čvrsto stoji u samom vrhu univerzalnih umjetničkih vrijed- 
nosti. 

Remek djela iz francuskih i hrvatskih zbirki Lea Juneka svjedočanstvo su kulturoloških 
veza između hrvatske i francuske moderne i suvremene umjetnosti. Izložba je prikazala 
djela prispjela iz hrvatskih galerija, muzeja i privatnih zbirki te slikarove ostavštine 
koju u zavidnom opsegu čuvaju nasljednici u Francuskoj. Među posuđivačima, pored 
Junekove djece, najistaknutije mjesto i uloga pripadaju Modernoj galeriji u Zagrebu 
koja je posudila međašnje slike Junekova stvaralaštva i Narodnom muzeju iz Beograda 
koji je za izložbu posudio djela zadnji puta viđena u Zagrebu daleke 1935. godine. 
Izborom od 158 Junekovih ulja, akvarela, gvaševa i crteža, od najranijih iz 1922. do 
onih posljednjih iz 1993. godine, prikazano je slikarovo stvaralaštvo u neprekinutom 
rastu od prepoznatljive nadarenosti i osebujne klasičnosti do samosvojno izgrađenog 
kolorizma i semi-apstrakcije kojima je dosegnuo do samog vrha francuskog i hrvatskog 
suvremenog slikarstva. Među izlošcima našle su se i Junekove najpoznatije slike (Au- 
toportret pred zidom, Gladiole, Tvornički dimnjaci iz Aubervilliersa, Crtač, Spaljeni 
vinograd, Mala ulica u St. Michel |Observatoire, Planina Lure, Tri Tajčice...) kao i one 
manje poznate, no sve ocrtavaju umjetnikov jedinstveni doživljaj prirode, njegovu pre- 
danost Cezzaneovim slikarskim načelima i predočuju nam Junekov autentični slikarski 
rukopis prožet francuskim klasičnim i suvremenim kolorističkim skladom. Po prvi put 
zagrebačka i hrvatska publika imala je priliku vidjeti put umjetničkog sazrijevanja i 
opus slikara koji je svojom osobitošću ostavio veliki trag na likovnu umjetnost dvade- 
setog stoljeća. Proljetni susret sa slikama Lea Juneka jedinstvena je prilika, istodobno i 
neodgodiva potreba, prava kulturna i povijesna privilegija ove generacije kojoj Galerija 
Klovićevi dvori daruje dugo očekivano rasvjetljavanje velebnog opusa toga slikara s 
dvije domovine. 

Summary 


LEOPOLD JUNEK -A PAINTER WITH TWO 
HOMELANDS 


The masterpieces of the French and Croatian collections of Leo Junek (1899 — 1993), 
which we have injudiciously forgotten, bear witness to the cultural links between Croa- 
tian and French modern art. A Tetrospective exhibition of the works of Leo Junek, bet- 
ter known in France as Lorris Junec, held this spring at the Zagreb gallery Klovićevi 
dvori, has forever restored him to the corpus of national art and has promoted on the 
global cultural stage a production that germinated in Zagreb and grew in Paris and 
stands firmly at the very peak of universal artistic values in the crosswinds of European 
artistic expression in the twentieth century. A selection of 158 Junek oils, aquarelles, 
gouaches and sketches, from the earliest in 1922 to the last works from 1993, depicts 
a painting creativity in continual growth from discernable talent to an independently 
created colourism and abstraction in which Leo Junek reached the very peak of French 
and Croatian contemporary painting. This year's meeting with the paintings of Leo 
Junek were a true cultural and historical privilege for this generation that the Klovićevi 
dvori gallery presented as a long awaited unveiling of the grand oeuvre of this painter 
of two homelands. 


Resumen 


LEOPOLD JUNEK, PINTOR CON DOS PATRIAS 


Las obras maestras de las colecciones francesas y croatas del pintor Leo Junek (1889- 
1993), a quien irracionalmente _hemos olvidado, son testimonio de los vinculos cultura- 
les entre el arte moderno croata y franc6s. Esta primavera la exposicion retrospectiva de 
Leo Junek (en Francia mas conocido como Lorris Junec) devolvio para siempre a este 
artista al cuerpo del arte nacional, mientras que le mostro al escenario cultural interna- 
cional la obra pictorica que surgio en Zagreb, crecio en Paris, y que en la voragine del 
escenario de las expresiones pictoricas del siglo XX se encuentra en el mismo centro 
de los valores artisticos universales. Con la eleccion de 158 6leos, acuarelas, gouaches 
y carbonillas, desde sus primeras obras surgidas en 1922 hasta las ultimas realizadas 
en 1993, fue presentada la creacion pictorica del autor que se caracterizo por un creci- 
miento ininterrumpido -desde un don natural reconocible hasta el cultivado colorismo 
y la abstraccićn- con los cuales Leo Junek alcanzo la cuspide de la pintura contem- 
poranea francesa y croata. El encuentro de este afio con los cuadros de Leo Junek es 
un verdadero privilegio cultural e historico para esta generacion, dado que la galeria 
Klovićevi dvori presenta por primera vez al publico croata la largamente esperada se- 
leccion de obras de este pintor con dos patrias. 

ALKEMIČARKA GLINE SVJETSKOGA 
GLASA 


Ugledna hrvatska i svjetska keramičarka Seka Severin Tudja (1923. — 2007.) 
stvarala je u egzilu u Caracasu punih 55 godina osebujan svijet oblika, 
nenadmašnih skulpturalnih i pikturalnih vrijednosti +* Neka reprezentativna 
Sekina djela mogu se vidjeti i u njenom rodnom Zagrebu, koje je nakon 
velebne retrospektivne izložbe 1998. godine darovala Muzeju za umjetnosti i 
obrt + Četrdeset i tri godine predstavljala je Venezuelu u World Crafts Coun- 
cilu + Seka je bila član Acadćmie International de la Cćramique u Ženevi od 
1972. godine, a od 1979. bila je počasna članica Asociacion Venezolana de 
las Artes del Fuego u Caracasu 


Seka Severin Tudja rođena je 1923. godine u Zagrebu, a smrt ju je zatekla ljetos u 
Caracasu. Od 1942. do 1945. studira kiparstvo na Akademiji likovnih umjetnosti u 
Zagrebu u klasi prof. Frane Kršinića i prof. Krste Hegedušića. Godine 1946. kao 
stipendistica francuske vlade odlazi u Pariz gdje studira kiparstvo i crtež na aka- 
demiji La grande Chaumičre i završava studij povijesti umjetnosti i arheologije na 
pariškoj Sorbonni. U Parizu počinju i njeni prvi kontakti s keramikom; izrađuje 
glinene figure za animirani film, surađuje s keramičkim radionicama, i za vlastito 
zadovoljstvo počinje modelirati prve male keramike. U Caracasu, Venezuela, nas- 
tanjuje se 1952. gdje će započeti i njeno istinsko stvaranje u keramici. Istražuje 
tokove i promjene u procesu keramičkog oblikovanja, pri čemu je njen interes 
prvenstveno usmjeren integraciji sastavnih odrednica tog procesa. U godinama 
između 1955. i 1959. izrađuje velike zidne kompozicije sastavljene od uloženih 
nepravilnih elemenata. Nakon 1959. potpuno se posvećuje istraživanju odnosa ob- 
lika, teksture i boje modeliranih keramičkih predmeta. Od 1953. redovito izlaže na 
mnogim keramičkim izložbama diljem svijeta, a prvu samostalnu izložbu priređuje 
1959. u Parizu. U Zagrebu izlaže 1976. godine u Galeriji suvremene umjetnosti, 1984. 
sudjeluje na izložbi Suvremena hrvatska keramika u Muzeju za umjetnost i obrt, a 

1984. i 1990. na I. 1 III. Svjetskom triennalu male keramike. Od 1964. predstavljala je 
Venezuelu u World Crafts Councilu i od tada je do smrti redovito sudjelovala u radu 
tog tijela. Od 1972. izabrani je član Acadćmie International de la Cćramique u Ženevi, 
a od 1979. bila je počasna članica Asociacion Venezolana de las Artes del Fuego u 
Caracasu. 

Sekine kugle od pečene gline zadržale su sva svojstva oblutaka iz naravi, koja su 
preostala poslije njihova kotrljanja između sitnih zubi pijeska, niz vododerine, kroz 
eone o kojima, kad je o tim predmetima riječ, govore pjesnici. Oblikovala ih je, da- 
kako, i vatra. Ali i ljudski dlanovi - Sekine ruke. Već je kazano: Seka u oblikovanju 
keramike iskazuje vrhunsko umijeće. Ali ona je i nešto više nego samo majstor 
zanata. Seka je alkemičar koji od ilovače i glazura čini predmete što dobivaju oso- 
bine kositra, bronce ili zlata. Njih je obujmila patina vremena: površinske oksi- 
dacije, otisci fosila, vodene alge, plijesan i napukline. A, ono što Seka radi s bo- 
jom, čiste su fascinacije pod utjecajem kojih zaboravljamo da se ovdje, ipak, radi o 
keramičkim korpusima, skulpturalnim oblicima. Glazure koje su nanijete (spaljene) 
u lazurama ili inkrustirane u krakelire, skoro sasvim dematerijaliziraju građu i pret- 
varaju je u trodimenzionalnu oslikanu površinu. Pa ipak, ispod tih obojenih oplošja 
jasno raspoznajemo volumen: jajolik kao kamen, stiješnjen poput granitnog žrvnja, 
bridovit kao arhaični disk, kao tijelo prispjelo iz svemira, nakon što je pretrpjelo 
pakao plamena u svom sunovratu kroz Zemljinu atmosferu. Seka, međutim, radi 
i forme (poglavito u najnovijoj svojoj produkciji) koje se ne kotrljaju, nego su 
položene na horizontalne ravni: tanjure i zdjele. Teksture, reljefi i krakelire sada za- 
vise od temeljnog konkavnog oblika. Oni “teku? od rubova prema dnu. Postignute 
su takve suptilne harmonije, da te keramike prestajemo doživljavati i promišljati 
kao uporabne predmete. Ovise li ovi oblici o doživljaju prirode u Sekinu neobičnom 
vrtu sličnom Hesperidinu, ili oblacima iznad njezina doma u Caracasu, o čemu 
nagađa Miguel Arroyo, ili možda o glazbi španjolskih leksema kojima umjetnica u 
katalozima identificira svoje radove (amarillos oscuro, verde claro, craquelle gris 
verdoso, azul cobalto, tonos rosados, anaranjado)? 

Možda; jer što se više njezina keramika približavala oblicima iz prirode, to se tješnje 





Seka Severin Tudja školovala se u Zagrebu i Parizu, a slavu je postigla u Cansasu 

povezivala s apstraktnim pojmovima. Malo gdje u suvremenoj umjetnosti postignu- 
to je takvo ravnovjesje znaka i označenog. Izložbom u Muzeju za umjetnost i obrt te 
1998. Seka Severin Tudja se ponovno, poslije pola stoljeća, vratila rodnom Zagrebu, 
s opusom koji demonstrira egzistencijalnu bit keramike koja je, nakon tisućljeća, 
još uvijek nezamjenjiv predmet okoliša ljudske egzistencije. U neprekidnim mi- 
jenama koje je u dvadesetom stoljeću prolazila keramika, u uvijek novim impul- 
sima koji su mijenjali ustaljene tokove procesa keramičkog oblikovanja i uzrokovali 
postupno gubljenje prvotne svrhovitosti proizvoda, keramički opus Seke Severin 
Tudja zauzima posebno mjesto. Kontinuiranim istraživanjem mogućnosti zemljane 
mase i njena, u procesu paljenja postignutog stapanja s emajlima i metalnim oksi- 
dima, stvorila je ta snažna umjetnička ličnost osebujan svijet oblika nenadmašenih 
skulpturalnih i pikturalnih vrijednosti. 


Umjetnički izraz temeljen na relaciji Zagreb - Pariz - Caracas 


Sekin umjetnički izraz formirao se na relaciji Zagreb - Pariz - Caracas. U rodnom gradu 
započelo je njeno umjetničko obrazovanje - studij kiparstva na zagrebačkoj Aka- 
demiji likovnih umjetnosti. Bio je to klasičan studij koji je uključivao sva temeljna 
znanja potrebna u formiranju umjetnika - kipara, prvenstveno modeliranje i crtanje. 
Međutim, uz oblik i volumen umjetničkog djela u sferi Sekina interesa trajno je bila 
prisutna i boja, pa će se kasnije s bojom i njenom primjenom dogoditi i obrat u Sekinu 
stvaranju. Boja će je dovesti do keramike, da bi u keramičkim oblicima našla rješenje i 
potvrdu mnogih razmišljanja i dugotrajnih istraživanja te u tom materijalu postigla bit 
svog umjetničkog creda, idealno stapanje oblika s bojom i teksturom modeliranog 
predmeta. Dvogodišnja stipendija omogućila je Seki odlazak u Pariz (1946.) 1 studij 
kiparstva na tamošnjoj akademiji La grande Chaumičre. Bila je to prva značajna 
prekretnica u Sekinu životu i prva stepenica u njenu formiranju. No nakon dvije 
godine boravka u Parizu stipendija je utrnula, pa je bilo potrebno namaknuti sredstva 
za život kao i za nastavak studija. Rješenje tih problema dijelom je našla u keramici; 
prvotno radi glinene figure za animirani film, a jedan od modnih trendova poslijerat- 
nog Pariza - keramički gumbi i potražnja za njima - dovodi je na rad u radionicu koja je 
izrađivala takve predmete. Ti prvi susreti s keramičkim oblikovanjem značili su i prva 
dragocjena iskustva u radu s keramikom. Ta iskustva obogatit će poslije suradnjom 
s keramičkom radionicom u kojoj se pripremala glina potrebna za modeliranje, kao i 
višebojni emajli za ocakljivanje. 

Tu se u njenim razmišljanjima prvi put javila keramika kao materija u kojoj će 
kasnije, nakon dugotrajnih istraživanja i opsežnih eksperimenata, ponajbolje izraziti 
svoja umjetnička htijenja. Počinje modelirati oblike malih dimenzija, a već tada njen 
glavni interes usmjeren je teksturi oblikovanog predmeta. Tijekom dugih godina 
stvaranja Sekin pristup keramičkom djelu je kiparski, oblikuje ga i gradi rukom, a ne 
vrtnjom na lončarskom kolu, smatrajući da se mehaničkom vrtnjom kola ne mogu 
postići odgovarajuće estetske vrijednosti djela kakve postiže slobodnim građenjem 
oblika na stalku. 

Odlazak u Venezuelu (1952.) značio je i novu prekretnicu u Sekinu životu, pa će tek 
i u toj zemlji (što je Seka prije smrti često isticala) početi njeno istinsko stvaranje u 
keramici uvjetovano otvaranjem novih mogućnosti za život i stvaralački rad. Poman- 
jkanje formalne naobrazbe na području keramičkog oblikovanja imalo je za Seku i 
određenih prednosti, pa će ta činjenica umnogome pridonijeti originalnosti njena 
stvaranja; obilno konzultira dostupnu literaturu s područja keramičke tehnologije, 
a konstantno eksperimentiranje i istraživanje tokova keramičkih procesa dovodi je 
do odabira tehnike rada koja se nije mogla uklopiti u postojeće i ustaljene kanone. 
Međutim, tih prvih godina boravka u Venezueli zbiva se i jedna druga Sekin djelat- 
nost. Paralelno sa istraživanjima keramičkih procesa izrađuje i upotrebnu keramiku, 
tanjure, svjetiljke i ploče za stolove; surađuje s arhitektima u projektiranju opreme 
interijera, pa u tom svojstvu u keramici izrađuje velike zidne kompozicije (murales). 
Ta dva područja Sekine djelatnosti nisu se ni u kojem slučaju sukobljavala; štoviše, 
upotrebna keramika doprinijela je stjecanju ekonomske neovisnosti, što je omogućilo 
veću slobodu rada u procesima tehnoloških istraživanja. 

U Sekinim razmišljanjima postupno se oblikovao osnovni problem njena pris- 
tupa oblikovanju keramičkog djela, od tada trajno prisutan u njenu stvaranju. Svoja 
istraživanja usmjerila je odnosima, prožimanju i ravnoteži triju osnovnih elemenata 
stvaralačkog procesa - oblika, teksture i boje keramičkog predmeta. Do promjene nije 
došlo iznenada, novi su pristupi i novi pogledi bili rezultatom dugotrajnih razmišljanja, 
traženja i sazrijevanja. Za razliku od murala u kojima je naglasak bio na kompoziciji 
ili stiliziranog, linearnog crteža na keramičkoj plohi kakav se javljao ranijih godina na 
pojedinim Sekinim djelima, sada u prvi plan izbija napeta forma skulptorski oblikova- 
nog predmeta. Bio je to za Seku logičan izlaz i rješenje mnogih dilema: modelirani 
oblik koji je u svojoj strukturi prožet i savršeno stopljen s bojom koja je Seku oduvijek 
privlačila i fascinirala. Variranjem osnovnih kružnih oblika upotrebom različitih vrsta 
zemlje, primjenom emajla i oksida, kao i višestrukim uzastopnim paljenjem svakog 
pojedinog djela Sekino je kontinuirano istraživanje dovelo u konačnici do neslućenih 





Seka Severin Tudja: Kompozicija 

rezultata, kako u tehnološkim dostignućima i u estetskim vrijednostima. Među djelima 
iz kasnih pedesetih godina nalaze se neka koja već tada svojim oblicima i teksturom 
najavljuju put kojim će Seka krenuti poslije. Šezdesetih godina jajoliki oblici postupno 
se zatvaraju, tekstura plašta zatvorenog oblika postaje čvrsta i definirana, a glatke zao- 
bljene površine taktilne privlačnosti vizualno su obogaćene rafiniranim skladom ton- 
ova emajlnih ocaklina. Međutim, taj sklad nije postignut površinskim povezivanjem, 
već suštinskim promjenama koje nastaju u dugotrajnim iskonskim procesima spajanja 
i pretapanja, u dodirima i prožimanjima zemlje i vatre, emajla i oksida. U znalačkom 
upravljanju vođenju tih procesa bit je Sekina stvaranja, u njima je njena samobitnost i 
njeno posebno mjesto u svijetu keramike današnjice. Konačni cilj svekolikog Sekina 
rada uvijek je materija u svojoj iskonskoj pojavnosti i ljepoti, lišena svake suvišne 
dekorativnosti. Predmeti njenih ruku čisti su oblici stvoreni dubokim prožimanjem 
boje i keramičke teksture. A čarolija boje izbija iz svakog Sekina djela. Okrugle, elip- 
soidne ili konusne forme kao da zrače bojom koja kadikad budi sjećanja na plavetnilo 
mora, gibanje oblaka ili smaragdne dubine jezerskih voda. U paleti Sekinih boja 
možemo doživjeti tropsku vegetaciju njena okruženja, čudesno crvenilo bromelija 
uzgojenih i ubranih u njenu vrtu ili smećkaste tonove oblutaka što ih donosi morska 
pjena. U doživljaju i promatranju recentnih djela (“platones") kao da prisustvujemo 
procesu rastvaranja čvrstih i napetih oblika koji otvaraju svoje plašteve da bi prešli 
u jednu drugu i novu pojavnost. I ovdje, kao i u zatvorenim oblicima, keramička teks- 
tura emanira tonove boja u čudesnom, samo Seki svojstvenom suglasju. A ta plemenita 
suglasja koja nam je Seka svojim djelima uvijek i nesebično darivala, bogatstvo su 
doživljaja svakog promatrača, kako u Caracasu tako i u Zagrebu ili bilo gdje drugdje 
U svijetu. 


Summary 


WORLD RENOWNED CLAY ALCHEMIST 


Eminent Croatian and international ceramicist Seka Severin Tudja (1923 — 2007) cre- 
ated an idiosyncratic world of shapes of unsurpassed sculptural and pictorial value, 
working in exile in Caracas a full 55 years. Some of Seka's representative works can 
be seen in her native Zagreb, works she granted to the Arts & Crafts Museum after a 
grand Tetrospective exhibition staged in 1998. As a prominent figure of the art scene 
she represented Venezuela for forty-three years at the World Crafts Council. Seka was 
a member of the Geneva-based Academie International de la Cćramique from 1972 
and was from 1979 an honorary member of the Asociacion Venezolana de las Artes del 
Fuego in Caracas. She studied sculpting from 1942 to 1945 at the Visual Arts Academy 

in Zagreb in the classes of Professors Frano Kršinić and Krsto Hegedušić. In 1946 she 
departs for Paris with a scholarship from the French government to study sculpting and 
drawing at the La grande Chaumičre academy where she also completes her studies 
of art history and archaeology at Paris' Sorbonne. In Paris she had her first contact 
with ceramics; making clay figures for an animated film, collaborating with pottery 
workshops and for her own amusement begins modelling her own small potteries. She 
moves to Caracas, Venezuela, in 1952 where she launched her true ceramic creativity. 
Seka demonstrated supreme skill in shaping ceramics. But she was always something 
more than just a master of her craft. Seka was an alchemist that created objects out of 
clay and glaze that took on the characteristics of tin, bronze and gold. 


Resumen 


ALQUIMISTA DE ARCILLA DE FAMA MUNDIAL 


Durante plenos 55 afios la ceramista croata de renombre mundial Seka Severin Tudja 
(1923-2007) se dedico en el exilio en Caracas a crear un mundo peculiar de formas, de 
valores esculturales y pictoricos insuperables. Algunas de las obras mas representativas 
de Seka pueden apreciarse en su ciudad natal Zagreb, las mismas que obsequiara al 
Museo de Artes y Oficios al t&rmino de su magnifica exposicion retrospectiva realizada 
en 1998 en la capital croata. 

Cuarenta y cuatro afios represento a Venezuela en el “World Crafts Council" como 
destacada personalidad artistica. Desde 1972 Seka fue miembro de la Academie Inter- 
national de la Ceramique de Ginebra y desde 1979 miembro honorario de la Asociacion 
Venezolana de las Artes del Fuego en Caracas. De 1942 a 1945 estudio Escultura en 
la Academia de Bellas Artes de Zagreb en la clase de los profesores Fran Kršinić y 
Krsto Hegedušić. En 1946 se traslado a Paris con una beca de estudios otorgada por el 
gobierno francćs. Alli estudio escultura en la Academia de Artes Plasticas y dibujo en 
la Academia La grande Chaumičre, recibićndose como profesora de historia en Artes y 
Arqueologia en la Sorbona. En Paris comienzan sus primeros contactos con la cerami- 
ca, donde moldea figuras de arcilla para una pelicula animada, colabora con algunos 
talleres de ceramica, y crea pequefias obras de este material por simple placer. En 1952 
se radica definitivamente en Venezuela, donde comienza su verdadera obra creadora 
con la ceramica. Seka era una experta inigualable en el moldeado de la ceramica. Pero 
ella era algo mas que un simple maestro del oficio. Seka era una alquimista que par- 
tiendo de la arcilla y del esmalte obtenia objetos que parecian de cinc, bronce u oro. 

Jagoda Martinčević 


KOZMOPOLITSKI SKLADATELJ NEMIRNA 
DUHA 


Osnivač Muzičkog biennala, pedagog, istraživač elektroakustike, pisac, 
pustolov i strastveni tragač za nedokučivim - skladatelj Milko Kelemen u 
inozemstvu predaje kompoziciju na Institutu Robert Schumann u Diissel- 
dorfu, a potom na Visokoj školi za glazbu u Stuttgartu te kao gost-profesor 
na sveučilištima u Montrealu, u Buenos Airesu i Rio de Janeiru * Dobitnik je 
brojnih uglednih nagrada i priznanja, među ostalim, nagrade za životno djelo 
Vladimir Nazor, Beethovenove nagrade u Bonnu, francuskog odlikovanja 
Chevalier des arts et des lettres * Na ovogodišnjem zagrebačkom Muzičkom 
bijenalu 26. travnja, Europsku nagradu za kulturu za 2007. Milku Kelemenu 
je uručio Dieter Topp, predsjednik Europskoga kulturnoga foruma 


Skupina hrvatskih skladatelja koji su dio stvaralačkog života proveli izvan domovine 
nije velika, to jest mnogo je manja od one koju čine umjetnici-izvođači. To i jest 
prirodno s obzirom na okolnosti koje od vrhunskih izvođača gotovo neminovno 
traže nomadski život dok skladatelji svoje stvaralačko poslanje mogu ispunjavati kod 
kuće. Iznimke su dakako naši stari majstori iz doba baroka, poput Vinka Jelića i Ivana 
Lukačića, koji su velik dio svojih života, poput mnogih suvremenika, proveli lutajući 
Europom u potrazi za boljim uvjetima. Što se pak današnjih, suvremenih skladatelja 
tiče, onih koji su životom i djelovanjem u inozemstvu postigli zamjetne karijere, njih 
predstavljaju dva eminentna imena: Ivo Malec i Milko Kelemen. I dok je Malec svoj 
život i djelo vezao pretežito uz Francusku i Pariz gdje je postao ugledan profesor i 
jedan od najcjenjenijih autora suvremene glazbe, Milko Kelemen iako domicilno vezan 
ponajprije uz Njemačku, postao je doslovno građanin svijeta. O tome i sam često i 
rado zbori te na pitanje «Tko sam» u knjizi «Poruka pateru Kolbu» sam odgovara 
ovako: «Naravno da sam Hrvat iz Slatine, domoljub, ali ne i nacionalist. Osim toga 
sam i Nijemac, Francuz, Amerikanac (prapraunuk Walta Whitmana), Kinez, Crnac, 

Indijanac, jaguar, štuka, gušter, mrav, kamen, pijesak...Kompozitor? Vjerojatno. Ali 
i osnivač Muzičkog biennala, pedagog, istraživač elektroakustike, pisac, pustolov, 
erotoman, svjetski putnik, fotograf... u krajnjoj liniji strastveni tragač za nedostižnim i 
nedokučivim». Nema dvojbe, vrlo iskreno, i vrlo točno, te se ovim autorovim riječima 
ne bi imalo što ni dodati ni oduzeti osim možda dopuniti osnovnim podacima iz 
biografije. 

Milko Kelemen rođen je 30. ožujka 1924. godine u Podravskoj Slatini. Školovao se u 
rodnom mjestu i u Virovitici, a studij kompozicije završio je na Muzičkoj akademiji u 
Zagrebu u razredu prof. Stjepana Šuleka te glasovira kod prof. Melite Lorković. Go- 
dine 1961. utemeljuje Muzički biennale Zagreb, festival suvremene glazbe koji postiže 
golem uspjeh i traje do danas a Kelemen postaje njegovim prvim te danas i počasnim 
predsjednikom. Nakon kraćeg djelovanja na Muzičkoj akademiji u Zagrebu odlazi u 
inozemstvo i predaje kompoziciju najprije na Institutu «Robert Schumann» u Diissel- 
dorfu a potom niz godina na Visokoj školi za glazbu u Stuttgartu te kao gost-profesor 
na Sveučilištu u Montrealu, u Buenos Airesu i Rio de Janeiru. Dobitnik je niza uglednih 
nagrada i priznanja, nekoliko puta Nagrade grada Zagreba, nagrade «Vladimir Nazon) 
za životno djelo, Beethovenove nagrade u Bonnu, francuskog odlikovanja «Cheva- 
lier des arts et des lettres» i dr. Njegova djela izvode najugledniji ansambli 1 solisti 
u domovini i u svijetu a mnoga od njih zabilježena su na nosačima zvuka. Autor je 
brojnih članaka i eseja te nekoliko knjiga među kojima se ističu «Labirinti zvuka» i 
dopunjeno izdanje «Labirinti» na francuskom i hrvatskom jeziku, kao i knjiga «Pisma 
pateru Kolbu». 


Glazbeno nadahnuće iz roditeljskog doma i zrele Kelemenove skladbe u svijetu su 
proslavili Zagrebački solisti 


Upravo ova potonja ponajviše govori o Kelemenu, čovjeku i stvaraocu kojije prve glaz- 
bene poticaje dobio u roditeljskom domu te od patera Kolba koji ga je usmjerio prema 
skladateljstvu. Već je u ranoj mladosti, kako sam ističe, htio skladati «još nečuvenu, 
originalnu glazbu» što mu je i uspjelo tek nakon razlaza s uglednim Šulekom, profe- 
sorom golema znanja no prilično konzervativnim prema novoj glazbi. Prema takvoj 
glazbi djelomice ga je uputio još jedan slavni hrvatski iseljenik gudač Zlatko Baloković 
proglasivši njegov mladenački violinski koncert staromodnim! Pravi uvid u svjetska 
zbivanja sa suvremenom glazbom Kelemen stječe na svojim prvim inozemnim put- 
ovanjima i stipendijama u Francuskoj i u Freiburgu, a prvi inozemni proboj sa sklad- 
bom Koncertantne improvizacije koje izvode slavni Zagrebački solisti pod vodstvom 
Antonia Janigra. U samo nekoliko godina Solisti diljem svijeta nekoliko stotina puta 
sviraju Kelemenovo djelo koje do danas doživljava više od 600 izvedbi. 

U opusu Milka Kelemena nalaze se skladbe svih vrsta, od komorne, solističke, simfoni- 
jske do operne. Upravo na glazbenoj sceni možda najviše dolazi do izražaja njegova 

autorska ličnost koja objedinjuje skladatelja, pisca i filozofa koji motri i komentira 
svijet i pojave oko sebe. 

Tako se posebno ističu opere «Novi stanar» prema Eugenu Ionescu i «Opsadno stanje» 
inspirirano djelom Alberta Camusa, potom balet «Napuštene» prema F.G.Lorci kao i 
«Apokaliptika», multimedijalna baletna opera na tekst Fernanda Arrabala izvedena u 
više navrata u raznim oblicima. Još od mladenačkih dana Kelemen je fasciniran poezi- 
jom pjesnika Walta Whitmana i njegovom poemom «Pozdrav svijetu» te je u neke svo- 
je skladbe uvodio njegove stihove. Tako je za proslavu 900.-obljetnice grada Zagreba 
skladao Requiem za recitatora, šest violončela i veliki bubanj, djelo posvećeno svima 
koji su dali živote za slobodu Hrvatske, u kojem je Whitmanove američke gradove za- 
mijenio imenima hrvatskih: Vukovara, Osijeka, Dubrovnika te Sarajeva. Skladateljstvo 
Milka Kelemena prolazilo je tijekom vremena kroz različite faze u kojima je rabio sva 
izražajna sredstva nove i suvremene glazbe. Ipak, unatoč hermetičnosti i nerazumljivo- 
sti takve glazbe najširem slušateljstvu, upravo je Kelemenova najčešće nalazila svoj put 
do publike različitih dobnih i glazbeno (ne) obrazovnih skupina. Njegova zaigranost i 
znatiželja, vječito istraživanje novih mogućnosti, njegovi pronalasci nove artikulacije 
tonaliteta i traganje za arhetipovima u glazbi kao i u životu, urodili su raznovrsnim 
opusom koji ga je uvrstio među najzanimljivije glazbene autore našeg vremena, 

Bio je i ostao svjetski putnik, obišavši zemaljsku kuglu nekoliko puta, putujući i u naju- 
daljenije kutke, u egzotične i nepoznate zemlje kako bi obogatio svoje viđenje svijeta. 
Komunikativan i ljubazan, tvrdoglav i ustrajan, jako je puno učinio za ime Hrvatske u 
svijetu. «Njegov» Muzički biennale opstao je zahvaljujući beskrajnom entuzijazmu i 
uvjerenju da će svijet prepoznati Hrvatsku upravo po tom segmentu suvremene kulture. 
Pokazalo se da je bio u pravu. Kao u svemu originalan i samo svoj, Milko Kelemen na- 
pisao je i ove Tiječi: «Vjerujem da postoji nebo i pakao. Prije nego što sam se rodio bio 
sam vječno u nebu, bez vremena i prostora. Kad sam se rodio, došao sam u pakao. Kad 
umrem vratit ću se u ono isto nebo u kojem sam već bio, bez vremena i prostora». 


Skladatelj Milko 
Kelemen - osnivač 
Muzičkog biennala 
(Zagreb), pedagog, 
istraživač elektroakus- 
tike i pisac - dobitnik 
Europske nagrade za 
kulturu za 2007., koju 
mu je dodijelio Europ- 
ski kulturni forum 

Summary 


A COSMOPOLITAN COMPOSER 
OF ANIMATED SPIRIT 


Milko Kelemen was born March 30th, 1924, in Podravska Slatina. He went to school 
in his native town and in Virovitica, and completed his studies of composing at the Mu- 
sic Academy in Zagreb in the class of Professor Stjepan Šulek and piano with Professor 
Melita Lorković. In 1961 he founds the Zagreb Music Biennale, a festival of contempo- 
rary music that saw massive success and is still active. Kelemen was its first president 
and is now its honorary president. Founder of the Music Biennale, teacher, researcher 
of electro-acoustics, writer, adventurer and passionate seeker for the unfathomable — 
composer Milko Kelemen taught composition abroad at the Robert Schumann Institute 
in Diisseldorf, and subsequently at the College of Music in Stuttgart. This musical artist 
is also active as a visiting lecturer at universities in Montreal, Buenos Aires and Rio de 
Janeiro. He is the recipient of numerous eminent awards and commendations, among 
others the Vladimir Nazor Award for Lifetime Achievement, the Beethoven Award in 
Bonn, the French decoration Chevalier des arts et des lettres. At this year's Zagreb Mu- 
sic Biennale, held April 26th, Dieter Topp, the president of the European Culture Fo- 
rum, conferred upon Milko Kelemen the 2007 Europe Culture Award. Kelemen's first 
international breakthrough with the composition Concert Improvisations, performed 
by the celebrated Zagreb Soloists under Antinio Janigro, will certainly be remembered 
in music history. In just a few years the Zagreb Soloists performed Kelemen's compo- 
sition several hundred times around the world. The composition has been performed 
over 600 times since then. The work of Milko Kelemen includes compositions of all 
kinds, from chamber music, solo pieces and symphonies to operas. It is in music that 
his personality as an author comes perhaps most to the fore, melding the composer, 
writer and philosopher, contemplating and commenting the world and phenomenon 
that surround him. 

Resumen 


COMPOSITOR COSMOPOLITA DE ESPIRITU 
INQUIETO 


Milko Kelemen naci6 el 30 de marzo de 1924 en Podravska Slatina. Curso la escuela 
primaria y secundaria en su pueblo natal y en Virovitica. Estudio composicion en la 
Academia Musical de Zagreb (en la clase del profesor Stjepan Šulek) y piano con la 
profesora Melita Lorković. En 1961 fundo el Biennale Musical de Zagreb, un festival 
de musica moderna que logro un rotundo 6xito y que sigue durando hasta nuestros 
dias. Kelemen fue el primer presidente del Biennale Musical y actualmente ocupa ese 
cargo de modo vitalicio. Fundador del Biennale Musical, pedagogo investigador de 
la electroacustica, escritor, aventurero y apasionado buscador de lo inalcanzable, el 
compositor Milko Kelemen da clases de composicićn en el extranjero, en el Instituto 
Robert Schumann en Diisseldorf y en la Escuela Superior de Musica en Stuttgart. El 
artista musical es profesor hućsped en las universidades de Montreal, Buenos Aires y 
Rio de Janeiro. Recibić muchos prestigiosos premios y diplomas, entre otros, el premio 
a la obra vitalicia Vladimir Nazor, el premio Beethoven en Bonn y la condecoracion 
francesa Chevalier des arts et des lettres. En el Biennale Musical zagrebiense del 26 
de abril de este afio, Dieer Topp, presidente del Forum Cultural Europeo, le entrego a 
Milko Kelemen el Premio Europeo de Cultura para el afio 2007. 

En la historia de la musica, quedara recordado el primer triunfo de Kelemen en el ex- 
tranjero, con su composicion ,,Improvisacion Concertante“, ejecutada por los famosos 
Solistas de Zagreb dirigidos por Antonio Janigro. En apenas un par de afios los Solistas 
interpretaron varios centenares de veces en todo el mundo la obra de Kelemen, que 
hasta la fecha ha sido ejecutada en mas de 600 ocasiones. En el opus musical de Kele- 
men hay toda clase de composiciones; de camara, sinfonicas, para solistas, e incluso 
Operas. Quizas sea en la escena musical donde mas se destaca la personalidad del au- 
tor que une al compositor, escritor y al filosofo que observa y comenta el mundo y los 
eventos que lo rodean. 

Mladen Vuković 


ŠTO I KAMO S MEŠTROVIĆEM? 


Najplodniji znanstveni pisac hrvatskog podrijetla u američkoj akademskoj 
zajednici, sociolog Stjepan Gabrijel Meštrović (rođen u Zagrebu 1955.), 
koji predaje sociologiju na američkom Sveučilištu Texas A&M gotovo dva 
desetljeća, napisao je petnaest knjiga, objavio više od pedeset znanstvenih 
članaka u uglednim svjetskim časopisima — pa je čitateljstvo s posebnom 
pozornošću dočekalo njegovu knjigu Srce od kamena — Moj djed Ivan 
Meštrović koja je na drukčiji način osvijetlila život i djelo uglednog kipara 
* Stjepan smatra da je umjetničko djelo njegova djeda zapostavljeno te je 
spreman pomoći da se sjaj Ivanovih skulptura osjeti u snažnijoj prisutnosti 
hrvatskoga imena u svijetu 


U prigodi 45. obljetnice smrti Ivana Meštrovića (Vrpolje, HR, 15. kolovoza 1883. 
— South Bend, USA, 16. siječnja 1962.), naša je kulturna pozornica dobila zanimljivu 
knjigu Srce od kamena — Moj djed Ivan Meštrović ! koja, unatoč dosadašnjih oko šest 
tisuća bibliografskih jedinica o njemu, dolijeva novo postmodemnističko svjetlo na 
tragični lik i nezaobilazno djelo toga velikana kiparstva, čiji je život prožet brojnim 
proturječjima. Kapnula je iz pera njegova unuka Stjepana Gabrijela Meštrovića, koji 
se kao dječak sjeća da ga djed Ivan nije niti pogladio po kosi kada ga je, nakon dvije 
godine, ponovno vidio u Americi. Umjetnik se tako hladno odnosio i prema svom stari- 
jem sinu Tvrtku, Stjepanovu ocu, također kiparu, novinaru i pjesniku, kojega je kao 
,razmetnog“ sina Ivan ostavio živjeti u komunističkom paklu u Zagrebu. U tu manje 
poznatu stranu iz obitelji Meštrović, i o njegovu ,,prešućivanom“ prvom sinu Tvrtku 
(1925. — 1961.), unosi više ozračja ta zanimljiva memoarska proza, za čiji temeljni 
kamen autor uzima burne šezdesete godine prošlog stoljeća: slavni Ivan 1959. godine 


! Stjepan Gabrijel Meštrović: Srce od kamena — Moj djed Ivan Meštrović, Mozaik knjiga, 
Zagreb, 2007. 200 str. 

dolazi iz Amerike u Zagreb, gdje se susreće s Titom, ali i sa zatočenim Stepincem; 
zagrebački nadbiskup umire sljedeće 1960. godine; Ivanov sin Tvrtko ubrzo nakon 
povratka iz Amerike (natjeran od komunista na samoubojstvo?) umire 1961. godine; 
četiri mjeseca poslije od moždane kapi umire i Ivan Meštrović... Vrlo vjerojatno i od 
probuđene očinske tuge, jer je u četiri svoja posljednja djela u glini, poglavito u an- 
tologijskom posljednjem autoportretu Ivan prikazan u duboku očaju. Možemo li na 
fotografiji s naslovnice ove knjige prepoznati mladog Ivana kao golog Davida koji je 
pobijedio više Golijata, njegove vječne teme pobjedonosnih gubitnika? 

Kipar, arhitekt, pisac, političar, sanjarski lutalica Ivan Meštrović ,,stvorio je sam sebe“, 
svoje je srce ugradio u umjetnost, gdje je spojio secesiju i Bibliju, povijest i modern- 
izam, Europu i Ameriku. Četrdeset godina je živio u Hrvatskoj, 38 izvan domovine, 
a svoje posljednje počivalište odabrao u Mauzoleju u Otavicama (kremirana urna). 
Bježao je od rata, ostavljao svoju obitelj na cjedilu, proganjali su ga i ustaše i komunis- 
ti. Nazivali su ga Balkancem, austro-ugarskim, srbijanskim i jugoslavenskim kiparom, 
premalo zapadnim i američkim umjetnikom. A kako tek njegovo veliko djelo pretočiti 
u hrvatski , kulturni kapital“? Život koji poziva na filmsku ekranizaciju i Oskare! Poti- 
caje za to daje i ova prva knjiga s psihijatrijskim dijagnosticiranjem «čudaka» Ivana, 
pisana iznutra, iz stručnog pera unuka koji je «krtica» unutar obiteljskog zida. ,,Bio je 
čovjek kamena srca, koji je imao dar kamenu podariti srce“ — Stjepanova je odgonetka 
naslova njegove knjige s postmodernom i kliničko-psihologijskom analizom odnosa 
Ivana i Tvrtka Meštrovića. To je teorijska proza o odnosu genijalnih očeva-umjetnika 
i zanemarenih i poniženih sinova i unuka, kojima je nudio samo «veliku tišinu», s 
etno-psihoanalitičkim prosudbama o umjetnikovu životu u širem apokaliptičnom po- 
vijesno-političkom i društvenom kontekstu. Kao da je Ivan morao uskraćivati osjećaje 
prema svojoj obitelji, kako bi što više emocija ucjepljivao dlijetom u svoje skulpture 
u kamenu, glini, bronci, drvu... Iako mu je slavni djed, za čije se promicanje djela 
iznova bori, Stjepan će za Ivana reći da je imao ,,narcistički poremećaj osobnosti“, što 
je uglađeni psihijatrijski izraz za onu poznatu pučku izreku o ,,ludim“ umjetnicima. 
A kako to i ne biti u ludom 20. stoljeću, u kojemu je Hrvat, i ne maknuvši se iz svoje 
kuće, (pre)živio ,,u dva carstva i pet država, dvije totalitarne ideologije, dvije bankroti- 
rane državotvorne ideje, tri rata, a sahranili su četiri diktatora, jednog vrhovnika i dvije 
— civilizacije“. 

Nakon uvodnih zapisa, u kojima pokušava odrediti odmak od slučaja Marine Picasso, 
koja je također napisala knjigu uspomena na svoga slavnog djeda i slikara Pabla, autor 
podsjeća na Ivanovo djetinjstvo u Otavicama, školovanje u Beču, zatim kipove iz ciklu- 
sa Kosovske bitke (kojima osvaja prvu nagradu na Svjetskoj izložbi 1911. u Rimu), 
opisuje oprečnosti Ivanovih osjećaja u kojima se osjećao i svemoćnim i nemoćnim, 
samokritičnim perfekcionistom, iako je veličanstveni pobjednik u kraljevstvu umjet- 
nosti. ,,Ti si pravi mučitelj žena“, jednom je prigodom prva supruga Ruža rekla Ivanu, 
koji je u životu volio barem pet žena, prema kojima se odnosio poput polučovjeka, više 

od žene je volio majku i djecu, svjedoči mu unuk S. G. Meštrović. Slijedi poglavlje 
Smrt u Americi u kojem je opisan kiparov profesorski rad na sveučilištima Syracusa i 
Notre Dame, kao i zalaganje za mučeništvo utamničenoga kardinala, danas blaženika 
Alojzija Stepinca, kojemu je izradio kip u studiju u Notre Dameu. U završnom poglav- 
lju Sublimacija autor kroz taj pojam iz psihijatrijske literature promišlja pojave preta- 
panja agresivnih nagona u nešto umjetnički oplemenjeno, podsjećajući na ne baš Tijetke 
slučajeve prožimanja umjetnosti i duševnih bolesti, poručujući da svaki umjetnik, kao 
odraslo dijete, ponekad mora biti destruktivan. 


Nepoznati - poznati unuk 


Stjepan Gabrijel Meštrović je rođen 1955. godine u Zagrebu. Kada je imao 8 godina, s 
majkom i bratom je emigrirao u Ameriku, gdje je diplomirao psihologiju i teologiju na 
Sveučilištu Harvard te doktorirao sociologiju na Sveučilištu Syracuse. Od 1989. godine 
je profesor sociologije na Sveučilištu Texas A&M. bio je stručni svjedok na haaškim 
suđenjima za ratne zločine počinjene u Bosni i Hercegovini te u američkim procesima 
koji su se vodili zbog mučenja zatvorenika u Abu Ghraibu. Najplodniji je znanstveni 
pisac hrvatskog podrijetla u američkoj akademskoj zajednici. Napisao je i uredio pet- 
naest knjiga, objavio više od pedeset znanstvenih i stručnih članaka i oko 150 prikaza 
i recenzija knjiga u uglednim svjetskim časopisima. Pa ipak je i nakon tih zavidnih 
rezultata uglavnom nepoznat u svojoj rodnoj domovini, prethodnih 14 knjiga nije mu 
prevedeno na hrvatski jezik, nije član HAZU-a, a niti je nagrađen nekim od brojnih 
hrvatskih državnih odličja za zasluge za uspostavu i dobar glas Lijepe naše u Americi i 

Po MOJE. Autop a U Hrvatskom j gd Stjepan Gabrijel Meštrović: Srce od kamena 

aboru u proceduri novi Zakon o muzejima Ivana Mor djed Ivan Meštrović ; 
ookod a 2 : — Moj djed Ivan Meštrović, 200. str, Mozaik 

Meštrovića, kojim se predlaže da Split postane knjiga, Zagreb, 2007 

sjedištem Fundacije Ivana Meštrovića. Jiga, Lagrev, : 

svijetu — primijetit će prof. dr. Slaven Letica u svom poticajnom predgovoru ovoj knjizi 
u nakladi zagrebačke kuće Mozaik knjige, citirajući i A. G. Matoša (1873. — 1914.) koji 
je zamjerio Meštroviću, «zaboravljajući da je Zrinski veći od atentatora Obilića». 
Zbog sličnih životnih putova, saborski zastupnik Slaven Letica je u knjizi Ivana 
Meštrovića usporedio s našim znanstvenikom Nikolom Teslom, jer su obojica umrli u 
Americi, iako mi se čini da je primjerena još jedna usporedba dvaju velikih hrvatskih 
umjetnika. Ivan Meštrović i osam godina mlađi Tin Ujević, u mnogočemu imaju slične 
umjetničke sudbine. Obojica su rođena na kamenu Dalmatinske zagore, obojica su 
čarobnjaci i miljenici muza, obojica su kao mladići puhali u vidovdanske vatre koje su 
ih opekle pa su postali zorni hrvatski domoljubi, obojica protivnici Tita i komunizma, 
ni danas im djelo nismo dovoljno ucijepili u hrvatski kulturni kapital u svijetu... Za 
vrijeme opijenosti jugoslavenskom idejom Tin 1915. godine piše da je Meštrović uspio 
jer je «jezik umjetnosti međunarodni», dodavši i dana aktualnu misao: «mi smo odviše 
nakloni da podcjenjujemo svoje i da ne vidimo zasluge ni u čemu domaćemu... Pa da taj 
čovjek nije Genij, pa da taj duh nije božanski.» petnaest godina kasnije, kada se Ujević 
i sam uvjerio u velikosrpsko jugoslavenstvo, o Ivanu će kritičnije zboriti: «umjetnost 
mu je puna skokova i stilskog sujedništva... jedino što je kod njega postojano, to je — da 
ima stari običaj da upućuje nefrankirana pisma». 


Fundacija i nasljednici 


Ovoj ilustriranoj knjizi priložen je i Darovni ugovor Vladi Narodne Republike Hrvatske 
kojim je Ivan Meštrović 1952. godine znatan dio svojih djela darovao hrvatskom nar- 
odu. Zbirka se sustavno dopunjavala i danas broji 313 inventiranih umjetničkih radova 
Ivana Meštrovića, uz koje u zbirci «Pohrana» s dijelom skulptura, crteža, arhitektonskih 
nacrta, bibliotečne i arhivsko-dokumentacijske građe u vlasništvu nasljednika kipara 
brine Fundacija Ivana Meštrovića. Čine je obiteljska kuća i atelijer u Zagrebu, obiteljska 
vila s atelijerima na mejama u Splitu, sakralno-umjetnički kompleks Kaštelet-Crikvine 
u Splitu i Crkva presvetog Otkupitelja s obiteljskom grobnicom u Otavicama. Prema 
Rješenju Uprave za zaštitu kulturne baštine Ministarstva kulture Republike Hrvatske 
od 15. siječnja 2007. godine, današnji nasljednici kipara su Marija Meštrović iz Argen- 
tine, Mate Meštrović iz Zagreba te Stjepan G. Meštrović i Olga Šrepel-Holmberg iz 
Sjedinjenih Američkih Država. 


Kako promicati Meštrovićevu baštinu? 


U svom radu Stjepan G. Meštrović otvara pitanja o Hrvatskoj kao pravnoj državi, za- 
konima o autorskim pravima, prigovarajući što kao jedan od nasljednika nema jasnog 
odgovora koje replike djela svog djeda smije izraditi. Smatra da je umjetničko djelo 
njegova djeda zapostavljeno te je spreman, korak po korak, pripomoći da s hrvatskim 
veleposlanicima duha sjaj Ivanovih skulptura pretoče u dodatne bodove hrvatskom 
imenu u svijetu. Potiče da se odljevi Meštrovićevih djela na svjetskoj turneji ponovno 

pokažu u vodećim galerijama svjetskih metropola. Također predlaže da Hrvatsko- 
američko društvo na dva spomenika Indijancima u Chicagu (koji je Meštrović 1926. go- 
dine izradio u Zagrebu) postavi veću ploču s imenom autora Ivana Meštrovića, hrvatsk- 
og i američkog umjetnika kojemu je predsjednik Eisenhower osobno uručio dokument 
o američkom državljanstvu. Povijesnom farsom kao da se jedno veliko Meštrovićevo 
arhitektonsko djelo i samo narugalo velikim političkim preustrojima i obratima njegova 
umjetnika: na povijesno najdramatičniju «metamorfozu» Meštrovićeva paviljona u Za- 
grebu upozorava i kiparov unuk, podsjećajući da su dvije državne ideologije izvorni 
Dom likovnih umjetnika preobrazile u džamiju 1942. godine, a nakon rata u Muzej 
narodne revolucije. Nije li otkucalo vrijeme da Meštrović u svom paviljonu konačno 
nađu trajni mir i zasluženo priznaje — poručuju i recenzent i autor knjige. Inače, u 
hrvatskom je Saboru pred drugim čitanjem novi Zakon o muzejima Ivana Meštrovića, 
kojim je predlaže da Split postane sjedištem Fundacije Ivana Meštrovića. U skorom 
drugom čitanju moglo bi pripomoći i čitanje ove knjige Stjepana G. Meštrovića, koja je 
osvježenje u našoj kulturološkoj i znanstvenoj publicistici. 


Obitelj sociologa 
Stjepana Meštrovića 
— najplodnijega 
znanstvenog pisca 
hrvatskog podrijetla u 
američkoj akademskoj 
zajednici 

Summary 


WHAT AND WHERE WITH MEŠTROVIĆ? 


The most prolific science writer of Croatian origin in the US academic community is 
sociologist Stjepan Gabrijel Meštrović (born in Zagreb in 1955), who has lectured in 
sociology at the American university of Texas A&M for almost two decades, written 
fifteen books and published over fifty research papers in eminent international journals 
— so it was with particular attention that the readership awaited his book Srce od ka- 
mena — Moj djed Ivan Meštrović (Heart of Stone — My Grandfather Ivan Meštrović). 
This sociological book has shed an entirely new light on the life and work of the famed 
sculptor, in spite of the impression that everything had been said about Ivan, as interna- 
tional databases record about six thousand bibliographic entries concerning Meštrović. 
Meštrović's grandson Stjepan, a renowned academic, feels that his grandfather's artis- 
tic legacy has been neglected in Croatia and is ready to help see the splendour of Ivan's 
sculptures felt in a stronger presence of the Croatian name around the world. This refers 
also to the touching prose of grandson Stjepan Gabrijel Meštrović, who remembers as 
a child that his grandfather would not even pat him on the head when he saw him again 
in America after a two-year absence. The artist bore himself with equally coldness to- 
wards his eldest son Tvrtko, Stjepan's father, also a sculptor, journalist and poet, whom 
Ivan left, as a prodigal son, to live in the Communist hell of Zagreb. These fascinating 
memoirs introduce more atmosphere into this less known side of the Meštrović family, 
and of his “concealed? first son Tvrtko (1925 — 1961). “He was a man with a heart of 
stone, who had the gift of giving a heart to stone? is the answer to the enigmatic title of 
Stjepan's book and its clinical-psychological analysis of the relationship between Ivan 
and Tvrtko Meštrović. 

In its second reading before Croatian Parliament is a draft Act on the Museums of Ivan 
Meštrović, which proposes that Split become the seat of the Ivan Meštrović Founda- 
tion. The upcoming second reading could be assisted by a reading of this book by Stj- 
epan G. Meštrović, a breath of fresh air among our publications in the fields of cultural 
studies and research. 

Resumen 


QUE HACER Y ADONDE UBICAR A 
MEŠTROVIĆ? 


El sociologo Stjepan Gabrijel Meštrović (Zagreb, 1955) es el mas prolifero escritor 
cientifico de origen croata en el dmbito acad&mico norteamericano. Desde hace casi dos 
decadas dicta clases de sociologia en la Universidad norteamericana de Texas A&M. 
Es autor de quince libros y ademas lleva publicados mas de 50 articulos cientificos 
en prestigiosas revistas internacionales. Por tal motivo, los lectores esperaron con im- 
paciencia que saliera de imprenta su nuevo libro ,,Corazon de piedra -mi abuelo Ivan 
Meštrović“. A pesar de que muchos pensaban que ya no habia mas nada que decir 
sobre Ivan Meštrović dado que las bases de datos internacionales contienen alrededor 
de 6.000 unidades bibliograficas, este libro sociologico enfoca de una manera distinta 
la vida y obra del famoso escultor. 

El renombrado cientifico Stjepan Meštrović, nieto de Ivan Meštrović, considera que 
la obra de su abuelo se encuentra relegada en la Republica de Croacia, por eso ofrece 
su ayuda para que el brillo de las esculturas de Ivan Meštrović contribuya a difundir el 
nombre croata en el mundo. 

Se trata, entre otros, de un emotivo texto en prosa del nieto Stjepan Gabrijel Meštrović, 
que evoca los recuerdos de su infancia cuando su abuelo Ivan ni siquiera le acaricio 
la cabeza cuando 6l, despues de dos afios de ausencia, retorno a America. El famoso 
escultor tambićn tuvo esta fria relacion hacia su hijo mayor Tvrtko, el padre de Stjepan, 
tambićn escultor, periodista y poeta, quien como hijo prodigo fue abandonado por su 
padre Ivan en el infierno comunista en Zagreb. Esa faceta menos conocida de la familia 
Meštrović, como la del «silenciado» hijo Tvrtko (1925-1961), es revelada en estas in- 
teresantes memorias en prosa. «Era un hombre con corazon de piedra que tenia el don 
de otorgar un corazon a la piedra».- es la revelacion que hace Stjepan con el titulo de su 
libro que analiza desde el aspecto clinico-psicologico la relacion entre Ivan Meštrović 
y su hijo Tvrtko. 

En otro orden de cosas, en fecha proxima el Parlamento Croata debatira la nueva Ley 
sobre los museos «Ivan Meštrović» por la cual se propone que la ciudad de Split sea 
designada sede de la Fundacićn Ivan Meštrović. La lectura de este libro de Stjepan 
Gabrijel Meštrović (que es una renovacion de nuestra actividad editorial culturologica 
y cientifica) podria contribuir a la aprobacion de esa ley. 

ODLAZAK AKADEMIKA ERNESTA 
LIVACICA GAZZANA 


Jedan od reformatora čileanskog školstva Ernesto Livacic Gazzano (Punta 
Arenas, 22. 3.1929 — Santiago, 29.5.2007.) plodan književnik, vrsni peda- 
gog i teoretičar književnosti, predani djelatnik i suradnik hrvatskih udruga u 
emigraciji, aktivni član čileanske Akademije za jezik i dopisni član Hrvatske 
akademije znanosti i umjetnosti - ostat će trajno u našim srcima * Akademik 
Livačić nositelj je brojnih nagrada i priznanja u području obrazovanja koje 
je zaslužio obnašavši vrlo odgovorne dužnosti u obrazovnim institucijama 
Čilea + Autor je više od 50 knjiga i preko 600 ogleda, kritika i članaka te 
suautor u više od 20 izdanja s područja književnosti, odgoja i obrazovanja 
objavljenih u Čileu i izvan njegovih granica 


Među vijestima, nekrolozima, napisima u novinama i tjednicima koji su početkom 
lipnja 2007. stizali iz Čilea i bili posvećeni životu i djelu pedagoga, sveučilišnoga pro- 
fesora, povjesničara književnosti, pisca i akademika Ernesta Livačića Gazzana, «jed- 
nog od najvećih predstavnika suvremene čileanske inteligencije» (Mateo Martinić 
Beroš!'), mogla se uočiti i obavijest iz vrlo značajne kulturne ustanove, Čileanske nacio- 
nalne biblioteke: Umro je naš Ernesto. Upravo tim epitetom označena je širina, značaj 
i ljudska osobina toga čileanskoga školnika, esejista i književnika hrvatskoga podri- 
jetla. Njegovom smrću čileanska i latinoamerička kultura i književnost uistinu je ostala 
bez svoga vrijednoga predstavnika i pregaoca, a ona Španjolske, «la Madre Patria» 
(«Majka domovina»), kako joj se znade katkada tepati u tom dijeli svijeta, ostala je 
bez predanoga istraživača njena srednjovjekovnoga, renesansnoga i baroknoga razdo- 
blja književnosti. Spomenimo i to da je «la Madre Patria» za Livačića bila i domov- 
ina njegovih otaca - Hrvatska. Naseobina hrvatski iseljenika i njihovih potomaka u 
Čileu njegovom smrću je «izgubila istaknutoga člana i dragoga suradnika», kako je to 


! Mateo Martinić B. «Hrvati u Magallanesu, na krajnje, jugu Čilea», Književni krug, Split, 1977. 

zabilježio Čilohrvatski institut za kulturu. Ernesto Livačić Gazzano bio je neumorni i 
ustrajni istraživač golemoga doprinosa koji su čileanski pisci i intelektualci hrvatskoga 
podrijetla dali čileanskoj literaturi i kulturi. On je u njihovu kreativnom činu vidio i 
odraze hrvatske kulture i tradicije. Odlazak Ernesta Livačića Gazzana predstavlja i u 
tom smislu za nas u Hrvatskoj golemi gubitak. Usuđujemo se ovom prigodom izraziti 
sumnju u to da nismo u dostatnoj mjeri prihvatili, valorizirali i promovirali te «hrvatske 
korijene» u jednoj literaturi koja, uostalom, ima i dva nobelovca. Njih je spominjao 
i veliki pjesnik, hrvatskoga podrijetla, Roque Esteban Scarpa i na njih je upućivao Er- 
nesto Livačić Gazzano u svojim mnogobrojnim istraživanjima i napisima. Sigurno će 
njegovim odlaskom na tom području nastati velika i nenadoknadiva praznina. 

A za nas, koji smo ga poznavali, i bili u neposrednim kontaktima s njime gotovo dva 
desetljeća, njegovom smrću izgubili smo dragoga prijatelja, vrsnoga poznavatelja 
književnosti, suradnika i konzultanta, a nadasve divnoga i samozatajnoga humano- 
ga čovjeka, uvijek spremnoga na suradnju i pomoć. U našim, katkada usamljenim, 
nastojanjima da predstavimo hrvatskoj javnosti neosporne vrijednosti književnoga 
stvaralaštva čilohrvatskih pisaca neprestano nas je hrabrio, a svojim literarnim, 
esejističkim i književno-povijesnim prilozima ih je bogatio. Njemu, kao i mnogim dru- 
gim čileanskim piscima hrvatskog podrijetla bilo je neobično stalo do toga da budu 
objavljeni i poznati u Hrvatskoj. «Kao naš otac», piše nam Ernestov sin, «vječno smo 
Vam zahvalni što ste nam pomogli da se povežemo s Hrvatskom. (...) Vi ste bili velika 
njegova veza s njom i suradnja s Vama činila ga je sretnim i predstavljala mu je način 
da počasti svoga oca». Ernestov otac, Nikola, rođen u Milni na Braču 1887. godine, 
stigao je u Čile 1905. U braku s Emmom Gazzano, Čileankom talijanskoga podrijetla 
imao je troje djece, najprije sina Ernesta a potom i dvije kćeri. Naš prijatelj Ernesto 
osjetio je potrebu da nam javi o tome kako su se svi Livačići okupili u Punta Arenasu 
da bi obilježili stogodišnjicu dolaska oca Nikole u Čile. «Moj otac», reći će on u preda- 
vanju o don Quijotovoj humanosti, održanom prije dvije godine u Hrvatskom stadionu 
u Santiagu, «nikad nije čitao “Don Quijota' Miguela Cervantesa, ali će poput njegova 
glavna lica krenuti u avanturu koja ga je dovela u ovu zemlju. Završivši je, don Quijote 
se vratio kući. Moj je otac ostao u Čileu zauvijek». 

«Ponosan sam na rodni dom koji mi je pružio ljubav; živjelo se sretno, jednostavno, 
držeći se vrijednosnih načela u koje smo vjerovali i tako prolazili iz dana u dan», bilježi 
u autobiografiji «Quien soy?» («Tko sam?») u ediciji «;Quićn es quićn en las Letras 
Chilenas?» («Tko je tko u čileanskoj literaturi?»), 1983. 


Njegovanje kulturne baštine i pisane riječi među magallanskim Hrvatima 


Punta Arenas je u to doba bilo malo naselje, glavni grad goleme provincije Magallanes, 
na krajnjem jugu kontinenta Južne Amerike. Mjesto je bilo usamljeno i komunikaci- 
jski odvojeno od ostaloga dijela zemlje i glavnoga grada. Da bi se došlo u Santigao 
trebalo je danima putovati brodom, prijeći opasne vode Golfa de Pene i nekoliko dana 

provesti u vlaku. No, gradić pa i pokrajina bile su jedinstvene sredine u kojima su 
živjeli iseljenici različitoga nacionalnoga podrijetla: Među njima bila je velika skupina 
Hrvata. Nicolas Mihovilović, također čileanski pisac hrvatskoga podrijetla iz te pokra- 
jine spominje brojku od dvije tisuće i pol «južnih Slavena (od koji su 90 % Dalmatinci» 
i «njihove ljudske vrijednosti i sposobnosti prilagođavanja». Livačić će naše iseljenike 
u tom kraju nazivati i «magallanskim Hrvatima». Čini se da se na jugu Čilea stvarala 
društvena sredina po mjeri čovjeka. «Čovjek u Magallanesu», bilježi Livačić, «otvoren 
je prema svijetu. Ne gledamo na njega s jednog njegova kuta, već smo živi dio svijeta, 
našeg svijeta (...) To je predio gdje se sastaju narodi. kulture i jezici pa se sve to spo- 
jilo». Punta Arenasu, Magallanasu će se stalno vraćati, fizički i duhovno, poput ostalih 
pisaca hrvatskoga podrijetla iz tog područja, među kojima će neki taj rodni kraj spo- 
minjati kao «izgubljeni raj» (Ramon Diaz Eterovic). Hrvatska naseobina u tom gradu 
dodijelit će Livačiću odličje za zasluge na području znanosti i kulture (1994.) i postat će 
počasni doktor Sveučilišta u Magallanesu ( 1999.). U rodnome gradu Ernesto Livačičić 
Gazzano je stekao solidno humanističko obrazovanje u salezijanskoj gimnaziji «San 
Josć» koju su polazili i drugi budući intelektualci i pisci hrvatskoga podrijetla. Škola 
je omogućavala slobodu i svestrani razvitak učeničkih sklonosti i sposobnosti, od 
sportskih do literarno-dramskih. Ernesto je pisao za školski list i glumio skupa s Do- 
mingom Mihovilovićem (kasnije poznatim glumcem, piscem i redateljem) u nabožnim 
komadima koje je pisao i režirao Vladimiro Borić Črnošija, koji će postati prvi dijece- 
zanski biskup u Punta Arenasu. Poslije će (1953.) pristupiti (kao i dramatičar Sergio 
Vodanović, oštar kritičar društvenih zala) Nacionalnoj falangi. Čileanska falanga pred- 
stavlja skupinu mladih političara idealista liberala i konzervativaca napajanih crkvenim 
socijalnim naukom; iz njih su nastali demokršćani koji su doveli na vlast predsjednika 
Eduarda Freia /1964. - 1970./, pokrenuli agrarnu reformu i donijeli promjene u životu 
sindikata, koje je Crkva podržavala. 

U gimnaziji je zavolio nastavnički poziv i odlučio je studirati španjolski jezik zahvaljujući 
dobrom nastavniku iz tog predmeta, a i nekim drugim čimbenicima. «Sjećam se», nastav- 
lja on, «kako je predano i sa zadovoljstvom moj otac slušao na radiju španjolsku glazbu 
kao da mu ona oživljuje skrivene, uspavane odjeke predaka, a ne valja ispustiti iz vida 
da je biti profesor kastiljanskoga jezika često bio izazov mnogih potomaka Dalmatina- 
ca: Scarpe, Borići, Goići, Guići, Ivelići Carkovići i mnogi drugi...» (Jednom drugom 
zgodom postavit će pitanje o mogućoj povezanosti španjolske i hrvatske kulture i tako 
«onkraj oceana», kako bi Nazor rekao, dodirnuti pitanje mediteranske povezanosti kul- 
tura.) Žudnja za knjigom je u mladoga Ernesta rasla iako «knjiga u kući nije bilo, osim 
nekih na hrvatskom jeziku koje je otac dobivao na proslavama u hrvatskom domu i ljubo- 
morno ih čuvao u ormariću pod dvostrukim ključem» bilježi u autobiografiji. 

Vrsnim obrazovanjem do vrhunskih umjetničkih, teorijskih i praktičnih djela u području 
reforme obrazovanja 

Zahvaljujući stipendiji upisuje Pedagoški institut u glavnome gradu Santiagu i postaje 
profesor španjolskoga jezika (1951.). Neko je vrijeme radio u srednjoj školi, a profesuru 
na Filozofskom fakultetu postiže radnjom s područja španjolske renesanse («EI sendido 
de la gloria en los renacentistas esparioles», 1951.); magistrirat će na području odgoja 
i obrazovanja. Više od pola stoljeća «ponesen donekle i slavenskom upornošću», kako 
sam bilježi, predano će se baviti praktičkim i teoretskim pitanjima odgoja i obrazovanja, 
poviješću književnosti, literarnom kritikom i književnim radom. 

Započinje već 1954. godine svoj dugotrajni rad u Ministarstvu odgoja i naobrazbe gdje 
je sudjelovao na različitim projektima i planiranju školskoga ustroja. Na Čileanskom 
katoličkom sveučilištu (1955.- 1994.) posvećuje se i starijoj španjolskoj književnosti, 
direktor je Instituta za književnost; dekan Filozofskog fakulteta. Predsjednik je Odbora 
Sveučilišta Universidad Metropolitana de Sciencia de la Educacion (1993. — 1999.) i 
član savjeta Sveučilišta Amerika «Universidad de las Americas» ( 1989. — 2004.), član 
Savjeta Nacionalne televizije (2002.). Dobitnik je Nacionalne nagrade za odgoj i nao- 
brazbu (1993.). Postaje 1983. godine redovitim članom čileanske Akademije za jezik, 
a neko je vrijeme obnašao dužnost njezina tajnika, dopredsjednika i voditelja Sekcije 
za književnost, da bi 1995. postao profesor emeritus Filozofskog fakulteta. Dopisnim 
članom Hrvatske akademije znanosti i umjetnosti postaje 1997. godine, a 1999. dobiva 
odličje Danice hrvatske s likom Marka Marulića. 

Od prve knjige «Priručnik i antologiju čileanske književnosti», koju objavljuje 1955. 
godine, radit će ustrajno do posljednjih trenutaka svog života, reklo bi se bez predaha. 
Za njega se znalo reći da je «vitez rada» i «da je najbolji predavač u zemlji, onaj koji je 
osjećao unutrašnji glas knjige. Misao mu je bila čvrsta, zdrava i točna (...) metodičan 
je u skupljanju građe i u obradi podataka», piše akademik Juan Antonio Massone del 
Campo. Massone je pokušao zabilježiti bibliografiju Livačićevih objavljenih radova 
pa je došao do broja od 856 jedinica u kojima je samostalni autor u 752 objavljenih 
tekstova; a zabilježit će 1 94 napisa o njemu. Ernesto Livačić Gazzano sudjelovao je u 

80 pisanih medija u zemlji i izvan nje. Svu je tu bibliografsku građu Masone svrstao 
u trinaest poglavlja. Livačić je nekoliko knjiga tiskao u suradnji s drugim autorima, 
odnosno sa svojom suprugom Betty Rojas. 


Plodni pisac omiljenih školskih udžbenika i priručnika, antologija i hrestomatija 


Pokazao se vrlo kompetentnom osobom na području odgoja i naobrazbe, a značajne su 
i njegove didaktičke knjige, školski udžbenici i priručnici. Njegova prva knjiga («La 
Literatura Chilena, Manual y Antologia», 1955.), od 350 stranica, tiskana je u deset 
tisuća primjeraka i doživjela je nekoliko izdanja. Slijede isto tako obimni, pa čak i 
opsežniji priručnici iz književnosti i čitanke za sve razrede gimnazije i srednje škole. 
Prve je počeo objavljivati 1959. godine i mnoge su doživjele desetak izdanja. Uspješan 
je bio i njegov udžbenik (600 stranica) iz španjolske književnosti srednjega vijeka čije 
je izdanje obnavljano dugi niz godina, a onaj o španjolskoj književnosti renesanse imao 
je dva izdanja i bio tiskan uzastopce nekoliko godina. Livačić se bavio i pitanjima 
kastiljanskoga (španjolskoga) jezika i njegove nastave, suautor je i udžbenika za učenje 
toga jezika. I u nastavi jezika vidio je humana obilježja. Posebno su ga zanimali odnosi 
između jezika i književnosti. Smatrao je da španjolski (kastiljanski ) jezik i američki 
kastiljanski (španjolski) jezik mogu biti faktor povezivanja. 

Svesrdno je istraživao stariju španjolsku književnost i priređivao antologije radova ve- 
likoga broja poznatih španjolskih pisaca koje je popratio kritičkim osvrtima. Od deset 
antologija, za koje je izvršio izbor tekstova, priredio ih i popratio predgovorima i anali- 
zama, pet će biti posvećene suvremenim piscima, a pet starijoj španjolskoj književnosti. 
I u nekim svojim izvornim pričama Livačić će se pozivati na starije španjolske pisce, 
Cervantesa («Egzotika») i Calder6na («Sve mu je kriv Calder6n») u zbirci «Četiri 
priče s juga» (1983.)?. Jedna priča iz te zbirke («Portugalčeva stražarnica») izaći će u 
zbirci čileanskih priča «Cuentos chilenos», 1967. i u antologiji priča iz Magallanesa, 
1988., i biti prevedena na turski jezik u dvojezičnom (turski — španjolski) izdanju priča 
čileanskih priča, 2000. godine, a «Egzotika» je objavljena u antologiji priča članova 
čileanske Akademije za jezik, 2005. «Ono što najbolje označava te priče», kaže sam 
autor Četiriju priča s juga, «jest naznaka jednog svijeta u kojem se zbilja javlja na 
različitim dubinskim razinama, a karakteristika ili značenje svake je obrnuto razmjerno 
s mogućnostima njezina poimanja». Neki njegovi kraći prozni tekstovi, kao na primjer 
«EI rocio» (iz «Historias para Navidad». 1961.) bit će objavljeni u zbirkama priča za 
djecu, 1979., a priče «Amanacer» i «Caminar juntos» u časopisu «Castellano de hoy, 
br. 6 1991. i br. 8. 1991. 

Njegov interes za književnost je širok i svestran. Prema Massonovim bibliografskim 


? Objavljene na hrvatskom jeziku, «Mogućnosti» 7/9 1996. 


3 Priča je tiskana i u dvojezičnom izdanju «Hrvatska/Čile — Croacia/Chile», «Most», 
Društvo hrvatskih književnika, Zagreb, 2000. 

podacima, u razdoblju od 1987. pa do 2001. izdao je dvadeset i osam knjiga različitih 
pisaca za koje izvršio izbor i piščeva opusa, knjige je priredio i popratio komentarima. 
Naći će se tu od Cervantesova «Don Quijota», izbora iz djela don Juana Manuela («El 
Conde Lucanor»), Danteova «Pakla» iz «Božanstvene komedije», Kafkinih «Preobraz- 
ba» pa do značajnih čileanskih i latinoameričkih pisaca. Mnogobrojna su Livačićeva 
predavanja o literaturi, predstavljanja literarnih djela, predgovori knjiga različitih pi- 
saca, napisa u novinama, časopisima. 


Livačić - prvi uočio estetske značajke čilohrvatskih književnika unutar cjelokupne 
hispanističke književnosti 


U tom radu, čini se da je posebnu pozornost posvećivao književnim ostvarenjima 
čileanskih pisaca hrvatskoga podrijetla, «naših pisaca» kako ih je on znao zvati. O ne- 
kima je pisao čitave studije, stalno pratio njihov rad i prezentirao ga u svojim prikazima 
u dnevnicima, tjednicima i časopisima. Nadahnuto je predstavio vrlo uspjele prijevode 
na španjolski jezik Andrije Rajevića i Jorgea Razmilića knjiga Ivane Brlić Mažuranić: 
«Cuentos de_Antafio» («Priče iz davnina») i «Aprendiz Lapić» («Šegrt Hlapić»). 
Ernesto Livačić Gazzano bio je najbolji poznavatelj velikoga doprinosa hrvatskih iselje- 
nika i njihovih potomaka čileanskoj književnosti čiji su sastavni dio. On je taj fenomen 
neprestano istraživao, otkrivao nova imena i o tome pisao i držao predavanja. Godine 
1986. organizirao je u Santiagu, u okrilju Čilo-hrvatskog instituta za kulturu, uspjeli 
I. sajam knjiga čileanskih pisaca hrvatskoga podrijetla, na kojem je svojim radovima 
sudjelovalo više od stotine autora s oko stotinu i šezdeset naslova. Tada je pripremao 
zbornik (oko 400 stranica) književnih djela čileanskih pisaca hrvatskoga podrijetla, ali 
on nije uspio ugledati svjetlo dana. 

U svom napisu «Hrvatska srž u čileanskoj književnosti» (Hrvatska / Čile — Croacia / 
Chile», Zagreb, 2000.) zabilježit će sljedeće: «Doprinos hrvatskih pisaca i potomaka 
Hrvata čileanskoj literaturi, koji traje više od stoljeća, obilan je, raznolik i značajan. 
Ukupno ima gotovo stotinu i pedeset autora s jednom ili više objavljenih knjiga; taj 
broj nadmašuje bilo koju drugu useljeničku skupinu u zemlji i zacijelo je najveći u 
odnosu na sve zemlje svijeta u koje su se uselili stanovnici podrijetlom Hrvati.» Prigo- 
dom proglašenja (2003.) rezultata literarnog natječaja «Hrvatski duh» koji organizira 
«Hrvatski stadion» u Santiagu, Livačić će još jednom naglasiti tematsku i duhovnu 
povezanost literature koju Hrvati i njihovi potomci pišu u Čileu sa Starim krajem, ob- 
jasniti uporabu kastiljanskog jezika i krajnja stremljenja: «Kao što je to običavala gov- 
oriti naša književnica Pepita Turina", baštinici smo vrednota naših predaka, rođeni u 
sredini u kojoj nam je kastiljanski postao zavičajni jezik pa u spoju ta dva čimbenika 
rađa nam se pobuda da izrazimo misao i osjećaje koje niču iz naših korijenja otvarajući 
se prema drugim kulturama u želji za univerzalnosti.» Neobično ga je radovala, napro- 


3 Pepita (Josefa Alvina) Turina (Punta Arenas, 1907. — Santiago, 1986.), također hrvatskog podrijetla.. 

sto oduševljavala svaka vijest, napis, i dakako, pojava prijevoda na hrvatski jezik dje- 
la čilohrvatskih pisaca. Upravo pod tim naslovom - ne koristeći navodne znakove u 
određivanju pripadnosti tih pisaca - («Literatura chileno-croata» - «Čilohrvatska lit- 
eratura») objavit će napis u puntarenaškoj «La prensi Austral» (4. 12. 2001.) povo- 
dom izlaženja zbornika «Hrvatska/Čile — Croacia/Chile». Iskoristit će svaku prigodu 
da govori i piše o sve većoj nazočnosti prijevoda iz te literature na hrvatskom jeziku 
«kako bi se tamo», kako piše u jednom svom pismu, «doznalo o našim piscima (...)i 
time učvrstile kulturne veze». Tako će biti ushićen pojavom prijevoda jedne od prvih 
knjiga iz tog područja na hrvatskome jeziku, Martinićevom poviješću hrvatskih iselje- 
nika u Magallanesu “ 

Livačića nikad nije napuštala ideja da u sklopu Čilo-hrvatskog instituta za kulturu pri- 
premi zbornik radova čilohrvatskih pisaca zamišljen kao dvojezično izdanje (španjolski 
i hrvatski). Tako nas obavještava (8. travnja 2005.) da je priprema toga zbornika uzna- 
predovala. «On bi trebao biti tiskan u dva sveska od pest stotina do šest stotina stranica 

4 Mateo Martinić B.: «Hrvati u Magallanesu, na krajnjem jugu Čile», Književni krug, Split, 1997. 

svaki. Prvi bi sadržavao priče i pjesme,, a drugi dramu i seje. Mislimo da će se pojaviti 
2007. i 2008., nešto prije dvije stote obljetnice Čilea (2010.) kako bi se istakao dopri- 
nos naših ljudi nacionalnoj književnosti». U studenome, godinu dana poslije, javlja 
kako je predao Čilo-hrvatskom institutu za kulturu prvi svezak zbornika koji sadržava 
radove 49 pripovjedača (svaki je predstavljen jednom pričom) i 63 pjesnika (s ukupno 
131 pjesmom). »U posljednjem pismu, nešto više od mjesec dana pred smrt (13. travnja 
2007.) piše nam: «Što se tiče zbornika čilohrvatskih pisaca u dva sveska, čini se ipak 
da je projekt ispao preobiman za one koje su ga namjeravali ostvariti. Prije godinu i pol 
predao sam završen prvi svezak i rekli su mi do još ne pripremam drugi.» 

Ernesto Livačić Gazzano ostavio je golemi trag u čileanskoj kulturi kao pedagog, 
književni povjesničar, kritičar, esejist, pisac i humanist; njegova ostavština broji na 
tisuće stranaca. Književno stvaralaštvo čilohrvatskih pisaca, među ostalima, ostalo je 
bez svoga vrijednog pratitelja. Mi, u domovini njegovih otaca, koju je volio i s ko- 
jom je bio duboko povezan (posjetio je 1996. kad se sastao u splitskom «Književnom 
krugu» s grupom pisaca i dao za novine zapažen intervju), žalimo za odlaskom čovjeka 
koji je upozorio na hrvatske kulturne i tradicijske tragove i korijene u književnosti te 
daleke zemlje na obalama Pacifika, a koji su utkani u djelo čilohrvatskih pisaca visokih 
umjetničkih dometa. Danas čileanska književna kritika ne ispušta napomenuti njihovo 
hrvatsko podrijetlo što je, dakako, zasluga i našega Ernesta. Neki od tih pisaca postaju 
i hrvatski građani što predstavlja novi moment u vrjednovanju njihova književnoga 
stvaralaštva. Ne bismo smjeli odustajati od sve boljega međusobnoga poznavanja i 
zbližavanja, stalnoga istraživanja i prihvaćanja te literature u kojoj nalazimo i jedan 
dio naše baštine. 

Summary 


THE PASSING OF ACADEMICIAN ERNESTO 
LIVACIC GAZZANO 


Ernesto Livacic Gazzano (Punta Arenas, March 22nd, 1929. — Santiago, May 29th, 
2007), a prolific writer, brilliant teacher and literary theoretician, a dedicated activ- 
ist and the associate of Croatian associations in the emigrant communities, an active 
member of the Chilean Academy of Language and an associate member of the Croa- 
tian Academy of Sciences & Arts — who was above all a noble and simple man, will 
always remain in our memories. In 1993 he received the Premio Nacional de Ciencias 
de la Educacićn award, and in 1994 the eminent Universidad Catolica de Chile be- 
stows upon him honorary membership to the Chilean Association for the History of 
Education, while the Magallanes university in Punta Arenas awards him an honorary 
doctorate Honoris Causa in 1999. Academy member Livačić served at key post of great 
responsibility in Chilean educational institutions. He was a professor of Castilian lan- 
guago at the Universidad Catolica, an educational program planner at UNESCO and 
held a master's degree in educational sciences at the same university. 

In the national arena, in the field of education, Livačić spent fourteen years of his life 
working as a teacher in secondary schools, and as many as a university professor. He 
dedicated ten years of his life to professional work in the national administration at the 
post of secretary of the National Inspectorate for Education and at the State Undersec- 
retariat for Instruction and Education. Among the other key posts he served at are the 
head of the chair of language studies at the Universidad Catolica, dean of the Faculty 
of Philosophy at the university, director of the Institute for Literature and the president 
of the Board of Directors of the Universidad Metropolitana de Ciencia de la Educaci6n 
(1990-1992) and a member of the Supreme Council of the Universidad de las Americas 
(1989-2004). 

He is the author of 50 books and over 600 reviews, critiques and articles and the co- 
author of over 20 publications in the fields of literature, instruction and education pub- 
lished in Chile and abroad and translated into several languages. Above all there was 
Ernesto's deep and sincere devotion to the country of his roots and it is understandable 
that he has by his work also indebted the Croatian community in Chile and Croatia, the 
homeland of his fathers. 

Resumen 


NOS HA ABANDONADO EL ACADEMICO 
ERNESTO LIVACIC GAZZANO 


Ernesto Livačić Gazzano (Punta Arenas, 22.03.1929-Santiago, 29.05.2007), prolifero 
literato, excelente pedagogo y teorico de la literatura, abnegado funcionario y colab- 
orador de diversas asociaciones de la diaspora croata, miembro activo de la Academia 
Chilena de la Lengua y corresponsal de la Academia de Ciencias y Artes de Croacia- 
quien fuera ante todo un hombre noble y sencillo, quedara para siempre guardado en 
nuestro corazon. 

En 1993 recibio el Premio Nacional de Ciencias de la Educacićn, en 1994 la prestigiosa 
Universidad Catolica de Chile lo nombr6o miembro honorario de la Asociacićn Chilena 
para la Historia de la Educacion y en 1999 la Universidad Magallanes de Punta Arenas 
le otorgo el titulo de doctor Honoris Causa. El academico Livačić ocupo cargos muy 
importantes y de gran responsabilidad en las instituciones de enserfianza de Chile. Fue 
profesor de castellano y magister de ciencias educativas en la Universidad Catolica y 
coordinador de los programas educativos ante la UNESCO. 

A nivel nacional, en el campo de la educacićn, Livačić trabajo catorce afios como 
profesor de escuelas secundarias y otro tanto como profesor universitario. Dedico diez 
afios de su vida a la labor profesional en la Administracion publica, donde se desempe- 
fio como secretario en el Inspectorado Nacional y en la Subsecretaria para la Educacion 
y Ensenanza. 

Entre otras funciones destacadas, fue jefe de la catedra para la lengua en la Universidad 
Catolica, decano de la Facultad de Filosofia, director del Instituto de Literatura, de 
1990 a 1992 fue presidente de la Comision directiva de la Universidad Metropolitana 
de Ciencia de la Educacićn y de 1989 a 2004 fue miembro del Consejo Superior de la 
Universidad de las Americas. 

Escribio mas de 50 libros y es autor de mas de 600 resefias, articulos y criticas. Fue 
coautor de mas de 20 ediciones en el campo de la literatura, educacion y ensefianza 
publicadas tanto en Chile como en el extranjero, traducidas a diversos idiomas. 

Por encima de todas las cosas hay que destacar el profundo y sincero apego que sentia 
Livačić por el pais de sus raices, por eso no debe sorprender que sea tan grande el 
compromiso de la comunidad croata de Chile y de la Patria de sus antepasados hacia 
su obra. 

HRVATSKA KORJENIKA SUVREMENOG 
CILEANSKOG PROZAIKA 


Jedan od najvećih suvremenih čileanskih prozaika Juan Mihovilovich bio je 
g0st 30. Interlibera — gdje je predstavljen njegov novi roman * Roman Zaraza 
ludila sa španjolskoga preveo je vrsni znalac i dopisni član čileanske Aka- 
demije za jezik Jerko Ljubetić u izdanju Hrvatske matice iseljenika iz Zagreba 
i Naklade Bošković iz Splita — koja se afirmirala objavljivanjem književnih 
djela čileanskih pisaca hrvatskoga podrijetla koji su već stekli status zvijezda 
poput Antonija Skarmete, Ramona Diaza Eterovica, Juana Mihovilovicha, 
Eugenija Mimice Barassija, Andresa Moralesa Milohnica i drugih 


Afirmirani čileanski pripovjedač, romanopisac, pjesnik i esejist hrvatskoga podrijetla, 
Juan Mihovilovich rođen je u Punta Arenasu 1951. Sin hrvatskih iseljenika u trećem 
naraštaju odrastao je na krajnjem jugu Čilea među pripadnicima brojne hrvatske za- 
jednice koja je ondje dospjela na kraju devetnaestog i početkom dvadesetog stoljeća 
za vrijeme zlatne i salitrene groznice, a danas višestruko nagrađivani književnik živi u 
blizini Santiaga. Mihovilovich je objavio roman Ultima condena / Zadnja osuda (1980. 
i 1993.), koji je osvojio nagrade Pedro de Onas i Gabriela Mistral. Njegova zbirka 
pjesama Extrafios elementos / Strani elementi nagrađena je argentinskom nagradom 
Julio Cortazar u Buenos Airesu 1985. Kronika Camus obispo / Biskup Mihovilovichu 
izlazi 1988. Zbirka priča EI ventanal de la desolacićn / Prozor nad pustoši objavljena 
mu je 1989. i 1993., osvojivši nagradu Časopisa knjige E/ Mercurio. Roman Sus des- 
nudos pies sobre la nieve / Njezine bose noge po snijegu (1990.) osvaja u Španjolskoj 
nagradu Premio de la Novela Casino de Meres (Asturia). Taj izvrsni Mihovilovichev 
roman preveo je Jerko Ljubetić, a objelodanila ga je Naklada Bošković iz Splita 2004. 
Zbirke priča Fl clasificador / Razvrstač izlaze 1992. i 2006., te 2004. Restis mortale / 
Posmrtni ostaci. Roman El contegio de la locura / Zaraza ludila objavljen 2006. Ro- 
man je ušao u uži izbor za nagradu Heralde, 2006. Među ostalim nagradama i priznan- 

jima možemo navesti: Ljudska prava i Župa solidarnosti, 1978., nagrada za priče; 
Nagrada za priču Nacionalne biblioteke i Bate, 1983.; Nagrada za književnost općine 
Linares, 1992.; Pohvala grada Santiaga ,2005.; Nagradu Antonio Pigafetta Sveučilišta 
u Magallanesu; Nagrada Društva čileanskih književnika; Pohvalu Revista la Porte de 
Poetas u Parizu. Priče Juana Mihovilovicha uvrštene su u različite antologije u Čileu 
i izvan njega. Prevoditelj profesor Jerko Ljubetić, dopisni član čileanske Akademije 
za jezik, za svoj je izvrstan prevodilački rad primio, i to iz ruku predsjednika Čilea, 
Počasnu medalju zbog povezivanja dviju kultura - medalju koja se dodjeljivala povo- 
dom stogodišnjice rođenja Pabla Nerude. 

Svečana prezentacija na glavnoj pozornici 30. Interlibera romana Zaraza ludila! Juana 
Mihovilovicha u organizaciji Hrvatske matice iseljenika, privukla je veliku pozornost 
stručne javnosti, medija i čitalačke publike. Uoči svečanosti Juan Mihovilovich susreo 
se s hrvatskim ministrom kulture Božom Biškupićem na Matičinu štandu španjolske 
Croatice. Ministar Biškupić je čestitao na uspjehu Juanu Mihovilovichu, kazavši kao je 
nedavno u Čileu potpisao međudržavni ugovor o kulturnoj razmjeni Republike Hrvatske 
i Čilea i kako vjeruje da će taj pravni čin doprinijeti procvatu kulturnih veza između 
dviju zemalja. Ministar Biškupić čestitao je ravnateljici Katarini Fuček na Matičinoj 
osmišljenoj prezentaciji hrvatskih pisaca koji pišu na španjolskome jeziku. Uz zamje- 
nika ravnateljice HMI Domagoja Antu Petrića, koji se nazočnima obratio nadahnutim 
govorom u kojem je istakao značaj Mihovilovicheva romana visokih estetskih značajki 
za moderni hrvatski identitet na globalnoj međunarodnoj sceni, nazočnima su se ob- 
ratili prevoditelj profesor Jerko Ljubetić i sunakladnik Zoran Bošković., dok sam re- 
cenziju romana iznijela ja osobno — budući mi je uži znanstveni interes fenomen pisaca 
između dviju domovina. 

Kad su me zamolili da analiziram roman El Contagio de la Locura (Zaraza ludila) 
Čileanskog pisca Juana Mihovilovicha, pisca našeg podrijetla, očekivala sam roman 
koji će se donekle baviti Hrvatskom, kao što to čini većina pisaca i pjesnika koji djeluju 
izvan domovine. Prevarila sam se! Nadrealna, introspektivna i prije svega bezvremenska 
atmosfera romana Zaraza ludila za mene je, koja inače istražujem rad pisaca hrvatskog 
podrijetla uglavnom na engleskom govornom području, bila iznenađenje s obzirom na 
etnicitet pisca i trendove u suvremenoj iseljeničkoj književnosti, no ne mogu se požaliti 
zbog toga. Svijet gradića Curepta, zabiti koja sadrži sav senzorni input i intelektualno- 
emocionalni output glavnog lika ne izaziva u čitaocu nikakvu vrstu nostalgije, njegovi 
mještani nisu likovi s kojima će se čitatelj lako (htjeti) poistovjetiti, ali to što bi se na 
prvi pogled moglo doživjeti kao isključenje čitatelja - postavljanje prepreka - brzo se 
pretvori u interes upravo zbog fragmentarnog ali izrazito živog stila koji tjera čitatelja da 
nagađa i traži odgovore dok i sam ne bude uvučen, gotovo zarazno, u polusvijet glavnog 
lika, sudca koji funkcionira kao piščev alter ego time što s njim dijeli ovaj poziv.Roman 


! Juan Mihovilovich - Zaraza ludila, Naklada Bošković & Hrvatska matica iseljenika, Split-Zagreb, 230 str. 

koji dokumentira put u ludilo gotovo je prelako opisati kao kafkijanski, no u slučaju 
Zaraze ludila termin je točan. Prvi susret s nadrealnim podsjeća na Preobražaj time 
što sudac usred zaključenja jednog slučaja shvati da ne osuđuje čovjeka nego golemog 
kolibrića. Ptica se uspije osloboditi, no opresivna atmosfera maloga grada i izluđujućeg 
birokratskog života lažne važnosti - teme koje su proganjale pisce od Kafke do Mar- 
quesa - traje kroz čitav roman. Radnja pokriva tri dana, no oni su dovoljni da se upoz- 
namo sa čitavom paletom sugrađana našeg paranoičnog magistrata. Uz njih, događaji 
koji slijede preobražaj u sudnici uvode nas u područje snova, fantastike, ludila. Ritam 
mirne, dapače monotone svakidašnjice pretvara se u stvarnost upravo prijeteću kroz 
mrežu novozapaženih nepravilnosti i incidenata. Sučev život u trajanju Zaraze ludila 
uvjerljiva je, da parafraziram Kunderu, “nepodnošljiva težina postojanja". Fragmenti- 
ranje poimanja stvarnosti i rezoniranja glavnog lika dočarano je kroz fragmentiranje 
samog teksta; listajući stranice gotovo da se mogu zamisliti zamračenja koja odvajanju 
scenu od scene, to jest impresiju od impresije. One su ispisane brzim tempom, a dijalog 
je većinom zamijenjen unutrašnjim monologom kojim autor postiže snažne senzorne 
doživljaje i višstruke uvide u interpretaciju ponašanja sebe i sugrađana. 

Hodajući Cureptom - a kako kažu filozofi, ponašanje i hod ljudskog bića kazuju ponekad 
više od svega sto Tiječ govori - sudac u Mihovilovichevom romanu susreće iste likove 
po nekoliko puta na dan, pri čemu ih svaki put ponešto drugačije doživljava ili opisuje. 
Njegova rastuća izolacija od ljudi počinje opaskom kako živi samo sa svojim psima i 
mačkama, i nastavlja sve češćim usporedbama ljudi koje susreće, pogotovo njihovih 
očiju, s kunićima te inim naizgled bezazlenim životinjama i pticama. Kraj romana daje 
naslutiti i njegov vlastiti preobražaj. Priroda i izvoran životinjski svijet doduše paradok- 
salno - no gotovo nužno, uzevši u obzir stalnu dvoznačnost i nesigurnost koja prožima 


f . 
WW . Die IMA 


Nakladnik Zoran Bošković, dr. Branka Kalogjera, zamjenik ravnateljice HMI Domagoj A. Petrić, Juan Miho- 
vilovich i vrsni prevoditelj čileanskih pisaca hrvatskoga podrijetla te dopisni član Akademije za jezik Čilea 
Jerko Ljubetić za vrijeme promocije Mihovilovicheva romana na 30. Interliberu 8. 11. 2007. 

roman - postaju protuteža deliriju glavnog lika, nudeći mu povremeno poimanje mira, 
pa i nježnosti. Sučev problem s ljudima proizlazi iz prirode njegovog posla te fizičke (a 
i misaone) ograničenosti njegovog svijeta, ovdje imenom Curepto no u biti simbolom 
za sve zatvorene sredine. Neminovno je da se ljudi u malom mjestu susreću često. 
Njihova lica određuju zajedničku svakodnevnicu; ako ste dio vlasti, pak, viđate ih i na 
sudu, upoznajete njihovu “mračnu stranu, čak i kod onih ljudi koji su vam prijatelji. 
Prije ili kasnije početi ćete se pitati kojim pravom baš vi dijelite pravdu, ali ovo vrijedi 
i van sistema: kojim pravom jedno ljudsko biće osuđuje drugo? 

U jednoj odrijetkih scena kada je sudac taj koji biva posmatran, i to od strane beskućnika 
koji se poput Diogena budi iz starog tunela i primjećuje kako od magistrata ne vidi 
sunce, a od sunca ne vidi magistrata, ipak doznajemo slijedeće: Vaš mi pogled govori 
o vašem unutarnjem stanju. [...] Ne bojte se, vi i ja smo povezani nečime većim nego 
što je ovaj razgovor i slučajni susret. Premda slučajnosti među nama i ne postoje, 
nije li tako? Kad sam osjetio krv s vaših pasa na mome licu, znao sam da ste vi naš. I 
drugi će se likovi složiti s ovakvim poistovjećivanjem. Stanovnici Zaraze ludila čine se 
grotesknima iz vizure sudca no imenujući ih ne vlastitim imenima već njihovom zani- 
manjima, Mihovilovich nas podsjeća da niti jedan dio društvene hijerarhije nije imun 
na prekid veze sa stvarnošću, te još važnije, smislom za red. A ako smo svi potencijalni 
prekršitelji zakona, svojevoljni izopćenici iz zajednice, zdrave ili nezdrave - znamo 
li se ikad uopće? Roman se u ideji raspada sistema ne zadržava samo na simboličkoj 
razini, već ulazi iu fizičku: samo sučevo tijelo razbija se na samostalne, suprotstavljene 
komade kroz ustrajne vizije ruke koja se odvaja od njegovog tijela i zadobiva vlastiti 
život. Ranije sam spomenula jezik romana koji je većinom opisni, polažući više vre- 
mena na dočaravanje sudčevih impulzivnih impresija okoline. Dijaloga je manje, i on je 
neobičnom ali uspješnom stilsko-tipografskom odlukom prikazan isključivo nakošenim 
slovima, kao da se radi ne o govoru već sjećanjima ili prividima. Kompresija mono- 
loga i dijaloga pak postiže da se mnoge izgovorene misli mogu uzeti kao poslovica 
ili poezija. Pojmovi kao što su naslovna “zaraza ludila? ili pak “bakterija mišljenja 
utvrđuju narav psihe i atmosfere sudčeva svijeta; “početak mraka? je metafora za strah, 
“paviljon nastranosti? se javlja kao opis zatvora, kao da je riječ o šekspirijanskoj pozor- 
nici (sudčeva) života, dok se sukob reda i kaosa sažimlje u primjedbi kako je i nesreća 
stvar navike. 

Kroz sve te opservacije, kroz susrete i zločine kojima rezultiraju, kroz sučevu stalnu 
potragu za značenjem i skrivenim porukama bilo u pijesku, ciglama, povicima pijan- 
aca, postavlja se pitanje: ima li smisla tražiti smisao života, kao što to na svoj izlom- 
ljeni način radi naš magistrat? U Cureptu, gradu inficiranim ludilom, to se ne može 
preporučiti; no neupitno se vrijedi okušati na putu kroz psihu njegovih stanovnika. 
Pitanja o ljudskom stanju na koja ćete tamo naići važiti će još dugo vremena, a s njima 
i vrijednost Mihovilovichevog romana. 

Summary 


THE CROATIAN ROOTS OF A 
CONTEMPORARY CHILEAN WRITER 


One of the greatest contemporary Chilean prose writers, Juan Mihovilovich, was a 
guest of the 30th Interliber (7 — 11 November 2007) — where his new novel was pro- 
moted. The novel Zaraza ludila (Infection of Madness) was translated from the Spanish 
by Jerko Ljubetić, a skilled expert and a contributing member of the Chilean Acad- 
emy of Language, and published by the Croatian Heritage Foundation in Zagreb and 
publisher Naklada Bošković of Split — which has made its name bringing to light the 
literary works of Chilean writers of Croatian origin that have already earned the sta- 
tus of stars, people like Antonio Sk&rmeta, Ram6n Diaz Eterovic, Juan Mihovilovich, 
Eugenio Mimice Barassio, Andrćs Morales Milohnic and others. The gala presentation 
of Juan Mihovilovich's novel Zaraza ludila on the central stage of the 30th Interliber, 
organised by the Croatian Heritage Foundation, drew great attention from the expert 
public, the press and the readers. 

A novel that documents the road to madness is almost too easily described as Kaf- 
kaesque, but in the case of /nfection of Madness the term is correct. The first meeting 
with the surreal is reminiscent of Preobražaj (Transfiguration) insofar as the judge in 
the middle of concluding a case Tealises that his is not condemning a man but rather an 
enormous hummingbird. The bird manages to free itself, but the oppressive atmosphere 
of the small town and the maddening bureaucratic life of sham importance — themes 
that have haunted writers from Kafka to Marques — endures throughout the novel. 

The plot covers three days, long enough for us to be acquainted with the entire range 
of our paranoid magistrate's fellow townspeople. Along with them, the events that fol- 
low the metamorphosis in the courtroom lead us into the sphere of dreams, fantasy and 
madness. The rhythm of a peaceful, dull in fact, daily routine turns into a reality that 
is truly threatening though a network of newly perceived irregularities and incidents. 
The judge's life during the duration of the /nfection of Madness is a convincing, to 
paraphrase Kunder, “unbearable weight of existence". Issues of the human condition 
you will discover in the town described in the book will be relevant for ages to come, 
and with it the value of Mihovilovich?s novel. 

Resumen 


RAICES CROATAS DEL PROSISTA 
MODERNO CHILENO 


Juan Mihovilovich, uno de los m4s grandes prosistas modernos chilenos, fue hućsped 
de la 30 edicićn de Interliber (del 7 al 11 de noviembre de 2007) donde ha sido promov- 
ida solemnemente su nueva novela ,,Contagio de la locura“. La misma fue traducida del 
espariol al croata por el excelente conocedor de este idioma y miembro de la Academia 
Chilena de la Lengua, Jerko Ljubetić y editada por la Fundacion para la Emigracion 
Croata de Zagreb en colaboracion con la editorial Bošković de Split. Esta ultima ya se 
afirmo imprimiendo obras de escritores chilenos de origen croata que ya adquirieron 
el status de estrellas, como ser Antonio Skarmeta, Ramon Diaz Eterović, Juan Mi- 
hovilovich y otros. El acto solemne de presentacion en el principal salon de actos de 
Interliber 2007 en Zagreb de la novela ,,El contagio de la locura“ de Juan Mihovilovich 
organizada por la Fundacićn para la Emigracićn Croata, atrajo la atencion del publico 
especializado, de los medios y de los lectores. 

Seria demasiado facil describir una obra que documenta el camino a la demencia como 
kafkiana, pero en el caso de la novela ,,Contagio de la locura“, la deseripcićn es acertada. 
El primer encuentro con lo surreal nos recuerda al primer episodio de La Metamorfosis, 
cuando el juez, en medio de la conclusion de un proceso comprende que no esta conde- 
nando a un hombre, sino a un enorme colibri. El pdjaro logra liberarse, pero la opresiva 
atmosfera de la pequefia ciudad y la enloquecedora vida burocratica de falsa importan- 
cia- un tema que persegula a los escritores desde Kafka hasta Marquez- persiste durante 
toda la novela. La accion abarca tres dias, pero ellos bastan para que conozcamos toda 
la paleta de los conciudadanos de nuestro paranoico magistrado. Ademas de ellos, los 
sucesos que siguen, la conversacićn en el Juzgado nos Ileva al terreno de los suefios, 
de la fantasia, de la locura. El ritmo de lo cotidiano, tranquilo y hasta monotono se 
convierte en una realidad amenazante debido a una red de irregularidades e incidentes 
recientemente observados. La vida del juez durante el tiempo que transcurre el Conta- 
gio de la locura es convincente. Parafraseando a Kundera, es ,,una insportable pesadez 
de la existencia“. Las cuestiones sobre el estado de la gente que encontraran los lectores 
en la pequefia ciudad descripta, seguiran siendo validas por largo tiempo, lo mismo que 
el valor de la novela de Mihovilovich. 

Grozdana Cvitan 


PRIČE GOLEMIH PROSTORA 


S čileanskim pjesnikom i prozaikom Juanom Mihovilovichem razgovarala 
sam na ovogodišnjem Interliberu. Bio je zvijezda sajma na kojemu je teško 
uspjeti domaćim ljudima. Čini se da je stiglo vrijeme u kojem autori hrvatskog 
podrijetla znače nešto i u zemlji svojih korijena. Iako, njihove knjige i danas 
su u Hrvatskoj rijetkost, prevodi ih se bez posebne pozornosti, u njihovim 
knjigama brojne su pogreške, u njih se još ulaže manje nego u mnoge 
beznačajnije iovom narodu usputnije autore. S druge strane, Mihovilovicheve 
knjige ipak se mogu naći — dakle, nešto se i mijenja. Ponajprije zahvaljujući 
naporima Hrvatske matice iseljenika, Juan Mihovilovich bio je ne samo 
autor među mnogima, nego tema razgovora, meta novinara i nasmijan 
srdačan čovjek koji u svojim zrelim godinama pokušava vezati obale: onu 
očeva Brača (mjesto Pražice) i majčina Magelanosa, Punta Arenasa u kojem 
se rodio prije 57 godina. 


Nakon što su kolege dnevnih novina ispostavljali sva važna i nevažna pitanja čovjeku 
kojeg poznamo po dva prevedena romana (Njezine bose noge po snijegu i Zaraza lu- 
dila) i nekoliko priča, bilo je teško pitati ga bilo što a da to već niste pročitali u hrvats- 
kim novinama tijekom studenog za vrijeme 30. Intelibera (7. - 11. 2007.). Jer bilo je 
moguće doznati da je Mihovilovich vrlo nagrađivan autor (u i izvan Čilea), a povod 
susreta s njim, roman Zaraza ludila (objavljen u hrvatskom prijevodu Jerka Ljubetićai 
i suizdanju Hrvatske matice iseljenika i Naklade Bošković) objelodanjen je u Čileu 
2006. godine. Ipak, zanimalo me je koliko je još jedan generacijski raseljeni talentirani 
Bračanin pripadnik ove i one obale? 

— U mom obiteljskom stablu s očeve strane ljudi su s Brača: Juan Mihovilović Jakšić i 
Eva Jakšić Tomičić. Majka mi je Čileanka s juga zemlje. 


Mapuche? 
— Unatrag nekoliko generacija i to. Njezini korijeni mnogo su složeniji i temeljitije 

utkani u Čile. Iz prvog braka imam dvoje djece, Andressa i Vanju Lorenu. U drugoj 
vezi imam Pabla. 


Gdje ste se školovali? 


— Najprije u osnovnoj hrvatskoj školi, koja se tada zvala jugoslavenska, u Punta Arena- 
su, zatim humanističke znanosti u komercijalnom centru u Punta Arenasu... Pet godina 
studija prava započeo sam u Čileu, ali sam zadnjih godinu i pol završio u Ekvadoru. Bio 
sam izbačen s fakulteta i da bih završio fakultet morao sam napustiti zemlju. 


Je li riječ o političkim neprilikama? 


— Bilo je to vrijeme kad je Pinoche došao na vlast i ja sam, zbog političke aktivnosti, 
upao u velike probleme. 


Jeste li već tada pisali? 


— Da. Objavljivao sam od svoje sedamnaeste godine. Naravno, pisati i objavljivati 
počeo sam najprije poeziju. Zatim priče — u pubertetu. S 24 napisao sam prvi roman. 


Jeli u Čileu teško dobiti prvu objavljenu knjigu? 


— Jako teško. Prvu knjigu objavio sam tek s 29 godina. Prije toga nitko nije pokazao 


JUAN MIHOVILOVICH 


Zaraza ludila 


JUAN MIHOVILOVICH 





Afirmirani čileanski pripovjedač, romanopisac, pjesnik i esejist hrvatskoga podrijetla, pravnik 
Juan Mihovilovich osvojio je posjetitelje 30. Interlibera odličnim romanom Zaraza ludila, koji je 
preveo Jerko Ljubetuić a objavili Naklada Bošković i Hrvatska matica iseljenika 

zanimanje za nešto takvo iako sam pokušavao. Bio je to roman Posljednja opomena. 


Postoji li pomoć države ili neke institucije koja podupire pisce? Kakav je odnos 
prema mladim piscima? 


— Ministarstvo kulture pomaže piscima, ali odnos je takav da se više podupiru poznatiji 
pisci. Dakle, i dalje je teško počinjati, ulaziti u svijet književnosti u Cileu. 


Kako tumačite činjenicu da je tako mnogo dobrih pisaca Hrvata u Čileu? 


— To je zaista tajna. Vjerojatno je to povezano s činjenicom da ljudi koji su došli iz 
Hrvatske pokazuju mentalitet vrlo sličan onom koji se može sresti u Čileu. Meni se 
i Brač čini vrlo sličnim prostoru Južne Amerike. Na općoj razini ne mogu reći puno, 
ali na osobnoj razini velik utjecaj imala je i činjenica da su naši preci govorili mnogo 
iz svojih sjećanja. Pričali su priče da ih mi čujemo, ali da ih i sami ne zaborave. Moj 
otac i danas stalno priča priče. Mislim da je sve to i u nekoj vezi s golemim ravnim 
prostorom, prostorom koji pritišće, u kojem se čovjek osjeća malen i da bi prevladao 
takva osjećanja priča priče. Na tom velikom prostoru čileanskog juga (koji je veći od 
Hrvatske) vrlo je malo ljudi. 


Budući da ste upoznali Hrvatsku i njezine otoke, kako tumačite činjenicu da su 
Hrvati odlazili u Cile i ostajali u često neljubaznim prostorima od juga do sjevera 
uključujući i pustinju Atacama? 


— Za to nemam objašnjenja. A nemaju ga ni drugi. Međutim, činjenica je da su izabrali 
ekstreme: ostali su živjeti ili na krajnjem jugu ili na neljubaznom sjeveru. 


Kako pomirujete svoje zvanje suca i svoj poziv književnika? 


— Oduvijek sam bio pisac, a sudac samo u radno vrijeme. Od nečeg treba živjeti. Danas 
pišem gledajući, razgovarajući, sudeći... Posao je obveza, a sve ostalo vrijeme nalazim 
način da ono što vidim, mislim, kombiniram i zapišem. 


lako kao sudac čujete mnogo priča ipak ste autor zagledan u unutrašnjost svojih 
junaka? 


— Ono što mene zanima jest objasniti ponašanje ljudi u raznim prilikama. Zato sam 
i zagledan u dušu. Naravno, kao i drugi vidim rezultate ljudskog ponašanja, ali me 
zanima zašto su ponašanja takva kakva jesu. Mislim da je mnogo lakše napisati neki 
krimić nego objasniti razloge zbog kojih se nešto događa. 


Sudeći po Vašoj biografiji bili ste bliski Crkvi. Kakav je danas položaj/utjecaj Crkve 
u Južnoj Americi? Koje su danas razlike Crkve u Europi i one u Južnoj Americi? 


— Moja bliskost s Crkvom datira iz 1973. godine. Bilo je to vrijeme kad sam imao 
političkih problema i kad sam preživljavao radeći unutar jedne crkvene organizacije. U 
Crkvi je u to vrijeme jedan dio ljudi bio snažno zainteresiran za povratak demokracije 

123 


HRVATSKI ISELJENIČKI ZBORNIK 2008., Grozdana Cvitan: Priče golemih prostora 





u Čile. Naravno, drugi dio bio je protiv što je proizvelo mnoge unutrašnje napetosti. 
Sve je zavisilo o pogledima određenih biskupa i socijalnoj osjetljivosti njih i pojedinih 
svećenika na župama. U tom kontekstu našla su se i ljudska prava na kojima sam ja tada 
radio. Mnoga od pitanja unutarcrkvenog ponašanja pripadaju povijesti Crkve pa otud i 
razlike izražene na različitim stranama svijeta. U Latinskoj Americi ta povijest duga je 
pet stotina godina. Danas se utjecaj Crkve u Čileu čini mnogo manjim nego u vrijeme 
Pinocheove diktature. Osim toga, demokracija je oslobodila različitost gledanja na pi- 
tanja Boga pa danas i druge opcije dolaze do izražaja. Mnoge europske zemlje poticale 
su razvoj demokracije, borbu za ljudska prava i promjene u Čileu. 


Koliko su za vas i vaše stvaralaštvo inspirativni dolasci u Hrvatsku? Osjećate li 
da pripadate i ovdje ili je to prostor koji pripada samo objektivnoj povijesti vaše 
obitelji? 


— Sjećanje moje obitelji jako je živo u meni. Moja obitelj je iu mom djelu. A kad će put- 
ovanja i novi događaji progovoriti u mom pisanju teško je predvidjeti. Sad je sa mnom 
doputovao i moj sin. On također piše i možda će se putovanje u Hrvatsku još prije naći 
u nekoj njegovoj pjesmi. Sad sam treći put u Hrvatskoj i mogu uočavati razlike među 
ovim i onim svijetom. Ljudi su ovdje mirni i društvo je mirno, ljudi na ulici su opušteni, 
ne trube u prometu, priroda nije zagađena, a kad uspoređujem čistoću i zraka i prostora 
između Santiaga i Zagreba, pobjeđuje Zagreb. Brač mi je raj i to je izuzetno iskustvo. 
Na kraju Juan je dodao: Svijet se može promijeniti ukoliko se promijeni čovjek, poje- 
dinac. I nešto priznao o pjesmama svoga sina: Piše mnogo zanimljiviju poeziju od one 
koju sam ja pisao u njegovim godinama. 





Juana Mihovilovich, Pablo Mihovilovich (sin) i Stjepan Čuić + Suvremeni čileanski 
prozaik hrvatskoga podrijetla privukao je pozornost i stručne javnosti u domovini 
svojih predaka. Susreo se s brojnim uglednicima iz kulturnog života poput predsjednika 
Društva hrvatskih književnika Stjepana Cuića. 

Summary 


TALES OF VAST EXPANSES 


In discussion with the writer, editor and publicist Grozdana Cvitan, Juan Mihovilovich 
speaks of the most significant aspects of his work and the environment in which he 
lives, and explains how important the issue of national and cultural identity is to him. 
Juan Mihovilovich: what interests me is explaining human behaviour in various situ- 
ations. That is why I look into the soul. The question of identity!? Why, that is the 
fundamental question. For a writer the most important thing to know is where they are 
coming from, where their roots are. One of the key experiences of my lifetime is the 
visit to the island of Brač in 1994, the island my nono (grandfather) left for Chile. A part 
of the plot of one of my novels tells of Brač. I had, then, to come there, see in person the 
area my family hails from. I remember nono from my early childhood when he would 
sit me on his knee and dandling me in his rocking chair, speak in a language I could 
not understand. I did not understand his words, but I knew that behind that incompre- 
hensible language was the tale of my grandfather and his people. Nono taught me to 
observe the world around me; he is my most important role model. Perhaps it was there, 
in that rocking chair, that I was bom as a writer. 


Resumen 


CUENTOS DE VASTOS ESPACIOS 


Entrevistado por la escritora, editora y publicista Grozdana Cvitan, Juan Mihovilovich 
habla sobre los aspectos mas significativos de su obra y del entorno de su vida, y aclara 
cu&n importante es para €l la cuestion de la identidad nacional y cultural. 

Juan Mihovilovich: “Lo que a mi me interesa es explicar el comportamiento de la gente 
en diversas circunstancias. Por eso, suelo escudrifiar mi alma. El tema de la identidad!? 
-Es la cuestion fundamental. Para el escritor, lo mas importante es saber de donde viene, 
cuales son sus raices. Una de las experiencias mas importantes de mi vida fue cuando 
visitć en 1994 la isla de Brač, pues de esa isla partioć mi nono rumbo a Chile. Parte de 
la accion de una novela mia habla sobre Brač. Por eso tuve que viajar alli, para conocer 
personalmente el lugar del cual procede mi familia. Me acuerdo del nono desde mi 
temprana infancia, cuando se hamacaba sobre su mecedora y me hacia sentar sobre sus 
rodillas y me hablaba en un idioma para mi incomprensible. No entendia sus palabras, 
pero sabia que detras de ese idioma incomprensible se escondia la historia de mi abuelo 
y de su estirpe. El nono me ensefio a observar el mundo que me rodea; 61 es mi ejemplo 
mas importante. Quizas alli, en esa mecedora, nacio mi vocacion de escritor.? 

Željka Lovrenčić 


ZVIJEZDA HISPANOAMERIČKOG 
PJESNISTVA 


Pjesnik, esejist i sveučilišni profesor hrvatskoga podrijetla Andres Morales 
Milohnić početkom prosinca 2007. godine postao je najmlađi član čileanske 
Akademije za jezik + Andres, sin Splićanke Visnje Roje Milohnic, također 
spisateljice i unuk pjesnikinje Ljubice Roje, rođen je u Santiagu, gdje se 
školovao te doktorirao na humanističkim znanostima pa predaje studentima 
na dva tamošnja sveučilišta (na državnome) Universidad de Chile i (na privat- 
nome) Diego Portales + Do sada je Morales objavio 15 zbirki poezije i kritika 
ga proglašava jednim od najboljih mlađih hispanoameričkih pjesnika 


Čileanski pjesnik, sveučilišni profesor i esejist hrvatskoga podrijetla Andr6s Morales 
Milohnić 4. prosinca 2007. godine postao je u 45. godini života najmlađi član čileanske 
Akademije za jezik, ugledne institucije koja djeluje od 5. lipnja 1885. godine i ima 36 
redovnih članova. Andrćs, sin Španjolca i Hrvatice (sin Visnje Milohnic Roje, također 
spisateljice i unuk pjesnikinje Ljubice Roje iz Splita) koji su pobjegli od Franca i Tita, 
rođen je 1962. godine u Santiagu. Doktor je književnosti i predaje na dva sveučilišta: na 
državnome — Universidad de Chile i na privatnom — Diego Portales. Do sada je objavio 
15 zbirki poezije i smatra ga se jednim od najboljih mlađih hispanoameričkih pjesnika. 
Neke od njegovih zbirki su: Por insulas extrafias (Po čudnim otocima, 1982.), Solilo- 
quio de fuego (Solilokvij vatre, 1984.), Verbo (Riječ, 1991.) Vicio de belleza (Porok lje- 
pote, 1992.), Romper los ojos (Uništiti oči, 1995.), Escenas del derrumbe de Occidente, 
(Scene propadanja Zapada, 1998.), Antologta personal (Osobna antologija, 2001.), Me- 
moria muerta (Mrtvo sjećanje, 2003.), Demonio de la nada (Demon ništavila, 2005.), 
Vision de oraculo (Proročanska vizija, 2005.) i tako dalje. Djela su mu prevedena na 
osam jezika i uključena u više od 40 antologija poezije u Čileu i inozemstvu. U Hrvats- 
koj su 2002. godine, u izdanju D.S.M. Grafike, objavljene njegove Izabrane pjesme 
koje su preveli Željka Lovrenčić i Jordan Jelić. Morales je dobitnik mnogih značajnih 

književnih nagrada od kojih je najvažnija Nagrada Pablo Neruda, 2001. godine. Je- 
dan je od najvećih promotora hrvatske kulture u Čileu, a okušao se i u prevođenju: sa 
Željkom Lovrenčić preveo je na španjolski knjigu Poesia croata contempordnea (Su- 
vremena hrvatska poezija,1997.) i El viento de las estrellas oscuras (Vjetar s tamnih 
zvijezda, 2003.) Drage Štambuka. 

Andres Morales Milohnic, uz Antonija Skarmetu, Juana Mihovilovicha i Ramona 
Diaza Eterovica pripada skupini čileanskih književnika hrvatskoga podrijetla koji 
predstavljaju sam vrh književnosti te južnoameričke zemlje. Tvrdi da mu je poezija 
doživotna kazna i kaže da kad se jednom zaplovi tim vodama, više nema povratka. 
Ona od čovjeka stalno traži sve više i više. Počeo je pisati s trinaest godina, prvu zbirku 
objavio je s dvadeset. 


Mračan sam jer vidim budućnost 


Piše intenzivno jer vjeruje da će brzo umrijeti. Njegova je poezija hermetična. On ne 
misli da se treba ispovijedati čitatelju, ali niti biti zatvoren tako da se bude nerazumljiv. 
Važna mu je forma, njegov ego nije u prvom planu. Česte su mu teme ljudska bol, 
Mediteran, samoća. U jednom je intervjuu izjavio: Mračan sam jer vidim budućnost. 
Voli književnost palimsesta (kako je rekao Borges) tj. dodavati riječi drugih autora na 
veliku književnu ploču. Voli i igru riječima, skrivenu rimu, slobodnu, spontanu, čistu 
poeziju. Njegova je poezija kao šum, odaje pjesnikovo nepovjerenje u Tiječ i svijet, nje- 
gov oprez. Andres Morales Milohnic ne vjeruje u antipoeziju iako jako cijeni Nicanora 
Parru. On uspješno nastavlja liniju svojih sunarodnjaka Oscara Hahna, Gonzala Rojasa 
i Miguela Artechea, te svakako Pabla Neruda i Nicanora Parre koji su čitavom svijetu 
dokazali da je Čile zemlja pjesnika. Osjeća se i utjecaj T. S. Eliota, Rimbauda, Sestre 
Juane In6s de la Cruz, Mallarmea. Za njega je poezija način da se približi stvarnosti, 
da se dade vizija o njoj. A s druge strane, to je svijet imaginarnoga, fiktivnog, snova. 
Ovaj pjesnik kaže da poeziju uvijek uspoređuje s fizikom, astronomijom, atomskim 
česticama i zvijezdama. Ona mu pruža čitav beskrajni svemir s mnoštvom zvijezda i 
galaksija. Ona je kineska kutija puna iznenađenja i izvrsnih mogućnosti. Ne vjeruje da 
će poezije ikada nestati jer je ona prije svega pjev. Andres Morales Milohnic je pjesnik 
koji vesla drugačije od drugih. Njegova poezija nije lagana. Ne izaziva smijeh ni ironiju. 
Možda u njoj ima malo gorčine. Uključuje razmišljanje i sudjelovanje čitatelja. U svo- 
joj prvoj zbirci Por insulas extrarias (Po čudnim otocima) odbacuje gotovo sve. To je 
nihilistička poezija. Poslije su mu česte teme ljubav, smrt, vrijeme, jezik, nemogućnost 
komunikacije, dekadencija svijeta i ljepote. Osjeća se njegova ljubav prema svjetlosti 
i prozračnosti, ali i prema mraku, samoći. U zbirci Verbo (Riječ) razmišlja o jeziku, 
čovjeku uopće i o događajima u svijetu. To je poezija koja kritizira stvarnost i ujedno se 
miri s imaginarnim. Zbirka Vision del ordculo (Poročanska vizija) je profetska poezija 
kojom pjesnik dokazuje da čovjek nema samo mozak nego i intuiciju. Dokazuje i da 

je pjesnik veliki vizionar. Teme poezije iz ove zbirke su: sudbina, san, ono profetsko, 
mračna strana svijeta. Drugi dio knjige temelji se na legendi o ljubavi između slavne 
feničke kraljice Didone i Eneje, ali je više misaona nego ljubavna. Morales Milohnic je 
više puta izjavio da je za njega ljubavna poezija najkompliciranija. O ovome pjesniku 
Eduardo Milan u listu Vuelta iz Meksika kaže da “piše s čuđenjem i sumnjičavo, da 
njegova poezija nije operativni čin nego žubor, te da u njegovim riječima i u ophođenju 
sa svijetom prevladava oprez". Napominje da Moralesova poezija “malo napreduje, 
pa onda zastaje, upitna je ili afirmativna, rasplinjuje se, a zatim združuje sa svojim 
odjekom. Sumnjajući u sebe, on sumnja u svijet, a taj svijet se odražava u ispreki- 
danom, izlomljenom jeziku." Kritičarka Ana Maria Cuneo s Čileanskog sveučilišta 
ističe potrebu ovoga pjesnika za jedinstvom, njegovu želju za poetskom strukturom 
koja se materijalizira u gotovo matematičkoj organizaciji pjesama. O njegovoj zbirci 
Escenas del derrumbe de Occidente (Prizori propadanja zapada) Miguel Arteche kaže 
da se tu radi o dekadenciji Zapada, ali da se istovremeno i ne radi o njoj, nego o mutnim 
vremenima obavijenim smrću koju se nastoji zamaskirati uspjehom, moći ili novcem. 
Napominje da u toj zbirci nema klasičnog naslova pjesme nego se radi tek o njezinim 
najavama. Paklena područja koja pjesnik istražuje su vatrene đavolje svečanosti, ali i 
ledene orgije. Pjesnik govori o snovima punim noćnih mora, o demonu sata, o boli koja 
se javlja noću, mrtvim prijateljima na vratima, redovima mrtvaca postavljenih jedni na 
druge, čekanju u luci na brod koji se nikad više neće pojaviti, o valceru oproštaja. Mo- 
rales zapravo istražuje pakao sadašnjice. Ali, zaključuje Arteche, na kraju se, ipak, sa 
stihovima pojavljuje munja, još neviđena ljepota mira na ljubičastim otocima blistave 
ljepote. Glazba mora otkriva vrijeme i dugački dah tišine kao jedinu hranu. Putovanje je 
to kroz pakao i čistilište, a kroz otvorene prozore nazire se plaža djetinjstva. Zaključuje 
ET F1] E 

da Andres Morales i ovdje, kao i u drugim svojim knjigama, koristi vještinu svojega 
zanata, snagu svojih slika, a u drhtaju nostalgije pronalazi izgubljeni dah djetinjstva što 
je za pjesnika poput novoga života. Zbirka Requiem (Rekvijem, 2001.), prema riječima 
Rolanda Carrasca, “*moralizira" iz nutrine jedne obredne pjesme najtragičnije modu- 
lacije o čovjeku, smrti i povijesnom iskustvu. On kaže da “najavljujući novi milenij 
i sljedeći njegov rušilački dah, stihovi iz ove zbirke aktualiziraju pulsiranje dvostruke 
poetske svijesti koja, prije svega, prožima najnovije stvaralaštvo Andresa Moralesa. 
Dalje nastavlja: “Vježbanjem stalne poetske misli u Moralesovu djelu ponovno se u 
ovoj zbirci stihova sistematiziraju neizbježni znakovi razaranja elemenata prirode i svi- 
jeta, ne samo zato da bi se istaknulo kozmičko iskustvo kraja u jednoj metafori — Kai- 
rosu — koja bi za preobraćenike osigurala razinu nadpovijesne razine — nego i zato jer je 
ona i proročki proglas koji ponovno postavlja na scenu iznimni podvig ljudske sudbine 
— vrijeme i smrt. Mozartovska polifonija i prijetvorna grčka tragičnost predstavljaju 
zbroj stoljeća na umoru u kojemu u bolnom izričaju molbe i preklinjanja pronalazimo 
nagovještaj krivnje koja bi omogućila drugo rođenje". Ipak, na kraju ove poetske in- 
trospekcije Andresa Moralesa Milohnica, u zbirci Requiem, nailazimo i na nagovještaj 
obnavljanja, na_Lux Aeterna. Kad je Morales objavio svoju prvu knjigu, čileanski 
pjesnik Gonzalo Rojas je rekao da je on osuđen biti pjesnikom, kako bi lutao, lutao, 
lutao i radio ono što želi dajući prednost ekstazi žrtvovanja. Rekli su i da neće ostati na 
jednoj knjizi nego da će rasti, letjeti. Andres je to i potvrdio. 

Summary 


A STAR OF HISPANO-AMERICAN POETRY 


Chilean poet, university professor and essayist of Croatian origin Andrćs Morales 
Milohnić on 4 December 2007 became the youngest member of the Chilean Academy 
of Language, a prestigious institutions that has been active since 5 June 1885 and has 
36 full members. Andrćs, the son of a Spaniard father and a Croatian mother (the son of 
Visnja Milohnic Roje, also a writer, and grandchild of poet Ljubica Milohnić nće Roje 
of Split) who fled Franco and Tito, was born in Santiago in 1962. He has a doctorate in 
literature and lectures at two universities: at the state-run Universidad de Chile and at the 
privately owned Diego Portales. He has to date published 15 collections of poetry and 
is considered one of the best young Hispano-American poets. A few of his collections 
are: Por insulas extrafias (On Strange Islands, 1982), Soliloquio de fuego (Soliloquy of 
Fire, 1984), Vicio de belleza (The Vice of Beauty, 1992), Romper los ojos (Destroy the 
Eyes, 1995), Antologia personal (Personal Anthology, 2001), Memoria muerta (Dead 
Memory, 2003), Demonio de la nada (Demon of Oblivion, 2005) and many more. His 
works have been translated into eight languages and included in over 40 collections of 
poetry in Chile and abroad. His Selected Poems were released in Croatia in 2002 by 
publisher D.S.M. grafike, translated by Željka Lovrenčić and Jordan Jelić. Morales is 
the recipient of numerous top literary awards among which the most significant is the 
Pablo Neruda Award for 2001. He is one of the top promoters of Croatian culture in 
Chile and has tried his hand at translating: he joined Željka Lovrenčić in translating the 
book Poesia croata contempordnea (Contemporary Croatian Poetry, 1997) and Drago 
Štambuk's Z1 viento de las estrellas oscuras (2003) from Croatian to Spanish. 

Resumen 


ESTRELLA DE LA POESIA HISPANO- 
AMERICANA 


El 4 de diciembre de 2007, el poeta y profesor universitario chileno Andrćs Morales 
Milohnić, ensayista de origen croata, fue admitido en la Academia Chilena de la Len- 
gua, convirtićndose en el acad&ćmico mas joven de esa prestigiosa institucion fundada 
el 5 de junio de 1885, que cuenta con 36 miembros activos. El flamante acad&mico 
nacio en 1962 en Santiago de Chile. Es hijo de padre espafiol y madre croata (hijo de 
Višnja Milohnić Roje, tambićn escritora, y nieto de la poetisa Ljubica Roje, casada 
Milohnić, de Split). Sus padres tuvieron que marcharse de sus respectivos paises a 
causa de Franco y Tito. 

Andres Morales Milohnić es doctor en letras y dicta clases en dos casas de altos es- 
tudios (Universidad Nacional de Chile y Universidad Privada “Diego Portales".) Es 
considerado como uno de los mejores jovenes poetas hispano-americanos, habiendo 
publicado hasta la fecha 15 colecciones de poesias. Las siguientes son algunas de sus 
colecciones: Por insulas extrafias (1982), Soliloquio de fuego (1984), Vicio de belleza 
(1992), Romper los ojos (1995), Antologia personal (2001), Memoria muerta (2003), 
Demonio de la nada (2005) y otras. Sus obras han sido traducidas a ocho idiomas y 
fueron incluidas en mas de 40 colecciones de poesias tanto en Chile como en el ex- 
tranjero. 

En Croacia fue publicada en el afio 2002 su Seleccion de poesias, editada por “D.S.M. 
grafika" y traducida al croata por Željka Lovrenčić y Jordan Jelić. 

Andres Morales Milohnić gano muchos premios de literatura, siendo el mas importante 
el premio Pablo Neruda, obtenido en 2001. Siendo uno de los mas grandes promotores 
de la cultura croata en Chile, tambićn realiz6 traducciones. Junto con Željka Lovrenčić, 
tradujo al espafiol el libro “Poesia croata contemporanea" (1997) y “EI viento de las 
estrellas oscuras", de Drago Štambuk (2003). 

ČILEANSKI PISCI HRVATSKOGA 
PODRIJETLA DOMINIRAJU SPANJOLSKOM 
CROATICOM 


Na listi najvažnijih, španjolski jezik je na drugome mjestu, odmah poslije 
engleskog, s gotovo 400 milijuna izvornih govornika, među kojima je više 
od pola milijuna naših iseljenika * Budući da Hrvati u znatnom broju gotovo 
pola tisućljeća, još od hrvatske Dubrovačke Republike (1272. — 1808.), žive u 
zemljama španjolskog govornog područja i duže od stoljeća imaju razvijenu 
iseljeničku nakladničku djelatnost na tim geografskim širinama, logičan je 
zato interes Hrvatske matice iseljenika za španjolskom Croaticom * Zam- 
jetan kulturni trag, nerijetko visokih estetskih dosega, španjolske Croatice 
može se naći u zemljama Latinske Amerike poput Argentine, Bolivije, Čilea, 
Paragvaja, Perua i Urugvaja, ali i Venezuele 


Poznato je da u Čileu gotovo stoljeće i pol objavljuje svoje radove (u pravilu isključivo 
na španjolskome jeziku) oko dvije stotine pisaca hrvatskoga podrijetla, pretežito iz 
srednje Dalmacije, njezinih otoka, poglavito s Brača. Moglo bi se mirne duše kazati 
da, na primjer, ne postoji tako reći ni jedno mjestu na tome otoku iz kojega nije po- 
tekao barem jedan čileanski pisac našega podrijetla. Pripadaju različitim književnim 
epohama, literarnim tendencijama, bave se različitim literarnim žanrovima i postižu 
značajne književne domete; postali su istaknuta književna imena, ne samo u čileanskoj 
literaturi, koje su sastavni, integralni dio, nego i hispanskoj, a zahvaljujući brojnim 
prijevodima na druge jezike poznati su i na drugim govornim područjima. Čileanska 
književna kritika ističe čak i to da bi se mogla napisati dosta dobra povijest književnosti 
te zemlje oslanjajući se na djela, nazovimo ih, čilohrvatskih pisaca. 

Veliki iseljenički val zbio se pokraj 19. i početkom 20. stoljeća. Odlazilo je, dakako, 
najvitalnije stanovništvo i prema nekim podacima i najpismenije!. Prvo odredište im je 
u većini slučajeva bio Buenos Aires u Argentini, a odatle, privučeni nalazištima salitre, 

kretali su (katkada pješice preko Anda) u čileansku pokrajinu Antofagastu, odnosno, 
nada probuđenih zlatnom groznicom, u Ognjenu zemlju, u pokrajinu Magallanes s tada 
glavnim naseljem Punta Arenasom. No, ipak će upravo ta dva, oko četiri tisuće kilome- 
tara udaljena grada, Punta Arenas i Antofagasta, postati kolijevkama i čileanskih pisaca 
hrvatskoga podrijetla. U njima hrvatski iseljenici osnivaju svoja udruženja, dramske, 
folklorne, pjevačke, tamburaške udruge i hrvatske čitaonice, pokreću novine i časopise 
(na početku većinom na hrvatskome jeziku), u kojima će iznositi zbivanja u novoj 
domovini i svoje stavove i mišljenja o društvenom i političkom stanju u Starom kraju. 
Uzroci iseljavanja, mnogi su to već utvrdili, bili su uglavnom ekonomske naravi, kat- 
kada političke, a možda u rijetkim slučajevima bio je to i avanturizam. Iako je veliki 
broj iseljenika stalno razmišljao o povratku, ipak je to bio put u jednom smjeru. Naši 
su se iseljenici prihvaćali različitih poslova, uglavnom onih koje su već poznavali, a 
lokalno stanovništvo ih je doživljavalo kao radišne ljude, poštene i čiste; iako su hodali 
u hlačama sa zakrpama. 

Likove naših doseljenika susrećemo i u djelima čileanskih pisaca nehrvatskoga podri- 
jetla, što je posebna zanimljivost koja bi također mogla privući našu pozornost. Spo- 
menimo Juana Andreju, «Slavonca» u «Araucani» španjolskoga pjesnika Alonsa de 
Ercillea koji ga opisuje kao giganta, neobične snage i hrabrosti (Andrea, el valiente ), 
a koji potječe iz čednoga plemena, naroda od Genove gore (prema istoku) k Levan- 
tu. Hrabrost Juana Andreje spominju i drugi čileanski pisci kolonijalnoga razdoblja 
čileanske književnosti. No, naći ćemo također likove hrvatskih iseljenika i u djelima pi- 
saca novije čileanske književnosti (na primjer, Francisca Cololoanea, dobitnika državne 
Nnagrade za književnost, Jorgea Rubena Moralesa, Manuela Andrade Leive, Osvalda 
Wegmanna...). U njihovim književnim tekstovima Hrvati su uglavnom opisani kao 
kršni, snažni i odvažni ljudi, naizgled mrki, ali dobri u duši. 

Obično se mislio da su hrvatski iseljenici odlazili u svijet da bi se obogatili, «hacer Amer- 
ica» («učiniti Ameriku»), kako se to onda govorilo u Čileu, no, neki će nas povjesničari 
upozoriti na činjenicu koja govori o tome kako im krajnji cilj i nije bilo stjecanje bo- 
gatstva? nego stvaranje uvjeta za sređeni obiteljski život i pružanje mogućnosti za 
školovanje svojoj djeci. I već sama činjenica da veliki broj potomaka prvih iseljenika 
kreće u škole, ujedno govori o ljudskom i misaonom profilu naših iseljenika. Već djeca, 
potomci prvoga naraštaja postaju viđeni ljudi u različitim djelatnostima. Veliki broj njih 
bit će profesori književnosti, lingvisti, pisci, novinari. ..Zašto se upravo u Čileu dogo- 
ako se znade i to da se već u prvome iseljeničkome naraštaju, dakle među iseljenici- 
ma rođenima u Hrvatskoj, javljaju pisci, novinari, povjesničari (Lucas Bonačić-Dorić 


! Mateo Martinić B.; «Hrvati u Magallanesu, na krajnjem jugu Čile», Književni krug, Split, 1997. 


? Ernesto Livačić Gazzano: «Hrvatska srž u čileanskoj književnosti», «Mogućnosti», Split, 7.-9., 1996. 

/1890.-1965./, rođen u Milni, Luka Fertilio Nikolić / 1903.-1985./ rođen u Nerezišćima, 
Nicola Fistonić Jerković/ 1914.-1986./ rođen na Hvaru, Raimundo Kupareo /1914., 
Vrbovska, Hvar — 1996., Zagreb/ Antonio Rendić Ivanović /1896.-1993./ rođen u Su- 
tivanu, Supetranin Sergio Vodanović Pistelli /1926.-2001., rođen u Splitu, Prvislav 
Weissenber Raganzini, rođen u Šibeniku /1902. ...) koji pišu španjolskim jezikom. Ta 
jedinstvena pojava zavrjeđuje daljnje spoznaje jer u hrvatskome iseljeništvu u drugim 
zemljama nešto slično tome nije se zbilo niti u kojem iseljeništvu drugih naroda. 
Prema onome kako već 1905. u svojim «Malim novinama» iz Punta Arenasa piše na 
hrvatskome jeziku Pedro Gašić (1875., Orašac kod Dubrovnika — 1918., Punta _Are- 
nas), i Čile je tom fenomenu pogodovao na svoj način: 

«U borbi za opstanak, a većinom kao sinovi roditelja seljačke ruke, s raznih uzroka 
morali smo u cvijetu mladosti ostaviti svoju rodjenu grudu, roditelje, braću, prijatelje 
i zaputiti u ovaj daleki i mrzli kraj. Chile nas je prihvatilo i zakrililo kao svoje sinke, 
gdje smo tvrdim i poštenim radom skucali koju paru i savili svoje gnjezdašce. Čim smo 
obezbijedili našu budućnost, udružili smo kao i ostali kulturni narodi» 

Istini za volju, ni jedna skupina tih drugih «kulturnih naroda» nije iznjedrila toliko 
novina, časopisa, kulturnih djelatnosti i pisaca kao što se to dogodilo u krilu hrvatskih 
iseljenika. Zašto? 


Hrvatski duh 


U traganju za odgovorom sigurno će nam pomoći izjava Rogea Estebana Scarpe 
(1914.-1995.) podrijetlom iz Staroga Grada na Hvaru, sveučilišnoga profesora emeri- 
tusa, predsjednika Čileanske akademije, esejista i pjesnika, dobitnika državne nagrade 
za književnost, kad govori o tome kako su se naši iseljenici prilagodili, ali ne i po- 
dredili, što bi valjda trebalo značiti da su nešto, duhovno, u sebi imali i donijeli u novu 
domovinu, sačuvali i prenijeli na potomstvo. U prilog tome ide i njegova preporuka 
mlađim naraštajima o tome kako im je potrebno da dobro upoznaju Hrvatsku, njenu 
kulturu da bi bolje sami sebe razumjeli (istakao J. Lj.). Bilo bi vrlo zanimljivo vidjeti 
koji su to «hrvatski korijeni» koje R. E. Scarpa spominje u svojoj pjesmi «Prozori» ( 
u zbirci «Ciencia de aire», Barcelona, 1981.), u bogatome književnome radu hrvatskih 
iseljenika i njihovih potomaka u Čileu. Drugim riječima, Hrvati su to «nešto» (kulturu, 
tradiciju, duh) donijeli sa sobom u iseljeništvo, prenijeli na svoje potomstvo i možemo li 
onda na temelju toga zaključiti da njihova književna djelatnost «nije nastala ni od čega» 
kao što to, uostalom, bilježi Ramon Diaz Eterovic 1956.), pripadnik trećega naraštaja 
naših iseljenika i književne generacije osamdesetih godina, u napisu o doprinosu pisca 
hrvatskoga podrijetla novoj čileanskoj prozi: Prozaisti, pjesnici, povjesničari - potomci 
prvih hrvatskih iseljenika — ostavili su svoj trag i pridonijeli obogaćivanju literarnog 
stvaralaštva u Čileu djelom za koje bi se moglo reći da nije nastalo ni od čega već od- 
govara sklonostima i osjećajima prema kulturi što su ih prvi doseljenici donijeli.. .? 

Pripadnik istoga književnoga razdoblja, mimičko-brački potomak, također treći 
iseljenički naraštaj, Eugenio Mimica Barassi (1949.), odgovorit će novinaru da je 
za njegovu literaturu vitalno važno to što je hrvatski potomak i da je već od samog 
djetinjstva slušao pripovijesti, zgode ili priče koje su pripovijedali članovi moje obitelji 
i «nono» rođen u Hrvatskoj. Sve to utječe, kaže on, u stvaranju osobitosti, ostavlja 
utiske i tragove. Oni su ucrtani duboku u svijesti i na površini kao tetovaža na koži..To 
nasljedstvo, kulturnu i civilizacijsku baštinu, koju su iseljenici iz naših krajeva donijeli 
sa sobom u tako daleku zemlju, čini se nije moguće u novoj sredini izbrisati, odbaciti 
je i potpuno je zamijeniti s novim sadržajima koje oni također ugrađuju u svoj duhovni 
život i u svoja književna djela, ali svoju duhovnu popudbinu i dalje njeguju i ne žele 
je, valjda ine mogu, napustiti. Otac u romanu Nicolasa Mihovilovića (1916.-1986.) 
«Iz daleka zauvijek»“ kaže: Otok Brač, naš otok, i dalmatinska obala puni su drevnih 
starina. Tamo su rimski carevi, prije i poslije Dioklecijana, podizali utvrde i spome- 
nike (.....) Rodio sam se i odrastao među tim starinama i ponešto od toga teče mojim 
žilama. 

Treba reći i to da taj Mihovilovićev rod potječe iz Škripa, najstarijega bračkoga grada 
koji je i te kako povezan s Dioklecijanom i njegovom splitskom palačom. Stoga ne 
čudi kad Nicolasov brat, Domingo Mihovilović — Tessier (1918.), koji je nekoliko puta 
posjetio Hrvatsku, i također je vrlo istaknuta kulturna figura u Čileu, u svojoj knjizi o 
Mihovilovićima piše da je u načinu kako je njegov otac taracao («kogulavao») ulice 
Punta Arenasa, a majka šila krpice za pokrivač, vidio neke elemente iz Dioklecijanova 
mozaika. Pa kad bi to i bio Domingov privid, neka sasvim subjektivna percepcija, 
to ipak odražava njegovo isticanje pripadnosti određenome kulturnome naslijeđu 
i njegovu kontinuitetu. Hrvatska baština ponesena iz ovih prostora, sudeći prema 
svemu, utkana je i u književna djela čilohrvatskih pisaca. Hrvatski stadion u Santiagu 
organizira natječaj za književne radove hrvatskih potomaka u Čileu, koji se zove - 
«Hrvatski duh». Govoreći povodom objavljivanja rezultata toga natječaja (2002. 
godine) akademik Livačić će još jednom istaknuti povezanost čilohrvatskih pisaca sa 
svojim hrvatskim identitetom i precima. Oni, kaže Livačić oslanjajući se na jednu 
ranije iznesenu misao Pepite Turine, baštinici vrijednosti svojih predaka, rođeni u 
sredini u kojoj im je španjolski postao zavičajni jezik pa u spoju ta dva čimbenika rađa 
se njihova pobuda da izraze svoju misao i osjećaje koji izbijaju iz njihovih korijena 
otvarajući se prema drugim kulturama u želji za univerzalnošću. 

(istakknuoJ. Lj.) Eto, kao daje dao čitav jedanprogrami smjerove mogućih istraživanja 
te literature. Njegova misao o «hrvatskom identitetu» i «povezanošću s hrvatskim pre- 
cima» podudara se sa Scarpinim, Diazovim, Mimičinim, i već citiranim zapažanjima 
braće Mihovilović, no, valjalo bi im naći i potvrde u njihovoj književnosti; one eksplic- 


3 «Hrvatska / Čile», DHK, 2000. 
“ Prijevod na hrvatskom jeziku objavila je Naklada Bošković, Split,2003. 

itne ćemo lako uočiti, međutim implicitne, utkane u tkivo književnoga teksta, mogle bi 
biti predmetom daljnjih istraživanja. Isto tako bilo bi vrijedno utvrditi koje su to vrijed- 


nosti svojih predaka baštinili i kako je ostvarena želja za univerzalnošću. 
Jezik (zavičajni-rodni-materinski) 


Livačić objašnjava uporabu španjolskoga jezika. U novinama i časopisima, koje su u 
početku tiskali hrvatski iseljenici u Čileu nalazimo hrvatski jezik koji se u domovini 
rabio, a smatrali su ga lijepim i melodioznim (Luka Bonačić-Dorić). Zacijelo su se 
njime služili krugovi iseljenika vezani uz čitaonice, intelektualci koji su pratili ono 
što se u Starome kraju zbiva. Međutim, upozorava nas povjesničar Mateo Martinić 
Beroš (1931.) kako veliki broj naših ljudi, raštrkanih po velikom prostranstvu, zaoku- 
pljen svakodnevnim poslovima, zbog kojih su izbivali dugo iz kuća, nije imao pri- 
godu neprestano biti u kontaktu s tim krugovima, a u mješovitim brakovima majke su 
odgajale djecu, dakako na španjolskome jeziku. (Tako, na primjer, akademik Livačić 
u svojoj autobiografiji kazuje kako je njegov otac, po podrijetlu iz Milne na Braču, 
proveo čitavi svoj radni vijek od pedeset godina odlazeći svaki ponedjeljak iz kuće i 
vraćajući u subotu.) U obiteljima, u kojima su oba roditelja bila iz istoga kraja, rabio 
se čakavski. 

Sam će Nicolas u tom svom romanu s mnogo autobiografskih elemenata, što se tiče 
jezika, zabilježiti sljedeće: 

Moju je pozornost privukao način kako je govorio. Bijaše to onaj hrvatski jezik koji 
sam jedva poznavao, kod kuće smo razgovarali dijalektom s umetnutim talijanskim i 
španjolskim izrazima. Riječi su mu skladno i jasno tekle. Prvi put sam shvatio da u tom 
jeziku postoje riječi za sve stvari... 

I stoga nije začuđujuće što će N. Mihovilović objaviti, u slobodnome prijevodu, na 
španjolskome jeziku čakavske stihove bračkoga pjesnika Stjepana Pulišelića «Bračanin 
i stina», - «El hombre de Brac y la piedra» u časopisu « Tamo daleko», Santiago siječanj 
1988. U istome listu objavila je prijevode toga pjesnika i donijela ulomke na originalu 
Margarita Dobronić de Matjašić: «Skrip» («Škrip»), 1989. i «Yo soy Brochanin y qui- 
ero a Broch» («Jo son Bročanin i volim Broč»), 1990. Prevedena je i čakavska «Koza» 
Mate Balote (1991.) 

Što se jezika tiče, vrijedno je spomenuti još jedan fenomen: obrnuti jezični utjecaj. U 
mnogim književnim tekstovima na španjolskome jeziku čileanskih pisaca hrvatskoga 
podrijetla (a i u nekim djelima pisaca u toj zemlji nehrvatskoga podrijetla) javljaju se 
pjesme, riječi, izrazi, nadimci na hrvatskome, odnosno čakavskome jeziku. Autori ih 
katkada prevode na španjolski, ali ne uvijek i ne sve, a ima autora koji ih uopće ne pre- 


* Mateo Martinić B.: «Nacionalno-političke kontroverzije među hrvatskim iseljenicima u Magallanesu 
(1896.-1918.), «Mogućnosri», 7/9, 2002., Split ; «Iseljenici u Magallanesu ( Čile) i hrvatsko pitanje 
(1919.-1939.), «Mogućnosti», 10/12, 2002., Split. 

vode. Znači li to da su se oni toliko uvriježili, udomaćili u španjolskome jeziku u Čileu, 
da su postali razumljivi? Vrijedilo bi i to doznati, događa li se to samo u literaturi, 
odnosno u pisanim tekstovima ili su čakavsko-hrvatski izrazi i pojmovi prešli u nekoj 
mjeri u svakodnevnu uporabu. Neka nam u svezi s time ovdje bude dopušteno spome- 
nuti jednu anegdotu. Kad je bivši predsjednik Čilea Ricardo Lagos Escobar posjetio 
2004. godine otok Brač i u Škripu otkrio spomen-poču u znak zahvalnosti Bračanima 
na tome što su pomogli razvoj njegove zemlje, neka ga je starija mještanka pozdravila 
na svom jeziku: «Dobro došli, šjor prešidente u naše malo misto». Odzdravio je na 
istom jeziku: «Malo, ali lipo». 

Kadje dobio hrvatski prijevod svoje drame «Luka Milić, kirurg»*, Domingo Mihovilović 
je izjavio: 

Čitam svoj tekst na hrvatskom jeziku i ne predstavlja mi poteškoću jer čileansku verziju 
znam napamet. Osim toga veoma mi je drago sjetiti se ne malog broja riječi, gotovo 
zaboravljenih. Mislim da je (...) prijevod divan i čini me da povjerujem kako sam to 
djelo pisao «misleći na hrvatskome». Možda neke riječi ne odgovaraju dijalektu kojim 
smo govorili u Punta Arenasu u to doba, ali nije važno, pustio sam koju suzu dok sam 
ga čitao. 

Biti preveden na hrvatski je i vruća želja mnogih drugih čileanskih pisaca hrvatskoga 
podrijetla, čak će se za to odreći svojih autorskih prava. To što se njihova djela po- 
javljuju na jeziku «njihovih otaca», kao što kažu, bit će i povod da zatraže hrvatsko 
državljanstvo. Zbog čega im je stalo da budu čitani i na hrvatskome jeziku? Je li to na 
neki način, duhovni, povratak u zavičaj njihovih predaka? I žele li biti ovdje prihvaćeni 
kao dio ovdašnjega kulturnoga, književnoga naslijeđa kad već tu baštinu nose u sebi. 


Utjecaj Vladimira Nazora i neke strukturalne sličnosti naših pisaca 


Ne možemo se oteti dojmu, čitajući neke književne tekstove «čilohrvatskih» pisaca 
kako je na njih na neki način utjecao pjesnik Vladimir Nazor, no, vrlo je teško nazočnost 
Nazorova književna djela u Čileu pratiti i dokumentirano potvrditi. Tako, na primjer, 
dijelove njegova napisa o otoku Braču, pripremljenoga za tisak prije Drugoga svjetskoga 
rata, a objavljenoga poslije njega, nalazimo na španjolskome jeziku kao moto u knjizi 
o Hrvatima u Magallanesu Matea _Martinića Beroša, tiskanoj prvi put 1978. U drami 
«Luka Milić, kirurg» Dominga Mihovilovića, napisanoj 1975. i iste godine postavljenoj 
na scenu u Punta Arenasu ( gdje ju je vidjelo oko petnaest tisuća gledatelja), a čija se 
radnja odigrava u tom gradu između 1927. i 1933., jedno lice, mladi doseljenik, recitira 
nekoliko ulomaka iz istoga Nazorova teksta, gotovo dva desetljeća prije nego što je on 
objavljen, ali takve licencae poetice nisu Tijetke. 

Doduše, prijevod na španjolski jezik toga Nazorova teksta objavljen je u jednom broju 


"Prijevod je objavila Naklada Bošković, Split, 2005. 

časopisa «Tamo daleko», u siječnju 1991. godine, ali ne nalazimo ime prevoditelja. Pro- 
fesor iz Santiaga, prevoditelj Andrija Rajević (1929., Antofagasta), promotor hrvatsk- 
oga jezika, kulture i književnosti, prevoditelj na španjolski jezik hrvatskih književnih 
tekstova, urednik biltena «Tamo daleko» u kojem je i pisao o Nazoru i preveo njegovu 
«Zvonimirovu lađu» objavio zajedno s originalom na hrvatskome jeziku, uvjerava nas 
da je taj prijevod načinio Nicolas Mihovilović jer on će s njime prevesti i objaviti u 
istome časopisu i Nazorove «Masline», a očekivalo se da bude prevoditelj i «Pastira 
Lode» (što se nije ostvarilo), a o kojem je također pisao. Rajević s Jorgeom Razmilićem 
(1922.-2000.), također prevoditeljem na španjolski jezik, prevodi Nazorove «Hrvatske 
kraljeve» i «Sonet» što je objavljeno zajedno s originalima 1989. u «Tamo daleko». 
Stoga će ipak biti istinita izjava Mihovilovićeve kćeri kako je hrvatski jezik bio blizak 
njenu ocu. Čini nam se da je on znao za pastira Lodu jer njegov lik Ludi Keko iz zbirke 
«Sinbad sin mar» uvelike podsjeća na stvarni lik pastira Lode iz Bobovišća, kakvog 
smo i mi u djetinjstvu poznavali: 
Bijaše malen, suhonjav, vrckav, mucav... Svežanj živaca. 
Međutim, ostaje nam otvoreno pitanje u svezi s prijevodom Nazorova teksta o Braču, 
objavljenom 1991. u «Tamo daleko». Vidjeli smo da ulomak iz toga napisa donosi, 
doduše uređenoga kao pjesmu, Mateo Martinić i to već 1978. Ako se ta dva prijevoda 
usporede, opazit ćemo da su oni identični što upućuje na istoga prevoditelja teksta, 
iako se on u Martinićevoj knjizi pojavljuje trinaest godina ranije. Sve nam to govori o 
potrebi daljnjega istraživanja u bogatoj iseljeničkoj periodici pa iu čileanskome tisku, 
pogotovo u onome koji povremeno bilježi proslave važnih hrvatskih datuma. Tako, na 
primjer, puntarenaške novine «La Prensa Austral» 30. svibnja 1992. donose posebni 
prilog posvećen Hrvatskoj. Tu osim prigodnih napisa o povijesti Hrvatske i Brača, 
pjesme posvećene Hrvatskoj ( Desenka Vukasović de Draksler) nalazimo još jednom 
Nazorov napis o Braču i ovaj put bez imena prevoditelja. No, dvije godine prije (1989.) 
tijih suvremenih čileanskih pisca, znan i izvan granica svoje zemlje, djela prevedenih 
na mnoge jezike, Antonio Skarmeta (1940.), objavit će pjesnički zapis «Bobovišće»7 u 
kojem spominje Nazora i pastira (Lodu 2): 

Pastir se uspinje sa stadom koza uz brijeg. 

Pjesnik Nazor se penje u svoj trijem i napasa se riječima. 

Jedrenjaci lagano brazdaju uvalom, 

bore brazdaju djedovim licem. 

Stric peče svježu ribu na žeravici. 

Moj egzil u Hrvatskoj. 
Antonio Skarmeta je posjetio Bobivišća kad je 2004. godine došao na Brač i sudjelovao 
u predstavljanju prijevoda svoje knjige s «hrvatskom» tematikom i neće zaboraviti na- 
pomenuti nešto mlađemu čileanskome piscu bračkoga podrijetla (Pražnice) Juanu Miho- 


" Prijevodi : «Bobovišće» i «Djed i baka» ( skupa sa stihovima nekih drugih pjesnika koje spominjemo 
u ovim napisu), objavljeni u «Hrvatska, ja te osjećam», Matica Hrvatska , Split, 1978. 

vilovichu (1951.) da svakako posjeti Bobovišća i vidi trijem Vladimira Nazora »%. Skar- 
metin «susret» s bračkim piscem Vladimirom Nazorom zacijelo se zbio prije nego što 
je objavio svoj pjesnički zapis o mjestu podrijetla svojega djeda i bake 1 prije napisa 
tiskanoga u «Tamo daleko». 
Postoje i neke sličnosti u strukturi književnoga teksta čilohrvatskih pisaca i nekih 
književnih djela autora iz našega uzobalnoga područja. Pa kad bi se to radilo samo 0 0s- 
obnom opažanju, slučajnosti ili nekakvoj «općoj klimi» (o čemu će zacijelo neka even- 
tualna buduća istraživanja dati svoj komparativni i znanstveni sud), vrijedno ih je ovdje 
uočit ćemo kontraste: opis ljepote, gotovo arkadijskoga krajolika «sunčane Dalmacije» 
i njene suprotnosti — «bore što brazdaju djedovim licem» (težak život, siromaštvo), 
što također nalazimo u književnim tekstovima nekoliko pisaca iz našega podneblja. 
Zacijelo Skarmeta nikad nije pročitao pjesme jednoga od njih, gotovo zaboravljenoga 
boboviškoga pjesnika, stradaloga u vihoru Drugoga svjetskoga Tata, Jorja Cerinića koji 
također gleda istu uvalu i bilježi na čakavskome: 

Stojin na vrh škrape i gledon: / Zibju se borke u uvali (...)* 
U drugom pjesničkome zapisu o svome djedu i baki Skarmeta iznosi: 
(...) Nikad bogati nisu bili, /ali osiromašiše nekoliko puta. (...)/ Bože, primi ih u svoje 
kraljevstvo sveto, / njih koji su se toliko molili. 
Jorjo Cerinić na čakavskome donosi nešto vrlo slično što donekle ima isti ugođaj: 
Pribreknulo je iz kampanela, /kum Ivon je preminu.../ Sve ča je jemo: /kus zemje, 
motiku i maškin / ostavi je ženi i sinu...!? 
Juan Mihovilovich govori o «slavenskoj duši» kad izlaže o svome književnome pro- 
sedeu u strukturi kojega također možemo uočiti dvojnosti, opise lica i naličja, paralel- 
izam između razumnoga i nerazumnoga, realnoga i irealnoga, podzemnoga i nadzem- 
noga, svjesnoga i podsvjesnoga. Možemo li to pripisati djelovanju, nazovimo uvjetno 
«dalmatinske» literature? Vrlo teško, dapače, nikako. Vjerojatno je to utjecaj mental- 
noga i duhovnoga sklopa njegova djeda, rođenoga Bračanina, a on je kao pripadnik 
ljudi koji žive na ovim prostorima u žarištu promatranja pisaca iz ovoga kraja koji ih 
opisuju u svojim djelima. J. Mihovilovich pamti svoga djeda kao najsvjetliju ličnost 
i «nezaboravni lik» iz svoga djetinjstva. «Taj starac plavih očiju,» zabilježit će on, « 
tužan unatoč svojoj osornosti _(...) a kako je došao s Jadranskog mora, poznavao je 
drugo lice svijeta i to mu je davalo moć da vidi jedan te isti predmet s dva različita kuta 
gledišta (...) snažno je vidio naličje života)...» Mihovilovich će u mladim godinama, 
na početku svoje književne karijere prvi put posjetiti Brač da bi upoznao rodno mjesto 
svoga djeda. (Još jednom će doći na otok, 2004., prigodom predstavljanja prijevoda 


* Prijevod tog Mihovilovicheva romana objavila je Naklada Bošković, Split, 2004. 
* «L jo ću po? ća», Josip Mihojević:» Bračke književne slike», Brački zbornik, 1995. 

njegova djela s «hrvatskom tematikom».) »Zaboraviti podrijetlo», kaže on, «znači 
učiniti krivdu budućnosti. Nije dobro prihvatiti život bez mjesta polaska». 


Hrvatska tematika u djelima čileanskih pisaca 


Tematika književnih djela čileanskih pisaca hrvatskoga podrijetla je raznovrsna 1 sli- 
jedi trendove čileanske književnosti, ali će također u nju unositi inovacije. Spomenimo 
književnu pojavu Artura Givovicha u čileanskoj književnosti 19. stoljeća koja je, kako 
čileanski književni povjesničari tvrde, bliža kolonijalnoj literaturi nego književnosti 
20. stoljeća. On će biti, ne samo jedan od prvih čileanskih književnika našega podri- 
jetla, nego i jedan od najboljih «kostumbrista», dakle među onim piscima čija su tema- 
tika narodni običaji. Ako se, nadalje, uzme podjela pisaca prema Aloneu, čileanskome 
povjesničaru književnosti, na «kreoliste»,»imaginiste» i «miješane» ( prvi su vezani 
za zemlju, selo, obični puk, lokalni kolorit, detaljisti su naklonjeni stvarnosti, rabe ne- 
pravilni jezik radnika na farmama, a imaginisti traže slobodu stvaralačke mašte bez 
vezivanja za rodni kraj slijedeći ljepotu neomeđenu zemljopisnim granicama, dok treći 
ne pripadaju ni jednoj od prethodnih grupa) — onda čileanski pisci hrvatskoga podrijetla 
pripadaju svim tim literarnim opredjeljenjima. Oni, k tome, slijede različite književne 
tendencije i pravce, bave se različitim žanrovima i nerijetko su književni inovatori, a 
njihovi radovi dosežu visoke umjetničke domete. 

U nekim djelima čilohrvatskih pisaca tematika vezana za život i sudbinu naših iselje- 
nika u tom dalekom kraju i u vrlo teškim klimatskim uvjetima je uočljiva: likovi, ambi- 
jent, obitelj, druženja. Čitavi književni opus Nicol4sa Mihovilovića, tri romana, zbirka 
kratkih priča i zbirka portreta osoba iz Magallanesa, posvećen je hrvatskim, bračkim 
iseljenicima u novoj sredini; njegov brat Domingo piše dramu o našim useljenicima 
u Punta Arenasu, igra se i drama Eugenija Mimice Barassija («Una dama para Juan») 
s tematikom iz života hrvatskih iseljenika na Ognjenoj zemlji, a Juan Mihovilovich 
objavljuje roman o hrvatskoj obitelji u nekadašnjoj siromašnoj Hrvatskoj četvrti u tom 
gradu. 

I u mnogim djelima drugih «čilohrvatskih» pisaca naći ćemo «hrvatske elemente». 
Njima su prožeta neka djela Antonija Skarmete, katkada su vrlo eksplicitna ( na prim- 
jer «Pepeljuga u San Francisku''»), u drugima su na njemu svojstveni način upleteni u 
radnju, vezani su za likove. A. Skarmeta nije povjesničar, ali njega kao pisca zanimaju 
podaci o povijesti Brača (osobito s početka 20. stoljeća), odnosi s Austrougarskom 
Monarhijom i Italijom, Turskom, podaci o proizvodnji i trgovini, o brodskim vezama, 
arhitekturi, o kulturi, književnosti, o istaknutim pjesnicima, filmu... Sve će to jednom 
ući u njegove književne tekstove, od kojih su neki već prevedeni i na hrvatski jezik. 


U Prijevod u «Hrvatska / Čile», kulturno-povijesne veze. 

Nostalgija 


Ono što je zajedničko čileanskim piscima hrvatskoga podrijetla jest — nostalgija. Nju 
Ramon Diaz Eterović posebno povezuje za književni naraštaj osamdesetih godina i u 
onih pisaca koji se ne bave «hrvatskom tematikom»: 

lako nisu svi njihovi radovi tematski u svezi s dolaskom njihovih hrvatskih 
predaka, u svim njima postoji neki oblik koji se može identificirati kao nostalgija, koju 
Su, što se može pretpostaviti, mnogi iseljenici osjećali kad su stigli u čileanske prostore 
i prihvatili ovu udaljenu zemlju kao mjesto na kojem će razviti novi život. 
Čežnja za Starim krajem protegnuta je i na mlađi naraštaj «čilohrvatskih» pisaca. No, 
ona je posebno nazočna u pisaca prvoga i drugoga naraštaja, od kojih mnogi nisu us- 
pjeli posjeti prvu domovinu svojih očeva. Među njima je ona osobito izražena u pjes- 
mama Antonija Rendića Ivanovića, koji svoj rodni kraj, koji je ostavio kao sitno dijete, 
idealizira: 
Zemljo moja, starih moji svijete, / u okružju morskom sva izgubljena, /dijelče mali, 
Zemljo obećana,/ sva obvita lozom i cvijećem/ (......) 

(«Sutivan») 
Čileanski pjesnik i intelektualac po podrijetlu iz Bobovišća na Braču, Nicolo Gligo 
govori o rascvjetaloj nostalgiji na području krajnjega juga (Punta Arenas, gdje je i 
rođen) . Priznajem, patim od nostalgije. Može biti da me obuzima melankolija mojih 
predaka (...), kaže Eugenio Mimica Barassi i priča kako je njegov djed podrijetlom iz 
Mimica načinio na Ognjenoj zemlji gusle od limenke za ulje kojoj je nabio vrat i nat- 
egao strune pa je u Porveniru nostalgično pjevao. 
U jednom romanu N. Mihovilovića ( «Entre cielo y silencio»), Grgi, sada Gregoriju, 
rođenom Bračaninu, u pastirskom kućerku usred nepregledne patagonske pampe, dok 
sluša kako vjetar urla, učini se da je čuo supetarska zvona. 
E. Livačić bilježi i sljedeće: 
Kad je stiglo radio u našu kuću tridesetih godina, moga je oca uvelike veselilo slušati 
španjolsku glazbu jer mu je donosila mnogo sličnosti s popularnim napjevima iz nje- 
gove daleke domovine i postavlja pitanje o možebitnoj slavensko-hispanskoj sličnosti 
kultura (Sjetimo se: Mediteran se duboko uvukao u duše naroda koji ga okružuju.) 
Time otvaraju nove mogućnosti otkrivanja mnaklonjenosti kulturi i literaturi 
«čilohrvatskih» pisaca koju i sami stvaraju na španjolskome jeziku. Ta pove- 
zanost «čilohrvatskih» pisaca s domovinom njihovih očeva imat će katkada na prvi 
pogled neobjašnjive dimenzije. Kad to kažemo, mislimo na zbirku stihova Emilije Toro 
Leontić (1951.) simboličnoga naslova «Territorios secretos» («Skriveni prostori»), ob- 
javljenoj u Santiagu 1992. ali napisanoj podosta prije toga. Zbirka je posvećena Sara- 
jevu u kojemu ona predviđa strašan rat koji se još nije bio razbuktao na tim predjelima. 
No, pjesnikinja je doživjela državni udar u Čileu 1973. i u svojim pjesmama (katkada 
ilegalno tiskanim) govori o njegovim teškim posljedicama, žrtvama, o gubitku hu- 

manosti pa je valjda pjesničkom intuicijom «osjetila» koje se strahote pripremaju s 
druge strane oceana, u nekada zajedničkoj državi predaka. O «bolnoj nostalgiji», 
o «nostalgiji koja traje do danas, do sada, jedne lutajuće Hrvatice koja se nikad neće 
oprostiti od Hrvatske» piše nam samozatajna pjesnikinja Zlato Keglević Ivačić (r. 
1948.) i objavljuje u «Tamo daleko» (br. 2 /50/1991.) potresnu pjesmu na španjolskome 
jeziku o ratu u rodnome kraju pod naslovom «Hrvatska». 

No, čini nam se, da bi također valjalo vidjeti koliko je ta nostalgija u književnim djeli- 
ma «čilohrvatskih» pisaca odraz žala za krajem svojih predaka, povezanošću s njime ili 
je ona, k tome, potaknuta nekim događajima u novoj domovini i čežnjom za nekakvom 
boljom prošlošću. 

Književna kritika će utvrditi kako u cjelokupnome književnome opusu Ramona Diaza 
Eterovića izbija nostalgija. ( Ona je karakteristična i za druge «čilo-hrvatske» pisce 
istoga naraštaja: J. Mihovilovic, E. Mimica B., Mario Banić (rođen 1950.). Stasao 
je u zrelu dob kad je u Čileu vojnim udarom uvedena diktatura koja je prekinula de- 
mokratske tradicije u zemlji, uvela cenzuru, natjerala u egzil pisce (prisjetimo se: Moj 
egzili u Hrvatskoj Antonija Skarmete, koji bježi u ondašnju Zapadnu Njemačku), Ona 
mi je, kaže R. D. Eterović, mnogo godina određivala životnu sredinu, naobrazbu, 
sklonosti, razvoj mog literarnog rada, načine kako osjećati i promatrati život... 
Književni teoretičari, Čileanac dr Guillermo Garcia-Corales i njegova argentinska 
kolegica dr. Mirian Pino objavili su 2002. godine knjigu «Poder y crimen» («Moć 
i zločin») o takozvanome «crnom romanu» Ramona Diaza Eterovića. U poglavlju 
pod naslovom «Nostalgija i melankolija» Mirian Pino piše o pokretačkoj snazi nos- 
talgije i melankolije u Eterovićevom romanu. Taj literarni diskurs, kaže ona, bavi se 
razmišljanjem o moralno-političkoj svijesti, što daje novi poticaj znanoj igri mašte 
kada lica u literarnim djelima kreču u prošlost i uvijek se vraćaju ozareni svjetlošću 
kojom razotkrivaju sjene sadašnjosti. Ona poseže također za objašnjenjem nostalgije i 





Susret dva prijatelje: Antonio Skarmeta, najčitaniji hrvatski 
pisac hispanističkoga svijeta i Miro Gavran, najizvođeniji suvre- 
meni hrvatski dramatičar 


Ramon Diaz Eterovic 

melankolije u Julije Kristove koja govori o nesretnom pojedincu, vječnom osuđeniku 
u opsesivnoj potrazi za nečim izgubljenim koje više nikad neće naći. Što se tiče 
književnoga djela R. D. Eterovića, poglavito njegovih policijskih romana s glavnim li- 
cem Heredijom, nama se pak čini da je u objašnjenju njegove nostalgije bliži književni 
kritičar u časopisu «Rosinante» (2000.) koji tvrdi da je to otpor jednog nostalgičara, a 
za svoga detektiva Herediju autor će kazati: «On je alter ego». 

Koliko su te nostalgije povezane: emotivne veze za krajem svojih očeva, žal za 
prošlošću, čežnja za nečim što se izgubilo i više se nikad neće naći, koliko su one is- 
prepletene i koliko jedna drugu napaja, sigurno bi to zavrijedilo poseban osvrt. 
Glasoviti dramatičar Sergio Vodanović, koji je tek jednom posjetio kraj gdje se rodio, 
odredit će i da se jedan dio njegovoga posmrtnoga pepela prospe u Pacifik, a drugi u 
Brački kanal i na taj način odrediti svoju pripadnost. 

Čini se pak da posjet Starom kraju ne utažuje nostalgiju, on je na neki način objašnjava. 
To ushićenje posjetom Starom kraju također možemo pročitati u izjavi Karen Miiller 
Turina, kćeri spisateljice Pepite Turine i potpredsjednice Čileansko — hrvatskog instituta 
za kulturu: Otac je pjesniku Roqueu Estebanu Scarpi stalno pričao o ljepoti i znameni- 
tosti svoga Staroga Grada na Hvaru, a on je mislio da je bilo zbog velike nostalgije. No, 
prigodom svoga prvoga posjeta tome gradu godine 1962. i sam se uvjerio da su grad, u 
kojem je rođen njegov otac, osnovali Grci tri stotine godine prije Krista i da je on bio 
središte, kako reče «hrvatskoga i latinskoga jezika u doba renesanse. Tako sam mogao 
razumjeti sklonost moga oca prema toj kulturi. Sve što mi je govorio, bila je istina.» 
U knjizi «Hrvatski duh» (Santiago, 2002.) čitamo također nekoliko proznih tekstova s 
«hrvatskom tematikom» i neke neposredno vezane za Hrvatsku. Katkada je u njima 
ton ponešto podignut, emotivno obojen, čini nam se, njegovanom nostalgijom. 


Socijalni motivi 


Listajući brojne književne tekstove «čilohrvatskih» pisaca ne možemo se lako oteti 
utisku da su u njima često istaknute socijalne teme. 

Likovi u romanima Nicolasa Mihovilovića govore o slobodi ( dat će i ime svom prvom 
brodu «Sloboda» umjesto uobičajenih imena svetaca i ne pokreće li Ivan Kurtulović list 
«Sloboda» u Antofagasti?). Oni će o «caru-predsjedniku», u novoj sredini, za kojega 
će, za razliku od austrougarskoga, s užitkom reći da ga mogu, ako su s njime nezado- 
voljni, smijeniti i prije nego mu istekne mandat. 

Mihovilovich je i aktivni član pokreta u obrani i promicanju ljudskih prava. 

No, već tridesetih godina prošloga stoljeća Andr&s Garafulić (1905.-1956.) ) objavljuje 
vrlo uspjele romane «Dreiserova ili Siclair Lewisova tipa», tvrdi čileanska književna 
kritika. U Antofagasti, na sjeveru Čilea, gdje se razvijala industrija salitre i rudnici 
bakra djelovao je pjesnik Antonio Rendić, «liječnik siromaha», humanist koji je sav 
svoj veliki literarni opus posvetio ljubavi prema bližnjemu: I njegova nećakinja Amalia 

Rendić u svojim pričama za djecu, koje su uvrštene u čileanske i neke druge antologije, 
bavi se socijalnim motivima a njezin otac, također naklonjen kazalištu i poeziji, bijaše 
«neumorni borac za socijalnu pravdu». U Antofagasti je rođen i Antonio Skarmeta, 
svestrani pisac i jedan od najuvaženijih pisaca iz naraštaja sedamdesetih godina, čija su 
djela prevedena, uz hrvatski, na mnoge druge jezike. On je u čileansku literaturu unio 
moderan način naracije. Zanima ga, kako to ističe književna kritika, potraga za najdu- 
bljim i najhumanijim osjećajima u postupcima svakoga čovjeka. «Kao dijete svoga 
vremena, bio je pobornik političkih stavova socijalne obnove, koji su ga u čileanskom 
slučaju označili pripadnikom pokreta koji je kulminirao u izboru S. Allendea za pred- 
sjednika» (Livačić). Godine 1975. odlazi u Zapadni Berlin gdje boravi i književno djel- 
uje dva desetljeća. I nešto stariji književnik hrvatskoga podrijetla, Sergio Vodanović, 
također napušta zemlju jer se «strašno osjećao za državnog udara.» On je vrlo značajna 
figura u razvoju čileanskoga kazališta. Poruka književne ostavštine S. Vodanovića ima 
sveopći karakter i duboke humane značajke. U raspravi o ovoj tematici ne možemo 
mimoići književno djelo jednoga od najplodnijih čileanskih pisaca, već spomenutoga 
Ramona Diaza Eterovica On uvodi u čileansku literaturu i neopolicijski, takozvani «crni 
roman» u kojem oštro šiba zla suvremena društva. Da je u tome uspio i da nije samo 0s- 
likao stanje u čileanskome suvremenu društvu, govori popularnost njegovih književnih 
djela iu drugim zemljama španjolskoga govornoga područja, a brojnim prijevodima na 
druge jezike pobudio je zanimanje i čitatelje drugih govornih područja. 

U najnovijem romanu Juana Mihovilovicha («EI contagio de la locura», 2006. — «Zara- 
za ludila»), koji je ušao u uži izbor od sedamnaest romana na španjolskome jeziku 
natječaja «Premio Heralde», 2005. , književna kritika zapaža piščevu «žudnju za prav- 
dom i humanošću». 


Pretkolumbovski narodi i civilizacije prije kristijanizacije 


Taj osjećaj za socijalnu pravdu i humanost, briga za «male», nezaštićene i marginal- 
izirane ljude nije ostavio čileanske pisce hrvatskoga podrijetla (osobito one rođene na 
krajnjem jugu zemlje) ravnodušnima prema pretkolumbovskim, gotovo istrijebljenim 
narodima i njihovoj civilizaciji prije kristijanizacije. Oni ih prihvaćaju kao sastavni dio 
svoje prošlosti. / te vatre, kaže J. Mihovilovich, misleći na vatre koje je 1521. vidio 
na Ognjenoj zemlji Hernando de Magallan kad je otkrio prolaz između Atlantskoga i 
Tihoga oceana, i te su vatre moje. 

I tako se javlja jedan potpuno novi moment u književnosti kojom se ovdje bavimo i 
njemu bi trebalo u eventualnim budućim istraživanjima posvetiti nužnu pozornost. Već 
se «čilohrvatski» pisci iz drugoga naraštaja naših iseljenika bave tematikom iz indijan- 


!? ITbidem. 
13 ibidem. 

skoga života. Među njima se nalazi Francisko Brzović (1913.-1996.), rođen u Porve- 
niru na Ognjenoj zemlji, zovu ga i «pionirom magallanske proze», to jest one podosta 
«kreolističke» naracije u kojoj se legende stapaju s realističkim opisima. On pruža ruku 
pomoćnicu Indijancima u nevolji ( priča «Ruka ruci'?»). Spomenimo također i Simona 
Eterovića (1912.-1973.). Njegov glavni lik u priči «Uzalud»! odlazi u pusti kraj s In- 
dijancem Araucancem, potomkom onoga plemena s kojim se Juan Andrea iz «Arau- 
cane» borio. 

Nicolas Mihovilović ( koji je neko vrijeme bio i guverner Ognjene zemlje) u svojim 
romanima opisuje Indijance i naše ljude koji su živjeli skupa s njima, čak se njegov 
lik Lucho — Vjekoslav jednom Indijankom zamalo oženio. Ta tematika privlači i nove 
naraštaje čileanskih pisaca hrvatskoga podrijetla. Spomenimo samo neke. Astrid Fugel- 
lie Gezan (1949.) posvećuje dio svoje zbirke stihova («Los circulos», 1988. i 1996.) 
za koju dobiva Nagradu Čileanske akademije (a ta zbirka je bila proglašena knjigom 
godine), starosjediocima Čilea i osuđuje civilizacijski sustav koji je «istrijebio naše ( 
podvukao J. Lj.) narode skupa s njihovim mitovima i legendama». Nedavno se kod nas 
pojavio prijevod priča njezina vršnjaka, Eugenija Mimice Barassija «4 gospodara» čija 
je tematika vezana uz četiri indijanska plemena u Patagoniji ina Ognjenoj zemlji. U tim 
toplo ispričanim pričama Mimica oslikava domoroce u punini ljudskosti, ukazuje na 
njihovu mudrost, tradiciju, kulturu, vjerovanja. Ta knjiga doživljava nekoliko izdanja i 
donosi autoru Nagradu općine Santiaga (1980.) 

Iz toga područja vrlo su zanimljive knjige dokumentarnih tekstova Patricije Štambuk 
(1951.). Njezina je priča autentična, ljudska i dokument je o nehumanosti naše, «za- 





Antonio Skarmeta Juan Mihovilovich 

padne» civilizacije. P. Štambuk je 1991. godine dobila Nagradu za mir «zbog  za- 
laganja u izgradnji mira i promicanja slobode mišljenja», kako stoji u obrazloženju. 
Neobično će je razveseliti nagrada i prvo mjesto u natječaju za dokumentarni tekst 
Državnoga savjeta za kulturu i umjetnost koje je dobila njezina nova knjiga (2006.) o 
posljednjem isplovljenju Yagana. = Je li posezanje za «indijanskom tematikom» plod 
«hrvatskog duha» čileanskih pisaca hrvatskoga podrijetla? Znači li književna obrada 
te tematike proširenje zanimanja za ono općeljudsko, humano, ono što književnome 
djelu daje univerzalne značajke? Naš bi odgovor bio potvrdan i nadamo se da nas neka 
buduća istraživanja te literature neće demantirati. 


Univerzalnost 


Imajućinaumu visoke umjetničke dometepojedinih literarnih ostvarenja «čilohrvatskih» 
pisaca, uključujući i one s eksplicitnom ili implicitnom «hrvatskom tematikom» (koji 
su im autorima priskrbili članstva u Čileanskoj i u drugim akademijama), recepciji 
stručne kritike, brojnim književnim nagradama u zemlji i inozemstvu, zanimanju 
čitatelja španjolskoga govornoga područja i onih na mnogim drugim jezicima na koje 
su njihova djela prevedena, čini nam se da im je želja za univerzalnošću, o kojoj govori 
Ernesto Livačić G., uvelike ostvarena i onda kad su «ogrnuta» regionalnošću jer «gov- 
ore o čovjeku i njegovim jadima, odbacivanju i aroganciji, o njegovoj nemoći i stalnoj 
potrazi da dozna tko je on i što radi na ovoj zemlji» (E. Mimica B.). Djela čileanskih 
pisaca hrvatskoga podrijetla, koja govore o sudbini naših iseljenika u tim predjelima, 
povezanosti sa Starim krajem, kao što je, na primjer, «Iz daleka zauvijek» Nicolasa 
Mihovilovića, doživljavaju nekoliko izdanja, roman Juana Mihovilovicha o tjesko- 
bama hrvatske obitelji na jugu Čilea «Njezine bose noge po snijegu» dobiva nagradu 
«Casino de Mieres», Asturija, Španjolska, 1989. U sklopu «VI. salona iberoameričke 
knjige» ( Gij6n. Španjolska, 2003.) Ramon Diaz Eterović je bio prvi čileanski pisac 
koji se susreo sa svojim europskim prevoditeljima. Za tu prigodu iz svoga golema 
književnoga opusa izabrao je jednu kratku priču s «hrvatskom tematikom». «Pemio 
Grinzana Cavoup) je objavljuje (2005.) u posebnoj knjizi u španjolskome originalu i 
prevedenu na grčki, francuski, nizozemski, hrvatski, njemački, portugalski i talijanski 
jezik. Taj odraz ovoga podneblja, u životu i u literaturi naših iseljenika u Čileu, pomalo 
«pokreolitiziran», zaslužuje našu stalnu pozornost i neprestanu potrebu za daljnjom 
spoznajom o nazočnosti, i za nas i te kako važnom, književnosti koju stvaraju jer ćemo 
zahvaljujući njoj bolje spoznati sebe. 

Summary 


CHILEAN WRITERS OF CROATIAN ORIGIN 
DOMINATE SPANISH CROATICA 


On the list of the most widespread languages Spanish is second, right behind English, 
with almost 400 million speakers among which are over a half million of our emigrants. 
Since Croatians have lived in countries of the Spanish speaking area in significant num- 
bers almost half a millennium, as far back as the time of the Republic of Dubrovnik 
(1272 — 1808) and have a developed publishing activity for over a century in these re- 
gions, the interest of the Croatian Heritage Foundation for Spanish Croatica is logical. 
The significant cultural imprint, often of high aesthetic achievement, of Spanish Cro- 
atica can be found in the countries of Latin America such as Argentina, Bolivia, Chile, 
Paraguay, Peru and Uruguay, but also in Venezuela and the countries of the European 
Union. The phenomenon of Chileao-Croatian writers, however, attracts the greatest in- 
terest of the expert public. It is known that about two hundred writers of Croatian origin 
have published in Chile for almost a century (as a rule only in the Spanish language), 
most hailing from central Dalmatia and its islands, especially Brač. 

The topics dealt with by Chilean writers of Croatian origin are diverse and follow the 
trends of Chilean literature, but also introduce innovations into it. Having in mind the 
high artistic achievements of some of the literary works of Chileao-Croatian writers, 
the expert public feels that the phenomenon of Chileao-Croatian writers deserves our 
constant attention and theoretical treatment and to be given its historical place in both 
Chilean and Croatian literature. 

Resumen 


LOS ESCRITORES CHILENOS DE ORIGEN 
CROATA DOMINAN LA CROATICA 
ESPANOLA 


En la lista de las lenguas m&s importantes el espafiol se encuentra en el segundo lugar, 
inmediatamente despućs del inglćs, con casi 400 millones de personas cuyo idioma 
materno es el castellano. Entre ellos hay mas de medio millon de nuestros emigrantes. 
En vista de que gran numero de croatas, todavia desde la 6poca de la Republica de Du- 
brovnik (1272-1808) vive en los paises del area hispanohablante y durante mas de un 
siglo desarrollo en esas latitudes una actividad editorial, es logico el interes de la Fun- 
dacion para la Emigracićn Croata por la Croatica espafiola. Un notable rastro cultural 
de la Croatica espafiola de altos alcances estćticos puede encontrarse en Paraguay, Peru, 
Uruguay, lo mismo que en Venezuela e incluso en los paises de la Unićn Europea. No 
obstante eso, la existencia de escritores chileno-croatas es la que mas atrae la atencion 
del publico conocedor. Es sabido que ya durante casi todo un siglo y medio alrededor 
de doscientos escritores de origen croata (en su mayoria de la Dalmacia central y de 
sus islas, en primer lugar de la isla de Brač) publican sus trabajos en Chile. Por regla 
general, publican sus obras exclusivamente en idioma espariol. La tematica de los lit- 
eratos chilenos de origen croata es diversa y sigue las tendencias de la literatura chilena, 
aunque a veces tambićn suele aportar inmovaciones. Considerando los altos alcances 
artisticos de algunos literatos chileno-croatas, ellos merecen nuestra constante atencion 
lo mismo que la elaboracion literario-teorica de sus obras y su incorporacion a la her- 
encia literaria tanto chilena como croata. 

Slavomir Drinković: Marko Marulić * Kroatistika je uslijed suvremenog naglaska na inter- 
kulturnom pluralizmu, a ponajprije zbog političkog osamostaljenja Hrvatske nadoknadila ono 
što je izgubila smanjenjem studentske populacije - izgrađujući i osvješćujući svoj identitet * 
Privlačniju strategiju prezentacije hrvatske pisane riječi, koja nastaje u Hrvatskoj i inozemstvu, 
očekuju književnici u domovini i izvandomovinstvu 


Ljubica Benović 


NOVA HRESTOMATIJA HRVATSKE 
PJESNICKE RIJECI 


Antologija hrvatskoga pjesništva - od davnina pa do naših dana akademika 
Ante Stamaća predočava suvremenom čitatelju najznačajnije pjesničke 0s- 
obnosti hrvatskoga naroda, iz domovine i iseljeništva, u vremenu od gotovo 
sedam stoljeća * Antologija je razdijeljena u devet cjelina od srednjega vi- 
jeka do suvremenoga mnogoglasja, koje počinju uvodnim esejom akademi- 
ka Stamaća koji govori o poetici razdoblja i pjesnicima koji su za pojedino 
razdoblje bili najznakovitiji pa zbog toga ona ima karakter izvrsne pjesničke 
čitanke — hrestomatije 


U Antologiju hrvatskoga pjesništva - od davnina pa do naših dana je uvrštena 631 
pjesma i 148 pjesnika te pjesme anonimnih autora iz srednjega vijeka, izbor pjesa- 
ma iz Ranjinina zbornika te prikaz suvremenoga narodnog pjesništva, uključivši 
i najznačajnije pjesnike iz iseljeništva. Antologija pokriva sedam stoljetno hrvatsko 
pjesništvo, od Slavića i Nad grobom pojut do pjesama Delimira Rešickog i Krešimira 
Bagića. Antologija hrvatskoga pjesništva - od davnina pa do naših dana razdijeljena 
je u devet cjelina: Jesen srednjega vijeka, Humanizam i renesansa, Manirizam i barok, 
Klasicizam, Predromantizam i utonulo kulturno dobro, Romantizam, Moderna, Sum- 
rak čovječanstva, Druga moderna i suvremeno mnogoglasje. Svaka cjelina počinje 
uvodnim esejom akademika Stamaća koji govori o poetici razdoblja i pjesnicima, te 
o njihovim pjesmama, koji su za pojedino razdoblje bili najznakovitiji. Zbog poprat- 
nih eseja, koje prate svako od devet pjesničkih razdoblja, na koje je autor podijelio 
Antologiju, ona ima karakter pjesničke čitanke — hrestomatije. Antologičarska praksa 
u Hrvata pojavljuje se stoljeće i pol u različitim formama. Čitateljstvo se od Ilirskog 
preporoda do naših dana najviše nadahnjivalo ipak Pavletićevom Zlatnom knjigom 
hrvatskog pjesništva, objavljenom 1970. Spomenuta pak Antologija daje širi pregled 

hrvatskoga nacionalnog pjesništva iz kojeg je Stamać, izostavio sebe, što je šteta. Aka- 
demik Ante Stamać (1939.) pjesnik, vrstan teoretik književnosti i prevoditelj, prošle je 
godine posebne pohvale i nagrade dobio za prijevod Goetheova Fausta, a lijepe riječi 
prate i ovu hrestomatiju. 

Antologija sadržava bibliografiju zastupljenih pjesnika. Zahvaljujući toj činjenici čitatelj 
lako pretražuje stotine pjesničkih zbirki kojih je prekrila prašina zaborava ili emigrants- 
ka tajnovitost (V. Grubišić, R. Ivšić, L. Kordić, R. Kupareo, V. Vida, B. Maruna ...), 
ali i onih koje su nam svježe u pamćenju i srcu. Navedene su bibliografije slijedećih 
pjesnika: Đuro Arnold, Krešimir Bagić, Zvonimir Balog, Juraj Baraković, Milan 
Begović, Sead Begović, Julije Benešić, Boris Domagoj Biletić, Tito Bilopavlović, Sabo 
Bobaljević Mišetić, Mirko Bogović, Branimir Bošnjak, Luka Botić, Marko Bruerović, 
Janko (Nikola) Bubalo, Ivan Bunić Vučić, Dobriša Cesarić, Ilija Crijević, Dalibor 
Cvitan, Branko Čegec, Ivan Česmički, Marija Čudina, Musa Ćazim Ćatić, Dimitrija 
Demeter, Ivan Despot, Mak Dizdar, Dragutin Domjanić, Danijel Dragojević, Džore 
Držić, Ignjat Đurđević, Jakša Fiamengo, Franjo Krsto Frankopan, Ljudevit Gaj, Fran 
Galović, Mate Genza, Zvonimir Golob, Ivan Golub, Vlado Gotovac, Vinko Grubišić, 
Petar Gudelj, Stjepan Gulin, Ivan Gundulić, August Harambašić, Petar Hektorović, 
Muhamed Hevaji Uskjufi, Đuro Hidža, Dubravko Horvatić, Drago Ivanišević, Rado- 
van Ivšić, Božica Jelušić, Rikard Jorgovanić, Andrija Kačić Miošić, Petar Kanavelić, 
Antun Kanižlić, Jure Kaštelan, Matija Petar Katančić, Jerolim Kavanjin, Željko 
Knežević, Lucijan Kordić, Veselko Koroman, Ivan Goran Kovačić, Vladimir Kovačić, 
Ivo Kozarčanin, Silvije Strahimir Kranjčević, Gustav Krklec, Miroslav Krleža, Vesna 
Krmpotić, Rajmund Kunić, Rajmund Kupareo, Hanibal Lucić, Miroslav Slavko Magjer, 
Alojz Majetić, Zvonko Maković, Branko Maleš, Franjo Marković, Tonko Maroević, 
Tonči Petrasov Marović, Marko Marulić, Boris Maruna, Antun Gustav Matoš, Ivan 
Mažuranić, Šiško Menčetić, Vladislav Menčetić, Slavko Mihalić, Antun Mihanović, 
Nikola Milićević, Zvonimir Mrkonjić, Daniel Načinović, Nikola Nalješković, Vladi- 
mir Nazor, Antun Nemčić (Gostovinski), Luko Paljetak, Vesna Parun, Boro Pavlović, 
Hrvoje Pejaković, Nikica Petrak, Dora Pfanova, Janko Polić Kamov, Petar Preradović, 
Karlo Pucić (Carolus Puteus), Josip Pupačić, Kruno Quien, Dragutin Rakovec, Din- 
ko Ranjina, Goran Rem, Delimir Rešicki, Ivan Rogić Nehajev, Željko Sabol, Antun 
Bratosaljić Sasin, Josip Sever, Ivan Slamnig, Milivoj Slaviček, Đuro Sudeta, Gojko 
Sušac, August Šenoa, Antun Branko Šimić, Juraj Šižgorić (Georgius Sisgoreus / Si- 
benicensis Dalmata / Georgius Sisgoritus; Gorgis), Andriana Škunca, Antun Šoljan, 
Nikola Šop, Drago Štambuk, Pavao Štoos, Dragutin Tadijanović, Zlatko Tomičić, 
Juraj Tordinac, Ante Tresić Pavičić, Ivan Vitez Trnski, Augustin (Tin) Ujević, Mavro 
Vetranović (Nikola / Niko Vetranović / Vetranić, obiteljski nadimak Čavčić; Maurus 
Vetrani), Viktor Vida, Vladimir Vidrić, Borben Vladović, Ivo Vojnović, Stanko Vraz 
(Jakob Frass), Šime Vučetić, Stojan Vučićević, Lavoslav Vukelić, Anđelko Vuletić, 
Ljubo Wiesner, Branislav Zeljković, Igor Zidić, Dominko Zlatarić, Petar Zoranić, Ana 

Katarina Zrinski, rođena Frankopan, Petar Zrinski, Anka Žagar. 
Dragutin Tadijanović je zastupljen s najviše 34 teksta, slijedi Tin Ujević s 29 te Antun 
Branko Šimić s 20 pjesama. 


Pjesništvo - kulturni znamen hrvatskih područja 


Antologija hrvatskoga pjesništva - od davnina pa do naših dana, kao što joj podnaslov 
govori, ocrtava se posve jasno kao povijesna. Naime, nakana joj je predočiti suvre- 
menom čitatelju mnoštvo pjesničkih mogućnosti i dovršenih likova koji su se oblikovali 
tijekom povijesti, u rasponu od otprilike sedam stoljeća. O kriterijima kojima se vo- 
dio sastavljajući antologiju, akademik Ante Stamać, napominje: Hrvatsko je pjesništvo 
najsloženiji mogući jezični znak, kojemu je predočljiv lik mnogovrsnost individualno 
oblikovanih jezičnih postava, u povijesti i sadašnjosti. Predmet mu je svekolika po- 
vijesna zbilja, a značenje smisao što ga današnji čitatelj može oblikovati na temelju 
stečenih drevnih znanja i vlastitih iskustava. To pjesništvo dakle »predstavlja«, 
reprezentira, zastupa svekoliko povijesno ali i današnje iskustvo ljudi. Iskustvo onih 
koji su živjeli, i koji danas žive, na hrvatskim područjima. U pjesništvu se naime na 
poseban način zrcali sav život, onaj arhajski taman, onaj povijesno jasan, i onaj 
življen u naše dane. U njemu je nataloženo svekoliko iskustvo što ga je od davnina pa 
do naših dana ustrojila i potomcima namrijela hrvatska govorena i pisana Tiječ. 
Hrvatsko je pjesništvo, govoreći modernim znakoslovnim nazivljem, ili slika 
odnosno odslik (ikon), ili kakva mišlju posredovana uputa (indeks), ili pak kulturom 
ustanovljen znamen (simbol) svekolike individualno pojmljene i društveno objašnjive 
zbilje na hrvatskim prostorima. Za razliku od mnogih drugih tipova znanstva koji 
tumače tu zbilju, pjesništvo je daje neposredno, bilježi je »kao takvu«, te nama 
današnjima vlastitim govorom predočuje njezine kadšto lelujave kadšto pak jasno 
ocrtane misaone i osjetilne protege. 

Pjesništvo je »poseban slučaj« jezika, beskonačno složen skup jezičnih ostvaraja 
kojima je namjena prvenstveno estetička, što se kadšto prepoznaje smjesta, u času 
nastanka, kadšto pak nakon duga zrijanja u mnogovrsnim načinima uzajamnog 
saobraćanja među ljudima, prošlim i današnjima. Zato pjesništvo kao cjelina i poprima 
uvijek drugačiji izgled: mnogi pjesmotvori nakon stanovita vremena budu zaborav- 
ljeni, mnogi pak nakon duga tavorenja u tami zaborava budu obasjani iznenadnom 
blještavom svjetlošću. Tako je i s hrvatskim pjesništvom. Kao cjelina, ono je rečeni 
složeni znak svekolikog nacionalnog opstanka. Kao skup međutim pojedinačnih ost- 
varaja, ono među samim tim ostvarajima uvijek iznova ustanovljuje drugačiji poredak 
značenja i vrijednosti. Povijest je utemeljila vrijednosti, povijest ih i mijenja. Ne samo 
njihova uzajamno različita, navlastito jezična ustrojstva, nego i život tih ustrojstava u 
uvijek novim tipovima primateljskih iskustava i životnih potreba. 

No da bi svekoliko pjesništvo od pradavnina do danas doprlo do nas, moralo je biti 
zabilježeno. Jamačno je usmeno pjesništvo oduvijek bilo bliže izražavanju svakog 

pojedinca; izražavanju kojim se očituje bilo lirska, bilo epska, bilo dramska struk- 
tura svakog ljudskog bića. No usmeno pjesništvo, kazivanje u dotičnom trenutku 
dimutosti, ne traje dulje od prigode nastanka; odnosno, od niza prigoda u kojima se, 
zapamćeno, zna ponavljati. Da bi postalo trajnom zalihom misli i osjećaja dotičnih 
trenutaka, potrebna mu je izvanjska materijalizacija: nepotrošiv medij, dakle pisani 
zapis na čistoj i čvrstoj plohi, u povijesnom slijedu od kamena, pergamene, ispisana 
lista, do uvezane knjige; danas i okrugle ploče od plastične mase ili od kakve slitine. 
Dakle, pismo i neka vrst knjige preduvjet su trajnu zapisu pjesništva. Jezično se tu 
znakovlje pretače u grafičke znakove slovnog pisma; u hrvatskoj kulturi, a nakon 
srednjovjekovne interferencije triju pisama, ono se konačno pretočilo u oblikovanu 
hrvatsku latinicu. I tako je, trajući od davnina pa do naših dana, sretno stiglo i u ovu 
našu antologiju, pojašnjava akademik Ante Stamać. 

Nipošto bez razloga spominjemo zapravo stalnu semiotičku pretvorbu jezik/gov- 
ore>pjesništvo+>pismo, pretvorbu svakako povratnu, jer je to temeljna činjenica u 
svakoj ustrojenoj kulturi: usmeno stvaralaštvo kadšto postaje pisano, pisano kadšto 
postaje usmeno. Prvi se proces zbivao u davnim vremenima, drugi se uvijek zbiva kao 
temelj svakoj recepciji: prihvatu pjesništva u umu i srcu svakog čitatelja. 

Na sve je to valjalo podsjetiti prigodom sastavljanja Antologije hrvatskoga pjesništva 
- od davnina pa do naših dana, kaže teoretik Stamać. Svaka naime antologija, pa i 
hrvatska, pored mnogih svojih svojstava posjeduje i to, da reprezentira reprezentirano, 
da predstavlja svekoliku pjesničku (jezično umjetničku) reprezentaciju individualnih 
poimanja i društvenih zbivanja na hrvatskim prostorima, u komunikacijskim kanali- 
ma hrvatskoga naroda, i u hrvatskome jeziku kao njegovu ponajvažnijem kulturnom 
dobru. Tek pojmi li se tako ocrtana a složena kulturologijska pozadina, moguće je 
pojmiti zadaće što ih ima obaviti neka antologija, inakane u ime kojih ima doprijeti do 
čitateljeva misaonog i osjećajnog sklopa. 

Inače, svojom općom i ophodnom odredbom, antologija je zbirka izabranih (kraćih) 
pjesničkih, rjeđe proznih djela, ili ulomaka iz opusa većeg broja pisaca ili filozofa, 
kadšto i iz opusa jednog jedinog pisca. Glede grčkog izvornika Tiječi, naziv je u vezi 
s izabranim cvijećem; mogli bismo je zvati i cvjetnjakom ponajljepšeg cvijeća! Naši 
su stari za takovrsnu zbirku znali rabiti riječ »cvit«. Zbog svoga Cvita razgovora... 
Filip Grabovac, primjerice, platio je i glavom! Zbirka takva »cvića« može biti veoma 
opsežna, u više svezaka, pa je tad zovu i hrestomatijom. Najčešće se pak, tiska u jednom 
jedinom ovećem svesku. U novije se doba antologije s praktičnih razloga objavljuju 
i kao posebni brojevi časopisa ili prigodnih publikacija. Izbor obavlja obično jedan 
autor, rjeđe dvojica ili čak trojica, pa se antologije u pravilu ubrajaju u autorska djela. 
Pri izboru sudjeluju različiti kriteriji vrijednosti, koji su tad isti za sve priloge. Najčešći 
je tzv. estetski kriterij, što nipošto ne znači da se ostvaruje kakvo estetičko načelo, 
nego se očituje više ili manje neodređen ali vladajući pojam vrijednosti, presudan 
za neko (sastavljačevo) povijesno razdoblje. A antologičar bi tad bio nekakav »estet«. 

O vrijednosti izabranih tekstova odlučuje međutim i uloga i povijesno značenje an- 
tologijskog djela u kojoj od nacionalnih književnosti, kadšto i izvanknjiževna funk- 
cija antologijskog autora u nacionalnoj kulturi u cjelini, pa dosljednost u provedbi 
teme (npr. antologija ljubavne, rodoljubne, zavičajne, duhovne, krajolične lirike), 
usredotočenost na motiv (npr. antologije o majci, glazbi, Bogu, Djevici Mariji, ratu, 
moru), pripadnost književnoj vrsti kao izabranu polazištu (npr. antologija soneta, 
novele, pjesme u prozi, eseja), izgled problema odnosno njegova dubina (ako je an- 
tologija usredotočena na filozofski ili vjerski problem odn. ako donosi filozofske 
tekstove bez obzira na jezično područje i epohu), čistoća ostvarivanja jezičnog koda 
(npr. antologija dijalektalne poezije, ili nekog narječja, ili jezika kojim govori više 
naroda), nipošto na kraju i sastavljačev krajnje osobni ukus (npr. Antologija francusk- 
og pjesništva Andrea Gidea). U posljednjem slučaju posao je sastavljačev razmjerno 
lak: on bezobzirno izražava samo svoju samovolju, koja nerijetko prikriva površnost 
i vješto zakrabuljeno neznanje, kaže Stamać. 

Među svim tim brojnim obilježjima što ih može imati neka antologija, naša se, kao 
što joj dio podnaslova govori - od davnina pa do naših dana - posve jasno ocrtava 
kao povijesna. Jer joj nakana i jest predočiti suvremenu čitatelju mnoštvo pjesničkih 
mogućnosti i dovršenih likova koji su se oblikovali tijekom povijesti. U rasponu otpri- 
like od sedam stoljeća. Toliko su otprilike stari oni najdrevniji zapisani tekstovi u ovoj 
antologiji. A ispjevani su bili na arhaičnim govorima koji su ostvarivali tek nejasno raz- 
vidne mogućnosti jezičnog standarda. Koji bi mu mogao biti temelj? Staročakavski? 
Crkvenoslavenski? Staro kajkavski? Staroštokavski, s jasnim zvukom ikavice? Na ta 
pitanja odgovore se trse dati suvremeni povjesničari hrvatskoga jezika. I upravo za- 
pisani pjesnički tekstovi iz najranijih razdoblja tvore im zakladni istraživački korpus. 
Većina ih se nalazi i u našoj antologiji. Ona pak, stranicu za stranicom, kao da lista 
i kroz povijest hrvatske književnosti, ali i kroz povijest hrvatskoga jezika, upravo 
diljem njegovih blagih izraznih i sadržajnih pomaka na svim razinama. No hrvatsko je 
pjesništvo u određenim razdobljima i kulturnim središtima od XV. do XVIII. stoljeća 
bilo pisano i latinskim jezikom. U ovoj se knjizi neki od tih latinskih pjesmotvora 
donose naravno u modernim prijevodima. I to će biti znak jedne od zakonitih konstan- 
ta hrvatske književnosti, uopće kulture: ona je u najranijim razdobljima bila pisana 
na trima jezicima (starohrvatskom, crkvenoslavenskom, latinskom), i svaki je od njih 
svojim prirodnim potencijama stvorio poetičke kanone i okvire, unutar kojih se, i onda 
i kasnije, oblikovao ovaj ili onaj konačni, do naših dana dospjeli pjesmotvor. Tijekom 
prošloga stoljeća, 1 ranije, objavljen je veći broj antologija hrvatskoga pjesništva. Spo- 
menimo, u povijesnom slijedu, ponajvažnije njihove sastavljače: Šenoa, Badalić, Wi- 
esner, Tadijanović-Delorko, Kombol, Šoljan, Pupačić, Milićević, Mihalić, Kokša, Juri- 
ca-Petrač, Mijović Kočan, Pejaković, Maroević, Mrkonjić. Te su antologije prikazivale 
hrvatsko pjesništvo iz određenih aspekata odnosno s nekom od već spomenutih na- 
kana. No jedna je od njih bez premca glede potpunog prikaza hrvatskog pjesništva. 

Riječ je o Zlatnoj knjizi hrvatskog pjesništva Vlatka Pavletića, koja je svojedobno u 
izdanju Matice hrvatske bila objavljena u četiri izdanja. Njezina je iscrpnost stvorila 
podlogu za svaki daljnji sličan posao. Dakako da je ta podloga bila preduvjetom i 
mojoj antologiji, pojasnio je akademik Ante Stamać. 

Načela njezina oblikovanja mogla bi se ocrtati kao ravnopravno uzimanje u obzir, 
međuprožimanje i »umreženost« sljedećih parametara: 

1. Razmjerno vjeran povijesni pregled, u kojemu je opseg antologiziranih djela 
moguće dakako i širiti i sužavati. Takvu je pregledu međutim svrha, posebice glede 
hrvatskoga pjesništva, izložiti njegov neprekinuti tijek, stvaralački njegov kontinuitet 
tijekom punih osam stoljeća. A tijekom tih pustih stoljeća hrvatsko je pjesništvo 
doživljavalo pretvorbe koje su bile posve u skladu i u komunikacijskom dosluhu s 
duhovnopovijesnim razvojem europske kulture, od kršćanskoga srednjega vijeka, 
preko humanizma, renesanse i baroknih vremena, pa preko klasicizma i romantizma, 
do katastrofična »raspada vrijednosti« u XX. stoljeću. Takvim se neprekinutim kon- 
tinuitetom glede pjesništva hrvatska književnost može posebno ponositi među svim 
slavenskim književnostima. 





Akademik Ante Stamać / Antologija hrvatskoga pjesništva - od davnina pa do naših dana akademika 
Ante Stamaća predočava suvremenom čitatelju najznačajnije pjesničke osobnosti hrvatskoga naroda, iz 
domovine i iseljeništva, u vremenu od otprilike sedam stoljeća 

2. Izbor djela koja bi za pojedino razdoblje bila najznakovitija, te svojim individu- 
alnim obilježjima suoblikovala »izgled epohe«. Takvu bi suoblikovanju krajnji cilj bio 
uspostava čvrsta korpusa ovog ili onog razdoblja, a on bi pak u usporedbi s onima 
iz drugih razdoblja pokazivao koliko je u svakom od njih hrvatsko pjesništvo bilo 
nosivim stupom narodnog života a koliko ne. Meni se čini da je takvim »nosivim 
stupom« hrvatsko pjesništvo bilo posebice u renesansi i baroku, te u epohama koje 
ovdje zovemo »sumrakom čovječanstva« i »drugom modernom«. 

3. Krećući se u mislima među mnogim skupinama izabranih pjesnika, držao sam se 
provjerenih vrijednosti. A provjerila ih je povijest i njezina recepcija. Uglavnom nije 
zaobiđeno nijedno značajno djelo, premda bi se i u ovom izboru mogao naći još koji 
neprijeporni zaslužnik. No držim da su zastupljeni svi značajni »drevni glasi«; oni pak 
izrijekom neuneseni s tim glasima svakako suzvuče. 

4. Premda ne držim da antologičar ima pravo oslanjati se isključivo na svoj »osobni 
izbor«, a prema vlastitim »estetskim kriterijima«, s razloga koje ovdje nije potrebno 
iznositi, ipak držim da je pri izabiranju nemoguće izbjeći vlastitu sklonost ovom ili 
onom piscu, ovom ili onom pjesmotvoru. Radi objašnjenja pojedinim izborima neka 
dobrohotnu čitatelju posluži niz mojih knjiga, u kojima se, passim ili iscrpno, govori 
o kojemu od pjesnika ili kojoj od njegovih pjesama. 

5. Znatan je broj pjesama izabran s obzirom na popularnost u pučanstvu. Valja se 
prisjetiti da su, posebice u XIX. stoljeću, hrvatske pjesme skladali ponajbolji hrvatski 
skladatelji, pa se te pjesme i danas pjevaju u brojnim prigodama, a da im se uopće 
ovdje posvećena dolična pozornost. Te su pjesme naime postale usmeno narodno 
pjesništvo! 

6. Negdje uvijek valja završiti posao! Učinio sam to glede suvremenih pjesnika 
odjeljkom Suvremeno mnogoglasje. A ono je doista žamor dolične akustičke jačine. 
Uobičajeno je, glede pjesnika, odrediti njegovu »antologičnost« nakon pedesete go- 
dine života. U ovoj je Antologiji pak najmlađem pjesniku četrdeset i pet. Na čast i 
njemu i knjizi. 

O ostalim obilježjima, koja su ovdje letimično teorijski nabačena i gdješto u zbirci 
ozbiljena, neka sude stručnjaci i čitatelji. Antologija pak od davnina pa do naših dana 
neka bude prvenstveno znak spomenut na početku: znak opstojnosti hrvatske Tiječi 
tijekom mnogih stoljeća, ogledni znak hrvatske kulture u cjelini, tim je riječima aka- 
demik Ante Stamać uputio Antologiju njezinim čitateljima. 

Summary 


A NEW CHRESTOMATHY OF CROATIAN PO- 
ETRY 


An anthology of Croatian poetry — od davnina pa do naših dana / from the deep past 
to our own days (Školska knjiga, 2007) by Arts & Sciences Academy member Ante 
Stamać presents the contemporary reader with Croatia's most significant poetic figures, 
from the homeland and from the emigrant communities. The anthology covers a period 
of about seven centuries. The anthology is divided into nine sections from the Middle 
Ages to contemporary multiphony. Each of the poetic periods is opened with an intro- 
ductory essay by academician Ante Stamać, who outlines the poetics of the period and 
the poets who were most significant to individual poetic periods, making it an excellent 
selection of poetry — a chrestomathy. The od davnina pa do naših dana anthology of 
Croatian poetry includes 631 poems from 148 poets and the poems of anonymous au- 
thors from the Middle Ages, a selection of poems from Ranjina's Anthology (Ranjinin 
zbornik) and a depiction of contemporary folk poetry, including the most significant 
poets of the emigrant communities. 

Dragutin Tadijanović is represented with the most individual poems, 34, followed by 
Tin Ujević with 29 and Antun Branko Šimić with 20 poems. 

Academy member Stamać took into consideration the experiences of earlier Cro- 
atian anthologists such as Šenoa, Badalić, Wiesner, Tadijanović-Delorko, Kombol, 
Šoljan, Pupačić, Milićević, Mihalić, Kokša, Jurica-Petrač, Mijović Kočan, Pejaković, 
Maroević and Mrkonjić. Among these anthologies of poetry one, in Stamać's view, 
stands without peer insofar as a complete portrayal of Croatian poetry is concerned. 
That volume is the Zlatna knjiga hrvatskog pjesništva / Golden Book of Croatian 
Poetry (1970) by academician Vlatko Pavletić, that saw four editions from publisher 
Matrix Croatica. Its exhaustive treatment created a solid foundation for any further 
undertakings of this kind, including for this anthology by Ante Stamać, Croatia's lead- 
ing literary theoretician and a skilled poet in his own Tight. 

The anthology od davnina pa do naših dana is above all a symbol: a symbol of the 
survival of the Croatian language through the centuries, a paragon of Croatian culture 
as a whole. 

Resumen 


UNA NUEVA CRESTOMATIA DE LA 
PALABRA POETICA CROATA 


La Antologia de la poesia croata- “Desde la antigijedad hasta el dia de hoy" (Školska 
knjiga, 2007) del acad&ćmico Ante Stamać presenta al lector moderno las mas impor- 
tantes caracteristicas poćticas del pueblo croata de la patria y de la diaspora. 

La Antologia abarca un tiempo de aproximadamente siete siglos. Esta subdividida en 
nueve unidades desde la Edad Media hasta la polifonia moderna. Cada periodo poćtico 
comienza con un ensayo introductorio del academico Ante Stamać que habla de la poe- 
sla y de los poetas mas significativos del respectivo periodo, por lo cual la Antologia 
tiene el caracter de excelente crestomatia poćtica. “Desde la antigiiedad hasta el dia de 
hoy" contiene 631 poemas de 148 poetas, asimismo de bardos anonimos de la Edad 
Media, una seleccion de la coleccion de Ranjina y un sumario de la poesia nacional, 
incluso de los poetas mas destacados de la diaspora croata. 

El autor mas representado es Dragutin Tadijanović, con 34 textos, siguićndole Tin 
Ujević con 29 y Antun Branko Šimić con 20 poesias. 

El acad&mico Stamać capitalizo las experiencias de otros antologistas croatas que le 
precedieron, como Šenoa, Badalić, Wiesner, Tadijanović-Delorko, Kombol, Šoljan, 
Pupačić, Miličević, Mihalić, Kokša, Jurica-Petrač, Mijović Kočan, Pejaković, Maroević 
y Mrkonjić. 

Para Stamać, entre todas estas antologias poćticas antes mencionadas, la mas completa 
es el “Libro de oro de la poesia croata" del acad&ćmico Vlatko Pavletić, publicada en 
1970 por Matica Hrvatska. Siendo tan completa que tuvo incluso cuatro ediciones, es 
usada como base para otros trabajos similares. EI acad&mico Ante Stamać, adalid de los 
teoricos croatas de la literatura y eximio poeta, tambićn se baso en la obra de Pavletić 
para realizar su Antologia. 

La Antologia “Desde la antigliedad hasta el dia de hoy" representa la permanencia de la 
palabra croata a traves de los siglos y es el reflejo de la cultura croata en su conjunto. 

SUVREMENI HRVATSKI PJESNICI IZ 
BOSNE I HERCEGOVINE 


Suvremeni hrvatski pjesnici iz Bosne i Hercegovine Željko Ivanković, 
Zdravko Kordić i Krešimir Šego nastupili su u sklopu tradicionalne Matičine 
kulturne manifestacije Tjedan Hrvata iz Bosne i Hercegovine (22. - 27. lis- 
topada 2007.) + Prostor i područje Bosne i Hercegovine, njezino geografsko 
i političko stanje, njezina povijest i imena, suvremenost i starine, paradoksi i 
čvorovi njezine multietničnosti i multikultralnosti istodobno su uznemirujuće 
mjesto žudnje i gorčine, izgubljenosti i nađenosti, racionalnosti, melankolije 
i skepse, prostor istoga i različitoga prema kojem se sasvim sigurno njegovi 
stanovnici, njegovi čitatelji i pisci odnose različito, nejednako 


Predstavljanje trojice suvremenih pjesnika u sklopu Tjedna Hrvata iz Bosne i Herce- 
govine daje nam pravo govora 0 tri različite pjesničke strategije i pisma koja izvana gle- 
dano ne podliježu zajedničkim generacijskim, poetičkim načelima i nastaju iz napora 
traženja vlastitoga jezika. 

Hoću reći njihov napor dosezanja jedinstvenoga pjesničkoga glasa dovoljno je hetero- 
gen i naizgled su sva trojica, kao što su nerijetko i drugi u svijetu pisanja (i čitanja), 
ostavljeni sami sebi i prepušteni traženju prostora i konteksta vlastitom tekstu. No, 
pustolovina čitanja i pisanja ne završava s izborenim pravom na razliku, jer nerijetko 
smo obuzeti i upravljani onim što je već upisano prije nas u tijelo teksta, riječ je, nara- 
vno, o specifičnom interesu prostora i jezika za one koji se upućuju ili su upućeni u 
pustolovinu pisanja. 

Postojeći tekst svijeta obgrljuje nas i uključuje u zadane i poznate kontekste, odupirući 
se našoj namjeri preraspodjele snaga i vrijednosti. Hoću reći da je razumljivo inzisti- 
ranje na pojedinačnosti i jedinstvenosti pjesničkog glasa, ali da su autor i njegov tekst 
uvijek istodobno i sjecište postojećeg i onoga što se zahvaljujući domišljanju i “disci- 
plini mašte", kako god to paradoksalno slamnigovski zvučalo, proizvodi i stvara. 

Ukratko, prostor i područje Bosne i Hercegovine, njezino geografsko i političko 
stanje, njezina povijest i imena, suvremenost i starine, paradoksi i čvorovi njezine 
multietničnosti i multikultralnosti istodobno su uznemirujuće mjesto žudnje i gorčine, 
izgubljenosti i nađenosti, racionalnosti, melankolije i skepse, prostor istoga i različitoga 
prema kojem se sasvim sigurno njegovi stanovnici, njegovi čitatelji i pisci odnose 
različito, nejednako. 

Pjesnici i prostor 

Krešimir Šego (1950.) je pjesnik koji egzistenciju pjesme sravnjuje s opstojnošću 
njezina govornika i neprekidno i jedno drugo podvrgava sumnje, sumnji iz koje iz- 
rastaju slike (zavičaja, djetinjstva...) Pisanje je, dakle, dosluh, približavanje riječima 
i zemlji i iz toga saveza nastaje poezija koja živi od jakih Tiječi i mjesta, gdje sve 
zadobiva na posebnom značenju i specifičnoj težini. Prostor kuće, stećak, brdo, nebo 
ili zemlja postaju temeljna odredišta čovjekova kretanja i postojanja, koje je istodobno 
izloženo promjenama, gubitku središta i otuda napor da se sve to sačuva, zabilježi. 
Cikličnost čovjekova života i njegova sudbinska vezanost za zavičaj, neodvojivost i 
neupitnost takvog odnosa generator se njegove poezije. Nerijetko i autor i tekst za- 
jedno podnose teret te zatvorenosti, nerijetko se osjećaj obveze okrunjuje u temama i 
tematskih čvorištima (kuća, žeđ, opstojnost, pisanje, nebo, zemlja...). 

Poezija Zdravka Kordića (1955.) živi od jedne neupitnosti i na njezinu je govorniku 
da idealu zavičaja (Hrvatske), u svim njegovim značenjima osigura dostatnu cjelovi- 


šić TJEDAN HRVATA 
IZ BOSNE I 





Suvremeni hrvatski pjesnici iz BIH: Željko Ivanković, Zdravko Kordić i Krešimir Šego 
prigodom književne tribine u sklopu Tjedna Hrvata iz Bosne i Hercegovine, koji je održan u 
organizaciji Hrvatske matice iseljenika u Zagrebu od 22. do 26. 10. 2007. 

tost i ljepotu. Izvor za popunu značenja pristiže iz jezika djetinjstva i njegova imagi- 
narija, jer mu se upravo to doba čini neprijeporno i oslobođeno trauma, frustracija koje 
donosi stvarnost i njezina logika. Uloga pjesnika u takvom kontekstu nedvosmisleno je 
određena važnošću njegova čina i važnosti njegove riječi, koja čuva ili stvara “Hrvatsku 
iz snova'. Repertoar figura gradi se iz razvija iz paralelnih i nekad neusuglašenih svje- 
tova, nepostojećih jezika i stvarnosti sna, gdje se pjeva, slavi ili neutješno žali. 

Poezija Željka Ivankovića nastaje iz sraza potpune jednostavnosti, sentencioznosti 
i melankolije pred golemom snagom povijesti koja se neprekidno izlijeva iz vlastite 
kronologije, logike i očekivanog rasporeda stvari. Pjesma je područje monološkoga 
ispovjednog glasa koji referira svome čitatelju “nešto od onoga što jest'. Nešto od on- 
oga što jest! 

Metonimijski odnos spram cjeline, traženje potpunosti u fragmentu, domišljanje i 
dosjećanje nad onim što je zauvijek nepovratno izgubljeno u bitnom određuje spis- 
ateljsku praksu autora, koji se oglašava i poezijom i prozom. Smjeli bismo slobodno 
ustvrditi kako su usprkos različitim formama i načinima njihove izgradnje poezija i 
proza Željka Ivankovića obilježena dopisivanjem teksta u marginu političkoga i sud- 
bonosnoga, onoga što se otelo kontroli razuma ili je upravo podleglo logici koja je pro- 
tiv čovjeka i njegova statusa u svijetu. Paradoks i cinizam, trpkost i ironija, koji izravno 





Književnik i esejist Željko Ivanković zauzeo se za sustavnu prezentaciju hrvatske književnosti iz BiH u Repu- 
blici Hrvatskoj, ali i hrvatske književnosti u BiH 

čine uvod u njegove “priče o ljubavi i smrti' samo su drukčije raspoređeni, ali s potpuno 
istim učinkom kao i zapisi i pitanja u poeziji (zapis o tome kako je smrt navraćala u 
našu kuću, čemu me učio otac?, pitanja o Bogu koji u ovom kraju nikad nije bio...). 
Povijest Bosne referentno mjesto njegova teksta, koja se ponavlja, obnavlja i parafra- 
zira u tekstovima drugih, prethodnika koji su svojim djelovanjem (životom i radom, 
tekstom i molitvom stvarali i čuvali sliku zavičaja, prostora...) Divković, Lastrić, koji 
se prizivaju i iz čije se perspektive govori ponavljaju tekst svoga vremena, ali je ned- 
vosmisleno jasno da je to istodobno upućeno i sadašnjem vremenu usprkos. Pitanja i 
sumnje nad Knjigom, nad tekstom istodobno su i pitanja o sebi, o samom sebi: o statusu 
i opstanku. 

A što je to što doista jest i nije tako sigurno i provjerljivo, nije tako neupitno. Poh- 
vala barbarima, pohvala svijetu bez boga / Boga, Neronu ili Erazmu palimpsestno je 
kruženje oko protagonista disonantnoga povijesnog tijeka, govornik pohvala ravnom- 
jerno i pravolinijski izriče i konstatira “stanje stvari", izmičući u tom obznanjivanju 
pretjeranom emocionalnom svrstavanju. Sva se težina dogodljivog i dogođenog seli 
na stranu čitatelja, koji se krećući preglednim, jasnim planom pjesme sam suočava s 
težinom rečenoga. Povjerenje u njegov iskaz, koji istodobno uključuje znanja i refer- 
ence iz literarno-lektirnog svijeta, opaske iz djetinjstva, stječemo na onim prešućenim, 
naizgled nevidljivim međumjestima odmora, kad se u prizor, sliku uvlači život i ritam 
svakodnevnoga govora, brižne majke i djeca, rimskih trgova... 

Poezija Željka Ivankovića nerijetko se doimlje kao specifičan lirski dnevnik u kojem 
se obnavlja raspored poslova i dana, gdje ozbiljnost i preciznost njegova rada sugerira 
vrijednost zanata i predanost pisanju, ali ništa se manje kroz Titmične, ponavljajuće 
stihove ne obnavlja rasutost, fragmentarnost i zapitanost nad svim onim što je oko nasi 
što nam se događa (izrasta drvo, ponavljaju se brojevi i biblijske godine...) 

Opasno mjesto njegova pisanja je i rekapitulacija života drugih (roditelja), gubitak 
bliskosti s poznatim, zagrizanje u jabuku, spoznaja o vrijednostima koje postoje za 
druge i izvan nas, izvan našega sna, izvan naših moći. Opasnosti da tekst postane 
proglas izbjegava se snagom jezika, koji se nerijetko pita o samo sebi i nadomješta sve 
ono što je izgubljeno u stvarnosti i snu. 

Miroslav Mićanović 


POETS FROM BOSNIA & HERZEGOVINA 


Željko Ivanković, Zdravko Kordić and Krešimir Šego, contemporary Croatian poets 
from Bosnia & Herzegovina appeared in the frame of the traditional Croatian Heritage 
Foundation culture event, the Croatians of Bosnia & Herzegovina Week (22 to 27 Octo- 
ber 2007). Bosnia & Herzegovina, with its geographic and political situation, its history 
and names, its present day and heritage, the paradoxes and knots of its multiethnicity 
and multicultural character, is simultaneously a disturbing place of desire and bitter- 
ness, the loss and recovery of oneself, rationality, melancholia and scepticism, a place 
of similarity and difference towards which its inhabitants, its readers and writers relate 
to differently, unequally. 

Krešimir Šego (1950) is a poet who equates the existence of a poem to the survival of 
its reader and continuously questions both, something from which images of the native 
land and childhood arise... The cyclical nature of human life and its providential bond 
to the native land, the inseparability and unquestionable nature of this relationship is 
the generator of his poetry. 

The poetry of Zdravko Kordić (1955) lives from a certain unquestionability and it is up 
to the reader to ensure the ideal of a native land (Croatia), in the full range of its mean- 
ing, its adequate integrity and beauty. 

The poetry of Željko Ivanković emerges from the clash of complete simplicity and mel- 
ancholy with the massive power of history that constantly flows from our own chronol- 
ogy, logic and expected distribution of things. The danger that the text might become a 
proclamation is avoided by the power of the language itself, which often questions its 
own nature and replaces all that is lost in dream and in reality. 

Resumen 


POETAS DE BOSNIA-HERCEGOVINA 


Los poetas modernos de Bosnia-Hercegovina Željko Ivanković, Zdravko Kordić 
y Krešimir Šego hicieron su aparicićn puublica en el marco de la tradicional mani- 
festacion cultural de la Fundacićn para la Emigracion Croata ,,La Semana de los Cro- 
atas de Bosnia-Hercegovina“ que se llevo a cabo del 22 al 27 de octubre de 2007. 
El area de Bosnia-Hercegovina, su situacion geografica y politica, su historia y sus 
nombres, su modernidad y antigiedad, las paradojas y nudos de su multietnicidad y 
multiculturalismo son al mismo tiempo un lugar inquientante de anhelo y amargura, 
de sensacion de perdida y hallazgo, racionalidad, melancolia y escepticismo, sitio de lo 
mismo y de lo diferente —cualidades hacia las cuales sus lectores y escritores con toda 
seguridad asumen actitudes diferentes, desiguales. 

Krešimir Šego (1950) es un poeta que compara la existencia de la poesia con la existen- 
cia de su locutor y que sin interrupcićn somete a la duda de la cual surgen las ima genes 
de la tierra natal, de la infancia... 

La condicion ciclica de la vida del hombre y el lazo con el cual el destino lo une al ter- 
Tufio que lo viera nacer, lo inseparable y lo incuestionable de tal relacion es el generador 
de su poesia. 

La poesia de Zdravko Kordić (1955) vive de una incuestionabilidad, y es tarea de su 
locutor asegurar para su ideal de pais natal (Croacia) la suficiente perfeccion y belle- 
ZA. 

La poesia de Željko Ivanković nace del conflicto entre una total simplicidad y la mel- 
ancolia ante la gran fuerza de la historia que sin cesar brota de la cronologia, la logica y 
del previsible orden de las cosas. El peligro de que el texto se convierta en proclama se 
evita a fuerza del lenguaje, que no pocas veces se dirige a si mismo interrogativamente, 
reemplazando todo lo perdido en la realidad y en el suefio. 

OTMIČAR ISPUNJENA SNA 


Nikad nije zaboravio vratiti se u jedinu smislenu i stvarnu prtljagu koju je 
1960. ponio u svijet iz Zaprešića: vratiti se u jezik u kojem je pisao, jezik po 
kojem je postojao i jezik kojim je mogao govoriti na sav glas + Boris Maruna 
(1940. — 2007.) izgradio je prepoznatljiv i provokativan lirski rukopis koji 
krase izravnost pristupa temi, narativnost, metrička umješnost, intertekstu- 
alna aluzivnost, humor i ironija 


Pišući knjigu Otmičari ispunjena sna autor Boris Maruna (1940. — 2007.) najviše je, 
čini mi se, dvojio o naslovu. Teško mu je bilo odlučiti o tome je li riječ o ljudima ispun- 
jena ili ne ispunjena sna. Dugo smo o tome raspravljali u redakciji, razmatrajući vari- 
jante o snovima i (ne)ispunjenju kao nečem što je nadilazilo i povod i razlog rasprave. 
San zasigurno nije bio onaj let zrakoplovom koji se jednima učinio korisnim, drugima 
uzaludnim, a treći su ga izveli pred sud i tamo izrekli varijantu koja nije prihvaćala ni 
jedan od razloga leta, ideje, posebnih okolnosti, nesretnih prilika... San je bio Hrvatska, 
Hrvatska u koju su se letači sna mogli vratiti. U tom smislu san je, nekoliko godina 
poslije, bio ispunjen. Ali upravo zbog otmice zrakoplova neki su prekoračili granice 
sna i našli se mimo svega, iza zbivanja, izvan priče. Još je jednom trebalo presložiti san 
i vidjeti gdje se stiglo s ispunjenjem. Boris je dugo dvojio o naslovu i napokon izabrao 
onaj koji se činio najmanje konfliktan. Za druge, a time i za njega. Kad je proza bila 
u pitanju pjesnik u Maruni gušio je silovitost i izravnost. Bio je duboko zamišljen nad 
preciznošću činjenica koje su bile sve prije nego san i koje su vodile na put na kojem 
se san udaljavao. 

U uvodnicima i političkim tekstovima koje je sredinom i u drugoj polovici devedesetih 
godina ispisivao vrlo redovito, Maruna je zaljuljao snove ne bi li iz njih poispadali 
elementi dovoljno čvrsti i utemeljeni da se održe u realnosti. Bio je to Maruna koji 
je iznenađivao one koji su tvrdili da ga poznaju. Ili da su ga poznavali. Mi drugi, koji 
nismo imali ni predrasude ni predživot njegova (i drugih) prekograničnih snova pa 
onda i njihova ispunjenja, bili smo otvoreni za razumijevanje riječi i postupaka čovjeka 
koji je analizirajući prostor u kojem se našao počeo dijalog sa vlastitim snom. Bio je 
javan i dramatičan. 

Bila je to situacija u kojoj smo prvi put susreli one koji su svoje pravo na vlastito 

mišljenje branili i tuđim pravom na mišljenje, a da pri izboru metode nisu preferi- 
rali šutnju, distancu, (samo)izolaciju. Oni su bili ona druga Hrvatska koja je više od 
svojih kriminalaca uvažavala svoje intelektualce, oni su bili letači sna u kojem su se 
domovinski i izvandomovinski hrvatski uspijevali razumjeti i prepoznati. U govoru 
u jednodomni, ili bilo kojem Maruninu uvodniku u dvotjedniku za kulturu pravo na 
drugo mišljenje postalo je politički legitimno istupanje koje je i one što su život prov- 
eli na rubu provalije ponovno vraćalo na rub. Nisu više bili emigranti, ljudi koji stoji 
negdje na putu, koji se spremaju doći i otići istodobno, oni koji se sa sobom susreću da 
se ne bi susreli s drugima, oni koji oprezno stražare nad vlastitom nedorečenošću kako 
ne bi postali dovršena priča tuđeg interesa. Kad je kupio kartu svog konačnog povratka 
Maruna se naslonio na san i uzdrmao temelje vlastite egzistencije. I sebe i nas susreo 
je s činjenicom da na profitabilnim tržištima između ljudskih taština i sanjača, snovi ne 
samo da malo vrijede, nego i gadno smetaju. Zahvaljujući njemu, njegovim uzorima i 
njegovim pozivanjima na autoritete suvremene misli, u Hrvatskoj su prvi put citirani pa 
i prevedeni hispanoamerički teoretičari i filozofi, autori koji su i sami u svojim zeml- 
jama i svom vidokrugu mirili snove i realnost. 
Na Maruninoj smo poeziji naučili ono što je pjesnika emigranta razlikovalo od domov- 
inskih liričara političke provenijencije: za razliku od onih što su se domišljali kako 
riječima premostiti konflikte on je izabirao izraze kako bi lirici dodao silovitost. Samo 
on je legitimno mogao zbirku poezije nasloviti: Upute za pakleni stroj. Njegov je pak- 
leni stroj tinjao u njemu pa iako je takvo što najlakše tvrditi i poprilično teško dokazati, 
ostaje činjenica da je o ovom svijetu mislio kao o prostoru u kojem se utočište udaljava 
od čovjeka na isti način na koji se čovjek nađe napušten od vlastita sna, ili kao što je 
zapisao u pjesmi Ja ne zavidim hrvatskim pjesnicima: 

Ja proučavam eksplozivne naprave i tehnike 

Tražim uzglavlje pod koje bih podmetnuo svoje teoretske 

Spoznaje. 
Za razliku od svih (čast izuzecima) drugih hrvatskih pjesnika, ma koliko se to činilo 
drukčijim, Maruna je uistinu mislio i radio ono što je govorio. U tom smislu eksplozivne 
naprave i tehnike bile su to što u realnosti i jesu, ali su mogle biti i riječi koje su 
eksplozivnost naprava i tehnika uvažavale. Njegovoj poetici nije smetala činjenica da 
se o jeftinom oružju može razgovarati s (govorio je u ljutnji, misleći na neke druge) 
«uvijek dostupnim» Janezom Janšom, kad su oni što mirišu na janjetinu i mladi luk 
žurili na žučne rasprave u Munchen, a onda godinama kasnije stizali s potvrdama o 
tome koliko su sebe uložili u Hrvatsku. Bile su to godine u kojima je jednog dana u 
redakciju stigao faks na kojem je pisalo da podružnica izvjesne stranke u San Diegu 
briše Borisa Marunu iz članstva. Potpisan je bio neki no name iz San Diega, čovjek čiji 
je doprinos povijesti hrvatske kulture u tom potpisu davno zaboravljenog dopisa, kojim 
kao predsjednik stranačkog ogranka s istočne američke obale pokušava nama u Hrvats- 
koj sugerirati kako jedini kojeg poznajemo od svih njih s te Istočne obale zapravo ne 
pripada njima. A tko su oni? Gdje su danas i kako se zovu? 

Uistinu, Maruna se nije ni pronašao ni utopio na istočnim obalama, ma gdje bile. On 
zaista nije pripadao njima jer je bio s nama, jer nikad nije zaboravio vratiti se u jedinu 
smislenu i stvarnu prtljagu koju je 1960. ponio u svijet iz Zaprešića: vratiti se u jezik u 
kojem je pisao, jezik po kojem je postojao i jezik kojim je mogao govoriti na sav glas 
ne plašeći se nerazumijevanja svojih američkih i ostalih interkontinentalnih prijatelja, 
znanaca, žena, slučajnika, istomišljenika i protivnika, lovaca na duše i tijela između 
kojih je taj Tvrd pjevač prepoznao: 

Ali sad sam već negdje tu; tu negdje je i moj 

nejasni cilj 

Ja zbilja nemam razloga da se povučem, a vi 

me ne možete zaustaviti 

Ići ću polako do kraja premda u tome već odavno 

nema nimalo nježnosti. 
Život se uistinu nije pokazao kao nježnost. A otišao je do kraja, do kraja svog sna, 
otišao je preko sna, oprostivši se od Hrvatske u Novoj bolnici u Dubravi, potpomognut 
aparatima za disanje i hranjenje, otišao je šutljiv pred onostranosti, izgovorivši po- 
sljednjih sedamnaest godina sve ono zbog čega je prethodnih trideset proveo lutajući 
svijetom. U međuvremenu izmirivši vlastite snove 1 stvarnost, jer s ljudima tih računa 
nije imao: pjesnici govore za sva vremena i zato je s njima teško biti u dijalogu. Onaj 
drugi glas u tom dijalogu traje koliko i zvuk koji ga nosi. Nijemi pred smrću samo su 
oni koji znaju da su na vrijeme rekli sve, a mnogo toga i za vrijeme bez obzira u koji 
se od snova udaljili. 


Boris Maruna (1940. — 2007.) 

je izgradio prepoznatljiv i 
provokativan lirski rukopis koji 
krase izravnost pristupa temi, 
narativnost, metrička umješnost, 
intertekstualna aluzivnost, humor 
i ironija 

Summary 


HIJACKER OF A FULFILLED DREAM 


Boris Maruna, one of the leading contemporary Croatian poets and politicians, and 
Croatian ambassador to Chile, has passed away (1940 — 2007). 

Boris Maruna was born in 1940 in Potprag, on the southern slopes of Velebit. From 
1949 he lived with his parents and brothers in Zaprešić, and in 1960 he emigrated 
from the former Yugoslavia. In his three decades of emigrant life he lived in five 
countries - Argentina, Spain, the Unites States of America, Italy and Great Britain. 
Thanks to an uncle, a priest and university professor, in June of 1966 he came to 
Los Angeles where he completed studies of Anglo-American literature at the presti- 
gious Loyola University. In Barcelona he completed Hispanic language studies. Un- 
typical of a Croatian political emigrant Maruna mingled with progressive cultural 
circles — he associated, among others, with American cult writer Charles Bukowski. 
He served as editor of the emigrant publication Hrvatske revije (Croatian Review) 
and a number of other prominent magazines including Croatian Emigrant Almanac. 
Maruna published ten collections of poetry and a chronicle entitled Otmičari izgubljena 
sna (Hijackers of a Lost Dream) in which he, as a witness — the official interpreter 
— described the terrorist action in which Zvonimir Bušić in 1976 hijacked an American 
passenger plane with the aim of showing the plight of Croatia in the former Yugoslavia. 
After the transition to a democracy and Croatian independence he re- 
turned to Zagreb and, among other things, served as Director of the Croa- 
tian Heritage Foundation. For the last four years he served as Croatian am- 
bassador to Chile, from where he returned to spend his last days in Croatia. 
He never forgot to return to the only meaningful and true luggage he took with him 
from Zaprešić to the world in 1960: to return to the language in which he wrote, the lan- 
guage whereby he existed and the language in which he could speak out. Boris Maruna 
created a recognizable and provocative lyrical style graced by a direct approach to the 
theme, a skill with poetic metre, intertextual allusion, humour and irony — which has 
earned him a place in Ante Stamać's Anthology of Croatian Poetry - From the Deep 
Past to Our Own Days. 

Resumen 


RAPTOR DEL SUENO CUMPLIDO 


Muri6 Boris Maruna (1940-2007), uno de los mejores poetas modernos croatas, que 
ademas fue politico y embajador croata en Chile. Boris Maruna nacio en 1940 en Pot- 
prag, en las estribaciones australes del Velebit. Desde 1949 vivić con sus padres y sus 
hermanos en Zaprešić, y en 1960 emigro de la Yugoslavia de entonces. Durante tres 
decadas de exilio vivio en cinco paises- Argentina, Espafia, Estados Unidos, Italia y 
Gran Bretafia. Gracias a su tio materno, sacerdote y profesor universitario, en 1960 
lleg6 a los Angeles donde se recibi6 en literatura angloamericana en la prestigiosa Uni- 
versidad de Loyola. En Barcelona se recibio en hispanistica. Lo que es atipico para 
los emigrantes politicos croatas, 61 se movia en circulos culturales progresistas; entre 
otros, cultivo la amistad del escritor Charles Bukowski. Fue redactor de la publicaci6n 
de emigrantes “Hrvatska revija" y de una serie de otros prestigiosos periodicos, entre 
ellos tambićn del anuario “Hrvatski iseljenički zbornik". Maruna publico unas diez 
colecciones de poemas y la cronica “Los raptores del suefio perdido" en la cual, en 
calidad de testigo y traductor oficial, describio la accion terrorista mediante la cual en 
1976 Zvonimir Bušić secuestro un avion de pasajeros con el fin de Ilamar la atencion 
sobre la situacion de Croacia en Yugoslavia. 

Despues de los cambios democraticos y de la independencia de Croacia, volvio a 
Zagreb donde se desempefio, entre otros, como director de la Fundacićn para la Emi- 
gracion Croata. Los ultimos cuatro afios fue embajador croata en Chile de donde Te- 
torno para morir en Croacia. 

Nunca olvido de volver a la lengua en la que escribia, al habla por el cual existia, el 
idioma en que podia hablar con toda la fuerza de su voz. Boris Maruna ha creado una 
letra lirica reconocible y provocativa, embellecida por su modo de acercarse inmedi- 
atamente al tema. 

La agilidad mćtrica, la alusion intertextual y el humor a la ironia son las principales 
caracteristicas que le franquearon la entrada a la “Antologia de la poesia croata-desde 
la antigiiedad hasta nuestros dias" del acad€mico Ante Stamać. 

SAMOZATAJNI PJESNIK S NOVOGA 
ZELANDA 


Pjesnika Franu Pervana susrećemo u prestižnim antologijama poput “Wel- 
lington International Poetry Festival 2004*, zatim vodećem novozelands- 
kom pjesničkom časopisu “Poetry NZ*, koji uređuje poznati izdavač Alistar 
Patterson, čija se izdavačka politika fokusira na predstavljanje talentiranih 
došljaka i najpriznatijih pjesnika iz Novog Zelanda, Australije i SAD-a, što 
je nedvojbeni dokaz Pervanove neosporne umjetničke vrijednosti * Pjesnik 
koji se podjednako vješto izražavao i na hrvatskome i na engleskome jeziku 
Frane Pervan (5. svibnja 1939. Kokorići, Vrgorac - 12. kolovoza 2007. Auck- 
land) bio je član Društva novozelandskih književnika i dugogodišnji član 
Hrvatsko australskoga literarnog i umjetničkog društva u Sydneyju 


Čestim pjesničkim prisustvom u književnim časopisima Novog Zelanda ali i obja- 
vljenim pjesničkim zbirkama, Frank Pervan se tiho i nenametljivo afirmirao kao 
pjesnička osobnost čiji rad treba ozbiljnije vrednovati, ponajprije zbog njegove ne- 
sporne pjesničke kvalitete.! Pervan je pjesnik koji je davno nadišao svoje pjesničke ne- 
spretnosti i početnička lutanja, tako da je svakom svojom novom objavljenom pjesmom 
dokazivao svoje pjesničko sazrijevanje, o čemu svjedoče i brojne pjesničke nagrade.? 
O Pervanu postoje vrlo šturi podaci, što potvrđuje njegovu samozatajnost, unatoč ve- 
likoj predanosti pjesničkom izrazu i uspjesima koje polučuje. Rođen u Hrvatskoj, kao 
dječak odlazi u Novi Zeland. Živio je i radio u Aucklandu, gdje je pisao i objavljivao na 
hrvatskom i engleskom jeziku, a iznenadna ga je smrt zatekla u tom gradu ovoga ljeta. 


! Pervan je međunarodno priznanje zadobio u Velikoj Britaniji: treća nagrada The Strand Literary 
Edition. Neke od njegovih pjesama objavljene su u međunarodnim antologijama u Velikoj Britaniji. 


? Pervan je objavio sedam pjesničkih zbirki, vidi u Kalogjera Branka, Pisci između dviju domovina, 
HFD, Rijeka, 2003., str. 62. 

To bi uglavnom bilo ono najkraće o pjesniku koji iza sebe ima nekoliko vrlo uspjelih 
pjesničkih zbirki i kraćih proznih crtica, te velik broj objavljenih pjesama u brojnim 
književnim časopisima i antologijama. Čitajući Pervana, osjećamo pjesnika koji strast- 
veno i uporno kroz svoje tematski raznolike pjesme intenzivno doživljava i proživljava 
svoje pjesničko poslanje, koje ima svoj cilj - svijet učiniti boljim, svjetlijim, tolerantni- 
jim i humanijim. Pervan je ponajprije istančan lirik, pjesnik izuzetnog smisla za detalj i 
atmosferu, autor niza pejsažnih rima, u kojima možemo potražiti romantičara, idealistu 
i buntovnika. Shodno tome ne treba nas začuditi i poneki haiku stih u njegovom opusu 
koji svjedoči o njegovom istančanom osjetilu za boju, miris i zvuk: 

“Black blizzard 

In the heights of Horizon 

and a smell of snow"? 
Motivi pejzaža vrlo su prisutni u njegovom stihovlju. Oni postoje kao određena scenska 
pozadina, koja ima zadaću stvoriti ugođaj iz kojeg će proisteći stih, ponekad ironičan, 
zajedljiv, ciničan ili pak melankoličan. Pervan ulaže mnogo truda da mu poruka, koju 
šalje čitatelju bude jasna ali i “umotana? u ljepotu određenog krajolika, bez obzira bio 
on “hrvatski? ili “novozelandski: 

“On my way back wind cogged 

weeping footprints of luscious 

lovers, fight the oncoming tide 

under the eyes of the horizon, 

and pity of imagination 

blending back into blue lake 

swirling water".* 
Pjesnik ugođaja, moglo bi se zaključiti, no šarolika lepeza raznovrsnih interesa, na- 
gomilani dojmovi, doživljaji, odrastanje u drugoj kulturi i sredini, refleksije na rodni 
kraj, čine Pervana pjesnika otvorenog za sve izazove svijeta i društva u kojem eg- 
zistira. Unatoč prepoznatljivom šarmu i romantičkoj intonaciji brojnih mu stihova, 
Pervana moramo sagledati i u kontekstu brojnih pjesničkih izazova, koje mu nameće 
svakodnevni život. Tako će se Pervan u nekima od svojih pjesama usmjeriti prema 
tvz. običnom, svakodnevnom životu, gradskoj svakodnevici, devijacijama u društvu u 
svijetu, krizom etičkoga i ideološkoga u čovjeku, osobnom konfuzijom u društvu koje 
prezire, rodnom kraju, ljubavi, politici... Premda ga se prihvaća i određuje kao pjesnika 
“između dvaju domovina? i unatoč tome što objavljuje na hrvatskom jeziku, Pervan se, 
bez ikakve dileme, u potpunosti uklopio u suvremenu novozelandsku književnu scenu, 
koja nije ostala nijema prema njegovoj pojavnosti. 


3 Pervan, Frank, Haiku, Teeth, Horizon Press, 1999., str.28. 

“ Pjesma nosi naslov Towers and Castles; osobno mi ju je poslao g. Pervan s porukom da je predviđena 
za objavljivanje u časopisu Poetry New Zealand. Pjesma jest objavljena u navedenom časopisu u septem- 
bru mjesecu 2006. godine. 

U Pervanovom pjesništvu, onom njegovom dijelu koje se inspirira “starom domovi- 
nom" teško da ćemo naići na patetične izljeve nostalgičnosti, želju za povratkom iliti 
nešto slično. To naravno ne znači da Pervan nije uklopljen u onaj dio novozelandskih 
pjesnika hrvatskog podrijetla koji su emotivno i inspirativno vezani uz Hrvatsku. Za 
Pervana je Hrvatska “mitski Avalon? zemlja u magli dječačkih sjećanja, kobni noćni 
poziv na dan očeve smrti, neobrana smokva u kućnom dvorištu, silina jadranske bure, 
sjećanje na zvukove “njegova zraka i kamena, “njegovih? sela, grada i naroda, neba 
i plavoga mora. Za njega je Hrvatska pozivni broj 00385. Tehničko pomagalo pomaže 
mu čuti šumove, čuti zvukove s one druge strane, “moje strane" naglasit će ponosno. 
Globalist koji ne priznaje granice među ljudima, svjetovima i kulturama 

Sagledan u kontekstu suvremene novozelandske književnosti, u kojoj se javlja kao 
pjesnik i prozaik, Pervan se dokazuje kao moderan, urbani pjesnik, čovjek koji osjeća 
bilo zemlje u kojoj živi i koja mu je temeljem za brojne pjesničke uradke. Pritom tre- 
ba naglasiti da Pervan nije tip pjesnika koji inklinira umnožavanju svojih stihova na 
način kako bi ih imao što više, već strpljivo, mukotrpno i polagano tka fine niti svog 
pjesničkog iskaza, stvarajući osobnu pjesničku poetiku koju izgrađuje i profilira iz 
pjesme u pjesmu. 

Istražujući Pervanove pjesničke tvorevine susrećemo sesbrojnim književnim časopisima 
u kojima se Pervan javljao kontinuirano s jednom ili dvije pjesme, potvrđujući tako 
svoju poetsku nazočnost u sve brojnijoj generaciji novozelandskih pjesnika. Tako ćemo 
njegove pjesme pronaći u antologiji “Wellington International Poetry Festival 2004",5 
časopisu “Catalyst"," zatim vodećem novozelandskom pjesničkom časopisu “Poetry 
NZ", koji uređuje poznati izdavač Alistar Patterson, čija se izdavačka politika fokusira 
na predstavljanje talentiranih “došljaka", pjesnika u razvoju i najpriznatijih pjesnika iz 
Novog Zelanda, Australije i SAD-a.* Biti u ovako probranom društvu dokaz je Perva- 
novog pjesničkog prestiža i neosporne umjetničke vrijednosti. 

Uporni u želji da što cjelovitije sagledamo njegovo pjesničko djelovanje nailazimo 
na “Southern Ocean Review", prvi novozelandski on line međunarodni književni i 
umjetnički časopis koji učestalo predstavlja Pervana, “Valley Micropress", zatim 


5 Koristim elemente iz njegovih “domovinskih" pjesama: The Toll Call, Further, Ta silna jadranska bura, 
Poljupci sluha, objavljene u zbirci Teeth i Zborniku Domovinski smiješak vremena, KLD “Rešetari" - 
Rešetari, Slavonski Brod 2002. 

$ Anthology Wellington International Poetry Festival 2004., ur. Mark Pirie, Ron Riddel i Saray Torres, 
HeadworX, Welington 2004. 

"U broju 4 časopisa Catalyst, iz 2005. godine g. Pervan je zastupljen pjesmama A Metaphor i In and Out 
(dvojezično na engleskom i hrvatskom jeziku), i u broju 3., također iz 2005., pjesmom Treadmill. Catalyst 
je inače respektabilan novozelandski književni časopis u obliku panorame koji izlazi dva puta godišnje. 

š Poetry NZ 33, 2006. godina, Pervan je zastupljen s pjesmom Towers and Castles. 

Southern Ocean Review, International Magazine of the Arts, 2003., godina, Pervan je predstavljen krat- 
kom pričom Colosseum. 

* Southern Ocean Review, International Magazine of the Arts, 2003., godina, Pervan je predstavljen krat- 
kom pričom Colosseum. 


177 


HRVATSKI ISELJENIČKI ZBORNIK 2008., Branka Kalogjera: Samozatajni pjesnik... 





pjesničku ediciju zamjetljive vrijednosti, “Spin? #47! u kome također nalazimo Per- 
vanove stihove," skromnu ali vrijednu antologiju “Aura - The Titirangi Poets", u iz- 
danju Mari Hant, koja također pokazuje interes za Pervana,'? književnu publikaciju 
“Brief? #33 (exile and home), u kojoj zamjećujemo izuzetnu Pervanovu pjesmu To Ton 
Ron Riddel (Celtic Poet), kao i književni časopis “Fresh, u kojem također nailazimo 
na Pervana. 13 
Na osnovi tih pokazatelja možemo ustvrditi da je Frank Pervan nesporno poznato i 
priznato ime ne samo u Novom Zelandu nego i izvan njega. Naime, časopisi koje navodi- 
mo distribuiraju se u Australiju, Veliku Britaniju i SAD, stoga je englesko književno 
priznanje dokaz njegove međunarodne prepoznatljivosti. Pervanovo pjesništvo nosi u 
sebi odlike mislećeg pjesnika, pjesnika koji skrbi nad bližnjim i slabijim, pjesnika koji 
osuđuje, kritizira i voli. Pervan je u prvome redu pjesnik trenutka, koji ima tu sposob- 
nost “uhvatiti onu mističnu ljepotu momenta kao fotografiju a potom ju u obliku slo- 
bodnog stiha isporučiti čitatelju sa svim onim popratnim elementima koji su svjedočili 
tom trenutku - mirisima, boji, zvukovima. Poezija Frank Pervana nosi u sebi dimenziju 
univerzalnosti, kao što se i on osjeća prolaznikom u vremenu, čovjekom bez doma, 
urbanom lutalicom koji bilježi događaje i pojavnosti oko sebe, ironično se osvrćući 
na svoj usud pjesnika. Ironija, sarkazam učestale su komponente njegovog stihovlja. 
Koristeći se njima Pervan izražava svoj prezir prema potrošačkom društvu, politici, 
korupciji, smatrajući ih zlom koje uništava njegovu viziju boljeg svijeta za razliku od 
onog u kojem živi. Osjećaj za ljepotom bitan je činbenik njegovog opusa. Kad uoči lj- 
epotu, ljepotu bilo kakve vrste Pervan reagira kao profinjeni esteta, ne dopuštajući sebi 
da mu taj doživljaj pobjegne". 

“In the blizzard, and a jungle 

Of black lightning, blackened day, 

And a garden of thorns, 


Ah, how beautiful it is 

To see a primrose - and how, 

Encouraging to hear the whistling 

Flame of burning candle 

In the depressive night 

Lone & 

Loneliness...?!* 
Na temelju praćenja Pervanovoga književnog rada, danas njegove literarne ostavštine, 
možemo s ponosom ustvrditi da nas je uz već do sada znane književne djelatnike 


!! Spin #47, ožujak, 2004., nalazimo Pervanove stihove pjesme Class of Clowns. 
! The Titirangi Poets 23, The State of Mind. 

13 Fresh, br. 14., 2005., Sparrow's Tongue. 

'4Pervan, Frank, Teeth, Horizon Press, 1999., str.51. 

hrvatskog podrijetla na Novom Zelandu izuzetno kvalitetno predstavljao i Frank Per- 
van. Premda se radi o pjesniku koji je ustrajno i kvalitetno pisao, u korist Pervanovih 
čitatelja i obožavatelja, možemo još jednom naznačiti neke od temeljnih obilježja nje- 
govoga stvaralaštva. Pervanova se književna djelatnost uglavnom svodi na poeziju, 
premda je pisao i vrlo dojmljive kratke prozne crtice, tematski vezane uz hrvatsko - no- 
vozelandske teme. Poezija mu se kreće od običnih senzualnih ljubavnih motiva, samoće, 
unutrašnjih dilema i preispitivanja, pejsažnih motiva, pa sve do ironično - satiričnih 
stihova u kojima vrlo blizak temama iz područja lica i naličja svakodnevnog života, s 
njegovim bizarnostima, glupošću i otužnom svakodnevicom. Uvjeren da pjesnikova 
riječ ima ulogu prosvjećenja i iskazivanja vjere u bolje sutra, Pervan se ponekad znao 
poigrati i s meditativnim i transcendentalnim, pokazujući da je imao afinitete za ispisiv- 
anjem refleksivne i intelektualističke poezije. 

Bilo bi izuzetno bitno i Pervanovo pjesništvo na engleskom jeziku približiti hrvatskim 
čitateljima, pogotovo mlađoj generaciji, kojoj jezik više ne predstavlja barijeru. U Per- 
vanovim engleskim stihovima naći ćemo vrlo dojmljive i umjetnički vrijedne pjesme 
koje su inspirirane starom domovinom, njegovim bližnjima, motivom emigranta i 
došljaka, socijalnim dimenzijama prilagođavanja, što ukazuje na činjenicu da Pervan, u 
potpunosti inkorporiran u novozelandsku pjesničku jezgru ipak jednim svojim dijelom 
ostaje i pjesnik stare domovine. Samozatajni Frank Pervan pripadao je onoj skupini no- 
vozelandskih pjesnika (i prozaika) hrvatskog podrijetla koji su svoj pjesnički iskaz na 
engleskom jeziku doveli do te mjere da on predstavlja umjetničku poeziju. Autor koji 
za sebe kaže da je građanin Hrvatske i Novog Zelanda “I am a citizen of both Croatia 
and New Zealand" i koji je završio tečaj kreativnog pisanja postao je - ukoliko je suditi 
po njegovom književnom djelu - građaninom svijeta, globalist koji ne priznaje granice 
među ljudima, svjetovima i kulturama. 


Summary 


THE SUBDUED POET OF NEW ZEALAND 


We find the poet Frane Pervan in such prestigious anthologies as the Wellington Inter- 
national Poetry Festival 2004, and in the leading New Zealander poetry journal Poetry 
NZ, edited by well-known publisher Alistar Patterson, whose publishing policy focuses 
on presenting talented immigrants and the most celebrated poets of New Zealand, Aus- 
tralia and the USA. That fact is indubitable proof of Pervan's incontrovertible artistic 
value. A poet equally skilled in expressing himself both in the Croatian and English 
languages, Frane Pervan (5 May 1939, Kokorići, Vrgorac - 12 August 2007, Auckland) 
was a member of the Writers Society of New Zealand and a member of many years of 
the Croatian-Australian Literary and Art Society in Sydney. 

Regarded in the context of contemporary New Zealander literature, in which he was 
present as both poet and prose writer, Pervan proved himself as a modern, urban poet, a 
man who felt the pulse of the land in which he lived and which served him as the basis 
of many poctic inspirations. 

Based on an analysis of the New Zealander literary scene we can assert that Frank 
Pervan was an indubitably well-known and recognised name not only in New Zealand, 
but also outside its borders. The magazines in which we have found the poet Pervan, 
namely, are distributed in Australia, Great Britain and the USA, and a recent English 
literary award is proof of his international acelaim. 


Resumen 


ABNEGADO POETA DE NUEVA ZELANDA 


Pueden encontrarse versos de Frank Pervan en prestigiosas antologias como ,,Wel- 
lington International Poetry Festival 2004“ y en publicaciones especializadas como 
la revista lider neocelandesa de poesia ,,Poetry N.Z“, esta ultima compaginada por el 
conocido editor Alaistair Peterson cuya politica editorial se basa en presentar a talento- 
sos poetas recićn Ilegados, lo mismo que a conocidos poetas de Nueva Zelanda, Aus- 
tralia y Estados Unidos. Este hecho prueba sin lugar a dudas que los valores artisticos 
de Pervan son incustionables. El poeta Frank Pervan (5 de mayo de 1939 en Kokorići, 
Vrgorac - 12 de agosto de 2007 en Auckland), que se expresaba con igual maestria 
tanto en croata como en inglćs, era miembro de la Sociedad Neocelandesa de Literatos 
y durante muchos anos fue integrante de la Sociedad Literaria y Artistica neocelandesa 
en Sydney. 

Visto en el contexto de la literatura moderna neocelandesa donde se desempeno como 
poeta y prosaico, Pervan demostro ser un poeta urbano, un hombre que supo sentir el 
pulso del pais en el que vivia y que uso como tema para muchas de sus realizaciones 
poćticas. 

En base al analisis de la escena literaria neocelandesa, podemos afirmar que el nombre 
de Frank Pervan es conocido y famoso tanto en Nueva Zelanda como fuera de ella. En 
efecto, las revistas en las que hemos hallado el nombre del poeta Pervan se distribuyen 
en Australia, Gran Bretana y Estados Unidos, por lo cual el elogio aparecido Teciente- 
mente en Inglaterra comprueba que Pervan goza de reconocimiento internacional. 

POVRATNIČKA PRIČA I KNJIŽEVNI 
USPJEH EGZILANTA 


Književnik i publicist Drago Šaravanja rođen je 1940. u Lipnu, nedaleko od 
Ljubuškog, odakle se razvija tipičan životopis prognanog pisca na putu od 
Europe do Australije i natrag u domovinu * Uz književni rad Šaravanja je u 
Australiji ostvario uspješnu poslovnu karijeru, a može se pohvaliti, ne man- 
je važnom činjenicom, da je kao devetnaestogodišnji izgnanik iz domovine 
mukotrpnim radom s usporednim školovanjem uspio ostvariti u Australiji 
zavidan status svoje obitelji + Ovih je dana povratnik Šaravanja objavio za- 
nimljivo djelo s autobiografskim elementima koje nosi naslov Na drugoj 
strani vremena 


O hrvatskoj književnosti u egzilu ili hrvatskoj iseljeničkoj književnosti u posljednje se 
vrijeme nešto više govori iako sustavno nije istraživana. Dvojbe o tome pripada li 
ona našoj kulturnoj baštini više ne postoje. Hrvatska iseljenička književnost specifični 
je dio naše književnosti koji je nastajao izvan granica naše zemlje i u drugačijim okol- 
nostima. Termin iseljenička književnost podrazumijeva djela širokog raspona pisaca 
hrvatskog podrijetla koji su rođeni ili žive u nekoj drugoj zemlji i pišu na jeziku te 
zemlje ili na hrvatskom jeziku. Ona je dala niz značajnih imena od Vinka Nikolića, 
Raimunda Kuparea ili Viktora Vide do Antonija Skarmete ili Andresa Moralesa Miloh- 
nica, a u svakom slučaju imamo još dosta toga za proučiti. Među zanimljivim i kod 
nas nedovoljno poznatim piscima iz Australije, uz Karla Kiselija, Antu Glavora, 
Dušku Crmarić-Salečić, Ivanu Bačić-Serdarević, Peru Milostića i još poneke, moram 
istaknuti i Dragu Šaravanju koji je odlučio vratiti se u Hrvatsku i svojim znanjem 
i iskustvom obogatiti našu književnost. Nakon knjige Snowy and Croatians, pred 
nama je zanimljivo djelo s autobiografskim elementima koje nosi naslov Na drugoj 
strani vremena. U romanu od 672 stranice, podijeljenom na tri poglavlja, opisuje se 
jedan iznimno bogat život. 

Radnja prvog dijela događa se u Hercegovini u poslijeratno vrijeme kad Mislav Zvone 
Klesar, glavni junak ove priče, ima deset godina. Kako izgleda njegov rodni kraj 
kaže nam ovaj opis: « Moje je selo šumom i dračem obrastao zaseok. Kroz njega 
teče malo poljce. Oko njega se skitnjile kućice, naherene kao vremešna čeljad, 
čudnih oblika, nesimetrijski postavljene. - U njemu živi šezdesetak radinih i Bogu 
odanih obitelji. Mnogobrojnost hercegovačkih obitelji svodi nas na zaključak kako 
je u njemu, odmah nakon rata, živjelo oko četiri stotine ljudskih duša. Više od pola 
njih mladi naraštaj, onaj ispod petnaestak godina života. Ukažemo li na činjenicu 
da je u Hercegovini nakon rata bilo teško naći muškarca između petnaeste i trideset 
pete godine života, ukazujemo kako stvarnost vremena obavlja nepristran posao, 
govori bolje i jasnije od analitičkih pera». Mislav Zvone ide u školu, otvorenu «za 
seoske potrebe, tvrdili su drugovi. Narodu se činilo da drugovi samo pokazuju sakrive- 
nu stranu svojega vele ocrnjenoga lica». I tako, uglavnom mirno, teče život katoličkih 
obitelji u Hercegovini. Ljudi se često sjećaju svojih poznanika koji su stradali kod Blei- 
burga. Mir seoskog života narušen je kad u selo dolazi učitelj Ranko Planić, Srbin iz 
Čačka, koji se sukobljava s domaćim stanovništvom jer tuče njihovu djecu. Ubrzo 
umjesto omrznutog Planića u selo dolazi novi učitelj, Nikola Šivelj iz Mostara, koji 
prvo odbacuje šibu kao «meru vaspitanja», a zatim se i mnoge druge stvari mijen- 
jaju. Mislav Zvone je odličan učenik, živi u skromnoj, ali sretnoj obitelji koja redo- 
vito ide u crkvu. Njegov je život jednak životu drugih dječaka - pohađa školu, tuče 
se s vršnjacima, sanja o Australiji, dobiva nagrade zbog dobra ponašanja i učitelj ga 
ponekad, kad mu nešto zatreba, šalje u grad. Novi učitelj predlaže da Mislav Zvone 
krene dalje u školu, te nagovara njegova oca da ga pošalje u gimnaziju jer je odličan 
učenik : «Jednom je otac okupio sve članove obitelji oko sinije. Izgledao je ozbiljan i 
zabrinut - u glavi je vagao velike misli. Majka se doimala odsutnom - gledala je 
u zemljani pod pred sobom. Djed je sjedio za ognjištem. Jasenovom je grančicom 
prpao po vrelom lugu i buljio u vatru. Činilo se kao da je i on duhom odsutan. 
Ilije možda samo proživljavao svijet nama mladim stran i nedokučiv». «Ma kakve 
škole - zaboga učo - mi smo seljački živalj. - Škole su za gradsku dicu...» Nakon 
obiteljskog vijećanja, odlučeno je da Mislav Zvone ipak ode na daljnje školovanje 
- obitelj je odabrala da bude svećenik i otac ga vodi u Mostar. Prije puta «doručkovali 
smo kruha, jaja razbijena na tavi i kuhano mlijeko. E, pa ovo ti je život mostarske 
gospode koja guli moga oca, djeda i sve naše susjede, pomislih. U nas je jaje od 
starina bilo velika stvar. I gozba, moglo bi se reći. Kuhano se mlijeko nudilo samo 
bolesnima. Sreća što su sestre spavale, inače bi se kuća napunila jalom koji ubija i 
žalosti.» 

Zanimljivi su opisi seoskog života, odlazak u grad - činjenica koja ne može promaknuti 
susjedima, putovanje kamionom. Na kraju je donesena odluka da Mislav Zvone 
ide u Dubrovnik, u sjemenište. Usporedno sa sudbinom glavnog junaka, pisac pra- 
ti i sudbinu Šime Dobroćuda i njegove obitelji, tj. obitelj buduće supruge Mislava 

Zvone, Zemire. Šime je prijeratni proleter i poslijeratni oficira JNA-e. Oženjen je 
bistrom i prostodušnom Sokolicom koja ,,dobrobiti" revolucije ne prihvaća s tako 
velikim zanosom kao njen Šime. Sokolića prati supruga u njegovoj vojničkoj kari- 
jeri i seli s njim u Zadar gdje saznaje da je trudna treći put - treba se roditi Zemira. 
Pisac vrlo uvjerljivo dočarava atmosferu vremena u kojemu se moglo začas ostati 
bez položaja i života ako se nisu čvrsto poštivale tekovine revolucije: «Druže Šime, 
poznajemo se još iz rata - reče pukovnik Petković. - Skupa smo ratovali i skupa 
do danas dijelili sudbinu vojničkog života u ovim vojarnama. U ljudskom životu, 
baš kao i u svemu drugome, mijene i promjene igraju veliku, možda i najznačajniju 
ulogu. Eto, nakon onoga naučnog debakla u Splitu, vojno je vrhovništvo odlučilo 
da neke oficire razriješi vojnih dužnosti. Mene je zapala nezahvalna dužnost da 
ti ovu odluku priopćim. Žao mi je.» Narodni oficir Šime dobiva mjesto na brodu, 
razriješen je svojih dužnosti čega postaje svjestan kad mu vozač Jovica kaže da je on 
za njega od tog trenutka samo Šime Dobroćud, bez ikakvih titula, i dodjeljuje mu 
rješenje o premještaju. Sokolica je u bolnici - treba roditi. U međuvremenu Mislav 
Zvone dobiva poziv Općinskog ureda za prosvjetu i kulturu i pokušavaju ga vrbovati 
da radi za jednu od tajnih službi, Šime Dubroćud odlazi na brod, a Sokolicu, koja se s 
djecom želi pridružiti suprugu koji je pobjegao s broda i iz Jugoslavije, ispituje UDBA. 
Mislav sudjeluje u studentskim demonstracijama i mora pobjeći iz zemlje. «A što sad, 
moj sinko? - upita majka kroz jedva kontrolirani jecaj. Nema problema - rekoh. 
-Javit ću se kad stignem na cilj.» 





Hrvatsko australski književnik Drago Šaravanja čita ulomke svoje upečatljive proze 

Time završava prvo poglavlje romana koje je zanimljivo zbog opisa jednostavnoga 
seoskog života u poslijeratnom vremenu i sudbine mladog Mislava Zvone kojemu je, 
kao i mnogim njegovim zemljacima, umjesto hercegovačke idile ili odlaska u Za- 
greb o kojemu su svi iz njegova mjesta sanjali, sudbina namijenila odlazak u tuđinu. 
U drugom se poglavlju opisuju događaji u izbjegličkom logoru u Italiji kamo 
dospijeva Mislav Zvone skupa s mnogobrojnim Hrvatima koje su komunističke 
vlasti i njihovi postupci protjerali iz zemlje. U hrvatskoj književnosti gotovo i nema 
opisa događaja u izbjegličkim logorima. O tome smo uglavnom saznali iz po- 
vijesnih knjiga i iseljeničke dokumentacije (Logor Fermo, primjerice). Mislav 
Zvone, sa skupinom svojih znanaca nestrpljivo čeka odlazak u neku zemlju koja 
prima izbjeglice. U Italiji se događaju i ljubavi, susreti sa zemljacima koji odavno 
žive vani, rađaju se nezaboravna prijateljstva. Vlada i oprez zbog ubačenih 
jugoslavenskih špijuna. Tu nisu samo Hrvati - tu su i Srbi i Crnogorci koji 
bježe od mrskog im komunizma. «Ja sam istinski vjerovao da Srbi ne bježe iz njima 
omiljene Jugoslavije. Njima je Jugoslavija ostvaren san o velikoj Srbiji, zašto bi. Nama 
je tamnica iz koje nam je bježati ili u njoj nestati. Tako su mislili i Srbi s kojima 
sam dijelio školske klupe u Zagrebu. Nisu mi to jedan put rekli, uljudno, ali spravom 
mjerom, odmjereno. Jovo je bio zaljubljenik i u majčicu Rusiju. I u komunizam do 
apsolutnih granica. Njegov je otac bio Titov oficir, polupismen tip iz Južne Srbi- 
je...» U očekivanju da odu u zemlju svojih snova, ljudi iz logora rade na imanjima 
Talijana. Neki se zaljubljuju u Talijanke i ostaju s njima u Italiji ili zajedno 
odlaze u neke druge zemlje. U logorima se odvija i politička aktivnost, vode 
se rasprave o komunizmu, Titu, ali i osjećajima. Saznajemo da mnogi u logoru 
čeznu za lijepom Anom, starijom kćerkom Sokolice i Šime koji također čekaju 
vizu. Uz opise logora i iščekivanja odlaska, tu su i opisi talijanskih mjesta, običaja 
malih ljudi koji su istinski prigrlili emigrante. «Napulj je obučen u svečano ruho i u 
šarolikost nacionalnih kostima. Cijeli se grad i cijela okolica slijevaju na mjesto 
slavlja. Staro i mlado, sve je u velikom parku i na rivi koja mota oko Napuljskog 
zaljeva. Igra se, pleše, pjeva, natječe - zemlja gori, zrači ljepotama karnevalskih 
bakljada. U park su postavili i zabavište, pa ljudi probaju svoju sreću na karikama 
na marikama, sa zračnim puškama, vrte se na vrtuljcima, zabavljaju se». 

Nakon boravka u Italiji, stiže dugo očekivano odobrenje da se krene u Australiju. U 
trećem dijelu knjige opisuje se dolazak u novu sredinu, prilagođavanje, naporni rad 
na australskim farmama, nepoznavanje uvjeta u toj zemlji, učenje jezika, nostalgija. 
«I najljepši su doživljaji gorki daleko od rodne grude. Mi to tek sad osjećamo dok u 
prihvatnom logoru čekamo na poslovne ponude. Do danas smo bili zajedno. Mirko, 
Stanko, Jozo, Vinko, svi. Od danas kuda koji, mili moji. Svakoga će nas uputiti svo- 
jim pravcem, svojim putom, pa kako kome bude. Razmišljajući tako, osjećam kako 
me podilaze napasni trnci, kako se spuštaju sve dublje i dublje u moje srce i u moju 
dušu i tamo ostaju da bodu i rovare, siju besanicu i navlače na um oblake opakih 
misli.» 

Emigrante muče nostalgija i neizvjesnost, strah pred nečim novim i nepoznatim, ali 


184 


Željka Lovrenčić: Povratnička priča i književni uspjeh egzilanta 





većina njih uspijeva stvoriti uvjete za pristojan život. Mislav Zvone seli u Sidney. 
I obitelj Šime Dobroćuda prolazi isti put kao i on - nakon logora u Italiji, Australija, 
logor Bonegilla, novi život u Sidneyu, kućenje. I kao što znamo iz priča mnogobrojnih 
hrvatskih iseljenika, novome načinu života najbolje su se prilagodili mladi ljudi i djeca. 
Tako se Šimin i Sokoličin sin Jure ženi Japankom Hiroko, Ante Graziellom, Mislav 
Zvone Zemirom. Šimina obitelj sretno živi u Australiji daleko od UDBA-e, kamenolo- 
ma, ispitivanja, mučenja i osuda na dugotrajnu robiju. Šime je uspio pobjeći od sistema 
za koji se borio i nije skončao u provaliji kao mnogi koji su vjerovali u revoluciju i 
bili odani Titu. U Australiji je i Katica, bivša tajnica u Prekooceanskoj plovidbi. I ona 
je, poput Šime, žrtva koju je komunistički sustav odabrao da bi se spasili neki drugi i 
zato je morala pobjeći » - Ti si, Mislave, mlad čovjek. Ti očito ne razumiješ kako radi 
državni aparat u nas. Ni ja to nisam razumjela tada, imala sam tek dvadesetak go- 
dina iza sebe. Neke situacije, a takva je bila i Ilijićeva u odnosu na Brnića i radni 
kolektiv, ne trpe nikakvu vrstu logičnosti. Što si napravio, što si rekao, s kim si bio? 
To su u nas pitanja iza kojih ne stoji nikakav odgovor, nego ozbiljan prst osude. Po 
onoj s kim si takav si, i Ilijić se osjetio ugroženom ljudskom jedinicom kojoj je na 
neki način trebalo pomoći i osloboditi je grijeha. Mene je zapala uloga spasiteljice. 
Nije na odmet ukazati da me je Ilijić osobno odabrao za tu ulogu». Pisac i dalje opisuju 
sudbinu Šime i Sokolice i njihove djece Jure, Ane i Zemire, prati događaje vezane 
za život naših ljudi u Australiji koji se međusobno druže, osnivaju hrvatska središta, 
nalaze nove prijatelje i svakim danom sve bolje žive u svojoj drugoj domovini. Ali, isto 
tako, još ih zanima zemlja iz koje su morali otići. 

I tu završava saga o jednom životu u poslijeratnoj Jugoslaviji, saga o mladom čovjeku 
koji je, kao i mnogi drugi Hrvati, morao napustiti svoju zemlju jer je u njoj bio 
ugrožen. Pisan čitko i pristupačno, rečenicama koje glatko teku, ovaj je roman za- 
nimljivo štivo o ljudima iz dvije obitelji koje potječu iz istog mjesta i koji, iako 
drugačijih političkih nazora završavaju isto - u emigraciji. Ne radi se samo o 
opisivanju mnoštva događaja: to je djelo svjedočanstvo jednog života i jednoga 
povijesnog razdoblja. Životni put čovjeka koji od bistroga seoskog dječačića 
postaje ugledni građanin Australije sigurno će privući pozornost čitateljstva. U 
hrvatskoj književnosti nema mnogo takvih knjiga. Upravo zbog toga, zbog njene 
liričnosti i poetskih opisa, ali i dokumentarnosti i realističnosti, zbog iskrene 
ljubavi prema Domovini i poštovanja prema zemlji koja je prihvatila mnoge iseljen- 
ike koje su tjerali s rodne grude zbog neprihvaćanja jedne ideologije i drugačijeg 
mišljenja, ili koji su otišli trbuhom za kruhom, izražavam veliko zadovoljstvo 
što je ova knjiga objavljena kod nas i što hrvatski čitatelji imaju prigodu upoznali 
djelić iseljeničkog života u romanu u kojemu ima mnogo autobiografskih elemena- 
ta koji se isprepliću s fikcijom, i čiji je autor, ipak uspio ostvariti san mnogih svojih 
zemljaka - povratak u slobodnu Hrvatsku. 


*Drago Šaravanja - Na drugoj strani vremena, Zagreb, Alfa, 2007., 672. str. 

Summary 


A RETURNEE TALE AND THE LITERARY 
SUCCESS OF AN EXILE 


Writer and publicist Drago Šaravanja (1940) had the typical biography of an exile 
writer on the road from Europe to Australia and back to the homeland. Along with his 
work as a writer Šaravanja had a successful business career in Australia and can be 
proud of the no less important fact that he, as a 19-year-old exile from the homeland, by 
hard work and parallel schooling managed to ear his family an enviable status in Aus- 
tralia. Šaravanja's success in Australia and Croatia is continued by his highly educated 
sons (one in economics, the other in the medical sciences, one in Australia, the other an 
immigrant to Croatia — his father?s land). Returnee Šaravanja has these days released an 
interesting novel with autobiographic elements called Na drugoj strani vremena (On 
the Other Side of Time). Šaravanja's already published works include: the collection of 
poetry Svaka rijeka svome moru teče (Every River Flows to Its Sea) (Sydney, 1993); 
the epic Hrvatska sloboda (Croatian Liberty) (Sydney, 1994); the historical monograph 
Hrvati sa Snježnih planina (The Snowy and Croatians) (Sydney, 1999) — also found at 
the Mitchell's State Library in Sydney. There are the anthologies: Hrvatska iseljenička 
lirika (Croatian Emigrant Lyricism) (1974) edited by Friar Lucijan Kordić; Herce- 
govina (2002) edited by Vjekoslav Boban; the bilingual collection of short stories by 
Croatian writers in Australia Zrcala u sjeni (Mirrors in the Shadow); Writers“ Mosaic 
(1992, 1993, 1996), a collection of short stories by Australian writers; the novel Idemo 
kući (We're Going Home), and now the novel Na drugoj strani vremena. Šaravanja's 
latest novel is a convincing saga of a life that took place in post-war Yugoslavia, a saga 
ofa young man that, like many other Croatians, had to leave his country because he was 
threatened in it. Drago Šaravanja returned to Croatia in February of 2001 after having 
lived abroad for 42 years. 

Resumen 


CUENTO DEL RETORNO Y DEL EXITO 
LITERARIO DE UN EXILIADO 


La biografia del literato Drago Šaravanja (1940), es la tipica biografia de un escritor 
exiliado en el camino de Europa a Australia y de vuelta a la Patria. Junto con su ac- 
tividad literaria, Šaravanja ha realizado en Australia una exitosa carrera de negocios y 
puede enorgullecerse del no menos importante hecho, que habiendo sido un desterrado 
de diecinueve afios, trabajando duro y estudiando con perseverancia, logro alcanzar en 
Australia un envidiable status para su familia. Actualmente, los altamente cultos hijos 
de Šaravanja siguen por el camino del ćxito de su padre en Australia y en Croacia (uno 
en ciencias economicas en Australia y otro en las medicas como inmigrante en Croacia- 
el pais de su padre). En estos dias, el retormado Šaravanja ha publicado una interesante 
novela con elementos autobiograficos intitulada ,,Del otro lado del tiempo“. Las obras 
de Drago Šaravanja publicadas hasta la fecha son: Coleccićn de poemas ,,Cada rio fluye 
hacia el mar“ (Sydney, 1993); la epopeya ,,La libertad croata“ (Sydney, 1994); mono- 
grafias historicas ,,Los croatas de las Montafias Nevadas“ (Sydney, 1999); ,/The Snowy 
and Croatians“ (Sydney, 1999) —que se encuentran tambićn en el ,,Michell's State Li- 
brary“ en Sydney. Las antologlas: ,,La lirica de los emigrantes croatas“ (1974) redac- 
tor fray Lucijan Kordić; Hercegovina (2002) redactor dr. Vjekoslav Boban, seleccion 
bilingiie de cuentos de literatos croatas en Australia, ,JEspejos en la sombra“; seleccion 
de cuentos de escritores australianos ,,Writer?s Mosaic“ (1992, 1993, 1996), la novela 
,,Vamos a casa“ y finalmente la novela ,,Del otro lado del tiempo“. La nueva novela de 
Šaravanja es una impresionante saga de una vida que se desarrolla en la Yugoslavia de 
la postguerra, de un hombre joven que, tal como muchos otros croatas, debe abandonar 
su tierra por encontrarse amenazado. Drago Šaravanja retorn6 a Croacia en febrero de 
2001, despućs de 42 afios de exilio. 

Mira Szaszy (rođena Petričević) zaslužila je titulu 
maorske kraljice dalmatinske krvi na Novom Zelandu 
boreći se za ljudska prava došljaka * Iseljeni Hrvati 
odlazili su iz domovine suprotno svojim osjećajima, 
željama i vrijednosnim nazorima, pa je razumljivo 
što su nastojali zadržati svakovrsnu povezanost s 
domovinom, koja se najjednostavnije može proučavati 
u organiziranim oblicima društvenoga, kulturnoga, 
vjerskoga i političkog iseljeničkog života koji se 
temeljio na hrvatskom nacionalnom identitetu 


Želimir B. Jurčić 


U RUDNICIMA I LOGORIMA KANADE 


Hrvati Vancouver Islanda u Ugljenskome štrajku 1912. — 1914. te akcijama 
zatočenja u Kanadi 1914. — 1918. sudionici su procesa rane kanadske in- 
dustrijalizacije, koja je kao i u drugim krajevima svijeta sa sobom nosila: 
krv, znoj i suze * U Kanadi, na samom početku Prvog svjetskog rata, hrvatski 
useljenici su proglašeni, zajedno s pripadnicima drugih naroda iz tadašnje 
Austrougarske Monarhije - stranim neprijateljima + Engleska, koja je bila u 
ratu s Njemačkom, tih je godina pretvarala u žrtve rata i hrvatske podanike 
Monarhije koji su bili u Kanadi, bez obzira na to što su i njihova domovina 
i rodbina u Hrvatskoj i sami trpjeli pod pritiskom Austro-Ugarske * U to vri- 
jeme mnogi su Hrvati preseljeni na sami rub ledenog područja u koncen- 
tracijske logore ratnih zarobljenika poput Kapuskasing 


Prema Knjizi zapisa poduzeća Canadian Collieries (Dunsmuir) Limiteda iz 1912. 
godine, u mjestu Ladysmithu živjelo je više od pedeset hrvatskih rudara. Bili su to 
većinom mladi, oženjeni muškarci u tridesetim godinama života, dok je njih šestero 
bilo u dobi od pedeset do pedeset pet godina." Gotovo svi bili su zaposleni u rudarskome 
poduzeću Dunsmuir*s Wellington-Extension Collieries* u mjestu Extensionu, jedanaest 
kilometara sjeverno od grada. Te je godine u Odsjeku sv. Nikole (St. Nicholas Lodge) 
bilo sedamnaest članova. Bili su to: Janko Kuljaj, Ilija Kuljaj, Mile Kuljaj, Josip Se- 
belja, Grga Berdik, Alojz Jurkas, Janko Dragelj, John Zbayovsky, Ilija Badovinac, Jure 
Popovic, Daniel Radakovic, Marko Popovic, Janko Brdar, Janko Grubacevic, Janko 
Popovic, Marko Grubacevic te Andrija Putica." Joseph (Joe) Berdick, poznat također 
kao Grga Berdik, hrvatski rudar iz Zagreba“ i dugogodišnji član Odsjeka, primljen je 
u državljanstvo 1911. te se već bio trajno nastanio u Ladysmithu. Njegova su dva pri- 
jatelja Mark (Marko) Radatovich te John Michek (Micik)š u iduća dva mjeseca također 
uzela kanadsko državljanstvo te su, prema Kanadskom zakonu o useljenju, dobili status 
“britanskih podanika po rođenju" (natural-born British subjects). Ne zna se koliko je 
još bilo Hrvata u Ladysmithu koji su dobili državljanstvo. 

Sljedeće su tri godine, od 1912. do 1915., bile ključne u razvoju male ali društveno i 
kulturno rastuće hrvatske zajednice u Ladysmithu. Dva su događaja imala na nju golem 
utjecaj. Veličinom je ona iznimno smanjena za vrijeme štrajka od 1912. do 1914. go- 
dine, najduljega radnoga spora u povijesti Vancouver Islanda, te je dodatno oslabljena 
ratnim godinama, 1914.-1918., kada su Vancouver Island i Kanadu, pod sjenom sumnje 
i uz nepovjerenje kanadske vlade, mnogi njezini članovi, i oni primljeni u državljanstvo 
ioni koji to nisu bili, ili napustili i krenuli put Sjedinjenih Američkih Država, ili se vra- 
tili “staroj domovini", ili su pak proveli nekoliko godina iza žičanih ograda zatočeničkih 
logora smještenih u mjestu Nanaimu i na kopnu. 


Hrvati u Ladysmithu u štrajku 


Od 1912. do 1914. godine Ladysmith se našao usred jednoga od najogorčenijih i povre- 
meno i najnasilnijih štrajkova u kanadskoj povijesti. Štrajk, koji su protiv Dunsmuir Col- 
lieriesa sazvali Ujedinjeni rudarski radnici Amerike (United Mine Workers of America, 
U.M.W.A.), bio je prožet nasiljem i ogorčenošću neviđenima u povijesti toga grada. U 
tome su štrajku suprotstavljeni međunarodni sindikat i ugljarska poduzeća, poduzeća 
i radnici, radnici 1 štrajkolomci, milicija i sudionici javnih nereda, susjedi međusobno. 
Kada su 1913. rudnici nakratko opet otvoreni, neki su se od muškaraca vratili na posao, 
no kuće onih rudara koji su se vratili poslu bile su spaljene i opljačkane. Milicija je 
dovedena kako bi štitila zakon i red. Štrajk je utjecao na živote svih u gradu pa tako i na 
živote članova hrvatske zajednice. 

Kao nepokolebljivi sindikalisti, hrvatski su rudari s rastućim ogorčenjem gledali na 
rad štrajkolomaca dok su se sami mučili sastaviti kraj s krajem s oskudnim štrajkaškim 
plaćama. Štrajkaška je pripomoć bila jedva dostatna za uzdržavanje, posebice rudarima 
s obiteljima. Godinama kasnije George Badovinick (Badovinac) oživio je sjećanja: 

Tri godine moj otac nije uopće radio. Bilo nas je četvero, i prošle su tri godine 
prije nego što je našao drugi posao, dok se nisu otvorila nova radna mjesta, razumiješ. 
Kako smo u to vrijeme živjeli? Ne znam, bila je to muka. Ali ipak nije išao raditi. 
Izdržao je s ostalima. Da. Nešto im je pripomoći stiglo. Od rudara iz Montane, jer su 
ti skupljali novac, razumiješ? Tu su gore slali miljune dolara, znate. Ali cijeli je Island 
štrajkao — Nanaimo i Cumberland, razumiješ. Nije bilo mnogo Hrvata u Nanaimu, oko 
četiri, mislim. Ali u Ladysmithu ih je bilo oko 50 ili 60. Svi iz istoga kraja u Hrvatskoj. 
Bili su svi prilično bliski prijatelji, kao... znate. Kao i za vrijeme štrajka 1912., bilo je 
mnogo neoženjenih muškaraca, razumiješ. I ondje su ostali oko godinu do godinu i 
pol dana — i onda su bez upozorenja krenuli put SAD-a. Neki su otišli u Idaho, neki u 
Montanu te u Colorado. Sve su to bili neoženjeni muškarci. Ali oženjeni muškarci, oni 
pak nisu mogli otići. Njihove su obitelji bile u Ladysmithu, poput moga oca, i drugih, 
pa su izdržali, razumiješ. Hrvati nisu radili za vrijeme štrajka. Nijedan Hrvat. To znam 
sigurno. Hrvati nisu bili štrajkolomci.' 

Pišući u novinama Zajedničar (Fraternalist), glasnik 24 500 članova Nacionalne 
hrvatske zajednice (National Croatian Society, NCS) Janko Grubacevic, tajnik-rizničar 
Odsjeka sv. Nikole, opisuje nevolje koje su i drugi hrvatski rudari doživjeli za vrijeme 
štrajka: 

Prošla je sad već godina i pol od kada je 3 500 ladysmithskih rudara krenulo u štrajk. 
Unatoč tom dugom i ružnom štrajku, stojimo čvrsti i ujedinjeni, i takvi ćemo ostati 
dok se ne potpiše pravedan sporazum između rudarskoga poduzeća i našega sindikata, 
Ujedinjenih rudarskih radnika Amerike. Što se tiče našega odsjeka, imamo jednak broj 
članova kao i prije štrajka. Nema nas mnogo, ali smo ujedinjeni i vjerujemo jedan 
drugomu. Vjerujem da će, čim završi ovaj štrajk, naš odsjek napredovati kao nikada 
prije. Većina su naših članova u Ladysmithu Žumberčani, iz žumberačkoga kraja u 
Hrvatskoj. Od svih nas koji su krenuli u štrajk, nijedan se nije vratio na posao — nitko 
nije išao “skebati" (“scabbing" - štrajkolomiti), i nitko ni ne će dok se ne završi štrajk 
i ne dobijemo ono što tražimo. Međutim, prije nekoliko mjeseci, četvorica hrvatskih 
muškaraca, ... koji potječu iz Like, dovedeni su kao štrajkolomci, a moglo ih je biti 
i drugih čija imena ne znam. Ti ljudi ovdje nikada nisu radili. Izgleda da ih je neki 
bezdušni agent tu doveo pod lažnim okolnostima, kao štrajkolomce. Ti muškarci nisu 
članovi naše organizacije, jer da su to bili, bili bi zasigurno upućeni u ovdašnje pravo 
stanje stvari i znali bi da je sramota boriti se protiv vlastite braće. Izvijestit ću opet kada 
budem imao poticajnijih vijesti. 





Rudari prije štrajka 

Štrajk je imao strašan učinak na djelovanje raznih društvenih i kulturnih organizacija u 
Ladysmithu. Odsjek sv. Nikole nije bila iznimka. Do konca 1912. godine, kao posljedi- 
ca njihove skromne štrajkaške plaće, mnogi su si članovi teško mogli priuštiti članstvo 
u Odsjeku, koji se uskoro našao u krajnjoj novčanoj oskudici." “Dokle budemo na 
štrajku" pisao je Janko Kuljaj, predsjednik Odsjeka središnjice HNZ-a* u Pittsburghu, 
“Želimo biti isključeni iz svih aktivnosti Nacionalne unije jerbo smo u velikoj bijedi. 
“Ne prihvaćamo novih pristupnica u članstvo", nastavlja Kuljaj, “dapače, prisiljeni smo 
isključiti iz članstva neke članove poradi njihovih štrajkolomačkih aktivnosti. Ne ćemo 
trpjeti štrajkolomaca među nama... imena svih poznatih slavenskih štrajkolomaca u La- 
dysmithu trebalo bi objaviti u Zajedničaru, glasilu društva, ne bi li naša braća 1 sestre u 
Kanadi i Sjedinjenim Američkim Državama znali koji su te svrzimantije.** 
Uz nekolicinu iznimaka, stega su, moral i drugarstvo među hrvatskim rudarima 0s- 
tali na vrlo viskokoj razini za sve vrijeme prosvjeda. Poslovi sindikata i osobna pi- 
tanja — to su bile dvije teme o kojima se nikada ne raspravlja ni s kim, nigdje, osim sa 
svojim zemljacima u provjerenim krugovima. Tu je pouku naučio jedan Pinkertonov 
agent (Pinkerton, Allan /1819.—1884./, američki istražitelj. Ustanovio je prvu privatnu 
istražiteljsku agenciju u SAD-u. Bio je na dužnosti šefa Unionističke tajne službe za 
vrijeme Američkoga građanskoga Tata.), unajmljen od krugova rudarskih poduzeća da 
sazna što rudari misle o svojoj radničkoj organizaciji i o vlastitim životima u okolnos- 
tima produžene obustave rada. Agent je ostao praznih ruku u pokušaju iznuđivanja 
podataka od rudara imenom Nanick (Nanić) na jednoj od ladysmithskih ulica: 
Muškarci Ladysmitha izrazito su niži red ljudi i iskazuju osobine koje imaju 
neuki i necivilizirani. Izgleda da su većinom stranci. Pod strancima, ...znači Talijani 
ili Slavonci [Slaveni, op. prev.| ili tomu slično. ...Na dan 14. rujna 1913. godine, u 
nedjelju ujutro u blizini poštanskoga ureda, htjeli smo saznati što misle štrajkaši o 
svojemu sindikatu te kako ide posao na način da razgovaramo s jednim slavonskim 
[slavenskim, op. prev. | štrajkašem imenom Nanick (sic!), ali nismo od njega mogli išta 

na taj način potukli napore prodiranja u njihove tajne.! 

Štrajk, koji je napokon završen u kolovozu 1914., pretvorio je jedan uspješan gradić 
Ladysmith u opustošenu i derutnu zajednicu. Mnoga su poduzeća ugašena i mnogo je 
rudara koji su ga zauvijek napustili. Nema dvojbe da je taj produženi radni spor slomio 
onaj optimistični duh koji je prožimao grad prije 1912. godine." 

Štrajk je jednako tako ostavio dubok ožiljak na malenoj hrvatskoj zajednici u Lady- 
smithu. Njezini su ionako oskudni redovi dodatno smanjeni, jer su brojni muškarci, 
uglavnom oni mladi i neoženjeni, napustili grad u potrazi za poslom drugdje. Oženjeni 
su hrvatski muškarci s velikim obiteljima, uzdajući se kao i uvijek u svoje kućne vrtove 
i u svoje snalažljive načine priskrbljivanja hrane, ostajali ako su mogli naći posla. Neki, 
poput Janka Brdara, nikad i nisu saznali za ishod dugoga, ogorčenoga radnog spora; 
umro je nekoliko mjeseci uoči okončanja štrajka." S odlaskom starijih, dugogodišnjih 
članova iz organizacije, ili umirovljenjem ili smrću, i odlaskom iz grada u potrazi za po- 
slom potencijalnih novih članova na koje se računalo u popuni redova organizacije, rast 
je NCS-a u Ladysmithu zaostao, čak se i smanjivao. Do kolovoza 1914. godine Odsjek 
je sv. Nikole imao manji broj članova nego 1912. godine. Bili su to: Janko Kuljaj, Ilija 
Kuljaj, Josip Sebelja, Grga Berdik, Janko Dragelj, Alojz Jurkas, John Zbayovsky, Ilija 
Badovinac, Jure Popovic, Marko Popovic, Daniel Rajakovic, Janko Grubacevic, Mile 
Kuljaj, Janko Popovic, Marko Grubacevic te Nikola Popovic.“ 

Hrvati iza žice 

Najveći i jedan od najogorčenije osporavanih štrajkova u povijesti Britanske Kolum- 
bije blijedi u usporedbi s onim s čime su se Hrvati Vancouver Islanda suočili u idućim 
godinama. Besmisleno ubojstvo austrijskoga nadvojvode u Sarajevu, u blizini njihove 
hrvatske domovine, pokrenulo je lavinu diplomatskih manevara koja je na koncu 
dovela do rata. Ulazak Kanade u Prvi svjetski rat imao je dramatičnih posljedica, ne 
samo za stotine tisuća onih uvojačenih, nego i za cjelokupno civilno stanovništvo. U 
Britanskoj Kolumbiji, gdje je ksenofobično raspoloženje bilo čak jače nego drugdje u 
Kanadi, budućnost je kanadskih Hrvata postala zamršena i pomućena. Zajedno s 0s- 
talim ljudima s austrougarskih područja koji nisu etnički Austrijanci ili Nijemci, poput 
Bohemaca, Ukrajinaca, Mađara, Poljaka, Slovenaca, Čeha, Slovaka i drugih, mlade su 
se hrvatske zajednice Kanade odjednom našle na krivoj strani, te će u idućih šest godina 
biti metom raznih represivnih mjera. Bit će to hitre i surove mjere, čiji je ishod bio taj 
da je velik broj Hrvata zatvoren iza kanadske bodljikave žice u zatočeničke logore, 
prihvatne postaje, pritvorne centre, pokrajinske zatvore te u brojne vojno-redarstvene 
pritvore koji su ustanovljeni širom zemlje, od Halifaxa do Nanaima. Procjenjuje se da 
je do konca 1914. godine, samo nekoliko mjeseci od početka rata “oko 3 400 stranaca 
zatočeno, gotovo svi zato što su bili siromašni ili zato što se nisu javili lokalnim vlas- 
tima, posljednje iz opravdanoga straha da će se otkriti da su nezaposleni i slijedom toga 
da će ih zatočiti". Tijekom rata je 8 579 muškaraca neprijateljsko-stranoga podrijetla 


195 


HRVATSKI ISELJENIČKI ZBORNIK 2008., Želimir B. Jurčić: U rudnicima i logorima... 





zatočeno u kanadskim zatvoreničkim logorama. Uz to su i 81 žena te 156 djece dijelili 
to zatočeništvo, iako je smještaj za njih bio jedino u logorima kod Vernona i Spirit 
Lakea u Britanskoj Kolumbiji.“ Hrvati Vancouver Islanda među prvima su bili odve- 
deni iz svojih domova te im je imovina oduzeta bez ikakve zakonske procedure, doli na 
temelju odredbe izvedene iz Zakona o ratnim mjerama (War Measures Act). 

Topao je i sunčan dan 28. lipnja 1914. godine pozdravio groficu Sophie Chotek i njezina 
muža, nadvojvodu Franza Ferdinanda, austro-ugarske prijestolonasljednike, za njihova 
svečana posjeta Sarajevu. Veselo je bilo raspoloženje u glavnome bosanskome gradu. 
Gradski su dužnosnici u zgradi poglavarstva, gdje se održavao prijam za znamenite 
goste, klicali zajedno s vani okupljenim mnoštvom dok se kraljevski par spremao na 
kratku vožnju do obližnje vojne baze u Ilidži. Ondje raspoređena austrijska posada od 
sedamdeset tisuća vojnika trebala je održati vojne vježbe u čast uglednih gostiju. Povo- 
rka se motornih vozila polako kretala uskima, ljudima krcatima, gradskim ulicama. 
Kada je na trenutak stala na nasipu blizu mosta koji prelazi rijeku Miljacku, mladi 
je čovjek iskočio iz gomile, izvukao revolver te pucao nadvojvodi u srce. Drugim je 
metkom ubio i groficu. Mladi je atentator uhićen kad je pokušao isprazniti revolver 
u trećega dužnosnika u kraljevskoj limuzini. “Sve se dogodilo tako brzo“, zapazio je 
očevidac. [Ali] “Nadvojvoda nije imao izgleda. Na ulici je bilo sedam ljudi spremnih 
ustrijeliti ga u slučaju da Gavrilo Princip, devetnaestogodišnji prosrpski student-atenta- 
tor, ne uspije u tome." 

Zasigurno ni najsenzacionalističkiji proroci propasti u svojim najluđim fantazija- 
ma nisu mogli predvidjeti da će bijedno političko ubojstvo u dalekome balkanskom 
gradiću, koordinirano od šačice mladih, nepoznatih revolucionara, svijetu priuštiti kr- 
vavih sukoba i revolucija za kakve se dotad nikada nije znalo. Za nešto više od mjesec 
dana od dana atentata, više od deset zemalja kovalo je ratne planove. Dana 28. srpnja 
1914. godine Austro-Ugarska je objavila rat Srbiji. U sljedećih tjedan dana Njemačka 
je pokrenula rat protiv Rusije i Francuske te je napala Belgiju. Dana 4. kolovoza Velika 
Britanija objavila je rat Austro-Ugarskoj i Njemačkoj. Kanada je uskoro slijedila njezin 

primjer. Tisuće su mladih kanadskih muškaraca i žena preplavili centre za novačenje 
diljem Kanade, željni upisati se u vojnu službu.“ Mnogi su krenuli ravno za Englesku 
da bi pristupili vojsci. Ratna se histerija do kasne jeseni proširila četirima kontinentima 
preplavljujući njihovo stanovništvo. 

Dok je rat harao Europom uzimajući neviđen broj ljudskih žrtava i preobrazujući ve- 
likom brzinom zemljovid toga kontinenta, kanadske su vlasti, bojeći se veće unutarnje 
prijetnje svojoj sigurnosti, postale još zabrinutije nad aktivnostima tisuća ljudi koji su 
živjeli u Kanadi, a rođenjem su i podrijetlom s područja izvan granica Britanskoga 
Carstva. Prema kanadskomu popisu stanovništva iz 1911. godine, od ukupne kanadske 
populacije od 7 206 643 ljudi, za dobrih više od deset posto znalo se da su “tuđega 
rođenja". U ovu je kategoriju bilo uključeno i preko pola miljuna “neprijateljskih stra- 
naca", ljudi rođenih u zemljama zaraćenima s Kanadom: 393 320 njemačkoga podrijet- 
la, 129 103 potjecali su iz Austro-Ugarske, 3 880 iz Turskoga Carstva te nekoliko tisuća 
iz Bugarske.' Iako je golema većina tih ljudi već dugo vremena činila dio kanadskoga 
društva te bila primila kanadsko državljanstvo, oko 80 000 neprijateljskih stranaca koji 
nisu bili primljeni u državljanstvo živjelo je početkom rata u Dominionu [tj. u Kanadi, 
kao saveznoj državi i samoupravnome ozemlju Britanskoga Commonwealtha /skupu 
država i ovisnih ozemlja bivšega carstva/, nap. prev.], od kojih je oko 60 000 bilo 
muškaraca vojne dobi — starih dvadeset i jednu godinu ili više — koji su već prošli vojnu 
službu te su mogli biti pozvani braniti državne boje.“ 


Obje domovine trebale su vojnike 


Nakon završetka vojne vježbe vojničkim je naputcima posebno propisano da u slučaju 
da se njihove zemlje uključe u rat, oni će biti obvezni služiti domovini bez obzira na to 
gdje se nalazili. Tako je, primjerice, Konstantin Dumba, austro-ugarski veleposlanik 
u Sjedinjenim Američkim Državama, dao naputak svojemu konzularnom osoblju neka 
podsjeti austro-ugarske građane na njihovu dužnost da se u roku od dvadeset četiri sata 
prijave u konzulate svoje države te da budu spremni pristupiti austro-ugarskoj vojsci.“ 
Slijedeći naputke svoje vlade, u Chicagu je austro-ugarski konzul Hugo Silvestri u svim 
useljeničkim novinama toga grada objavio Proglas zahtijevajući da se “sve osobe mlađe 
od 37 godina ... jave konzulatu te budu spremne krenuti put Austro-Ugarske." Onima 
koji se nisu pokorili naredbi zaprijećeno je da će im se oduzeti imovina te da će njihove 
obitelji u domovini biti izložene progonu. Poziv na službu odnosio se i na građane 
Njemačke i Austro-Ugarske koji su boravili u Kanadi. Kako ni njemačka ni habsburška 
vlada nisu priznavali kanadsku naturalizaciju (primitak u državljanstvo), čak i oni koji 
su uzeli isprave o državljanstvu u Kanadi nisu bili pošteđeni takva poziva. Konzularno je 
osoblje neprijateljskih vlada u Kanadi radilo iz sve snage ne bi li ubrzalo kretanje svojih 
pričuvnih vojnika iz Kanade preko neutralnih Sjedinjenih Američkih Država do Europe. 
* Kako bi suzbile tu prijetnju, kanadske su vlasti ustanovile niz mjera glede pitanja 

neprijateljsko-stranih stanovnika u zemlji čija je lojalnost odjednom postala upitnom. 
Ishod je toga bio da su se tisuće kanadskih useljenika neprijateljsko-stranoga podrijetla 
našle u zatočeništvu te su ratno vrijeme provele u zatvorskim logorima raspršenima 
širom zemlje. Tu su se, osim Nijemaca i Austrijanaca, našli i pripadnici raznih etničkih 
skupina koji su potekli iz kojega od dijelova velebnoga Austro-Ugarskoga Carstva, kao 
što su Česi Bohemci, Rusini, Mađari, Slovaci, Dalmatinci, Slovenci, Hrvati i drugi. 
Vijest o ratu u Europi u rudarske je zajednice Vancouver Islanda stigla iznenadno. 
Prema sjećanju jednoga rudara: 

Moja je obitelj svojedobno svakoga ljeta kampirala u šatoru u zaljevu De- 
parture i tata je radio u rudniku Brechin. U ljeto 1914. godine bila je zabava na imanju 
Loudon u mjestu Wellingtonu i skupina nas došetala je onamo iz zaljeva Departure. 
Postavili su stolce i stolove na velikom dvorištu oko svoje velike sive kuće. Odjednom 
je netko dotrčao iz kuće i rekao: “U ratu smo! U ratu smo s Njemačkom." Bilo je to 4. 
kolovoza 1914.» 

U tjedan dana od objave rata i tijekom cijeloga kolovoza kanadska je vlada uvela 
niz proglasa i Uredaba-u-vijeću usmjerenih na useljenike iz neprijateljskih država. 
Proglas od 15. kolovoza 1914. govorio je da milicija ima ovlasti uhititi bivše podanike 
neprijateljskih država ako pokušaju napustiti Kanadu. Cilj je proglasa bilo zaustavljanje 
useljeničkih kretanja, ponajviše njemačkih i austrijskih časnika i rezervista, preko duge, 
gotovo nečuvane granice sneutralnim Sjedinjenim Američkim Državama. Useljenicima 
njemačkoga ili austro-ugarskoga podrijetla koji su mirno išli svojim poslom izražena 
su uvjeravanja da ne će biti pritvoreni, da ih se ne će ometati te da mogu biti uhićeni i 
pritvoreni samo ako postoji opravdana sumnja da su upleteni ili ih se sumnjiči za kakva 
neprijateljska djela — špijunažu, davanje ili pokušaj davanja podataka neprijatelju glede 
pripreme za rat ili kretanje vojnih postrojba, sabotažu, subverziju, te ako drugima 
pomažu u bijegu — ili ih se zatekne u kršenju bilo kojega kanadskoga zakona, Uredaba- 
u-vijeću ili proglasa.“ Nedugo zatim ovlast milicije da uhićuje i pritvara proširena je 
na dominionsku policiju te na Kraljevsku sjeverozapadnu konjaničku policiju (Royal 
North-West Mounted Police). Predviđene su odrebe po se kojima iz pritvora puštalo 
bilo kojega  neprijateljskoga stranca koji je potpisao Obvezu (Undertaking), koja 
obuhvaća redovita izvješća, poštivanje zakona i strogu neutralnost te suzdržavanje od 
neprijateljskih čina prema Vladi Kanade. Od osobe koja je primila Obvezu zahtijevalo 
se podnošenje mjesečnih izvješća do konca rata na određenim mjestima te, poslije, 
mjesnoj policiji. Na poleđini Obveze navedeno je da nositelj nije podložan ometanju 
toliko dugo dok se pridržava njezinih odredaba, iako je odbijanje kažnjivo zatočenjem 
koje provodi Kanadska milicija (Militia of Canada). Strani pričuvni sastav i bilo tko 
drugi čiji bi odlazak neprijatelju bio od pomoći, smjeli su biti zatočeni; samo oni za 
koje se smatralo da neprijatelju nisu ni od kakve vrijednosti, smjeli su dobiti izlazne 
propusnice.“ Strani su useljenički radnici i posjetitelji natjerani skratiti sve planove 
koje su imali za put u Kanadu, prema Sjedinjenim Američkim Državama ili za povratak 

svojim matičnim domovinama u Europi. Također, u kolovozu 1914. pokrajinska je 
vlada Britanske Kolumbije ustanovila Odjel za strane rezerviste — jedina svoje vrste u 
Kanadi — koja je imala zadatak nadgledati i izvješćivati o strancima u toj pokrajini te 
uskladiti aktivnosti raznih policijskih snaga. Potpukovnik W. Ridgway Wilson imenovan 
je načelnikom novostvorenoga Odjela, a objekti su osigurani od pokrajinske vlade u 
mjestima Nanaimu i Vernonu za pritvor neprijateljskih stranaca za koje je ustanovljeno 
da su prekršili navedena pravila. Za one koji su znali “čitati među redcima*, namjera je 
Zakona o ratnim mjerama, koji je vladi dao široke ovlasti kršiti građanska prava, raznih 
Uredaba-u-vijeću te osnivanja Odjela za strane rezerviste u Britanskoj Kolumbiji, 
bila jasna. Nitko nije bio oslobođen mogućnosti proizvoljnoga uhićenja i mogućega 
zatočenja za najmanje nepridržavanje zakona i propisa. 

Pošto je prvobitna ratna euforija zamijenjena strahom i nesigurnošću, nesumnjivo 
uslijed ranih gubitaka francuskih i britanskih snaga u europskim rovovima, javno se 
mnijenje prema neprijateljskim strancima na Vancouver Islandu ubrzo pogoršalo. “Ne- 
prijatelj je među nama, sugrađani", upozoravale su novine Times Colonist u svojem 
kolovoškome broju, “njih je na tisuće tu među vama. U Kanadi je trenutno najman- 
je 30 000 naših neprijatelja. Nisu to budale, znajte, nego rođeni i školovani vojnici, 
mnogi među njima visoko obrazovani časnici koji poznaju znanost ratovanja do po- 
tankosti te se znaju okoristiti svakom informacijom. Zov je vojničke trube glazba nji- 
hovim dušama, a vojni sastav uzbuđuje svaku žilicu njihova tijela. Ni jedne druge 
otočne novine nisu posve oslobođene sumnje prema novim useljenicima. U članku 
naslovljenu Mi ih ne želimo, novine Ladysmith Chronicle nudile su svojim čitateljima 
sljedeće rješenje glede toga što učiniti sa svim tim Austrijancima, Rusinama, Poljaci- 
ma, Bugarima, Hrvatima i drugim strancima u sredinama u kojima se nalaze: “Treba ih 
masovno deportirati i zamijeniti s novim useljenicima koji dolaze u ovo područje, koji 

su znatno superiorniji, jer su u cijelosti britanski i američki useljenici, ljudi s novcem 
voljni obrađivati zemlju." U kasnijem su broju te iste novine pokazale čisti prezir pre- 
ma vlastitoj stranoj useljeničkoj populaciji, koja je u to vrijeme činila okosnicu radne 
snage toga grada: “Došlo je vrijeme kada bi podanike onih sila protiv kojih ratujemo 
bez iznimke trebalo skupljati u koncentracijske logore te ondje čuvati pod najstrožim 
nadzorom do završetka rata. Slijede i daljnja razmatranja da se, nastave li stvari kao i 
dosad, može dogoditi i nešto gore. 

Niz mjera koje je poduzela dominionska [kanadska savezna, nap. prev.] vlada glede 
kretanja i ponašanja stranaca te sumnjičavost javnosti prema njima, koja je ponekad 
graničila s histerijom, pokazali su useljenicima neprijateljskih narodnosti da iako je 
Kanada udaljena od stvarnih borba, da ta udaljenost nije nužno umanjila neprijateljstvo. 
Bojeći se da bi njihova narodnost mogla biti izvor teškoća i omalovažavanja u nemirnim 
vremenima i mjestima te zbog toga što su Kanađani sa svojim ograničenim poznavanjem 
europske povijesti i zemljopisa bili skloni označiti bilo kojega čovjeka iz srednje ili 
istočne Europe kao neprijateljskoga stranca, stranci neprijateljskih narodnosti poduzeli 
su razne mjere ne bi li ublažili bijes vlade i javnosti koja se odjednom na njih sručila. 
Došlo je do dotad nezabilježenoga broja sudskih prijava za upis u državljanstvo. Članovi 
su se useljeničkih zajednica u pokrajini spremno i bez ustezanja zakleli na vjernost 
Njegovu Veličanstvu [britanskom kralju, nap. prev. |, rekavši da je ovo njihov posvojeni 
dom i da će spremno stupiti u njegovu obranu od bilo koga.“ Dana 9. rujna 1914. 
u samo jednome danu predano je gotovo petsto prijava za primanje u državljanstvo 
kod nadležnoga suda za državljanstvo (naturalization court) u Vancouveru.“ Suci su u 
Britanskoj Kolumbiji, međutim, bili skloni odbijati prijave neprijateljskih stranaca. G. 
H. Thompson, županijski sudac u okrugu Kootenay, smatrao je u jednome slučaju da 
“nema nijedan neprijateljski stranac pravo pristupiti građanskim sudovima u vrijeme 
rata. Njegova su građanska prava privremeno oduzeta.“ Sve u svemu neprijateljskim 
se strancima koji su se prijavili za upis u državljanstvo, to nije odobrilo. Bilo kao 
način izražavanja svoje vjernosti ili sa svrhom zaštite svojih privatnih interesa, za 
neprijateljske strance upis u državljanstvo nije bio izgledan izbor u održavanju njihova 
društvenoga položaja u ratno doba. 





Kamp iza bodljikave žice 

Znatno se povećalo kretanje sezonskih radnika — zakonitim i protuzakonitim načinima 
— preko gotovo nečuvane granice sa Sjedinjenim Američkim Državama. Mnogi u 
pokretu bijahu nezaposleni i osiromašeni neprijateljski stranci, otpušteni sa svojih po- 
slova u Kanadi iz “domoljubnih razloga".“" Državni im je tajnik Bryan jamčio da će se 
s njima u njegovoj zemlji postupiti pošteno, jer se ona drži stroge neutralnosti. Njegov 
je stav bio sljedeći: 

“Sjedinjene Američke Države nisu strana u bilo kojemu sporazumu prema 
kojemu bi se osobe stranoga podrijetla nastanjene u toj zemlji bile prisiljene vraćati 
svojim zemljama podrijetla radi vojne službe, niti ima bilo kojega načina po kojemu 
osobe mogu biti prisiljene služiti stranu vojsku protivno njihovoj slobodnoj volji dokle 
god ostaju u Sjedinjenim Američkim Državama. 


Pokušaji bijega Hrvata u SAD 


Početkom rujna policijska je mreža u Britanskoj Kolumbiji iznjedrila prve žrtve vrlo 
strogih vladinih propisa nametnutih neprijateljskim strancima u pokrajini. Skupina 
je radnika, vjerojatno iz Ladysmitha, vođena čovjekom zvanim Orlich, vjerojatno 
Hrvatom, uhićena u mjestu Sidney, B.C. [kratica B. C. označuje kanadsku saveznu 
pokrajinu Britansku Kolumbiju, nap. prev.|, u pokušaju bijega morskom rutom prema 
neutralnim Sjedinjenim Američkim Državama: 

U utorak 15. rujna 1914. godine, oko 9 ujutro Austrijanac Mike Orlich prišao 
mi je na ulicama Sidneya [B.C.] te me zapitao znam li gdje bi mogao unajmiti brod. 
Činio se uzbuđenim i bio je stranac. Pretpostavljao sam da je želio otići iz zemlje pa 
sam mu rekao da i sim posjedujem brod i da ću mu ga dati u najam te sam ga upitao 
kamo želi ići. Rekao je da želi ići daleko te me pitao gdje mi je brod i koliko je velik. 
Vodio sam ga do obalnoga zida te mu ondje pokazao veliki brod na vezu i rekao mu da 
je taj moj. Pitao me kada mogu krenuti, a ja sam odgovorio “odmah" te ga opet pitao 
kamo želi ići, na što je rekao “do druge strane" [vjerojatno do Sjedinjenih Američkih 
Država]. Rekao je da ih je sve skupa 18 koji žele ići. Rekao sam mu da ću ih prevesti 
za dvadeset dolara. Složio se s cijenom te mi ponudio 5 dolara više, ali sam rekao da 
je 20 dovoljno. Rekao mi je da bih trebao biti spreman krenuti u 6 popodne, kako su ti 
ljudi u Victoriji te da dolaze vlakom koji stiže u Sidney u 6 sati. Rekao sam mu da bi 
njih 9-oro trebalo doći _B.C.E.R-om [Električnom željeznicom Britanske Kolumbije / 
British Columbia Electric Railway] te devetoro Željeznicom V & S [Victoria and Sid- 
ney Railway]. Čim je otišao, sve sam rekao pokrajinskom redarstveniku Macdonaldu te 
sam došao u Victoriju popodnevnim vlakom, i Orlich je bio na tom istom vlaku, ali me 
nije uočio. Kad sam stigao u Victoriju, redarstveniku sam Owensu pokazao na Orlicha. 
% Nedugo zatim još je jedan Hrvat, Mike Ivitch, uhićen u Cloverdaleu,“ te je i skupina 
Austrijanaca uključujući čovjeka imenom Pete Durrowvich, vjerojatno Hrvata, uhićena 
u mjestu White Rocku, zbog namjere nezakonitoga prelaska granice.“ Drugi je pravac 
bijega kojim su se koristili strani državljani da dođu do Sjedinjenih Američkih Država 

išao putem Osoyoose, u Okanaganu. Ovaj je pravac bio popularan jer je carinarnica u 
Osoyoosu bila izolirana i s nedovoljnim osobljem; samo je jedan carinski dužnosnik 
radio na tom međunarodnom prijelazu. Bio je to dug predio otvorenoga krajolika, ot- 
vorenih cesta i putova gdje, prema policijskome izvješću, “nije bilo teško prijeći na 
gotovo bilo koju točku, pogotovo noću?" Potkraj kolovoza 1914. glavni je redarstve- 
nik John Simpson naložio H. J. McDougalu, pokrajinskom redarstvenika u mjestu Fair- 
viewu, B.C., da pod strogim nadzorom drži bilo kojega stranca koji prelazi kanadsko- 
američku granicu, pogotovo Austrijance i Nijemce. “Pokuša li bilo tko od pripadnika 
tih narodnosti krenuti put svojih matičnih država, pritvori ih....?" Nekoliko je Hrvata 
uhićeno u Victoriji u rujnu i listopadu; među njima bijahu Sam Andjelich (rodom iz 
Dalmacije), John Uzelac, S. Babich (rodom iz Kropa u Bosni), Ivan Corak (koji je 
prigodom uhićenja kod sebe imao sedam dolara, dvije džepne knjižice te paket kreme 
za brijanje), Joseph Corak (uhićen s nožem i dvije bilježnice), Karl Kasovich (uhićen 
sa satom, lančićem, bilježnicom te nekoliko spisa), Mike Mataja (uhićen s bilježnicom 
te nešto novca), M. Perich (rodom iz Mostara), George Kolak (uhićen s $248,60 u go- 
tovu novcu), George Vicich (rodom iz Crikvenice), Joe Uremovich (uhićen sa zlatnim 
prstenom, pribadačom, zlatnim satom, duhanom, nožem te $7,40 u gotovini) i Joseph 
Hecimovic. Posljednji je dvojac bio zatočen od Odjela milicije, prvo na zatvorskoj 
farmi Saanich na Wilkinsonovoj cesti, a zatim u zatočeničkome logoru u Nanaimu, 
dok su ostali primorani potpisati Obvezu, prisegnuti vjernost Velikoj Britaniji i Kanadi 
te podnijeti mjesečna izvješća pokrajinskoj policiji u Victoriji.“ Unatoč postroženju 
mjera sigurnosti na raznim graničnim prijelazima te nekim policijskim uspjesima u 
tim operacijama, određeni je broj Hrvata uspio prijeći granicu — navodno po cijeni od 
25 dolara po osobi — na malim brodovima prema Anacortesu ili na malenim morskim 
avionima — te nezapaženo ući u Sjedinjene Američke Države." 

Trudeći se držati korak s kanadskim javnim mijenjem, koje je raspirivalo javnu žudnju za 
odmazdom, akcija identifikacije svih neprijateljskih stranaca pojačana je u jesen 1914. 
Colin S. Campbell, viši policijski inspektor pokrajinske policije u Victoriji, naložio 
je svim policijskim načelnicima u pokrajini da postave Obavijest na vidljivo mjesto 
u svim policijskim postajama, poštanskim uredima te mjestima gdje je vjerojatno da 
kolodvorima i sličnim mjestima, te na drugim mjestima unutar njihova djelokruga koja 
nisu dio neke općine.“ C, G, Allen, načelnik policije u gradu Ladysmithu, postavio je 
Obavijest na uočljiva mjesta, ne samo u svojoj policijskoj postaji, već ju je, s ciljem 
osiguravanja njezine dostupnosti što širem broju osoba, dao objaviti i u novinama The 
Ladysmith Chronicle. Obavijest je glasila: 


Obavijest svim podanicima Njemačke i Austro-Ugarske 


Obavješćujemo vas da su se sve osobe koje su podanici Njemačke i Austro- 
Ugarske, nastanjene u Ladysmithu ili koje u njega ulaze, dužne smjesta pojaviti pred 


202 


Želimir B. Jurčić: U rudnicima i logorima Kanade 





načelnikom policije Grada Ladysmitha, B.C., te ondje ostaviti svoja imena, adrese i 
opis te podnijeti izvješća, dati sve tražene obavijesti i slijediti one upute koje od njih 
zahtijeva ili što ih naloži načelnik policije. Svi su voditelji pansiona u Gradu Lady- 
smithu također dužni načelniku policije Grada Ladysmitha, B.C., dostaviti imena svih 
osoba njemačke ili austrougarske narodnosti nastanjenih kod njih. Nadalje primite na 
znanje da će se poduzeti mjere protiv svake takve osobe, podanika gore navedenih 
zemalja, koja se smjesta ne pokori navedenim zahtjevima. 
U potpisu: C. G. Allen, načelnik policije Grada Ladysmitha, B.C.«" 

Ostatak 1914. godine, dapače za cijeloga rata, Hrvati Britanske Kolumbije bili su dužni 
podnositi vlastima izvješća o svojim kretanjima, zanimanjima i adresama stanovanja. 
Do konca listopada ustanovljen je sustav evidentiranja i zatočenja koji će potrajati 
tijekom cijeloga Tata. Na stotine su hrvatskih muškaraca, među kojima su mnogi go- 
dinama bili nastanjeni u Britanskoj Kolumbiji kao ribari i rudari, bili obvezni pod- 
nositi mjesečna izvješća o svome boravištu. Policijski spisi pokazuju, primjerice, da 
je bilo mnogo rudara na području Nanaima, Ladysmitha i Wellingtona na Vancouver 
Islandu, da se od nekih među njima, koji su bili nekoliko godina u zemlji te prim- 
ljeni u državljanstvo, zahtijevalo da podnose izvješća zajedno s onima neoženjenim 
muškarcima koji su nedavo napustili svoje austrijske postrojbe te koje su i austrijske 
i kanadske vlasti i dalje smatrale pričuvnim vojnicima.“ Prava je namjera Obavijes- 
ti bila nepogrješivo jasna — nepridržavanje njezinim odredbama bilo je kažnjavano 
utamničenjem. I nije trebalo dugo da vlasti pomoću svojih novih propisa dođu do Te- 
zultata. Tako je 35 620 građana neprijateljskih država evidentirano u Kanadi do prve 
polovice veljače 1915. godine — 27 840 Austrougara, 7 410 Nijemaca 1 370 Turaka. 
Ukupan broj muških zatvorenika stvarno zatočenih iznosio je 8 579. Među njima je 
bilo 5 954 Austrougara (Rusina, Slovaka, Čeha i Hrvata), 99 Bugara, 2 009 Njemaca, 
205 Turaka te 312 raznih drugih narodnosti. Uhićeni su posvuda po Dominionu, mnogi 

na granici napuštajući zemlju ili ulazeći u nju, dok ih je 817 primljeno s britanskih 
otoka Jamaike, Barbadosa, Bermude, Svete Lucije i Britanske Gvajane.“ Zatočeni su u 
nekolicinu pritvornih logora: Halifaxu — 156, Kingstonu — 196, Petawawi — 564, Spirit 
Lakeu, u Quebecu — 362, Kapuskasingu, u Ontariju — 400, Lethbridgeu — 35, Bran- 
donu — 220, Vernonu — 63 te Nanaimu — 123 zatočenika.“ Svi su neprijateljski stranci 
u Kanadi popisani do lipnja 1915. godine, a zatim ili zatočeni, ili uvjetno pušteni na 
slobodu, ili im je dano dopuštenje za privremenu odsutnost. 


Zatočenje ratnih zarobljenika - stranaca neprijateljskih narodnosti 


Prema Uredbi-u-vijeću (br. 301) od 6. studenoga 1914., izdanoj pod snagom Zakona 0 
ratnim mjerama, general-bojnik William Dillon Otter, pl., K.C.B., C.V.O., vraćen je iz 
mirovine te imenovan na položaj zapovjednoga upravitelja svih kanadskih zatočeničkih 
operacija. Njegov je glavni stožer bio u Ottawi, odakle je upravitelj podnosio izvješća 
o svome radu ministru pravosuđa. Obveze su Otterova ureda, prema propisima Ure- 
dbe-u-vijeću, uključivale nabavku namirnica potrebnih za uzdržavanja stranaca nepri- 
jateljskih narodnosti koji su zatočeni kao ratni zarobljenici, ishođenje od tih zatočenika 
da rade propisane poslove te skrb za smještaj i prehranu ondje angažiranih vojnih 
postrojba.“ Na raspolaganju su mu bile tri grane policije: Odjel milicije (Department 
of Militia), Kraljevska sjeverozapadna konjanička policija i Dominionska policija, te 
Tajna služba. Da bi se pokrile novčane potrebe, odobreno je izdavanje kredita iz za- 
klade ratnih izvlaštenja. Također u studenome, potpukovnik W. Ridgway-Wilson, ko- 
jega je Pokrajina Britanska Kolumbija već bila ovlastila da proučava Tad i izvješćuje 
o strancima u toj pokrajini, i čiji je glavni stožer smješten u Work Point Barracksu, u 
mjestu Esquimalt, B.C.,*“ kooptiran je među osoblje ureda general-bojnika Ottera. 
lako je ukupan nadzor nad zatočeničkim logorima povjeren Otteru, njegova je odgov- 
omnosti bila ta da “samo vodi brigu?“ o neprijateljskim strancima, a ne i o stvarima 
povezanima s njihovim uhićenjem. Odgovornost za popisivanje stranih neprijatelja i 
njihova uhićenja ležala je na područnim matičnim uredima za neprijateljske strance, 
policijskim jedinicama i, u nekim slučajevima, na drugim za to posebno ovlaštenim 
osobama. U Britanskoj Kolumbiji matični je ured za neprijateljske strance smješten u 
gradu Victoriji. Tako je do početka studenoga 1914. godine konačno na Tazini države 
stvorena nova, standardizirana vojna organizacija za pravilno i ujednačeno upravljanje 
svim akcijama zatočenja u zemlji.“ 

Nekoliko dana od objave Uredbe u vijeću, prihvatna je postaja otvorena u Useljeničkoj 
zgradi u gradu Montrealu, u pokrajini Quebec, i prvi su zatvorenici predani tamošnjoj 
upravi za zatočenje. Drugi red zatočenički logor koji se otvorio bio je u Fort Henryju, u 
mjestu Kingstonu, pokrajini Ontariu. Sljedeći su se logori uskoro otvorili u Petawawaji, 
Torontu i Kapuskasingu, također u pokrajini Ontariu, te u Montrealu i Spirit Lakeu, u 
pokrajini Quebecu. Drugi su, manji, zatočenički logori uskoro pokrenuti u mjestima 

Brandon, Manitoba, Halifax, Nova Scotia, Lethbridge, Alberta i Vernon te u Nanaimu, 
u pokrajini Britanskoj Kolumbiji. Ukupno su osnovana dvadeset i četiri logora i postaja 
širom Dominiona. Svakim je logorom rukovodio zapovjednik, kojemu su pomagali 
pobočnik, časnik opskrbe, liječnički časnik te nešto podređenoga osoblja, primjerice 
časnički namjesnik, narednik opskrbe, narednik satnijskoga ureda, tumač (civil) te nad- 
stojnica (u logorima u kojima su zatočene žene i djece). U manjim postajama i logorima 
nije bilo toliko služba. Za cijele operacije Otter i njegovo osoblje nisu smjeli zaboraviti 
na međunarodne propise Haaške konvencije te su morali ostati u kontaktu s Uredom za 
informiranje Engleske. 

Prvi zatočenički logori koji su osnovani u pokrajini Britanskoj Kolumbiji bili su u Ver- 
nonu (otvoreni 18. rujna 1914. — zatvoreni 20. veljače 1920), gdje je prostrana zgrada 
pokrajinske vlade s okolnim zemljištem od desetrala stavljena u vojnu službu, te na Van- 
couver Islandu, u mjestu Nanaimu (20. rujna 1914. — 17. rujna 1915.), gdje se također 
radilo iz zgrade pokrajinske vlade. Drugi su logori uskoro smješteni u mjestima Revel- 
stoke-Field, Fernie-Morrissey, Edgewood i Monashee-Mara Lake. Nekoliko je logora 
u Britanskoj Kolumbiji radilo tek kratko vrijeme, jer se nastojalo smanjiti potrošnju 
uzrokovanu zatočivanjem te su se logori počeli udruživati i preustrojavati čim je pres- 
tanak početnih pritisaka to učinio mogućim. Za vrijeme tih preuređenja, logor Fernie 
premješten je u mjesto Morrissey, logor Monashee u Mara Lake, a logor Revelstoke 
u mjesto Field. Mnogo je hrvatskih rudara bilo zatočeno u pritvornome centru u Na- 
naimu, koji je radio manje od godinu dana i koji je u ranim ratnim godinama pokrivao 
većinu potreba Vancouver Islanda. Kada je jeseni 1915. Vernon postao središnji stalni 
logor te pokrajine, zatvoren je logor Nanaimo pa su preostali zatočenici premješteni u 
taj i druge logore u unutrašnjosti pokrajine. 

Zatočenički je logor u Nanaimu službeno otvoren 20. rujna 1914. Smješten je u zgradi 
pokrajinske vlade na aveniji Steward blizu križanja s cestom Townsite. Položaj je 

nadgledao morski kanal Newcastle Island te bio okružen jakom žičanom ogradom. 
a Pod propisima koje je ustanovio general bojnik Otter, stražari su u svim logorima 
čuvali ograđeni prostor i zgrade, pratili zatočeničke radne skupine te nadgledali 
zatočeničke smještajne jedinice." Sustav je čuvara i stražara u Nanaimu bio stalno u 
pogonu; njihove su stražaske kućice činile posljednje položaje te ustanove. Stražari su 
bili smješteni u civilnome prostoru, starome poljoprivrednome domu u ulici Machleary, 
oko jedne milje jugozapadno od zatočeničkoga logora. 
Zapovjednik je prostora u Nanaimu bio bojnik A. Rowan iz 6. pukovnije (poznate pod 
imenom Puške connaughtskog vojvode / Duke of Connaught s Own Rifles), milicijske 
jedinice iz Vancouvera, B.C.. Blisko je surađivao s brojnim pokrajinskim i općinskim 
redarstvenim djelatnicima na otoku, uključujući i W. J. Bowsera, državnoga odvjetnika 
Britanske Kolumbije [Attorney-General of B. C.; mjesto državnoga tajnika dio je ov- 
lasti ministra pravosuđa kanadske savezne vlade i ministara pravosuđa vlade saveznih 
pokrajina, nap. prev.], bojnika W. Ridgeway-Wilsona, časnika za zatočeništvo Britan- 
ske Kolumbije, Colina S. Campbella, višega policijskoga inspektora u pokrajinskoj 
policiji Britanske Kolumbije, redarstvenike McDonalda (Sidney), Stephensona (Na- 
naimo), Neena (gradska policija Nanaima), Millsa (Cumberland), Kempa (Ladysmith), 
Friera (Ganges), Kiera (Duncan), te druge nadležne za manja naselja na otoku.'* 
Nekoliko dana prije nego je logor Nanaimo prihvatio svoje prve zatočenike, viši je 
policijski inspektor Campbell odaslao naputke svim policijskim načelnicima u pokraji- 
ni u vezi s troškovima prijevoza zatočenika do logora te o tome kako se pokrajina nam- 
jerava služiti svojim dvama glavnim zatočeničkim objektima. Dio je naputka glasio: 
...vojne će vlasti na sebe preuzeti troškove prijevoza te potrebnu pratnju za sve ratne 
zarobljenike iz raznih zatvora i redarstvenih pritvora [u pokrajini] do zatočeničkih 
logora u Nanaimu i Vernonu; oni iz Vancouvera, New Westminstera, te s otoka idu u 
Nanaimo, a svi oni iz gornjih krajeva u Vernon.?“ 
Na dan 22. rujna 1914., samo par dana od svoga službenoga otvorenja, logor je Na- 
naimo prihvatio svoje prve zatočenike. Bila su to četrnacstorica Austrijanaca i Hrvata 
koje su preuzeli policija i vojne vlasti u Victoriji te pod stražom otpratili do novoot- 
vorenoga pritvornoga objekta u gradu koji se nalazi u središnjemu dijelu otoka.** Us- 
koro im se pridružio nepoznat broj muškaraca, neprijateljskih stranaca, koje je policija 
uhitila na raznim mjestima na otoku i pritvorila, iako su se prema nedavnim saveznim i 
pokrajinskim propisima bili evidentirali." Do studenoga, prema jednom izvoru iz tiska, 
“veći je broj stranaca sada zatočen u tom gradu." Do travnja 1915. broj je zatočenika 
u logoru Nanaimo iznosio oko 90 muškaraca." Taj je broj u sljedećem mjesecu naglo 
porastao, što je prisililo zapovjednika Rowana da zbog prenapučenosti zatvori logor, 
da preraspodijeli višak otočkih zatočenika u zatvore i redarstvene pritvore u Victoriji 
te u zatočenički logor u Vernonu. Sve je lošije stanje na ratištu te je nova, stroža poli- 
tika prema neprijateljskim strancima u pokrajini imala izravan utjecaj na taj nagli i 
dramatični porast broja zatočenih neprijateljskih stranaca na Vancouver Islandu. 

Loša ratna godina za Kanađane 


Europska je kampanja 1915. godine digla sile Osovine do vrhunca njihove vojne sreće. 
Ruska se vojska bila u povlačila, Poljska je išla putem Belgije, Srbija je pokorena, a 
talijanski je napad protiv Austrije dao neznatne plodove. Napadi francuskih, britanskih 
i kanadskih snaga posvuda su odbijeni. Gubitci su bili golemi na sve strane. Dajući 
visok publicitet hrabrim i junačkim naporima Kanađana u bitci kod Ypresa, tisak Van- 
couver Islanda redovito je donosio dugi popis gubitaka koje su Kanađani pretrpjeli u 
tom krvavom napadu. Naslovi poput “I dalje naši ranjenici", “Popis časnika ubijenih 
U bitci sjeverno od Ypresa," “Popis gubitaka i dalje raste," “Još jedan dug popis gubi- 
taka", koji su donosili popise muškaraca s Vancouver Islanda palih na ratištu," duboko 
su ganuli čitatelje i izazivali njihovo strahopoštovanje. Svijest o zbivanjima na Tatištu 
povećana je osobnim pismima primljenima od momaka iz rovova ili logora za ratne 
zarobljenike u Njemačkoj. U pismu svomu bratu Joeu, Jack Lapsansky, sin iz brojne 
hrvatsko-kanadske rudarske obitelji iz Ladysmitha, pisao je o strahotama rata te o gu- 
bitku svojih dobrih prijatelja u rovovima Europe:i 

Obavio sam osjetljiv zadatak sinoć pa sam napisao pismo gospođi Parks obavještavajući 
je o smrti njezina sina Henryja, jadna žena mora da je strašno slomljena srca, jer znam 
sam kako se osjećam. Jadni je Henry sa mnom Tadio u Courtenayju nekoliko godina 
te tada došao dole do Vancouvera i sa mnom je stupio u vojsku, pa zajedno vojujemo 
od tada. Jednu stvar znadem, brate, sljedeći put kada budem u bliskoj borbi s tim 





Štrajkaši odlaze u zatvor 

kukavičkim vragovima, jao njima. Jedino se Bogu molim da me poštedi do trenutka kad 
ću imati to zadovoljstvo bajunetom ubiti njih šestero. Da, Joe, zadovoljstvo je skončati 
ih, jer je to najgori neprijatelj kojega smo ikada imali. Znaš, Joe, bilo je prilično teško 
vratiti se ovamo i saznati da su mi mnogi drugovi otišli s ovoga svijeta, ali Tat je rat i 
nisu mogli umrijeti boljom smrću. Tvoj dragi brat Jack." 

Takva su pisma mnogima razotkrila strahote sukoba koju su njihovi voljeni doživljavali 
na drugoj polovici svijeta, u Europi. Patnja prouzročena gubitkom rođaka u rovovima 
izazivala je duševnu bol kod stanovništva Britanske Kolumbije koja je često nalazila 
svoj odušak u osveti nad neprijateljskim strancima koji su bili pri ruci. 

Još jedan događaj koji je doveo strpljenje pučanstva Britanske Kolumbije do granica 
izdržljivosti te ih čak natjerao na izravno djelovanje protiv austro-njemačkih državljana 
u Victoriji i u drugim dijelovima pokrajine, bilo je potapanje Lusitanije, velikoga 
putničkoga broda poduzeća Cunard, 7. svibnja 1915. Pogođen torpedom njemačke 
podmornice u kanalu St. George, s južne obale Irske, a na putu za Liverpool, taj je 
luksuzan putnički brod potonuo u samo osamnaest minuta. Od ukupno 1 959 putnika 
i članova posade, tri su petine poginule u toj katastrofi. Desetak je ljudi iz Victori- 
je potonulo zajedno s brodom, među njima i poručnik James Dunsmuir (sin Jamesa 
Dunsmuira, bivšega zamjenika namjesnika) [lieutenant governor, izvršni dužnosnik 
kanadske pokrajine kojeg imenuje vrhovni namjesnik / governor general ; nap. prev. |, 
koji je bio na putu za ratište s Kanadskim konjaničkim puškama (Canadian Mounted 
Rifles), pukovnijom koja je obuku prošla u Victoriji." Bijes i zapanjenost koju je izaz- 
vao taj ratni čin prohujali su diljem svijeta. I ljudi Britanske Kolumbije s gnjevom su 
i nevjericom reagirali na taj vrhunski skandal. “Ljudima izvan Njemačke nikada nije 
palo na pamet da bi našli ikoga voljna izvesti tako strašan zločin", pisalo je u novinama 
Colonist."" Vijest o njemačkome činu na otvorenome moru prelila je čašu strpljenja 

te zapalila osjećaje nekih ljudi u Victoriji, koji su smjesta poduzeli korake ne bi li po- 
ravnali svoje osobne račune protiv Nijemaca i drugih neprijateljskih stranaca u tome 
gradu. U subotu, 8. svibnja 1915., rulja od gotovo 300 protunjemačkih prosvjednika 
nahrupila je u Blanshard Hotel, zahtijevajući od pipničara da izvoli odmah pokazati 
Union Jacka [Britansku zastavu, nap. prev.|. Taj je hotel, smješten na jugozapadnome 
uglu ceste Blanshard i Johnson, prije nosio ime Kaiserhof, kojim su se i dalje koristili 
članovi gradskoga Kluba Nijemaca koji su navraćali u hotel te u njemu često orga- 
nizirali skupove i okupljali se u posebnim prigodama. U metežu koji je uslijedio, ta je 
nemirna gomila razbila jedan od prozora od pločastoga stakla na šanku te je, raspaljena 
napitcima sa šanka, nastavila uništavati prostorije hotela. Gotovo je 500 izgrednika 
rastavilo hotel, dok je gomila za koju se procjenjuje da je iznosila 2 000 do 3 000 osoba, 
promatrala i usmeno podržavala to razaranje, pjevajući Rule Britannia (Vladaj, Bri- 
tanijo) i druge domoljubne pjesme. Taj se ispad, od tada poznat kao “izgred Lusitania", 
smirio tek dolaskom vojnih i civilnih vlasti.“ Gubitci Blanshard Hotela procijenjeni su 
na između deset i petnaest tisuća dolara. 

Bilo je prosvjeda u drugim dijelovima grada te su poduzeća za koja se znalo da su im 
vlasnici Nijemci pretrpjela znatne štete: Simon Leiser tvrdio je da je pretrpio gubitke 
od trideset tisuća dolara, gubitci Mosesa Lenza bili su između deset i petnaest tisuća, a i 
manje tvrtke kao što su The Phoenix Brewing Company (Pivovara Phoenix), prostorije 
Kluba Nijemaca, poduzeća Pither and Leiser, Popham Brothers (Braća Popham), te 
poduzetnici E. F. Geiger i Max Kilburger, također su pretrpjele znatne štete." Ne bi 
li smirio stanje u gradu, koje je po svemu sudeći izmaklo nadzoru unatoč pojačanim 
mjerama sigurnosti, gradonačelnik je Victorije Alex Stewart 10. svibnja nametnuo 
Zakon o izgredima, zahtijevajući od “svih stanovnika Victorije da ostanu u svojim 
domovima ili na radnim mjestima. ..dok ne popusti javno uzbuđenje". 

Potonuće je Lusitanije, međutim, imalo i drugih posljedica za neprijateljske strance na 
Vancouver Islandu. lako je siledžijska protunjemačka rulja maknuta s ulica Victorije, 
bez sumnje opomenuta upozorenjem gradonačelnika Stewarta da će protiv izgrednika 
biti poduzete zakonske mjere, stavovi su građana i zajednice širom pokrajine krenuli 
nagore — postali su krući. Zahtijevalo se i od pokrajinske i od savezne vlade da po- 
duzmu mjere glede zatočenja neprijateljskih stranaca ili, u nekim slučajevima, da ih se 
izbaci iz zemlje u cijelosti. 

U danima koji su slijedili nakon izgreda Lusitania, u nastojanju da dokaže svoju odan- 
ost i da sačuva svoja poslovanja, tvrtka za tvrtkom u Victoriji i na otoku oglašivala je 
kako ne zapošljava radnu snagu neprijateljskih stranaca — ako su kod njih bili zaposleni, 
u nekim su im slučajevima davali otkaze — te da tvrtku vode isljučivo Kanađani ili 
Britanci."“ Građani Oak Bayja, nakon podugog sastanka u toj viktorijskoj općini, odas- 
lali su Dominionskoj vladi u Ottawi nekoliko zaključaka kojima su tražili izgon svih 
neprijateljskih stranaca iz Kanade ili njihovo zatočenje za trajanja Tata, te ukidanje svih 
dosad izdanih potvrda o primitku u državljanstvo." Gradsko je vijeće Sjevernoga Van- 

couvera također zatražilo zatočenje svih neprijateljskih stranaca do konca rata, kao i 
trenutnu zapljenu i prodaju njihova vlasništva." Engleski-govoreći rudari Coal Creeka 
i Fernija, B.C., zaposleni kod velebnoga poduzeća Crows Nest Coal Company, pri- 
jetili su štrajkom ako se ne otpuste svi rudari neprijateljski stranci. Dio je rudarskih 
zaključaka poslanih i pokrajinskoj i saveznoj vladi, glasio: “Mi smo kao Britanci i 
drugi nestranci, voljni raditi i radit ćemo, ali ne pod sadašnjim uvjetima, to će reći, s 
neprijateljskim strancima." Popuštajući pred zahtjevima svojih anglokanadskih birača 
da napravi nešto konkretno glede neprijateljskih stranaca u pokrajini, državni je odv- 
jetnik Britanske Kolumbije, W. J. Bowser, otputovao do Ottawe i uspio ishoditi privolu 
Dominionske vlade za zatočenje neprijateljskih stranaca zaposlenih u ugljenokopima 
pokrajine Britanske Kolumbije. “Zahvaćen tom naredbom“, pisale su novine Colonist, 
“bit će znatan broj muškaraca, Nijemaca i Austrougara, jer ih je dosta zaposlenih u 
ugljenokopima na Vancouver Islandu". U nekoliko sati od uvođenja nove vladine 
politike velik je broj rudara neprijateljskih narodnosti, i samaca i oženjenih, odstranjen 
iz ugljenokopa na području mjesta Bevan, Cumberland, Extension, Ladysmith, South 
Wellington, Union Bay i Nanaimo, te su odvedeni u zatočeništvo." Prema popisu ne- 
prijateljskih stranaca u to vrijeme zaposlenih u rudnicima Vancouver Islanda, te onih 
koji su primili socijalnu pomoć u mjestima Ladysmith i Extension 

...bilo je 17 neprijateljskih stranaca na popisu socijalne pomoći u Lady- 
smithu i Extensionu, 12 bijahu neoženjeni, te 1, oženjen čovjek, koji je bio primljen u 
državljanstvo 1907. 23 rudara, neprijateljskih stranaca, radilo je u rudnicima u Lady- 
smithu i Extensionu, od kojih 12 bijahu neoženjeni, od kojih su dvojica već primljeni u 
državljanstvo, te je i osmero oženjenih muškaraca bilo već primljeno u državljanstvo. 
U South Wellingtonu je radilo 27 muškaraca neprijateljskih narodnosti, od kojih 13 
bijahu neoženjeni. Među ovima bijaše samo jedan Nijemac koji je već primljen u 
državljanstvo.“ 
Među više od 60 muškaraca uhićenih u policijskim racijama protiv neprijateljskih stra- 
naca u otočkim ugljenokopima u svibnju 1915., bilo je i nekoliko hrvatskih rudara 
uključujući Vukosica, braću Pavic, Sverka, Nordolskog, Trinku i druge. Neki su bili 
oženjeni te imali djecu." Dvojica, dugogodišnji članovi Odsjeka sv. Nikole u Lady- 
smithu, Janko Dragelj i Josip Sebelja, također su uhićeni u to vrijeme. 
Među razlozima tada danima za zatočenje tih muškaraca bilo je i stvaranje slobodnih 
radnih mjesta za “prave britanske podanike čije su obitelji i domovi u ovom okrugu". 
> Do sredine rujna 1915., a zbog prenapučenosti logora u Nanaimu, zapovjednik je 
logora Rowan bio prisiljen preraspodijeliti prevelik dotok otočkih zatvorenika — oko 
115 neprijateljskih rudara — do zatvora i pritvornih centara u Victoriji te u zatočeničkim 
logorima u Vernonu, Revelstoke-Fieldu, Fernie-Morriseyju, Edgewoodu i Monashee- 
Mara Lakeu.« U jesen 1915. Vernon je postao središnji i trajni logor u pokrajini, ne- 
prikladan je i prenapučen logor u Nanaimu zauvijek zatvoren (17. rujna) te je preostalih 
oko 120 zatočenika ili premješteno do toga i do drugih logora u unutrašnjosti pokrajine 

ili su ih vlasti, osim onih koji su smatrani najopasnijima, uvjetno pustile na slobodu na 
rad u privatnim tvrtkama.“ Na zahtjev državnoga odvjetnika Bowsera, ugljenska su se 
i želježnička poduzeća suglasila ponovno zaposliti neke nezaposlene rudare. Bowser je 
bio željan skinuti te muškarce, posebice glave obitelji, s popisa socijalne pomoći.“ Oko 
30 ljudi, uključujući Hrvate Smiljanica, Maricha, Lukanicha, Borovicha, i druge, našlo 
je posla u poduzeću Canadian Collieries u Extensionu, dok su se ostali preselili u mjesta 
Field i Winnipeg gdje su radili za željezničko poduzeće Canadian Pacific Railway. 

A bilo je i onih koji su, radije nego se suočiti s neizvjesnom budućnošću u Kanadi, 
odlučili “pakirati kovčege? i vratiti se “staroj zemlji". U listopadu se 50 do 60 rudara iz 
Ladysmitha i Cumberlanda pridružilo skupini od preko 200 ljudi u Vancouveru za put 
do Europe. Upitan zašto, jedan je hrvatski povratnik odgovorio: 

Zašto odlazim? No, što mi je ovdje raditi? Gledaj, došao sam u ovu zemlju da pobjeg- 
nem od gospodarskog i političkog izrabljivanja u domovini. Došao sam ovdje raditi 
za bolji život, i pomoći u izgradnji ove zemlje. Umjesto toga, gotovo preko noći, i bez 
ikakve moje krivnje, prezren sam, sumnjiv, diskriminiran, i, gore od svega, bez suds- 
kog procesa ili ičega, zatočen u zatvor i tretiran kao kriminalac. Što sam učinio da to 
zaslužim? A sada smo prvi kojima se dijeli otkaz i zadnji koje se zapošljava. Odlazim, 
dogodilo se što mu drago.“ 





Spomen - ploca u Nanaimu 

Summary 


IN CANADIAN MINES AND 
CONCENTRATIONS CAMPS 


At the focus of the author's attention is a group of Croatian emigrants from the great 
emigration wave of the late 19%h and early 20th century — which devastated many 
Croatian regions and populated many countries around the world, including Canada. 
They arrived initially as fishermen on the Pacific coast, subsequently as builders of the 
Trans-Canada Railway, bringing with them a wealth of experience gained in Austria 
and Croatia, then as lumberjacks and miners. We find our first miners from Croatia and 
Bosnia & Herzegovina in the coal mines around Nanaimo, Wellington, Ladysmith and 
Cumberland. With the construction of a railway line that spanned Canada in the 18905, 
mines began to sprout up around what was then the port of Prince Arthur (later Port 
Arthur, and now Thunder Bay) on the shores of Lake Superior, and subsequently in the 
area around Sudbury, and to the north around what are now Cobalt, Kirkland Lake and 
Timmins. The watershed in the relation toward a possible repatriation and the organisa- 
tion of more permanent Croatian emigrants was certainly World War I. First of all, all 
dreams of returning were dashed with the rise to power of the Greater Serbian royal 
regime. Besides that, at the very outbreak of war Croatian immigrants were, together 
with the members of other nations from the territory of what was then the Austro-Hun- 
garian Monarchy, proclaimed “foreign enemies". Many Croatians, especially those of 
Port Arthur, Fort William, Sault Ste. Marie and Shumacher, were rounded up in the 
midst of the winter of 1914 and herded into closed and cold rail wagons and transferred 
to the very edge of the permafrost region, some 500 kilometres to the north of Sudbury, 
to the Kapuskasing prisoner of war camp, from which the later settlement of the same 
name developed. England, who was at war with Germany, turned the Croatian subjects 
of the Monarchy who were in Canada into victims of the war, regardless of the fact that 
their own homeland and relatives in Croatia were themselves suffering under the heel 
of Austro-Hungary. In the Coal Strike of 1912-1914 and the internment operations car- 
Tied out in Canada from 1914-1918 the Croatians of Vancouver Island were actors in 
the process of Canada's early industrialisation, accompanied as it was in other parts of 
the world with blood, sweat and tears. 

Resumen 


EN LAS MINAS Y EN LOS CAMPOS DE , 
PRISIONEROS DE GUERRA DE CANADA 


E! autor centra su atencićn sobre un grupo de emigrantes croatas pertenecientes a la 
gran ola migratoria de fines del siglo 19 y comienzos del 20, que dejo desiertas mu- 
chas regiones croatas y en cambio poblo a varios paises del mundo, entre ellos a Ca- 
nada. Dichos emigrantes primero llegaban como pescadores a las costas del Pacifico, 
despućs como constructores de la via trans-canadiense trayendo mucha experiencia en 
ese oficio de Austria y Croacia y mas tarde como hacheros y mineros. En Canada, los 
primeros mineros croatas provenientes de Croacia y Bosnia-Hercegovina se emplearon 
en las minas de carbon de Nanaimo, Wellington, Ladysmith, y Cumberland. Con el 
tendido de la red ferroviaria y la aparicion del ferrocarril en Canada, a partir de 1890 
comenzaron a surgir minas alrededor del antiguo puerto de Prince Arthur (mas tarde 
Port Arthur y ahora Thuder Bay) en las orillas del Lago Superior, luego en las inme- 
diaciones de Sudbury y mas al norte en proximidades de las localidades actuales de 
Cobalto, Kirkland Lake y Timmins. La Primera Guerra Mundial provoco el punto de 
inflexion con respecto al retorno y al aflujo organizado de emigrantes croatas. Prim- 
ero, todos los suefios de retornar a la Patria se vieron abruptamente frustrados con la 
subida al poder del regimen monarquico granserbio. Ademdas, ya desde el comienzo de 
la Primera Guerra, los inmigrantes croatas junto con los integrantes de otras naciones 
procedentes del antiguo Imperio Austro-Hungaro, fueron catalogados como “extranje- 
ros enemigos". Muchos croatas, especialmente de Port Arthur, Fort William, Sault Ste. 
Marie y Schumacher fueron recogidos y en medio del invierno de 1914 fueron cargados 
en vagones ferroviarios frios y cerrados y transportados a la misma frontera del ter- 
ritorio glacial a unos 500 kilometros al norte de Sudbury, y confinados en el campo de 
prisioneros de guerra “Kapuskasing", a partir del cual afios mas tarde se desarrollara 
la localidad del mismo nombre. Inglaterra, que estaba en guerra con Alemania, en esos 
afios convertia en victimas de guerra tambićn a los croatas subditos de la Monarquia 
que se hallaban en Canada, sin que a nadie le importase de que su Patria y sus familares 
en Croacia sufrian bajo la presion Austro-Hungara. Los croatas de Vancouver Island en 
las huelgas de carboneros (1912-1914) y las operaciones de confinamiento en Canada 
(1914-1918) son los protagonistas del proceso de la incipiente industrializacion cana- 
diense, que al igual que en otras partes del mundo, iba acompafiada de sangre, sudor y 
lagrimas. 

Ljubomir Antić 


HRVATSKI ISELJENICI U PRVOME 
SVJETSKOM RATU 


Razdoblje Prvoga svjetskog rata po političkim htijenjima i njihovu rezultatu, 
najparadoksalnije je u povijesti hrvatskog iseljeništva * Malo je tko ikada 
uložio toliko napora da bi iz jednog ropstva prešao u drugo * Zato, premda 
je od tih uzbudljivih događaja prošlo 90 godina, teško je ostati ravnodušan 
* No ne smijemo upasti u zamku naknadne pameti“ * Baveći se pojedinim 
dijelom povijesti, uvijek moramo imati u vidu kontekst u kojem se događao, 
a u prvome redu odnos moći sudionika koji su se borili u političkoj areni * A 
on je u Prvome svjetskom ratu bio takav, da je izravan put prema hrvatskoj 
državi bio posve neprohodan * Ako uzmemo u obzir i kasnije stranputice po 
kojima smo se kretali, nameće se pitanje: nije li možda Jugoslavija bila etapa 
kroz koju su Hrvati morali proći na putu do vlastite države? 


Sve važno što je obilježavalo kraj XIX. stoljeća — mir, stabilnost, sigurnost... - ,,pre- 
lilo“ se preko 1900. godine i nastavilo teći do Prvoga svjetskog rata. To besmisleno 
krvoproliće, to jest stanje koje je nastupilo nakon njega, unijelo je tolike promjene u eu- 
ropsku i svjetsku povijesti u ljudsko svakodnevlje, da mnogi 1918. godinu doživljavaju 
kao granicu epoha. U skladu s time može se reći da tek s Prvim svjetskim ratom ne- 
formalno počinje teći XX. stoljeće. (Prema istoj ,,metodologiji“ kraj XX. stoljeća se ne 
određuje 2000. nego 1989. godinom, to jest godinom pada Berlinskog zida, po čemu 
se onda prošlo stoljeće naziva i kratkim stoljećem.) Imajući to u vidu, posve je razum- 
ljiva pozornost koja se na 90-tu obljetnicu kraja Prvog svjetskog rata posvećuje tom 
prevažnom događaju. 

Prisjetimo se što se u Europi dogodilo završetkom Prvoga svjetskog rata: srušena su tri 
carstva (Austrijsko, Njemačko, Rusko), na novoj formuli o samoopredjeljenju naroda 
uspostavljene su nove države poput Čehoslovačke Republike te Kraljevine Srba, Hrvata 
i Slovenaca, u SSSR-u uspostavlja se komunistički poredak sa snažnom željom za ,,iz- 

vozom“ boljševičke revolucije a iz frustracija nezadovoljne Italije i ponižene Njemačke 
izrastaju ideologije fašizma i nacionalsocijalizma. Bila je to eksplozivna smjesa koja će 
već za dvadesetak godina u novom, još krvavijem ratu, raznijeti versailleski poredak. 
Što je važno obilježavalo položaj Hrvatske i hrvatskog naroda u Prvome svjetskom 
ratu? To je nedvojbeno činjenica da Hrvatska nije bila suverena država, pa u svjetskom 
sukobu nije bila subjekt međunarodnog prava. To je bila Austro-Ugarska monarhija, 
u čijem je sastavu (Dalmacija i Istra u sklopu austrijskog, a Banska Hrvatska ugar- 
skog dijela) bila. Hrvatska je, dakle, sudjelovala u ratnim naporima i stradanjima, a 
nije odlučivala ni o ratu ni o miru, premda je ratni rezultat presudno utjecao na njezin 
budući položaj. U slučaju pobjede Osovine, Kruna i ugarska politička elita vjerojatno bi 
bile još arogantnije prema podređenim narodima Monarhije, a u slučaju njezina poraza, 
otvarale su se mnoge mogućnosti od kojih su jedne mogle poboljšati a druge dodatno 
opteretiti ionako tešku hrvatsku situaciju. Potonje je trebalo preduhitriti a za prve se 
trebalo izboriti. To je već tijekom rata (1917.) uočio geopolitičar Ivo Pilar ustvrđujući: 
»Nadam se da neima kod nas tako naivnih političkih ljudi, koji bi mislili, da će nam se 
nešto dati. Istina je samo to, da tu odlučuje borba i konkurencija. Postići nešto može 
samo onaj, koji se jakim laktima umije proturati do zdjele. Tko jakih laktova neima, ili 
kasno dođe, naći će praznu zdjelu.“ 


Treća Hrvatska za Prvoga svjetskog rata 


Gdje je u svemu tome hrvatsko iseljeništvo i kolika je bila njegova uloga u ratu? Iako 
fizički daleko, ono je nezaobilazan čimbenik, toliko važan da se bez pretjerivanja može 
reći kako iseljeni Hrvati, uz austrijsku (Dalmacija i Istra) i ugarsku (Banska Hrvatska), 
prema brojnosti, ekonomskoj snazi i utjecaju, u tom sudbonosnom vremenu predstav- 
ljaju ,,Treću Hrvatsku“. 

Od sedamdesetih godina XIX. stoljeća iz hrvatskih područja krenuo je snažan preko- 
oceanski iseljenički val. Rastući u krešendu prema Prvome svjetskom ratu on je doseg- 
nuo takve razmjere da su suvremenici zaključili kako bi Hrvatska ostala bez stanovnika 
da ratni uvjeti nisu zaustavili iseljavanje. (To je valjda i jedini pozitivni učinak tog 
rata na Hrvatsku.) Računa se da je do Prvoga svjetskog rata iz Hrvatske iselilo oko 
450 tisuća ljudi ili 14 posto njezina stanovništva. Nepovoljnije od samog postotka jest 
iseljenička struktura: radilo se uglavnom o muškarcima mlađe dobi, a to je poremeti- 
lo demografsku sliku u zemlji sa svim negativnim posljedicama. Iseljenici su bili u 
najvećem broju fizički radnici koji su sporo napredovali na socijalnoj skali useljeničkih 
društava. Posljedica toga bilo je usporena integracija u domicilna društva, čemu je još 
pridonosilo i iseljeničko društveno okupljanje, pokretanje novinstva te utemeljenje 
hrvatskih katoličkih župa. 

Većina iseljenika tada još živi u uvjerenju privremeno da izbiva iz domovine. Iz tog 
uvjerenja (dugo vremena u opticaju je termin ,,privremeni iseljenici“) proizlazile su 

snažne veze s domovinom. One se sastoje u praćenju stanja te u materijalnoj, moral- 
noj i političkoj potpori onim političkim i društvenim snagama koje odgovaraju nji- 
hovim težnjama. To je vrlo važno za temu kojom se bavimo: iseljenici već iz dijaspore 
žele djelatno uticati na stanje u domovini, kako bi ona u vrijeme njihova povratka bila 
ugodnija za život od vremena kad su ,,morali“ iseljavati. Iako se iseljenici iz prvog 
vala obično kategoriziraju kao ekonomski migranti, oni se posredno mogu smatrati 
i političkim. Takav zaključak nameću sljedeće činjenice: Hrvati iseljavaju zbog gos- 
podarske zaostalosti hrvatskih zemalja, gospodarska nerazvijenost je posljedica nepo- 
voljnog političkog položaja u Monarhiji — politika je, dakle, posredni uzrok njihova 
iseljenja, oni su zato i politički emigranti. To objašnjava prevladavajuće negativan od- 
nos hrvatskih iseljenika prema Austro-Ugarskoj monarhiji, te političke ciljeve koje su 
postavili u pokretima u vrijeme kad se odlučivalo o njezinoj sudbini. 

Do Prvoga svjetskog rata Hrvati su se useljavali u sva tradicionalna prekomorska 
useljenička područja: najviše u Sjevernu i Južnu Ameriku a zatim u Australiju, Novi 
Zeland i Južnu Afriku. 


Političko jedinstvo sa sunarodnjacima u povijesnim hrvatskim zemljama 


U stalnom dodiru s domovinom pomoću novih doseljenika, pisama, praćenja domaćeg 
novinstva te raznih izaslanika koji su ih posjećivali, iseljenici oblikuju svoja politička 
stajališta koja su uglavnom u skladu s onima u Hrvatskoj. To znači da od početka 
stoljeća do Prvoga svjetskog rata, i oni izlaz iz nezavidnog hrvatskog stanja u Aus- 
tro-Ugarskoj, vide u okupljanju u južnoslavenskoj zajednici, dakle izvan Monarhije. 
Ne treba posebno isticati da oni tu zajednicu vide ustrojenu na ravnopravnoj osnovici. 
Štoviše, nitko nije mogao ni pomisliti da bi Hrvatska s razvijenijim gospodarstvom i 
društvom u novoj zajednici mogla doći u podređeni položaj. 

Teška hrvatska iskustva u dvjema jugoslavenskim državama, a osobito ono iz 90-ih go- 
dina prošlog stoljeća, spomenutu nam koncepciju čine gotovo nevjerojatnom. No ako 
ju procjenjujemo bez toga naknadnog iskustva, a u kontekstu vremena i stanja u kojem 
je nastala, onda stvari stoje drugačije. Dva su temeljna razloga što je jugoslavenska ide- 
ja bila prihvaćena mnogim Hrvatima onoga vremena. Prvi je ponižavajući položaj naše 
prava, a to je integracija hrvatskih zemalja. Snažno iskazivana želja za zajedničkim 
životom Istre, Dalmacije i Banske Hrvatske koju Beč i Pešta nikada nisu ozbiljno 
shvaćali duboko su traumatizirali hrvatskog čovjeka. Drugi razlog je zastrašujući 
njemački prodor na istok (drang nacht osten) i talijanske težnje za hrvatskom obalom, 
što je kod našeg naroda stvaralo snažan osjećaj nesigurnosti. Podloga jugoslavenstvu 
kod Hrvata bio je, dakle, ponižavajući položaj u Austro-Ugarskoj i panični strah od još 
gore budućnosti. U tom stanju, kako kaže Krleža ,, narodno jedinstvo“ javlja se kao 
iluzionističko pojačavanje koeficijenta sigurnosti /.../ a od panike pred svojom vlas- 

titom političkom (hrvatskom) ništavnošću srpska se Država, iz Austrijske perspektive, 
pričinja u glavama toplim domaćim krovom. 


Hrvatska oporba Austro-Ugarskoj 


Osjećajući da Europa ide u smjeru koji će imati dalekosežne posljedice za njezine 
narode, hrvatski iseljenici nastoje što spremniji dočekati te događaje. Kao prvo nameće 
im se potreba za stvaranjem političke organizacije, pod čijim bi se krovom okupile 
desetine dotad posve nepovezanih iseljeničkih dobrotvornih, kulturnih, športskih i os- 
talih društava, čija djelatnost nikada nije prelazila granice naselja u kojem su djelovale. 
To je rezultiralo utemeljenjem Hrvatskog saveza u Sjevernoj (1912.) i Južnoj Americi 
(1913.), prve krovne organizacije s političkim ciljevima u objema Amerikama. 

Vijest o početku Prvoga svjetskog Tata snažno je homogenizirala hrvatske iseljenike u 
SAD-u. U sljedeće četiri godine glas manjine koja je dotada uglavnom pod utjecajem 
bečke diplomacije bila sklona Austro-Ugarskoj bit će prigušen, a hrvatski iseljenici 
,svirat će samo na jednom, jugoslavenskom, instrumentu.“ U pregrijanom ozračju u 
našim naseobinama, spontano će se početi razvijati iseljenički pokret, čije će osnovne 
smjernice biti postavljene u rezoluciji donesenoj na velikom zboru u San Franciscu 31. 
srpnja 1914. godine u kojoj se ističe: ,,[ mi Hrvati i Srbi u Americi, podanici Franje 
Josipa, koje je habsburška tiranija prognala s ognjišta oblivenog suzama /.../ izlazimo 
pred lice prosvijećenog svijeta i izjavljujemo svečano: da od današnjeg dana kidamo 
sve podaničke odnose prema habsburškoj kući i dušom i tijelom prihvaćamo svetu 
borbu koju danas Srbija i Crna Gora vode za oslobođenje i ujedinjenje Jugoslavije.“ 

U sljedećim danima ta rezolucija bit će prihvaćena na mnogim iseljeničkim skupovima 
diljem SAD-a, a neke skupštine donijet će i posebne rezolucije. U svima njima poput 
refrena ponavljat će se misao čikaških Hrvata: ,,Prekidamo s toga sve veze s perfidnom 
Austrijom.. .“. 

Usporedo s ovim događajima i u Europi se osniva hrvatska oporba Austro-Ugarskoj. 
Političari koje je rat zatakao u inozemstvu, te oni koji su tamo prebjegli, osnivaju Ju- 
goslavenski odbor u Londonu, kojemu je svrha da kao saveznička ustanova radi na 
rušenju Monarhije i stvaranju zajedničke južnoslavenske države. Na čelu Odbora, koji 
su utemeljili i u najvećem broju činili Hrvati, bio je Ante Trumbić a najvažniji članovi 
bili su Frano Supilo, Ivan Meštrović, Franko Potočnjak, Hinko Hinković... Jugoslaven- 
ski odbor odmah je uočio značenje iseljeništva. Njemu je ono trebalo kao davatelj le- 
gitimiteta koji nije mogao dobiti iz domovine (potpora Odboru iz Hrvatske značila 
bi veleizdaju) te kao financijer njegovih aktivnosti. Legitimitet mu je bio važan pred 
Saveznicima — ta ono dolaze iz zemlje koja je s njima u ratu - a iseljenički novac zbog 
samostalnosti u djelovanju. Na značenje iseljenika za svoj rad, Odbor je upozorio i jed- 
nom simboličnom gestom uključujući u svoj rad najistaknutije od njih u iseljeničkom 
pokretu dr. Antu Bijankinija (SAD) i Pasku Baburizzu (Čile). 

U namjeri da kontrolira iseljenike koji su mogli potpasti i pod druge utjecaje (Pašićeve 
220 


Ljubomir Antić: Hrvatski iseljenici u Prvome svjetskom ratu 





vlade - primjerice), odbor šalje u SAD-e Franka Potočnjaka koji povezuje iseljenike 
kako bi od njih dobio snažnu potporu za svoj rad. To rezultira velikim saborom koji 
je održan u Chicagu 10. i 11. ožujka 1915. godine, na kojem je donesena Rezolucija 
koja je više sadržavala Odborove, nego misli hrvatskih iseljenika. Izrazito unitaristički 
oblikovana ona ističe: ,,Hrvati, Srbi i Slovenci jedan su isti narod, obilježen jednim 
jezikom, naseljavajući pod raznim imenima i u mnogobrojnim pokrajinama jugoistočne 
krajeve Austro-Ugarske monarhije, kraljevinu Srbiju i kraljevinu Crnu Goru. Skupni 
naziv im je Jugosloveni. Jugosloveni Austro-Ugarske monarhije, u kojoj vladaju dva 
naroda, Nijemci i Mađari, trpe i stradaju u potpunome ropstvu. Političkih prava ne 
uživaju nikakvih, ekonomski bivaju do krajnosti izrabljivani i isisavani, u kulturnome 
razvijanju sprječavani i suzbijani, nacionalno su uništeni, socijalno potiskivani i zapos- 
tavljani. 

» loga stanja podnositi više nećemo, hoćemo li da svoju narodnu individualnost i op- 
stanak očuvamo. /.../,, 

Na Saboru je izabran Narodni jugoslavenski odbor kao tijelo Jugoslavenskog odbora u 
Londonu, koji je trebao provoditi stajališta sadržana u čikaškoj rezoluciji. 

Sa stajalištima Sabora složila se na XII. Konvenciji u Clevelandu u rujnu 1915. godine 
i Hrvatska narodna zajednica (poslije Hrvatska bratska zajednica), najvažnija udruga 
hrvatskih iseljenika u Americi, unatoč pritisku službenih predstavnika Monarhije u 
Sjedinjenim Američkim Državama. 

Vidjeli smo koji su korijeni jugoslavenstva kod Hrvata od početka XX. stoljeća, no 
odakle njegova istaknuta unitaristička varijanta kod Jugoslavenskog odbora? Zar se 
bivši pravaši, od kojih je uglavnom sastavljen, samo tako odriču Hrvatstva? To je 
teško pretpostaviti. U pitanju je nešto drugo. Da bi ostvario svoj cilj, a to je izdvajanje 


uopće ne spominje Hrvatsku ni Hrvate. Hrvati su neprijateljska strana u ratu. Njihov ot- 








Od sedamdesetih godina XIX. stoljeća iz hrvatskih područja krenuo je snažan prekooceanski iseljenički val, 
rastući uzlaznom linijom prema Prvome svjetskom ratu, a dosegnuo je takve razmjere da su znanstvenici 
zaključili kako bi Hrvatska ostala bez stanovnika da ratni uvjeti nisu zaustavili iseljavanje 

por Saveznicima na talijanskoj fronti ući će u povijest ratovanja. Kakvu sudbinu može 
očekivati Hrvatska u slučaju poraza Austro-Ugarske osim one sadržane u izreci ,jao 
poraženima“. Da bi se to izbjeglo, zaključuju u Odboru, Hrvati se trebaju otopiti u ju- 
goslavenstvu jer samo takvi mogu dočekati kraj rata na pobjedničkoj strani. 

Osim što su poduprli Jugoslavenski odbor, američki su Hrvati preuzeli zadaću 
obavještavati američku javnost i mjerodavne krugove o ,jugoslavenskom pitanju“. 
Pri tome su im velike probleme stvarali srpski predstavnici u Americi koji su vodili 
velikosrpsku promidžbu. Srbima koje u ratu vodi Nikola Pašić, Jugoslavija ne znači 
isto što i Hrvatima. Oni imaj dva , rešenja“: ,,veliko“ (Jugoslavija) i ,,malo“ (proširena 
Srbija). Obzirom na događaje na vojnom i diplomatskom polju, oni ,naglasak“ stavl- 
jaju na rješenje koje im više odgovara. 

No i u hrvatskom iseljeničkom loncu vrije. Političko jedinstvo iseljenika iskazano na 
Saboru u Chicagu bilo je samo prividno. Odmah nakon njega nastupili su previri u 
kojima su do izražaja došle različite koncepcije preuređenja južnoslavenskog prostora 
nakon razbijanja Austro-Ugarske. Prvi se javio Davorin Krmpotić tvrdeći da je Rezo- 
lucija izaslanicima bila nametnuta. On je bio protiv toga da se u budućoj državi izgubi 
hrvatska individualnost te je zagovarao da buduća država bude federacija. Rezoluciju 
su odbacili i Srbi na sastanku u San Franciscu, a od nje se distanciraju i Slovenci. Ni 
socijalisti (najrašireniji među Slovencima) nisu je poduprli. Oni su tvrdili da je ujedin- 
jenje ,Jugoslavena“ cilj ali ne i stvarnost, pa zagovarati unitarnu Jugoslaviju isto je što 
i zagovarati Veliku Srbiju. Svoj udjel u razjedinjavanju iseljenika davala je i austro- 
ugarska promidžba, koja je prilično slobodno djelovala u još neutralnim Sjedinjenim 
Američkim Državama. 


Hrvatski iseljenički mediji protiv nepravde susjednih naroda 


Najviše problema jugoslavenskom pokretu prouzročit će Narodni list (New York), jedi- 
ni dnevnik hrvatskih iseljenika uopće. Za razliku od drugih iseljeničkih listova, od kojih 
će mnogi svoja hrvatska imena zamijeniti jugoslavenskim, on će od samog početka rata 
kritički pisati o jugoslavenstvu. ,,Svaki pošten Hrvat mora najprije biti Hrvat, jer samo 
potpun Hrvat može biti Slaven, a čim svoje pravo ime izdaješ i uzimlješ drugo, time 
izdaješ sebe, svoje hrvatstvo, a tko izdaje to ime, taj će još radije izdati slavenstvo“, 
pisat će taj list. Jugoslavenska historiografija uglavnom je s omalovažavanjem pisala 
o Narodnom listu, možda i zbog kontroverzi koje su se vezivale uz njegova vlasnika 
Franju Zottia. Zato bi taj list (koji je po mnogo čemu bio i institucija) trebalo korektno 
analizirati i objektivno ocijeniti. 

Rastrgane konce nakon čikaškog zbora pokušat će povezati novi izaslanik Jugoslaven- 
skog odbora Milan Marjanović. Nakon jednogodišnjeg požrtvovnog rada (Marjanović 
je u tom vremenu napisao oko 500 članaka za iseljeničke novine) konačno su se stekli 
uvjeti za održanje drugog velikog iseljeničkog zbora, ovaj put u Pittsburghu 29. 1 30. 

listopada 1916. godine. U nazočnosti 615 iseljeničkih predstavnika (među njima bili su 
i izaslanici Jugoslavenske narodne obrane iz Južne Amerike) donesena je Rezolucija 
u kojoj se, nakon čikaškog iskustva, mnogo više balansira kada je <Tiječ o ,narodnom 
jedinstvu“. O njemu u Rezoluciji stoji: ,,Neosporiva narodna istovjetnost Hrvata, Srba 
i Slovenaca, koja mora da bude osnovica svega rada svakoga Hrvata, Srba i Slovenca, 
bez obzira na političke, socijalne ili vjerske razlike, izjednačava Hrvate, Srbe i Slovence 
svagdje i u svemu i ističe jugoslavensku misao i ima kao oznaku skupnosti i nedjeljivo- 
sti naroda, a zajedno s narodnim imenima hrvatskim, srpskim i slovenskim i sve lijepe 
vrline i tekovine, kojima se pojedina plemena ponose i slivaju u tu skupnost.“ 

Unatoč trudu u stilizaciji, i ta je Rezolucija naišla na protivnike među iseljenicima. 
Najglasniji su opet bili socijalisti. Oni su proročki predvidjeli da će u novoj državi srp- 
ska dinastija ,,eventualno u kakvom naslovu dati koncesiju Hrvatima i Slovencima, ali 
će im nametnuti i osjećaj da ih je oslobodila.“ 

Srbima je pitsburška Rezolucija bila prihvatljivija od čikaške te su je manje kritizirali. 
Nekima je ipak smetalo što se na zboru govorilo i o srbijanskim vojnim porazima u 
ratu što je, prema njihovu mišljenju, Srbiju izjednačavalo s ostalim narodima koji će 
sastavljati Jugoslaviju, i time joj oduzimalo ulogu jugoslavenskog Pijemonta. Jasno je 
da Srbima u tome trenutku nije bila važna simbolika, nego neke posve praktične stvari: 
o načinu na koji će biti stvorena, ovisit će odnos moći u budućoj državi. Uostalom 
pijemonteški model u stvaranju Jugoslavije nikad u Srbiji nije bio iskreno prihvaćen. 
Talijanska pokrajina Piemont, predvodnica talijanske borbe za ujedinjenje, u potpu- 
nosti se stopila u novoj državi, a Srbija u Jugoslaviji nikada na to nije ni pomišljala. 
»jugoslavenima“ je osobito bila neugodna oporba hrvatskih i slovenskih katoličkih 
svećenika koji su i inače na tome zboru bili manje zastupljeni nego na prethodnom. U 
obraćanju američkoj vladi oni joj skreću pozornost da rušenje Austro-Ugarske, za što 
se zauzeo pitsburški zbor, narušava neutralnost SAD-a u tome ratu. Izjašnjavajući se o 
samom sadržaju Rezolucije oni u svojoj izjavi ističu da se ,,hrvatski narod neće nikad 
odreći svoje individualnosti i samostalne političke egzistencije.“ Umjesto toga Hrvati 
i Slovenci ,,treba da slijede politiku Stranke prava i njen program iz 1894., koji su i 
Slovenci usvojili, te ostati vjerni svojem zakonitom vladaru, koji ima dužnost ujediniti 
sve hrvatske i slovenske zemlje.“ 


Privlačnost Wilsonove ideje o samoodređenju naroda među američkim Hrvatima 


Nakon pittsburškog Sabora, jugoslavenski pokret u SAD-u postaje opterećen mnogim 
problemima. S jedne strane pokret se institucionalizira (osnivaju se Jugoslavensko 
narodno vijeće i Jugoslavenska kancelarija) a s druge se množe razmimoilaženja o 
nekim temeljnim stvarima. Nakon prihvaćanja jugoslavenske ideje, na površinu su 
isplivala pitanja na koji način treba utemeljiti državu, to jest kakva ona treba biti. Ideja 
o samoodređenju naroda koju je u to vrijeme promovirao američki predsjednik Wood- 

row Thomas Wilson, podignula je samosvijest američkih Hrvata. Mnogima od njih 
više nije važna samo država, nego kakva će ona biti. Narod koji prihvaćanjem ideje 
samoodređenja stupa na političku scenu, sve više traži da sve važne odluke u svezi s 
budućom državom treba donijeti on putem Ustavotvorne skupštine. To znači da do tada 
treba ostaviti otvorenim pitanje hoće li država biti jedinstvena ili federalna te monarhija 
i republika. Budući da se o tim pitanjima nije mogao postići dogovor, kraj Tata iseljenici 
su dočekali razjedinjeni. Slijedio je pljusak ostavki njihovih vođa uz brošure u ko- 
jima otklanjaju krivnju za pomutnju koja je nastala upravo u trenutku kada se pokret 
našao na cilju urušavanjem Austro-Ugarske i stvaranjem prve jugoslavenske države. 
Jugoslavenski odbor gubio je nadzor. Njegova koncepcija kako je za Hrvate bolje da 
se samoodrede kao Jugoslaveni, koju i nisu mogli do kraja objasniti, bila je teško Ta- 
zumljiva iseljenicima. Opće stanje u tom trenutku možda najbolje prikazuje zaokret 
odborova izaslanika Hinka Hinkovića koji, došavši među iseljenike u SAD-u, postaje 
(privremeno!) republikanac. 

Stanje među hrvatskim iseljeništvom u Južnoj Americi bilo je u mnogo čemu drugačije. 
Hrvati su tu gotovo jedini južnoslavenski doseljenici, a to je važno imati na umu pri 
promatranju njihovih političkih raspoloženja, mišljenja pa i akcija. Za razliku od SAD- 
a gdje je golema većina Hrvata u najamnom radnom odnosu, tu, osobito na tihooceans- 
koj obali, mnogi su već solidno utvrdili u srednjem i višem sloju društva. Oni pak 
koji ,prodaju svoj rad“ čine to kod hrvatskih poduzetnika koji onda kao etnički vođe 
imaju mogućnosti kontrolirati i njihovo političko ponašanje. U Južnoj Americi još 
nisu utemeljene hrvatske katoličke župe pa izostaje i Crkva kao potencijalni politički 
čimbenik. Različita je i prostorna raspoređenost iseljeničkog pokreta. U SAD-u je go- 
tovo ravnomjerno rasprostranjen, a na jugu je koncentriran na tihooceanskoj obali, u 
prvome redu u Čileu. 

Sve to, a i neke druge razlike koje će se očitovati u nastavku ovog prikaza, treba imati 
na umu kad se govori o jugoslavenskom iseljeničkom pokretu u Južnoj Americi. 


Značajke iseljeničkog pokreta u Južnoj Americi 


Za razliku od Hrvatskog saveza u SAD-u, koji postaje osnovica iseljeničkog projugo- 
slavenskog okupljanja, onaj na jugu (sa sjedištem u Argentini) početkom rata pokazuje su- 
protnu tendenciju. Njegov predsjednik Ivan Radeljak ostaje dosljedni zagovornik rješenja 
hrvatskog problema u sklopu Austro-Ugarske, zbog čega je obilježen kao ,,austrijak“ te je 
pod neobično snažnim pritiskom , Jugoslavena“ gotovo posve onemogućen u djelovanju, 
osobito izvan Argentine. S Nikolom Mihanovićem, bogatim brodovlasnikom, austrijskim 
konzulom i poslodavcem tisućama hrvatskih doseljenika u Buenos Airesu, nije se moglo 
obračunavati na isti način. Uostalom on i nije bio aktivna smetnja pokretu, nego je samim 
svojim utjecajem onemogućavao da se razvije na atlantskoj obali. 

Posve drugačije stanje bilo je na tihooceanskoj obali. Od samog početka rata ovdje 

se autohtono razvija snažan jugoslavenski iseljenički pokret. Gotovo sva iseljenička 
društva distanciraju se od Hrvatskog saveza i postaju organizacijska osnovica jugo- 
slavenskog pokreta. To se odnosi i na novine s time da se pokreću i nove: Pokret i Ju- 
goslavija, oboje u Antofagasti koja postaje središte pokreta. U kolonijama se održavaju 
skupovi na kojima se osuđuju ,austrijaki“ i Austro-Ugarska te daje potpora Srbiji i 
Crnoj Gori. Sve to vodi prema utemeljenju organizacije pokreta. To će se dogoditi u 
veljači 1915. godine na jednom zboru u Antofagasti na kojem će se osnovati Privre- 
mena uprava Jugoslavenske narodne obrane (INO). Nakon toga uslijedit će borba in- 
teresnih skupina okupljenih oko listova Pokret i Jugoslavija za vodstvo u pokretu. To 
će usporiti konstituiranje organizacije što će zabrinjavati Jugoslavenski odbor u Lon- 
donu kojemu je zbog posebnih razloga nužna politička i financijska potpora upravo iz 
Južne Amerike. Politička jer se radi isključivo o Hrvatima (Hrvati su za Jugoslaviju!) a 
financijska jer zna koliko novčano ,,teže“ naši Čileanci“. Odbor zato odlučuje izravno 
intervenirati putem svog izaslanika Miće Mićića. (No on će se dugo zadržati u Buenos 
Airesu u neuspješnim pokušajima da za Odbor pridobije Nikolu Mihanovića — zbog 
istih razloga.) Kada on stane uz skupinu oko Jugoslavije put u konačno ustrojenje JNO 
je otvoren. (Spor će biti riješen integracijom Jugoslavije i Pokreta u Jugoslavensku 
državu.) Kongres ili Veliki zbor JNO održao se u Antofagasti 23. siječnja 1916. godine 
na kojem je izabrano vodstvo i prihvaćen politički program. Za predsjednika JNO iz- 
abran je Pasko Baburizza, jedan od najuspješnijih i najutjecajnijih hrvatskih iseljenika 


: s * 2 = 





Uoči Prvaoga svjetskoga rata naši iseljenici osjećaju da Europa ide u smjeru koji će imati dalekosežne 
posljedice za njezine narode, pa se oni udružuju iz dotad posve nepovezanih iseljeničkih dobrotvornih, kul- 
turnih, športskih i ostalih društava i utemeljuju Hrvatski savez u Sjevernoj (1912.) i Južnoj Americi (1913.) 

- prve krovne organizacije s političkim ciljevima u objema Amerikama 

uopće. Njegova se moć očituje u činjenici što je formalni centar JNO bio u Valparaisu, 
gdje je bilo njegovo ,,poslovno carstvo“, a ne u Antofagasti gdje je pokret nastao i bilo 
njegovo stvarno žarište. Politički program bit će sadržan u kratkoj Misli vodilji: ,,Srbi- 
Hrvati-Slovenci, zajedničkim imenom Jugosloveni, jedan su narod. Radi toga, oni traže 
oslobođenje svih Jugoslovena i ujedinjenje svih jugoslovenskih zemalja u jednu, je- 
dinstvenu, slobodnu narodnu državu.“ Osnovna jedinica JNO bili su ogranci koji su se 
osnivali u svim mjestima Južne Amerike u kojima su živjeli Hrvati. 

Kao i u SAD i jugoslavenski pokret u Južnoj Americi bit će stalno izložen unutarnjim 
sukobima, no on će ih, zahvaljujući autoritetu Paske Baburizze, uvijek držati pod nad- 
zorom. Skupina oko bivšeg Pokreta koju je vodio Matej Škarnić nikada se nije pomirila 
s gubitkom utjecaja te je raznim zakulisnim igrama nastojala destabilizirati organizaci- 
ju. Ti su događaji zanimljivi i po tome što se u njima putem dokumenata može utvrditi 
uloga masonerije, a što nije tako čest slučaj u povijesti. 

U pozadini sukoba često nalazimo i Jugoslavenski (nacionalističku) ujedinjenu om- 
ladinu. To je skupina mladih intelektualaca koja se osnovala prije rata na programu 
radikalnog jugoslavenstva (njihov ,rukopis“ lako je uočljiv u Misli vodilji) a čiji su 
predstavnici pružali ,intelektualne usluge“ Jugoslavenskom odboru i drugim jugo- 
slavenskim čimbenicima izvan domovine. Njezin predstavnik u Južnoj Americi Ljubo 
Leontić ima velike zasluge u organiziranju JNO, ali i u sukobima unutar njega. Om- 
ladina se naime nije mirila s autsajderskim položajem nego je htjela biti respektabilni 
čimbenik jugoslavenskog ujedinjenja. 

JNO su destabilizirali i socijalni sukobi. U socijalno raslojenoj hrvatskoj iseljeničkoj 
skupini u Čileu ,,mali puk“, na kojem se temeljio pokret, htio je dijeliti utjecaj u orga- 
nizaciji s ,,aristokracijom“ koja je u svemu vodila glavnu riječ. Neke činjenice pokazuju 
da je , pobuna malog puka“ u Antofagasti 1917. godine (na udaru je bio drugi čovjek 
JNO moćni ,aristokrat“ Frano Petrinović) mogla biti pod utjecajem revolucionarnih 
događaja u Rusiji. 


Hrvatski preporoditelj Ivan Krstulović u Čileu ponižen pred imućnim poduzetnicima 


Svi ti sukobi i napetosti događali su se u matici pokreta i ni jedan sudionik u njima 
nije dovodio u pitanje politički program JNO. Jedini iskorak učinit će 1917. godine 
Ivan Krstulović, predsjednik ogranka JNO ,,Triglav“ u Santiagu, pokušavši oživjeti 
Misao vodilju u smislu očuvanja hrvatske individualnosti u budućoj Jugoslavenskoj 
državi. Krstulović se vjerojatno pouzdavao u ugled koji je stekao kao pokretač Slo- 
bode, prvog (1902.) hrvatskog lista u Čileu, koji je imao veliku ulogu u nacionalnom 
preporodu tamošnjih Hrvata. No bio je posve izoliran, zastrašen i ponižen — unitarno 
jugoslavenstvo bila je dogma u koju u JNO-u nitko nije smio dirati. Odakle tolika jedin- 
stvenost, ili krajnja netolerancija prema svakoj nijansi u pristupu toj dogmi? Odgovor 
treba tražiti u veoma delikatnom položaju u kom se elita JNO našla za vrijeme rata. Oni 
su s jedne strane krupni čileanski poduzetnici a s druge Austro-Ugarski državljani. Po- 

tonja činjenica stavlja ih u nezavidan položaj. Naime, saveznički (američki, engleski, 
francuski i talijanski) kapital u Čileu na početku rata uspostavio je ,,crnu listu“ na koju 
su stavljeni poduzetnici neprijateljskih država. Naći se na njoj, našim veletrgovcima i 
industrijalcima značilo je poslovno propasti. Da bi to izbjegli oni se jednostavno mora- 
ju staviti u saveznički kontekst. Zato i osnivaju JNO i snažno podupiru Jugoslavenski 
odbor koji zastupa savezničke ratne ciljeve. Pri tome su radikalni razmjerno opasnosti 
koja im prijeti. Zato u njihovoj retorici jednostavno nema mjesta za bilo što ih može 
povezati s Austro-Ugarskom pa dosljedno tome ni s Hrvatskom koja je njezin sastavni 
dio. Hrvatska se treba ,,utopiti“ u Jugoslaviji a Hrvati u jugoslavenstvu. 

Zanimljivo je da su svoj položaj neki, poput skupine Hrvata u Punta Arenasu, osigura- 
vali upisom u srpsko državljanstvo. 


Hrvatski poduzetnici u Čileu neslobodniji od hrvatskih vođa među američkim Hrvatima 


Hrvatski vođe u Južnoj Americi kao poduzetnici kojima prijeti ,,crna lista“, mnogo su 
neslobodniji u političkoj akciji od onih u SAD-u koji su pretežito novinari i svećenici. 
Iz toga proizlaze spomenute razlike u im dvama pokretima. U Južnoj Americi suko- 
bi se događaju oko vodstva, a u Sjevernoj i oko programa. Poseban položaj stavlja 
južnoameričku elitu i u mnogo ovisniji odnos prema Jugoslavenskom odboru. Bez 
potpunog oslonca na njega, ona se lako može ugurati u krug ,,austrijaka“ sa svim po- 
sljedicama. Tu se krije i odgovor na pitanje o njihovim materijalnim odricanjima. Sav 
novac prikupljan od iseljeničke sirotinje po svijetu imao je samo simboličko značenje. 
Učinkovito se može govoriti samo o novcu koji je u Europu slala nekolicina naših po- 
duzetnika u Čileu na čelu s Paskom Baburizzom. Oni su se obvezali pokrivati rashode 
Jugoslavenskog odbora i to su dosljedno obavili do kraja. U tome je i njihova jedina 
trajna zasluga. Bez materijalnih problema, a financirali su ga oni kojima se nije trebao 
opravdavati, Jugoslavenski odbor je ipak imao određenu slobodu političke akcije, oso- 
bito prema vladi Kraljevine Srbije koja ga je u početku pokušala staviti u položaj svog 
promidžbenog tijela. 

Cijeli taj kompleks najbolje razjašnjava ,,sastanak milijunaša“ u Valparaisu 19. travnja 
1917. godine. Da bi Hrvatska bila ravnopravni čimbenik u budućoj državi, Odborje znao 
da Hrvati trebaju biti ne samo politički nego i vojni čimbenik u njezinu stvaranju. Budući 
da nije imao svoju vojsku, on je odlučio novačiti iseljenike i slati ih na Solunsku frontu. 
Akcija je krenula dobro no problem je nastao u vezi s načinom upotrebe dobrovoljaca 
fronti. Odbor je tražio da oni tamo stvore posebnu Jugoslavensku (Jadransku) legiju 
a Pašić je insistirao da dobrovoljci budu raspoređeni u srpskim postrojbama. To nije 
bilo tehničko nego veliko političko pitanje. O načinu upotrebe dobrovoljaca ovisila je 
koncepcija buduće države. Pobjeda Trumbićeva modela značila bi stvaranje Jugoslavije 
samooslobobođenjem austrijskih Slavena i dobrovoljnim ujedinjenjem sa Srbijom, 
a Pašićev model podrazumijevao je da je Srbija osloboditelj Slavena iz austrijskog 
ropstva te ih sjedinjuje (Velikoj) Srbiji. Kada nije prošao sa svojom koncepcijom, 
Trumbić je spriječio polazak dobrovoljaca iz Južne Amerike. Za iseljenike Trumbićeva 

koncepcija bila bi teško shvatljiva, a za mnoge i neprihvatljiva, pa je nije ni pokušao 
objašnjavati. Uostalom za to nije ni imao mogućnosti, jer nije kontrolirao sredstva 
komunikacije, a što bi bilo nužno s obzirom na povjerljivi karakter ,,akcije.“ Tada se 
pristupilo ,,srednjem rješenju“: umjesto dobrovoljaca na frontu će se poslati eskadrila 
od šest zrakoplova. Novac za nju bio je skupljen na spomenutoj ,,večeri milijunaša“, 
među kojima je glavnu riječ vodio Baburiza. (Leontić i radikalni omladinci u eskadrili 
su vidjeli prigodu da s njom na Solun ,,prošvercaju“ dobrovoljce bez obzira na način na 
koji će biti upotrebljeni.) No i taj je plan propao jer je i eskadrila trebala biti posebna 
jedinica u srpskoj vojsci, a za što Pašić nije pokazivao interes. 

Bez namjere da ublažavamo ocjenu o razlozima političkih opredjeljenja elite JNO, 
treba ipak reći da se ona već prije rata negativno opredijelila prema Austro-Ugarskoj 
monarhiji. Posljedica njihova straha od ,,crne liste“, nedvojbeno, je radikalizam kojim 
su branili svoja stajališta a osobito pri negiranju već oblikovanih nacionalnih individu- 
alnosti na slavenskom jugu. Jednostavno trebalo je dosljedno izbjegavati sve što je 
»mirisalo na austrijaštinu“. 


Hrvatske zajednice u Australiji, Novom Zelandu i Južnoj Africi prihvaćaju izjave u 
kojima se osuđuje Austro-Ugarska 


Hrvatska iseljenička naselja u Kanadi, Australiji, Novom Zelandu i Južnoj Africi pred 
Prvi svjetski rat tek se osnivaju. Društveno okupljanje je u začecima, a i novinstvo. 
Reakcije iseljenika na događaje u domovini zahvaćenoj ratom gotovo su identične 
kao na opisanim odredištima. U naseljima se održavaju skupovi, prihvaćaju izjave u 
kojima se osuđuje Austro-Ugarska i daje politička potpora Jugoslavenskom odboru u 
Londonu. Pokušavaju se i uspostaviti veze sa zemljacima u Americi. Budući da se ra- 
dilo o britanskim posjedima, Hrvati, kao podanici neprijateljske države, imaju i više ra- 
zloga iskazivati odanost domaćim vlastima te se mnogi prijavljuju u savezničku vojsku. 
Unatoč tome mnogi proživljavaju tešku sudbinu zatočenika u logorima u koje su ih 
zatočile britanske vlasti. Uvjeti života u njima bili su iznimno nehumani, a s logorašima 
se postupalo okrutno. Tako su mnogi Hrvati u Kanadi kao ,,strani neprijatelji“ nakon 
početka rata u zatvorenim vagonima poslani u logor Kapuskasing koji je bio na samom 
rubu ledenog područja. Jedan logoraš poslije će svjedočiti kako su ,,ljudi svako jutro 
osvanjivali smrznuti kao krečine. Slagali su ih preko cijele zime na hrpu da bi ih tek u 
proljeće, kad zemlja popusti pokopali.“ Razdoblje Prvoga svjetskog rata po političkim 
htijenjima i njihovu rezultatu, najparadoksalnije je u povijesti hrvatskog iseljeništva. 
Malo je tko ikada uložio toliko napora da bi iz jednog ropstva prešao u drugo. Zato, 
premda je od tih uzbudljivih događaja prošlo 90 godina, teško je ostati ravnodušan. No 
ne smijemo upasti u zamku , naknadne pameti“. Baveći se pojedinim dijelom povijesti, 
uvijek moramo imati u vidu kontekst u kojem se događao, a u prvome redu odnos 
moći sudionika koji su se borili u političkoj areni. A on je u Prvome svjetskom ratu bio 
takav, da je izravan put prema hrvatskoj državi bio posve neprohodan. Ako uzmemo u 

obzir i kasnije stranputice po kojima smo se kretali, nameće se pitanje: nije li možda 
Jugoslavija bila etapa kroz koju su Hrvati morali proći na putu do vlastite države? I tu 
vjerojatnost treba uzeti u obzir kad se ocjenjuje /bez/smislenost spomenutih događaja. 


Summary 


CROATIAN EMIGRANTS IN WORLD WAR I 


The period of the First World War, in terms of political aspirations and their outcome, is 
the most paradoxical in the history of the Croatian emigration communities. Few have 
ever expended so much energy to move from one form of slavery to another. That is 
why, although 90 years have passed since these gripping events, it is not easy to remain 
indifferent. But we must not fall into the trap of 20/20 hindsight vision. In treating vari- 
ous parts of history we should always bear in mind the context in which they occurred, 
and above all the balance of power of the participants that did battle in the political 
arena. And that balance was such in World War I that a direct path to Croatian inde- 
pendence was quite impassable. If we take into consideration the subsequent detours 
we took, the question arises: was Yugoslavia not then a stage through which Croatians 
had to pass on the road to an independent state? This possibility too must be taken into 
consideration when evaluating the sense/lessness of the cited events. 

What was important that was characteristic of the situation of the Croatian nation in 
World War I? It was without a doubt the fact that Croatia was not a sovereign state, 
and was subsequently not in the global conflict even a subject of international law. The 
Austro-Hungarian Monarchy was, of which Croatia (Dalmatia and Istria in the Austrian 
part and the Croatia Vicegerency in the Hungarian part) was a part. Croatia, then, took 
part in the war effort and suffering, but had no say in either war or peace, even thought 
the outcome of the war had a crucial effect on its future position. Where, in all of this, 
are the Croatian emigrant communities, and what was their role in the war? Although 
physically distant, they are an unavoidable factor, so significant that it can, without ex- 
aggeration, be said that emigrant Croatia, along with Austrian (Dalmatia and Istria) and 
Hungarian (the Croatia Vicegerency) Croatia, by its numeric size, economic strength 
and influence, was at that fateful time a “Third Croatia". 

Resumen 


LOS EMIGRANTES CROATAS EN LA 
PRIMERA GUERRA MUNDIAL 


En cuanto a los anhelos politicos y sus resultados, la ćpoca de la Primera Guerra Mun- 
dial fue la mas paradojica en la historia de la emigracićn croata. Realmente son pocos 
los que han invertido tanto esfuerzo para pasar de una eselavitud a otra. Por eso, a pesar 
de que desde aquellos dramaticos sucesos han pasado 90 anos, es dificil permanecer 
indiferente. Pero no debemos caer en la tentacićn de emitir ,,juicios a posteriori“. Al 
analizar cierto hecho de la historia, en primer lugar debemos tomar en cuenta el con- 
texto en el que sucedio, y la relacićn de poder de los participantes que lucharon en el 
ruedo politico. Y en La Primera Guerra Mundial la relacion de poder era tal, que el 
camino directo hacia un estado Croata independiente era absolutamente intransitable. 
Si consideramos los caminos errados por los cuales hemos transitado, corresponde que 
nos preguntemos: acaso no habra sido Yugoslavia la etapa por la cual los croatas debi- 
eron pasar en su camino hacia su estado propio? Habria que contemplar esa posibilidad 
al juzgar sobre lo sensato o insensato de tal proceder. 

Lo que caracterizaba esencialmente la posicion de Croacia y del pueblo croata durante 
la Primera Guerra Mundial, fue el hecho que Croacia no era un estado soberano, por lo 
que en dicha contienda mundial no representaba un sujeto del Derecho Internacional. 
Ese sujeto era la Monarquia Austro-Hungara de la cual Croacia formaba parte (Dalma- 
cia e Istria en el contexto austriaco y la Croacia del Ban de la porcićn hungara). Conse- 
cuentemente, Croacia participo en los esfuerzos y sacrificios propios del conflicto, pero 
no decidia en cuanto a la guerra y la paz, a pesar de que el resultado de la guerra influia 
decididamente sobre su situacion futura. Donde estaba en todo eso la diaspora croata? Y 
cual fue su papel en la guerra? Si bien fisicamente se encontraba lejos, ella fue un factor 
inevitable, tan importante que podemos decir sin exagerar que en aquel tiempo cuando 
se decidia el destino de Croacia, tomando en cuenta su numero, su poder economico y 
su influencia, los emigrantes croatas junto con la parte austriaca (Dalmacia e Istria) y la 
hungara (la Croacia del Ban) representaban una ,,Tercera Croacia“. 

Ivona Dončević 


ZABORAVLJENI AKADEMIK 
IZ ARGENTINE 


Imenom argentinskog akademika Josipa Crnka nazvana je Stanica za ispi- 
tivanje kvalitete sjemenja u La Consulti koju je on utemeljio i u kojoj je taj 
hrvatski sin stekao slavu, što malo koji znanstvenik doživi još za života + Ob- 
javio je više od 60 znanstvenih radova na španjolskom i engleskom jeziku za 
što je primio brojna međunarodna priznanja * Inovirajući uglavnom biljnu 
fiziologiju, sjemensku proizvodnju i oplemenjivanje raznih vrsta povrća za- 
stupao je svoju novu domovinu Argentinu na brojnim međunarodnim sim- 
pozijima * Počastila ga je Argentina titulom akademika, dok ga matična 
zemlja s najviše akademske razine još ignorira kao političkog emigranta 


U argentinskom gradu Mendozi, središtu istoimene pokrajine, argentinski akademik 
i hrvatski državljanin, inženjer Josip Crnko je u dobrom zdravlju i odličnoj mentalnoj 
kondiciji 14. lipnja 2007. proslavio u krugu svoje obitelji 91. rođendan. Josip Crnko 
rodio se u Vinici (županija Varaždinska) 1916., osnovnu školu polazio je u rodnom 
mjestu, a u Zagrebu je maturirao na Klasičnoj gimnaziji i diplomirao na Poljoprivred- 
no-šumarskom fakultetu. U to doba zagrebačkim sveučilištem prevladavala je među 
sveučilištarcima ideja o ostvarenju hrvatske državnosti. Represija jugoslavenskih vlasti 
nije izostala. Došlo je do prosvjeda i uhićenja studenata. Josip Crnko s jednom sku- 
pinom sveučilištaraca završio je u Logoru za političke kažnjenike u Lepoglavi oda- 
kle je pušten 1. travnja 1941. u zoru uspostave hrvatske države. Dolaze ratne godine 
u kojima je Crnko nakon svršene časničke škole, služio u Hrvatskom domobranstvu. 
Podatci o njegovu životu tipični su za njegov naraštaj. Klanja, bezvlađe i teror koji su 
jugokomunisti uveli u Hrvatskoj nakon preuzimanja vlasti 1945. toliko su obrađivani i 
dokumentarno poznati u svjetskoj javnosti, a postupno, od 1990. iu Hrvatskoj, da ovdje 
ne moramo tumačiti zašto je ing. Crnko već u kolovozu 1945. napustio domovinu. 
Roditelji i obje sestre bili su odmah nakon promjene vlasti zatvoreni te osuđeni na za- 

tvorske kazne, šogor dr. Pavel Gulin u Stepinčevu sramotnom procesu osuđen na smrt 
i strijeljan. Crnko je stigao u Trst, tamo se našao sa suprugom i dvogodišnjom kćeri 
odakle su bili upućeni u prihvatni logor za izbjeglice u Modeni i zatim u Bagnoli kod 
Napulja. Početkom 1948. stigli su sa skupinom hrvatskih izbjeglica u glavni grad Ar- 
gentine Buenos Aires. Inženjer Crnko iskrcavši se u Buenos Airesu javio se u Odjelu za 
istraživanja u Ministarstvu poljoprivrede izrazivši želju raditi u vinogradarstvu. Uputili 
su ga u područje La Consulta, oko 100 km udaljeno od Mendoze -argentinski zapad 
prema čileanskoj granici. 

Već u svibnju 1948. počeo je Taditi na pokusnom polju u La Consulti. Zapravo Tiječ 
je o posjedu od 80 hektara napuštene zemlje nakon iskorjenjivanja vinograda (kriza 
tridesetih godina prošloga stoljeća), s jednom kućicom bez struje i tekuće vode. Ovu je 
zemlju trebalo obraditi, pretvoriti u plodno tlo, osposobiti za povrtlarska istraživanja. 
Poznavajući argentinske prilike onoga doba teško je zamisliti da bi se jedan argentinski 
inženjer agronomije pod tim okolnostima prihvatio toga posla. No inženjer Crnko je 
to učinio i za godinu dana neumornoga rada, s nekoliko radnika, pripremio je teren za 
buduća istraživanja. 

Nije mogao ostvariti svoju želju da radi u vinogradarstvu, no prihvatio je pruženu 
mogućnost rada u jednoj pokusnoj poljoprivrednoj stanici na genetskom poboljšanju i 
proizvodnji sjemenja povrtnog bilja. Već godinu poslije imenovan je šefom stanice, a 
poboljšane su u mogućnosti rada i stanovanja. Deset godina kasnije (1959.) Argentina 
je osnovala Nacionalni institut za tehnologiju poljoprivrede (INTA), a inženjer Crnko 
postaje ravnateljem sada službeno Pokusne stanice La Consulta gdje ostaje do 1977. 
kad je imenovan područnim ravnateljem Zone Cuyo (Provincije Mendoza, San Luis 
i San Juan). Na toj dužnosti nadzire rad 5 pokusnih stanica i 7 agencija za primjenu 
znanosti, a do odlaska u mirovinu 1984. djeluje kao koordinator Nacionalnog programa 
INTA-e za povrćarstvo. 


Put do akademika 


Prikazati stručni razvoj i uspjehe inženjera Crnka na raznim područjima njegova 
djelovanja, koji su doveli do njegova izbora za člana argentinske Nacionalne akademije 
za agronomiju i veterinu prelazilo bi okvir ovoga članka. No to je objavio prof. dr. sc. 
Marijan Jošt u “Agronomskom glasniku" br. 5-6/1999. pod naslovom: Hrvati u svijetu 
na ponos domovini, s podnaslovom Akademik Josip Crnko. 

Prof. Jošt prikazujući rad inženjera Crnka ističe kako se od dolaska u Argentinu pos- 
vetio znanstvenom istraživačkom radu te još i danas djeluje kao savjetodavni ravnatelj 
Pokrajinske pokusne stanice Mendoza. 

Objavio je više od 60 znanstvenih radova na španjolskom ili engleskom jeziku, za- 
stupao Argentinu na brojnim simpozijima i seminarima. Godine 1963./64. i 1979. bo- 
ravio je na stručnom usavršavanju u Nizozemskoj i Francuskoj i ostvario niz suradnja 

s istraživačima. Primio je brojna međunarodna priznanja za svoj rad, koji je uglavnom 
bio vezan za probleme biljne fiziologije, sjemensku proizvodnju i oplemenjivanje 
raznih vrsti povrća. 

Na svečanoj javnoj sjednici argentinske Nacionalne akademije agronomije i veterine 
14. srpnja 1988. u Buenos Airesu, predsjednik dr. Norberto P. Ras uručio je ing. Jo- 
sipu Crnko diplomu o primanju u Akademiju. Novog akademika predstavio je zatim 
ing. agr. Rafael Garcia Mata koji je 40 godina prije (1948.), kao generalni direktor za 
agronomska istraživanja u Ministarstvu poljoprivrede, potpisao prvo imenovanje ing. 
Crnka. Akademik Garcia Mata u svojoj Laudatio obradio je život i rad ing. Crnka: “Je- 
dinstvene osobnosti ing. Crnka temelj su njegovog profesionalnog i osobnog ugleda, 
razjašnjavaju i opravdavaju sve primljene nagrade, časti i položaje..." Ističe da ing. 
Crnko posjeduje skromnost velikog znanstvenika, strpljivost mudrih, zadovoljstvo 
pomoći drugima. Kod primanja raznih počasti skreće pažnju na ostvarenu suradnju, 
smanjujući vlastiti udjel kod postignutih uspjeha. 


Akademik o sebi 


Odakle dolaze te posebnosti njegovog karaktera razjasnio je sam akademik Crnko u 
svom govoru na javnoj sjednici Akademije prigodom njegovog primanja u članstvo: 

“Kad sam prije 40 godina počeo prolaziti uz brazde mojih pokusa s povrćem, nisam ni 
pomišljao da bi me ti početni koraci mogli dovesti za govornicu ove poznate ustanove. 
Tada nisam bio svjestan da u svojoj duši nosim tisućljetni misticizam hrvatskih seljaka, 

Imenom argentinskog akademika Josipa Crnka nazvana je Stanica za ispitivanje kvalitete 
sjemenja u La Consulti koju je on utemeljio i u kojoj je taj hrvatski sin stekao slavu 

hranjen i stalno jačan od mog djetinjstva do današnjega dana. Rodio sam se usred ple- 
menite prirode: oranice, vinogradi, voćnjaci, livade i šume - u domu gdje su me učili 
poštovati zemljoradnika. Studij na Fakultetu agronomije u Zagrebu probudio je kod 
mene sklonost istraživanju... Ono što sam danas, dugujem svom rodnom domu i mojoj 
staroj domovini Hrvatskoj." 

Odao je zatim priznanje i “novoj domovini Argentini" kojoj zahvaljuje za svoja 
dostignuća. A ta je zaista pokazala da i dalje, nakon članstva u Akademiji, misli o nje- 
mu. Tako je imenom Josipa Crnko nazvana Stanica za ispitivanje kvalitete sjemenja u 
La Consulti. To je velika počast, koju je - kako piše prof. Jošt - malo koji znanstvenik 
doživio još za života. No pokusna stanica “La Consulta" zaista je djelo ing. Josipa 
Crnko. On ju je osnovao, s njime je rasla, uvijek i kao svjedok njegovih istraživanja i 
uspjeha. Prilikom proslave 50. godišnjice postojanja te pokusne stanice (1998.), ujedno 
i 50-godišnjeg rada ing. Crnka u Argentini, promovirana je i njegova knjiga “Historia 
de la Estacioćn Experimental A gropecuaria “La Consulta". 


Obnovljeno hrvatsko državljanstvo 


Akademik Josip Crnko je kratko vrijeme nakon stvaranja države posjetio Hrvatsku 
i obnovio oduzeto mu hrvatsko državljanstvo. U lipnju 1993. predana je u HAZU, 
razredu za Prirodne znanosti, sva dokumentacija u vezi znanstvenoga rada inženjera 
Cmka, što je godinu dana kasnije akademik Ivan Supek potvrdio tadašnjem ministru 
iseljeništva dr. Zdravku Sančeviću. Jedno pismo akademika Vlade Maiera upućeno 
HAZU glede Crnkove dokumentacije iste godine ostalo je bez odgovora. Još više: u 
Hrvatskom leksikonu iz 1996. u javnosti poznatom kao Vujićev leksikon (po imenu 
gl. urednika, bivšeg ministra Antuna Vujića) pod Josip Crnko (sv. I., str. 201.) čitamo 
nekoliko redaka o njegovu znanstvenom i stručnom radu, ali o izboru za člana Naciona- 
Ine akademije za agronomiju i veterinu u Argentini 1988. ni riječi. Slučaj? Neznanje? 
Prof. Jošt se na kraju svoje studije o Josipu Crnko u “Agronomskom glasniku" pita 
što smo mi, tj. Hrvatska učinili “da mu pružimo mogućnost i zadovoljstvo da dio svog 
bogatog znanstvenog i stručnog iskustva pretoči u svoju staru domovinu?" 

S obzirom na žalosne polemike, koje se vuku po hrvatskom novinstvu u vezi s HAZU, 
a da se pri tome uopće ne pazi na ugled te najviše hrvatske znanstvene ustanove, i to 
istodobno kad se u inozemnom novinstvu objavljuju analize o znanstvenom radu takvih 
i sličnih ustanova u zemljama koje su se oslobodile komunističke prevlasti, ne ćemo 
pitati zašto Josipu Crnko nije poslana ni potvrda o primljenoj dokumentaciji ni zašto 
mu čestitamo na prijamu u jednu stranu Akademiju znanosti. 

Veo zaborava koji se raširio nad njegovim radom i osobom smo, barem za čitatelje 
Hrvatskog slova i Hrvatskog iseljeničkog zbornika, razotkrili pa navodimo završne 
riječi iz njegove knjige o La Consulti: “Starac odlazi zamišljen i zadovoljan, sjećajući 
se Tiječi iz knjige: Sretni su oni koji od ništa stvore nešto i imaju prigodu vidjeti rezultat 
svoga rada." 

Summary 


THE FORGOTTEN ACADEMICIAN 


The Quality Testing Station at La Consulti is named after Argentinean Academician 
Josip Crnka, an institution he founded and where this Croatian son earned a level of 
fame earned by few researchers within their own lifetime. He published over 60 re- 
search papers in Spanish and English, for which he received numerous international 
recognitions. Making innovations for the most part in the field of plant physiology, 
seed production and the improvement of various kinds of vegetables, he represented 
his new homeland of Argentina at numerous international symposiums. Argentina has 
honoured him with the title of Academician, while top academic circles in his country 
of origin continue to ignore him as a political emigrant. In the Argentinean city of 
Mendoza, the centre of Mendoza Province, the Argentinean Academician and Croatian 
citizen, engineer Josip Crnko, in good health and excellent mental condition, celebrated 
his 91st birthday with his family on 14 June 2007. Josip Crnko was bom in Vinica 
(Varaždin County) in 1916, attended elementary school in his native town, graduated in 
Zagreb at the Classical Gymnasium and went on to receive his diploma at the Faculty 
of Agriculture & Forestry. The Yugoslav-Communist Terror that struck Croatia after it 
came to power in 1945 forced Crnko to immigrate to Argentina as early as in August 
of 1945. His education, diligence, dedication to the profession and family saw Crnko 
through an enviable career. President Dr. Norberto P. Ras conferred upon Engineer Jo- 
sip Crnko a diploma of reception to the Argentinean National Academy of Agronomics 
and Veterinary Sciences at a gala session of the institution held in Buenos Aires on 14 
July 1988. 

Shortly after its independence Academician Josip Crnko visited Croatia and renewed 
the Croatian citizenship he had been stripped of. In June of 1993 all of the documen- 
tation related to the scientific work of Engineer Crnko was submitted to the Croatian 
Academy of Sciences & Arts? (HAZU) section for Natural Sciences, but there is still no 
answer from the HAZU. 

Resumen 


UN ACADEMICO OLVIDADO 
DE ARGENTINA 


En la localidad de La Consulta, provincia de Mendoza, Argentina, funciona una cono- 
cida Planta de control de calidad de semillas que Ileva el nombre del acadćmico ar- 
gentino Josip Crnko. Ademas de ser su fundador y de haber adquirido fama con dicha 
Planta, Crnko, hijo de croatas, es uno de los pocos cientificos a quienes les toca tal 
distincion en vida. 

Crnko publico mas de 60 trabajos cientificos en castellano e ingles, hacićndose merece- 
dor de elogios internacionales. Imnovando principalmente la fisiologia vegetal, la pro- 
duccion de semillas y el ennoblecimiento de distintas especies de legumbres, repre- 
sento en muchos simposios internacionales a su nueva patria -Argentina- la que lo ha 
honrado con el titulo de academico, mientras que en su pais natal lo siguen ignorando 
desde el mas alto nivel acad&mico como emigrante politico. El 14 de junio de 2007, en 
la ciudad de Mendoza, capital de la provincia argentina del mismo nombre, gozando 
de buena salud fisica y mental, el acad&mico argentino y ciudadano croata ingeniero 
Josip Crnko festejo en familia su 91 cumpleafios. Josip Crnko nacio en Vinica (dis- 
trito de Varaždin) en 1916. Curso la escuela primaria en su pueblo natal. Se recibio de 
bachiller en la escuela secundaria clasica en Zagreb, donde posteriormente obtuvo su 
diploma universitario en la Facultad de Agronomia. El terror impuesto en 1945 por los 
comunistas yugoslavos al tomar el poder en Croacia obligo a Crnko ya en agosto de 
ese mismo afio a emigrar a la Argentina. Gracias a su erudicićn, laboriosidad y tambićn 
gracias al apego a la profesion y su familia, hizo una carrera envidiable. En la solemne 
sesion de la Academia Nacional Argentina de Agronomia y Veterinaria efectuada el dia 
14 de julio de 1988 en Buenos Aires, el presidente de dicha institucion, dr. Norberto P. 
Ras, entrego al ingeniero Josip Crnko el diploma de aceptacion en la Academia. Poco 
tiempo despućs de la creacion del Estado Croata, el acad&ćmico Crnko visito su pais 
natal y renovo la ciudadania croata que le fuera quitada. En junio de 1993 la Academia 
Croata de Ciencias y Artes (Departamento de Ciencias Naturales) recibio toda la docu- 
mentacion referente a la labor cientifica del ingeniero Crnko, pero hasta la fecha no 
hubo reaccion alguna por parte de dicha institucion. 

Ivan Čizmić 


ZAČETAK NACIONALNE POMIRBE 
EGZILANATA I HRVATSKIH KOMUNISTA 


Deklaracija o nazivu i položaju hrvatskoga književnog jezika objavljena 
je 17. ožujka 1967. u tjedniku Telegram i smatra se početkom Hrvatskog 
proljeća + Deklaraciju je bezrezervno podržalo hrvatsko iseljeništvo pa se taj 
čin može smatrati začetkom nacionalne pomirbe i otvorenog istupa naših 
intelektualaca u borbi za temeljne hrvatske nacionalne interese 


U zagrebačkom Telegramu tiskana je Deklaracija o nazivu i položaju hrvatskoga 
književnog jezika 17. ožujka 1967. Deklaracijom je upozoreno na neravnopravan 
položaj hrvatskog jezika kroz odluke Novosadskog dogovora, te je zatražena ravno- 
pravnost svih jezika naroda u Jugoslaviji (slovenskog, hrvatskog, srpskog i makedon- 
skog). Među sastavljačima i potpisnicima teksta Deklaracije bio je niz hrvatskih in- 
telektualaca okupljenih oko Matice hrvatske i drugih uglednih znanstvenih ustanova 
(Društvo književnika Hrvatske, Institut za jezik JAZU, Filozofski fakultet, Matica is- 
eljenika Hrvatske, Institut za historiju radničkog pokreta i dr). Deklaraciju je bezrezerv- 
no podržalo hrvatsko iseljeništvo, pa se taj čin može smatrati začetkom nacionalne 
pomirbe hrvatske političke emigracije i hrvatskih komunista. Hrvatski intelektualci u 
egzilu preveli suje na velike svjetske jezike kako bi bila dostupna najširoj međunarodnoj 
javnosti. Osnovna tvrdnja izložena u Deklaraciji bila je ta da je nejasnoća formulacije 
o »srpskohrvatskom odnosno hrvatskosrpskom jeziku« u Ustavu SFRJ omogućila da 
se srpski književni jezik silom nameće kao jedinstveni jezik za Srbe i Hrvate. Od- 
mah nakon objavljivanja Deklaracije uslijedio je oštar odgovor vlasti. O Deklaraciji se 
raspravljalo na najvišim instancama SFRJ. Njezini su potpisnici bili oštro napadnuti i 
osuđeni, a od ustanova posebice Matica te njezino članstvo. Ali, unatoč žestokoj reakci- 
ji tada vodećih krugova Komunističke partije i negativnim posljedicama koje je odmah 
potom Matica osjetila u svom radu, taj je događaj označio početak otvorenog istupanja 
njezinih članova u borbi oko temeljnih hrvatskih nacionalnih interesa. 

Naime, Deklaracija o nazivu i položaju hrvatskoga književnog jezika bila je jednoglasno 
prihvaćena na plenarnom sastanku Društva književnika Hrvatske, 15. ožujka 1967. 
u Zagrebu. Sastavljači Deklaracije su bili: Miroslav Brandt kao duša Deklaracije, 
Radoslav Katičić određen je da piše tekst, Tomislav Ladan, Slavko Pavešić, Slavko 
Mihalić, Dalibor Brozović (za kojeg je Brandt poslije tvrdio da nije bio) i tek se 
iza 1990. godine razjasnilo da je sedmi koautor Deklaracije bio Vlatko Pavletić. 
Deklaracijusu potpisale sve hrvatske književne ijezikoslovne ustanove inajmjerodavniji 
ljudi u pitanjima jezika, književnici i jezikoslovci. Nasuprot toj jednodušnosti, 
jugoslavenski policijski režim, temeljen na fikciji o političkom jedinstvu Južnih Slavena, 
a u službi srpske hegemonije, nije mogao naći drugog odgovora na Deklaraciju o 
hrvatskom književnom jeziku, negoli prijetnje inasilja protiv njezinih potpisnika. Pojava 
Deklaracije, i još više njezina osuda sa službene komunističke strane izazvale su brojne 
komentare u hrvatskom iseljeničkom tisku. Istaknute hrvatske iseljeničke institucije 
i intelektualci ustvrdili su kako unatoč oštrim reakcijama režima, Deklaracija ostaje 
neuništiv dokument duboke rodoljubne i demokratske svijesti hrvatske inteligencije, 
koja u zajednici s čitavim hrvatskim narodom brani temeljna prava na nacionalno 
samoodređenje hrvatskog naroda. U povodu Deklaracije o nazivu i položaju hrvatskog 
književnogjezika oglasila se Hrvatska akademija Amerike. U Izjavi Akademija ustvrđuje 
da je većina Hrvata oduvijek zvala svoj jezik hrvatskim, a većina Srba svoj srpskim, 
bez obzira na službene nazive. Zato se zahtjev hrvatskih ustanova da se jezik Hrvata i 
službeno naziva hrvatskim i bude ravnopravan s ostalim jezicima, ne može tumačiti kao 
ugrožavanje legitimnih interesa bilo kojeg drugog naroda ili etničke skupine, kako to 
ističu napadači Deklaracije. Osamnaest hrvatskih ustanova koje su donijele Deklaraciju 
predstavljaju najmjerodavniji i najreprezentativniji skup za donošenje odluka u pitanju 
hrvatskog jezika. Zato Hrvatska akademija Amerike prihvaća načela Deklaracije koja 
su u Sjedinjenim Američkim Državama praktički provedena u više od 90% slučajeva 
postojanjem posebnih novina i publikacija na hrvatskom i posebno na srpskom jeziku. 
Dalje se u Izjavi ističe kako su članovi Akademije zabrinuti vijestima o političkom 
pritisku na hrvatske kulturne ustanove, napadima na književnike, jezične stručnjake, 
kulturne radnike, te navještavanjem daljnjih progona potpisnika Deklaracije. 


Iseljenička intelektualna elita diže glas protiv represivnog režima u domovini 


Svaka upotreba sile da se Deklaracija povuče samo još snažnije i dramatskije ističe 
njezino značenje. Nepriznavanjem i nasilnim brisanjem ne rješavaju se, nego samo još 
više produbljuju problemi o kojima Deklaracija govori. Članovi Akademije osobno 
su zaprepašteni glasovima koji pozivaju čak na ubijanja, kao što je to slučaj jednog 
beogradskog novinara koji je rekao dopisniku New York Timesa Richardu Ederu, kako 
je bolje da «padne nekoliko glava, nego da poslije tisuće padnu u ratu...» (New York 
Times od 25. ožujka 1967.). Ista takva filozofija dovela je do ubojstva Stjepana Radića 

i drugova u Skupštini u Beogradu 1928. i upravo je to bio početak i uzrok krvavih 
obračuna između Srba i Hrvata, koji su zatim slijedili. Spomenutu Izjavu Hrvatska 
akademija Amerike poslala je 19. travnja 1967. Matici hrvatskoj u Zagreb, a njezin 
tekst objavili su hrvatski iseljenički listovi. Na svojoj prvoj odborskoj sjednici 19. ru- 
jna 1967, a nakon objavljivanja Deklaracije o nazivu i položaju hrvatskog književnog 
jezika, Odbor Hrvatskoga povijesnog instituta u Rimu odlučio je javnosti objaviti svoju 
izjavu. Članovi Odbora ističu kako je pojava Deklaracije pravi i nedvojbeni dokaz da 
hrvatski narod u Socijalističkoj Federativnoj Republici Jugoslaviji nema slobode da 
svoj književni jezik nesmetano njeguje i služi se njime na svima područjima svoga 
narodnog života i da ga zove njegovim jedinim pravim imenom. Oni koji su protiv 
potpisnika Deklaracije poduzeli nedostojnu, nekulturnu hajku i nasilje dobro su os- 
jetili da je ona više nego samo jezično i pravopisno pitanje. Nepriznavanjem poseb- 
noga hrvatskog književnog jezika i njegovim potiskivanjem beogradske vlasti htjele 
su hrvatski narod poniziti, učiniti ga malodušnim i prisiliti da se odreče sebe, svoje 
prošlosti i budućnosti. Ustavši na obranu hrvatskoga jezika, hrvatski su književnici, 
filolozi i pisci i pred svojim narodom i pred međunarodnom javnošću bez obzira na 
različnost ideoloških i stranačko-političkih gledanja rekli ono što je njihov narod od 
njih očekivao. Tim svojim povijesno važnim činom, koji razbija mnoge predrasude, 
a i kriva ass o hrvatskom književnom jeziku, oni zaslužuju priznanje i punu 

prigodom proslave 40. obljetnice Deklaracije o nazivu i položaju hrvatskoga književnoga jezika 

potporu sve hrvatske javnosti. Hrvatski povijesni institut u Rimu pridružuje se u tome 
smislu izjavama solidarnosti s Deklaracijom u nepokolebivu uvjerenju da će hrvatski 
narod i njegovi kulturni radnici složnim i hrabrim zalaganjem znati suzbiti sve napade 
na hrvatski književni jezik te očuvati i razvijati to svoje dragocjeno blago u skladu i u 
živom kontinuitetu s hrvatskom jezičnom i književnom tradicijom. Hrvatska revija je 
u kolovozu 1967. objavila integralni tekst Deklaracije s imenima svih potpisnika i to 
na hrvatskom, engleskom, francuskom i njemačkom jeziku. U istom broju objavljen je 
i Apel hrvatskih književnika i pisaca u iseljeništvu u kojem se kaže da je Deklaracija 
prvorazredni dokument u obranu kulturne samobitnosti hrvatskoga naroda, koji pos- 
jeduje svoj jezik s njegovim vlastitim imenom. Isto tako i svoju književnost, koja je 
slijedila razvoj europske književne kulture od njezina početka pa sve do naših dana i 
dala velikih djela nacionalnoga i općega značenja. U apelu se upozorava na to da se u 
komunističkoj Jugoslaviji čini otvoreno nasilje nad hrvatskim jezikom i književnosti 
te im prijeti opasnost da se pod direktivama nasilnih državnih zahvata izgube i napo- 
kon zamjene srpskim jezikom i književnosti, koji uglavnom potječu tek iz prošloga 
stoljeća. 


Prvi korak nacionalne pomirbe egzilanata i hrvatskih komunista 


Hrvatski književnici i jezikoslovci terazne ustanove i organizacije s književno-jezičnoga 
područja videći ozbiljno ugroženu najveću i najdragocjeniju kulturnu baštinu svojega 
naroda, svoj jezik, stavili su se, iako pod vrlo teškim okolnostima, na branik neotuđivih 
stoljetnih tekovina i književno-jezičnih tradicija. To je bio autentični krik za slobodom 
kulture i kulturnoga stvaranja, vapaj za punim izrazom europskoga slobodarskoga i 
univerzalnoga_duha. Tako su hrvatski književnici i intelektualci postali borci-vođe za 
najviše vrijednosti naše civilizacije. Zato mi, hrvatski književnici i pisci u iseljeništvu, 
ističe se u apelu, iskazujemo njima zasluženo i dužno priznanje. U toj pravednoj borbi 
mi se s njima solidariziramo te im dajemo svu našu moralnu potporu. Apel završava 
riječima: «Mi, njihovi sunarodnjaci, hrvatski književnici i pisci u slobodnome svijetu, 
upravljamo ovom prigodom apel na svjetsku javnost, posebno na internacionalne i na- 
cionalne kulturne ustanove i organizacije: da bi oni u ovom odlučnom času ustali u 
obranu hrvatskih književnika i jezikoslovaca i slobode kulture u Hrvatskoj te svojim in- 
tervencijama zaštitili slobodni razvoj hrvatskoga jezika i književnosti, koji su u suvre- 
menoj Federativnoj Socijalističkoj Republici Jugoslaviji predmet diskriminacije, Taz- 
aranja i uništenja.» Apel su 30. travnja 1967. potpisali: Luka Brajnović (Španjolska), 
Luka Fertilio (Chile), Alan Horić (Kanada), Andrija Ilić (Engleska), Nada Kesterčanek 
Vujica (SAD), Lucijan Kordić (Švicarska), Predrag Kordić (SAD), Ivo Lendić (Argen- 
tina), Enver Mehmedagić (Argentina), Vinko Nikolić (Francuska), Borislav Maruna 
(SAD), Antun Nizeteo (SAD), Gracijan Raspudić (SAD), Mirko Čović (Austrija), 
Krunoslav Draganović (Austrija), Jere Jareb (SAD), Bogdan Radica (SAD), Stjepan 
Ratković (Italija), Franjo Trogrančić (Italija), Dušan Žanko (Venezuela). 

240 


Ivan Čizmić: Začetak nacionalne pomirbe egzilanata i hrvatskih komunista 





Trojica uglednih hrvatskih intelektualaca Mate Meštrović (New York University), 
Bogdan Radica (Fairleigh Dickinson University), Stanko Vujica (Wilkes College) 18. 
travnja 1967. dali su pomoću iseljeničkog tiska svoju potporu Deklaraciji. Za njih je to 
važan istup koji je izazvao golemu pozornost; kako u domovini, tako i u inozemstvu. 
Svaki narod ima neotuđivo pravo na svoje narodno ime i jezik. To se pravo hrvats- 
kom narodu niječe i, štoviše, čini se sve da se hrvatski jezik potisne i konačno izbriše. 
Zasluga je hrvatskih kulturnih radnika da su, bez obzira na ideološko opredjeljenje 
i druge razlike koje među njima postoje, jednoglasno ustali u obranu jezika svog 
naroda tražeći da se ustavom zajamči pravo Hrvata da svoj jezik zovu hrvatskim. Ta 
Deklaracija ne može se nipošto označiti kao šovinizam, jer u njoj hrvatski kulturni rad- 
nici nisu nikoga omalovažili niti su tražili posebne povlastice za hrvatski narod, nego 
samo ravnopravnost s drugim narodima Jugoslavije. Trojica intelektualaca ističu da su 
zaprepašteni vijestima o kaznenim mjerama protiv potpisnika Deklaracije i odlučno 
protestiraju protiv gaženja osnovnih prava čovjeka i ugušivanja slobodnog izražaja 
hrvatskog naroda. 
U New Yorku je 13. svibnja 1967. održan sastanak američko-hrvatske inteligencije, 
na kome se raspravljalo o pitanju zagrebačke inteligencije i njezinih povijesnih odluka 
pri proglašenju Deklaracije o nazivu hrvatskog jezika. Na sastanku su bili: dr. Stanko 
Vujica, Nada Kesterčanek-Vujica, dr. Mate Meštrović, inž. Karlo Mirth, predsjednik 
Hrvatske akademije u Americi, Bonaventura Hadžija, prof. Duško Dujišin, velečasni 
dr. Častimir Majić, Drago Šporer i Krunoslav Mašina. Nazočni su izrazili svoje duboke 
simpatije za sve pokretače Deklaracije, te za sve potpisnike, ističući njihove velike 
zasluge za kulturnu neovisnost hrvatskog naroda. Također su se složili da je Deklaracija 
o hrvatskom jeziku izazvala diljem cjelokupnog hrvatskog iseljeništva jednoglasnost, 
kakva se godinama nije vidjela u odnosima iseljeništva prema hrvatskoj inteligenciji 
kod kuće. Nezavisno od ideoloških razmimoilaženja, istaknuta je solidarnost sa svima 
hrvatskim književnicima, koji se kod kuće hrabro podigoše, riskirajući svoje položaje i 
svoj život, za pravo hrvatskog naroda, da svoj jezik zove hrvatskim jezikom. 
Kanadski “Hrvatski glas" donio je u broju od 8. travnja 1967. uvodnik predsjednika 
Hrvatske seljačke stranke, dr. Jurja Krnjevića, pod naslovom “Neopisiv dojam zahtjeva 
za ravnopravnost hrvatskog jezika u domovini i stranom svijetu“. 
Krnjević u članku kaže kako je dojam zahtjeva za ravnopravnost hrvatskog jezika, 
koji su podignule najvažnije hrvatske književne, kulturne i znanstvene organizacije i 
ustanove, golem. U Jugoslaviji je taj zahtjev postao glavni predmet javnih i privatnih, 
kulturnih i političkih razgovora. Potisnuo je u pozadinu sva ostala pitanja, koja su do 
tada bila na dnevnomu redu. A budući da su u Jugoslaviji imali svoje dopisnike, ve- 
like strane novine koje prate tamošnji razvoj događaja, i u njihovim je izvještajima 
objavljenim u londonskim, pariškim i drugim velikim europskim novinama istaknut taj 
veliki korak i mogućnost nesagledivih posljedica. Krnjević upozorava kako nitko nije 
više iznenađen tim razvojem nego li sami zagrebački potpisnici Deklaracije, u kojoj je 

zahtjev sadržan. Prihvat i provedba toga zahtjeva značili su ispravak najgore jezične 
nepravde, pune imperijalističkih srbijanskih pothvata, što je moralo prije ili poslije 
buknuti i tražiti uspostavu stvarne i potpune ravnopravnosti. Kada se toliko ističe 
ravnopravnost, onda i Hrvati sigurno imaju toliko pravo na svoj jezik koliko i Maked- 
onci, Slovenci i Srbi. Napadi na Deklaraciju putem zagrebačkih novina i zagrebačkog 
radija, i nakon toga putem komunističke partijske organizacije u Hrvatskoj pokazuje 
da beogradska srbijanska birokracija, ima glavnu riječ i u zagrebačkim novinama i u 
zagrebačkom radiju i da gospodari partijskom organizacijom u Hrvatskoj. Sve reforme 
i sve velike riječi o samoupravama u Hrvatskoj pokazale su se upravo u tome kao pri- 
povijesti i laži, zaključio je Krnjević. 

Ante Vikario, predsjednik Hrvatskog kulturnog kluba “Dr. Josip Frank" u Buenos Ai- 
resu nije mogao izbjeći da se s određenom dozom kritičnosti, a i sarkazma ne osvrne na 
Deklaraciju. Vikario kaže kako nema dvojbe da je Deklaracija u prvome redu izraz jed- 
nog kulturnog nezadovoljstva u obranu nesporne hrvatske stoljetne kulturne tekovine, 
te da će hrvatska inteligencija u tom kulturnom obrambenom ratu protiv velikosrpskih 
šovinističkih nasrtaja na hrvatski kulturni život, računati na moralnu potporu cijelog 
hrvatskog naroda, koji neće smetnuti s uma spoznaju da su baš potpisnici Deklaracije 
jednim dijelom izravni krivci za zlo koje pritišće hrvatski narod i njegov književni jezik. 
Iseljeni slobodni Hrvati, velika hrvatska politička emigracija, marljivo prati događaje u 
Domovini, te smatra da su hrvatski komunistički intelektualci potpisujući Deklaraciju 
samo obavljali svoju dužnost prema hrvatskom narodu, koji ih je rodio, a kojega su bili 
iznevjerili. Vikario zaključuje kako bi Deklaracija trebala biti jedan od mnogih kul- 

Sudionici Znanstvenog skupa (i sami sudionici burnih zbivanja u Hrvatskoj šezdesetih i sedam- 
desetih godina prošloga stoljeća) o Deklaraciji o nazivu i položaju hrvatskoga književnoga jezika 
organiziranog u Matici hrvatskoj u Zagrebu prigodom 40. obljetnice tog epohalnog događaja 

turnih oblika hrvatske prirodne samoobrane od velikosrpskih nadiranja, ona je prema 
izričaju kulturna manifestacija ojađene i razočarane komunističke i prokomunističke 
inteligencije Hrvatske, a prema duhu mogla bi biti nacionalna brana, nacionalistički 
otpor agresivnim valovima velikosrpstva, koje zapljuskuje svu Hrvatsku s ciljem da 
izbriše hrvatsku tradiciju, kulturu, nacionalno ime, te nacionalnu, političku i državnu 
individualnost. 


Zašto Krleža nije postao hrvatski Solženjicin 


Hrvatski iseljenički tisak donosio je vijesti i komentare o događajima u Hrvatskoj u 
vezi s objavljivanjem Deklaracije. Tako je list “Danica" iz Chicaga izvijestio svoje 
čitatelje da su konačno ustali predstavnici najuglednijih hrvatskih kulturnih i jezičnih 
ustanova u Domovini, te jasno digli svoj glas u obranu hrvatskog jezika i hrvatske 
kulture uopće. Čime je odgovorio protivnik može svatko vidjeti čitajući komunističke 
novine i slušajući njegove radio-vijesti. Odgovorio je isključivo političkim napadom 
na hrvatske kulturne krugove. On niti ima stručno-znanstvenih argumenata da ih pro- 
tiv njih iznese, a niti ima iza sebe ni jednoga ozbiljnoga i sposobnoga čovjeka da bi 
stvarnim dokumentima pobio “Deklaraciju". “Danica" piše kako je upravo smiješno 
gledati pisma, što ih donose komunističke novine, gdje napadaju “Deklaraciju", To su 
samo nepismeni ljudi ili gdjekoji smušenjak, koji se dodvorava vlastima. Ta je okolnost 
ne manje važna nego li sama Deklaracija, koja je prema tome naišla na potpuno odo- 
brenje hrvatske javnosti. Ako protivnik kaže da mu je hrvatski jezik ugrozio “bratstvo 
i jedinstvo", ili “temelje države“, to prave hrvatske rodoljube, koji se bore za slobodu 
svoga naroda i njegova jezika, može samo veseliti. “Danica? je također zabilježila da 
je “New York Times" donio reportažu o jednom razgovoru sa Srbima u Beogradu koji 
su, komentirajući hrvatsku jezičnu Deklaraciju, rekli da će se stvar urediti ako se “skine 
nekoliko glava". Jednako je bilo zabilježeno u jugoslavenskim novinama, kako armija 
neće dopustiti da se dira u njezino jedinstvo, tj. da se u njoj upotrebljava bilo koji drugi 
jezik osim srpskog. U hrvatskom Saboru, makar i komunističke prirode, pobunilo se 
nekoliko srpskih zastupnika tražeći najoštrije mjere protiv hrvatskih intelektualaca koji 
su se usudili tražiti nešto “što im Ustav jamči." List “Nova Hrvatska" pisao je kako se 
odjek koji je Deklaracija imala u hrvatskom narodu zahvaljujući dobrim dijelom baš 
napadima režima, ne može mjeriti s odjekom ni jednog drugog poslijeratnog događaja. 
Ona je tjednima bila jedini predmet razgovora i mnoge je potaknula da misle o problemi- 
ma o kojima prije nisu mislili. Pojavom Deklaracije došli su u središte pozornosti hrvatski 
intelektualci, članovi Partije, a u prvome redu Miroslav Krleža. Svima je jasno da samo 
zajedničkoj suradnji partijskih i izvanpartijskih elemenata treba zahvaliti uspjeh i učinak 
kojije postigla ta akcija. Kod toga autoritetu Krleže i njegovu nepokolebljivu držanju pri- 
pada najveća zasluga. Krleža je zato postao najpopularnija osoba hrvatske javnosti, koja 
ga sada više slavi i složno mu odobrava nego ikada u njegovoj dugogodišnjoj karijeri. 

“Nova Hrvatska" pripisivala je Deklaraciji iznimnu političku važnost tvrdeći kako ona 
ima povijesnu važnost jer je izazvala krizu i razotkrila apsurdnost položaja Hrvatske, 
jer je pokrenula i opredijelila snage te ubrzala evolucijski razvoj. Ono što slijedi nije 
više samo skroman zahtjev u pitanju jezika, nije traženje ovog ili onog nacionalnog 
prava. Deklaracijom počinje otvorena borba za potpunu hrvatsku afirmaciju, koja je 
moguća samo kroz potpuno samostalnu hrvatsku politiku. To je borba protiv svega 
što stoji na putu hrvatskom političkom i socijalnom, kulturnom i privrednom razvitku. 
Prema pisanju “Nove Hrvatske" Deklaracija je pokazala hrvatskoj javnosti da Savez 
komunista nema više ni inicijativu ni sposobnost rješavati međunacionalna pitanja. Po- 
kazalo se da nasuprot demokratskim i sporazumnim mjerama koje predlažu hrvatska 
i srpska inteligencija, komunističko vodstvo dolazi samo s preživjelim kompleksom 
straha, sa starim i već otrcanim avetima iz prošlosti, s primitivnom generalizacijom i 
proširenjem krvavog obračuna iz prošlog rata na svako buduće radikalno rješavanje 
hrvatsko-srpskog problema. “Nova Hrvatska" zaključuje kako je Deklaracija na jedin- 
stven način provocirala komunističke vrhove u Zagrebu i Beogradu, koji su otvoreno 
potvrdili da je njima i samo njima u interesu stalno odgađati spoma pitanja između 
Hrvata i Srba. Zato je Deklaracija iz temelja izmijenila stanje u Hrvatskoj. Prijašnja 
ravnodušnost, koja je bila dosta raširena, kao da je preko noći nestala. Mnogima se vra- 
tilo izgubljeno samopouzdanje. Mnogi su dobili ideje kako treba ubuduće raditi. I što 
se samog jezika tiče, nitko Deklaraciju ne shvaća kao neuspjeh. Dapače, ona je početak 
jednog novog hrvatskog preporoda koji ima sve uvjete prekinuti stagnaciju i potpuno 
obnoviti hrvatsku kulturu i hrvatsku politiku. 


Deklaracija otvorila put k hrvatskoj samostalnosti 


Poslije 1990. godine, a osobito 1997. u povodu 30. obljetnice (te 2007. u povodu 
40. obljetnice), objavljivanja Deklaracije, dosta se pisalo i raspravljalo na prigodnim 
znanstvenim skupovima o Deklaraciji i njezinu iznimno povijesnom značenju. No, 
1967. godine u vrijeme kad je bila objavljena, sredstva priopćavanja donosila su samo 
vijesti osude tadašnjeg režima. Jedino se u inozemstvu, među iseljenim Hrvatima, moglo 
i smjelo slobodno vrednovati Deklaraciju. Danas i sa četrdesetogodišnje povijesne 
udaljenosti, možemo slobodno odati puno priznanje hrvatskoj političkoj emigraciji, 
koja je dobro shvatila i ocijenila kako Deklaracija znači početak novog razdoblja u 
političkom životu Hrvata. Već početkom 1970. održan je X. plenum Saveza komunista 
Hrvatske, na kojem je osuđen glavni protagonist napada na Deklaraciju, Miloš Žanko. 
Za njega je Savka Dapčević-Kučar rekla da je bio glavni zagovaratelj velikosrpskog 
programa prema Hrvatskoj. Godine 1970.-1971. razdoblje je masovnog pokreta i 
Hrvatskog proljeća. Ta je reformatorska politika ostvarila put prema Ustavu iz 1974. na 
čijim je načelima 1991. godine proglašena neovisna Hrvatska. U tome lancu događaja 
Deklaracija o nazivu i položaju hrvatskoga književnog jezika bila je prva karika. 

Summary 


THE BEGINNING OF THE NATIONAL 
RECONCILEMENT OF THE EXILES AND THE 
CROATIAN COMMUNISTS 


The Declaration on the Name and the Status of the Croatian Language was published 
in the Zagreb Telegram in March of 1967. That event is considered to be the beginning 
of the Croatian Spring. The Declaration warned of the unequal position the Croatian 
language was put in by the outcome of the Novi Sad Agreement. The equal status of the 
languages of all the peoples of the former Yugoslavia was demanded (Slovene, Croa- 
tian, Serbian and Macedonian). Among the authors and signatories of the Declaration 
were a number of Croatian intellectuals gathered around the Matrix Croatica and other 
pre-eminent research institutions (the Croatian Writers? Society, the Yugoslav Academy 
of Arts & Sciences? Institute for Language, the Faculty of Philosophy, the Croatian 
Heritage Foundation, the Institute for the History of the Workers" Movement and oth- 
ers). The Declaration was supported by the Croatian emigrant communities without 
reservation, whereby the act can be considered the beginning of the national reconcilia- 
tion of the Croatian political emigration and Croatian Communists. Croatian intellectu- 
als in exile translated it into the world's major languages in order to make it available 
to the widest international public possible. The basic premise of the Declaration was 
that the ambiguous formulation of “Serbo-Croatian or Croato-Serbian language" in the 
Constitution of the former Yugoslavia allowed for the Serbian language to be imposed 
by force as the sole language for Serbs and Croats. The publication of the declara- 
tion met with an immediate and harsh response from the authorities. The Declaration 
was debated at the highest institutions of the former Yugoslavia. Its signatories were 
sharply attacked and condemned — among the institutions the Matrix Croatica and its 
membership especially. But in spite of the harsh reaction of the then leading circles of 
the Communist Party and the negative consequences that the Matrix Croatica suffered 
immediately afterward in its work, the event marked a watershed in the open activities 
of its members in the struggle for fundamental Croatian national interests. 

The years 1970 to 1971 mark a period of a mass movement and the Croatian Spring. 
Its reform policies opened the path to the Constitution of 1974 on the basis of which 
Croatian independence was declared in 1991. The Declaration on the Name and the 
Status of the Croatian Language was the first link in this chain of events. 

Resumen 


EL COMIENZO DE LA RECONCILIACION 
NACIONAL ENTRE LOS EXILIADOS Y LOS 
COMUNISTAS CROATAS 


E! dia 17 de marzo de 1967 el “Telegram" de Zagreb public6 la Declaracićn sobre la 
denominacion y el status de la lengua literaria croata. Este hecho es considerado como 
el comienzo de la Primavera Croata. La finalidad de esta Declaracion fue advertir sobre 
la situacion desigual de la lengua croata en la Republica Socialista Federal de Yugosla- 
via como consecuencia del Pacto de Novi Sad. Mediante este documento, sus firmantes 
exiglan la igualdad de todos los idiomas de los pueblos integrantes de Yugoslavia, es 
decir del esloveno, croata, serbio y macedonio. Entre los redactores y firmantes del texto 
de la Declaracion figuraba una pleyade de intelectuales croatas nucleados en la Matica 
Hrvatska a la que se sumaron intelectuales de otros prestigiosos institutos cientificos 
(Asociacion de Literatos de Croacia, Instituto de la Lengua de la Academia Yugoslava 
de Ciencias y Artes, la Facultad de Filosofia, la Fundacion para la Emigracion Croata, 
el Instituto del Movimiento Obrero Croata, etc.). 

La Declaracion fue apoyada sin reserva por la diaspora croata, por lo que se puede 
considerar este hecho como el comienzo de la reconciliacion de los exiliados politicos 
croatas con los comunistas de la misma nacionalidad. La Declaracion fue traducida 
por intelectuales de la diaspora croata a los idiomas mas importantes con la finalidad 
de difundir sus exigencias ante la opinion publica mundial. La Declaracion advertia 
fundamentalmente sobre la formulacion poco clara del “idioma serbio-croata o cro- 
ata-serbio" contenido en la Constitucion socialista de Yugoslavia, lo que permitio que 
el idioma literario serbio fuera impuesto a los serbios y croatas como lengua unica. A 
la publicacion de la Declaracion siguio sin demora una tajante respuesta de las auto- 
ridades. Se debatio acerca de la Declaracion en todas las instancias de la Republica 
Socialista Federal de Yugoslavia. Sus firmantes fueron energicamente atacados y con- 
denados. Pero a pesar de la implacable reaccion de los circulos dirigentes del Partido 
Comunista de entonces y de las nefastas consecuencias sufridas por la institucion Mati- 
ca Hrvatska, la Declaracion marco el comienzo de la lucha de sus miembros en defensa 
de los intereses nacionales croatas. 

En la historia reciente croata, el periodo 1970 - 1971 es recordado por el movimiento 
masivo y la Primavera croata, cuya politica reformista abrio el camino hacia la Consti- 
tucion de 1974, cuyos pustulados permitieron a su vez proclamar en 1991 la indepen- 
dencia de Croacia. En aquella cadena de eventos, la Declaracićn sobre el status de la 
lengua croata fue el primer eslabon. 

DALMATINAC, - REFORMATOR 
AMERICKOG SKOLSKOG SUSTAVA 


Reformator ukupnoga školskog sustava Sjedinjenih Američkih Država 
Amerikanac hrvatskog podrijetla Henry Suzzallo (1875. — 1933.), sin Dalma- 
tinaca koji su 1852. godine došli u San Francisco, za vrijeme predsjednika 
Hoovera biva imenovan direktorom prestižnog nacionalnog ADVISORY od- 
bora za obrazovanje, čime je najpotpunije istaknuta znanstvena aktivnost 
Henrya Suzzalla prožeta socijalnom osjetljivošću koja se očitovala u težnji 
da se omogući visoko obrazovanje za sve, bez obzira na ekonomski ili drugi 
status 


Opće je poznato da su u naseljavanju Sjeverne Amerike i prije uspostave jedinstvene 
države United States of Amerika, osim Engleza i Francuza, sudjelovali i predstavnici 
mnogih, u prvom redu europskih naroda. U velikom mnoštvu “pionira našli su se 
i mnogobrojni pojedinci koji su svojim umom i sposobnostima udarili temelje tzv. 
“američkom čudu“. Dakako, napredak je dobio novi zamah uspostavom samostalne 
države Sjedinjenih Američkih Država poznatom “Deklaracijom o neovisnosti? iz 1772. 
godine. Bez obzira na to što se hrvatski narod ubraja među male europske narode, i 
njegovi su se mnogobrojni pojedinci uputili preko “velike bare". Među njima mnogi 
su tijekom 19. 1 20. stoljeća postigli značajne uspjehe ne samo u poslovnom svijetu 
(“biznisu*) i politici već i u znanosti i umjetnosti. Nadaleko su npr. poznati Nikola 
Tesla, Ivan Meštrović, Zinka Kunc-Milanov, Zlatko Baloković, koji su svjetsku slavu 
stekli upravo u Americi. U nizu poznatih Hrvata potpuno nam je ostao nepoznat prof. 
dr. Henry Suzzallo, Hrvat druge generacije u Americi. O značenju i važnosti Henrya 
Suzzalla za znanost Sjedinjenih Država saznao sam, može se s pravom reći, sasvim 
slučajno, pa bih čitatelje htio upoznati s tim nadasve zanimljivim američkim Hrvatom. 
Dakle, boraveći 1991. godine na Sveučilištu u državi Washingtonu (University of 
Washington State) u Seattleu, proveo sam tijekom dvomjesečnog boravka u Americi 

mnogo vremena u tamošnjoj Sveučilišnoj knjižnici - “Suzzallo Library? i to u njezinu, 
1990. godine novopreuređenom Prirodoslovnom odjelu. Samo ime “Suzzallo Library" 
nije mi značilo ništa, dok me u jednom usputnom razgovoru gospodin Don Verlić, 
američki Hrvat druge generacije, podrijetlom iz Sinja, nije upozorio da je navedenu 
knjižnicu osnovao Hrvat prof. dr. Henry Suzzallo, kojemu je u počast knjižnica i dobila 
ime. Zaokupljen drugim poslovima, pretražujući literaturnu građu koja me je zanimala, 
netom izneseni podatak potpuno sam smetnuo s uma, ali ga nisam zaboravio. Ponovno 
sam ga se prisjetio za boravka u Americi 1993. godine, ali taj put, stjecajem okolnosti 
u Omahi (savezna država Nebraska). Moje nastojanje da nešto više saznam o Henryju 
Suzzallu nije tada urodilo plodom, jer sam u Omahi boravio upravo u vrijeme kad 
čitavo Sveučilište nije radilo zbog ljetnih odmora. Kako sam i 1994. godine planirao 
tijekom ljeta boraviti u Sjedinjenim Državama, i to opet u Omahi, ali u vrijeme kad nji- 
hovo Sveučilište radi, svoje sam poteškoće oko podataka o Henryju Suzzalu priopćio 
tamošnjem kolegi po struci, botaničaru profesoru Davidu Sutherlandu s kojim sam i 
u Institutu i na terenu po okolici Omahe proveo neko vrijeme. Već nakon nekoliko 
dana, zahvaljujući dobro organiziranoj službi protoka podataka, dr. Sutherland mi je 
nabavio tako mnogo podataka o Henryju Suzzallu, njegovu znanstvenom i organizaci- 
jskom radu da sam mogao razmjerno dobro upoznati zanimljivu ličnost Hrvata Henryja 
Suzzalla, zaslužnog za sveukupnu kulturu i znanost Sjedinjenih Američkih Država. Iz 
vrlo skromnih američkih izvora o podrijetlu Henrya Suzzalla može se jedino saznati 
da su njegovi roditelji Petar i Ana Suzzallo, podrijetlom iz Dalmacije, 1852. godine 
došli u San Francisco, da mu je otac bio najprije rudar u Placervilleu, a kasnije je bio 
poduzetnik u novopreimenovanom gradu San Joseu. 

Henry Suzzallo tako je rođen u San Joseu (Kalifornija) 22. kolovoza 1875. godine, os- 
novnu i srednju školu završio je u rodnom gradu, a visoku naobrazbu stekao je na Stan- 
ford-Universityu, 1899. godine. Svoju nastavničku službu započeo je 1897. u Poljo- 
privrednoj školi u Alvisu, a 1899. postaje učiteljem u školi u Alamedi. Studije nastavlja 
na Columbia-University, te 1905. stječe doktorat znanosti i kraće vrijeme radi na Yale- 
Universityu, pa se 1906. vrati u Kaliforniju kao “assistent-professor" na Sveučilištu 
Stanfordu. Nešto poslije (1907. - 1909.) radi na Sveučilištu Columbiji, gdje osniva 
katedru za sociologiju obrazovanja, prvu u tom dijelu Sjedinjenih Država. Svakako 
najznačajniji položaj koji je Henryu Suzzallu u to vrijeme dodijeljen bio je izbor za 
predsjednika (rektora) Sveučilišta u Seattleu - “University of Washington State", 1915. 
godine, na kojem se položaju zadržao do 1926. godine. Tijekom toga vremena broj se 
studenata na tom sveučilištu povećao s 1840 na 6850, a broj “fakulteta" (predmeta) sa 
218 na 304. Među ostalim, osnovao je Šumarski fakultet (College of Forestry), donaci- 
jom uspješnog poduzetnika koji se bavio drvenom građom iz obitelji Anderson (An- 
derson Hall), Fakultet ribogojstva (College of fisheries) i Aeronautički fakultet. Tako 
je njegovom zaslugom u Seattle došao i mladi inženjer zrakoplovstva Willhelm Boe- 
ing, koji je tu osnovao tvornicu zrakoplova “Boeing", iz koje su u naše vrijeme izišli 

i najpoznatiji, suvremeni putnički zrakoplovi Boeing 727, 737 i 747. Taj posljednji je, 
zbog svoje veličine poznat pod imenom “jumbo-jet" (veliki slonić). Boeingove zrako- 
plove je u svojoj floti donedavno imala i hrvatska zrakoplovna tvrtka “Croatia Lines", 
a pitanje je zna li itko od nas da je za osnivanje Boeinga bio zaslužan upravo Hrvat 
Henry Suzzallo. 

Kao što se to događalo više puta u razvitku pojedinih sveučilišta u odnosu na političku 
vlast, dogodilo se tako 1 u državi Washingtonu, kad je 1926. guverner Roland Hartley 
želio ograničiti autonomiju Sveučilišta u Seattleu i staviti ga pod političku kontrolu, Su- 
zzallo se tomu usprotivio te je morao dati ostavku na položaj rektora Sveučilišta države 
Washingtona. Od tada se posvećuje reorganizaciji i unapređenju školstva u Sjedin- 
jenim Američkim Državama, pa npr. za vrijeme predsjednika Hoovera biva imenovan 
“specijalnim direktorom nacionalnog ADVISORY odbora za obrazovanje". Upravo je 
time najpotpunije istaknuta cjelokupna znanstvena aktivnost Henrya Suzzalla, jer je 
praktički čitav radni vijek i sve svoje snage posvetio razvitku, organizaciji i preobrazbi 
cjelokupnog obrazovnog sustava u Sjedinjenim Državama. Suzzallo je osobito isticao 
socijalnu ulogu obrazovanja. Tako na jednome mjestu Edwin B. Stevens (1949: 148) 
piše: “Kako najbolje omogućiti visoko obrazovanje za sve, bez obzira na ekonomski 
ili drugi status, uvijek je bilo na srcu Henryju Suzzallu. Bio je previše svjestan koliko 
osobno duguje slobodnim institucijama, a da ne bi bio pun razumijevanja. Da njegovi 
roditelji nisu došli u ovu zemlju, mogao je biti sa svojim “rođacima na planinama koje se 
uzdižu s istočnih obala Jadranskog mora, čuvajući stada ovaca ili koza, ili ribar na tom 
moru', gdje bi se njegove sposobnosti trošile na “male zadaće". Zbog toga je bio za to da 
školarine ne smiju biti nedostupne ni najsiromašnijoj obitelji ... Neki to nisu shvaćali, 





Reformator ukupnoga školskog sustava Sjedinjenih Američkih Država Ameri- 
kanac hrvatskog podrijetla Henry Suzzallo (1875. — 1933.), sin Dalmatinaca 
koji su 1852. godine došli u San Francisco 

no oni koji su s njim radili znali su za njegovo zanimanje za studente i za njihove prob- 
leme.? Zanimljivo je istaknuti da je prof. Henry Suzzallo tijekom 1928. godine boravio 
u Europi i na uglednim europskim sveučilištima održao mnoga predavanja. Posjetio je 
sveučilišta u Beču, Beogradu, Bologni, Budimpešti, Bukureštu, Firenci, Padovi, Sofiji 
i Zagrebu. U nadi da ću i u Hrvatskoj naći neki podatak o tako važnoj osobi kao što je 
bio profesor Suzzallo, posjetio sam sve one institucije za koje sam smatrao da bi mogle, 
da ne kažem trebale, imati neke podatke o boravku prof. Suzzalla u Zagrebu. Nažalost, 
nisam našao praktički ništa. Ipak, u arhivima Rektorata Sveučilišta u Zagrebu uspio 
sam pronaći samo jedan brzojav koji je poslan iz Beograda 28. svibnja 1928. s upitom 
kada bi “Profesor Suzzallo trebao doći u Beograd", te jedno pismo koje je iz Maribora 
poslano u Zagreb. Za jednoga svog posjeta Seattleu Henry Suzzallo je iznenada 25. 
rujna 1933. godine umro pa neka i ovaj mali prilog bude sjećanje na njega. 

U knjižnici Suzzallo pohranjeno je oko 4 milijuna naslova 

Suzzallo-Library sastoji se od dva dijela. Glavna zgrada visoka je, moderna peterokatni- 
ca s dva kata ispod razine tla i u nju se može ući iz velike podzemne garaže. U prizemlju, 
u velikom ulaznom predvorju postavljena je velika mjedena ploča posvećena Henryju 
Suzzallu. U knjižnici je pohranjeno (1991. god.) oko 4 milijuna naslova. Prirodoslovni 
odio Knjižnice jest zgrada građena u engleskom “gotičkom? slogu s dva kata iznad i 
dva kata ispod razine tla, a njezina je unutrašnjost potpuno preuređena i modernizirana 
1990. godine. Povezana je s glavnom zgradom u razini prvoga kata ostakljenim mo- 
stom. U prirodoslovnom sam dijelu dva mjeseca gotovo svaki dan boravio od 9 do 16 
sati i tamo sam mogao potpuno sam i neometan pregledavati vrlo bogatu literaturu koja 
me je zanimala. Posebno sam se obradovao što u knjižnici imaju komplet svih godišta 
i brojeva hrvatskog botaničkog časopisa “Acta botanica croatica", iako sam uvjeren da 
najveći dio zaposlenih ne bi znao gdje se ta Hrvatska i taj grad Zagreb nalaze. 


Literatura: 

Gates, Ch. M., 1961.: The first century at the University of Washington 1861-1961. 
University of Washington Press. Seattle. 252 str. 

Odegaard, Ch. E., 1864.: The University of Washington. Pioneering in its First and 
Second Century. The Newcomen Society in North America. New York-Downingtown- 
Princeton-Portland. 24 str. 

Pearson, H. C. 1919.: Essential of spelling by Henry Carr Pearson and Henry Suzzallo. 
American Book Company. New York. 196 str. 

Strevens, E., B., 1949.: Higher Educatios's Social Role. Journal of Higher Education 
20: 147-149. 

Suzzallo, Henry. The National Cyclopedia of American Biography 24.: 38.-39., 1935. 


250 


Ivo Trinajstić: Dalmatinac - reformator američkog školskog sustava 





Summary 


A DALMATIAN — REFORMER OF THE US 
EDUCATION SYSTEM 


Henry Suzzallo (1875 — 1933), an American of Croatian origin, is a reformer of the 
entire education system in the United States of America. The son of Dalmatians Petar 
and Ana who came to San Francisco in 1852, he was appointed director of the pres- 
tigious National Advisory Committee for Education during the time of US President 
Herbert Clark Hoover (1874 — 1964), which most completely underlined the entire 
career of Henry Suzzallo — imbued with a high level of social responsibility that mani- 
fested itself in the aspiration to provide higher education to all, regardless of economic 
or other status. Henry Suzzallo was born in San Jose (California), on 22 August 1875, 
went to elementary and secondary school in his native town, and earned his higher edu- 
cation at Stanford University in 1899. He began his career as a teacher in 1897 at the 
Agricultural School in Alvis, and in 1899 became a teacher at the school in Alameda. 
He continued his studies at Columbia University and in 1905 received his doctorate. 
He worked shortly at Yale University and returned to California in 1906 to work as an 
assistant professor at Stanford University. Some time later (1907 - 1909) he worked at 
Columbia University, where he established a chair of education sociology studies, the 
first of its kind in that part of the United States. Certainly the most important function 
Henry Suzzallo served at at the time was as president of the University of Washington 
State in Seattle, where he worked from 1915 to 1926. From then he dedicated his efforts 
to reorganising and improving education in the United States of America. 

Resumen 


UN DALMATA- REFORMADOR DEL 
SISTEMA ESCOLAR AMERICANO 


El reformador del integro sistema escolar de los Estados Unidos de Amćrica es el 
norteamericano de origen croata Henry Suzzallo (1875-1933), hijo de los Dalmatas Pe- 
tar y Ana quienes Ilegaron a San Francisco en 1852. Durante la presidencia de Herbert 
Clark Hoover (1874-1964), fue nombrado director de la prestigiosa Comision Nacional 
de Ensefianza ADVISORY, lo que corono la destacada actividad cientifica de Henry 
Suzzallo. De gran sensibilidad social, insistia en que los altos estudios debian ser ac- 
cesibles para todos, independientemente de la condicion economica o social de cada 
uno. Henry Suzzallo nacio en San Jose (California) el 22 de agosto de 1875. Termino 
sus estudios primarios y secundarios en su ciudad natal, mientras que su titulo uni- 
versitario lo obtuvo en 1899 en la casa de altos estudios Stanford University. En 1987 
comenzo a ejercer la docencia en la Escuela de Agricultura en Alvis y en 1899 fue 
nombrado maestro en la escuela de Alameda. Continuo sus estudios en la Universidad 
de Columbia y en 1905 se Tecibio de doctor en ciencias. Trabajo un corto tiempo en la 
Universidad de Yale y en 1906 regreso a California como profesor asistente en la Uni- 
versidad de Stanford. De 1907 a 1909 trabajo en la Universidad de Columbia, donde 
fundo la catedra de Sociologia de la Educacion, la primera en esa parte de los Estados 
Unidos. Sin duda el cargo mas importante que ocupo Henry Suzzallo fue el de presi- 
dente (rector) de la Universidad de Seattle —“University of Washington State". Esa alta 
funcion la ejercio de 1915 a 1926. A partir de entonces se dedico a la reorganizacion y 
adelantamiento del sistema escolar de los Estados Unidos de America. 

Ante Čuvalo 


TRI DESETLJEĆA HRVATSKIH STUDIJA U 
AMERICI 


Association For Croatian Studies ili Udruga hrvatskih studija, priznata 
i utjecajna strukovna organizacija u Americi, kojoj je cilj unaprjeđenje 
visokoškolskih studija, publiciranje stručnih radova te razvitak metodike 
studiranja hrvatskoga jezika i kulture te svega onoga što podrazumijeva 
Hrvatska - održala je nacionalnu konvencija u New Orleansu 17. studenoga 
2007 + Gotovo da nema hrvatskog intelektualca na američkom tlu koji nije 
bio uključen u projekte ACS-a + Suradnja ACS-a s kulturnim i akademskim 
institucijama u Hrvatskoj još nije dovoljno razvijena pa se njezini aktivisti 
nadaju kako će taj oblik akademske razmjene programa uskoro zaživjeti 


Hrvatski su studiji u Americi (Association For Croatian Studies) ove godine proslavili 
tri desetljeća sudjelovanja u znanstvenom životu Amerike u sklopu American Asso- 
ciation For The Advancement Of Slavic Studies (AAASS), ili trideset godina od ute- 
meljenja 1977. godine. Association For Croatian Studies (ACS) samostalna je udruga 
idejno i organizacijski osmišljena tijekom 1976. a tamošnjoj stručnoj slavističkoj ja- 
vnosti izložena na godišnjoj konvenciji AAASS u Atlanti. Na sljedećoj konvenciji u 
Washingtonu 15. listopada 1977. godine skupina od 10 hrvatskih intelektualaca složila 
se kako će utemeljiti “Society for Croatian Studies". Prof. Joseph T. Bombelles tada je 
izabran za predsjednika, a profesor George J. Prpić za tajnika. Njih su dvojica poduz- 
ela sve za afirmaciju udruge i punopravno uključenje u AA ASS. Ostali su članovi tog 
inicijativnog Izvršnog odbora Society for Croatian Studies bili njegovi potpredsjednici 
prof. Ante Kadić i prof. Francis H. Eterović. Mjesec dana kasnije, točnije 27. stude- 
nog.1977. godine, u Clevelandu na Case-Westwrn University za vrijeme 12. godišnjeg 
seminara American Croatian Academic Society novoutemeljena je udruga promijenila 
naziv u Association For Croatian Studies, a potrebna je dokumentacija o udruzi za 
AAASS priređena do početka 1978., iako je njezin Izvršni odbor pravila i program rada 
ACS prihvatio u listopadu te godine - kada je 15. listopada 1978. i službeno pridružena 
American Association For The Advancement Of Slavic Studies. Iste godine George J. 

Prpić tiskao je prvi glasnik Udruge hrvatskih studija Announcement. Za prvi javni nas- 
tup 12. listopada 1978. ta je Udruga priredila na godišnjoj američkoj slavističkoj kon- 
venciji (Columbus, Ohio) tematsku raspravu “Hrvatska i Hrvati 1970. godine". U listo- 
padu 1984. godine Udruga hrvatskih studija počevši od broja 10. mijenja naziv svome 
glasniku, koji od tada nosi naziv Bulletin Association For Croatian Studies. Ukratko, 
danas je Association For Croatian Studies afirmirana, priznata i utjecajna neprofitna, 
nepolitička i strukovna organizacija kojoj je cilj unapređenje visokoškolskih studija, 
publiciranje stručnih radova i razvitak metodike studiranja hrvatskoga jezika i kul- 
ture te svega onoga što podrazumijeva Hrvatska, a otvorena je za sve osobe koje se 
zanimaju za hrvatske studije. Predavanja i tematske rasprave s hrvatskim temama u 
tih trideset godina predstavljaju odreda nenadoknadive prinose hrvatskim studijima i 
hrvatskom pitanju uopće u najutjecajnijoj međunarodnoj zajednici - SAD-u. Gotovo 
da nema hrvatskog intelektualca na američkom tlu koji nije bio uključen u projekte 
ACS-a. Ozbiljnost pristupa stručnim pitanjima i stjecanje tridesetogodišnjeg djelovanja 
Association For Croatian Studies zasigurno će privući brojne nove autore i istraživače 
hrvatskih studija. Američka udruga za promicanje slavističkih studija AAASS, 0s- 
novana je 1948. godine i vodeća je organizacija posvećena promicanju znanja o Rusiji, 
srednjoj Euroaziji, istočnoj i srednjoj Europi. Svaka tri mjeseca izdaje Slavic Review 
(Slavistički zbornik), ugledno izdanje na Slavističkim studijama u Americi. 


Promicatelji kroatistike u Americi 


Glavna svrha Udruge za Hrvatske studije Association For Croatian Studies prema Stat- 
utu je “njegovati i razvijati komunikaciju među intelektualcima zainteresiranim za 
Hrvatske studije?1 “promicati znanstvene informacije o Hrvatskoj i Hrvatima putem or- 
ganizacije simpozija, konferencija i tribina na konvencijama posvećenima slavističkim 
i istočnoeuropskim studijima". Posebno poslanje je organizirati znanstvene tribine o 
hrvatskim pitanjima na nacionalnim konvencijama AAASS-a. Nadalje, ACS potiče 
svoje članove da organiziraju i/ili sudjeluju s drugim pridruženim članovima AAASS-a 
i intelektualcima drugih država znanstvene tribine koje njeguju komparativne studije. 
Također promiče znanstvene aktivnosti i suradnju među svojim članovima, naročito 
među mlađim znanstvenicima. Štoviše, Udruga često služi kao glavni izvor informacija 
kojem se akademski građani i institucije obraćaju za pomoć ili informacije o hrvatskim 
pitanjima i predmetima. 

Osim što informira članove AAASS-a o aktivnostima, glasnik ACS-a donosi vijesti 
o udruzi i članovima udruge i često objavljuje pregledne članke i recenzije o raznim 
knjigama. Uključuje selektivne bibliografije novih naslova i disertacija o Hrvatskoj i 
Hrvatima. Zbog toga nekoliko znanstvenih knjižnica prima glasnik ACS-a, koji je u 
neke bibliografije uvršten kao referentno izdanje. Utemeljitelji ACS-a u vrijeme kon- 
vencija AAASS-a za svoje članove, njihove prijatelje i pojedince iz lokalne hrvatske 
zajednice organiziraju zajedničku “Hrvatsku večer". Takva okupljanja često dovode 
do novih ideja za rad i suradnju. Nacionalna konvencija AAASS-a i “Hrvatska večer? 
održana je u poznatoome restoranu Drago 5 Seafood Restaurant u Hotelu Hiltonu u 

New Orleansu 17. studenoga 2007. Na godišnjoj konvenciji raspravljalo se na temi 
«Sadašnji i budući Ustav Bosne i Hercegovine». Nacionalna konvencija AAASS-a s 
hrvatskom temom sljedeće godine održat će se 20.-25. studenoga u Philadelphia, Penn- 
sylvania, 


Društvena pitanja Hrvatskih studija u Americi 


Udruga hrvatskih studija i članovi organizirali su brojne tribine različita sadržaja. 
Nabrojit ćemo neke tematske simpozije: Renesansa u Hrvatskoj, Marko Marulić, Faust 
Vrančić, Ivan Gundulić, Bartol Kašić, Ruđer Bošković, Juraj Križanić, Ilirski pokret, 
Kačić Miošić, Ivan Mažuranić, Krleža, Budak, Ujević, Film, Povijest glazbe i kazališta, 
Hrvatski disidenti šezdesetih i sedamdesetih, Povijest Dubrovnika, Hrvatski jezik, Vo- 
jna krajina, Braća Radić i HSS, Hrvatski nacionalizam, Židovi u Hrvatskoj, Vjera, Van- 
jska politika SAD-a prema Hrvatskoj, Hrvati i Bosna i Hercegovina; Neovisnost i rat 
za oslobođenje, Regionalizam u Hrvatskoj, Međunarodni tribunal za ratne zločine, 
Daytonski sporazum, Ustav BiH, Zemljopis, Politika, Ideologije, Hrvatska i europske 
integracije itd. Popis sudionika tribina ACS-a je dug i obuhvaća gotovo sve hrvatske in- 
telektualce na sjeverno-američkom kontinentu, uključujući i mnoge stručnjake drugih 
nacija koji istražuju hrvatsku tematiku. 

Osvrćući se na posljednja tri desetljeća, aktivnosti ACS-a, rad i život udruge može se 
podijeliti na tri glavna razdoblja. Od početaka do 1989. bilo je razdoblje Hladnog rata. 
Istok je na AAASS gledao kao na instrument interesa Zapada i širenja propagande u 
akademskoj zajednici. Na ACS se gledalo još i gore, i to ne samo iz krugova jugoslaven- 
skog režima, nego i iz društvenih krugova jugoslavenskih simpatizera među američkim 
akademskim građanima. Nadalje, nije se dopuštalo da intelektualci iz Hrvatske sudjel- 
uju na simpozijima ACS-a ili da hrvatske znanstvene institucije komuniciraju s Udru- 
gom. Primjerice, pokojni Ivan Supek je 1987. godine došao na Konvenciju sudjelovati 

na simpoziju o Ruđeru Boškoviću, ali su mu režimski službenici priopćili kako mu je 
bolje da se toga kloni. Akademik Supek je bio u hotelu gdje se održavala konvencija, 
dok je američko-hrvatski kolega čitao njegovo izlaganje. To danas zvuči posve bizarno, 
ali nije to bilo tako davno! 

Drugo razdoblje počinje 1989. Tada su intelektualci iz Hrvatske prvi put sudjelovali na 
simpoziju i ostalim aktivnostima ACS-a. Gosti iz Hrvatske na čikaškoj konvenciji te 
su godine bili: Ivan Supek, Franjo Tuđman, Dalibor Brozović, Ivo Smoljan i Vladimir 
Konšćak. Željezna je zavjesa pucala i obzorje slobode se naziralo. No početkom 1990- 
ih nije stigla samo sloboda, nego, na žalost, i rat u Hrvatskoj i Bosni i Hercegovini. Ti- 
jekom godina Domovinskog rata i rata u BIH ACS i članovi su na svojim simpozijima 
i prezentacijama pokušali objasniti američkoj i međunarodnoj stručnoj javnosti uzroke 
ratne agresije JNA i Srbije na Hrvatsku i BIH, koji su namjerno čak i u intelektualnim 
krugovima prikazivani na iskrivljeni način. 

U razdoblju poslije 1995. akademske aktivnosti ACS-a i njegovih članova okrenute su 
prema nekoliko tema i znanstvenih interesa. U zadnjih je nekoliko godina među mlad- 
im intelektualcima, koji čak i nisu hrvatskog podrijetla, sve veći interes za Hrvatske 
studije. ACS potiče sve intelektualce da se pridruže udruzi, tako da zajednički mogu 
pridonositi razumijevanju Hrvatske u prošlosti i sadašnjosti. Iako ne postoje nikakve 
političke, ideološke ili ostale prepreke koje mogu spriječiti suradnju ACS-a s kulturnim 
i akademskim institucijama u Hrvatskoj, mostovi između ACS-a i domovine nisu 
dovoljno izgrađeni. Čini nam se da institucije u domovini, kao i mnogi intelektualci, 
ne shvaćaju važnost sudjelovanja u aktivnostima akademske zajednice s ovu stranu 
oceana. Neki se pomaci primjećuju, ali obje strane moraju surađivati kako bi unapri- 
jedili znanje i razumijevanje hrvatske baštine i kulture. 


Suradnju s pojedincima i institucijama iz domovine tek treba izgraditi 


Za trideset prošlih godina mnogo se postiglo zahvaljujući utemeljiteljima i članovima 
ACS-a. Trenutno ACS dobro napreduje i ispunjava svoje poslanje kao što je i određeno 
Statutom. Pokazatelji da **Promiče znanstvenu informaciju o Hrvatskoj i Hrvatima" su 
brojne tribine, simpoziji i predavanja koji su uključeni u godišnji program AAASS-ove 
nacionalne konvencije. Dok god bude Hrvatske i Hrvata, bit će interesa i potrebe za 
proučavanjem te zemlje i njezina naroda. Misija ACS-a se nastavlja pa se nadamo i vje- 
rujemo da će mlađi akademski građani hrvatskog podrijetla imati više interesa i snage 
da nastave s radom i izgradnjom ACS-a na temeljima koji su postavljeni prije trideset 
godine. Vjerujemo da će ACS 1 dalje pokazivati intelektualnu znatiželju za kvalitetnim 
hrvatskim studijima u Americi. 

Predsjednici Udruge hrvatskih studija bili su: Joseph T. Bombelles, Joseph Čondić, 
Ivo Banac i Ante Čuvalo. Dužnost tajnika obnašali su: George J. Prpić, Elinor M. 
Despalatović, Paula Lytle, Ante Čuvalo i Ivan Runac. Rizničari ACS-a su bili: George 
Prpić, Tia Paušić, Sarah Kent, Ellen Elias Bursać, Aida Vidan. Aktualni su voditelji 
Hrvatskih studija u Americi Ante Čuvalo (predsjednik), Jasna Meyer (potpredsjednica), 
Ivan Runac (tajnik) i Aida Vidan (rizničarka). 

Summary 


THREE DECADES OF CROATIAN STUDIES 
IN AMERICA 


Croatian studies at the American Association For Croatian Studies this year celebrat- 
ed three decades of their participation in American academic life in the frame of the 
American Association for the Advancement of Slavic Studies (AAASS), i.e. thirty 
years since they were founded in 1977. Professor Joseph T. Bombelles was elected as 
the first president and Professor George J. Prpić as secretary. They worked to affirm the 
association and see it become a full member of the AAASS. The other members of that 
first Executive Committee of the Society for Croatian Studies were its vice presidents 
Professor Ante Kadić and Professor Francis H. Eterović. In short, the Association For 
Croatian Studies is now an affirmed, recognised and influential non-profit, non-political 
professional organisation that aims to improve studies at institutions of higher educa- 
tion, publish expert papers and develop the study methodology for Croatian language 
and culture and everything Croatia is, and is open to all persons interested in Croatian 
studies. The ACS national convention was held in New Orleans on 17 November 2007. 
The collaboration of the ACS with cultural and academic institutions in Croatia is still 
insufficiently developed and its activists hope that this aspect of academic exchange 
will soon come to life. 

Resumen 


TRES DECADAS DE LOS ESTUDIOS CRO- 
ATAS EN LOS ESTADOS UNIDOS DE 
AMERICA 


Los Estudios Croatas en Amćrica (American Association For Croatian Studies) creados 
en 1977, conmemoraron este afio el trigesimo aniversario de su fundacion y los treinta 
afios de participacićn activa en la vida cientifica de Los Estados Unidos de America 
en el marco de la “Association For The Advancement Of Slavic Studies" (AAASS). 
El primer presidente de dichos Estudios fue el prof. Joseph Bombelles, mientras que 
el primer secretario fue el prof. George J. Prpić. Ambos funcionarios consolidaron esa 
asociacion inscribićndola como miembro de pleno derecho en la AAASS. El resto de 
los miembros de la Comision Ejecutiva Inicial fueron los profesores Ante Kadić y 
Francis H. Eterović, vicepresidentes de la Asociacion para los Estudios Croatas. En 
pocas palabras, hoy en dia la Asociacićn para los Estudios Croatas (cuyas puertas estan 
abiertas para todos los que se interesan por los estudios croatas) es una reconocida e 
influyente organizacion cientifica sin fines de lucro, apolitica y consolidada, encargada 
de promover los altos estudios, publicar trabajos profesionales, desarrollar metodos 
para el estudio del idioma y de la cultura croatas y de todo lo relacionado con Croacia. 
El 17 de noviembre de 2007 se efectuo en Nueva Orleans la Convencion Nacional de 
la Asociacion para los Estudios Croatas. Lamentablemente, todavia es insuficiente la 
cooperacion entre la Asociacion para los Estudios Croatas y las instituciones culturales 
y academicas de la Republica de Croacia, por lo que profesores y estudiantes tienen la 
esperanza de que el intercambio acad€mico de programas se concrete pronto. 

Senka Božić Vrbančić 


MAMINE PRIČE O SUNČANOJ DALMACIJI 


Hrvatske su žene dolazile na Novi Zeland najčešće iz Dalmacije tijekom XIX. 
stoljeća nerijetko kao “poštanske nevjeste" prelazeći 12 tisuća milja da bi 
se udale za muževe koje nisu nikad vidjele, čak ni na fotografiji * Autori 
u središte pozornosti smještaju stvaranje identiteta Hrvatica na Novom Ze- 
landu, a u konstrukciji identiteta Hrvatica slijede znanstveni pristup Ernesta 
Laclaua, Chantal Mouffe i Slavoja Žižeka 


Hrvatska bi žena došla na Novi Zeland najčešće iz Dalmacije. Njena putovnica određuje 
je na razne načine: naziva je Talijankom, Austrijankom, a poslije i Jugoslavenkom i 
Hrvaticom. S historiografijom o ženama-iseljenicama ona stupa u uzvišenu priču o Bri- 
tanskom Imperiju i, poslije, novozelandskoj naciji. No kad govori o vlastitom životu, 
taj stari svijet magične historiografije se raspada. Razmotrit ću konstitutivnu snagu tog 
“postojanja između" u stvaranju njihova identiteta i evocirat ću njihova putovanja i 
životna Novom Zelandu, te njihove priče o “domovini i “kući, te odraz priča na drugi 
i treći naraštaj novozelandskih Hrvata. Moj pristup konstrukciji identiteta slijedi Ernes- 
ta Laclaua, Chantal Mouffe i Slavoja Žižeka. Potpunost identiteta je nemoguća, no to 
upravo čini te napore da se ista postigne konstitutivnim. Žižekov pojam “fantazmičnog 
podržavanja stvarnosti" također je vrlo značajan. Fantazija prikriva nemogućnost bilo 
kojeg zatvorenog sustava. Stoga se može Teći da mašta strukturira naše društvene od- 
nose. U ovom ću radu, na temelju Laclauovog modela društvenosti i Žižekove teor- 
ije mašte, pokazati kako se u slučaju doseljenika radi o dvostrukom “fantazmičkom 
podržavanju stvarnosti". Iseljenici se kreću iz jednog političkog i gospodarskog sustava 
u drugi, i stalno podešavaju svoj identitet. Moraju se uhvatiti u koštac s fantazmičkim 
okvirima kako “novoga tako i “staroga" — istodobno. 


Pogled 


Zuva Nobilo, žena iz prvog naraštaja novozelandskih Hrvatica obećala je svom unuku 

Stephenu 1986. da će mu napisati kratki “dokumentarac? o obitelji Nobilo. Zuva počinje 
svoju priču s opisom svoga i Didinoga rodnog mjesta, Lumbarde na Korčuli. Nakon 
detaljnog opisa dalmatinskih običaja i načina života, Zuva prelazi na novozelandski dio 
priče; taj započinje pogledom na fotografiju. “Tvoja Baba drži sliku Dide pred svojom 
kućom u Lumbardi na svadbeni dan, 22. siječnja 1939. Bilo je to vjenčanje sa zamjen- 
ikom. Služena je svadbena misa sa svim ceremonijama, zbor je pjevao, čula sam kako 
sam rekla “da", no sve je to bilo sličnije glumi nego stvarnosti..."Na fotografiji nema 
mladoženje, a Zuva, u bijeloj vjenčanoj haljini, drži sliku svog budućeg muža. Gleda 
ga iskosa, kao da želi uspostaviti neku osjećajnu vezu s ravnom površinom fotografi- 
je, pokušavajući zamisliti odsutnog mladoženju. On je na Novom Zelandu a njegovu 
odsutnost podvlači glas brata koji je rekao “da" umjesto njega. Druga slika pokazuje 
Zuvu i mladoženjina brata dok cijelo selo zuri u njih, kao da i ono želi dočarati nevi- 
dljiva mladoženju koji čeka na Novom Zelandu. “Moja učiteljica je skrojila vjenčanu 
haljinu i veo s narančinim cvatom. Mislim da sam lijepo izgledala. Uz mene bio je 
Didin brat Ivan i dva svjedoka..." No postoji još jedan pogled upisan u sliku, pogled 
iz budućnosti, pogled “babe" koja želi ispričati priču svome unuku. “Sličnije glumi"? 
“Prava stvar? će se dogoditi tek njenoj unučadi. Ipak, ta “iluzorna stvar" dovela ju je na 
Novi Zeland i uvelike utjecala na njenu životnu priču. Nalazimo se u vremenskoj petlji, 
na sjecištu prošlosti i budućnosti i pogled ide prema fotografiji odsutnog mladoženje, ad 
infinitum, zbog iluzije vječne sadašnjosti. Zuva se prisjeća sata prije vjenčanja: gozba 
u nevjestinom domu — dobar pršut, razne vrste sira, salama, slatkiši kao što su kroštule 
i cukarine, i vino Grk. Drugim riječima, ako želimo čuti što hrvatske žene govore o 
svojim životima, moramo se usredotočiti na dijalektičko međuprožimanje priča koje 
su zapamćene i prepričane, zamišljane i željene, stvorene u krugu onoga “odakle si", 
“gdje si? i “kamo ideš". 





Hrvatske su djevojke dolazile na Novi Zeland najčešće iz Dalmacije tijekom XIX. 
stoljeća nerijetko kao “poštanske " nevjeste prelazeći 12 tisuća milja da bi se udale za 
muževe koje nisu nikad vidjele, čak ni na fotografiji 

Dalmatinska “Amerika u mislima? 


Milijuni Europljana preselili su se u Ameriku početkom 20. stoljeća. Više od pola mili- 
juna Hrvata sudjelovalo je u toj selidbi — najveći egzodus u hrvatskoj povijesti. Život 
u Hrvatskoj bio je izrazito težak pod stranim vlastima, i nije čudo da su Hrvati željeli 
naći “bolji život" i “pravdu". Život u Dalmaciji bio je još teži nego bilo gdje drugdje u 
Hrvatskoj. Vladajući stalež sastojao se od talijaniziranoga elementa, ostataka feudalnog 
ustrojstva, a ti nisu imali smisla za hrvatski identitet. Oko 90% pučanstva bilo je nepis- 
meno. Sela su bila malena a intelektualni horizont se protezao tek nekoliko milja preko 
seoskih međa, možda čak niti do obližnjeg grada. Potpuno novu sliku svijeta s golemim 
perspektivama unosio je susjed koji je emigrirao u Ameriku, Australiju, Argentinu ili 
Novi Zeland. Za Dalmatince, Amerika je bila posvuda, to jest posvuda gdje je život bio 
bolji. Svi su željeli ići u Ameriku, a u srednjoj Dalmaciji Novi se Zeland se doživljavao 
kao “Amerika". “Majka je došla u Novi Zeland tražeći posao — i da vidi Ameriku. U 
starom kraju, pojasnila je, Amerikom zovu sav Novi svijet, ne samo onu Ameriku na 
zemljovidu“. 

Nije lako utvrditi kako su ljudi u srednjoj Dalmaciji doznali o njihovoj “Americi? i 
o guminim poljima krajnjeg novozelandskog sjevera. Bilo kako bilo, više od 6000 
Dalmatinaca zabilježeno je na Novom Zelandu 1924., ponajviše kopača gume. “Nova 
Zelanda! Ponavljali su to ime, uživajući u obećanjima koje je ono pružalo. Otac Ilija 
je čak donio komad kauri gume iz muzeja u Beču. Izgledao je kao dio nečeg bogatog 
i čudotvornog." Na početku iseljavali su se samo mladi, nezaposleni momci, kako bi 
zaradili novac za različite obiteljske troškove. Uskoro se to jasno vidjelo po cijeloj 
Dalmaciji. Zapušteni krovovi prekriveni su crijepom, kuće “Novozelanđana" bile su 
ljepše i veće. Kupljena su nova polja, obnovljeni vinogradi. Popravljene crkve i zvona, 
izgrađene nove škole. M. Gareljić, učitelj u mirovini iz Podgore, primjećuje: “Novi 
je Zeland uvijek bio prisutan u našoj regiji... posebno u Zaostrogu i Podgori. Svi su o 
njemu govorili. Svaka i malo veća i ljepša kuća izgrađena je, u to možete biti sigurni, 
novozelandskim novcem". U mašti Dalmacije stvorila se nova slika, koja je uključivala 
i one koji su otišli, i one koji su ostali. Fantazije onih koji su ostali o životu onih koji 
su otišli postale su dio svakodnevnog života. Rječnikom psihoanalize, “Fantazija daje 
značenje i cilj subjektovom životu", no to isto značenje je i samo dio mašte. Pomak 
iz jedne fantazmičke strukture, Dalmacije, u “Ameriku u mislima", nije bio lagan. Na 
njega je utjecao širi odnos dvaju carstava: Austrougarskoga i Britanskoga. 


Novozelandski “drugi? 


Napuštajući dalmatinski krš Hrvati su ušli u strukturirani prostor Britanskog Imperija, 
u kojem su ljudi širom svijeta bili nadzirani i klasificirani. Želja Carstva da vlada svije- 
tom temeljila se na pretpostavci britanske nadmoći i mogućnosti poznavanja svih, pa i 
najdaljih, zakutaka kraljevstva. Britanci su doživljavali svoje carstvo kao neke vrste un- 

iju, no ta se temeljila na imperijalnom arhivu, “fantaziji znanja prikupljenog i objedin- 
jenog u službi Carstva i države". Na Novom Zelandu, kao i drugdje u Carstvu, kulturna 
stvarnost kraja 19. stoljeća zasnivala se na hijerarhiji u kojoj je britanska rasa bila na 
vrhu. Konstrukcija političkog prostora utemeljena na fantazijama znanja može se pro- 
matrati kroz principe ekvivalencije i različitosti koje predlažu Laclau i Mouffe. Logika 
različitosti nastoji proširiti politički prostor, omogućujući širenje različitih značenja 
i položaja. Nasuprot tome, logika ekvivalencije potiskuje svaki položaj različitosti. 
U britanskom imperijalnom arhivu, unutar “fantazije znanja", dominirala je logika 
ekvivalencije u vrijeme kad su se Hrvati doseljavali na Novi Zeland. To je značilo 
pojednostavljenje novozelandskog političkog prostora i širenje paradigmatičkog pola 
značenja na različite slojeve stanovništva. Može se reći da je gotovo svatko bio uhvaćen 
u klopku neke metafore. Logika ekvivalencije, “nečega identičnoga idealnom tipu 
Novozelanđana" isprva je djelovala na razini “bjelokožnosti? i tako isključila maorske 
domoroce. No sama “bjelina" djelovala je na razinama različitog intenziteta: postojali 
su “čisti bijelci? ali i “musavi bijelci", od kojih su oni prvi bili “jednakiji" od drugih. 
Prema toj klasifikaciji Slaveni nisu bili “dovoljno bijeli", dakle bili su podređena rasa i, 
dosljedno tome, nisu bili dobrodošli. “... najveća napast od svih su Austrijanci, koji su 
sada poplavili razna (gumina) polja..."Logika ekvivalencije je prethodila i poticala nove 
zakone i odredbe. Duboko usađeni strah od “drugoga,? u ovom slučaju “preradišnog 
drugoga", uskoro se utkao u društveni sustav. Kolonijalna je vlada uvela “Tihe auri 
Guma Insutry Bill? 1898. kako bi zauzdala dotok Dalmatinaca u gumina polja. Hrvate 
se opisuje kao “krdo ovaca", “tikvane", “lokuste", “bijele Kineze". Vladajuća skupina 
stvorila je kulturnu stvarnost u kojoj se druge uvijek žigosalo prema posebnosti njiho- 
vog položaja — Maore u vezi zemlje, Hrvate u vezi iskorištavanja guminih polja, Kineze 
u vezi s rudnicima zlata, itd. I prije no što je hrvatska žena stupila na tlo “Obećane 
zemlje", njeno mjesto u globalnoj strukturi bilo je određeno. Do 1924. samo 3,34% 
hrvatskih useljenika bile su žene. Kao i žene drugih useljeničkih skupina, i one su bile 
rijetka pojava. Novi Zeland je bio “zemlja muškaraca". Na guminim poljima Hrvati su 
susreli Maore i stvorili odnos koji je trajao od 1880. do 1940. (konac industrije kopanja 
gume). Tijekom tog radoblja učestali su miješani brakovi Maora i Hrvata: “Maori su 
se s nama slagali bolje nego Englezi, koji nam u početku nisu bili skloni... Opći strah 
od Hrvata širi se tijekom Prvog svjetskog rata kad se Hrvate opisuje kao “neprijateljske 
strance". Judith Basset primjećuje da su se Hrvati već tijekom rata ponašali kao budući 
državljani nove zajednice Južnih Slavena. Stanje je bilo paradoksalno. Opstojanje Hr- 
vata na Novom Zelandu ovisilo je o promjenama nacionalnih identifikacija. Devede- 
setih godina bili su identificirani kao slavenski kopači gume “manje poželjni od pravih 
Austrijanaca", a tijekom rata kao Austrijanci, ukratko, neprijatelji. 

Tako su se Hrvati, u malome društveno-ekonomskome svijetu Novoga Zelanda, našli 
pod stalnim pritiskom odnosa “naših? i “njihovih?. A kako “naši? znači Novi Zeland 
kao britansku koloniju, “njihove" se, naravno, moralo oslabiti i prikazati neobičnima i 

stranima. Jasno je da se fantazija o Hrvatima stalno obnavlja u skladu s nizom antago- 
nizama na Novome Zelandu. Zato su Hrvati morali na svakom koraku dokazivati svoju 
odanost i to je utjecalo na njihov identitet. 


“Zemlja muškaraca"? 


U povijesti Novoga Zelanda žena useljenika se često veže za proces stvaranja stabilnog 
života utemeljenog na obiteljskim vrijednostima. U 19. ina početku 20. stoljeća, kultura 
kopača gume, a tu su pripadali i Hrvati, bila je gotovo isključivo svijet muških. Kauri 
guma je fosilizirana smola kauri stabla. Oko 1840. otkrilo se da kauri može služiti za 
proizvodnju uljnih lakova, i “gumina groznica" počinje. Kopači gume uživali su nizak 
status. Bili su to “Moari bezzemljaši, okorjeli europski lutalice, useljenici bez pare u 
džepu; i naravno, i poneki čestiti ljudi koji su propali u trajnim depresijama kasnog 19. 
stoljeća". “....Žalosno je da ljudi troše svoju snagu radeći od jutra do mraka možda mje- 
sec dana ili više, da bi onda svoju zaradu spiskali u nekoliko dana pijančevanja..."? 

U knjizi Zemlja muškaraca, Phillips prikazuje taj graničarski svijet, koji se zasniva na 
pojmovima britanskoga viktorijanskoga seljačkoga društva o podjeli rada u kojoj su 
muškarci obavljali poslove koji su zahtijevali veliku fizičku snagu, dok su žene obavl- 
jale domaćinske poslove. Kopači gume, kopači zlata, lovci na kitove, šumski radnici i 
ostali privremeni radnici pripadali su istom krugu muške kulture. Krajem 19. stoljeća 
“pripadnici urbane elite i čestiti useljenici" zamislili su se nad tom graničarskom kul- 
turom “lutalica. Vlasti su vjerovale da je najbolji put k civiliziranju bio stjerati ih u 
brak. U tom razlikovanju između stalnih doseljenika i privremenih boravitelja, hrvatski 
je muškarac polako ulazio u sustav ekvivalencija, u okviru novog načela u iščitavanju 
situacije. Oni koji su doveli žene i zaručnice učinili su korak od lutalice do stalnog 
useljenika. Evo kako novinar opisuje društveni život hrvatskih kopača gume 1909., 
primjećujući da su njihovi slobodni dani pod utjecajem činjenice da je: “Malo koja od 
njihovih žena stigla do ovih obala. Najvećim djelom doseljenici su mladi, slobodni lju- 
di, no česti su i slučajevi u kojima štedljivi pojedinci uspijevaju dovesti svoje zaručnice 
i smiriti se u slasti i teretu braka..." Primijetio je također da unatoč čestim optužbama 


Zuva Nobilo, žena iz prvog 
naraštaja novozelandskih 
Hrvatica obećala je svom 
unuku Stephenu 1986. da će mu 
napisati kratki “dokumentarac " 
o obitelji Nobilo - koji su na 
Novom Zelandu stekli status 
vinara svjetskoga ugleda pa ove 
stare fotografije svjedoče o tim 

| dalmatinskim sagama 

da se radi o nomadima “oko 90% njih će ostati i već su učinili prve korake u tom 
smjeru ženeći se Britankama i stječući dokumente o naturalizaciji". Za Fortiera, iako 
muškarci najčešće potiču žensku migraciju “migracija žena je vektor tranzicije; žene 
koje se kreću kroz povijesni trenutak i geografski prostor označuju pragove identiteta 
i različitosti, postojanja i postajanja, lutalaštva i sjedilaštva, prošlosti i sadašnjosti“. 
Hrvatska je žena ušla korak po korak na pozornicu Britanskog Imperija omogućivši 
nastajanje nove etničke zajednice — hrvatske zajednice na Novome Zelandu. 


Natalitetna politika u koloniji 


Mnogi hrvatski kopači gume pisali su kući tražeći životne družice. Tome je pridonosi- 
la i natalitetna politika Dominiona, koja se protivila miješanim brakovima. Brakovi 
između zaprisegnutih “drugih — Hrvata i Maora — nisu bili opasnost za “britansku 
etničku čistoću". No britanske se žene upozoravalo da se kane onih ““drugih": “Novi je 
Zeland za Novozelanđane. Naša ambicija sigurno nije kolonizirati zemlju Kinezima, 
Kanacima ili Austrijancima. Niti ne težimo stvaranju miješane rase — hibridnog naroda 
bez ikakve nacionalnosti..." Žene udane za strance gubile su državljanstvo. Neke od 
žena Hrvata smatrane su tijekom Prvoga svjetskoga Tata “opasnim strancima". Miriam 
Bridelia Cummings, rodila se u Thamesu u Sjevernoj Irskoj 1879., i udala za Petra 
Soljaka, Hrvata. Nakon toga vlasti je tretiraju kao strankinju. Miriam Soljak se više 
puta obratila predsjedniku vlade i javno je oglasila poteškoće novozelandskih žena 
udanih za strance. No tek je 1948. vlada dala ženama pravo na neovisnu nacionalnost. 
Rasističko stajalište prema “strancima stvorio je prema njima nepodnošljivost među 
europskim ženama. Florida Vela piše u romanu Croatia Mine o emocionalnim bolima 
mladog Dalmatinca, Stipe, koji se pokušava približiti britanskoj djevojci: “... Nikola 
i Stipe su otišli u Purple Ballroom na Symonds Street... Dok mu je srce tuklo poput 
bubnja, Stipe je pristupio skupini djevojaka u uglu... Njegov je glas podrhtavao dok 
je izgovarao: “Mogu li Vas zamoliti za ples"... Nezgrapan i bez riječi gledao je kako 
se njena lijepa ustašca iskrivljuju. “Ne", rekla je prezirno. “Ne možeš"... Prasnule su u 
smijeh dok se on povlačio, srce mu sveudilj lupajući..." Ponor između mladih Dalma- 
tinaca i anglosaksonskih žena na Novome Zelandu bio je veći od onih 12 tisuća milja 
koje su ih dijelile od njihovih žena u Dalmaciji. Kultura, običaji, te nadasve jezik i rasne 
predrasude, nije bilo lako savladati. 


Natalitetna politika u Dalmaciji 


Do kraja 19. stoljeća većina dalmatinskog seljaštva živjela je u zadrugama od 60 do 
80 članova, a kućanstva s 20 do 30 članova nisu bila izuzetak. Obitelj je bila temeljna 
jedinica društvenog života, a pripadanje obitelji bilo je definirano podosta široko. Svi 
muškarci bili su društveno na višoj ljestvici od žena. Florida Vela donosi kratku aneg- 
dotu iz života majčine obitelji u Podgori koja lijepo ilustrira muški autoritet: “Moja 

majka je običavala kazati: “U pravim kućama je uvik i žena imala prava kao i muž..." 
Ipak, mislim da nije bilo tako. Na primjer... pričala je da su u kući imali dvije stolice... 
jednu za oca i drugu... kako da kažem, koju nitko nije koristio jer bi njena majka i 
baka stajale uz nju no nisu nikad sjele...? Očev autoritet doživljavao se kao prirodno i 
neupitno pravo. Žene su često radile poljske poslove, no muškarac se uvijek prikazivao 
kao onaj koji donosi kruh na stol. Za žene, fantazije o Novom Zelandu uključivale su i 
“bijeli kruh i meso", ali i sve ono što je bilo potisnuto u tradicionalnom načinu života 
u Dalmaciji. Jedan od mojih izvora, Miri Simich, hrvatsko-maorska žena uvijek je po- 
navljala, govoreći o ženama u Dalmaciji: “Žena u Dalmaciji je tegleća marva". Miri je 
rođena na Novome Zelandu a živjela je u Dalmaciji od 1947. do 1951. Njezin je otac 
bio dalmatinski kopač gume, Peter Urlich iz Drašnica. Došao je na Novi Zeland kopati 
gumu početkom 20. stoljeća. Majka joj je bila Maorkinja, Hiria Hori iz Whangaroa. 
Imali su šestero djece. Majka je umrla kad je Miri imala četiri godine. Odgojili su je 
njen dalmatinski otac i maorski djed i baka. Udala se za dalmatinskoga kopača gume, 
Rudyja Simicha, kad joj je bilo devetnaest. Zajedno su živjeli ina Novome Zelandu i u 
Dalmaciji. Sjeća se dalmatinskoga gradića Igrana i “neobičnog" načina života u kojem 
je sudjelovala. “Čim smo stigli, Rudy je shvatio da to nije mjesto za žene. Ne, jer žene 
su, znate, bile tegleća marva... One su radile sve poslove. Baš sve... Kad sam po prvi 
put pogledala goru, prestrašila sam se... Htjela sam se vratiti. Zamislite, tamo žene idu 
same u goru... da kopaju... Muškarci nikad ništa ne nose. Tek malu motiku. Pa i ta se 
činila preteškom pa bi je objesili na ženu... Kažem Vam: to je težak život... Više volim 
biti na Novom Zelandu..." Njene primjedbe crtaju sliku sudbine dalmatinskih žena. U 
patrijarhalnom društvu od djece se očekivalo da će stalno podupirati svoje roditelje. 
Sinovi bi naslijedili imanje, kćeri dobile miraz. Većinu brakova ugovorili su roditelji 
uzimajući u obzir društveni status, imetak i čast. Dodatno, bilo je mnogo slučajeva da 
bi se mladić oženio i nakon nekoliko mjeseci otišao na Novi Zeland ili Ameriku i ostao 
tamo tridesetak godina. Zuva Nobilo, nevjesta bez mladoženje s početka ovoga teksta 
govori o svom djetinjstvu u Dalmaciji: “Dobro se sjećam kako je otac otišao u svijet, 
iako mi je bilo tek četiri. Bila je večer. Otac je bio vrlo uznemiren, redom je podizao nas 
djecu: ljubio nas, dok su baka i majka plakale... majka je pristala da ostane još nekoliko 
godina u Dalmaciji... tih nekoliko godina razvuklo se u četvrt stoljeća koje je prošlo 
prije nego su se ponovno vidjeli". 

Zvali su ih “bijele udovice". Krajem 19. stoljeća bilo je mnogo obitelji u kojima su 
otac i sinovi bili odsutni, pa su se majka i kćeri brinule o obiteljskom imanju. Radile su 
teško kako bi zadovoljile i zajednicu i odsutne muževe. Miri Simich primjećuje: “Neki 
od muškaraca su bili u Americi ili Novom Zelandu. Jedan od njih, koji je radio kao 
kopač gume na Novom Zelandu, slao je novac ženi u Igrane. Sagradila je lijepu kuću... 
najljepšu u Igranama... lijep krov... tekuća voda... koje je dolazila iz tankova. Ljudima 
se to nije svidjelo. Jer je prestala nositi drva i vodu na leđima... A muž joj je slao no- 
vac vjerojatno zato kako njegova žena ne bi morala nositi drva i vodu na leđima... no 

mještanima se to nije sviđalo. Govorili su da je lijeničina.? 
Vjenčanja... vjenčanja... vjenčanja... 


Mnoga su pisma stizala iz Novog Zelanda u siromašna dalmatinska sela. Antica Belich, 
koja je stigla 1900., pojašnjava kako je otac dogovorio njeno vjenčanje. Prema riječima 
njene unuke: “... Ivan Belich je živio na sjeveru Novog Zelanda... kad je Ivan čuo da se 
žena koju je poznavao vraća u Dalmaciju, zamolio ju je da učini sve što može da mu nađe 
odgovarajuću bračnu družicu... ta se žena susrela s Antičinim ocem... sjajnim je bojama 
naslikala suptropsku klimu Dargavilla i sretnu budućnost radinih ljudi Novog Zelanda..." 

Vjenčali su se u katedrali Sv. Patrika u Aucklandu i odselili na sjever, u Sweetwater, u logor 
kopača gume. “... Pet dana tjedno Tadila je u poljima gume, a dva dana za vikend obavljala 
kućanske poslove". Bez ikakvog predznanja o stanju na Novome Zelandu, o mračnim, 
pustim poljima gume, s idejom “boljeg života u mislima, mlade su Hrvatice putovale 12 
tisuća milja, gotovo pola puta oko kugle zemaljske, da se udaju za muževe koje nisu nikad 
vidjele, čak niti na fotografiji. Marica Milich, jedna od ranih “poštanskih nevjesta" kaže: 
“Bilo je to 1935. Imala sam 28 godina i svi su me u Podgori smatrali “starom frajlom'. 
Kad je Cleme Milich poslao pismu tražeći nevjestu, majka je rekla: “Idi. To ti je prilika"... 
Sjećam se kako sam vidjela Clemea s broda u aucklandskoj luci. Izgledao je stariji nego 
na slici koju je poslao u Podgoru... Bilo me je strah. Nije mi se dopao. Htjela sam natrag, 
kući."Nakon dugoga puta našla se je u Aucklandu i dok je čekala u jednom od dalmatin- 
skih pansiona na brod za sjever, slušala je neobične priče o “urođenicima. Neuki stanari 
govorili su joj da su “urođenici strašna bića koja će je pojesti poput kolača“. Bila je zaista 
prestrašena. “Nisam ni sanjala da postoje crni ili smeđi ljudi. Nitko mi to nije rekao". 
Waiharara je bila tako depresivno ružna na prvi pogled da je Marica poželjela da postoje 
“mostovi preko oceana..." Ipak se udala za čovjeka zbog kojeg je poduzela putovanje oko 
pola svijeta (kojeg je napustila njegova maorska žena). Odmah ju je odveo u staru “santu"? 
(shanty — straćara) u guminim poljima da se brine za Milichevu djecu iz ranijeg braka i da 
kuha, čisti kuću i struže gumu. Radila je od jutra do mraka. 

“Kuća mog muža bila je gora od moje rodne kuće u Podgori. Nisam mogla vjerovati. 
Waiharara je za mene značila kraj svijeta. Morala sam kuhati, prati, obavljati vrtlarske 
poslove. Katkad, morala sam kuhati za čitave skupine. U logoru su bili uglavnom Maori 
i Hrvati. Na početku sam izbjegavala Maore. Mislila sam da su divljaci. Jedva sam se 
nekako sporazumijevala s pastorčadi, jer je njihova majka bila Maorkinja. Trebalo mi je 
godinu dana da shvatim da su Moari poput nas... jednostavni ljudi, ništa drugo... I da su 
zaista dobri i dragi". 

Do Drugoga svjetskoga rata Dargaville je bio najveće naselje hrvatskih kopača gume 
na Novom Zelandu. Veliki broj hrvatskih žena, nakon prispjeća u Auckland, putovao je 
“lancom" (brodom) niz široku rijeku u Dargaville; zatim bi se smještavao u pansionu 
Batisticha. U to vrijeme još mala curica, Amelia Batistich se s nostalgijom sjeća tih 

jedinstvenih trenutaka: dolazak mladih, siromašnih nevjesta, vjenčanja u kućama ili 
straćarama; rađanje djece i bolno privikavanje na novozelandsko okružje. 

“Sjećam se uzbuđenja s kojim smo iščekivali nova prispijeća. Majka bi se ustala u 
cik zore, kako bi sve bilo u najboljem redu. Brod je stizao rano i mi bi pošli da ga 
dočekamo. Ljudi iz pansiona bi nam se pridružili. Sramežljiva djevojka stajala bi u 
središtu buke, nastojeći da zapamti imena onih koji su joj se predstavljali. Svi su željeli 
čuti o “domu'. Majka bi stvar uzela u svoje odlučne ruke, jer je i ona bila strankinja kad 
je stigla na Novi Zeland, i znala što znači osjećati se izgubljenim u novoj zemlji". 
Nakon “raskošnog" vjenčanja u Dargavilleu nevjeste iz Podgore, Vrgorca, Zaostroga 
ili Korčule s razočaranjem bi shvatile da ih je njihov dugački put doveo u gumina 
polja, u “sande" pokraj blatnih jama. Kao što reče jedna od njih: “Živjeli smo kao 
životinje... blato posvuda... bez pravih kuća... a najgore je bilo što nije bilo niti jedne 
druge žene u blizini..." No nisu sve priče jednake. Neke od žena, iako su se “udavale" 
za zamjenika, same su izabrale svoje muževe. Zuva Nobilo kaže: “Godine 1937. (moj 
mladić) se spremao da ode na Novi Zeland (bilo mi je tek 17 godina) i zamolio me da 
budem njegova djevojka i da ga čekam. Rekao je da će me kasnije pozvati, a ako mu 
se Novi Zeland ne bude svidio, vratit će se i oženiti me. Moj je otac bio u Americi... 
trebali smo njegovu privolu...Niko i ja smo napeto čekali njegovo pismo. Otac je pisao 
majci da se sjeća Nike kao dobrog mladića i da, ako se majka slaže a ja tako želim, on 
se ne protivi našim planovima... Bila sam žalosna kad je Niko otišao, no rekla sam si, 
što je nekoliko godina prema cijelom životu. Izlazila sam s neudanim prijateljicama, i 
s Agatom, prijateljicom čiji je mladić (također po imenu Niko) otišao na Novi Zeland 
kadi moj Niko... I tako su ta dva Nicka na Novom Zelandu zasukali rukave i odlučili da 
nas dovedu". Za mnoge je žene putovanje bilo pravi šok, no ne za Zuvu i Agatu. Zuva 
se malo brinula što je Niko tražio da donese kroj za hlače. “Nisu mu se dopadale one na 
tržištu za farmere". Pitala se: “Što zaboga nose Hoće li “Amerika u mislima? biti ono što 
očekujem??? Na brodu su po prvi put iskusile “britanski način života". “Britanci nisu tih 
dana puno marili za maslinovo ulje, a služili su mnogo mlijeka i bijelih sosova na koje 


Iseljenici pretežito 
iz srednje Dalmacije 
odlazili su krajem 
19. i početkom 20. 
stoljeća kopati na 
poljima kauri smole 
ili gume na sam rub 
novozelandskog 
sjevera, a ondje je 
već 1924. bilo 
zabilježeno više od 
6000 Dalmatinaca - 
čija su se djeca ondje 
rađala i veselila 
životu 

nismo bile navikle. Najgore je bila šalica čaja uz obrok umjesto čaše vina. Trebalo je 
pet tjedana da se stigne do Novog Zelanda, pa se valjalo prilagoditi". 


Prvog srpnja stigle su u Auckland 


66 


Pripovijedanje se nastavlja “.... bila sam podosta deprimirana. Na molu je bilo malo 
ljudi, sve nepoznati. Onda je Agata uzbuđeno doviknula da gledam na stepenice kojima 
su se oba Nicka uspinjala". Nešto je već ovdje nedostajalo toj “Americi u mislima“. 
No to je bio tek početak. Iz Aucklanda putovali su u Te Hanu, prvi novozelandski 
dom. “Konačno smo stigli kući, a kuća je bila mala bivša školska zgrada na ujakovoj 
farmi. Dida i ujak uredili su je kao trosobnu kuću s malom kuhinjom. Spavaća je soba 
bila lijepo namještena s pokućstvom od hrastovine, bio je tu lijep stolić za odijevanje 
s velikim ogledalom, daleko više od onoga što sam ostavila u domovini. U blagova- 
onici bio je lijep okrugli stol 1 četiri stolca". No Agatino se iskustvo razlikovalo. Kad 
je vidjela svoju “kuću snova" uzviknula je: “Pa to je Gornje Blato*. Time je mislila na 
najzabačeniji komad zemlje ljudi iz Lumbarde na kojem je raslo tek nekoliko maslina 
među razbacanim brežuljcima“. Nijedna djevojka iz Lumbarde, mjesta na moru, ne bi 
se nikad udala za nekog iz Gornjeg Blata. Njezina je “Amerika u mislima" bila Gornje 
Blato. Dalmacija je regija različitih identiteta na temelju lokalne kulture i ti višestruki 
oblici katkad bi se zadržali i rekonstruirali na Novome Zelandu. Muškarci iz sela u 
unutrašnjosti nisu bili “dovoljno dobri? za djevojke s obale. Priča Amelije Batistich o 
Mariji Derich koja je doputovala iz Dalmacije da se uda za mr. Yelicha, kopača gume, 
odražava neke od tih lokalnih dalmatinskih klasifikacija u posve novom okruženju. 
“Kuma je bila jedna od prvih “poštanskih nevjesta". Poslala je fotografiju rođaku na 
Novi Zeland a taj ju je pokazao mr. Yelichu. Kakva lijepa cura! Mr. Yelich nije okli- 
jevao. Ništa neobična, nagrada pripada najbržem, no Kuma je bila iz jednog od onih 
ponosnih priobalnih sela, koja nisu voljela da im se djevojke udaju za “strance. A mr. 
Yelich je sasvim sigurno bio stranac. Ne s obale, već iz sela s onu stranu brda! Kuma 
je uredno stigla u Auckland; tada nije bila još kuma, već Maria Derich. Do tog su časa 
muškarci iz njezinog sela doznali za njezin dolazak. Skupili su se u luci kad je brod 
pristao, možda ne samo kao znak parohijskog ponosa, već i da vide curu! Kad su je 
vidjeli, njihov se ponos ražario — kakva djevojka! I to iz njihovog vlastitog sela! Da joj 
dopuste da se uda za tog Yelicha? Nikad!... No Kuma ih je sve odbila “Gdje ste bili dok 
sam bila doma', doviknula je tridesetorici. “Zašto me onda niste zaprosili'? Lijepo im 
se zahvalila i rekla nek? idu kući. Obećana je Marku Yelichu i za njega će se udati“. 

Žižekov pojam “krađe užitka“ može biti od koristi pri analizi grupnih diferencijacija 
i nacionalizma. Na isti način djeluju fantazije kad priobalni Dalmatinci razlikuju sebe 
od onih iz unutrašnjosti. Kao da bi oni iz unutrašnjost, ženeći djevojke s obale, “ote- 
li užitak" ljudima s obale, oteli “njihov način života". No niti jedna od priča o šoku 
i teškom životu nije stigla u Dalmaciju. Nove su nevjeste stizale s novim nadama. 
Pojašnjava Marica Milich: “Nikome u Dalmaciji nisam pričala o teškom životu ovdje... 
i o prvom šoku koji sam doživjela kad sam vidjela kuću mog supruga... Nisam željela 

da se majka brine, a nisam niti željela da ljudi iz mog sela prestanu dolaziti ovamo..." 
Marica još uvijek ima sliku svog muža, Clemea, u elegantnome odijelu, mekom koja je 
privukla nju i mnoge druge na daleki put. Možemo Teći služeći se Lacanovskom termi- 
nologijom da su Hrvati slali fotografije kao slike na kojima su se svidjeli drugima, ili 
predstavljali se kao ono što bi “drugi" voljeli da oni budu. Postavlja se pitanje: za koga 
sva ta gluma? Čiji se pogled uvažava kroz te identifikacije? Čiji se pogled uvažava kad 
hrvatske žene, jednom uhvaćene u novozelandsku stvarnost, nastavljaju slati kući lijepe 
fotografije? Te su slike bile mjesta želje, a bile su potrebne jer “prava stvar" nikad i nije 
postojala; nisu odražavale stvarnost, a slane su kući samo zbog mogućnosti promjene, 
služeći kao posredstvo želji za boljim životom. 


Kožna sjećanja — ekranska sjećanja 


Prošlost je strana zemlja, kaže David Lowenthal. Salmon Rushdie, pak, primjećuje da 
se izreka može obrnuti. Možemo reći da je u neku ruku za prvu generaciju hrvatskih 
žena na Novome Zelandu sadašnjost bila “strana" a prošlost se doživljavala kao dom. 
Živjele su u prošlosti i za prošlost stvarajući svoje vlastite mentalne slike domovine, 
ono što Rushdie zove “domovina u mislima". No te “domovine u mislima" bile su živo 
prenesene drugoj generaciji — pogledu u “bolju budućnost". Vrlo često ta se sjećanja 
materijaliziraju ne samo kroz fotografije i životne priče, već i kroz “društveni život 
posebnih predmeta" poput saga koji mi je moj izvor, Marica, pokazala: “Moja je majka 
napravila jedan sag i dvije krasne jastučnice, koje više nemam. Kad sam porodila prvo 
dijete dala sam ih kao dar ženi koja mi je pomagala kod poroda..." 

Matija Henderson, jedna od Maričinih kćeri, koja ima komad “ćilima", posjetila je 
prije 20 godina, zajedno s majkom dalmatinsko selo Gornju Podgoru. Nakon svečane 
dobrodošlice, Matija je krenula u posjet majčinoj rodnoj kući. Bila je preneražena. U 
sjećanju je nosila svaku sobu, svaki kamen; miris lavande i ružmarina; “sjetila se" kako 
je baka pripremala obroke. Matija je dobro znala da njena sjećanja i nisu njezina, nego 
majčina, i začudilo ju je da su zvukovi i glasovi majčina on stva ostali tako duboko 
urezani u njezino sjećanje. 


Novozelandska Hrvatica 
Zuva Nobilo i ugledne članice 
Društva Hrvatska Žena iz 
Aucklanda vrlo često pripovi- 
jedaju unučadi iste priče ovim 
riječima: “Volim mamine 
priče o Dalmaciji. Kakvo 
divno mjesto. Mnogo grožđa 
a sunce stalno sja... Koji put 
poželim da je mama ostala u 
Dalmaciji. Tada bi i mi živjeli 
u priči" 

“Znam da pripadam Novom Zelandu, moj je život u Kaitaiji... vidite... no osjećaji su 
vrlo jaki... Bila sam zaista zbunjena... no mogu Vam reći... miris Dalmacije, krša, ka- 
mena, Jadranskog mora... taj miris je već otprije bio dio mog života... Tako je Maričina 
“imaginarna domovina" njeno “kožno" sjećanje o životu u dalmatinskom mjestu, post- 
alo sjećanje njene kćeri. No to “višemjestaštvo" “doma" u imaginaciji iseljenika ne 
znači da se ne osjećaju ukotvljenim na mjestu doseljenja. Kao što Marica Milich pono- 
vo kaže: “Cijeli sam život sanjala o Podgori, njenim zvukovima i mirisima, kozama 
i magarcima, ljudima... mojim ljudima... nedjeljnoj tržnici ispred crkve, o pokladama, 
zvuku crkvenog zvona, Jadranu... cijeli život... danju i noću. Da... i konačno moja kćer 
Matija me je odvela natrag 1982. Posjetili smo obitelj. Vidjela sam da žive dobro. Bila 
sam sretna što sam vidjela obitelj, no moj život je ovdje, u Kaitaji". 

Marica se vratila na mjesto svog podrijetla, no manjkao joj je upravo osjećaj da je “kod 
kuće". Čitav njen život na Novom Zelandu bio je određen tim mističnim prostorom, koji, 
odjednom nije uspio stvoriti osjećaj pripadnosti što je dovelo do pretvaranja “nepoznatog" 
novozelandskog prostora u poznati — u novi dom. “Ne može se vratiti na mjesto koje 
je bilo dom, upravo zato jer dom nije izvanjska kategorija već je utjelovljen u subjek- 
tu..." No ono što se stalno javlja kao “poznato u hrvatskih žena je miris Dalmacije 

(nikad prisutan na Novom Zelandu), ili miris “bolje budućnosti" za djecu i unučad u 
što je uložen cio život. “Nije bilo lako izgraditi (naš dom ovdje), naš posao, no mi smo 
uživali u onome što smo radili. Najvažnija je stvar bila izgraditi bolju budućnost za našu 
djecu". Ponovo susrećemo dvostruki pogled, prošlost i budućnost stalno izmiješane u 
sadašnjosti — Zuvinu želju da prenese djeci i unucima utemeljujuću vrijednost žrtve. 
To nije paradoks. Iako se žrtva doživljava kao neka vrsta ulaganja u “bolju budućnost", 
ona postaje mjesto sjećanja koje djeca trebaju pamtiti. Kao što smo vidjeli, iako njihove 
“kožna" sjećanja katkad odmataju nadrealističke panoramske poglede “imaginarnog 
nikad se ne stiže do “prave stvari". Kao u opisu Zuvina vjenčanja sa zamjenikom. 
Drugim riječima, kad sjećanje “kože? blijedi u pretvaranju u tekst, prenosi se na drugu 
i treću generaciju Hrvata u Novom Zelandu klišej kojim se nastoji saopćiti neko jedin- 
stveno iskustvo doma. Međutim, jer je “prava stvar" ostala nemogućom, jer je pravo 
vjenčanje nemogućnost, iskustvo “poštanske nevjeste" ilustrira nedostupnost uživanja 
koje je tako očito u bilo kojoj useljeničkoj priči, pa i u onima hrvatskih žena. “Kožna" 
sjećanja, baš kao i dva buduća pogleda upisana u fotografiju, vode do čudne topografije 


M Maori i 

2, Hrvati na 
Novome Zelandu 
stvarali su trajna 
prijateljstva od 
samih početaka 
zajedničkog 
života na No- 
vome Zelandu 

imigrantskih narativa. Freud je opisao vremenski paradoks maštanja u kojem su prošlost, 
sadašnjost i budućnost sažete u jedno koncem želje koja se njima provlači. Maštanja 
hrvatskih žena oblikuju tu topologiju. Iz toga proizlazi ideologija žrtve a hrvatska žena 
prenosi svoju želju u budućnost kroz svoju djecu, ili, kao Zuva Nobilo, unučad. Ipak, mis- 
lim, da je ta Freudova topologija maštanja intenzivirana u iseljeničkom iskustvu. “Volim 
mamine priče o Dalmaciji. Kakvo divno mjesto. Mnogo grožda a sunce stalno sja... Koji 
put poželim da je mama ostala u Dalmaciji. Tada bi i mi živjeli u priči". 


Summary 


MOTHER'S STORIES OF SUNNY DALMATIA 


Most Croatian women came to New Zealand from Dalmatia in the 19th century. They 
often left the homeland as postal brides to make a 12 thousand mile journey to marry 
men they had never before seen, even on photographs. The author focuses on the sexual 
discrimination and complete deprivation of the rights of these emigrant women and 
follows the arduous creation of the identity of Croatian women on New Zealand. The 
emigrant women had no knowledge of the state of affairs in New Zealand, of the deso- 
late and dark fields of kauri gum on which young Croatian men laboured, but kept the 
idea of a “better life in mind". With the historiography of the women emigrants they 
enter into the tale of the social ladder of the British Empire and, later, of the New Zea- 
lander nation. The survival and social status of the Croatians on New Zealand depended 
on changes to national identifiers. At the start of the 19h century they were identified 
as Slavic gum diggers “less desirable than true Austrians", but during World War I, as 
Austrians — in short, as enemies. And so the Croats, in the small socio-economic world 
of New Zealand, found themselves under the constant pressure of relations between 
“ours* and theirs". And as “ours" referred to New Zealand as a British colony, “theirs" 
were, of course, to be weakened and portrayed as strange and foreign. That is why 
Croatians had to, in the past, prove their loyalty at every step, something that affected 
their own identity. In the history of New Zealand the emigrant woman is often linked to 
the process of creating a stable life founded on family values. At the dawn of the 21st 
century the Croatian ethnic community in New Zealand, numbering around 20,000 
people, has a part in all of the accomplishments of our civilisation and participates in 
the life of the developed society of the New Zealander nation on an equal footing. / like 
mother s stories of Dalmatia where the sun always shines say the Croatian women of 
New Zealand today, whose mothers made the arduous passage to the promised land. 

Resumen 


LOS CUENTOS DE MAMA ACERCA DE LA 
SOLEADA DALMACIA 


Las mujeres croatas que Ilegaron a Nueva Zelanda desde Dalmacia, en la mayoria de 
los casos lo hicieron durante el siglo XIX. Frecuentemente partian de la Patria como 
,novias postales“ atravesando 12 mil millas para casarse con hombres a los que no 
habiian visto ni en foto. La Autora expone como tema central la discriminacion de los 
sexos y la total carencia de derechos de esas migrantes y describe la dificil formacion 
de la identidad de las mujeres croatas en Nueva Zelanda. Las Tecićn Ilegadas no tenian 
pre-conocimiento alguno sobre las condiciones de vida en Nueva Zelanda, ni de los de- 
siertos y oscuros campos de resina kaori donde trabajaban los jovenes croatas, pero las 
motivaba la idea de ,,una vida mejor“. Con la historiografia de las mujeres-inmigrantes, 
la Autora las introduce en la narracion acerca de la escala social del Imperio Britanico y 
mas tarde de la Nacićn Neocelandesa. La existencia y el status de los croatas en Nueva 
Zelanda dependia de los cambios de las identificaciones nacionales. Al principio del 
siglo XIX eran identificados como eslavos excavadores de resina, ,,menos solicitados 
que austriacos autenticos“, mientras que durante la Primera Guerra Mundial eran con- 
siderados como austriacos, en pocas palabras, enemigos. Fue asi que en el pequefio 
mundo economico-social de Nueva Zelanda los croatas se hallaban bajo la constante 
presion entre las relaciones de los ,,nuestros“ con los de ,jellos“. Y como los ,,nuestros“ 
significaba los de Nueva Zelanda como colonia britanica, a ,,los de ellos“ habia que 
tildarlos de inferiores en todos los aspectos. Por tal motivo, en el pasado los croatas 
estaban obligados en todo momento a exteriorizar su lealtad, hecho que ha influido 
en la formacion de su identidad. En la historia de Nueva Zelanda la mujer-inmigrante 
muchas veces se relaciona con el proceso de la vida estable basada en los valores fa- 
miliares. La comunidad ćtnica croata, que al principio de este siglo XXI cuenta en 
Nueva Zelanda con aproximadamente 20.000 almas, goza en la sociedad desarrollada 
Neocelandesa de todos los logros civilizadores y participa con iguales derechos en la 
vida cotidiana de este pais. ,,Amo los cuentos de mama acerca de Dalmacia donde el sol 
siempre brilla“, dicen hoy los croatas neocelandeses, cuyas madres debieron atravesar 
un dificil camino hasta llegar a la ,,tierra prometida“. 

Smiljana Šunde 


PODGORSKI KOLENDAČI S NOVOGA 
ZELANDA 


Najviše iseljenih Podgorana i njihovih potomaka živi danas oko najvećega 
novozelandskoga grada Aucklanda, u čijoj je blizini Oratia koju su na prijela- 
zu iz XIX. u XX. stoljeće utemeljili Podgorani + Novozelandski naraštaji 
Podgorana danas u većini govore engleskim jezikom, što ih nije spriječilo 
u prenošenju tradicijske kulture staroga kraja na materinskome jeziku, 
uključujući i obredne crkvene i svjetovne pjesme što se pjevaju o Božiću ili o 
Novoj godini - koje su spletom ideoloških zapreka u domovini bile zaborav- 
ljene, a nedavno obnovljene * lako su Podgorani u Novom Zelandu živjeli i 
prije 120 godina, čini se da su se na kolendanje, odlučili tek prije nešto više 
od 70 godina 


Petorica podgorskih mladića: Luka Anušić, sin Gojimira (1981.), Mario Vela, sin Ive 
(1976.), Anđelko Sumić, sin pok. Nikole (1981.), Mijo Živković, sin Ivana (1982.) i 
Robert Kordić, sin Pere (1968.) (članovi podgorske klape Sutikla!) iznenadili su svoje 
mještane o Božiću 2004. godine. Podgorani su tada, prvi put poslije nekoliko desetljeća, 
čuli kolendanje, a oni koji su mlađi od 40-ak godina nikada to kolendanje u Podgori 
nisu ni čuli. Istina, ni melodijom ni tekstom nije to bio podgorski nego dubrovački način 
kolendanja, ali svejedno — ne zna se što je toga prosinca 2004. bilo veće: iznenađenje 
ili oduševljenost Podgorana kolendanjem. Taj nastup klape Sutikla bio je povodom za 
pisanje ovoga rada, u kojemu autorica podsjeća na stari običaj kolendanja. Koliko je 
ta tradicija nekada bila važna, čitatelj će se moći uvjeriti i na primjeru pučke pjesme, 
koja opisuje kako su 1933. Podgorani kolendali čak i u Novom Zelandu. Pjesmu o 
kolendanju spjevao je jedan od brojnih podgorskih iseljenika - Marko Marinović, pok. 
Ante (1908.-1991.), od kojega je autorica dobila tekst pjesme za svojega boravka u No- 
vome Zelandu 1976./1977. godine. Pjesma je djelomično objavljena u emisiji Književni 
utorak Obrazovnog programa Hrvatskoga radija 1995., a sada se prvi put objavljuje 
1 Klapa je osnovana 2002. 

Oratia (Auckland). Većinu Hrvata na Novom Zelandu - kojih je ondje oko 20.000 - čine Dalmatinci koji su 
se doseljavali na Novi Zeland od sredine devetnaestoga do dvadesetih godina dvadesetoga stoljeća, i to na 
dva načina: lutajućim i lančanim migracijama, a njihovi su mlađi naraštaji danas integrirani u suvremeno 
i razvijeno novozelandsko društvo. Hrvati na Novome Zelandu sačuvali su hrvatske narodne običaje 
staroga kraja 


u cijelosti. Donose se i stihovi staroga podgorskog kolendanja, što ih je autorica go- 
dinama skupljala od više podgorskih kazivača. 


O kolendanju 


Prema Klaićevu Rječniku stranih riječi kolede ili kolende su obredne crkvene ili svje- 
tovne pjesme što se pjevaju o Božiću ili o Novoj godini. Običaji kolendanja potječu 
iz duboke prošlosti, još u pretkršćanska vremena, kada se u kratkim zimskim danima 
nazirao dolazak svjetla i Sunca. Kolendalo se uz zimski solsticij, kada je dan najkraći, 
a noć najdulja u godini. Ljudi su tada, međusobno se posjećujući, jedni drugima 
upućivali dobre želje. Svi su indoeuropski narodi poznavali ophode u to doba godine, 
a kršćanstvo je zadržalo, tj. nastavilo pretkršćansku tradiciju. Kako su ophodi pove- 
zani s Božićem i Novom godinom, sve je dobilo vjerski smisao. Jedni autori povezuju 
podrijetlo ophoda i njegova naziva (kalende, kolende, kolede) s antičkim folklorom 
— kalende su prvi dan u mjesecu starih Rimljana. Drugi ga pak povezuju s imenom 
slavenske božice plodnosti.? lako kolendanja ima u većini naših krajeva, najviše ga ima 
u Dalmaciji. Zorica Vitez piše da su kolendarske pjesme vrlo različite; njihovi zapisi i 
poneki još živi oblici svjedoče o pripadnosti različitim glazbenim tradicijama? Obično 
kolendaju samo muškarci i to odrasli. Prema mišljenju akademika Bezića fo znači da se 


? VITEZ, Zorica: Narodni običaji, u: Hrvatska tradicijska kultura na razmeđu svjetova i epoha (uredile: 
Zorica Vitez i Aleksandra Muraj), Barbat i dr., Zagreb, 2001., 350 
3 Isto. 

kolendanju pridavala osobita važnost. Rijetka je i instrumentalna pratnja — ona se jav- 
lja tek poslije Prvog svjetskog rata, kada je tamburanje u Dalmaciji uhvatilo maha .* 


Uništavanje i obnova tradicije 


Zacijelo nema sela ni grada u Dalmaciji u kojemu se u stara vremena nije kolendalo. U 
pojedinim se mjestima ta lijepa tradicija u kontinuitetu zadržala do danas, u pojedinim 
je mjestima nastavljena poslije prekida od nekoliko desetljeća, ponegdje ju se tek danas 
pokušava obnoviti, a ima mjesta u kojima, na talost, nema ni naznaka da bi do obnove 
moglo doči. Podgora se, evo, zahvaljujuči inicijativi i entuzijazmu članova klape Sufik- 
la, uvrstila u mjesta koja ipak pokušavaju obnoviti tradiciju. Sve do sredine 1960-ih bila 
je Podgora tipično dalmatinsko malo misto: istodobno zatvoreno u sebe i otvoreno za 
nova strujanja, istodobno tradicionalno (patrijarhalno) i liberalno, možda i preliberalno. 
Kao i u svakoj maloj sredini, politika je u velikoj mjeri utjecala na socijalno ozračje. 
Premda je slično bilo i u cijeloj bivšoj državi (ideologizirana, čvrsta vlast i zastrašeni 
mali ljudi), u pojedinim je segmentima podgorskoga života bilo više rigidnosti no u 
mnogim drugim sredinama. Sve što je tradicionalno — izravno je ili neizravno sustavno 
proglašavano zaostalim i nepotrebnim, a sve tuđe proglašavano je novim i naprednim. 
Materijalni prosperitet, započet jačim razvojem turizma potkraj 1960-ih i početkom 
1970-ih godina, utjecao je na još veću relativizaciju svih tradicionalnih vrednota. Stoga 
i nije čudno što su odrastali i krenuli u život cijeli naraštaji Podgorana, posve nezain- 
teresiranih za sve što je kulturno naslijeđe — vjersko, običajno, usmeno — i za sve što bi 
se moglo imenovati kao zajedništvo i zajednički interesi. Ateizacijom, koja je sustavno 
provođena od kraja Drugoga svjetskog rata, drastično se smanjio broj vjernika ili barem 
onih koji su javno ispovijedali svoju vjeru. Uz to, Podgorani su se nastavili iseljavati u 
prekomorske zemlje, no dobar dio ih se raselio i širom ondašnje države — trbuhom za 
kruhom. U prvim poratnim godinama nekoliko ih je dobilo posao u JNA, policiji, čak 
i UDBI, što im je donijelo materijalnu sigurnost (koju prije uglavnom nisu imali), a 
vrlo često i različite vrste povlastica, što je pak za posljedicu imalo ideološku ovisnost. 
“Industrijalizacijom" turizma i rigidnim postupcima podgorskih vladajućih struktura 
rastjerivani su mlađi Podgorani. Uskraćivana im je mogućnost da se poslije završenoga 
školovanja zaposle, pa su odustajali od povratka u zavičaj. Ako bi se slučajno vratili i 
uspjeli se zaposliti, za godinu ili dvije trajno bi napuštali i posao i Podgoru. Ne malen 
dio krenuo je u tzv. unutarnju emigraciju i ondje se začahurio. U onih koji su ostali u 
Podgori ili se eventualno poslije školovanja vratili, briga o zajedničkim interesima i 
promišljenom napretku mjesta ustuknula je pred brigom za očuvanjem egzistencije ili, 


“ Akademik Jerko Bezić u emisiji Književni utorak, Obrazovnog programa Hrvatskoga radija — 26. 
prosinca 1995. 

* Takvih “slučajnosti" rijetko ima u trima, Podgori po veličini sličnim mjestima Makarskoga primorja 
— Brelima, Baškoj Vodi i Tučepima, gdje su mladi nalazili posao, a svojim znanjem pridonijeli razvoju 
tih mjesta. I demografska slika Podgore, u odnosu na spomenuta mjesta, danas je krajnje porazna. 

što je gore i tužnije, pred nastojanjem za neumjerenim stjecanjem što većih materijalnih 
dobara. Tako su dopuštali da im promiču i postupno u nepovrat nestaju i umiru mnoge 
istinske vrednote. Kolendanje je samo jedna od tih vrednota. Tradicija kolendanja u 
Podgori održavala se stoljećima. U vremenu Božića i Nove godine mladići su odla- 
zili u ophodnje cijelim selom, noseći zvono (ili zvona) i čestitajući pjesmom blagdane 
svojim mještanima. Običaj je bio da domaćini obdaruju kolendače suhim smokvama, 
bademima, orasima, fritulama, narančama, komadima suhoga mesa ili sitnim novcem, 
prema mogućnostima. Naravno, častilo ih se i pićem — vinom, rakijom i eventualno 
prošekom. Prije blagdanskih dana mladići su se okupljali i dogovarali, kovali prave 
ratničke planove: tko će u kojoj grupi kolendača biti, koje će zaseoke i koje kuće pos- 
jetiti. Naravno, bila je to prilika i da koji od mladića dođe u kuću ili barem pred kuću 
djevojke za kojom mu je jače kucalo srce. Ne pamti se da domaćini nisu htjeli primiti 
kolendače, no nisu ih svi jednako obdarivali. Ako domaćin ne bi baš ništa dao veselim 
kolendačima, oni su odmah spremno nastavljali pjevati podrugljive stihove o škrtosti 
domaćina, domaćice ili koga od njihovih ukućana. Osobito neljubazni domaćini mogli 
su ispred vlastite kuće čuti čak i poneku otpjevanu uvredu. O kolendanju i kolendačima 
pripovijedalo se mjesecima poslije, sve do iduće godine i idućega kolendanja, a katkad 
i nakon nekoliko godina. 


Podgorani u Novom Zelandu 


Najviše Podgorana i njihovih potomaka živi danas u Novome Zelandu — ondje su gru- 
pirani oko najvećega novozelandskoga grada, Aucklanda. Više ih je dva-tri puta no što 
ih je i u samoj Podgori. U Novi Zeland, ali i u druge prekomorske zemlje: Australiju, 
ša: SAD i Kanadu Podgorani su se počeli iseljavati u drugoj polovici 19. st. 


Ti ' 
S ai A kh 
Ba i . * 





Podgora u prošlosti - kraj iz kojeg su ljudi odselili diljem svijeta, a ponajviše na Novi Zeland 

Mnoge su obitelji u Podgori posve nestale, jer su iseljene ili izumrle. Iseljenici su u 
Novom Zelandu u početku najčešće kopali gumu, tj. fosiliziranu smolu kauri-stabala 
(endemsko novozelandsko drvo, danas zaštićeno), da bi se poslije u većini slučajeva 
orijentirali na voćarstvo i vinogradarstvo, potom stočarstvo i ribarstvo, a postupno i na 
ugostiteljstvo i slična područja. U novom okružju uglavnom su bili upućeni jedni na 
druge, pa su stvorili male kompaktne, gotovo rodovske zajednice. Zacijelo im je tako, 
u skupinama, bilo lakše prevladati nostalgiju za zavičajem. Pripadnost grupi pružala im 
je i stanovitu sigurnost, tim više što nisu znali ni razumjeli jezik zemlje u kojoj su se 
nastanili. To grupiranje najviše je bilo vidljivo (donekle je to i danas) na primjeru dvaju 
novozelandskih mjesta: Oratije i Hendersona kraj Aucklanda.* Na prijelazu iz 19. u 20. 
st. mjesto Oratiju su i utemeljili Podgorani, a čak su je i nazivali Mala Podgora. Još 
sredinom 20. st. u Oratijije živjelo vrlo malo onih koji nisu bili rođeni u Podgori ili koji 
nisu barem potjecali iz Podgore.' Tako grupirani iseljeni su Podgorani lakše zadržavali i 
održavali običaje iz zavičaja. Jedan od takvih običaja bio je i odlazak u kolendanje pot- 
kraj kalendarske godine — oko Božića i uoči dolaska Nove godine. Iako su Podgorani 
u Novom Zelandu živjeli i prije 120 godina, čini se da su se na kolendanje, dakle javni 
nastup, odlučili tek prije nešto više od 70 godina, o čemu će biti riječi u ovome radu. 
Oratia je i danas prilično raštrkano naselje i bitno se razlikuje od europskih pojmova za 
kompaktno naselje, a pogotovo se razlikuje od dalmatinskih gradića 1 sela, čije su kuće 
ili u cijelosti zbijene na jednome mjestu ili su zbijene po zaseocima. Od Podgore, rasute 
u nekoliko zaselaka", Oratia se pogotovo razlikuje. Henderson je, pak, nešto manje 
raštrkan, a ima i omanje središte. 

U Novom Zelandu se danas rađa četvrti i peti naraštaj potomaka podgorskih iselje- 
nika. Oni sve rjeđe žive u okružju u kojemu su odrastali njihovi roditelji i pogotovo 
bake i djedovi — sve se više sele (unutar grada ili unutar države) i sve manje ih se 
bavi voćarstvom, a zapošljavaju se na najraznorodnijim poslovima. Novi mladi Pod- 
gorani rijetko govore jezikom svojih predaka — najčešće ga samo razumiju (naravno, 
to je arhaični podgorski govor). U Podgoru dolaze osobito ljeti, istražuju korijene, a 
nerijetko se i žele vjenčati u staroj podgorskoj baroknoj župnoj crkvi Svih Svetih. No 
vratimo se kolendanju. 


* Oratia i Henderson danas su sastavni dijelovi Aucklanda, jer se grad proširio na svoju okolicu. 

7 Čak su njihove kuće u Oratiji često bile grupirane tako da srodnici stanuju u blizini, kao u staroj domovini. 
Dio moje rodbine, koju sam posjetila 1976./77., stanuje u ulici Shaw Road u Oratiji. No to je samo službeni 
naziv ulice, kojim se rijetko tko koristi(o). Tada su se (a slično je i danas) gotovo svi stanovnici te podulje 
ulice prezivali Šunde, odnosno u engleskoj verziji Sunde. Pa kad bi netko od Podgorana iz Oratije ili dru- 
gih dijelova Aucklanda naumio otići u tu ulicu ili njome proći u smjeru mora, rekao bi da ide u Šundića 
roud (engl. road), tj. u ulicu nastanjenu Šundićima (u razgovornom jeziku se za prezime Šunde, kao i za 
ostalih 14 podgorskih prezimena bez nastavka -ić, rabi stari oblik, kakav je vrijedio do prijelaza 18./19. 
st., kada su prvo Mletačka Republika, a potom Austrija, administrativno mijenjale hrvatska prezimena). 
š Na pitanje je li bilo pokušaja kolendanja i prije 1933., od nekoliko sam starijih iseljenika dobila nega- 
tivne odgovore. Bojali su se, kazivali su, da bi im se Englezi mogli rugati. 

* Odnosi se na stanje prije potresa 1962., jer je nakon potresa cijelo selo preseljeno bliže moru. 

Kolendanje u Novom Zelandu 


Dakle, zadnjega dana 1933. godine jedna je skupina Podgorana, nastanjenih u Orati- 
ji, organizirala ophodnju po nekoliko podgorskih kuća. Jedan od kolendača — Marko 
Marinović, pok. Ante — spjevao je o tome kolendanju, prvom pod ingleškon krunon, 
pjesmu u desetercu — ukupno 347 stihova. Pjesmu sam dobila od autora za vrijeme svo- 
jega posjeta Novom Zelandu 1976./77. godine. Zamoljena sam da je pokušam negdje 
objaviti, no najprije nisam u tome uspjela, a onda sam na nju posve zaboravila. Tek mi 
je 1995. ponovno došla u ruke i objavila sam je u emisiji Književni utorak Obrazovnog 
programa Hrvatskoga Tadija. Ipak, zbog duljine, tj. prevelika broja stihova nije mogla 
biti objavljena u cijelosti, nego samo u dijelovima." Da je otkrivena ranije (barem 
do 1960-ih godina), vjerujem da bi se pjesma našla u knjizi Kačićevi imitatori u Ma- 
karskom primorju."! Počev od autora deseteračkih stihova, koji je u vrijeme nastanka 
pjesme bio 25-godišnjak, svi su kolendači bili približnih godina od 25 do 40, dakle u 
naponu snage. A među domaćinima, koji su ih dočekivali na vratima svojih kuća, bilo 
je i njihovih vršnjaka i onih malo starijih, ali i onih od 70-ak godina. Stihovi pjesme 
iscrpno opisuju ozračje posljednjega prosinačkog dana, odnosno večeri 1933. godine. 
Gotovo da možemo odrediti i sat kada je kolendanje počelo — u sumrak (... kad je sunce 
zašlo za planinu ...). Poimence su nabrojene sve osobe — i kolendači i njihovi domaćini, 
gotovo sve domaćice i djeca. Saznajemo i kakvo je raspoloženje kolendač4, uočavamo 
njihove osobine: svi su veseli i svi su nostalgični, ima dobrih pjevača, neki se posebno 
ističu, neki znaju gusliti, ima nisko baždarenih na vino, ima uglađenih, ima vještih 
govornika itd. Upoznajemo i domaćine: iznenađeni su, razdragani, dirnuti, darežljivi, 
gostoljubivi, škrti, pedantni, brižni roditelji itd. 

U pjesmi saznajemo mnoge pojedinosti iz iseljeničkoga života. Lako se mogu uočiti i 
nove navike Podgorana u Novom Zelandu: oni već imaju i voze automobile, slušaju 
glazbu kakvu nisu slušali u Podgori, puše cigarete (u Podgori su se u to doba pušile 
cigarete domaće proizvodnje, tj. one koje su nastale umotavanjem škije u kartine; nisu 
bile rijetke ni lule), imaju vremena za čitanje knjiga, mogu se posebno posvetiti nje- 
govanju cvjetnjaka oko kuće (što je u to doba u Podgori bio prevelik luksuz, jer je 
okućnica služila samo za sadnju i sijanje povrća: blitve, kupusa, kapule, poriluka, roda- 
kve i sl.). Neki iseljenici se služe i skraćenim oblikom engleske verzije osobnog imena. 
U pjesmi se, doduđe, navode samo izvorna imena i prezimena kolendača i domaćina 
(osim prezimena Vulinovich umjesto Vulinović, Simich umjesto Đimić, te imena Dik 
umjesto Nediljko). No u stvarnosti su iseljenici već do toga vremena promijenili i 
imena i prezimena, jer su se pribojavali da u anglosaksonskom okruženju drukčije ne 
1 Stihove je kazivao dramski umjetnik Joško Ševo, a komentirao ih je poznati etnomuzikolog akademik 
Jerko Bezić. 


!"" BUJAS, Gašpar: Kačićevi imitatori u Makarskom primorju do polovine 19. stoljeća, u: Građa za 
povijest književnosti Hrvatske, knjiga 30, JAZU, Zagreb, 1971. 

Dalmatinci 

su na Novom 
Zelandu radili 
sve teške poslove 
od kopanja 
kauri gume do 
teškog rada na 
farmama, a u ri- 
jetkim trenucima 
odmora njego- 
vali su tradicijsku 
kulturu svoga 
zavičaja 





bi mogli opstati. Vrlo je malo podgorskih prezimena koja su u iseljeništvu ostala u 
izvornom obliku. To su bila ona koja nisu sadržavala slova s dijakritičkim znakovima: 
č, 6, Ž1š. Ako i nisu bila promijenjena (od onih spomenutih u pjesmi to su prezimena: 
Dean, Nola, Pivac i Vela), prezimena su se drukčije izgovarala. Te 1933. kolendači se 
spremaju na kolendanje kao da, poput svojih davnih predaka, idu u ratnički, odnosno 
hajdučki pohod. Skupljaju četu, daju fvrdu viru, nose puške dvocivice, a uz to i zvona, 
gusle i tamburice. Imaju i torbonošu!? — u torbu će se, po običaju, nešto i prikupiti, da bi 
se kasnije zajedno blagovalo (o zajedničkom blagovanju u pjesmi nema riječi, no to se 
podrazumijeva!) Pjesnik saziva svojega Radovana (Milovan i Radovan — u Kačićevoj 
Pismarici), dakle onoga koji će pjevati i gusliti, odnosno koji će autoru Marinoviću biti 
oslonac. Ali i onoga koji će opjevati događaj, pa zapravo autor govori i (0) samome 
sebi, jer on je taj koji nam je o događaju ostavio svjedočenje. U prošlosti je, u vrijeme 
vladavine Turaka i u vrijeme turskih napada, Makarsko primorje bilo nazivano Krajina. 
Upravo taj termin dvaput se koristi u ovoj pjesmi za područje Oratije, zacijelo s misli 
na junaštvo i četovanje. Nekadašnje četovanje ima sada formu kolendačke ophodnje. 
Nazivaju se Dalmatinima, govori se o slavenskim običajima. Nigdje se u pjesmi ne 
spominju Hrvati ni hrvatstvo, premda su i svi kolendači i svi domaćini odreda Hrvati. 
Većina se kolendača i pogotovo domaćina doselila u Novi Zeland u vrijeme Austro- 
Ugarske, kada je hrvatstvo u iseljeništvu u svakoj prigodi bilo naglašavano i isticano.! 
No od raspada Austro-Ugarske i ulaska hrvatskih krajeva u novu državnu zajednicu 
južnoslavenskih naroda, srpska je politika na različite načine nametala jugoslavenst- 
vo kao određenje. Novi, mahom neuki iseljenici dolazili su iz zavičaja zbunjeni no- 
vonastalom političkom situacijom, prenoseći svoju zbunjenost i na starije iseljenike. 


!? Sličan opis koledara koji se spremaju u ophodnju ima Ilija Kujundžić, kada piše o običajima podun- 
avskih Hrvata — vidi u: SEKULIĆ, Ante: Bački Hrvati, JAZU, Zagreb, 1991., 333, 


13 Vidi dokumente i citate članaka u: URLIĆ, Velimir: Makarski Primorci u Novom Zelandu do 1914. 
(katalog izložbe), Gradski muzej, Makarska, 2005. 

Tako slavenstvo kao nadnacionalna i dalmatinstvo kao regionalna odrednica postaju 
iseljenicima postupno znatno jačom sponom od hrvatstva (iako će svi reći da doma 
govoru rvaski). 
Kolendači su ponosni na svoje stare običaje. Ne brinu se što će razbuditi cijelu Oratiju 
— ta ionako tu žive gotovo sami Podgorani, a oni svi dobro znaju da je kolendanje 
oduvijek bilo bučno. Vino je opol — ta riječ je ovdje simbol za vrsno, kvalitetno vino. 
Pije se iz bukare. Frigaju se ušćupci (pršure, ušćipci, fritule). Stariju domaćicu, u ovom 
slučaju ženu Ivana Vele, oslovljavaju sa strina, iako nikome od njih ona nije bila strina. 
Kolendači su jednostavno zadržali način oslovljavanja starijih žena u Podgori — strina ili 
teta. Domaćini obdaruju kolendače šilinzima, koji su simbol novoga bogatstva (Šiling 
je bija velik ko kuća — govorili su). Sinove ponosno nazivaju sivim sokolovima. Ne žive 
u obiteljskim zadrugama, jer je takav način života i u Podgori nestao još sredinom 19. 
st., dakle prije njihova doseljenja u Novi Zeland. Ipak, braća se nastoje držati, tj. živjeti 
blizu, jer su u tuđemu svitu (neki pokušaji življenja u zajednici dvojice braće i njihovih 
obitelji s početka 20. st. brzo su se pokazali neuspješnima, a zajednice se raspale). Go- 
tovo isključivo spominjanje imena muteva-domašinaA, te rijetki i tek usputni spomeni 
imena domašica govori o patrijarhalnosti iseljenika. 
Kolendači nastoje obići i kuće u kojima ima više djevojaka (sestara). U Novom Zelandu 
je u to doba manjak djevojaka (mladići se, nakon što zarade novac, vraćaju u Podgoru 
i žene se ili pak pišu majci ili sestri da im nađu djevojku, s kojom se potom dopisuju, 
a često se i žene posredstvom punomoćnika, pa žena sama dolazi u Novi Zeland). Zna 
se: tamo gdje ima djevojaka — možda bude i prilike za ženidbu! 
U dijelu teksta koji slijedi poslije stihova — podaci su o kolendačima i domaćinima 
(jednih i drugih je ukupno 40-ak), a potom stihovi staroga podgorskoga kolendanja. 
Stihove pjesme Marka Marinovića donosim u izvornom obliku. Nisam ništa ispravl- 
jala, jer mi se čini da pogrešaka ionako nema mnogo, a u ovom slučaju izvornost teksta 


učinila mi se važnijom. 

za proizvodnju lakova i linolenuma - koja 

je trajala od 1840-ih do 1950-ih u kojoj , 

su sudjelovali i hrvatski kopači doseljeni 

uglavnom iz Dalmacije na Novi Zeland š 

Hrvatski su iseljenici u prošlosti najčešće 
bili na Novom Zelandu kopači kauri smole. 
Industrija kauri smole bila je jedinstvena 
novozelandska industrija (eksploatacija 
fosilizirane smole kauri stabla) korištena 

31. prosinca 1933. 
Prvo kolendanje uz gusle u Novoj Zelandi 


Snimio za gusle Marko Marinović!“ 


Gusle moje moj veseli druže, 
Evo meni prilika se pruže 
Da zagudim novu milodiju, 
Što će ganit cilu Oratiju 

I ostale Aucklanda kotare, 
Di god našeg naroda imade. 


Oratia davno je poznata 

Kao stalno sklonište Dalmata. 
Tu se goje mnogobrojna bića 
Krasni cura, veseli mladića. 
Ljudi naši, domorodci divni, 
Žive na čast svojoj domovini, 
Ponositi svojih običaja. 

Pa evo vam jednoga slučaja. 


Četu kupi mladi Dalmatine 
Od Božića do Nove godine. 
Četu kupi i ne žali muke 

Ko da misli udrit na hajduke. 
Traži zvona, kupi tamburice 
I sabira puške dvocivice. 


Pak saziva svoga Radovana 
Po imenu Vranješa Stipana!? 
“Ej Stipane, poznata delijo, 

Da bi meni ti pri ruci bijo. 

Ti si stari rodoljub na glasu 

I poznaješ svaku kuću našu, 

A uz gusle, to svi dobro znamo 


10 


15 


20 


25 


'4 Marko Marinović (1908.-1991.), kolendač (u 


vrijeme kolendanja imao 25 godina). 


'5 Stipan Vranješ (1889.-1936.), kolendač (44 


godine). 


Da si steka ime već od davno. 


Namjera je sve naše družine 

Da proslavi dan Nove Godine, 30 
Kolendajuć što god bolje znaju 

Po slavenskom našem običaju. 
Nadamo se biti pričekani, 

Jer su ljudi naši svi odani 

Zemlji di im prvo sunce zene 35 
I poštuju običaje njene. 


Dan Božića i Novoga lita 

Slavi narod priko cila svita, 

Pak i nama eto dođe želja 

Da slavimo taj dan od veselja, 40 
Kao što i naša braća čine 

Po svim krajim stare domovine. 


Družina je sakupljena cila, 

A oružja ima iz obila. 

Pridajemo sve u ruke tvoje, 45 
Pak nas vodi di god znadeš bolje, 
Svakoj kući našeg Dalmatina 

Da pivamo pismu od starina." 


Kad to začu Vranješu Stipane 
Uz lice mu žarka krvca plane, 50 
Pak on daje tvrdu viru svoju 
Da će biti sa društvom na broju. 
Svoja kola daje uz poštenje 
Svoj družini na raspoloženje. 
Čim je sunce zašlo za planinu 55 
Tries treću završeć godinu 

Klonu stope vatrenih momaka 

Na sudjeno misto od sastanka. 
Torbonošu poznati je lako, 

Jer beside izlaze mu slatko. 60 
Čvrsto misli i sputno govori, 

Dar uzima pa da je i gori. 

Od ramenu obisija vriću 

Ime mu je Marine Šimiću.!* 


Mate Pivac!" piva od milina 65 
Uz tamburu kod Šunde Marina!* 

A milo ga Beroš" sekundira, 

Kao što mu Cvitan Nola? svira. 

Puška puca, pisma se razvija 

Na sve četri strane Oratija. 70 


Kad je bilo oko ure noći 

Joze Radalj?' na noge se skoči. 

Misao ga počela da brini: 

Zar je digod vatra u blizini. 

Zvona zvone, lešine se vuču 75 
Bez obzira prid njegovu kuću. 

Pak mu grlo dovikne iz mraka 

Od pivača Marinović Marka 
“Gospodaru od ovoga stana 

Mi smo došli kolendati vama." 80 
Vas se Joze zgrozi od milina 

I utoči demeljanu vina. 

Letu čaše iz ruke u ruku 

Sve do zadnje kaplje u vrkujku. 

Pak ponovo povorka se diže 85 
K drugoj kući, koja je najbliže. 

!6 Marin Šimić (1891.-1969.), kolendač (42). 

!7 Mate Pivac pok. Jure (1897.-1979.), kolendač 
(36) ili Mate Pivac Marijanov (1908.-1990.), 
kolendač (25) — vidi objašnjenja poslije stihova, 
na kraju teksta. 


!8 Marijan Šunde Tomišin (1893.-1958.), kolendač 
(40). 

'" Mate Beroš Matin (1896.-1976.), kolendač (37). 
2 Cvitan Nola (1895.-1977.), kolendač (38). 

?! Joze Radalj (1885.-1942.), domaćin (48). 

Ali Luka Dean“ ne računa 

Koja mu se spremila zabuna. 

Uz radio počiva u miru 

I uživa kako glazbe sviru. 90 


Kad nenadno sva se kuća stresa, 

Jek od puške zvuči do nebesa. 

Prene Luka, glas mu drćat stade, 

Iz ruke mu cigaret izpade: 

“Mare* moja, radi stvoritelja 95 
Šta je ovo, zar je rat počeja?? 
Al pivači zakona ne štite, 
Već podižu pisme glasovite, 
Dok otvori vrata starešina 

I u torbu baci dva šelina. 100 
Sad polazu dino svitlost sije 

Sve do kuće Anušića Mije.“ 

Mir zavlada i tišina meka, 

A nas Mijo na balkoni čeka. 
Gostoljubiv, ali oštro gleda, 105 
Da mu nebi probudili čeda.?* 

Počme vodja glasom iz dubina, 

A za njimen skladno sva družina. 

Gusle svire, tambure cinkaju, 
Domaćinu u srce diraju, 110 
Pak ponovno on naliva čaše, 

Nek se ori pisma zemlje naše. 


Al pivači mora da se brinu - 
Pivat treba Janković Mladinu.“ 


?? Luka Dean (1883.-1948.), domaćin (50). 

23 Mare Dean (r. Devčić), žena Luke Deana 
(1889.-1942.), domaćica (44). 

2“ Mihovio-Mijo Anušić Lukin (1896.-1979.), 
domaćin (37). 

?5 Mary Winifred Anušić Mihovilova (1931.- 
1968.), domaćinova kći (2). 

?* Mladin Janković (2-1962.), domaćin. 

Onje nika od dobrog simena, 115 
Našega je roda i plemena. 

Kad on začu glase naših ljudi, 

Dicu zove i suprugu budi, 

Te otvori vrata svojoj kući, 

Nek slavenska pisma po njoj buči. 120 


Uz dogovor sad se krene četa 
Mladoženji“" da račun pometa. 
Korak ide dino gori svića 
Gor na brigu u Vice Silića. 
To je gnjizdo od onih curica 125 
Bujnih prsa, nasmijanih lica. 

Eto brate iz nenada sriće, 

Eto posla za neke mladiće. 

Jure Simich? istine ne krije, 

Iz dvocive živi oganj sije. 130 
Ne žali se olova ni praha, 

Oratia sva frepi od straha. 

Trepila bi i naša družina, 

Da ne bude Radaljeva vina. 


Sad od društva odredi većina 135 
Posjetiti Borića Marina.“ 

Svića gori — znak je iz daleka 

Da Marijan još na nogam čeka. 

A da spava bilo bi mu gore, 

Jer se piva redom sve do zore. 140 
Tako veli Vodanović Joze?! 

Koji tvrdi da ne želi sana 


?7 Mladoženja je, kako proizlazi iz kasnijih 
dokumenata, Mari(ja)n Vranješ pok. Grge (1895.- 
1991.), koji se uskoro oženio jednom od sestara 
Silić — Anom, rođenom 1909. u Dargavilleu. 

?š Vice Silić (1872.-1955.), domaćin (61). 

2 Jure Šimić (2-1986.), kolendač. 

% Marijan-Gajtan Borić Ivanov (1879.-1961.), 
domaćin (54) ili Marijan Borić Matin (1875.- 
1940.), domaćin (58). 

3! Joze Vodanović p. Jure (1897.-1945.), kolendač 
(36) ili Joze Vodanović p. Mate (1894.-1966.), 
kolendač (39). 


Sve do zore i biloga dana. 

Al Marijan delija je stara 

I bez straha vrata nam otvara, 145 
Te uz gusle zasvira sam sebi, 

Da mu kogod virovao nebi 

Da je i on odgojen u stadu 

Milodije di se pivat znadu. 


Ivan Vela* kroz to vrime sniva, 150 
U krevetu leži i počiva. 

A žena“ mu neobično preda, 

Spavalabi, ali njoj se neda. 

Iz daleka neke glase sluti, 

Digla bi se, ali se ne ćuti. 155 
Stope čuje ko da njoj se drema 

“Nešto smišna mora da se sprema. 

Tad uputi Vranješu Marine* 

Cilu pismu od nove godine: 

Ej, junače, al se ore dvori? 160 
Čini njoj se da je u Podgori. 

Pak Ivana svoga starca zove 
Kolendačim da nosi darove, 

Čije glase nije čula strina 

Za trideset i više godina. 165 


U kolibi“ što se blizu vidi 
Mrak zavlada, sviće nema nigdi. 
Tute živu ptići našeg gnjizda: 


* Ivan Vela p. Stipana Petrova (1863.-1935.), 
domaćin (70). 

3 Kate Vela (r. Marinović), žena Ivana Vele 
(1865.-1952.), domaćica (68). 

** Mari(ja)n Vranješ Grgin (1895.-1991.), kolendač 
(38). 

5 Riječ koliba ne treba shvatiti doslovno — kuće su 
u Novom Zelandu u to doba uglavnom bile drvene 
i tek su rijetki bogataši gradili kuće od cigle ili 
eventualno betona. Podgorani, rođeni u kamenim 
kućama (svejedno većim ili manjim), drvene su 
kuće u početku doživljavali kao kolibe. 

Ivan Nola* i žena mu Zvizda.?" 
Kad pivači dojdu bliže k njima, 
Dočeka ih Iko na vratima, 

A žena mu iz kreveta skače, 
Nosi vino i slatke kolače. 


170 


Cvitan Šunde* spava navrh brda, 
Glas ne čuje, jer je sana tvrda. 
Ali momci ne gube mejdana, 
Torbonoša kuca sa svih strana. 
Krenulibi i tvrdu maziju, 

Kamol nebi pobratima Cviju. 


175 


U srid srca Oratije slavne 180 
Pružile se tri livade ravne. 

Na livadam kuće su razvite, 
Po krajini cjeloj glasovite, 

Jer u njima živu tri plemića 

I to braća tri Marinovića. 

To su ljudi što se naški dive, 
Goje dicu ko sokole sive, 

Pak i njiman treba zapivati. 
Počet ćemo prvom bratu Mati. 
I napokon podigne se Mate, 
Probile ga nebi sve granate. 
Strunjac kaput bacio po sebi — 
Nit slana mu naškodila nebi, 
Al na srcu veselje ga grije. 

I utoči neka društvo pije. 

U svemiru te proljetne noći 
Na brižuljku avlija se koči. 
Mjesečina svjetli njoj u čelo, 
Prid njoj momci pivaju veselo. 
Milodije razviju se slatke 


185 


190 


195 


200 


* Ivan Nola p. Ivana-Dujma (1890.-1960.), 
domaćin (43). 

3" Gašpara-Zvizda Nola (r. Rako), žena Ivana Nole 
(1903.-1959.), domaćica (30). 


3 Cvitan Šunde (1888.-1954.), domaćin (45). 
3? Mate Marinović Antin (1893.-1967.), domaćin 
(40). 

Do kreveta Marinović Stanke.“ 
Stopanjica*! prikladna je žena, 
Mirno sluša, jer je probudjena, 
Pak na vrata izlazi ko vila, 

U ruci joj bajama po kila. 
Stanko puši, nitko mu ne smeta, 
Svoj družini nudi cigareta. 

Na gusle je izpečija oko, 

Brci mu se smiju na široko. 


205 


Niz livadu perivoj se spruža, 210 
Voće zrije, mirlis je od ruža# 

I cvjetnjaci obaviju dvore 

Di stanuje Marinović Lovre.# 
Al ne spava niti mu je briga, 
Nego sidi i ušćupke vriga. 

Latio se tave i komina, 

Te doziva svoga Juru“ sina, 

Da utoči opola bukaru 

I počasti po nu našu staru. 

A kćeri“ je već naredba data 

Da iznese ušćupke na vrata. 

Na razkršću pokraj spomenika 
Pred kućom se pojavila vika. 
Torbonoša vrimena ne gubi — 
Domaćicu“* pozdravlja i ljubi, 
Pa unutra vodi sve drugove, 

Jer gospodar on je kuće ove. 

U to vrime zvoni dvanest sati — 
Mlado lito već nam je na vratim. 


215 


220 


225 


* Josip-Stanko Marinović Antin (1874.-1951.), 
domaćin (59). 

*“! Stopanjica, tj. domaćica kuće je Stankova žena 
Mare r. Kokić (1890.-1962.) (43). 

+ Dok u Oratiji (južna polutka!) zrije voće i cvatu 
ruže, u isto vrijeme u Podgori je hladna zima. 

“3 Lovre-Paško Marinović Antin (1881.-1956.), 
domaćin (52). 

“* Jure Marinović Lovrin (1915.-1993.), 
domaćinov sin (18). 

“5 Nora Marinović Lovrina (1918.-2000.), 
domaćinova kći (15). 

46 Mary Šimić rođ. Sheehan (1895.-1991.), 
domaćica (38), žena torbonoše Marina Šimića. 

Svi se momci rukuju i grle, 230 
Nazdravice podižu se vrlo. 

Naprid momci, godina je mlada, 

Još pred njima ima mnogo rada. 

K drugoj kući pomljivose miču, 

Da pivaju Šundi Marjančiću.“ 235 
Marijan je dite naše krvi, 

U društvu je vazda bio prvi. 


Slušaj brate, pivat mi je milo, 

Da ti kažem što se dogodilo. 

Stanovnici u našemu mistu 240 
Ljube pravo i istinu čistu 

I u tome vazda je na čelu 

Ivan Šunde“ u našemu selu. 

Taj poznati posjednik i gazda 

Dilom svojim iskaže se vazda, 245 
Al ne može bjedan ovog puta, 

Jer ga mori kunjavica ljuta. 


Alje četa još junačkog srca, 

Te na kola ponovno se krca, 

Pak prosljedi putem polagano 250 
Da izvrši što je obećano — 

Posjetiti tog junačkog sina 

Što se zove naš Mate Gluščina.“ 

Čeka Mate s puškom u srid dvora: 

“Nije kasno pa da je i zora.? 255 
Na bančiću klevetano stoji, 

Puca, viče, blagoslove broji. 


Gor na brigu di se bori penju 

Razno voće kiti cilu zemlju, 

A vinograd “Vilenjak" se zove, 260 
Goji loze i mlade i nove. 

To sve na čast napredku i radu, 

47 Marijan Šunde Matešin (1893.-1981.), domaćin 
(40). 

#8 Ivan Šunde Matešin (1878.-1937.), domaćin 
(55). 

“* Mate Glu(š)čina (1888.2-1960.), domaćin (45). 


Skladnoj braći koji živit znadu, 

A to su vam oni vitezovi 

Braća Šunde Petrovi“" sinovi. 265 
Na kormilu toga poduzeća 

Brat stariji oblast je najveća. 

To je Filip"! što iz knjiga čita, 

Da iznadje mudrosti od svita. 

I on čeka društvo kako znade: 270 
S šakom rizi i što kuća dade. 


Nediljko“ je drugi brat po redu — 

Blaga srca, nevin na izgledu. 

Al krajina već poznaje cila 

Dika" Šundu i njegova dila. 275 
On poviri na vrata u mraku, 

Šelinić je sakrio u šaku 

I neda ga dok se pisma svrši: 

“Što je pravo nek se tačno vrši." 


Adam** znamo prvi čovik da je, 280 
Ali nama zadnji baš ostaje, 

Jer kod njega konac nam se vidi, 

K našoj kući više put ne slidi. 

To svečano proslaviti treba 

Nek se častno ori sve do neba, 285 
Taj svršetak prvog kolendanja 

Pod zastavom Engleskoga kralja. 


Sada ću ti mili pobratime 

Završiti, jer je došlo vrime, 

Almi pivat dodijalo nije, 290 
Pa prislušaj što je najmilije. 

Da pozdravim sive sokolove, 

Te pivače, vesele drugove: 

Marin Šimić na broju je prvi, 

5 Petar Šunde p. Tome (1861.-1949.). 

"i Filip Šunde (1891.-1993.), domaćin (42). 

*? Nediljko Šunde (1893.-1990.), domaćin (40). 
* Di(c)k — novozelandski nadimak, odnosno 


skraćeni oblik imena Nediljka Šunde. 
5“ Adam Šunde (1902.-1980.), domaćin (31). 

Pravo dite Dalmatinske krvi. 295 
Kliče, moli, to mu nema kvara, 
Ka no stari guslar iz Mostara. 
Sad do njega dolaze u skladu 

Dva Vranješa** koji pivat znadu. 
Još kad i kad počme pismu milu 
Cvitan Nola na desnomu krilu. 

A sa ljeva vazda je na broju 

Šunde Marin da uloži svoju. 

I sa grlom još je na mejdanu, 
Klobuk mu je nakrivjen u stranu — 
Mali čovo što ga dobro znate, 

Po imenu Vulinovich Mate," 

Te za njime ne gubi vrimena 
Milan Erceg," komu para nema. 
Čisti grlo, pivat mu se dade, 
Lakrdije sve od svita znade. 


300 


305 


310 


I tri mlada Dalmatinska sina 
Od staroga Marinović kolina: 
Prvi Ante* kano jela vita, 
Vidjen momak od devetnest lita, 
Na Ivana“ svoga brata pazi 

Da se drži veselo u snazi. 

Treći Kleme“!, kano čovik stari, 
Zadimija duhan mu ne kvari. 


315 


Od ostalih dvanaest delija, 320 


%5 Za blagdan zaštitnika Podgore sv. Vicenca (prva 
nedjelja poslije Velike Gospe) u Podgoru je dola- 
zilo i po nekoliko tisuća hodočasnika iz Hercegov- 
ine, a među njima su često bili i poznati guslari 

— odatle podsjećanje na guslara iz Mostara. 

% Braća Marijan i Stipan, sinovi Grge Vranješa 
Paškina, kolendači. 

7 Mate Vulinović (1910.), kolendač (23). 

* Milan Erceg (1914.-1988.), kolendač (19). 

* Ante Marinović Lovrin (1914.-2003.), kolendač 
(19). 

$ Ivan Marinović Lovrin (1919.2-1947.2), 
kolendač (14). 

$! Kleme Marinović Stankin (1917.-2004.), 
kolendač (16). 

Sve pod izbor mladih djuveglija, 
Samo jedan izgubi mejdana. 
Susta bjeda, na sri polja ravna, 
Pak se baci u zelenu travu, 

Da počine i odmori glavu. 

Ali prije nego zora svine 
Raztriznise Jeličić Martine.# 


325 


Eto, divna Oratijo Moja, 

Plodni gaju* Dalmatinskog znoja, 
Ti pustaro od nedavnih lita, 

Od tebi se na daleko čita. 

Tvoja polja izdaju plodove, 
Hrane, poju, sela i gradove. 

Sve pod žuljem našega seljaka, 
Od starine tvrdoga težaka, 

Koji cjelu položiše silu 

Da izkrči tvoju tvrdu gnjilu. 
Nek se cjela Zelandija“ čudi, 
Poljodjelska znanost nek te sudi. 
Slidi tako, prošlost ti je krasna, 
Našem rodu uvjek budi častna. 
Tvoja dica ponosita čela 

Nek ti budu zdrava i vesela. 
Primi vazda milost Božje ruke, 
Da t učuva od dažda i krupe. 
Već neka ti sjaje sunce žarko — 
To ti želi Marinović Marko. 


330 


335 


340 


345 


$ Martin Jeličić (1910.-1991.), kolendač (23). 

# Oratiju su kao mjesto oblikovali upravo 
Podgorani, iako je na to područje prvi došao 
“Stipan Jelić (nije rođen u Podgori — op.a.), koji 
je kupio zemlju 1895. i zasadio prve vinograde 
oko 1902. godine. No, istodobno je John Vella, 
čiji su vinogradi propali kod Otakija preselio na 
sjever u Oratiju i tamo je zasadio 6 akri vinove 
loze" — Vidi u: ČIZMIĆ, Ivan: Iz Dalmacije u 
Novi Zeland, Globus i Matica iseljenika Hrvatske, 
Zagreb, 1981., 60; John Vella je Podgoranin Ivan 
Vela p. Stipana Vele (1863.-1935.), oženjen Pod- 
gorkom Katom Marinović p. Šimuna (Picujinom) 
(1865.-1952.). 

% Zelandija ili Zelanda bili su među iseljenicima 
najčešći oblici imena za Novi Zeland. 

Podaci o kolendačima i domaćinima 


Podatke o kolendačima i domaćinima, te o njihovim obiteljima istraživala sam u pod- 
gorskim matičnim knjigama — rođenih, vjenčanih i umrlih, te u knjizi Stanje duša župe 
Podgora iz 1910. Koristila sam se i dosad neobjavljenim podacima koje sam o pod- 
gorskim iseljenicima godinama prikupljala iz raznih arhivskih dokumenata, matičnih 
knjiga, te prema kazivanjima rodbine iseljenika, ali i samih iseljenika.“ 

Osim kolendača i domaćina zabilježila sam i imena njihove iseljene braće i sestara, 
no nisam uvjerena da sam ih uspjela obuhvatiti sve. Da bih bila sigurna da su po- 
dacima obuhvaćeni svi oni koji su iseljeni, morala bih obaviti dodatna, višemjesečna 
istraživanja. No čak i ovakvi — podaci rječito govore o razmjerima iseljavanja: u Pod- 
gori i u Hrvatskoj nestale su čitave obitelji, od kojih pojedine imaju danas u Novom 
Zelandu više desetaka potomaka. 

Među kolendačima i domaćinima koji se spominju u ovoj pjesmi je i rodbina mo- 
jih roditelja: očeva dva brata (Ivan i Marijan-Marin'" Šunde), tri prva rođaka (Filip, 
Nediljko i Adam Šunde) i tri druga rođaka (Ivan Nola, Cvitan i Marijan Šunde), te 
majčinih četvero drugih rođaka (Ante-Toni, Ivan, Jure i Nora Marinović). 

Ni jednome kolendaču, kao ni domaćinu (osim trojice braće Šunde — Petrovih sinova) 
u pjesmi se ne navodi ime oca, pa je katkad bilo teško odrediti o kojemu je Podgora- 
ninu riječ. Naime, u Novom Zelandu su bila i po četvorica ili petorica istog imena i 
prezimena, a razlikovali su se samo po imenu oca ili po godini rođenja. Tako u slučaju 
Marijana Borića, Mate Pivca i Joze Vodanovića nisam mogla znati o kome je riječ, pa 
sam navela podatke za po dvojicu mogućih. U sličnom slučaju Ivana Nole (petorica 
Podgorana istoga imena i prezimena doseljena u Novi Zeland) bilo je lako odrediti o 
kome je riječ, jer se u pjesmi spominje i Ivanova supruga Zvizda, a to je bio dodatni 
podatak koji je pomogao u identifikaciji pravog Ivana Nole. 


#5 U trenutku predaje ovoga teksta (potkraj prosinca 2005.) živo je samo dvoje sudionika događaja iz 
1933., opisanog u pjesmi. To su: Anka Anušić rođ. Kržanić (1909.), udovica domaćina Mihovila Anušića, 
te kolendač Mate Vulinović p. Paške (1910.). 

$ Posebno zahvaljujem gospođi Noelin Erceg iz Aucklanda, čijom sam pomoći dopunila podatke o go- 
dinama smrti nekoliko podgorskih iseljenika, te o godinama rođenja i smrti većine osoba koje nisu rođene 
u Podgori, a spominju se u ovome tekstu. Gospođa Erceg mi je ljubazno dala na uvid i korištenje podatke 
što ih je istraživala o iseljenicima pokopanima na groblju Waikumete u Aucklandu. I gospođa Erceg po- 
drijetlom je iz Makarskoga primorja: otac joj je bio Vjekoslav Perić iz Živogošća (roditelji: Toma i Zane 
Perić), a majka Suzana Letica rođena u Novom Zelandu (Suzanini roditelji bili su Podgorani: Ante Letica 
p. Mate rečeni Đisin i Pavica Kržanić p. Jurja). Suprug gospođe Erceg (Miro) također je rođen u Podgori. 
$7 Imenom Marin koristio se od dolaska u Novi Zeland. 

ANUŠIĆ, Mary Winifred# (Auckland, 1932. — Auckland, 1968.), kći jedinica Mihovila 
Anušića i Anke Anušić rođene Kržanić. Bila udana za Franu Šimića, umrla od leuke- 
mije. 

ANUŠIĆ, Mihovio-Mijo (Podgora, 1896. — Auckland, 1979.), najstarije od troje djece 
i stariji od dvojice sinova Luke Anušića Mihovilova i njegove prve žene Mare rođ. 
Pivac Jurjeve; Mihovio se 1929. oženio Ankom Kržanić Ivanovom rečenom Zelom*# 
(Podgora, 1909.), a iselio se 1931. godine." U Novi Zeland su se iselili i Mijini brat i 
sestra: Petar (1906.-1986.) i Nediljka (1898.-1992.). 

BEROŠ, Mate (Podgora, 1896. — 1976.), drugo od šestero djece i najstariji od tro- 
jice sinova Mate Beroša Ivanova rečenog Vapora i Ivke rođ. Rosandić Antine. Mate se 
oženio udovicom Sofijom Vodanović r. Jakić (1905. — 2). 

Dvojica istog imena i prezimena: 

BORIĆ, Marijan-Gajtan (Podgora, 1879. — Auckland, 1961.), drugo od petero djece 
i najstariji od trojice sinova Ivana Borića Jakovljeva i Ivke rođ. Vodanović Jozine. 
Oženio se Lucom Vrsaljko p. Nikole Jurina (Podgora, 1889. — Auckland, 1987.). Luce 
se u Novi Zeland iselila, kao i njezina dva brata — Marijan (1879.-1924.) i Jure (1891.- 
1959.), te sestra Kate (1895.-1985.), a uskoro im se pridružio i nećak Nikola, sin brata 
im Ivana (1909.-1987.). 

Kao i većina Podgorana — i Marijan-Gajtan Borić imao je farmu voća u Oratiji. 
BORIĆ, Marijan (Podgora, 1875. — 1940.), četvrto od sedmero djece i drugi od pet 
sinova Mate Borića Nikolina i Antice rođ. Stojković Petrove, bio je na popisu Pod- 
gorana iz 1907., učinjenom u Novom Zelandu, gdje su Podgorani prikupili novac za 
kupnju orgulja za župnu crkvu Svih Svetih u Podgori, te za štandarac ispred nje. Oženio 
se 1910., a žena muje bila Matija Vela Božina (1890.-1943.). Vratio se u Podgoru. Ta je 
obitelj u Podgori nestala (izumrli i raselili se). Svi Marijanovi potomci nose po bakinu 
prezimenu nadimak Stojkušini. 

DEAN, Luka (Podgora, 1883. — Auckland, 1948.), osmo i najmlađe dijete, te najmlađi 
od petorice sinova Jakova Deana Matina i Ivke rođ. Miličić Marićeve; Luka Dean bio 
je na popisu Podgorana iz 1907., sastavljenom u Novom Zelandu, gdje su Podgorani 
prikupili novac za kupnju orgulja za župnu crkvu Svih Svetih u Podgori, te za štandarac 


# Pojedini iseljenici davali su djeci, osobito mlađoj u nizu, engleska imena. Objašnjavali su mi da su to 
radili zato što su očekivali da će se njihova djeca tako lakše uklopiti u okolinu, u kojoj je dominantna 
engleska kultura i nije poželjno imati strano ime ni prezime. Stoga je većina iseljenika promijenila i 
prezime, osobito ako je ono sadržavalo dijakritičke znakove. To da unučad, praunučad i daljnji potomci 
naših iseljenika imaju engleska imena ili barem engleske oblike nekih općepoznatih imena (kršćanskih, 
primjerice), ne treba posebno ni naglašavati. 

#% U Podgori su osobe sa zelenim očima uobičajeno bile poznate pod nadimkom Zela (2) ili Zele (m). 
Budući da je uvijek bilo nekoliko takvih osoba, radi preciznijeg određenja nadimku se dodavalo i očevo 
ime ili nadimak (npr: Zela Jukina, Zela Mijatova, Zele Garejin itd.). 

"% Podatke o godini iseljenja ovoga, kao i ostalih iseljenika, pronašla sam u Popisu iseljenika Makarskoga 
primorja, u Povijesnom arhivu u Splitu; pojedine sam od tih podataka korigirala prema nekim drugim 
dokumentima (matičnim knjigama i sl.) ili prema podacima dobivenim od rodbine iseljenika u Podgori 
ili drugdje u Hrvatskoj. 

ispred nje. Bavio se voćarstvom. Luka se oženio Podgorkom Marom Devčić (1889.- 
1942.). 

U Novi Zeland se iselio i Lukin stariji brat Ivan (1868.-?) sa ženom Barom r. Kržanić 
(1871.-1916.), te nećak Jakov (1906.-1988.) — sin brata mu Jure. Ova obitelj Dean je u 
Podgori posve nestala (raselili se i izumrli). 

DEAN (1. DEVČIĆ), Mare žena Lukina (Podgora, 1889. — Auckland, 1942.), a kći 
Mihe Devčića Lukina i Marte rođ. Batoš. U Novi Zeland iselilo se osmero od ukupno 
13 djece iz ove obitelji — osim Mare, iz Podgore je otišlo još sedmero njezine braće i 
sestara: Luka (1884.-1959., bio oženjen Irkinjom Alexandrom Sunner), Ivan (1885.- 
1966., neoženjen), Mirko (1887.-1926., neoženjen), Miho (1891.-1957, oženjen Pod- 
gorkom Marom Borić pok. Ante Mućka), Matija (1894.-1933., udana Čulav), Andrija 
(1895.-1990., neoženjen) i Ante (1901.-1972., oženjen novozelandskom Podgorkom 
Emilijom Lunjević). 

ERCEG, Milan (Rašćane, 1914. — Auckland, 1988.). U Novom Zelandu bavio se vi- 
nogradarstvom. 

GLUŠ(Č)INA, Mate (Drašnice, 1888.2 — Auckland, 1960.). Oženjen Margueritom 
Neeson (1903.2-1977.). Godine 1930. bio u Odboru za gradnju kapele u Oratiji."! 
JANKOVIĆ, Mladin (? — Auckland, 1962.). Nisam uspjela doći do podataka kada i 
gdje je rođen, te koliko je godina imao u času smrti (pokopan je na groblju Waikumete 
u Aucklandu). 

JELIČIĆ, Martin (Sućuraj na Hvaru, 1910. — Auckland, 1991.). Oženjen Katom Pošom 
(Pupnat, 1922. — Auckland, 1988.). 

MARINOVIĆ, Ante-Toni (1914. — 2003.), najstariji od trojice sinova Lovre-Paške 
Marinovića Antina rečenog Kanđo i Perine-Mare Rosandić Andrijine. Rođen i umro u 
Novom Zelandu. 

MARINOVIĆ, Ivan (Auckland, 1919.? — 1947.2), najmlađi od tri sina Lovre-Paške 
Marinovića Antina rečenog Kanđo i Perine-Mare Rosandić Andrijine. Rođen i umro u 
Novom Zelandu. 

MARINOVIĆ, Josip-Stanko (Podgora, 1874. — Auckland, 1951.), najstariji od petero 
djece i najstariji od trojice sinova Ante Marinovića rečenoga Kanđe i njegove žene 
Ane rođ. Borić Jakovljeve. Stanko se 1910. oženio Marom Kokić Kleminom (Podgora, 
1890. — Auckland, 1962.). Godine 1930. bio u Odboru za gradnju kapele u Oratiji." 
Bavio se voćarstvom. Josip-Stanko imao je i dvije sestre — Lucu i Ivku, obje udane u 
Podgoru, a on i dvojica braće: Lovre-Paško (1881.-1956.) i Mate (1893.-1967.) su se 
prije Prvoga svjetskog rata iselili k ocu Anti (1841.-1918.), koji je već bio u Novom 
Zelandu. Tako je obitelj u Podgori posve nestala. 


7! KLARIĆ, don Ante: Povijest Hrvatske katoličke misije u Aucklandu, Crkva u svijetu, Auckland-Split, 
2000., 385. 


7? Isto. 

MARINOVIĆ, Jure (Auckland, 1915. — Auckland, 1993.). Srednji od tri sina Lovre- 
Paške Marinovića Antina rečenoga Kanđe i Perine-Mare Rosandić Andrijine. Rođen i 
umro u Novom Zelandu. Bio je svećenik — prvi iz hrvatskih iseljeničkih obitelji zaređen 
za svećenika". Godine 1974. pokrenuo je osnivanje Podgorskoga vijeća Nove Ze- 
landije za obnovu potresom oštećene stare župne crkve Svih Svetih u Podgori. Novoj 
podgorskoj župnoj crkvi Uznesenja Marijina“ darovao je veliki vitraj koji prikazuje 
Marijino Uznesenje na nebo. 

MARINOVIĆ, Kleme (Auckland, 1917. — Auckland, 2004.), sin Josipa-Stanka 
Marinovića Antina i Mare r. Kokić Klemine. Bavio se voćarstvom. 

MARINOVIĆ, Lovre-Paško (Podgora, 1881. — Auckland, 1956.), treći od petero djece 
i srednji od trojice sinova Ante Marinovića Lovrina rečenoga Kanđe i njegove žene 
Ane rođ. Borić Jakovljeve. U Novi Zeland se doselio 1902., a 1912. navodi se kao član 
Odbora Udruženja vinogradara." Do kraja života bavio se voćarstvom. 

Oženio se 1913. Perinom-Marom Rosandić Andrijinom (Podgora, 1894. — Auckland, 
1982.), s kojom je imao četvero djece — sinove Antu, Juru i Ivana i kćer Noru. Sin Jure 
Marinović bio je svećenik. U Novom Zelandu bio je i ostatak Lovrine obitelji — vidi 
pod: Marinović Josip-Stanko. 

MARINOVIĆ, Marko (Podgora, 1908. — Auckland, 1991.), najmlađi od šestero djece 
i najmlađi od trojice sinova Ante Marinovića Jakovljeva rečenog Vezina i Mare rođ. 
Borić Marijanove. Vodio tamburaški orkestar. Između dvaju svjetskih ratova u Novi 
Zeland iselili su se još i brat mu Ante (1905.-?) i sestra Milica (1907.-1986.). 
MARINOVIĆ, Mate (Podgora, 1893. — Auckland, 1967.), najmlađi od petero djece i 
najmlađi od trojice sinova Ante Marinovića rečenoga Kanđe i njegove žene Ane rođ. 
Borić Jakovljeve. Iselio se 1911. godine. Oženio se 1924. Katom Vulinović Paškinom 
(Podgora, 1903.— Auckland,1980.). Godine 1930. bio u Odboru za gradnju kapele u 
Oratiji.' U Novom Zelandu bio i ostatak obitelji — vidi pod: Marinović Josip-Stanko. 
MARINOVIĆ, Nora (Auckland, 1918. — Palmerstone North, 2000.), kći Lovre-Paške 
Marinovića Antina i Perine-Mare Rosandić Andrijine. Bila je udana za Marka Jurjevića 
iz Korčule. 

MARINOVIĆ (r. KOKIĆ), Mare (Podgora, 1890. — Auckland, 1962.), kći Kleme 
Kokića i žena Josipa-Stanka Marinovića. U Novi Zeland iselila su se i Marina tri brata: 
Paško-Jure (1877.-1968.), Vladimir (1883.-1960.) i Mate (1893.-1975.), a 1925. k nji- 
ma je otišao i nećak Nediljko (1909.), sin brata im Stipe. Ta obitelj Kokić je po muškoj 
lozi u Podgori posve nestala. 


3 Isto, 203. 

"4 Crkva je izgrađena 1964. 

75 ČIZMIĆ, Ivan: Iz Dalmacije u Novi Zeland, Globus i Matica iseljenika Hrvatske, Zagreb, 1981., 58. 
7 KLARIĆ, don Ante: 385. 

NOLA, Cvitan (Podgora, 1895. — Auckland, 1977.), treće od četvero djece i stariji od 
dvojice sinova Stipana Nole Cvitanova i Mare rođ. Vela Andrijine. Godine 1923. oženio 
se Podgorkom Marom Mlikotom (Podgora, 1901. — Auckland, 1989.), koja je bila kći 
Mate Mlikote Jozina i Ivke rođ. Stojković. Marina mlađa sestra Zorka (1914.-1959.) 
također se iselila u Novi Zeland. U Novom Zelandu živjeli su i starija Cvitanova sestra 
Vide (1890.-1968.), te mlađi brat Ante (1898.-1958.). Cvitan se bavio voćarstvom. 
NOLA, Ivan" (Podgora, 1890. — Auckland, 1960.), drugo od desetero djece i drugi od 
četvorice sinova Ivana-Dujma Nole Grgina i Mare rođ. Borić Matine; oženio se 1926. 
Gašparom-Zvizdom Rako iz Imotskih Poljica. Iz Podgore se iselio 1930. godine. 
Vlasnik farme voća u Oratiji. Ivanov sin Dujam-Miodrag (1927.) također se iselio s 
roditeljima, a u Novi Zeland su se iselile i tri Ivanove sestre: Antica (1893.-1969.), 
Nediljka (1895.-1960.) i Anica (1906.-1963.). 

NOLA (r. RAKO), Gašpara-Zvizda (Imotska Poljica, 1903. — Auckland 1959.), žena 
Ivana Nole. 

Dvojica istog imena i prezimena: 

PIVAC, Mate (Podgora, 1897. — Auckland, 1979.), četvrto od šestero djece i najmlađi 
od trojice sinova Grge Pivca Ivanova rečenoga Grgice i Jozice rođ. Pivac Matine. Iselio 
se 1906., au Novi Zeland iselila su mu se i dva starija brata: Petar (1885.-1910.), koji je 
umro u Australiji" i Ivan (1889.-2). Mate je bio oženjen Janjom Jurlinom (Živogošće, 
1900.? — Auckland, 1981.), a imali su desetero djece. U Podgori je obitelj posve nestala 
(iselili se i izumrli). 

PIVAC, Mate (Podgora, 1908. — Auckland, 1990.), najmlađe od četvero djece i mlađi 
od dvojice sinova Marijana Pivca Antina rečenoga Kranjca i njegove prve žene Matije 
rođ. Grgić Šimunove. Iselio se 1912. u Novi Zeland, gdje su mu već bili otac (1864.-?), 
koji se poslije vratio, sestra Šime (1900.-1978.) i brat Ante (1894.-1953.). Obitelj je u 
Podgori (kao i u ostatku Hrvatske) posve nestala. 

RADALJ, Joze (1885. — Auckland, 1942.); nisam uspjela doći do pouzdanoga podatka 
o tome gdje je rođen. Prezimena Radalj bilo je u mjestima blizu Vrgorca: Dragljane, 
Duge Njive i Vlaka, te u Slivnu kraj Imotskoga.“ Bio oženjen Denom (Danicom? — 
0p.a.) rođ. Stipich. 

SILIĆ, Vice (Račišće na Korčuli, 1872. — Auckland, 1955.), oženjen Katom Boticom 
(Račišće, 1883. — Auckland, 1954.). Najprije su živjeli na sjeveru Sjevernog otoka?! 


7 U Novom Zelandu su bila čak petorica Podgorana istog imena i prezimena — Ivan Nola, no u ovom 
je slučaju bilo lako prepoznati o kojemu od njih je u pjesmi riječ, budući da se spominje i Ivanova žena 
Zvizda. 

"8 Podatak iz Povijesnog arhiva u Splitu. 

? Još 1907. bio je na popisu Podgorana koji su u Novom Zelandu skupljali novac za orgulje u župnoj 
crkvi Svih Svetih u Podgori, te za štandarac ispred crkve. 

%" PUTANEC, Valentin - ŠIMUNOVIĆ, Petar (ur.): Leksik prezimena SR Hrvatske, Institut za jezik i 
NZME, Zagreb 1976., 542. 

š! Država Novi Zeland sastoji se od dvaju većih otoka (Sjeverni i Južni — North Island i South Island) i 
niza manjih. 

— u Dargavilleu, gdje su im se rodile kćeri: Ane 1909. (udana za Podgoranina Marijana 
Vranješa), Eva 1914. (udana također za Podgoranina Matu Šundu Ivanova) i ........... 
(2). Oko Prvoga svjetskog rata doselili su se u Oratiju. 

ŠIMIĆ (SIMICH), Jure (Tučepi 2, 1910.? — Auckland, 1986.). 

ŠIMIĆ, Marin (Tučepi, 1891. — Auckland, 1969.). 

ŠIMIĆ (r. SHEEHAN), Mary žena Marina Šimića (1895. — Auckland, 1991.). 
ŠUNDE, Adam (Podgora, 1902. — Auckland, 1980.), šesto od osmero djece i peti od 
sedmorice sinova Petra Šunde Tomina i njegove prve žene Nediljke rođ. Vodanović 
Antonove; Adam se u Novom Zelandu oženio Podgorkom Marom Jakić Matinom 
(Podgora, 1914. — Auckland, 1991.). Godine 1974. bio je jedan od pokretača i pred- 
sjednik Podgorskoga vijeća Nove Zelandije za obnovu potresom oštećene stare župne 
crkve Svih Svetih u Podgori. Vlasnik farme voća u Oratiji. Imao sinove Petra (1933.- 
1978.) i Barišu (1939.-1978.). U Novom Zelandu živjela su još tri Adamova brata — vidi 
pod Šunde Petar. 

ŠUNDE, Cvitan (Podgora, 1888. — Auckland, 1954.), drugo po redu od petero djece 
i najstariji od trojice sinova Tome Šunde rečenoga Tomiše Cvitanova i Mare rođ. 
Vodanović Jozine. Cvitan i mlađi mu brat Marijan (1893.-1958.) iselili su se u Novi 
Zeland, a pridružila im se i sestra Nediljka (1900.-1995.). Treći brat Šimun (1896.-2) 
iselio se u Australiju, a za njim je otišao i ostatak njegove obitelji: žena Anica 1. Herceg 
(1896.-?), kći Mare-Draga (1921.) i sinovi Teodor-Milenko (1923.) i Milovan-Tomis- 
lav (1926.). Tako se obitelj Tome Šunde rečenoga Tomiše u Podgori posve ugasila. 
Poslije smrti prve žene Irkinje Minnie Walker (1902.-1936.), s kojom je imao sinove: 
Thomasa, Chedabora, Luku i Robbyja, Cvitan se oženio Engleskinjom Doreen Swan- 
ston i s njom imao sina Lawrencea. 

ŠUNDE, Filip (Podgora, 1891. — Auckland, 1993.; umro u 102. godini!), najstarije od 
osmero djece i najstariji od sedmorice sinova Petra Šunde Tomina i njegove prve žene 
Nediljke rođ. Vodanović Antonove. Osim Filipa još su tri sina Petra Šunde živjela u No- 
vom Zelandu — vidi pod Šunde Petar. Godine 1930. bio je u Odboru za gradnju kapele 
u Oratiji.* Godine 1923. Filip se u Novom Zelandu oženio Nedom Anušić pok. Luke 
(Podgora, 1898. — Auckland, 1992.). Imali su sinove Alexandra (1924.-1999.), koji se 
bavio voćarstvom i dosta uspješno slikarstvom, te Victora. 

ŠUNDE, Ivan (Podgora, 1878. — Auckland, 1937.), najstariji od desetero djece i najs- 
tariji od šestorice sinova Mate Šunde rečenoga Mateše Tomina i Jerke rođ. Borić Jurine; 
iselio se 1897. — dvije godine prije no što mu se rodio brat Marko, te tri godine prije no 
što mu se rodio najmlađi brat Bože, a ni jednoga od njih nije nikada upoznao. U Novom 
Zelandu živjela su još dva Ivanova brata: Toma (1886.-1961.) i Marijan (1893.-1981.), 
sestra Perina (1885.-1951.), te nećak Miroslav Mlikota (1914.-1986.), sin sestre im 
Mare. Tomin blizanac Mate (1886.-1971.) se sa ženom Lucom r. Maslov (1895.-?) 


*> U Novom Zelandu služio se novim imenom Fred. 
#5 KLARIĆ, don Ante: 385. 

i djecom Ksenijom (1920.-1953.2) i Krešimirom (1924.-1985.) odselio u Argentinu. 
Ivanova tena bila je Antica Gareljiš pok. Jure (Podgora, 1886. — Auckland, 1944.). 
Otenili su se nakon dopisivanja i zaruka preko pisma prije Prvoga svjetskog rata. Imali 
su sinove: Matu, Todora i Ivana, te kšeri Filesu i Milku. Ivan je bio vlasnik farme voća 
u Oratiji. Godine 1930. darovao je zemljište za gradnju prve crkvice za hrvatske iselje- 
nike — kapele sv. Ćirila i Metoda u Oratiji i bio u Odboru za gradnju kapele.“ 
ŠUNDE, Marijan-Marin (Podgora, 1893. — Auckland, 1981.), osmo od desetero djece 
i četvrti od šestorice sinova Mate Šunde rečenoga Mateše Tomina i Jerke rođ. Borić 
Jurine. Iselio se 1910., a 1924. vratio se i iste se godine u Podgori oženio Lidijom 
Kržanić pok. Stipana (Podgora, 1908. —Auckland, 1982.). Imao sinove Lea (bavio 
se voćarstvom i bio uspješan u boćanju) i Roya (1933.-2005.), koji se također bavio 
voćarstvom, te kćeri Veru i Zitu. Marijan-Marin Šunde bio je vlasnik nekoliko farma 
voća i uspješan natjecatelj u boćanju, u sportskim i poslovnim krugovima poznat po 
inicijalima — MM Sunde. Za ostatak obitelji — vidi pod Šunde Ivan. 

ŠUNDE, Marijan (Podgora, 1893. — Auckland, 1958.), treće po redu od petero djece i 
srednji od trojice sinova Tome Šunde rečenoga Tomiše Cvitanova i Mare rođ. Vodanović 
Jozine. Oženio se 1924. Engleskinjom Ivy Hudson (Auckland, 1903. — Auckland, 
1971.), s kojom je imao kćeri Mary i Doreen, te sina Heddleya. Za ostatak obitelji 
— vidi pod Šunde Cvitan. 

ŠUNDE, Nediljko-Di(c)k (Podgora, 1893. — Auckland, 1990.), drugo od osmero djece 
i drugi od sedmorice sinova Petra Šunde Tomina i njegove prve žene Nediljke rođ. 
Vodanović Antonove; u Novom Zelandu koristio se skraćenim oblikom engleske ver- 
zije svojega imena — Di(c)k. Godine 1925. oženio se Slavkom Marinović pok. Jure 
(Podgora, 1904. — Auckland, 1993.). Djeca: Rudy, Gordon, Gloria. Za ostatak obitelji 
— vidi pod Šunde Petar. 

ŠUNDE, Petar pok. Tome (Podgora, 1861. — Podgora, 1949.) imao je tri brata: Matu 
rečenoga Matešu (1851.-1939.), čija su se tri sina (Ivan, Toma i Marijan) i jedna kći 
(Perina) iselili u Novi Zeland, te jedan sin (Mate) u Argentinu; drugi Petrov brat bio je 
Ivan (1863.-1936.), koji je i sam nekoliko puta po nekoliko godina bio u Novom Ze- 
landu, a njegova su se trojica sinova (Tomislav, Joze i Rafael) i jedna kći (Danica) iselili 
u Argentinu, te jedan sin (Stanislav) u SAD (ovaj se vratio 1950-ih); treći Petrov brat 
Cvitko (1869.-1950.) također je nekoliko godina boravio u Novom Zelandu, ali nitko se 
od njegove djece nije iselio; sam Petar imao je devetero djece (osmero u prvom i jedno 
u drugom braku), od kojih su se četiri sina iselila u Novi Zeland: Filip (1891.-1992.), 
Nediljko (1893.-1990.), Adam (1902.-1980.) i Anton (1907.-1992.); sin Petar (1905.-2) 
iselio se u Argentinu, a kći Tereža (1911.-?) u Australiju. 

VELA, Ivan pok. Stipana Petrova (Podgora, 1863. — Auckland, 1935.). K njemu se u 
Novi Zeland doselilo i četvero djece brata mu Joze: Perina (1891.-1920.), Stipe (1892.- 


š4 Isti, 180, 385. 

1976.), Joze (1895.-1967.) i Filip (1900.-1971.). U Podgori danas žive samo potomci 
Filipova sina Joze, dok se drugi Filipov sin Duje također iselio u Novi Zeland. 

Ivan (John) Vela navodi se 1912. kao član Odbora Udruženja vinogradara Novog Ze- 
landa.* 

Prvi je put Ivan otišao iz Podgore 1887., kao 24-godišnjak pa se, kao i većina Podgo- 
rana u početku, nakon nekoliko godina rada u Novom Zelandu, vratio kući. Otišao je 
u Novi Zeland još jedanput,ali se vratio, jer se već bio oženio Katom Marinović pok. 
Šimuna (rođ. 1865.) i imao dvoje djece. Godine 1899. po treći je put otišao u Novi 
Zeland — taj put s djecom: kćeri Vicom-Milicom (1894.-?) i sinom Stipanom (1895.- 
1966.), te. trudnom ženom. Taj treći odlazak u Novi Zeland bio je konačan, tj. iselila 
se čitava obitelj. U Novom Zelandu rodilo im se još troje djece. Ukupno su Ivan i Kate 
imali dvije kćeri (Vicu-Milicu i Ninu) i tri sina: Stipana, Šimuna i Ivana. Šimunov, pak, 
jedini sin Bernard-Frano (1933.-1995.) postao je svećenik, dok su od četiri Šimunove 
kćeri dvije postale časne sestre irske milosrdnice: Marija-Stjepanka i Ruta-Maksimili- 
jana.š* 

VELA (1. MARINOVIĆ), Kate žena Ivana Stipanova (Podgora, 1865. — Auckland 
1952.); iselila se u Novi Zeland 1899. s mužem i dvoje djece. Kate je inače bila iz 
obitelji Marinović s nadimkom Picujini, a iz te obitelji u Novi Zeland su se iselila još 
petorica njezinih nećaka, sinova brata joj Ante-Tone: Šimun-Ivan (1894.-1976.), Vicko 
(1898.-1962.), Ante (1904.-2), Mijo (1907.-2002.) i Stipan (1901.-1970.). Za Stipanom, 
koji se u Novi Zeland odselio između dvaju svjetskih ratovaa, neposredno se poslije 
Drugoga Tata odselila i žena Agica r. Visković (Drašnice, 1904. — Auckland, 1970.), te 
kći Ema-Tinka (1935.) i sin Tonči-Edi (1937.). 

Dvojica istoga imena i prezimena: 

VODANOVIĆ, Joze (Podgora, 1894. — Auckland, 1966.), treće od osmero djece i najs- 
tariji od četvorice sinova Mate Vodanovića Jozina (rečenog Pervana) i Vice Mrkušić 
Petrove. Joze je zacijelo u Novi Zeland otišao stričevima Marijanu (1869.-1940.) i 
Ivanu (1873.-1956.), koji su ondje živjeli (i još 1907. sudjelovali u prikupljanju novca 
za orgulje i štandarac u Podgori). Jozin brat Marijan (1900.-2) odselio se u Argentinu, 
kamo mu je uskoro otišla i obitelj — žena Mare r. Borić (1901.-?), sin Bogislav (1927.) 
i kći Vice (1929.). 

VODANOVIĆ, Joze (Podgora, 1897. — Auckland, 1945.), srednje od troje djece i mlađi 
od dvojice sinova Jure Vodanovića rečenoga Pure Antonova i njegove prve žene Ruže 
rođ. Borić Matine. Oženjen Sofijom Jakić p. Mate (1905.-?). Ova je obitelj u Podgori 
nestala, jer su se u Novi Zeland odselila oba sina Jure Vodanovića: Anton (1893,-1949.) 
i Joze, te kći Darinka (1902.-2). 

VRANJEŠ, Mari(ja)n (Podgora, 1895. — Auckland, 1991.), treće od četvero djece i 
najmlađi od trojice sinova Grge Vranješa Paškina i Mare Tođ. Gareljić Antine; oženio 


#5 ČIZMIĆ, Ivan: 58, 60. 
# KLARIĆ, don Ante: 341. 

S krajem industrije kauri smole prijateljstva sklopljena na golim visoravnima, močvarama i u rudarskim 

jamama Novoga Zelanda postala su prošlost, a hrvatski su iseljenički naraštaji, školovanjem i uspjesima 

u gotovo svim granama ljudske djelatnosti uspjeli stvoriti kvalitetan život u tom dijelu svijeta - sačuvavši 
svoju izvornu kulturu 


se Anom Silić (Dargaville, 1909. — Auckland, 1978.), čiji su roditelji bili iz Račišća s 
otoka Korčule. Za ostatak obitelji vidi pod Vranješ Stipan. 

VRANJEŠ, Stipan (Podgora, 1889. — Auckland, 1936.), drugo od četvero djece i sred- 
nji od trojice sinova Grge Vranješa Paškina i Mare rođ. Gareljić Antine. Žena mu je bila 
Alice Smith (Christchurch, 1899. — Auckland, 1993.). Osim Stipana i mlađega brata 
Marijana (1895.-1991.) u Novom Zelandu je živio i njihov najstariji brat Ivan (1886.- 
?), kojije 1907. sudjelovao u prikupljanju novca za kupnju orgulja za župnu crkvu Svih 
Svetih u Podgori i za štandarac ispred crkve. Obitelj je u Podgori posve nestala. 
VULINOVIĆ, Mate (Podgora, 1910.), četvrto od petero djece i najmlađi od trojice 
sinova Paške Vulinovića Ivanova i Mande Herceg Jurine. Žena mu je bila Pere Sumić p. 
Ivana Stipina rečenoga Biloga (Podgora, 1919. — Auckland, 1993.). Matina sestra Kate 
(Podgora, 1903. — Auckland, 1980.) također se iselila u Novi Zeland (udana za Matu 
Marinovića p. Ante rečenoga Kanđe). U Podgori je ostao živjeti Matin brat Nediljko, 
ali iselila su se njegova sva tri sina: Paško (1937.) i Ranko (1950.) u Novi Zeland, a 
Branko (1941.) u Australiju*". U Australiju se iselila i Nediljkova kći Zlate (1936.). 


*' Umro 2004., za vrijeme posjeta Podgori. 

Kolendanje u Podgori 


Sljedeće stihove podgorskoga kolendanja bilježila sam više godina od raznih podgor- 
skih kazivača. Prema kazivanju onih starijih pripjev / litovske dolitovke... mogao se čuti 
otprilike do Drugoga svjetskog rata, od kada se gotovo posve izgubio. 


Dobra večer ovom stanu 

i od kuće gospodaru. 

Pripjev: I litovske dolitovke, 
na dobro van Mlado lito dođe. 
(ili: ... Mlado lito došlo.) 


Mi smo došli kolendati, 
ako ćete štogo dati. 
I litovske dolitovke ... 


Il nan dati il ne dati, 
isto ćemo kolendati. 
I litovske dolitovke ... 


Mi van dara ne pitamo, 

(ili: Mi van vele ne pitamo ...) 
što dadete — to primamo. 

I litovske dolitovke ... 


Niti vele mi tribamo, 
od malo se kuntentamo. 
I litovske dolitovke ... 


Domaćine poštovani, 
(ili: Oj ti, Mate /Ante, Jure i sl./, poštovani 


od sveg sela odabrani, 
I litovske dolitovke ... 


Nan su Tekli judi stari 

(ili: Rekli su nan judi stari ... ) 
da ti jesi čovik pravi. 

I litovske dolitovke ... 
Domaćine, zlatna kito, 

(ili: Oj, ti Mate, zlatna kito ...) 


na dobro ti mlado lito. 
I litovske dolitovke ... 

U konobi van pune bačve, 

(ili: U konobi ti pune bačve ... ) 
a u kući dite plače. 

I litovske dolitovke ... 


Prid kućon van zelen bor, 

(ili: Prid kućon ti zelen bor ...) 
za nj privezan vranac konj. 

I litovske dolitovke ... 


Na vr bora piva tica, 

da van budu zdrava dica. 

(ili: ... da ti budu zdrava dica.) 
I litovske dolitovke ... 


Torbonoša što je s nami, 
pridajen ga sada vami. 
I litovske dolitovke ... 


Daće strina što je vridna, 
daće tetka što je rekla. 
I litovske dolitovke ... 


Daće malo suva voća, 

(ili: Samo malo suva voća ...) 
da griskamo do ponoća. 

I litovske dolitovke ... 


Otvorite armerune, 
izvadite botujune. 
Otvorite škafetine, 
izvadite baškotine. 

I litovske dolitovke ... 


Zlatni paun repon trese, 
opadaju zlatne rese. 
I litovske dolitovke ... 

Pošajite ćeri vaše Fala tebi na ton daru, 
da donesu zlatne čaše, naš čestiti gospodaru. 
da sakupu zlatne Tese, I litovske dolitovke ... 
da sakuju zlatne kjuče, 
da otvoru te ormare Da ti rodi godina 
i daruju kolendare. i nevista ditića 
I litovske dolitovke ... do prvoga Božića. 
I litovske dolitovke ... 
Ko nas bude darovati, 
nek mu dragi Bog sve plati. U ruci mu bojno kopje, 
I litovske dolitovke ... bojno kopje Turke bode, 
neka bode i pravo je. 
Po Božiću sveti Ivan, I litovske dolitovke ... 


darujte nan koji dinar. 

Ili dinar ili butić, 

na dobro van doša Božić. 
I litovske dolitovke ... 


Koji mene dariva, 
Bog mu svaku sriću da. 
I litovske dolitovke ... 


Au crkvan nek se ore 
svete mise Cirilove. 
I litovske dolitovke ... 


Na sudima nek se sudi 
kako narod naš razumi. 
I litovske dolitovke ... 


itd. 
Zaključak 


Podatke o podgorskim kolendačima i njihovim domaćinima 1933. u Novom Zelandu 
počela sam istraživati na poticaj akademika Jerka Bezića odmah poslije objavljivanja 
dijelova Marinovićeve pjesme na Hrvatskome radiju 1995. godine. No nije bilo povoda 
za objavljivanje teksta u nekom od časopisa, pa se nisam ni žurila s pisanjem. 

Kada se pojavio povod — pokušaj obnove kolendanja u Podgori 2004. — nastavila sam s 
istraživanjem i pisanjem ovoga rada. 

Članovi klape Sutikla otkrili su ljepotu i zabavnost kolendanja, te probili led debeo više 
od četrdeset godina, koliko se u Podgori nije kolendalo. Voljela bih kada bi ovaj rad 
potaknuo još neke mlađe Podgorane na razmišljanje i djelovanje, kada bi ih ohrabrio da 
se i oni upuste u kolendanje, da učine nešto novo. Da prihvate pjesmu, da se upuste u 
stvarne susrete s ljudima. Pa neka bude i nadmetanja u kolendanju — zašto ne? Jer, kad 
se ranije kolendalo — uvijek je bilo po nekoliko skupina kolendača. 

Na zadovoljstvo svih. 

Kao što je bilo na zadovoljstvo i onih četrdesetak kolendača i domaćina, spomenutih u 
pjesmi nastaloj poslije kolendanja Podgorana u Novom Zelandu 1933. 

Uostalom, i danas se kolenda diljem Dalmacije — od Dubrovnika do Zadra, što je samo 
dokaz da je to važan dio tradicije, koji bi trebalo spasiti i očuvati. 

Tumač riječi 


armčrin — ormar 

brjam — badem 

bfnčić — mala klupica 

baškntin — prepečeni slatkasti kruh, jeo se 
za doručak 

botlijtin — velika boca, najčešće od 2 1, u 
kojoj se obično čuvao prošek 

butić — mali suhi ovčiji but 

ćutit se — osjećati se dobro 

da si stek4 — da si zadobio, stekao 
demčljana — demejana, demitonka, điroka 
staklena boca, opletena uglavnom 
prućem, a rjeđe špagom 

dčgod — negdje 

dilom — djelom 

din6 — gdje 

dčtić — muško dijete 

djuvčglija — mladoženja, mladić koji ima 
djevojku (zaručnicu) 

diidijat — dosaditi 

dGjdu — dođu 

drlćat — drhtati 

dviicivica — puška s dvjema cijevima, 
dvocijevka 

ganit — ganuti 

gnjila — glina, močvarna zemlja 

griskat — grickati 

iz obila — izobilja 

izpečit — izbečiti (oko) 

kano — kao ono 

kfrtine — tanki papiriši za umotavanje du- 
hana, tj. za pravljenje cigareta 

kolčndač — onaj koji ide u ophodnju i pje- 
va kolende 

kolčndar — kalendar 

kolčnd&nje — ophodnja s pjevanjem ko- 
lendi (koleda) 

kfimin — ognjiđte 

kopje — koplje 

krajim — krajevima 

kuntčntat se — zadovoljiti se 
milidija — melodija, skladna pjesma 
mirlis — miris 

nf sri — nasred 

nikrivjen — nakrivljen 

nan — nama 

pi nu — na način kao 

počme — počne 

pomljivo — pomnjivo 

predat — biti plašljiv 

prišure — fritule 

rizi — riža 

sputno — skladno, prikladno 

slana — rani jutarnji mraz 

smišno — simpatično, drago, zgodno 
spružat se — pružati se, prostirati se 
stiipanjica — domaćica i gospodarica kuće 
strina — riječ kojom se u Podgori obraćalo 
starijim ženama 

stranjac kaput — kaput od oštre dlake 
ščlin — điling 

šelčnić — mali šiling 

škafčtin — mala ladica 

škija — sitno rezani hercegovački duhan, 
koji se ilegalno prodavao po selima 
Makarskoga primorja 

što kuća dade — ono što ima (što se može 
naći) u kući 

štigo — štogod, nešto 

trepit — strepiti, strahovati 

tute — tu 

učuvat — očuvati 

ušćupci, Ušćipci — fritule 

vćn — vama 

vas — sav 

včle — mnogo 

viđen — zgodan, privlačan (mladić) 
Vr— vrh 

vridna — marljiva, vrijedna 

vrigat — pržiti 

vrkujak — vrh boce ili demižonke 
zenit — zenuti, doći na svijet 

Summary 


PODGORA KOLENDA SIGNERS FROM NEW 
ZEALAND 


Most immigrants from Podgora and their descendants today can be found around New 
Zealand 's largest city, Auckland, more precisely in Oratio which was in fact founded by 
Podgorani at the turn of the Twentieth Century. The majority of New Zealand Podgo- 
rani speak English but this hasn't prevented them from passing down the cultural tradi- 
tion of the country of their origins or to preserve their mother tongue and other religious 
rituals including church hymns and other folk songs sung at Christmas or to await the 
New Year. Some of these songs were prohibited in the homeland due to ideological bar- 
riers (the affirmation of atheism in a communist Croatia) and have only recently been 
revived in Podgora itself. Even though Podgorani have lived in New Zealand for more 
than 120 years, it seems that they only publicly performed their kolendanje about 70 
years ago. Today, Podgorani are fourth and fifth generation descendants. On the last day 
of 1933 a group of Podgorani settled in Oratio and organised a procession to each of 
their houses. One of the kolendača (Kolenda signers) Marko Marinović, (the son of the 
late Ante) wrote a poem of that first kolenda singing — the first under the English crown 
— a poem of ten verses and a total of lines. 

The author began her research of kolenda singers and their hosts back in 1933 in New 
Zealand inspired by academic Jerko Bezić. With the revival of kolenda singing in Pod- 
gora in 2004 — I continued my research and writing this article. Members of the Su- 
tikla archapella signers disclosed the beauty and entertainment of kolenda singing and 
crushed through the fhick ice that had covered it for more than forty years — as long as 
Podgora was not to hear kolenda singing. 

Resumen 


CANCIONES NAVIDENAS EN PODGORA 


La comunidad m&s numerosa de emigrantes de Podgora y sus descendientes vive ac- 
tualmente en la ciudad neocelandesa de Auckland, en cuyas proximidades se encuentra 
ubicada la localidad de Oratia, fundada a fines del siglo XIX y a principios del XX por 
dicha comunidad podgorense. Hoy en dia, los neocelandeses de origen podgorense 
(que ya son la cuarta y quinta generacion) hablan mayormente inglćs. Sin embargo, 
esto no es un obstaculo para que sigan conservando las tradiciones culturales del an- 
tiguo terrufio en su idioma materno, incluso los villancicos y canciones que se cantan 
para Navidad y Afio Nuevo. 

Esas composiciones poćtico-musicales profanas y villancicos de contenido religioso, 
Ilamados ,,kolenda“, que en la Patria habian sido relegados al olvido por razones ide- 
ologicas (imposicićn del ateismo durante el regimen comunista en Croacia), reciente- 
mente fueron revividas en Podgora. Si bien los primeros emigrantes croatas de Podgora 
llegaron hace 120 afios a Nueva Zelanda, recićn hace algo mas de setenta afios comen- 
zaron a recrear la tradicion de las canciones navidefias. Mas precisamente, el ultimo dia 
del afio 1933, un grupo de podgorenses radicados en Oratia, organizaron la recorrida 
por las casas de sus compatriotas. Uno de los compositores de los textos de las kolenda 
o canciones navidefias, Marko Marinović (hijo del finado Ante), compuso una poesia 
de 347 versos decasilabos, el primer villancico compuesto ,,bajo la corona inglesa“. 
Hace algun tiempo, animada por el academico Jerko Bezić, la autora junto informacion 
sobre los cantores de canciones navidefias y de sus anfitriones en Nueva Zelanda. Aho- 
ra, motivada con la noticia de que en Podgora en el afio 2004 sus habitantes Tevivieron 
la tradicion de los villancicos, retomo la investigacion y escribio este articulo. 

Luego de mas de 40 afios de silencio impuesto en Podgora, los integrantes de la klapa 
»sutlika“ (klapa: octeto tradicional de Dalmacia) descubrieron lo hermoso y entreteni- 
do que resulta interpretar las canciones navidefias. 

Slavica Habjanović 


OLIVIJINO MJESTO POD SUNCEM 


Morgan Yasbincek zanimljiva je mlada australska književnica i znanstvenica 
hrvatskog podrijetla, čije pisanje na osebujan način propituje značajke 
identiteta u globalnoj areni - koje se zrcali i u jeziku selilaca * Nakon 
nagrađivanih pjesničkih zbirki, iščitavamo njezin prvi roman Liv (hrvatski 
Živi!), koji je sastavni dio autoričine doktorske disertacije iz mukotrpnog 
života australskih doseljenica * Suvremena fragmentarna proza, slojevite 
strukture, fantastično je književno djelo koje vrluda putevima i stramputicama 
duše glavne junakinje Olivije, traga za obiteljskim korijenima, klasnim i 
ekonomskim značajkama koje obilježavaju tu zlostavljanu ženu hrvatskoga 
podrijetla što živi na margini australske multietničke zajednice 


Pitanje identiteta je uvijek bilo zanimljivo znanstvenicima, umjetnicima i piscima. 
Književnost je uzbudljiv medij različitih načina promišljanja identiteta i načina kako 
ljudi pokušavaju spoznati smisao opstanka u svijetu. Australska književnost prati te 
trendove i nova se energija ulijeva u suvremeno pisanje djece doseljenika, koja post- 
avljaju pitanje o značenju vlastite osobnosti u tom multietničkom i multikulturnom 
društvu u Australiji na početku drugog tisućljeća. Doseljenički naraštaji mijenjaju 
“temelje* i *standarde' australske književne i kulturne povijesti analizirajući temati- 
ku raseljavanja i kulturnog razmještanja kao osnove svoga pisanja. U širokoj lepezi 
australskih pisaca raznih etničkih korijena ima iznenađujuće malo autora hrvatskog 
podrijetla koji se zanimaju za stvaralaštvo inspirirano identitetskom tematikom. Mor- 
gan Yasbincek je vrijedno otkriće i zato je važno predstaviti ju hrvatskim čitateljima u 
Hrvatskoj i inozemstvu. 
Morgan Yasbincek rođena je 1964. godine i živi u Zapadnoj Australiji. Doktorirala 
je na Sveučilištu Murdoch gdje je predavala kreativno pisanje. Bila je stalni profesor 
kreativnog pisanja 1998. godine na Sveučilištu East Anglia u Velikoj Britaniji. Njena 
prva zbirka pjesama Night Reversing (1996.) nagrađena je s_Anne Elder i Mary Gilm- 
ore nagradama za pjesništvo. Njezinu drugu zbirku Firelick (2002.) kritičari su također 

pohvalili i istakli značajan napredak autoričina pjesničkoga umijeća. Morganin prvi 
i jedini roman do sada Liv (hrvatski: Ž i v i !) (2000.) glavni je dio njezine doktorske 
disertacije, koji se 2001. godine našao na popisu za Zlatnu medalju Društva za studij 
australske književnosti. Rad Morgan Yasbincek je skoro jedinstven primjer izvrsne po- 
etsko fikcije koji se bavi Hrvatima u Australiji jer je hrvatsko-australski književni kor- 
pus skoro pa irelevantan suvremenoj australskoj ili hrvatskoj književnoj sceni (Škvore, 
2005.:str. 70.). 

Roman Liv je osebujna proza koja se bavi pitanjima hrvatskih doseljenika sa specifičnim 
svjetonazorom i drugačijim stilom. Djelo je pisano u fragmentima. Priča polako teče 
pa svaki pojedini prizor dograđuje još jedan segment složenoj strukturi romana. Prikaz 
je višeznačan te dopušta čitatelju da se približi anti-junakinji i glavnom liku Oliviji s 
raznih motrišta, ali zahtijevajući pritom poseban angažman čitatelja da odgonetne cijelu 
višeslojnu strukturu priče. Budući da je tekst fragmentaran, književnica jedinstvenim 
poetskim stilom prelazi između australskog Pertha, Hrvatske i Njemačke u dvadesetom 
stoljeću. Roman Liv čitatelju sugerira usporedbu između Olivijine obiteljske povijesti i 
povijesti bivše Jugoslavije. Taj geografski prostor nije uspio razriješiti međusobne od- 
nose i povijesne prijepore pa je netrpeljivost prenošena s naraštaja na naraštaj pa frag- 
menti romana dopuštaju da rastrgana Olivija izmašta povijest svoje obitelji s poviješću 
naroda. Olivija odrasta u Australiji za vrijeme Hladnoga rata u doseljeničkoj obitelji 
hrvatskog podrijetla i njezina svijestje djelomice oblikovana na iskustvima kojih čak ni 
ona sama nije svjesna. Političko i obiteljsko nasilje zajednička su nit svakog naraštaja. 
Olivijina baka Lydija stiže u Australiju za svojim mužem Yosepom nakon Drugog sv- 
jetskog rata. Nastanjuju se u Zapadnoj Australiji. Baka sa sobom donosi i traume rata, 





Ugledna australsko hrvatska književnica Morgan Yasbincek i krajobrazi koji su 
oblikovali njezin koncept potrage za subjektivnim identitetom 

zlostavljanja i bori se u novoj, negostoljubivoj okolini s duševno nestabilnim mužem. 
U bijedi i neimaštini baka se pokušava snaći i skrbiti za svoju kćerkicu Sanchu. Sancha 
također stalno ali bezuspješno pokušava pronaći sigurnost i emocionalnu stabilnost za 
svoje dvije kćeri Oliviju i Adriannu koje odrastaju s mnoštvom muškaraca koji, nakon 
što im otac umre, dolaze i odlaze iz njihovih života. Krug zlostavljanja triju naraštaja 
žena koje su trpjele društvene nepravde nastavlja se, a radnja se romana zbiva u tre- 
nutku kad Olivija traži rastavu od svoga muža. Glavna junakinja živi s ljubavnikom i 
kćerkom, te traži sestru koja je, sumnja se, nestala u Domovinskom ratu u Hrvatskoj. 
Jako je Olivija glavni junak romana skoro ju je nemoguće izdvojiti od ostalih ženskih 
likova u priči, koji su čvrsto ukorijenjeni u njezinu obitelj. Čini se da ne može dalje 
krenuti u životu ne spoznavši svoj identiteti dok nerazriješi traume koje ima u obiteljskoj 
poputbini. Njezin identitet je rascjepkan koliko i njezina priča rastrgnuta između jezika, 
privrženosti obiteljskom gnijezdu i trauma iz prošlosti koje su zasjenile nesporazume 
u sadašnjosti. Ona je kći raseljene doseljeničke obitelji, stalno na crti društvene 
isključenosti. Boreći se sa siromaštvom Olivija se nikada ne osjeća kao “prosječna? 
Australka. Uvijek je na margini društva zbog diskriminacije žena, ali ipak posjeduje 
nevjerojatan otpor koji je naslijedila po ženskoj liniji svoje doseljeničke obitelji u kojoj 
su žene bile prisiljene nesebično boriti se za goli život. Fragmenti romana predstavljaju 
mnogolikost Olivije i nerijetko roman nudi čudesne znakove umijeća življenja u 
identitetskom rasuću. Yasbincek se zauzima za slobodu koja se odupire totalitarizmu 
i ne dopušta sažalijevanje u prikazu pomirbe. Roman Liv na literaran način opisuje 
iskustva žena, osobito raseljenih 1 iseljenih. Iako Yasbincek piše s gledišta 1 o gledištu 
žene tekst je pun pitanja o tzv. ženskom pismu. Autorica propituje jesu li memoari žena 
automatski neposredniji, autentičniji i autobiografski. 


Heppy Bersday Olivja Lots o Luv Nena! — Potraga za etničkim identitetom? 


Studije su pokazale da djeca migranta plove između jednog i drugog identiteta stal- 
no tražeći svoju bit (Marotta, 1993.: str. 146.). Mnogi, osobito adolescenti osjećaju 
se prikraćeni ako ih se veže samo s jednim etničkim identitetom i brojni mješanci ne 
prihvaćaju konvencionalno poimanje identiteta. Roman Liv na suptilan način pristupa 
etničkom identitetu. Olivija i njezina obitelj ne pripadaju izričito hrvatskoj zajednici 
u Australiji ali na drugoj strani nalaze se na granici australske društvene zajednice. 
Ne postoji dominantni muški lik u obitelji i zajedništvo tih žena je cjelovitije nego 
u uobičajenim doseljeničkim obiteljima. Nakon godina žudnje za svim što je anglo- 
! Yasbincek 2000.: str. 44. 

? U ovom dijelu romana autorica uključuje razne druge aspekte vezane za etnički identitet kao što su jezik, 
prehrana i elementi vjere, iako su činjenice da se ova zadnja kategorija ne može vidjeti kao podkategorija 
etničkog identiteta. Razlog tome je što je vjera često vezana za etnički identitet, osobito u europskim kul- 
turama kao što su one s kojim se autorica bavi u ovom romanu. Nadalje, kao što će se vidjeti sve kategorije 


su arbitrarne — svaka pojedinačno se preklapa s ostalim značajkama identiteta. Samo u svrhu jasnijeg 
obrazloženja teksta odlučeno je nametnuti strogu strukturu u kategorizaciji pojmova. 

keltsko-australsko Olivija mora prihvatiti da je autsajder, netko tko nije baš “unutra 
ali ne i baš sasvim “izvan' australske dominantne kulture ali ipak baš i ne “pripada" 
bilo kojoj drugoj. Gastronomska kultura je ono što čini veliki dio “prihvaćenog! lica 
multikulturalizma. Olivija često spominje hranu kroz cijeli roman — štrudla od jabuke 
njezine bake (Yasbincek, 2000.: str. 21.). Prema riječima Sneja Gunewe, hrana je dio 
«spektakla multikulturizma», drugi sastojci su nošnje, glazba i ples. Ti elementi su 
neutralni za domicilnu kulturu, što nije slučaj s jezikom. Dakle, jezik domicilne zemlje 
treba savladati da bi se moglo opstati. Prvu stvar koju je Olivijina majka Sancha učinila 
kad je počela zarađivati novac jest kupila rječnik, iako je stigla u Australiju kao dijete 
i tamo se školovala. Yasbincek u romanu stalno propituje prirodu jezika te njegovu 
važnost u samospoznaji. Za Oliviju jezik je alat kojim se koristi da bi se izražavala 
— ona i Adrienne izluđuju majku igrajući izmišljenu jezičnu igru (122). Jezik je dio 
prošlosti koju ona nosi sa sobom, to je njezino osobno svjedočanstvo doseljenja njezine 
obitelji i čak ostavlja trag na njezinu engleskom. 

Jezik Olivijine obitelji je pomiješan, svaki naraštaj govori na svoj specifičan način 
vodeći nas da se divimo svim mogućnostima komunikacije. Jedno od najzahtjevnijih 
pitanja u post-modernom društvu je stvaranje jezika kojim se mogla objasniti realnost 
novog prostora. U nedostatku takvog jezika tišina ispunjava takve prostore i to je ono 
na što Olivija upozorava. Ona nije mogla stvoriti jezik koji bi objasnio realnost strave 
koju je proživjela i rascjepkana i djelomična tišina koja označava pobjedu “koloniza- 
tora" (ili mučitelja u ovom slučaju) ispunjava njezin narativni prostor. 

Osim pojma jezika ili njegov izostanak (tišine) drugo obilježje etničnosti su imena i 
upravo ona često simboliziraju etnički identitet osobe. Lydijin muž promijenio je svo- 
je hrvatsko prezime na anglikniziranu verziju Meadows i Lydia se ne osjeća da ono 
ocrtava njezinu predmetnost i kaže: «I don't vonted this name. I hate this name!» (55.). 
Zanimljiv primjer u romanu je kad Olivija spominje da je promijenila svoje prezime 
(pretpostavlja se za neko anglo-australsko prezime, moguće i njezina oca) i uzela neku 
verziju majčina djevojačkog imena. Lydia bi voljela učiniti isto ali se ne osjeća lagodno 
s idejom zbog rata u Hrvatskoj koji je tada ondje bjesnio (297.). Olivijina potraga za 
identitetom, nešto čemu se može okrenuti i s čim se može identificirati vraća je bakinim 
korijenima i na kraju ona stvara dio svog identiteta koristeći se materijalom iz prošlosti 
upravo odbijajući svoj identitet (tj. imena) koji su joj dali. 

Dio nasljeđa koji Liv odbija jest vjera jer ne može pronaći neke odgovore na pitan- 
ja koja postavlja unutar granica službene vjere. Kad majka i baka žele krstiti njezinu 
malu kći, Olivija to ne dopušta jer njoj vjera nije ništa dobra donijela (239.). Obitelj 
je obilježena u katoličkoj zajednici zbog Sanchine rastave i ona je stigmatizirana kao 
rastavljenica (254.). To je neprihvatljivo u patrijarhalnoj strukturi hrvatske zajednice 
i ide protiv katoličke Crkve i neposredno destabilizira tradicionalnu ravnotežu moći 
među spolovima i sraz apsolutne dominacije patrijarhalizma. Olivija možda osjeća da 
je vjerski elementi koji su neposredno vezani za njezino etničko naslijeđe sputavaju i 

ograničavaju te zato vjeru i odbija. To je tipično stajalište post-moderne — ne postoji 
Bog ni nadsvodivi sustav jer su svi već iscrpljeni. 

Olivija očito ne sudjeluje u hrvatsko-australskim društvima i elementi njezina hrvatsk- 
og naslijeđa na kojima gradi svoj identitet su neposredno vezani za njezinu obitelj. 
Osjeća se također daleko od koncepta australskoga i pokušava izgraditi svoj prostor. 


Nikad nisam živjela u normalnoj australskoj obitelji niti sam upoznala ikoga tko 
jest — Identitet i obiteljski biljezi 


Olivija priča priču svoje obitelji na iznimno složen način pokazujući kako osjeća da 
“dolazi? iz obitelji s nezgodnim pričama". Pokušava se izvući iz bolnih zavrzlama, 
ali je prošlost stalno vuče dolje gdje se suočava s ludošću, zlostavljanjem i nasiljem. 
Njezina je obitelj otporna ali i ranjena. Oliviin način suočavanja s užasom nesretnog 
života jest sastavni dio njezina bića i obiteljske korjenike. Spolno i fizičko zlostavljanje 
utjecalo je na svaki pojedinačni ženski lik u romanu — Lydiju, Sanchu, Adriennu i Ol- 
iviu. Oliviu su više puta zlostavljali razni ljudi u njezinu najranijem djetinjstvu, a sluti 
se da juje prvo zlostavljao djed, Yosep (161.-162.). Osjeća se odbačenom i ne voli sebe. 
Sjećanje na Yosepa plaši je dugo i poslije njegove smrti, nakon što je psihički obolio i 
napastovao obitelj svojom ludošću. Olivijije potrebno uvesti nekakav razum u to ludilo 
koje je Yosep ostavio iza sebe, kao i ona ludost u području otkud joj obitelj dolazi, i ona 
metaforički povezuje zlo rata u Bosni i Hercegovini s njime. Ali “neugoda' ne “popušta? 
nego nastavlja kad ju poočim Boris počne zlostavljati (266.), te prvi suprug i otac nje- 
zine kćeri Ed (113.), nezreo čovjek s kojim dijeli loš brak i kojega konačno ostavi kako 
bi ponovno preuzela nadzor nad samom sobom i svojim životom (286.). 

Adrienne i Olivija odrastaju obilježene činjenicom da nemaju oca (Michael umire prije 
nego što se Adrienne rodila), majčinim očajnim pokušajima da pronađe sebi muža i oca 
svojim kćerima, u čemu nikad ne uspije. Život bez oca stavlja ih na marginu društva 
koji se temelji na patrijarhalnom vođi obitelji. 

Život kojeg vode s poočimom Borisom funkcionira više kao poslovni dogovor, a ne 
obitelj. U početku je sve idilično za sve tri — Boris je bogati liječnik i financijski prob- 
lemi su riješeni. No, Boris na sve gleda kao ulaganje i kad se umorio, izbacio ih je. 
Olivija kaže da nema “ljubavi' u Borisovoj velikoj kući ali joj nedostaje «something 
about a life I used to have. There is no imagining here» (215.). Sve tri su njegove 
sluškinje, i u razdoblju od deset godina života s njim, sve tri su se međusobno udaljile 
(232.). Olivijin odnos sa sestrom je ljubav pomiješana s nasiljem i mržnjom. Adriennin 
nestanak ju uznemiruje i shvaća koliko je sestra u stvari dio nje kad kaže: «It seems that 
at this moment I am entirely formed by you» (59.). 

Odnos s mjakom je također vrlo složen i bolan. Sancha je opisuje kao «lopova» koji 
kopa po obiteljskom nasljeđu zbog priče koju piše optužujući je da jednostavno treba 


3 Yasbincek 2000.: str. 116. 

«nekoga kriviti» jer je sama tako nesretna (143.-144.). Odnos s majkom je okaljan i 
narušen, opterećen poteškoćama trauma svega što se dogodilo među njima i Oliviju 
sada uznemiruje daljina među njiima. 

U jednom trenutku Liv izričito postavlja pitanje o mogućnost “normalne australske 
obitelji". Ispod površine svake “normalne? obitelji stoje trauma i bol. Olivija sumnja 
u oba koncepta “normalnog? i “australskog? i njezina izjava da «I never lived in a nor- 
mal Australian family and I have never met anyone who has» (116.) je snažan inat 
uobičajene retorike o tvrdnji da postoji “prosječan? Australac koji dolazi iz “prosječne? 
australske obitelji. Olivija zna da su opstale protiv svake vjerojatnosti i kaže: «We loved 
each other in spite of the fact that we could not. I don't want happy, I want myself. My 
sister and I didn't have a chance» (116.). 

Prekratnica u Olivijinu životu je rođenje njezine i Edove kćeri Josephine. Kroz kćer 
spozna osječaj majke i roditeljstva, koje je oslobađa u smislu da je prvi naraštaj u 
njezinoj obitelji koji će odrasti i spoznati radost, slobodu življenja i da se neće morati 
boriti za opstanak. Olivija nam pokazuje da zna pronaći smisao postojanja, koja je 


orao že 


započeti novo poglavlje. 
Australija je nedostižna“ — Moje mjesto pod suncem 


Olivijina priča počinje u kontinentalnoj Hrvatskoj, zemlji seljaka i svinja (12.). 
Hrvatsku kulturu autorica predstavlja kao isključivu i pristranu, obilježenu ratnim trau- 
mama i siromaštvom, vječnim političkim sukobima i nasiljem. Prvo Yosep pa onda 
Lydia i Sancha dosele se u Zapadnu Australiju nakon Drugog svjetskog rata. Njihova 
predodžba Australije puna je egzotičnih prizora — priča o ljudožderima, biljaka koje 
cvjetaju jarkim bojama, blage zime... (13.). Australija je velika zemlja, to je obećana 
zemlja u kojoj ima svega. Primjerice, nakon što je živio u siromaštvu u Hrvatskoj, 
Yosep je materijalist i želi steći još više i Australija mu to nudi (14.). No, australska 
priča nije ni malo romantičnija, čak je sadističnija i licemjernija nego hrvatska zbog 
obiteljskog rasula u tuđini. Užas se nastavlja nakon što je Yosep obećao ženi novi 
početak i namamio je na drugu stranu svijeta. Selilaštvo je veliki šok za Lydiju; ona i 
Sancha stignu usred vrućeg australskog ljeta i Lydia odmah poželi vratiti se, «Voz so 
hot I voz tink I vood die, really I voz tink I cannot live in this heat» (24.). Prva tri dana 
u Australiji uopće nije mogla progovoriti (24.) i nikad nije naučila pravilno engleski, a 
Sancha se od malena uklopila i naučila se brbljati, a da baš i ne razumije što govori: «I 
love my father. I love Ostraalya. I love all Ostraalya and all things Ostraalyan» (44.). 
Olivijinin pogled na Australiju je pomalo izazovan i uznemirujući. Australska neosvo- 
jivost i neumoljivost, njezina divljina i sama veličina očiti su kad kaže: «Australia is 
unattainable. Its glare is hollow and singular — unless it's what I already am» (225.). 


“ Yasbincek, 2000.: str. 225. 

Australija je veća od života, prazna iznutra i Olivija samo ocrtava svoj intimni prostor 
prema osobnoj predodžbi Australije. Olivijin subjektivni dojam Australije gotovo je 
identičan prvim istraživačima i doseljenicima (kolonizatorima) — koji su bili zastrašeni 
praznim prostorima. Ona povezuje svoju nemogućnost osvajanja, nemogućnost samo- 
spoznaje, što je opći poslijekolonizatorski problem: pronalaženje svoga mjesta pod 
suncem, odsustvo osjećaja pripadnosti i topline doma. Nju bljesak i gola zbilja zemlje 
zastrašuju i kao što je već spomenuto ima «penchant for dark spaces» (7.). No, užas is- 
tih “tamnih prostora? ističe se kroz iskustvo kojeg se prisjeća — i teško je odgonetnuti je 
li to činjenica ili samo san — da ju se zakopava živu u raku i da preživi to mučenje. Ona 
se boji svog automobila; opasnosti koju možda sadržava ali je ovisna o njemu i mora se 
suočiti s tim opasnim prostorom svakog dana. Ako je sam “prostor? koji je uznemirava 
osjeća da je prevelik ili premali za nju. Jedino mjesto gdje može ići i osjećati se slobod- 
nim «je mjesto gdje ništa nema» (76.). Jedina osoba koja ispunjava prostor u Olivijinu 
životu bez netrpeljivosti je njezina kćer Josephine, koja se ugodnije osjeća s Olivijom 
i njezinim prostorom nego Olivija sama u svom majčinskom svijetu. Olivija, shrvana 
golemom prazninom metaforičkog australskog krajolika i koja ima problema sa okoli- 
nom, okrene se sama sebi i svojoj kćeri kako bi našla mjesto u kojem može slobodno 
živjeti i ostvariti obiteljski sklad. 


Muškobanjasta sam* — Spol i spolnost 


Pitanja spola i spolnosti s kojim se Yasbincekini likovi suočavaju su drugačije prirode, 
ali ne manje važna za izgradnju Olivijina identiteta. Kao što je već spomenuto, ona se 
snažno identificira s majčinskim nasljeđem. Žene u njezinoj obitelji su dominantne 
osobe i obje oblikuju i dovode u pitanje njezin identitet. Olivija se poigrava s idejom 
uloge spolova i što to znači biti žena — osobito žena koja dolazi iz etničke skupine koja 
se razlikuje od dominantne u određenom društvu.“ Ona uvodi stigmatizirajući pojam 
muškobanjasti — kategorija koja je, kao i druge kategorije, homoseksualna. Djeluje na 
rušenju tradicionalnih društvenih normi i kategorije spolova. Za Oliviju muškobanjasta 
je žena ima romantična očekivanja ženstvenosti — stanje koje je potpuno neprikladno 
realnostima života. Ona kaže: «Im a tomboy» (9.) i onda ide k destabilizaciji tradi- 
cionalnog viđenja i stereotipova ženstvenosti govoreći: «a tomboy is sexy because she 
knows how to play anything through the instrument of her being. She cannot help but 
exceed the ice-ringed edges of girlhood and she can't afford to worry about it. She may 
not know where she's going, but she knows she has to make it out over the desert of 
pink icing and processed images that she can never match» (9.-10.). Muškobanjasta je 
stvarna žena koja živi u stvarnome svijetu, koja uzima aktivnu kreativnu ulogu kako 


5 Yasbincek, 2000.: str. 9. 

6 Prema Sneja Gunewa, žene etničkih manjina su (ne)uključene u anglo-keltsku-australsku kulturu 
spolno diskriminirane (one rađaju), hrane (one prehranjuju svoje obitelji), i unatoč toj činjenici bivaju 
socijalno isključene (nikad ne nauče engleski jer se ne miješaju u širu zajednicu i učinkovito su njeme) 
(Gunew, 1994.: str. 60.). Ta se pitanja istražuju u romanu najvidljivije kroz lik Lydie. 

bi opstala i Olivijinim riječima: «[s]he assumes she'll have to be able to swim and 
climb and build a fire» (10.). Muškobanjasta žena mora preuzeti mnogo uloga i suočiti 
se s mnogo izazova i Olivija pokazuje kako je to u svakodnevnom životu u kojem se 
događaju stvarne bitke i pobjede, govoreći. Odgovor je da muškobanjasta žena može 
to sve raditi jednostavno zato što mora. 

Drugi oblik ženstvenosti koji Olivija ističe je crvena boja — boja koja označava strast, 
život koji je usko vezan za ciklus svakog ženskog života — crveno je boja rađanja, men- 
struacije, pobačaja i smrti. Svi pojmovi su istaknuti u romanu i na njih se često gleda s 
prijekorom i gađenjem u patrijarhalnom društvu. Olivija kaže da crvena je «the colour 
that makes me solid, that makes me a physical thing» (9.), i time označava da se ne sra- 
mi procesa koje društvo prezire. Upravo je ti procesi osnažuju i daju joj smisao duboke 
samospoznaje. To je u stvari onaj smisao ponosa biti žena - unatoč svim poteškoćama 
koje ta činjenica sama po sebi nosi i koji ispunjava ovaj upečatljivi roman. 

Ono “sada* u romanu događa se 1990-ih za vrijeme Domovinskog rata u Hrvatskoj 
i zanimljiva je poveznica koju Yasbincek dovodi između Olivije i njezina etničkog 
podrijetla, a tiče se žena koje pate u ratu i načina kako se Olivija identificira s njima. 
U vrlo emotivnom fragmentu Olivija opisuje krivnju beskorisnosti svojega pokušaja 
da im pomogne kupujući im higijenske potrepštine u supermarketu koje bi poslala u 
Hrvatsku kao humanitarnu pomoć. Kao nevine žrtve rata žene uvijek upozoravaju na 
besmislenost ubijanja i mučenja i taj dio romana aludira na strahote ratnih silovanja i 
neželjene trudnoće. 

U romanu kao i u životu svih triju naraštaja žena doseljenica tj. iseljenica ili raseljenica 
osjeća se prozračna krhkost položaja žene, koja je uvijek predmet volje globalnih sila 
na koje tako rijetko mogu utjecati. 

Čitajući roman upoznajemo se s nizom obiteljskih bitki za goli život u siromaštvu i bijedi 
migrantskog života kroz Lydiju koja, prema Sanchinim riječima, samu sebe mrzi. Kad je imala 
samo osamnaest godina Lydia je već bila stara žena “glupa radna beštija? (79.). Lydijinu sudbinu 
označuju tragični politički događaji Istočne Europe, a onda kruta divljina australske zemlje. Ona 
doživljava neželjenu trudnoću s nekim čovjekom za vrijeme Drugog svjetskog rata i njezin suprug 
Yosep je snažno kažnjava zbog toga misleći na tradicionalnu patrijarhalnu normu da je trudnoća 
kazna za spolni akt. Slučajevi nesretnih i loših odnosa s muškarcima nastavljaju se 1 u sljedećim 
naraštajima, oslikani u odnosu Sanche i Borisa pa i Olivije i Eda, uz spolno zlostavljanje koje 
Olivija doživljava od Yosepa i Borisa. Zlostavljanje u romanu Liv je učestalo i Olivija strašno pati 
te se okrene svom radu, pisanju, svojoj kćeri 

i svojemu liječniku — sve vrlo konstruktivne metode. Metode koje daju siguran tračak nade u 
puninu života. No, važno je zamijetiti Olivija pati i od anoreksije, bolesti koja je češća među 
ženama nego muškarcima i koja je povezana sa samopouzdanjem i samopercepcijom i u jednom 
trenutku kaže da je debela i ružna (16.). Njezini je prijatelji uspoređuju sa štapom dok Olivija 
inzistira da je debela (181.-182.), pokazujući nisko samopoštovanje koje se prenosi od prethod- 
nih obiteljskih naraštaja žena na nju. 

Rođenje Josephine je događaj u kojem Olivija doživi najviše radosti što je žena. Proživljava 
najdublje emocije i prepušta se da je čin rađanja poveže s drugim ljudskim bićem u iskonskoj 

ljubavi. Tužno je što je to nešto što sama mora proći jer već tada njezin odnos s Edom je nestabilan. 
Čudesna veličina tog jednostavnog čina rađanja evidentna je u ovim vrlo poetičnim i ljudskim 
fragmentima kad Olivija kaže: 

I want you to know something about when you were born. You and your birth were so much 
bigger than me. When I looked at your dark, wet head, your perfect round face and your deep 
blinking eyes, when I lifted you in my own arms and held you over my heart I was breathless 
with an emotion. I don't know what this emotion was. Maybe it was pure emotion. Maybe it was 
love, shock, exhilaration, as a force. It moved through my body as wind moves through a space 
and I kind of laugh-cried in a couple of breaths, but there were no tears. [...] I wondered what it 
must be like to be greeted with this emotion. It is the only time in my life I have experienced it. 
[...] The other thing I want you to know is that when you were only two days old you looked right 
into my face and smiled. [...] It wasa full, deep-dimpled smile. I was taken by surprise. I didn't 
respond in the same way. I was overwhelmed and though I smiled back, there was a withdrawal 
behind it. You then let your smile sink back into your face and you didn't smile again for some 
weeks. (270.-271.) 

Olivija kroz Josephine zakorači naprijed i pozitivno se identificira s ulogom majke i pri- 
jateljice svojoj maloj curici i time prekida ciklus nasilja i patnje koje su žene u njezinoj 
obitelji doživljavale od muškaraca koji su dolazili i odlazili iz njihovih života. 


Glupa radna beštija " - Ekonomska i klasna obilježja identiteta 


Olivijina polazna točka zlostavljane doseljeničke žene usko je vezani za pitanje spola 
i ekonomske ovisnosti o hranitelju obitelji. Imigracija nakon Drugog svjetskog rata 
opisana je prema realističnim prizorima sa brodova koji su u Australiju dovozili uselje- 
nike, odnosno useljenice. Junakinja gleda cijele skupine mladih žena koje odlaze u 
obećanu zemlju gdje će se udati za muškarce koje su samo vidjele na slici (14.-15.). 
Teški život žena i rad koji moraju obavljati prikazan je kroz cijeli roman a osobito 
kroz priču Lydije koja misli da su je zamijenili za «a dumb work beast» (79.). U domu 
Delačevih, gdje je radila u Hrvatskoj, iskorištavali su je i spolno maltretirali dok je kći 
spolno zlostavljana, ali bila je prisiljena trpjeti i zanemariti pričice svoje kćeri zbog 
strašnog siromaštva. Kad stigne u Australiju tamo obavlja sitne posliće čišćenja i ku- 
hanja, tipične za doseljeničke žene u borbi za preživljavanje. 

Nakon što Sancha ostane kao mlada udovica s dvoje male djece njezin život postaje 
stalna borba i potraga za mužem kako bi si osigurala sigurniju egzistenciju za obitelj. 
Rastava njezinih roditelja znači korak niže na gospodarskoj ljestvici. Jedino pravo bo- 
gatstvo u romanu vidi se u Borisu — muškarcu. Muškarac im je jedini izlaz iz finan- 
cijskih poteškoća ali Sancha i Lydia ga služe i podložne su mu kao sužnji. Naslućuje se 
kako je Sancha znala da je on zlostavljao njezine kćeri ali je odlučila to zanemariti kako 
bi zadržala njihovu financijsku sigurnost, jadno stanje koje je u velikoj mjeri u skladu 
s hrvatskim patrijarhalnim društvom odakle potiču. Kad se konačno nakon deset godina 
rastavi, vraća se ponovo na donji sloj financijske ljestvice koji doživljava kao šok uz prazninu 


7 Yasbincek, 2000:79 

što je izgubila posao. Sancha i sljedeći posao izgubi i počne padati u depresiju (191.). 

Olivija je prva od triju naraštaja koja pronađe ljubav i svrhu u svom radu. Kad je bila 
mala curica Sancha joj je darovala za šivanje i «she decided that she loved this sewing 
kit» (218.). Pokušava postati dizajnerica, iznimno voli svoj posao i osjeća njegovu draž. 
Uspjeh u poslu daje joj osjećaj samopoštovanja. No nikad ne uspije osnovati svoj stu- 
dio s Edom jer on je stalno u financijskoj krizi i kad se pokuša zaposliti u Cutting Edge 
Designu ne prime ju zato što je trudna (241.). Olivijin život je borba koja nadahnjuje 
pozitivnom energijom u izgradnji samosvojnog identiteta. 


Ja sam Olivia O-liv-i — a**— Put vlastitog identiteta 


Olivija odbacuje dio svog identiteta na vrlo osoban način; ona je posve svjesna zlo- 
stavljanja koje je ožiljak u njezinu životu. Ona odbacuje bol i patnju svojih baka i 
majki, ali prihvaća snagu krvotoka svoga roda i vrati si ime poput bakina (što također 
simbolizira odbacivanje identiteta koji joj je nametnut kroz patrijarhalnu obitelj). Njeno 
ime “O-liv-i-a' je nešto što ponavlja kroz cijeli roman potvrđujući svoje postojanje na 
takav način: «Olivia, I am Olivia, O-liv-i-a, this will be my first entry into my thought 
diary» (16.). Skraćenica Liv označava imperativ na hrvatskome “Live!? (Živi!) (zanim- 
ljiva igra riječi), koja najbolje pokazuje njezin nagon za preživljavanjem te poriv da 
ustraje u borbi za sebe i za one koje voli. Ima problema u prihvaćanju svog fizičkog 
bića, njezino tijelo je uvijek toliko zlostavljano i izmučeno te kaže: «I chase images of 
myself around the ideas of my body and it slips through the gaps between the ellipses» 
(196.). Odbacuje ulogu pretučene/zlostavljane žene kad napusti Eda i ode u potragu za 
nestalom sestrom Adriennom. 

Znak nestabilnosti i osjećaj da nitko u stvari ne postoji je nešto s čim se Olivia u raznim 
fragmentima romana pozabavi nekoliko puta. 

Sama bit stereotipne konstrukcije identiteta prisutan je u djelu kad Olivija skine masku 
S krhkosti i osjećaja nestabilnosti koje postoje u svakoj osobi. Njezin izgrađeni smisao 
u rasuću, osobito kulturnog i društvenog je očit kad kaže: «I am the loss of my culture 
and the true alien the culture searches for. Nothing is created or destroyed. Meaning 
is not created or destroyed. It is what we imagined for purposes of cohesion» (57.). 
Ona se ne može identificirati sa značenjem koje osjeća da je njoj strano, ni s kulturnim 
nasljeđem koje je njezina obitelj u biti izgubila. Zato mora stvoriti neki samosvojni 
smisao identiteta, sam za sebe koristeći se izazovima života koji joj se nude. 

Knjigu koju piše je knjiga njezina života; života koji ima svoje zametke u životima 
njezinih predaka i koji će se nastaviti u životu njezinoj kćeri: «This book which will 
never begin or end, which is as tangible and invisible as she will ever be and she begins; 
my name is Olivia O-liv-i-a» (74.). Olivija piše knjigu kako bi potvrdila svoje posto- 
janje, svoj identitet. 

Ono što Olivija stvara u stvarnosti je post-strukturalno pisanje koje se sastoji od rastav- 

ljenog tkiva, dijelova teksta koji ga čini post-modernim. Tako se oblik njezina teksta 
podudara s izgrađivanjem njezina identiteta — što je jedan od djelića romana. 
Najsnažniji simbol koji se ponavlja u cijelom romanu a_koji čini mnogo toga što Ol- 
ivija vidi kao bit svojega identiteta je simbol zmije. U književnosti zmija je uobičajeno 
predstavlja energiju, silu osobito spolnu silu libida, senzualnost i razaranje. Dolazeći 
iz Biblije zmija je obično povezana sa ženskim likom Eve koja navodi na grijeh i post- 
ane neposlušna Božjoj zapovijedi da ne jede voće sa stabla Dobra i zla. Kako Olivija 
ima zmiju u svojoj utrobi može se zaključiti da je ustvari savladala zmiju, vodeći nas 
da povjerujemo kako Olivija ima neko tajno razumijevanje tog simboličnog lika. Po- 
sljednje rečenice romana potvrđuju Olivijinu vezu sa svojom senzualnošću, njezinu 
sposobnost da kao žena podari život i njezino žensko nasljeđe i počast zmijiu njedrima 
koja joj daje snagu da izdrži. Završne misli romana su proslava Olivijina rascjepkanog 
identiteta, ali ipak pažljivo izgrađena identiteta za koji se tako teško izborila. To je 
Olivijina životna borba da sebi stvori mjesto pod suncem. 

Livje roman koji autentično odražava samu rascjepkanost bitka koja nastaje iz iskustava 
migranata i razmještanja stvarajući nezaboravnu hrvatsko-australsku priču - koja 
vraća ponos svim doseljenicima i njihovoj djeci čiji su životi prolazili i nastajali u tako 
složenom procesu rascjepkane izgradnje identiteta. 

Summary 


OLIVIA'S PLACE UNDER THE SUN 


Morgan Yasbincek is a fascinating young Australian writer and scholar of Croatian ori- 
gin whose writing in an idiosyncratic way questions the characteristics of identity in the 
global arena — reflected in the language of migrants. After award-winning collections 
of poetry we read her first novel Liv, a component part of the authors doctoral thesis 
on the arduous lives of Australian immigrants. With a fragmented contemporary prose 
and a layered structure, it is a fantastic work of writing that wanders along the paths and 
detours of the soul of the hero Olivia, who is in search of her family roots, and the class 
and economic characteristics of this abused woman of Croatian origin living on the 
margins of Australia's multiethnic society. In a wide range of Australian writers of vari- 
ous ethnic backgrounds there are surprisingly few Croatian authors that are interested 
in creativity inspired by identity themes. Morgan Yasbincek is a valuable discovery and 
that is why it is important that she be presented to readers in Croatia and abroad. 
Morgan Yasbincek was born in 1964 and lives in Western Australia. She received her 
doctorate at Murdoch University where she has lectured on creative writing. She served 
as professor of creative writing in 1998 at East Anglia University in Great Britain. Her 
first collection of poems Night Reversing (1996) received the Anne Elder and Mary 
Gilmore poetry award. Her second collection Firelick (2002) also received positive 
reviews by critics who underlined the significant development of her poetic skill. Mor- 
gan's first and only novel to date is Liv (2000) and is the core of her doctoral thesis, 
and in 2001 found itself on the list for the gold medal of the Association for the Study 
of Australian Literature. The work of Morgan Yasbincek is almost a unique example of 
excellent poetic fiction that deals with Croatians in Australia. 

Resumen 


EL LUGAR DE OLIVIA BAJO EL SOL 


Morgan Yasbincek es una interesante joven escritora cientifica australiana de origen 
croata, cuyo modo de escribir investiga de manera peculiar los significados de la iden- 
tidad en el escenario global, que tambićn se Tefleja en el lenguaje de los emigrantes. 
Si bien hasta ahora la autora se dedico a escribir poesias (muchas de sus colecciones 
fueron premiadas), en esta ocasion hablaremos sobre su primera novela “Vive!", que 
forma parte de la disertacion doctoral de la autora sobre la vida dura de las inmigran- 
tes australianas. Se trata de una fantdstica obra literaria, escrita en una prosa moderna 
fragmentada y estratificada, que deambula erratica por los caminos del alma de la 
heroina principal, Olivia, que busca sus raices familiares. La novela describe las partic- 
ularidades economicas y sociales que marcan a esa mujer maltratada (Olivia) de origen 
croata, que vive marginada en la comunidad multićtnica australiana. Entre la pleyade 
de escritores australianos de diversas Taices ćtnicas hay un numero sorprendentemente 
bajo de autores de origen croata interesados en escribir obras inspiradas sobre el tema 
de la identidad. La escritora Morgan Yasbincek es un valioso descubrimiento y por eso 
es importante presentarla a los lectores croatas de la Patria y del extranjero. Morgan 
Yasbincek naci6 en 1964 y vive en Australia occidental. Obtuvo el doctorado en la 
Universidad de Murdoch donde estuvo dictando clases de literatura creativa. En 1998 
fue profesora permanente de literatura creativa en la Universidad East Anglia en Gran 
Bretafja. Su primera coleccion de poesias “Night Reversing" (1996) fue premiada junto 
con los trabajos de otras dos poetisas, Anne Elder y Mary Gilmore. Su segunda colec- 
cion titulada “Firelick'(2002) tambićn fue alabada por los criticos, quienes destaca- 
Ton el significativo adelanto de su arte poćtico. La primera y unica novela de Morgan 
Yasbincek_“Vive!" publicada en 2000, es la parte principal de su disertacićn doctoral 
que fuera postulada en 2001 para la Medalla de Oro de la Asociacion para el estudio 
de literatura australiana. El trabajo de Morgan Yasbincek es un ejemplo practicamente 
unico de una excelente ficcion poćtica que se dedica a los croatas en Australia. 


315 


Zdravko Sančević 


HRVATI SU U KARIPSKOME PODRUČJU 
POLA TISUĆLJEĆA 


Hrvati su prvi put došli u karipsko područje nakon četvrtog Kolumbova 
putovanja (1502. - 1504.) u Ameriku + Danas u trećem i četvrtom naraštaju 
žive rasuti diljem Srednje Amerike pa Republika Hrvatska uspostavlja 
diplomatske veze s tim zemljama + Dvadeset država Srednje Amerike i Kariba 
pokrivati će stalna misija RH pri Uredu UN-a u New Yorku + Ostalih šest 
država su pokrivene iz veleposlanstva RH u Braziliji (Venezuela, Kolumbija i 
Trinidad), iz Madrida (Kuba) i iz Washingtona (Meksiko i Panama) 


Danas pouzdano znamo da su prvi hrvatski putnici u zapadnu polutku, zapravo u 
Amerike, došli na četvrtom Kolumbovu putovanju (1502. - 1504.). Kako to znamo? Ja 
sam (dr. Zdravko Sančević, znanstvenik i publicist te počasni konzul RH u Venezueli) 
u svojoj kolekciji starih zemljovida pronašao uz sjevernu obalu Paname (nakon spo- 
menutog četvrtog putovanja Kolumba, cijeli niz zemljopisnih naziva: Zaljev sv. Vlahe 
(San Blas), arhipelag sv. Vlahe, Rt sv. Vlahe, Gorje (Cordillera) sv. Vlahe i Provinciju 
(Superindendencia) sv. Vlahe. Nešto kasnije nakon prijelaza Panamskog tjesnaca_na- 
lazimo južno od grada Ciudad Panama otok Otoque te još tri naziva otoka Saboga (Za 
Boga), Taboga (Ta Boga) i Mali Rt (Punta Mala) koji mogu i ne moraju biti hrvatskog 
podrijetla. Od tuda znamo da je u posadi četvrtog putovanja Kolumba bilo moreplo- 
vaca Hrvata, koje nismo prije otkrili radi njihovih latiniziranih ili španjoliziranih imena 
i prezimena. Dakle Hrvati su prvo ušli u Amerike kroz Karibe 1502., a potom preko 
Paname za Cajamarcu, Trujillo i Limu u Peruu te slijedeći Balbou (1513.) 1 H. Pizarra 
(1525.). 

I gdje su sada potomci tih malobrojnih Hrvata prvih putnika za Zapadne Indije? Kroz 
16. 1 17. stoljeće bili su asimilirani i ostalo nam je tek niz hrvatskih latiniziranih prezi- 
mena: Aratia/Araguso, Biduche, Crovato, de Lezna, Eslavon, Eslaba/Eslava, de Brine, 
Ragosa, Rauseo, Rausseo, itd. u Venezueli i Karibima. Nakon što su Španjolci otkrili 

Zapadne Indije (Santo Domingo) 1492., iskrcali se u Venezueli 1498., utemeljili su 
ili osvojili San Juan 1509., Habanu 1515., Panamu 1519., Meksiko 1522., Maracaibo 
1530. (Venez.), Cartagenu (Kolumb.) 1532., Quito 1534., Limu 1535. itd. Zatim dolazi 
do osvajanja tijekom 16. i 17. stoljeća današnjeg južnog dijela SAD i južnog Stošca 
(Brazil, Argentina i Čile). 

Hrvati, u prvom redu Dubrovčani, koji su imali izvrsne veze sa Habsburgovcima (Los 
Austria) a koji su bili istodobno kraljevi Hispaniorum et Indianorum (1517. - 1700.) 
i s druge strane kraljevi Dalmatiae-Croatiae-Slavoniae (1527. - 1918.). Niz hrvatskih 
putnika za Indije su već obrađivani, iako ne dovoljno, no može se Teći da su Hrvati os- 
tali raseljeni po otocima Kariba i zemljama Srednje Amerike. Od njih ostade ne samo 
niz prezimena kao što smo naveli nego i djela koja ostaviše iza sebe (Vinko Paletin), 
Ivelje (flota 12 galijuna za obranu španjolskih brodskih konvoja itd. O tome sam pisao 
u tekstu Hrvati u Zapadnim Indijama od 16. do 18. stoljeća u Hrvatskoj Reviji, br. 2, 
2005.. 

Do dolaska nešto većih grupa Hrvata u Karibe i Srednju Ameriku imamo četiri vala: 
1. U područje New Orleansa, koje je bilo pod Španjolskom, zatim pod Francuskom 
(1718. - 1803.) i zatim kupnjom 1803. pod SAD, Hrvati se tu počinju naseljavati 
1835/1849. kao pomorci i ribari. God. 1874. osnovali su Sjedinjeno slovinsko društvo 
od dobročinstva i utemeljili Dom ribara (1905.), Ribarsku zadrugu, Zabavni klub i in- 
dustriju kamenica od 1855. dalje. Održali su se do nedavna, kad su silno stradali od 
orkana. Računa se da ih je ostalo nekoliko tisuća. Iako je to područje SAD-a, od njihova 











Dvadeset država Srednje Amerike i Kariba pokrivat će stalna misija RH pri 
Uredu UN-a u New Yorku 

useljenja oni su kao pomorci i Tibari bili više orijentirani karibskom području i bili 
manje povezani sa Hrvatima u industrijskim područjima sjeveroistoka SAD i pacifičke 
obale; 2. U području Panamskog kanala i Kosta Rike. Godine 1879. osnovan je 
u Parizu Socićte Civile Internationale du Canal_Interoceanique za izgradnju kanala 
između Tihog Oceana i Karibskog mora. U svibnju 1879. pod vodstvom Ferdinanda de 
Lessepsa počela je gradnja kanala ali je došlo do bankrota 1889. Jedno drugo poduzeće 
nastavilo je radove 1894. - 1899. Proglašenjem neovisnosti Paname 1903. nastavlja 
se gradnja kanala pod kontrolom SAD koji je završen 1914. Prilikom gradnje kanala 
sudjelovao je veliki broj Hrvata radnika, mnogi od kojih su pomrli ili izginuli uslijed 
teških, nemogućih radnih i zdravstvenih uvjeta. Uz prkos promoviranja trećesvjetskih 
odnosa (maršal Tito je posjetio Panamu 1976.) do danas nitko nije pokrenuo studij o 
tragičnom sudjelovanju Hrvata na gradnji kanala. Tek znamo da je nakon 2. svjetskog 
rata izvjestan broj Hrvata se vratio iz Paname u Hrvatsku gdje su ostali bez svojih 
ušteđevina, te neki počinili i samoubojstva. Dio njih se preselio u Venezuelu gdje je 
tek počimao veliki naftni “boom'"'. Poznato je, međutim, da je jedan predsjednik Kos- 
tarike šezdesetih godina bio Hrvat don Francisco J. Orlich Bolmarcich; 3. U Venezueli. 
Najveći broj Hrvata u cijelom području Karibskog mora i Srednje Amerike uselio je 
u Venezuelu za i nakon 2. svjetskog Tata i sada ih tu ima oko 5.000. O životu Hrvata 
u Venezueli do sada su pisali Mirko Sančević: Od bosanskih šuma do Venezuele (HR, 
Miinchen-Barcelona,1982.), dr. Zdravko Sančević: Hrvati u Zapadnim Indijama od 





Republika Hrvatska je priredila novosti u radu konzularno diplomatskih 
predstavništava u području Srednje Amerike i Kariba 

16. do 18. stoljeća (HR, Matice hrvatske, Zgb, br. 2, 2005.), dr. Zdravko Sančević: 
Hrvati u Venezueli (HR, Matice hrvatske, Zgb, br. 4, 2004.) a nedavno je objavljena 
knjiga dr. Ante Laušića: Venezuela i Hrvati (HMI i Institut za migracije, Zgb, 2007.), 
a uskoro se sprema dvojezična knjiga Hrvatska — Venezuela - Karibi u ediciji Most - 
The Bridge Društva hrvatskih književnika i knjiga o hrvatskim iseljenicima u Srednjoj 
Americi i Karibskom području od dr. Ante Laušića; 4. U ostalim zemljama Srednje 
Amerike i Kariba. Nakon nestanka SFRJ i uspostave demokratske i neovisne Repub- 
like Hrvatske, Hrvati na području velikog spomenutog područja od Rio Grande u Me- 
ksiku do Brazila u 26 država ostali su od prije i za vrijeme domovinskog Tata na nemi- 
losti nekoliko preostalih diplomatsko konzularnih predstavništava bivše SFRJ, koji su 
zatim nestali. Ministarstvo vanjskih poslova RH posvetilo je tada pozornost Hrvatima 
u Sjevernoj Americi (SAD i Kanada) i Južnom stošcu Južne Amerike (Čile, Argentina i 
Brazil) gdje je uz Australiju živio najveći broj iseljenih Hrvata u svijetu. Hrvati u Ven- 
ezueli čim je završio domovinski obrambeni rat kao najorganiziranija zajednica u spo- 
menutom ogromnom području Srednje Amerike i Kariba zatražila je od RH hrvatsko 
veleposlanstvo u Venezueli s tim da bi ono pokrivalo spomenuti cijeli ogromni prostor, 
što im je bilo i obećano. Venezuela je priznala RH 1992. no tek 1996. je uspostavljen 
Gen. konzulat ad honorem RH u Caracasu zahvaljujući besplatnom radu generalnih 
konzula ad honorem dr. Borisa Širokog (1996. - pok. 1999.) i dr. Zdravka Sančevića 
(od 1999.), koji su osim toga pribavili i besplatne prostorije. No njih dvojica nisu mogli 
biti veleposlanici u Venezueli jer su imali dvojno hrvatsko i venezuelsko državljanstvo 

te su kao takovi mogli postići u Venezueli kao najviši rang onaj generalnog konzula 
ad honorem (počasni) iako su obojica imali adekvatnu diplomatsku spremu za velepo- 
slanika (dr. Široki je završio diplomatiku u Madridu a dr. Sančević je već prije obav- 
ljao veleposlaničke i doajenske funkcije za RH u BiH. Obojica su bili ograničeni na 
teritorij Venezuele tako da su ostale države područja Srednje Amerike i Kariba (25) 
ostale nepokrivene. Pa ipak u slučajevima hitnosti (brodolomaca, viza za strane visoke 
dužnosnike, smjene mornarskih posada, gubitaka dokumenata itd. su obavljali konzu- 
larne poslove uz privolu Veleposlanstva u Braziliji kojem su pripadali. 
Novoutemeljena predstavništva Republike Hrvatske 

Republika Hrvatska je priredila novosti u radu konzularno diplomatskih predstavništava 
u području Srednje Amerike i Kariba. Prvo, odobreni su počasni konzulati RH u Kubi 
i Kolumbiji, prvi diplomatski koordiniran iz veleposlanstvu RH u Madridu i drugi iz 
veleposlanstvu RH u Braziliji; Drugo, počasni konzulati RH u Panami i Meksiku tre- 
bali bi biti diplomatski povezani iz veleposlanstvu RH u SAD-u tj. iz Washingtona; 
Treće, od ove godine 20 država Srednje Amerike i Kariba te hrvatski iseljenici u tim 
državama će početi biti pokrivani po Stalnoj misiji RH pri Uredu UN-a u New Yorku. 
Tako, naime, najavljuje Vodič Hidre 2007. 

Niz nizozemskih i francuskih otoka diplomatski su koordinirani izravno iz Amster- 
dama i Pariza. Hrvatima rasutim po svim spomenutim zemljama vjerojatno je sada 


Englesko Španjolsko Francusko Francusko 
govorno govorno govorno govorno 
područje: područje područje: područje: 
Haiti Surinam 
Antigua i Barbuda Dominikanska 
Bahame Republika 
Barbados 
Belize Ekvador 
Dominika El Salvador 
Grenada Honduras 
Gvajana Kostarika Tabela 1. — Države Srednje 
Jamajka nije Amerike i Kariba s naznakom 
Sveti Kristofor i Guatemala ' du 
Ka pripadajućega govornog 
Sveta Lucija područja 
Sveti Vincent i 

lakše rješavati potrebne diplomatske i konzularne poslove, i konačno znaju kuda se 
obratiti. No kako će se konzularni odnosi svih spomenutih država i MVP EI Repub- 
like Hrvatske i hrvatskih iseljenika u njima obavljati nije nam poznato s obzirom na 
udaljenosti i siromaštvo mnogih naših iseljenika i njihovih potomaka te višejezičnosti 
u tom prostoru. S obzirom da je u cijelom području Srednje Amerike i Kariba raspodje- 
la konzularnih dužnosti prilično složena, prilažemo 3 zemljovida da se zorno prikaže 
razdjela diplomatsko konzularnih poslova u tom području. U 20 država to je od sada 
stvar Stalne misije RH pri Uredu u UN u New Yorku. Mi bismo tek sugerirali da Ured 
u New Yorku što prije uspostavi vezu s Hrvatima u tim zemljama i provede približni 
popis Hrvata iseljenika. O tome smo razgovarali još 1992. dok sam obnašao dužnost 
ministra za iseljeništvo u koalicijskoj vladi demokratskog jedinstva. Hrvatska zajed- 
nica u Venezueli je taj popis priredila i ima Banku podataka. Do sada je diplomatsko 
konzularno predstavništvo najvišeg ranga u spomenutom području Generalni konzulat 
RH u Caracasu koji djeluje među hrvatskim iseljenicima već jedanaest godina. 


Summary 


HALF A MILLENNIUM OF CROATS IN THE 
CARIBBEAN AREA 


Croatians first came to the Caribbean area after Columbus' fourth journey to America 
(1502 — 1504) and we find them here in many countries for almost half a millennium. 
Third and fourth generation Croatians live today scattered across Central America in 
a multiethnic and multilanguage environment and often speak the languages of the 
domicile countries and the Republic of Croatia establishes diplomatic links with these 
countries. The economic status of Croatian emigrants in this area is relatively humble, 
even though there are among them successful people in various areas ofhuman activity. 
Twenty countries of Central America and the Caribbean are linked by a Croatian per- 
manent mission at the UN in New York. The remaining six countries are diplomatically 
linked from the Croatian embassies in Brazil (Venezuela, Columbia and Trinidad), Ma- 
drid (Cuba) and Washington (Mexico and Panama). The Croatian General Consulate 
ad honorem in Venezuela's Caracas has been successfully active among the Croatian 
emigrants for 11 years now, and the current honorary consul is the respected business- 
man and publicist, one of the deserving founders of an independent Croatia, Zdravko 
Sančević. 

Resumen 


MEDIO MILENIO DE PRESENCIA CROATA 
EN LA REGION DEL CARIBE 


Los croatas Ilegaron por primera vez a la region del Caribe despućs del cuarto viaje de 
Colon a America (1502-1504). Alli los encontramos en numerosos paises durante casi 
medio milenio. Hoy, siendo la tercera y cuarta generacion, viven dispersos por America 
Central en un ambiente multićtnico y poligloto. Mayormente hablan el idioma de los 
paises domiciliares, por lo que la Republica de Croacia establece relaciones diplomati- 
cas con esos estados. El status economico de los emigrantes croatas radicados en esa 
region es relativamente modesto, si bien hay excepciones y algunos han triunfado en di- 
versas actividades. Veinte estados de America Central quedaran vinculados diplomati- 
camente a travćs de la mision estable de la Republica de Croacia ante la Oficina de la 
ONU en Nueva York. Los restantes seis estados estan vinculados diplomaticamente por 
medio de las embajadas croatas en Brasilia (Venezuela, Colombia y Trinidad), Madrid 
(Cuba) y Washington (Mexico y Panama). 

El consulado general ad honorem de la Republica de Croacia en Caracas (Venezuela) 
hace once afios que ofrece exitosamente sus servicios a los emigrantes croatas. El actual 
consul honorario dr. Zdravko Sančević, ademas de ser un distinguido empresario y 
escritor, es uno de los meritorios fundadores del Estado independiente de Croacia. 

Željka Lešić 


TURNEJE MLADIH IZ AUSTRALIJE, ČILEA I 
KANADE 


Stotine mladih ljubitelja hrvatske tradicijske kulture s tri kontinenta ovoga 
su ljeta nastupali na uglednim smotrama kulturne baštine u svim hrvatskim 
područjima u organizaciji Hrvatske matice iseljenika + Naša mladež okuplje- 
na u folklornim skupinama u velikim netropolama svijeta s ponosom njeguje 
narodne običaje svojih predaka + Razgledajući kulturno povijesne znameni- 
tosti Lijepe naše, nisu se osjećali kao turisti čak i kad ne govore hrvatski nego 
engleski ili španjolski — svugdje su dočekani s toplim zagrljajem 


I ove je godine Hrvatska matica iseljenika tijekom lipnja i srpnja uspješno organizirala 
turneje po domovini hrvatskim folklornim skupinama iz izvandomovinstva. Posjet 
svim hrvatskim regijama, razgled povijesne i prirodne baštine, boravak u Zagrebu i 
Matici, nastup na «Đakovačkim vezovima» i drugim prestižnim priredbama hrvatske 
kulturne scene, susreti s rodbinom i kulturnim djelatnicima matične zemlje kao i pred- 
stavnicima hrvatskih katoličkih misija i zavičajnih folklornih grupa čine okosnicu svih 
njihovih višetjednih turneja u domovini. U pradomovinu su ponajprije stigli članovi 
folklome skupine «Naša zemlja» iz dalekog Santiaga de Chilea. U Hrvatsku su došli 
prvi put. Prvi susret s pradomovinom Hrvatskom bio je dirljiv i vrlo emotivan za sve 
potomke naših Hrvata, koji su uglavnom treća generacija i ne znaju hrvatski jezik. 
Dosada nisu poznavali ni pradomovinu Hrvatsku o kojoj su uglavnom slušali najljepše 
priče svojih djedova i baka, koji su golemu ljubav spram voljene Hrvatske prenijeli 
i na svoje potomke. Vidjelo se to i osjetilo tijekom cijele turneje i brojnih susreta s 
njihovim potomcima koje su pronalazili s pomoću fotografija i pisama. Sada kada su 
upoznali svoju domovinu, jako su se vezali uz nju i dali su si u zadatak posjetiti ju opet 
za dvije godine. «Ovaj put je još više povezao skupinu. Istaknuli su, kada se vrate u 
Čile, da će intenzivnije raditi na učenju i drugih plesova iz domovine, a oduševile su ih i 
klape, pa im je želja osnovati i klapu», istaknula je Gordana Vojvodić, voditeljica Ureda 

ravnateljice HMI-a i organizatorica turneje hrvatskih folklornih skupina iz Australije, 
Čilea i Kanade po Hrvatskoj. Dvotjedna turneja dragih gostiju iz Čilea krenula je iz 
hrvatske metropole, Zagreba, nastavila se preko Plitvica, gdje su razgledom Naciona- 
Inog parka doživjeli prvo oduševljenje prirodnim ljepotama Hrvatske. Zatim ih je put 
odveo do Dubrovnika, koji svakoga zadivljuje ljepotom, gdje su imali dojmljiv nas- 
tup ispred crkve sv. Vlaha. Nastavak puta vodio je prema Korčuli, Makarskoj, Splitu, 
te prema Braču, gdje su doživjeli najdirljivije trenutke svoje turneje. Ondje su mnogi 
potražili svoje rođake, raspitujući se kod susjeda mještana za prezimena rođaka. Uis- 
tinu je bilo dirljivo gledati te mlade ljude kada uz pisma i fotografije pronalaze rođake, 
ne skrivajući suze radosnice što su ih pronašli. Nastavili su prema Zadru, Petričanima, 
gdje su imali prigodu s članovima mjesne klape družiti se u tipičnoj konobi. Ondje su 
shvatili što je to toliko opjevana konoba. Put prema Slavoniji počeo je posjetim Osijeku, 
Bošnjacima, gdje su bili oduševljeni žetvenim običajima koje su prvi put doživjeli, te 
mnogobrojnim šarolikim nošnjama. Nastavio se posjetom Orahovici i naravno Đakovu 
gdje su, zajedno s ostalim folklornim skupinama iz izvandomovinstva bili sudionici 
41. «Đakovačkih vezova», koje ih je kako su rekli «oborilo s nogu» veličinom ove 
folklorne svetkovine. Posjet Vukovaru, Ovčari i Memorijalnom groblju, gdje su, kao 
i ostale folklorne skupine položili vijenac za sve poginule branitelje Vukovara, bio je 
dirljiv i sjetan. Potom su krenuli put Zagreba, gdje im je kao i svim grupama otpočela 
i završila hrvatska turneja, koja je trajala _od 27. lipnja do 12. srpnja. «Naša zemlja» 
čine sinovi, unuci i praunuci hrvatskih iseljenika. Većina njih su studenti i sveučilišni 
profesionalci koji s ponosom čuvaju svoje korijene. Posjet domovini doživjeli su kao 
dosanjani «životni san». Za uspjeh skupine zaslužni su voditeljica grupe Tatjana Arzić 

Mladi kanadski Hrvati upoznali su ljepote tradicijske kulture svih hrvatskih regija i ostvarili prijateljstva s 
našim folklorašima iz Cilea, Australije i zemlje svojih očeva na 41. Đakovačkim vezovima 

i Davor Marić, voditelj glazbenika u skupini, osnovanoj u ožujku 1996.,kada je počela 
djelovati kao plesna skupina. Od rujna 2005. dobiva i orkestar, te postaje jedina hrvats- 
ka folklorna skupina u Čileu s vlastitom instrumentalnom pratnjom. 

Krajem lipnja u Hrvatsku stižu i članovi «Lada» iz Geelonga, čije ime na urđeničkom 
znači bijela ptica ili galeb. Hrvatski Australci boravili su u Hrvatskoj i BiH od 29. lipnja 
do 18. srpnja. Drugi posjet zemlji podrijetla obuhvatio je mnoge gradove i svetišta, 
nastupe i druženja, od Zagreba i Slavonije do Banja Luke, Sarajeva, Međugorja, pa sve 
do Splita, Lastova, Dubrovnika... Iako vrlo zahtjevna i naporna, turneja naših gostiju 
iz Australije uspješno je završila. Želja im je bila posjetiti svoj rodni kraj u Hrvatskoj 
i BiH, te svojim sunarodnjacima pokazati s koliko se brige njeguje hrvatska folklorna 
baština. Nastupima u Zagrebu, na «Đakovačkim vezovima», Karlovcu, Plitvicama, Sa- 
rajevu, Metkoviću, Kaštel Kambelovcu i na slikovitom Lastovu oduševili su mnogo- 
brojnu publiku, koja ih je nagrađivala burnim pljeskom i ovacijama. Takva reakcija ne 
začuđuje kada se zna da su njihove izvedbe prepoznate i priznate u skladu s najvišim 
standardima održavanim stalnim vježbanjem pod nadzorom Tihomira Zlatića, skla- 
datelja i aranžera, profesionalnog glazbenika TO HRT-a, kao i izvrsnim aranžmanima 
uglednog maestra Bože Potočnika, koji s australskim Hrvatima surađuje dugi niz go- 
dina. U sklopu trotjedne domovinske turneje HKUD «Lado» iz Geelonga prešao je 
više od 4500 kilometara, te posjetio 30-ak gradova diljem «Lijepe naše» i BiH. Ti- 
jekom turneje svugdje su primljeni od srca i s mnogo ljubavi, što su često isticali. Od 
Hrvatskog zagorja, preko Slavonije, Dalmacije, Like i BiH, bilo je mnogo dirljivih 
susreta i zajedničkih druženja, no zasigurno, posebno je dirljivo bilo u Vukovaru i pos- 
jet biskupu Komarici u Banjalučkoj biskupiji. Dolazak australskih Hrvata dočekala su 





Vukovar - Hrvatska mladež iz Australije, Čilea i Kanade tijekom uspješne turneje upoznala je kulturno 
povijesne znamenitosti Hrvatske, a s posebnim se pijetetom poklonila utemeljiteljima moderne hrvatske 
države koji su položili živote u Domovinskom ratu za hrvtsku neovisnost i slobodu 

zvona banjalučke katedrale, a pri ulazu u katedralu, dočekali su ih zvuci orgulja. 
«Zahvaljujemo HMI-u na organiziranju izvrsne turneje i na medijskom praćenju. Bili 
ste nam divni domaćini i na tom vam velika hvala. Pamtit ćemo još dugo ovu uspješnu 
turneju na kojoj smo ostvarili svoj san da 35. obljetnicu djelovanja proslavimo u našoj 
domovini — istaknuo je predsjednik HKUD-a «Lado» iz Geelonga Ivan Škratulja. 
«Lado» iz države Victorija osnovan je 1972. i danas broji 120 plesača i 20 glazbenika 
u dobi do 25 godina. Učitelj koreografije i pjesme je Robert Pavlić, a učitelj tambure 
Florio Škratulja. 


Domovino, u srcu te nosim 


Članovi Kanadsko-hrvatskoga folklornog saveza (folklorne skupine: «Hrvatsko prelo», 
«Vatroslav Lisinski» i «Zrinski») u Zagreb su stigli 4. srpnja. Put su nastavili prema 
Žumberku, Slavoniji, Dalmaciji, a turneju su završili u Zatonu 17. srpnja. Gdje god 
su nastupili ponosno su pjesmom i plesom pokazali s koliko ljubavi u Kanadi njeguju 
hrvatsku folklornu baštinu. Mnogi od njih slabo govore hrvatski, no izvrsno pjevaju 
hrvatske pjesme. No, «krv nije voda» i osjete se hrvatski geni. Ma gdje god živjeli, 
prigodom dolaska u pradomovinu Hrvatsku, srce jače zakuca, ističu mnogi. 

Svoje koncerte diljem Hrvatske, nazvali su «Domovino, u srcu te nosim», a to je ujedno 
i misao s kojom su sigurno otišli u Kanadu, nastavljajući njegovati hrvatsku folklornu 
baštinu i identitet. Ponosni na nastupe u domovini bili su i roditelji folkloraša koji su 
pristigli u domovinu, ali i njihov neumorni voditelj, Nikica Vrdoljak, koji, je kao i uvi- 
jek nastupio u svim koreografijama kanadsko-hrvatskih folkloraša. 

U organizaciji HMI podružnice Vukovar, te uz potporu Vukovarsko-srijemske županije 
i Gradskog poglavarstva Vukovar na Trgu Republike Hrvatske u Vukovaru je 7. srpnja 
održan koncert triju hrvatskih folklomih skupina iz Kanade: «Zrinski Frankopan! Iz 
Toronta, «Vatroslav Lisinski» iz Missassauge i «Hrvatsko prelo iz Oakvillea. Tom 





Koncerti mladih kanadskih i australskih Hrvata, te naših folkloraša iz Čilea 
diljem Hrvatske izazvali su oduševljenje publike 

su prigodom s gostima iz Kanade nastupili i Vukovarski golubići, KUD «Šumari» iz 
Vinkovaca i popularni Šima Jovanovac. U pozdravnom slovu predsjednik Saveza, Ni- 
kica Vrdoljak je rekao: «Dugo smo čekali da nam se ispuni želja da posjetimo napaćeni 
Vukovar. Pažljivo smo pratili sve događaje u očaju, nemoći i boli, jer smo i mi u Kanadi 
jedna Hrvatska. Neka uz pomoć Božju i zvuk zvona s vaših obnovljenih crkava, bude 
blagoslovljena sva vaša patnja, dobrota, poštenje i vjera». 

Koncert je završio pjesmom «Ne dirajte mi ravnicu», koju su zajedno izveli svi izvođači 
na čelu s Šimom Jovanovcem. 


Mladež nam u tuđini govori engleski i španjolski, a pjevaju izvrsnim hrvatskim 


Hrvatska župna folklorna skupina «Sljeme» iz Mississauge uspješno je ostvarila turne- 
ju po Hrvatskoj i Bosni i Hercegovini od 6. do 20. srpnja 2007. Mladi kanadski Hrvati, 
mahom drugog i trećeg naraštaja, u pratnji svojih učitelja i roditelja, nastupali su diljem 
Lijepe naše, a brojna ih je publika ispraćala burnim pljeskom i ovacijama. Četrdesetak 
izvrsno uvježbanih plesača, pjevača i svirača u izvornim narodnim nošnjama oduševili 
su tisuće sudionika i posjetitelja prestižne nacionalne smotre tradicijske kulture 41. 
Đakovačkih vezova. Matičinim stručnim posredovanjem Đakovo je ovoga ljeta bilo i 
susretište pet iseljeničkih folklornih skupina s tri kontinenta Sjeverne i Južne Amerike 
te Australije. U gledalištu se nerijetko vidjela suza radosnica u očima domaćina, jer 
mladež nam u tuđini govori engleski i španjolski, a evo pjevaju izvrsnim hrvatskim, 
materinskim jezikom svojih pradjedova. Metropole svijeta i njihove obitelji daju im 
kvalitetne škole i fakultete, a oni im uzvraćaju marljivošću i očuvanjem hrvatstva poput 
Diane Bukvić, koja se okitila nagradom najuspješnije maturantice. 
Hrvatska župna folklorna grupa «Sljeme» iz Mississauge, prema riječima njene 
predsjednice gospođe Dubravke Balaban, započelaje sradom 1979. godine u okrilju Župe 
Hrvatskih mučenika u Mississaugi, koju čini oko dvije i pol tisuće hrvatskih katoličkih 
obitelji, abrižno vodižupnik Ivica Reparinac. U ovom naraštaju plesača, pjevača i svirača 
grupa broji 190 članova ijednajeod najbrojnijih hrvatskih folklornih skupina u tom dijelu 
Kanade. Rade u šest plesnih i četiri tamburaške skupine, a imaju čak sedam učitelja i četiri 
asistenta plesa, četiriučiteljasviranjatamburatejednogučiteljapjevanja. Grupa «Sljeme» 
članica je Kanadsko-hrvatskog folklornog saveza i svake godine redovito nastupa na 
festivalu kojeg Savez organizira već dugi niz godina, ističe predsjednica Balaban. 
Hrvatska župna folkloma grupa «Sljeme» je 1999. godine bila organizator i 
domaćin Kanadsko-hrvatskog folklornog festivala u Mississaugi, s ponosom 
kaže potpredsjednica društva gospođa Nada Špehar, čijih je četvero djece, 
pripadnika trećeg naraštaja kanadskih Hrvata, stasalo uz župnu zajednicu i 
ovu predivnu folklornu grupu učeći, uz redovitu školu, o duhovnoj i kulturnoj 
tradiciji hrvatskoga naroda pogotovo ličkoga Bosiljeva iz kojega im potječe otac. 
Godine 1997. «Sljeme» je nastupilo na Hrvatsko-kanadskom folklornom festivalu 
održanom u KD «Vatroslav Lisinski» u Zagrebu. U Hrvatskoj su ovi marljivi folkloraši 
gostovali i 2002. i 2004. godine, prisjeća se radosna učiteljica Jeannea Valetić, te 
dodaje da ima i onih mlađih na ovogodišnjoj turneji kojima je to prvi posjet Hrvatskoj. 

Glazbenica Valetić kaže kako bez problema pobudi motivaciju mladim sviračima i 
pjevačima drugog i trećeg naraštaja, no da se često pita zašto matična zemlja ne ulaže 
više u promociju vlastite tradicijske kulture barem u zemljama u kojima u većem 
broju žive građani hrvatskog podrijetla. Čini nam se da smo u tuđini zaboravljeni i da 
samo Katolička crkva vodi ustrajno računa o našoj kulturnoj i duhovnoj iseljeničkoj 
zajednici. Hrvatska župna folklorna grupa «Sljeme» nastupala je i na Međunarodnom 
folklornom festivalu u Drummondville (Kanada), te na mnogim prigodnim 
koncertima u okviru hrvatske zajednice u Kanadi, prisjeća se profesorica Ana Kulić, 
potvrđujući primjedbe kolegice Valetić o oskudnoj kulturnoj ponudi iz domovine. 
Publika je posebno nagrađivala dugotrajnim pljeskom izvođenje pjesama i 
plesova Karlovačkog Pokuplja, osobito u Donjem Stupniku gdje je mladim 
kanadskim Hrvatima izvrstan domaćin bio KUD Kraluš i gotovo svi mještani. 
Tamburaška skupina, koju poučava uz Jeannea Valetić i Branko Cetinjanin, 
pratila je virtuozno izvođenje pučkih pjesama kao što su Kolo iz Marjanaca, 
Sinoć kad je pao mrak, Kolo igra - tamburica svira, Jasnino kolo, Mi smo 
cure šokice, Curo mala, Zagorski bregi, Šokački opasti ili pak Jadranski zvuci. 
Veliko oduševljenje publike diljem Hrvatske, od sjevera do juga, od Đakova do 
Makarske, izazivali su zajednički nastupi Tamburaške i Plesne skupine mladih 
kanadskih Hrvata osobito pri izvođenju koreografija Alaj volim u kolu igrati, Slavonska 
poskočica (op op op), potom Kola iz Štitara (aj na sto si me) i Pokraj Karašice. 


Hrvatski misionari vjere i kulture 


Hrvatska župna folklorna skupina «Sljeme» imala je dojmljiv susret, sudjelovanje u 
misi i nastup u Čazmi gdje im je bio domaćin njihov nekadašnji misionar i sadašnji 
župnik u Čazmi velečasni Josip Vavrek. Za Vavrekova djelovanja u toj HKM skupina 
je bila još brojnija, a svakoga je mladića i djevojku očinski zagrlio i priupitao kako 
studira, jesu li i dalje odlični Čuljkovi, Babići, Mitrovići, dok je Dianu Bukvić i Zlatka 
Stipića odmah pozvao da mu čitaju na misi. U nadahnutoj propovijedi poručio im je: 
Ljubi svoje, poštuj tuđe! Izazovi razvijene zemlje u kojoj živite, neka vam budu poticaj 
da u suživotu ne zaboravite svoj kulturni identitet. Pjevačka skupina pratila je pjesmom 
svetu misu, a zatim je Plesna skupina «Sljemenaša» izvela, među ostalim, koreografiju 
Berba grožđa u Moslavini, koju su s velikim divljenjem gledali brojni građani Čazme. 
U Ontariju, najmnogoljudnijoj pokrajini Kanade iz koje dolaze «Sljemenaši», živi 
više od 12 milijuna stanovnika što je ujedno više od trećine stanovništva Kanade, 
među kojima su naseljeni i Hrvati koji su najviše koncentrirani u Torontu. Kanada 
bilježi 34 etničke zajednice s više od 100 000 pripadnika što ju čini vrlo raznolikom, 
a među njima i vi iz Mississauge njegujte svoje običaje, rekao je velečasni Vavrek. 
Hrvatska župna folklorna skupina «Sljeme» iz Mississauge s posebnom je radošću 
hodočastila u najpoznatija hrvatska marijanska svetišta poput Marije Bistrice 
i Međugorja. Molitva za svoje najbliže, obitelji u Hrvatskoj, Kanadi i Bosni i 
Hercegovini, molitva za sve ljude čula se s usana naše mladeži. Obitelj Babić 

i Čuljak, među ostalim, podrijetlom su iz Hercegovine pa smo još više doznali 
o povijesti i kulturi Bosne i Hercegovine, te o životu Hercegovaca u Kanadi. 
Uz nastupe i druženja s ljubiteljima i poznavateljima hrvatske tradicijske kulture od 
Slavonije, Karlovačkog kraja do Dalmacije, mladi su kanadski Hrvati imali iznimno 
bogat kulturni program u želji njihovih učitelja i roditelja da se upoznaju s odabranim 
vrijednostima nacionalne kulturne baštine. Stručni voditelj toga dijela bio je vitalni 
profesor Vjenceslav Vlahov iz Zagreba. Turneja, sa stručnim vodičima vodila je od 
legendarnog grada heroja Vukovara, gdje su mladi kanadski Hrvati položili vijenac na 
Memorijalnom groblju hrvatskih branitelja, pa sve do grada spomenika Dubrovnika, 
preko Dioklecijanove palače u Splitu, kolijevke klapske pjesme grada Omiša, te 
Nacionalnog parka prirode Plitvičkih jezera i egzotičnog Parka prirode u Kopačkomritu. 
Prateći želju mladih kanadskih Hrvata za istinskim vrijednostima očuvane prirode, 
seoskog mirisa i ruralnog ugođaja, Matičini su im organizatori otkrili ljepote Baranje. 
Na tek nekoliko kilometara od Osijeka, posjetili smo autohtoni seoski turizam obitelji 
Sklepić i doživjeli Hrvatsku u tradicionalnoj panonskoj kući u selu Karanac. Uživalo 
se u vožnji na konjskim zapregama, doskočicama mladog gazde Sklepića, a potom 
se zabava nastavila u etno restoranu u kojem smo kušali baranjska jela spravljena 
isključivo na otvorenoj vatri i u krušnoj peći. Iza Baranjske kuće i posjeta obitelji 
Sklepić, prisustvovali smo tradicionalnoj vršidbi žita u Bošnjacima, gdje su mnogi 
prvi put uživali u čarima seoskog života. Zaigralo se kolo na livadi s gostoljubivim 
mještanima u koje su se uključili i svi folkloraši iz Kanade, Australije i Čilea — kojima 
je Hrvatska matica iseljenika osmišljenim programom pokazala djevičansku ljepotu 
prirodnih i kulturnih vrjednota Lijepe naše. 





Folklorni ansambl Naša zemlja iz Čilea, te ostale hrvatske folklorne skupine u sklopu 
turneje, posjetili su Hrvatsku maticu iseljenika 

Summary 


YOUNG PEOPLE FROM AUSTRALIA, CHILE 
AND CANADA ON TOUR 


Hundred of young enthusiasts in traditional Croatian culture coming from three conti- 
nents performed this summer at prestigious reviews of cultural heritage in all Croatian 
regions on tours organised by the Croatian Heritage Foundation. It is with pride that 
young Croatians gathered in folklore ensembles in the world's mayor metropolises nur- 
ture the folk customs of their predecessors. Touring the cultural and historical points 
of interest in Our Beautiful Homeland, they did not feel themselves to be tourists, even 
when they did not speak Croatian, but rather English or Spanish — they were received 
everywhere with the warm embrace of relatives. 

It was particularly touching at the 41st Đakovački vezovi event in Đakovo, a prestigious 
national review of traditional culture. Thanks to the excellent coordination of the CHF, 
Đakovo was this summer a meeting place for five emigrant folklore ensembles from 
three continents: Australia and North and South America. 


Resumen 


GIRA DE J OVENES DE AUSTRALIA, 
CHILE Y CANADA 


Cientos de jovenes amantes de la tradicićn cultural croata provenientes de tres conti- 
nentes participaron este verano en prestigiosos festivales folkloricos organizados por 
la Fundacićn para la Emigracion Croata, que se efectuaron en todas las regiones de 
Croacia. Nuestros jovenes nucleados en agrupaciones folkloricas croatas dispersas por 
las grandes ciudades del mundo, se sienten orgullosos de cultivar las costumbres nacio- 
nales de sus antepasados. Recorriendo y observando las celebridades historico-cultura- 
les de la Republica de Croacia, a pesar de hablar mayormente en inglćs o espanol por 
desconocimiento del idioma croata, los jovenes visitantes en ningun momento se sinti- 
eron como turistas. En todas partes fueron recibidos con un caluroso abrazo familiar. 
Fue particularmente emotiva la 41 edicion del Festival folklorico Đakovački vezovi“, 
la prestigiosa revista de tradicion cultural croata. Gracias a la mediacion de la Fun- 
dacićn para la Emigracion Croata, este verano en Đakovo se dieron cita cinco agrupa- 
ciones folkloricas de la diaspora croata de tres continentes: Australia, Norteamćrica y 
America del Sur. 

Željko Holjevac 


OSMOSTOLJETNI HRVATSKO-MAĐARSKI 
SUZIVOT 


Osmostoljetni hrvatsko-mađarski suživot u granicama iste državne zajednice 
zajedničke povijesti karakterizira i čvrsto prožimanje dviju kultura, hrvatske 
i mađarske * O isprepletanju hrvatsko-mađarskih kulturnih utjecaja koji su 
vidljivi i na likovno-umjetničkoj i graditeljskoj baštini, u glazbenoj kulturi, 
u književnosti, političkoj kulturi, društvenoj i državnoj strukturi itd. nastao 
je već niz vrijednih knjiga i znanstvenih studija — među kojima izdvajamo 
monografiju Dinka Šokčevića (r. 1960. u Budimpešti), doktora povijesnih 
znanosti i sveučilišnog profesora u Pečuhu 


Za međusobne odnose dvaju naroda, poglavito dvaju susjednih naroda, od iznimne je 
važnosti predodžba koju oni imaju jedni o drugima. Ta predodžba, slika drugoga, nije 
unaprijed zadana i čvrsto strukturirana kategorija, nego je vrlo promjenjiva i ovisna 
ne samo o socio-psihološkom profilu pojedinca i zajednice nego i o čitavom nizu 0s- 
talih čimbenika koji na nju izravno ili neizravno utječu. U nekim razdobljima ona je 
pretežno pozitivna, u drugima može biti čak i prilično negativna, a u cjelini uzevši ona 
je uvijek vrlo složena i slojevita. 

Možda najbolji primjer koliko može varirati predodžba koju jedan narod ima o drugome 
i obrnuto, ovisno o kojem je konkretnom razdoblju i povijesnom kontekstu riječ, daje 
upravo slika Hrvata u očima Mađara i Mađara u očima Hrvata. Hrvati i Mađari nisu 
nipošto «obični» susjedni narodi. To su narodi koji su punih 816 godina (od Pacta con- 
venta iz 1102. do raspada Austro-Ugarske 1918.) živjeli u zajedničkoj državi, dijeleći 
tijekom toga vrlo dugog razdoblja sve dobrobiti i nevolje zajedničke povijesti. Naročito 
snažne mijene u tom smislu uočljive su tijekom posljednja dva stoljeća, osobito u vre- 
menu od Hrvatskoga narodnoga preporoda i mađarskoga Doba reformi u prvoj polovici 
19. stoljeća do kraja Prvoga svjetskog rata i lomljenja povijesnih veza u promijen- 

jenim političkim okolnostima, jer je upravo to razdoblje obilovalo iskušenjima koja su 
ponajviše utjecala na međusobna približavanja i razilaženja, simpatije i antipatije. 
Hrvati i Mađari, nekad upućeni na različite načine jedni na druge, čak svojevrsna braća 
po oružju u doba zajedničke obrane od osmanskog širenja, počeli su se od kraja 18. 
stoljeća razilaziti, ponajviše zbog međusobno oprečnih koncepcija o vlastitoj naciona- 
Inoj emancipaciji u kontekstu modernizacijskih i nacionalno-integracijskih procesa u 
19. stoljeću, poznatom kao «viek narodnosti». Čak su međusobno i zaratili 1848/49., 
kad je hrvatski ban Jelačić poveo vojsku protiv Kossuthove vlade koja nije prihvaćala 
stoljetnu hrvatsku posebnost, a različiti nesporazumi dolazili su do izražaja, unatoč 
poznatoj Hrvatsko-ugarskoj nagodbi iz 1868., još desetljećima poslije. Danas, kada oba 
naroda žive u svojim samostalnim državama, njihovi su odnosi iznimno prijateljski, a 
nekadašnji nesporazumi daleka prošlost. Gotovo se danas više ne bi uopće moglo ni 
pomisliti da je među njima ikad u prošlosti bilo teškoća, a bilo ih je i to vrlo ozbiljnih. 
U knjizi Hrvati u očima Mađara, Mađari u očima Hrvata“, koja nosi podnaslov «Kako 
se u pogledu preko Drave mijenjala slika drugoga», obrađuje se upravo naznačena 
problematika promjena u uzajamnim predodžbama kao važnom segmentu ukupnih 
hrvatsko-mađarskih odnosa tijekom posljednjih 200-tinjak godina. Knjigu je napisao 
povjesničar Dinko Šokčević, profesor na Sveučilištu Janusa Pannoniusa u Pečuhu, 
inače Hrvat iz Mađarske. Sličnu knjigu na mađarskom jeziku pod naslovom Magyar 
mult horvat semmel (Mađarska prošlost hrvatskim očima) autor je objavio još prije 
dvije godine u Budimpešti, no knjiga koju je o toj tematici objavila Naklada P. I. P. 
Pavičić iz Zagreba koncepcijski je ponešto drugačije osmišljena, a i neusporedivo je 
sadržajnija. Komparativno vrednujući obje komponente, hrvatsku i mađarsku, autor je 
iznimno bogatu problematiku hrvatsko-mađarskih odnosa, u mnogo čemu još ni izdale- 
ka historiografski dovoljno apsolviranu, uspio prezentirati, ograničavajući se pritom 
u biti na «dugo» 19. stoljeće, na način na koji se tome kod nas dosad gotovo uopće 
nije pristupalo. Riječ je o specifičnoj dimenziji «slike drugoga», tj. historiografskom 
žanru koji je u svijetu prilično razvijen, a kod nas još nije zaživio u mjeri koja bi se s 
današnjeg stajališta mogla ocijeniti posve zadovoljavajućom. 

Budući da su Hrvati i Mađari stoljećima živjeli u jednoj te istoj državnoj zajednici, što u 
sklopu Ugarsko-hrvatskog kraljevstva (1102.-1526.) što u okviru Habsburške Monarhije 
i Austro-Ugarske (1527.-1918.), nema sumnje da je način na koji su se oni međusobno 
doživljavali — osobito tijekom posljednja dva stoljeća vrlo dinamične povijesti modern- 
izacijskih i nacionalno-integracijskih procesa, svjetskih ratova i radikalnih društveno- 
političkih promjena — uveliko određivao i njihovu povijesnu sudbinu u prepoznatljivom 
srednjoeuropskom civilizacijskom okružju. Već i zato je predmet koji je obrađuje u 


*Dinko Šokčević: Hrvati u očima Mađara, Mađari u očima Hrvata. Kako se u pogledu preko Drave 
mijenjala slika drugoga, Zagreb: Naklada P. I. P Pavičić, 2006., 382 str. 

knjizi koja je pred nama iznimno važan. Njegova je specifična «težina» dakako i u 
tome što se navedena tema u njemu ne obrađuje klasičnom metodom rekapitulacije i 
interpretacije stručnjacima uglavnom dobro poznate kronologije, što je nerijetko domi- 
nantan slučaj u djelima koja pretendiraju na svojevrsno sintetiziranje prošle stvarnosti, 
nego se autor inovativnim pristupom usredotočuje na analizu specifičnog kuta percep- 
cije Hrvata i Mađara iz perspektive suvremenika prošlosti temeljem pažljivog odabira 
naročito markantnih epizoda iz uzajamne upućenosti obaju naroda (npr. lik Jelačića kod 
Mađara ili Kossutha kod Hrvata), nastojeći pritom ponuditi što promišljeniju interpre- 
taciju sa što je moguće više novih i poticajnih rješenja. 

Svoje temeljno opredjeljenje i usmjerenje, naime želju i namjeru da čitateljstvu ponudi 
misaono dovoljno izdiferencirano djelo koje bi imalo trajniju uporabnu vrijednost, au- 
tor je naznačio već u «Predgovoru» (str. 7-14), postavivši izazovno pitanje «Koga su i 
što Mađari u Hrvatskoj mađarizirali?» i odmah ponudivši još izazovniji odgovor: «U 
Hrvatskoj nije bilo mađarizacije!». Imajući na umu mađarizaciju o kojoj se podosta 
raspravljalo ne samo u hrvatskoj javnosti nego i u hrvatskoj historiografiji tijekom po- 
sljednjih stotinjak 1 više godina, autor nastoji znanstveno dokazati da poslije «neuspje- 
lih pokušaja nametanja mađarskog jezika u službenoj komunikaciji s užom Hrvatskom 
prije 1848. (...) i pokušaja uvođenja mađarskog jezika u Slavoniji, također u spome- 
nutome razdoblju (...) mađarska politička elita, osim malog broja u političkom smislu 
neutjecajnih i beznačajnih ekstremista, nije više smatrala mogućim jezičnu asimilaciju 
Hrvata» i da slijedom toga «Hrvatskoj u nagodbenom razdoblju uopće nije prijetila 
ozbiljna opasnost od mađarizacije u smislu jezične asimilacije», nego se mnogo više 
radilo o tome da su «peštanske vlade od vremena do vremena pokušavale isticati van- 
jske znakove jedinstvenosti ugarske države (zastavu, dvojezične natpise na zajedničke 
urede i slično), što je hrvatska javnost doživljavala kao mađarizaciju» (str. 11.-13.). 
Navednim izvođenjima autor zapravo ne dokazuje da mađarizacije u Hrvatskoj i Sla- 
voniji nije bilo, kako bi se moglo naslutiti bez dubljeg iščitavanja pozadine tvrdnje koju 
on u tom smislu eksplicitno iznosi. Šokčević ustvari nastoji dokazati da je mađarizacija 
u Hrvatskoj i Slavoniji, u mjeri u kojoj se o njoj kao fenomenu uistinu može ozbiljno 
raspravljati, mogla posjedovati određene jezične konotacije samo prije 1848., a u razdo- 
blju dualizma (poslije 1868.) imala je dominantno politički predznak te je istodobno 
bila gotovo lišena takvih jezičnih implikacija koje bi ostavile dublji trag u povijesnoj 
stvarnosti. Nije slučajno zagrebački Obzor još 25. veljače 1873. istaknuo: «Ni u jednoj 
zemlji ne prodjoše osnove magjarizacije gore nego u Hrvatskoj». Postoji jedan vrlo eg- 
zaktan i vrlo snažan argument koji ide u prilog Šokčevićevim tvrdnjama o mađarizaciji 
u Hrvatskoj i Slavoniji u razdoblju dualizma, iako on u ovoj knjizi nije čak uopće 
posegnuo za tim uporištem niti se na nj pozvao, zadovoljivši se drugim izvorištima 
dokaza koje izvodi na temelju uvida u ostale dijelove povijesne stvarnosti. Riječ je o 
statističkim podacima o etničkom sastavu i jezičnoj kompetenciji stanovništva Ugarske 
i Hrvatske i Slavonije na prijelazu iz 19. u 20. stoljeće. Dovoljno je pri tomu uzeti u 

obzir popis stanovništva iz 1900., dakle pri kraju Khuenove vladavine koja se hrvatskoj 
kolektivnoj memoriji i povijesnoj svijesti dugo poistovjećivala s naizgled najizrazitijim 
mađarizatorskim tendencijama. Više od Tiječi govori priložena tablica: 


Podaci iz popisa stanovništva 1900. godine 


UGARSKA HRVATSKA I SLAVONIJA 
Hrvati 1,1% 61,5% 
Mađari 51,4% 3,7 % 
Ostali 47,5 % 34,7 % 
Nemađari govore mađarski 16,8 % 2,08 % 


Najvažnija spoznaja koja proizlazi iz tablice je jezična kompetencija. Proizlazi da čak 
30,7 % ili gotovo trećina stanovnika Ugarske 1900. nisu uopće vladali mađarskim 
jezikom koji je ondje bio jedini priznati «državni» jezik. U Hrvatskoj i Slavoniji, u 
kojima je — prema slovu i duhu Hrvatsko-ugarske nagodbe iz 1868. — službeni jezik bio 
hrvatski, mađarskim je 1900. vladalo jedva dva posto stanovništva. Pritom se nije radilo 
o etničkim Mađarima u Hrvatskoj i Slavoniji, jerje njih bilo nešto manje od četiri posto, 
nego o Hrvatima i ostalim nemađarskim stanovnicima Hrvatske i Slavonije. Govoriti o 
mađarizaciji kao jezičnoj asimilaciji u doba dualizma u svijetlu navedenih podataka čini 
se doista deplasiranim, čak sasvim neovisno o tomu što je stanovitih pojava promicanja 
mađarskog jezika (tzv. Davidova škola, željeznice, mađarske škole i sl.) u Hrvatskoj i 
Slavoniji tada bilo. Stoga je autor uveliko u pravu kada, govoreći o razdoblju dualizma, 
nastoji osporiti postojanje mađarizacije u smislu jezične asimilacije, priznavajući u isto 
vrijeme postojanje mađarizacije u smislu političke majorizacije i supremacije sa strane 
mađarske elite, čega je u nagodbenoj Hrvatskoj i Slavoniji nedvojbeno bilo. 

Neovisno o tomu koliko će se tko usuglasiti ili se u nekoj nijansi možebitno neće usug- 
lasiti s autorovim stajalištima o pitanju mađarizacije, mora se priznati da njegova tvrd- 
nja uveliko potiče na kreativnije uživljavanje u apostrofiranu problematiku već samim 
time što upućuje na mnogo veću slojevitost hrvatsko-mađarskih odnosa nego što bi se 
moglo zaključiti temeljem niza naslijeđenih, više ili manje simplificiranih, popularnih i 
ne samo popularnih tumačenja u hrvatskome kulturnom krugu. 

Knjiga je podijeljena na 14 poglavlja. Prva dva poglavlja, koja nose naslove «Mađari 
u očima Hrvata od 1790. do raspada Austro-Ugarske» (str. 15. - 26.) i «Hrvati u 
očima Mađara od 1790. do raspada Austro-Ugarske» (str. 27. - 41.), daju opći okvir 
za sliku drugoga u hrvatsko-mađarskim odnosima, koju autor u sljedećim poglavljima 
raščlanjuje na nekim, po njegovu mišljenju, naročito karakterističnim primjerima. U 
trećem poglavlju «Bi li Mađari bez posuđenica iz hrvatskog jezika mogli uopće gov- 
oriti?» (str. 43-77) autor daje sliku Mađara u očima iliraca i mađarona u Hrvatskoj 
tijekom Hrvatskoga narodnoga preporoda. Četvrto poglavlje «Hrvati liberali (ilirci) u 

savezu s mađarskim konzervativcima, a u ratu s liberalima» (str. 79. - 108.) posvećeno 
je slici Hrvata u očima Mađara u Doba reformi u Ugarskoj, tj. u razdoblju vremenski 
podudarnom s Hrvatskim narodnim preporodom. 

Zanimljivo je pritom da su hrvatskim ilircima bili bliži umjereni mađarski konzerva- 
tivci koji su uzimali u obzir minimum tradicionalne slojevite strukture zemalja ugarske 
krune, među koje su se tada ubrajale i hrvatske zemlje, nego Kossuthovi liberali koji 
su se u krajnjoj konzekvenci zauzimali za radikalnije prestrukturiranje zemalja ugarske 
krune u mađarsku nacionalnu državu. Predmet petog poglavlja «Van s mačem, udri 
Mađara/Hrvata!» (str. 109. - 132.) je slika drugoga dramatične 1848., kada su hrvatsko- 
mađarski odnosi dosegli najnižu točku u cjelokupnoj osamstoljetnoj povijesti njihova 
zajedništva. Naslov šestog poglavlja «Gdje je Hrvatska? Ne mogu je naći na karti» (str. 
133. - 153.) parafraza je poznate izjave koja se pripisuje Lajosu Kossuthu, a u tekstu 
je riječ o tome kako su Hrvati doživljavali Kossutha. Spomenuta izreka, tvrdi autor, 
«nema nikakve veze sa zemljopisom, radi se o državnopravnom sporu» (str. 140.), tj. 
Kossuth nije mislio da Hrvatske nema kao geografske činjenice nego je htio reći da 
ona ne postoji kao državnopravna tvorba. «Kukavica Jelačić trči prema Beču» (str. 
153. - 169.) naslov je sedmog poglavlja, u kojem se autor bavi time kako su Mađari 
doživljavali bana Josipa Jelačića, pogotovo time kako je o Jelačiću pisao mađarski tisak 
poslije njegova rujanskog napada na Ugarsku 1848. i kasnijeg skretanja prema Beču. 
Osmo poglavlje «Ići ili ne ići u Budimpeštu?» (str. 171. - 190.) posvećeno je hrvatskom 
doživljaju tisućugodišnjice doseljenja Mađara 1896. i pompozne proslave koja je tom 
prilikom organizirana, zajedno s gospodarskom izložbom koju su poslovni ljudi i ostali 
gosti iz Hrvatske posjetili u značajnom broju neovisno o tomu što je oporbeni hrvatski 
protukhuenovski tisak sugerirao da ju treba bojkotirati. U devetom poglavlju «Hrvati 
se bune, Beč dirigira» (str. 191. - 210.) autor ispituje odjek na koji je hrvatski narodni 
pokret 1903. naišao u mađarskoj javnosti. Predmet desetog poglavlja pod naslovom 
«Dalmatinci vole Mađare» (str. 211. - 238.) je pokušaj svjesnog mijenjanja slike 
Mađara u očima Hrvata za vrijeme politike «novog kursa», kada se naročito Frano 
Supilo iz Dalmacije angažirao oko toga da na stranicama svoga Novog lista pruži 
Hrvatima afirmativnu sliku Mađara, jer se to uklapalo u tadašnja nastojanja hrvatskih 
krugova oko političkog približavanja Mađarima radi zajedničkog oponiranja Beču, 
a svoj obol pozitivnom promicanju Hrvatske u mađarskom zrcalu dala je i Croatia, 
hrvatski časopis koji je tada kraće vrijeme izlazio u Budimpešti na mađarskom jeziku. 
U jedanaestom poglavlju «11:1 za Mađare, ali samo u nogometu» (str. 239. - 260.) riječ 
je o mađarskoj recepciji hrvatske politike «novog kursa». U dvanaestom poglavlju pod 
naslovom «Mađari tlačitelji, Mađarice lake žene» (str. 261. - 291.) autor se pozabavio 
mađarskim likovima i pojavama u hrvatskoj književnosti druge polovice 19.ina početku 
20. stoljeća. Trinaestom poglavlju u kojem problematizira sliku Mađara u hrvatskoj 
historiografiji nagodbenog razdoblja, posebno se osvrćući na popularne preglede 
nacionalne povijesti, autor je dao indikativan naslov «Povijest u službi politike» (str. 

293. - 323.). Sliku Hrvata u mađarskoj historiografiji nagodbenog razdoblja izložio je 
u četrnaestom poglavlju pod naslovom «Samo da nije bilo iliraca i Jelačića!» (str. 325. 
- 356.). 

Na kraju knjige je kraći «Pogovor» (str. 357. - 360.), koji nosi naslov «Prožimanja i u 
slozi i u svađi», a to je ustvari kratka rekapitulacija hrvatsko-mađarskih odnosa u 20. 
stoljeću i to nakon što je prestala postojati višestoljetna hrvatsko-mađarska državna 
zajednica. Slijedi opsežan popis literature s naslovima na hrvatskom, mađarskom i dru- 
gim jezicima (str. 361. - 369.), imensko kazalo (str. 371. - 380.) i, uobičajeno, bilješka 
o piscu (str. 381. - 382.). 

Djelo koje je pred nama nije zasnovano samo na poznatoj i razmjerno dostupnoj liter- 
aturi. lako je tek djelomično opskrbljeno uobičajenim znanstveno-kritičkim instrumen- 
tarijem (bilješke i sl.), ono je zapravo u velikoj mjeri rezultat izvornih istraživanja na 
sačuvanoj građi i starim novinama u arhivima i knjižnicama u Hrvatskoj i Mađarskoj. 
Posebno je dragocjena obrađena mađarska komponenta slike drugoga, jer je ona 
prosječnom hrvatskom čitatelju, uglavnom zbog jezične barijere, u pravilu slabo ili 
nikako poznata. Autor je uložio uistinu silan napor da izađe na kraj s poslom koga se 
svojevoljno prihvatio, poglavito s obzirom na neprijepornu činjenicu da nije nimalo 
jednostavno raditi na nečemu što iziskuje ne samo poznavanje hrvatskog i mađarskog 
jezika nego i solidno vladanje čitavim nizom specifičnih znanja neophodnih za uspjeh 
u takvom poslu. Zahvaljujući svojem habitusu profesionalnog povjesničara i vlasti- 
toj pripadnosti hrvatskoj nacionalnoj manjini u Mađarskoj, što mu je omogućilo za- 
uzimanje dovoljne distance i prema većinskom i prema matičnom narodu, potvrđujući 
time ujedno njegovu više nego potrebnu nepristranost, autor je do te mjere proniknuo 
u srž problematike kojom je zaokupljen na stranicama svoga djela, u sve zamršene 
odnose i stanja, pojave i procese, da se nipošto nije zadržao samo na pukom opisu 
proučene povijesne zbilje nego je u čitavom nizu slučajeva, kao što smo već pokazali, 
iznio vrlo promišljene i više nego poticajne opservacije glede razobličavanja pojedinih 
stereotipa i korekcija stanovitih nepotpunih ili neodgovarajućih spoznaja, a ponudio je 
i nizrješenja koja svakako valja uvažavati i primjereno vrednovati. Stoga je knjiga koja 
je pred nama u mnogim segmentima nezanemariv doprinos hrvatskoj historiografiji i 
povijesnoj znanosti u cjelini. 

Šokčevićevo djelo odlikuje se čitljivošću, preglednošću, iserpnošću, sustavnošću, au- 
torskom dosljednošću i mnogim drugim atribucijama koje mu u stilskom, koncepcijs- 
kom, misaonom i svakom drugom pogledu osiguravaju ono mjesto koje mu očekivano 
pripada. Autor je vodio računa o usklađenosti ponuđenog nazivlja s uobičajenim nor- 
mama, o unutarnjoj koherentnosti i povijesnoj logici, te nizu drugih pretpostavki koje 
ovom djelu jamče dobar plasman, dug život i respektabilnu uporabnu vrijednost. Au- 
torov je pristup prikladan i inovativan, a ponuđeni tekst sadržajan i kvalitetan. Štoviše, 
primjenom moderne znanstvene metodologije cijela je stvar obrađena na način koji 
predstavlja stanovito osvježenje u odnosu na dosadašnje pristupe, spoznaje i ostvarenja 

u području hrvatsko-mađarskih odnosa. Može se slobodno Teći da bi knjiga svojom 
koncepcijom i domašajima mogla biti svojevrsni obrazac za nova slična istraživanja 
koja bi njezina pojava mogla potaknuti. 


Nesuglasja 


Tragajući za eventualnim činjeničnim i interpretacijskim pogrješkama u Šokčevićevoj 
knjizi, uvjerili smo se da njih gotovo inema. Postoje ipak neki, prema našemu mišljenju, 
ozbiljni nedostaci. Ograničit ćemo se ovdje samo na dvije stvari koje se u bilo kojem 
obliku teško mogu zaobići, a to su: utanačenje Hrvatsko-ugarske nagodbe 1860-ih go- 
dina i riječko pitanje. 

Budući da se u svojoj elaboraciji slike drugoga koncepcijski usredotočio na odabrane 
markantne primjere iz hrvatsko-mađarske povijesti od kraja 18. do početka 20. stoljeća, 
autor je morao učiniti nužnu selekciju, tj. nije mogao, a nije mu bio ni cilj, obraditi sve 
teme o kojima bi se u tom vremenskom rasponu moglo govoriti. To samo po sebi ne bi 
bilo veći problem da je autor na odgovarajući način obradio šezdesete i rane sedamde- 
sete godine 19. stoljeća, tj. vrijeme sklapanja Hrvatsko-ugarske nagodbe 1868. i prve 
poslijenagodbene godine, što je ili u potpunosti ispustio iz svoga vidokruga, što je manje 
vjerojatno, ili to zbog kompleksnosti teme nije imao kad obraditi, što je u ovom slučaju 
izvjesnije. Šteta je ipak da toga u knjizi nema, ne samo zato što je spomenuto razdoblje 
posebno važan dio hrvatsko-mađarske zajedničke povijesti ima li se na umu strukturi- 
ranje obrazaca moderne koegzistencije nego i zato što je slika drugoga u hrvatsko- 
mađarskim relacijama u tom razdoblju oscilirala u skladu s kontinuitetima i promje- 
nama na području politike i života općenito, stabiliziravši se u obrascima koji su se u 
bitnim crtama održali do 1918., pa i poslije toga. Slika Mađara u očima Hrvata prošla 
je tada kroz duboku metamorfozu od pravih izljeva «bratskih» osjećaja 1860., neovisno 
oratnom iskustvu 1848., do gotovo neskrivene «mržnje» koju je već početkom 1870-ih 
godina uvelike inducirao Rauchov poslijenagodbeni režim u Hrvatskoj. I u Ugarskoj 
je 1861. bila razmjerno jaka struja koja je u Hrvatima vidjela «braću» i koja je bila 
sklona pripisati svu krivnju za «nesreću» što se dogodila 1848./49. bečkom središtu. 
Vodeći mađarski političar Deak dopuštao je čak mogućnost da se hrvatsko-mađarski 
savez, raskinut 1848., niti ne obnovi, smatrajući ipak da «višestoljetna uzajamna pri- 
padnost» i «zajedinstvo interesa» dovoljno govore u prilog održivosti tradicionalnog 
hrvatsko-mađarskog zajedništva. Izborivši se Austro-ugarskom nagodbom 1867. za 
gotovo paritetnu poziciju u odnosu na Beč, Mađari su postali politički samosvjesniji 
nego ikada prije, a to je u kasnijem razdoblju imalo odraza i na njihovo stajalište prema 
Hrvatima i njihovim «jogunjenjima», kako se 1. kolovoza 1871. izrazio peštanski list 
Magyar Allam. Dakle, držimo da je u knjizi takvog naslova trebalo obratiti i prijelomne 
šezdesete godine 19. stoljeća, utoliko prije što su one važnije i od rata 1848., koji nije 
riješio ništa jer da jest onda ne bi bilo potrebno ići na utanačenje Hrvatsko-ugarske 


339 


HRVATSKI ISELJENIČKI ZBORNIK 2008., Željko Holjevac: Osmostoljetni hrvatsko... 





nagodbe 1868. radi stvaranja okvira za suživot prema građanskom modelu. 

Riječko pitanje je bilo kamen spoticaja par excellence u hrvatsko-mađarskim odnosima 
i prije a osobito poslije 1848. Rijeka koja je od 15. stoljeća bila habsburški posjed, a 
u 18. stoljeću dio komercijalnog distrikta Austrijsko primorje, utjelovljena je 1776. u 
Kraljevinu Hrvatsku, ali je već potkraj 18. stoljeća, zajedno s Vinodolom, preobražena 
u Ugarsko primorje. Hrvatska banska vojska ušla je u Rijeku 1848., pridruživši je izno- 
va Hrvatskoj. Tijekom 1860-ih godina pravo na Rijeku polagali su i Mađari i Hrvati. 
Oko nje se nikako nisu mogli dogovoriti, ni u vrijeme utanačenja Hrvatsko-ugarske 
nagodbe 1868. ni u posebnim pregovorima o Rijeci 1869. Čak ni hrvatski unionisti 
(tzv. mađaroni), koliko god inače bili skloni idealiziranju hrvatskih izgleda u zajednici 
s Ugarskom, nisu htjeli prepustiti Rijeku potpunoj i neposrednoj mađarskoj upravi. 
«Riječka krpica» bila je nametnutno rješenje kojim je Franjo Josip više pilatovski oprao 
ruke od tog problema nego što ga je riješio, a izlaz koji je potom pronađen u riječkom 
«provizoriju» pretvorio se u nepromjenjivo, iako nikada do kraja dorečeno, stanje jer 
se status Rijeke, prepoznatljiv u sintagmi «corpus separatum», nije mogao mijenjati 
bez pristanka predstavnika Ugarske, Hrvatske i Slavonije te grada Rijeke, a oni su 
zastupali do te mjere međusobno oprečne interese da se do 1918. i raspada Austro- 
Ugarske nikako nisu mogli usuglasiti oko takvog položaja Rijeke koji bi dugoročno 
bio svima prihvatljiv. Rijeka je, dakle, tema koja se u kontekstu hrvatsko-mađarskih 
odnosa, pogotovo u 19. stoljeću, nikako ne može previdjeti. Ostaje samo nadati se da 
će autor u nekom budućem izdanju ove knjige, slikovito rečeno, ozbiljno zagristi i u 
jabuku koja se zove Rijeka. 

Unatoč naznačenim nedostacima i slabostima, Šokčevićevo je djelo po mnogo čemu 
drugome iznimno vrijedno ostvarenje. Ono je namijenjeno stručnjacima, ali je pisano 
tako da u potpunosti može zadovoljiti najširu hrvatsku javnost koju će, nema sumnje, 
zanimati odnosi sa susjednim mađarskim narodom u prošlosti. Budući da kod nas gotovo 
i nema srodnoga djela koje bi nudilo prikaz te problematike na način na koji ova knjiga 
omogućuje uvid u nju, vjerujemo da će njezino pojavljivanje naići na pozitivan prijam 
naše znanstvene zajednice, a jasno je da će tema svojom zanimljivošću privući i širu 
hrvatsku čitateljsku publiku, prirodno senzibiliziranu za problematiku granica i odnosa 
sa susjednim zemljama i narodima u prošlosti i sadašnjosti. Bez poznavanja stvarne 
prirode tih odnosa u prošlosti teško je ipomišljati na ozbiljniji uspjeh recentnih nastojanja 
oko njihova pouzdanijeg kristaliziranja u bliskoj budućnosti. Zato je pojavljivanje ovog 
djela, koje se s tog stajališta u mnogo čemu može smatrati paradigmatskim, višestruko 
opravdano, korisno i potrebno. 

Summary 


EIGHT CENTURIES OF CROATIAN- 
HUNGARIAN COEXISTENCE 


The eight centuries of Croatian-Hungarian coexistence in the frame of a union of states 
is one of the most interesting historical phenomenon in Europe. The long period of 
common history is characterised by the mutual interfusion of the two cultures, Croatian 
and Hungarian. A number of valuable books have already been written about the inter- 
twining of Croatian-Hungarian cultural influence, evident in the heritage of visual arts 
and architecture, in music, literature, political culture and social and national structures. 
Among these isa monograph by Doctor of History Dinko Šokčević (born in Budapest 
in 1960). 

Croatians and Hungarians are by no means “typical? neighbouring nations. They are 
peoples who have lived in a confederation a full 816 years (from the Pacta conventa 
of 1102 to the breakdown of the Austro-Hungarian Empire in 1918), sharing all of the 
benefits and distress of a common history throughout that very long period. Particularly 
deep-reaching changes are evident in that regard over the past two centuries, especially 
during the period of the Croatian National Revival and the Hungarian Period of Reform 
from the first half of the 19th century to the end of World War I and the breakdown of 
historical ties in the altered political circumstances, as it is precisely this period that was 
abundant in inclinations that more than anything else influenced mutual rapprochement 
and estrangement, sympathy and antipathy. 

Croatians and Hungarians, once, in different ways, oriented towards one another, even 
brothers-in-arms of sorts during the joint defence from Ottoman expansion, began to 
move their separate ways in the late 18th century, above all because of mutually op- 
posing concepts of their own national emancipation in the context of the modernisation 
and national-integration processes of the 19th century, known as the “age of nations". 
Today, when both peoples live in their own independent countries, their relations are 
exceptionally friendly; and former disputes a thing of the distant past. The book AHr- 
vati u očima Mađara, Mađari u očima Hrvata (Croatians in the Eyes of the Hungar- 
ians, Hungarians in the Eyes of the Croatians), subtitled “How the Image of the Other 
Changed in the View Over the Drava River", treats the cited issue of changes in mutual 
perception as an important segment of overall Croatian-Hungarian relations. 

Resumen 


OCHO SIGLOS DE CONVIVENCIA CROATO- 
HUNGARA 


Los ocho siglos de convivencia croato-hungara en una misma comunidad estatal es uno 
de los fenomenos historicos mas interesantes de Europa. El largo periodo de historia 
compartida se caracteriza por la compenetracion de las dos culturas, croata y hungara. 
El entrelazamiento de las influencias culturales croato-hungaras (que se puede ver en 
la herencia artistica y arquitectonica, en la cultura musical, en la literatura, en la cultura 
politica, lo mismo que en la estructura social y estatal) es un tema sobre el cual se es- 
cribieron valiosos libros y tratados cientificos, entre los que se destaca la monografia 
del doctor en ciencias historicas Dinko Šokčević (nacido en 1960 en Budapest). 

Los croatas y los hungaros de ningun modo pueden considerarse como “simples" na- 
ciones vecinas. Son naciones que convivieron en el mismo Estado durante 816 largos 
afios (a partir del Pacto conocido como “Pacta conventa" de 1102 hasta el desmembra- 
miento del Imperio Austro-Hungaro en 1918), compartiendo buenos y malos momen- 
tos de historia comun. En ese sentido, fueron particularmente fuertes los cambios ocur- 
ridos en los ultimos dos siglos, especialmente en la ćpoca del Renacimiento Nacional 
Croata y en el periodo que se extiende desde la Reforma Hungara en la primera mitad 
del siglo XIX hasta el final de la Primera Guerra Mundial y la rotura de los lazos histori- 
cos en circunstancias politicas cambiables, porque precisamente ese periodo abundo en 
tentaciones que influyeron en las relaciones mutuas produciendo alejamientos y acer- 
camientos, simpatias y antipatias. 

Los croatas y los hungaros, que en su momento tenian muchos motivos para ser aliados 
y que fueron como hermanos de armas durante la defensa comun contra la expansion 
otomana, a fines del siglo XVIII comenzaron a distanciarse, principalmente por tener 
distintos puntos de vista sobre la propia emancipacion nacional en el contexto de los 
procesos modernistas e integracionistas nacionales del siglo XIX, este ultimo Ilamado 
“siglo de las nacionalidades". 

Hoy, cuando ambas naciones viven en sus estados independientes, sus relaciones son 
extremadamente amistosas y sus antiguos malentendidos son cosas del pasado. 

El libro “Los croatas vistos con ojos hungaros y viceversa", que Ileva por subtitulo 
“Como cambiaba la imagen del otro mirando desde la orilla opuesta del Danubio", trata 
precisamente la problematica de estos cambios en las imagenes mutuas, que fueron un 
factor importante en las relaciones croato-hungaras. 


342 


Sanja Vulić 


ETNOGRAFSKA PROZA O ŠOKAČKIM 
HRVATIMA 


Šokački Hrvati u Sonti mogu biti sigurni da će njihovi običaji biti kvalitetno 
ubaštinjeni zahvaljujući požrtvovnom radu Ruže Silađev koja je stvorila pra- 
vu riznicu u sonćanskom idiomu - svojom knjigom Divani iz Sonte (Subotica, 
2007.) + Ruža je nedavno objavila tu zanimljivu zbirka etnografskih crtica u 
kojima se prikazuju događanja, običaji, sudbine, dogodovštine i duhovitosti 
šokačkih Hrvata u Sonti u razdoblju od sredine prošloga stoljeća do najnovi- 
jega vremena 


Govor sonćanskih Hrvata i ostalih šokačkih Hrvata u Bačkoj te šokačkih Hrvata u 
drugim krajevima pripada arhaičnomu slavonskomu dijalektu štokavskoga narječja. 
Naziv slavonski dijalekt često stvara zabunu jer je teritorijalno određen, pa se može 
steći pogrešan dojam da se odnosi na sve današnje govore u Slavoniji, što uopće nije 
točno. Pod dijalektološkim pojmom slavonski dijalekt podrazumijevaju se govori srod- 
nih ili pak istih dijalekatnih značajki na prostoru koji obuhvaća područja unutar i izvan 
državnih granica Republike Hrvatske. Unutar hrvatskih državnih granica slavonskim 
se dijalektom govori ne samo u velikom dijelu Slavonije (osobito u njezinu podravs- 
kom i posavskom dijelu, ali i drugdje u Slavoniji), nego još i u Baranji. Izvan državnih 
granica Republike Hrvatske, slavonskomu dijalektu pripadaju govori oko Orašja u bo- 
sanskom dijelu Posavine, zatim svi šokački govori u Bačkoj unutar državnih granica 
Srbije te govori u još nekoliko oaza u južnoj Mađarskoj, od Podravine do Bačke. Na 
tom je dijalektu temeljen i govor Hrvata u Rekašu kraj Temišvara u Rumunjskoj, a i 
govori Hrvata u Srijemu glavninom su se temeljili na tom dijalektu. Unutar državnih 
granica današnje Srbije ikavskoj skupini govora slavonskoga dijalekta pripadaju au- 
tohtoni mjesni govori šokačkih Hrvata u Sonti, Bačkom Monoštoru, Bačkom Brijegu, 
Plavni, Vajskoj i Bođanima, kao i govor Hrvata u Baču kraj Sombora. Istoj ikavskoj 
skupini pripada i šokački govor Hrvata u Santovu u mađarskom dijelu Bačke. Valja 
istaknuti da slavonskim dijalektom govore samo i jedino Hrvati. Prema tomu, slavonski 

dijalekt jest jedan od hrvatskih štokavskih dijalekata, tj. jedan od štokavskih dijalekata 
hrvatskoga jezika. 

Tekstovi Ruže Silađev nedvojbeno nam pokazuju da naraštaj Sonćana kojemu ona pri- 
pada još u znatnoj mjeri čuva obilježja slavonskoga dijalekta. Dovoljno je npr. jezične 
značajke u tekstovima Ruže Silađev usporediti s podacima u dijalektološkoj raspravi 
Stjepana Ivšića Današnji posavski govor koja se odnosi na same početke 20. stoljeća. 
Uspoređujući Ivšićeve podatke u slavonskomu dijelu Posavine s jezikom Ruže Silađev 
ostajemo zadivljeni u kojoj su mjeri sonćanski Hrvati sačuvali svoj govor od starine. 
Naime, gotovo sve dijalekatne značajke koje susrećemo u tekstovima Ruže Silađev, 
nalazimo i u spomenutoj studiji Stjepana Ivšića. No budući da predmet ovoga teksta 
nije jezikoslovna analiza, ovom ćemo se prigodom usredotočiti na neke druge aspekte 
proza Ruže Silađev. 

Te su nam proze, naime, dragocjene u etnografskom, kulturološkom i antropološkom 
pogledu. Iz njih možemo puno toga naučiti o svojem narodu, te istodobno se posramiti 
koliko smo toga zanemarili i zaboravili. Autorica je jednostavna, skromna Sonćanka, 
ali žena bogata duha i plemenita srca, čuvarica tradicije koja nastoji ne samo sačuvati 
od potpunoga zaborava nego i postupno ponovno oživjeti naše prelijepe običaje 
šokačkoga puka hrvatskoga. 


Promicanje istinskih vrijednosti vezanih za blagdane 


U današnje vrijeme oživljavanja i obezvrjeđivanja svih istinskih vrijednosti tebezobzime 
komercijalizacije i nekritičkoga uvoza tuđih i našemu narodu zapravo nerazumljivih 
običaja, u novije vrijeme uglavnom sa Zapada, treba hrabrosti i vjere za promicanje 
istinskih vrijednosti. Jedan od najagresivnijih tuđih običaja koji se kao zarazna bolest 
proširio našim krajevima jest Halloween. Taj naziv, koji doslovce znači večer uoči Svih 
svetih, u nas je međutim poznat kao Noć vještica. Naš je narod oduvijek postio i mo- 
lio uoči velikih blagdana. A danas se redovito događa da 31. listopada, u predvečerje 
jednoga od najvećih katoličkih blagdana, blagdana Svih svetih, umjesto posta i molitve 
odjednom brojni naši ugostiteljski objekti, a na žalost sve više i obiteljski domovi, bi- 
vaju okićeni golemim sablasnim svijetlećim bundevama koje su uvertira u slavlje tzv. 
Noći vještica, pa se cijele te svete noći, umjesto posta i molitve, ili barem razmišljanja 
u tišini, pije i orgija, a sve se više počinju odijevati i pokladni kostimi, pa se čak i djecu 
postupno na to navikava. Naime, drevna keltska svetkovina koja je poslije prozvana 
Halloween, nama je pristigla iskrivljena preko SAD-a. Kelti su vjerovali da se duše 
umrlih vraćaju kako bi posjetile svoje domove i zato su za tu svetkovinu palili vatre da 
bi potjerali zle duhove. Od VIII. stoljeća i Katolička crkva slavi blagdan Svih svetih 
otprilike u isto doba, pa odatle i naziv Halloween na Britanskom otočju. U SAD-u se 
običaj Halloweena konkretnije prihvaća u 19. stoljeću preko brojnih useljenika iz Irske, 
a u 20. stoljeću postaje jednim od najpopularnijih američkih praznika, naravno, pot- 
puno komercijaliziran, bez ikakvih vjerskih sadržaja, s obveznim kostimiranjem djece 
u pokladnom stilu. Osobito su omiljene vještice, a neobilazne su i bundeve izrezane 

poput demonskoga lica s utaknutom upaljenom voštanicom. To je i razlog zašto se u 
nas taj američki običaj pojavio pod imenom Noć vještica. Čak se i u našim televizijs- 
kim reklamama pred blagdan Svih svetih, npr. g. 2007. u reklami za slasticu Monte, 
upozorava djecu da će uskoro Noć vještica i da se trebaju pobrinuti za kostime. Tako 
američka pseudokultura, koja se nekritički prihvaća uglavnom preko filmova i glazbe, 
razara našu višestoljetnu tradiciju, naše lijepe običaje pune duha i dobroga ukusa. Jer i 
mi znamo za bundevice sa svijećama. Samo njih naša djeca nose na večer samoga blag- 
dana 1. studenoga, a ne uoči blagdana. Tako je naravno i u Sonti, na što nas podsjeća 
Ruža Silađev u svojem lijepom opisu običaja na blagdan Svih svetih: Otkad znamo za 
se na Sisvete poslipodne, očevi, stari i dide imu “dužnost. Pripolovit i izdubit male 
bundive. Samo turkinje. Što lipše išarat križićima, zvizdama, misecom i srcetima. Malo 
okolo izreckat. Upolak metnit sviću i zapalit. Obisit na šnjuru, tako da se može nosit. U 
sedam sati uveče na Sisvete počmu zvonit zvona na Kalvarije. Prija su zvonila sve do 
osam sati. Jedeke na zvona su vukli birovi. A miništranti su malo po selu išli “prosit"'. 
Narod bi rado davo koji sitnež za zvona. Birovi bi onda kupili koju kapljicu i tako lakše 
vukli zvona. Svi idemo na groblje. Utaj sat, naši stari su rekli da izlazu duše naši mili 
mrtvi. Kandela naše dičice svitlu jim put da znadu dojt do nas. Kandelo se metalo 
pomalo na više grobova. Molili smo u tišine, svako za se i svako za svojega. Stojalo bi 
se na grobu onoga koji je zadnji umro. Dogod zvona zvonu. Taj običaj dječjih procesija 
sa svjetiljkama na večer na blagdan Svih svetih čuvaju i druge grane hrvatskoga naroda, 
tj. ne samo šokački Hrvati nego npr. i gradišćanski Hrvati u Austriji. Da su Sonćani ple- 
meniti ljudi, dobro svjedoči još jedna napomena Ruže Silađev uz blagdan Svih svetih: 
U dane ka se čisti uvik je dobro očistit koji grob što nije tvoj. I sviću zapalit. Kakomu 
siromu što nema nigdi nikoga. 

Naša autoricaupozoravaina običaj dase djeca odijevaju u tzv. betlemare u predbožićnom 
i božićnom razdoblju, počevši od sv. Andrije (30. studenoga), i obilaze kuće, a ne zabo- 
ravlja ni običaje vzane za ostale blagdane, npr. molitva na sv. Barbaru, običaji za sv. 
Nikolu (Mikulaša), sv. Luciju (Lucin dan), na Kokošji badnjak, Adama i Evu, Badnjak, 
Božić, svetoga Stjepana, svetoga Ivana, Nevinu dječicu, Staru godinu, Novu godinu, 
Tri kralja. Slijedi opis običaja vezanih za Svijećnicu, svetoga Blaža, zatim u poklad- 
nom razdoblju, na Pepelnicu i dalje u korizmi, npr. u subotu pred Cvjetnicu, na samu 
Cvjetnicu, u Velikom tjednu, na Uskrs, u uskrsnom tjednu, na Duhove, na Tijelovo, na 
svetoga Antuna, na blagdan Srca Isusova, na sv. Petra i Pavla, na sv. Iliju itd. 


Šokački Hrvati u Sonti nisu sačuvali samo jezik nego i svijest o pripadnosti 
hrvatskomu narodu 


Među pripremama na dan prije Badnjaka zabilježila je i sljedeće: Oma se najdu i tri 
lipše vlati što se metnu u čašu sa zrnima žita i kukuruza. Nuž nji se zabodu tri svićice. 
Crvena, bila i plava. Taj opis također pokazuje kako šokački Hrvati u Sonti nisu sačuvali 
samo jezik nego i svijest o pripadnosti hrvatskomu narodu. Isto se može reći za opis 
običaja na samu Badnju večer i na blagdan Nevine dječice. Na Badnju večer: Svako na 
svoje misto stane kraj astala. Najmanje dite dobije u ruke čašu sa kukuruzma, žitom, 

i sa crvenom, bilom i plavom svićicom. Svićice se upalu. Dite se isprid astala okrene 
oko sebe, stane i kaže: — Faljenisus, čestiti vam Adam i Eva i Badnjak! — Svi ostali od- 
govorimo: — Živ i zdrav bijo! Na blagdan Nevine dječice: Nutri je još osto kriškringli, 
jabuka s astala i žito sa crvenom plantikom. Sve drugo je od Božića sprimito. Ako 
crvena, bila i plava svićica nisu izgorile, zapalićemo ji na Novu Godinu. Zanimljiva su 
i zapažanja o dočekivanju Nove godine u Sonti, koje je prije nekoliko desetljeća bilo 
posve drukčije nego danas. Na Staru se godinu pred večer išlo na misu zahvalnicu za 
proteklu godinu: Kako mož bolje svršit staru godinu neg u crkve?! Nova se pak godina 
dočekivala s ukućanima uz molitvu: Nova godina se nije ,,na svaj glas “ čekala. Najviše 
doma međ svojima. Ako se zaspe, malo nas kogod izbuni. Izmolimo Očenaš, naki sanani 
čestitamo ocu i matere novu, jel već ko je u kuće. I onda Bošpomozi ope u vrući krevet! 
Sonćanski su Hrvati uvijek bili dobronamjerni i tolerantni prema susjedima druge vjere 
i nacionalnosti, te su nastojali svojim ponašanjem pridonositi skladnomu suživotu. I 
svoju su djecu odmalena učili tomu suživotu i poštovanju vjerskih blagdana i običaja 
susjeda. Zato Ruža Silađev, prisjećajući se dočeka Nove godine u svojem djetinjstvu, 
piše: A, već nedilju dana posli, ićemo kod strine Sikine na njev Božić! 

Velika se promjena u načinu života na selu zapaža iuodnosu prema domaćim životinjama 
kojih je sve manje. Stariji naraštaj umire, a mlađi često nemaju volje baviti se takvim 
poslom, smatrajući da je oko blaga puno više muke nego što takav napor donosi koristi. 
Poslije Drugoga svjetskog rata takvomu je mišljenju pridonio i odnos komunističkoga 
režima prema malim privatnim poljoprivrednim posjedima. Tako je i u Sonti, pa autor- 
ica napominje: Prija drugoga rata su se na Božić i na Uskrs, puno pekli jaganjci. Posli 


.— 





Šokački Hrvati brižno njeguju etnografsku baštinu 


346 


Sanja Vulić: Etnografska proza o šokačkim Hrvatima 





su bile ovce skoro utamanite. Također se kritički odnosi prema pomodnomu običaju 
pretjeranoga uređivanja kuća i stanova uoči velikih blagdana jer se često pritom zane- 
maruje duhovna priprema, čime se zapravo poništava smisao blagdana koji se dočekuje: 
Nisu naše stare za Uskrs puno cifrale u kuće. Više su išle u crkvu, Bogu se molile, jajca 
šarale i radovale najvećemu kršćanckomu svecu. I na ostale se blagdane više išlo u 
crkvu, npr. na Svetoga Petra i Pavla: U crkvu se obavezno išlo. Kaki je to svetac, ako, 
ne ideš u crkvu!?! S puno ljubavi Ruža Silađev opisuje i običaje na ostale blagdane, npr. 
na Cvjetnicu: “*Cica-Macu "već otkad znamo za se poslipodne nosimo na groblje. Na 
svaki grob se zabode po jedan prutić. Isto tako ponese se na njivu i u vinograd. Zatakne 
se u zemlju. Da bude blagosovena. Da se cila zemlja i živi i mrtvi spomenu da uzdizan 
do nebesa danas, sutra već možeš bit popljuvan. Ko što je bijo Isus. Pritom ne zaborav- 
lja ni kakav je bio odnos pojedinih državnih vlasti prema katoličkim blagdanima. Pišući 
u tom kontekstu o blagdanu Srca Isusova, autorica ističe: Mađarcka država je taj dan 
jako poštivala. Za njevoga vrimena žandari su čuvali naš atar. Niko stranjcki nije smijo 
radit u našemu ataru. Istodobno primjećuje sve veću ravnodušnost svojih sunarodn- 
jaka prema tradiciji, unatoč stanovitih pogodnosti. Tako npr., navodeći raspored misa 
u nedalekom selu Doroslovu (u kojem većinom živi mađarsko stanovništvo), kamo svi 
katolici hodočaste na blagdan Duhova, zamjećuje: Prvi dan, mađarcka misa. Drugi 
dan, 'rvacka misa. Treći dan švapcka misa. Do današnjega dana je raspored isti osto. 
Samo je danas mali broj oni koji znadu otpivat: “Rajska Djevo...". 

Naravno, ni u vremenu koje autorica opisuje nipošto nije sve bilo idilično. Naprotiv. 
Težaci su vrlo teško živjeli. Njihov je mukotrpni rad također česta tema u proznim 
crticama Ruže Silađev. Opisujući život seljaka za vrijeme žetve u tom kutku plodne 
Panonije, prije svega napominje: Nijedampt izostat od posla. Samo kad pada kiša i kad 
je kaki svetac. Bili smo umorni. Otuda i ona naša: “Daj Bože, kiše i svetaca ". Oso- 
bito je teško bilo nadničarima koji su radili na tuđoj zemlji, posebno pak ženama koje 
su, uza svu muku, još bile i potplaćene i općenito u znatno nepovoljnijem položaju: 
Najbolje je bilo kad su vinčani u paru. Vako, uvik se zno najt kaki brezobrazni muški. Pa 
neće nimalo pomoć rukovetajle. Taki kosač, jel lati pa puši, jel kobojage ide zarad sebe. 
A kad bude Jezuš, svaki muški bude platit više skoro za frtalj. U Božje bašče svakaka 
cvita ima! Rukovetajlin posov je puno zaputaniji. No ni muškarci nisu bili pošteđeni 
teških poslova, osobito ne zimi kada se skupljala trska. Zato Ruža Silađev citira i jed- 
noga starijega Sonćanina koji se sjeća kako je u mladosti skupljao trsku: Pobolimo se, 
izmršavimo. Ispod rekle ti vrućina, a ruke, noge i lice ti se smrzne. Laloke ispucu, ruke 
dobiju krvave žuljeve. Noge smrzotine. A moraš radit. Doma ti čeku gladna usta. Nije 
bilo dana, da nisam pomislijo na moju dicu. Samo da ne dočeku moju sudbinu! ... Ne 
voljim se ni sitit noto vrime. Idem sad kadgoda u varoš ko doktora pa vidim niki bircuzi 
ko forme ukrasiti trskom. Mene se oma ništa zerči u žalucu! Među tipično ženskim 
težim poslovima izdvaja i tkanje, no pritom ističe i veliku marljivost svojih starijih 
sumještanki, a također i činjenicu da su one manje spretne bile oštro kritizirane. O 
tome piše u tekstu “Pučica i snova" (u značenju potka i osnova pri tkanju): Naradile se 
Šokice, naše radenice. I još se utecavale čije će bit bilije, mekanije i tanje. Za tarke, 

gaće, skute, zore, bube, džakove... Ako je čije bilo zamuljano i zamodrito oma se reklo: 
»Ne bilo je, i njoje i njezini ruka! Prošla taka vrimena. I dobro što su prošla. Sad još di 
koja lužnica potsiti na mukotrpni posov naši matera, baka i prabaka. 


Lijepe i ružne strane tradicionalnoga načina života u zapisima Ruže Silađev 


Bilo je i lakših poslova. Tako se npr. Ruža Silađev prisjeća ljetnoga pranja rublja kao 
veseloga događaja. Radilo je više žena zajedno, npr. pred Kirbaj (tj. pred seoskoga 
sveca zaštitnika): Žene kako koji komat operu, oma prostiru okolo na kojikako granje, 
kukinje i glog. Lipi vrili dani i do uveče se posuši. Valjalo se ponet na pranje, malo 
rakije. Malo se popije, poji, pa onda i matere na našu radost nako u košuljaca i skuta 
zaplivu. Do pridveče se sve popere. Ko ima manje pomogne onomu ko nije gotov. Ipak, 
valja imati na umu da se rublje na takav način pralo dok je Ruža Silađev bila dijete. 
Odraslim ženama taj posao možda i nije bio tako zabavan. Usto, autorica opisuje pranje 
rublja ljeti, a u ostala godišnja doba sigurno nije bilo zabavno. Poznato je uostalom da 
je ručno pranje rublja bio vrlo težak posao i kao takav je opisan u više književnih djela. 
Tako se npr. i Franka Belić, koja je rodom iz Vrboske na otoku Hvaru, inače autorica 
proznih crtica sabranih u knjizi Varbuoska u uspomeni mojega ditinstva (Split, 2005.) 
prisjeća takvoga pranja rublja, ali kao vrlo mučnoga posla svoje majke. U crtici Sapun, 
lušija i šupraš opisuje taj posao također iz perspektive djeteta, ali na posve drukčiji 
način od Ruže Silađev: Od nojranijega ditinstva jo son zapuontila kad prid noć mama 
kupi špuorke lancune po kući i grie u tezu parićat sve za prat, znala son siguro, sutra je 
grubi don. Vajalo je tin don bit dobar, a nojboje je bilo malo se largat, jerbo mama grie 
lušijat i bit će jidna. Jo son znala da je tuo puno grubi i tieški lavur. 

Općenito se može reći da Hrvati u Sonti nisu živjeli u izobilju, premda su svoje sva- 
kodnevne poslove savjesno obavljali. Uglavnom su živjeli od onoga što se na zemlji 
moglo privrijediti, a novca za bilo kakav luksuz u pravilu nije bilo. Budući da je prostor 
na kojem žive među ostalim i vinogradarski, vino je, osim vode, bilo glavno piće. Na 
kupovanje čega drugoga za piće nije se ni pomišljalo. Zato Ruža Silađev piše: Prija se 
pilo samo vina. Ni bilo sokova a pivo nije bilo za sirotinju o skupoće. 

Razmotrivši lijepe i ružne strane tradicionalnoga načina života, Ruža Silađev daje ned- 
vojbenu prednost ljudskim odnosima i duhovnomu bogatsvu pred materijalnim dobri- 
ma, pa zaključuje: Bilo nam je: kako je, nako je. Na umor nismo mislili. Družili smo se. 
Goste rado primali. U goste rado išli. Srićni i veseli bili. 

Neke od etnografskih crtica Ruže Silađev posebice su zanimljive jer opisuju pojedine 
običaje iz života hrvatskoga puka u Sonti, koji su izvan etnoloških krugova slabo poznati 
ili nepoznati. Među takvim običajima prije svega valja izdvojiti način odijevanja u znak 
žalosti za pokojnim. Naime, Šokice u Sonti nisu nosile crnu odjeću nego bijelu s crnim 
i crvenim vezom. Možda je razlog tomu i činjenica što crna odjeća još više pojačava 
tjeskobu ožalošćene osobe. Na žalost, taj se lijepi starinski običaj u Sonti postupno 
zaboravio, pa autorica piše: Do kraja prvoga sveckoga rata, Šokice nisu nosile crno. 
Nosila su se bila ruva od tkanja. Skute i plećak zajedno. Za kajanje su bile skute izvezite 
sa crnima i crvenima orasima. 

Općenito se može reći kako se sadržaj proza Ruže Silađev iz današnje perspektive 
vjerojatno čini kao davna prošlost, premda nije tako. Način života koji opisuje, bio 
je u autoričinu djetinjstvu posve uobičajen. Ne treba žaliti za nekadanjim teškim po- 
slovima koje danas obavljaju strojevi, ali zaista možemo žaliti za prelijepim običajima 
koji su se dugo stoljeća ljubomorno čuvali i prenosili s naraštaja na naraštaj, a onda 
su tijekom 20. stoljeća postupno zaboravljani i odbacivani. Život prema liturgijskomu 
kalendaru, popraćen pučkim običajima, razvijao je maštu, ali isto tako i smisao za li- 
jepo, za poštovanje duhovnih i kulturnih vrijednosti, pa i za poštovanje raznolikosti 
koju današnja globalizacija nemilice uništava. U takvim je uvjetima bilo puno lakše 
odgajati djecu koja su te pučke običaje doživljavala idilično i bajkovito, a istodobno 
su nenametljivo baštinila i učila voljeti tradicionalne vrijednosti svoje sredine i svojega 
naroda. 

Uz navedene, ne manje su zanimljive i crtice u kojima Ruža Silađev opisuje odnos 
sonćanskih Hrvata prema vlasti u razdoblju od raspada Austro-Ugarske Monarhije pa 
nadalje. U tom smislu valja izdvojiti prozu naslovljenu O 'ština (u značenju Općina). 
Sama riječ o 'ština novija je posuđenica koja pripada administrativnomu leksiku, a u 
sonćanski je govor preuzeta iz srpskih idioma. Ruža Silađev na vrlo duhovit način 
opisuje spomenuti odnos šokačkih Hrvata i administrativne vlasti, ali i odnos te vlas- 
ti prema Židovima, šokačkim Hrvatima i Nijemcima: Kad unide nutra, o'ma ime, 
prizime, šta si po narodnosti. Ovo zadnje uvik pitu, a pogotovu ka 'se vlast minja. A ko 
da neznu šta je! Samo da malo blecnu u knjige šta je pribiližito. Vidili bi da se tamo 
oduvik čita i piše, da su mu otac, mater, dida, baka, majka i stari, Hrvati. Ko i sva fa- 
milija, bližnja i daljnja! Vada misli beležnik da će se pribunit pa neće znat šta je, šta li?! 
A, skonto je on gospodu davno! Pa zoto sa sobom, nuz ličnu kartu nosi i bukvicu. Ne 
samo svoju, neg i očevu, i starovu. Pono bi on i didinu, da mater ni vrgla ka 'je krečala. 
Tamo u svake bukvice lipo piše. Taj i taj, kika taka, oči take, nos prav, stas ispravan, 
narodnost Hrvat! Al'pitu... Dalje nastavlja: U tomu o 'štinckomu dvoru, se svakake po- 
ganije dešavale. Prvo su pokupili komšije Čifute. Više nit si ji čo, nit si ji vidijo! Mrak 
ji pojijo! Ondak su skupili Šokce, pa polak sela muški, odneli u munkaše. Ni što se nisu 
vratili, neznaš ni di su jim kosti. A vi koji su se vratili, više nisu bili nizačega. Onda su 
došli na red komšije Švabe. Morali otit. Sve svoje ostavit i otit u bili svit! ... I uvik niki 
belaj iz o 'štine stigne. Pa neznaš ka 'je gorje. Jel ka je rat, jel kad nije. Opaska jel ka' 
je rat, jel kad nije poslužila je kao uvod za prisjećanje na mučne godine posljednjega 
desetljeća 20. stoljeća, kada su mnogi sonćanski Hrvati u strahu zauvijek otišli iz svo- 
jega sela. Naravno, autorica iz opreza nigdje izrijekom ne navodi da je riječ baš o tom 
razdoblju, ali je to jasno iz teksta: Skoro da su Šokci krenili putim na istu formu, ko 
komšije Čifuti i Švabe! Onda ,,kad nismo bili u ratu“. O 'selilo ji se najviše od njevoga 
postojanja u Sonte, taj put. Niki kažu da ji ni niko ništa diro. Možda nije. Al su jedamt 
u po bila dana dva tenka stojala, jedan isprid škule, a drugi isprid o štine! A civi uprli 
u crkvencki toranj. Svi vidili! I oni što su ošli, i oni što su ostali. 

Potonji nam tekst najbolje pokazuje da takve prozne tekstove nije bilo jednostavno 
napisati. Autorica se morala ponovno susresti s prošlošću svojih predaka, ali i s vlas- 

Summary 


THE ETHNOGRAPHIC PROSE OF 
RUZA SILAĐEV 


When people move on into eternity, material goods decay, language and customs 
change, and events are forgotten, and some places are so fundamentally transformed 
that their former inhabitants could no longer recognise them. Only books and other 
recordings from the past can then assist us in an attempt to reconstruct the situation of 
centuries past. Sometimes, in certain periods, it is enough for just one dreamer, a true 
enthusiast of their native region, to prevent this oblivion through their work (writings). 
Ruža Silađev has seen to it that this not happen to her native Sonta in our time. This 
worthy individual from Sonta has truly delighted us with her book Divani iz Sonte 
(Discussions From Sonta) (Subotica, 2007). The work is a fascinating collection of 
short prose texts, for the most part ethnographic sketches and anecdotes that depict 
events, customs, fates, happenings and the humour of Šokac Croats in Sonta. The writ- 
ings in the book cover the period from the middle of the past century to the present. It 
is a collection of prose sketches in the vernacular as the texts are all written in the local 
Sonta idiom. 


Resumen 


LA PROSA ETNOGRAFICA DE 
LOS CROATAS DE VOJVODINA 


Cuando los hombres pasan a la eternidad, los bienes materiales se pierden, el idioma 
y las costumbres cambian, los acontecimientos se olvidan y los lugares se transforman 
tan radicalmente que sus antiguos moradores ya no los podrian reconocer. Por eso, 
solamente los libros y otros escritos sobre el pasado pueden ayudarnos a reconstruir la 
imagen de los siglos transcurridos. A veces, en cierto momento basta un solo visionario, 
un sincero enamorado de su terrufio que con su labor (sus anotaciones) impide la caida 
al olvido. Precisamente asi ha actuado Ruža Silađev, impidiendo que pasara al olvido 
su region natal en Sonta. Esta valerosa persona originaria de la nombrada region nos 
alegro sobremanera con la publicacićn de su libro “Divani iz Sonte" (Charlas de Sonta) 
editado en 2007 en Subotica. Se trata de una coleccion de breves textos en prosa, en su 
mayoria cuentos cortos etnograficos, an€cdotas, narraciones de sucesos, descripciones 
de costumbres, destinos, ocurrencias e historietas humoristicas de los croatas “shoca- 
vianos" (o sea oriundos de las comarcas de Bačka y Baranja de los cuales los habitan- 
tes de Sonta forman parte). La obra abarca la ćpoca comprendida entre la mitad del 
siglo pasado hasta nuestros dias. Todo el contenido del libro esta escrito en el dialecto 
hablado en Sonta. 

Kuzma Petrić 


NAGRAĐEN HUMANITARNI RAD 
BRODOGRADITELJA ZANINOVICA 


Američki Velograbljanin Ivan zvani Ive Zaninović Gornjev, uspješni inženjer 
brodogradnje, primio je ljetos priznanje grada Hvara za humanitarnu 
pomoć djeci stradalnicima rata u Hrvatskoj i Bosni i Hercegovini + Ivanova 
je Zaklada “VIZ - dom Foundation" utemeljena 1992., jedno vrijeme 
osiguravala 32 stipendije za srednjoškolce i studente u Hrvatskoj te u Bosni i 
Hercegovini, a danas - neprimivši nijedno značajnije domovinsko odlikovanje 
- brodograditelj Zaninović ustrajno pomaže zdravstvene ustanove u rodnoj 
zemlji donacijama medicinskih uređaja, instrumenata i opreme + Samozatajni 
i vrijedni Ive ni ove godine nije izostao s tradicionalnog susreta američkih 
Zaninovića koji se održao u Croatian Slavonic Social Clubu u gradu Delanu 
7. listopada. 2007., na kojem se sastalo sedam iseljenih velograbljanskih 
obitelji Zaninovića koji u SAD-u imaju više od 100 potomaka 


Američki Hvaranin Ivan zvani Ive Zaninović užeg obiteljskoga nadimka Gornjev, 
diplomirani inženjer brodogradnje, potomak je velike i jedne od najstarijih obitelji iz 
Veloga Grablja na otoku Hvaru. Toga Velograbljanina na odlazak u svijet nije natjerala 
glad, jer je imao siguran kruh u rodnoj domovini. Kada je iselio, nisu bila vremena 
njegovih predaka koji su zaista morali ići “trbuhom za kruhom sa škrtoga otočkoga 
krša i naći novu domovinu gdje bi mogli bolje živjeti i pomoći bližnjima. Nova vre- 
mena donijela su i nove uvjete koji nisu bili isključivo i samo ekonomski motivirani, 
kao nekada. Zato ćemo pojasniti zašto je onda Ivan napustio svoju domovinu i zašto se 
vraćao natrag. Potomak velike i jedne od najstarijih obitelji iz Veloga Grablja na otoku 
Hvaru Ivan (Ive) Zaninović Gornjev zaputio su u svijet kao diplomirani inženjer brodo- 
gradnje. Od te obitelji Zaninović samo su stariji Budrovići. Obitelj Zaninović u Velom 
Grablju postoji više od 430 godina tj. od 1577. godine, kada doseliše iz središnjeg dijela 
otoka Hvara. Izvorni nadimak šire obitelji je Čarnagorčevi, što znači: ponosni, čvrsti, 

beskompromisni. Iz tog nadimka njihove obitelji razvili su se: Borbini i drugi, a zatim 
Gornjevi. Nadimak Gornjevi dobili su jer im je kuća na povišenom položaju, gore, 
u selu. Prezimena obitelji u Velom Grablju su: Budrović, Zaninović, Petrić, Tudor, 
Šeperica, Zoranić, Jurić, Tomičić i Bošković.U obitelji Zaninović, Gornjevi, tradicio- 
nalno se njeguje ime Ivan (Ive). Tako je u kontinuitetu već koljenima, čak i u novijim 
naraštajima kada se djeci daju raznovrsna moderna imena, ali u Gornjevih se i dalje 
upisuje ime Ivan (Ive). Njihovi potomci u četvrtom i petom naraštaju, u dalekoj Am- 
erici, pokazuju da se i dalje njeguje ta tradicija jer se djeci daje ime John što je Ivan na 
hrvatskome. 

Među prvima, krajem 19. i početkom 20. stoljeća, pojedinačno su počeli iseljavati 
Zaninovići. Kao najbrojniji, iselili su u 20. stoljeću, točnije od 1950. do 1974., kada 
je iz Veloga Grablja bilo masovno iseljavanje. Zaninovića je tada iselilo 13 obitelji sa 
145 članova i to: 36 u SAD-e, 13 u Južnu Ameriku, 1 u Europu i 95 u ostatak Hrvatske. 
Najviše ih je iselilo u Hvar. Danas u Velom Grablju ne živi ni jedna obitelj Zaninović. 
Iz kuće iz koje potječe Ivan, prvi je iselio Juraj Zaninović (1866. — 1921.), sin Nikole 
(1822. — 1901.) i Lucije r. Tudor (1822. — 1882.), svi iz Veloga Grablja. On je iselio 
1896. godine u Sjedinjene Američke Države. Oženio je u Los Angelesu 1900. godine 
Anticu Jurić, kći Petra, Peretovega, koja je također doselila iz Veloga Grablja. Nisu 
imali djece. Nikola i Lucija Zaninović imali su dvije kćeri: Mandu i Domu i četvoricu 
sinova: Viska, Ivana, Nikolu i Jurja. Prema tome, Juraj i Antica Zaninović su zapravo 
otvorili put toj i drugim obiteljima iseljenim u SAD-e. Iz njihove obitelji, u Sjedinjene 
je Države prvi otišao Juraj Zaninović, a njegov brat Ivan je djed Ivana Zaninovića 
Gornjeva o kojemu pišemo u ovom članku. Obitelji su uvijek imale mnogo članova, a 
što je karakteristično i do danas. Ivanov djed živio je oko 1900.- te godine s 12 članova 
svoje obitelji od čega je bilo 10 djece, te uz njih i njegov otac, majka i braća. Ta stara 
obitelj Zaninović, koja se u Velom Grablju bavila poljoprivredom, dala je svećenike, 
fratre, zanatlije, a u novije vrijeme i sveučilišne profesore, liječnike, inženjere svih 
struka, profesore, pravnike te obrtnike, i u domovini i u iseljeništvu. 


Kalifornijski Zaninovići održavaju djedovinu u Molu Bondu i pomažu rodnom 
kraju 


Njegovi preci koji su iselili u SAD-e krajem 19. - tog i početkom 20. stoljeća, radili 
su u hotelima, restoranima, rudnicima, na željeznici a bili su i obrtnici. Poslije 1916. 
godine počeli su se baviti vinogradarstvom. Vinogradarstvom su se bavili i u svojoj 
staroj domovini, ali na sasvim drukčiji način. Sve su ručno obrađivali, a u Sjedinjenim 
Državama su krčenje, sadnja, navodnjavanje i drugi poslovi mehanizirani čemu se brzo 
prilagođavaju. 

U SAD-u se poljoprivredom počinju baviti poslije 1916. i to na malim posjedima od 
samo nekoliko hektara. Kupovali su zemlju i danas su vlasnici stotina i stotina hek- 

tara. Najviše se bave vinovom lozom. U tom su poslu za svoje stolno grožđe i vino 
stvorili robne marke koje su postale veoma poznate, cijenjene i tražene u SAD-u i 
šire. Žene se i udaju iseljeni Zaninovići djevojkama i momcima iz Veloga Grablja, a u 
SAD-u - potomcima iz stare domovine. Pomažu su međusobno, nikada nisu zaboravili 
svoje u Velom Grablju, vraćali su se, dograđivali i gradili nove kuće, kupovali zemlju 
i drugo. Kuće Zaninovića u kojima su živjele obitelji Čarnagorčevi, Borbini, Gornjevi, 
Alviževi, Jureta Molega, Marlinovi, Mandičini, Molega Ivana i Malabonkini u Velom 
Grablju su sve na okupu u Molu Bondu (djelu sela Velog Grablja). Isto tako, u SAD- 
radišni i štedljivi. 

Ive okušao sreću u Italiji i Francuskoj i Americi 


To je obitelj iz koje je potekao Ivan (Ive) Zaninović Gornjev, sin Ivana. On je 1956. 
godine iselio u Italiju pa u Francusku a zatim 1958. u Sjedinjene Američke Države. Ive 
Zaninović rođen je 1925. u Velom Grablju gdje je 1937. godine završio osnovnu školu. 
Imao je sretno djetinjstvo, ali se već tada, kao dijete, od svojih roditelja naučio radu, 
redu i poštenju. Odmah nastavlja srednju školu, koju prekida radi Drugog svjetskog 
rata 1943. - 1945. godine. Kao mlad čovjek, u to vrijeme je bio pred velikom dvojbom 
u tom ratnom vihoru - kamo se opredijeliti? Od početka rata Dalmacija je bila pod tali- 
janskom okupacijom do 8. rujna 1943. godine kada je Italija kapitulirala. Odlučio se za 
antifašizam iako nije nikada pripadao ni lijevoj ni desnoj političkoj orijentaciji, niti se 
bavio politikom. Istodobno su iz istih razloga školovanje prekinula još trojica mladića 
iz obitelji Zaninovića, a koji su također poslije završili školovanje: Marinko Borbin, 
doktor medicinskih znanosti sada živi u Zagrebu, Nikola (Miko) Alviža, također dr. 
med. sada živi u Rijeci i Juraj (Jure) Jureta Molega, dipl. ing. brodogradnje koji sada 
živi u Splitu. Ti su mladići naš prvi Velograbljanski naraštaj koji je studirao medicinske 
i tehničke znanosti. Ivan, kao mladić sa 17 godina, 1943. godine prekida školovanje i 
odlazi u partizane, u rat. Bio je u hrvatskim postrojbama koje su cijelo vrijeme ratovale 
u Dalmaciji te u Bosni i Hercegovini. Tako je na svojim leđima okušao sve teškoće i 
boli na najteži mogući način, u ratu, boreći se u Narodno oslobodilačkom pokretu kao 
antifašist. U rat su već od 1941. godine nadalje otišli i svi drugi vojno sposobni Vel- 
ograbljani. Na tako mladog čovjeka, Tatni stres i traume su djelovale, ali ne toliko da 
se ne vrati u normalan život. Završetak srednje škole u Hvaru i mala stanka vratili su 
ga u svakodnevni život. Tako 1947. godine na Sveučilištu u Zagrebu upisuje Strojarsko 
- brodograđevni fakultet koji završava 1953., kao diplomirani inženjer brodogradnje. 
Taj četverogodišnji studij na Sveučilištu, poslije teškog i gorkog ratnog iskustva, učinio 
ga je čvršćim i sigurnijim u uvjerenju da su učenje i usvajanje novih znanja i iskustava 
jedino dobro usmjerenje, a što će mu u daljnjem životu biti glavna vodilja. Nije mu se 
bilo teško zaposliti jer u tadašnjoj državi nije bilo dovoljno stručnjaka za brodogradnju. 

Zaposlio se 1954. godine u Splitu, u poduzeću “Jugoregistar". Tamo radi do 1956. 
godine na problematici klasifikacije brodovlja i svemu vezanom za registar brodova. U 
tom poslijeratnom vremenu nije bio zadovoljan, shvaća kako taj društveno - politički 
sustav u Jugoslaviji nije za njegove ambicije, te da ne može omogućiti svestran i slo- 
bodan razvitak, ni odgovarajuću nagradu za njegov rad od koje može pristojno živjeti. 
Tome nezadovoljstvu pridonosio je i njegov otac Ivan koji je bio jako nesretan poli- 
tikom prema selu i poljoprivredi kakva se u toj državi vodila. Znao mu je Teći: “Ive, 
ča si ti išo u rat za takovi društveni šistem?7. Šutio je Ive na takve očeve primjedbe jer 
je otac imao pravo. Počeo je razmišljati o iseljavanju iz domovine za koju se borio u 
kao zemlja političke stabilnosti i gospodarski dobro razvijena. No znao je da, kada dođe 
u SAD-e, neće moći raditi u svojoj struci, na projektiranju i izgradnji brodova. Vje- 
rovao je u sebe i u jedan, za njega, novi društveni sustav koji nije poznavao a za koji su 
govorili da preferira rad i stručnost. Kada je dvojio treba li otići ili ostati, odmah bi ga 
ohrabrila spoznaja da su njegovi preci u neko drugo vrijeme tamo odselili i uspjeli, a sa 
sobom su ponijeli samo svoje vrijedne ruke i radne navike. Zbog svega toga mladić koji 
se u ratu borio za tu državu 1 u njoj se školovao, sada ju želi napustiti u naponu svoje 
umne i fizičke snage i sposobnosti. U to vrijeme su mnogi školovani ljudi, intelektualci 
i drugi napuštali svoju domovinu, ali nisu svi išli “trbuhom za kruhom" nego su mnogi 
odlazili jer se neka demokratska načela u toj državi nisu ni ostvarivala ni poštivala. 
To se odnosi na prigušene demokratske tekovine, ograničene slobode izjašnjavanja, 
jednopartijski sustav, pomanjkanje slobode tiska, strog državni komunistički nadzor 
medija, zanemarivanje sela i poljoprivrede ali i drugo. To su vremena kada je Jugo- 
slavija bila zatvorena, a izlaz iz zemlje nije bio slobodan. Ivan 1956. godine prvo odlazi 
u Italiju pa onda u Francusku. Zapošljava se u tvrtki Chatiers de Normandie, u gradu 
Rauenu. Radio je u svojoj struci, u konstrukcijskom sektoru na dizajnu i konstrukcija- 
ma novih tipova brodova i trajekata. U toj se tvrtki još više dokazuje, stručno usavršava 
i potvrđuje kao stručnjak za dizajn i konstrukciju brodova. To je ujedno i vrijeme kada 
intenzivno radi na odlasku u SAD-e. Tako njegova francuska etapa, osim stručnog 
usavršavanja, omogućava i mirne pripreme definitivnog odlaska u Sjedinjene Države. 


Iz brodogradnje u vinograde - iz vinograda u brodograditeljske menadžere 


Konačno, svoj san ostvaruje 1958. godine kada iz Francuske iseljava u državu 
Kaliforniju, u Los Angeles. Njegovi stričevi su živjeli u Delanu, u središnjem djelu 
Kalifornije zvanom San Joaquin Valley. Tamo se nije odmah zaposlio u svojoj struci, pa 
od 1959. do 1960. radi kod svojih stričeva: Viska (iselio 1910.) i Marka (iselio 1921.). 
Radio je u njihovim tvrtkama za sadnju i uzgoj vinove loze, proizvodnju stolnoga 
grožđa i vina, skladištenje u hladnjačama i vinarijama te na plasmanu na tržište SAD- 
a išire. To je vrijeme pripreme da radi u svojoj brodograđevnoj struci. Dograđuje i 

usavršava jezik, prilagođava se i prihvaća norme i način života u SAD-u. Nakon te 
pripreme 1961. godine počinje raditi, isto u Kaliforniji, u San Diegu, u tvrtki NASSCO 
u svojoj struci. Radio je na razvoju konstrukcija i izgradnji brodova za oceanografska 
ispitivanja, za američko linijske brodove i brodove za američku mornaricu. Zatim od 
1965. do 1968. godine, također u San Diegu, radi u tvrtki INMAN, civilnoj ustanovi 
američke mornarice. Od 1968. do 1971. radi u Rados Engineering Co. u San Pedru 
u Kaliforniji. Tu je radio, između ostalog, na remontu vojnih brodova koji su plovili 
Pacifikom i drugim oceanima. Radio je na projektiranju linijskih i drugih brodova. Od 
1972. do 1978. radi u Campbell Industries u San Diegu kao jedan od direktora tvrtke. 
Tu su konstruirali i radili razne vrste brodova po namjeni i veličini, od teretnih, trajekata 
do jahti i sličnih. Gdje god je radio u svojoj struci, uvijek pokazuje veliku stručnost i 
znanje što se potvrđivalo priznanjima, nagradama i izražavalo povjerenjem upravljanja. 
Kada mu razni poslovi u svim tim tvrtkama postaju “tijesni", njegov nemirni duh i 
znatiželja idu dalje. Na osnovi svoga velikog i raznog iskustva, kada je u svojem poslu 
postigao goleme uspjehe i za američka mjerila, osniva 1978. godine vlastitu tvrtku 
“IVO - ZAN International". Bavila se uspješno 12 godina dizajnom konstrukcijama, 
savjetovanjem i supervizijom u brodarstvu, većinom u SAD-u, ali i u Europi, Aziji i 
Južnoj Americi. To je radio sve do 1987. kada odlazi u mirovinu. Opisali smo Ivanov 
životni put što je bilo nužno da se vidi koliko je volje, truda i znanja trebalo uložiti da 
bi se uspjelo u SAD-u i da se dođe do vlastite ugledne tvrtke. 


Hrvatska u srcu Ive — utemeljitelja američke Zaklade VIZ - dom za pomoć djeci u 
Domovinskom ratu 


Odlaskom u mirovinu, Ivanov neumorni duh ne prestaje s aktivnim radom. Kada su 
njegovu domovinu Hrvatsku 1991. godine napale srpske jedinice i Jugoslavenska 
armija, odmah mu se kao pravom domoljubu, gledajući na TV ekranu izgon ljudi i 
pad Vukovara, pobudila želja pomoći domovini. Odmah si je postavio pitanje kako 
može pomoći? Pretpostavljao je da će i u tom ratu, baš kao i u prošlom, najviše stradati 
djeca. Zato je 1992. osnovao zakladu “VIZ - dom Foundation" koja je zasnovana na 
humanitarnim neprofitnim načelima s osnovnim ciljem pomagati djeci stradaloj u 
Domovinskom ratu u Hrvatskoj te u Bosni i Hercegovini. “VIZ - dom? znači: Vid 
Ivan Zaninović - domovina. Kolika je bila ta pomoć, najbolje ilustrira podatak da je 
jedno vrijeme ta zaklada davala 32 stipendije za srednje škole i fakultete u Hrvatskoj 
te u Bosni i Hercegovini. Koliko je to bilo potrebno, najbolje oslikava činjenica da je 
u Domovinskom ratu samo u Republici Hrvatskoj stradalo 26884 djece. Ta zaklada 
danas pomaže zdravstvene ustanove donacijama uređaja, medicinskih instrumenata i 
opreme. Na svojem dugom, vrlo uspješnom ali i teškom životnom putu, Ivan nikada 
nije zaboravio zavičaj. Uvijek mu se vraća. Do mirovine je svake godine posjećivao 
Velo Grablje i Hvar, a sada to isto čini ali ostaje po tri do četiri mjeseca. Kao znak 

priznanja i zahvale, ove, 2007. godine, na dan grada Hvara, na blagdan sv. Stjepana, za 
svoj rad, zasluge i donacije Ivan je dobio Nagradu grada Hvara. Ivan je ostao skroman 
i nenametljiv. To se vidi i iz njegove reakcije kada sam mu predložio da bih napisao 
članak za “Hrvatski iseljenički zbornik" o njegovu uspješnom i zanimljivu životnom 
putu. Na to mi je rekao: “Ma koga će to zanimati?" Ipak smo se dogovorili za razgovor 
i tako je nastao ovaj tekst. Za kraj Ivanu možemo samo poručiti: Čestitamo ti, velika ti 
hvala i želimo ti dobro zdravlje i dug život. 


Susreti američkih Zaninovića 


Spomenuli smo povezanost obitelji Zaninović u SAD-u gdje već živi njihov četvrti i 
peti naraštaj. Taj očuvani identitet, njegovana tradicijska kultura i privrženost obitelji i 
domovini ogledaju se na raznim manifestacijama, a vrhunac je kada se svi Zaninovići 
okupe u Sjedinjenim Američkim Državama. Oni redovito svakih 5 - 6 godina održavaju 
dan Zaninovića u SAD-u. Tada se okupljaju svi iseljeni Zaninovići iz Velog Grablja iz 
Mole bonde i njihovi potomci iz SAD-a. Ta se proslava ove godine održala 7. listo- 
pada. 2007. u gradu Delanu, u Croatian Slavonic Social Clubu. U sklopu tog susreta, 
izloženi su prigodni darovani predmeti iz domovine: hvarska čipka, lutke sa slavons- 
kom nošnjom i drugo. To je susret ljudi od kojih se neki nisu godinama vidjeli. Stariji su 
nostalgično zapjevali pjesme iz zavičaja, a ujedno dali poruku mladima da ne zaborave 
svoje korijene, to jest, od kuda su im došli bake i djedovi, majke i očevi, te da i dalje 
grade mostove između dviju domovina. Na slavlju su pili crno vino iz jedne od triju 
vinarija Ivina strica Marka, koji je iz Velog Grablja iselio 1921. godine u Kaliforniju, 
SAD. Tome su slavlju iz domovine nazočili i Juraj Zaninović, sin Vida, Gornjev, nećak 
Ivanov (koji je i dao ove informacije) i Vjeko Zaninović, sin Jurja, Alviža. 





Samozatajni i vrijedni Ive Zaninović iz SAD-a ni jedne godine nije izostao s tradicionalnog susreta 

američkih Zaninovića koji se ove održao u Croatian Slavonic Social Clubu u gradu Delanu 7. listo- 

pada. 2007., na kojem se sastalo sedam iseljenih velograbljanskih obitelji Zaninovića koji u SAD-u 
imaju više od 400 potomaka 

Summary 


SHIPBUILDER ZANINOVIĆ RECIPIENT OF 
HUMANITARIAN WORK AWARD 


Ivan a.k.a. Zve Zaninović Gornjev, an American and a native of Velo Grablje, a suc- 
cessful shipbuilding engineer, received this summer the recognition of the City of Hvar 
for his humanitarian help to children, victims of the wars waged against Croatia and 
Bosnia & Herzegovina. Ivan's foundation, the VIZ-dom Foundation, was founded in 
1992, and for a time provided grants for 32 secondary school pupils and university 
students in Croatia and Bosnia & Herzegovina. Today shipbuilder Zaninović continues 
to provide aid to healthcare institutions in his native country with donations of medical 
devices, instruments and equipment, for which we express our great gratitude on behalf 
of the Croatian Heritage Foundation. Self-effacing and worthy /ve was again present 
this year at the traditional meeting of American Zaninović's, held this year at the Croa- 
tian Slavonic Social Club in the town of Delano on 7 October, where seven emigrant 
Zaninović families from Velo Grablje on the island of Hvar met. They have over 400 
descendents across the USA. 


Resumen 


EL CONSTRUCTOR NAVAL ZANINOVIĆ FUE 
PREMIADO POR SU LABOR HUMANITARIA 


E! exitoso ingeniero y constructor naval norteamericano Ivan (Ilamado Ive) Zaninović 
Gornjev, nacido en Velo Grablje, isla de Hvar, Croacia, recibio este afio un recono- 
cimiento especial por parte de las autoridades de Hvar en agradecimiento por la ayuda 
humanitaria enviada a los nifios victimas de la Guerra en Croacia y Bosnia-Herce- 
govina. Durante el conflicto, la Fundacićn del ing. Zaninović “VIZ- dom Foundation", 
creada en 1992, financio los estudios de 32 estudiantes secundarios y universitarios 
en Croacia y Bosnia-Hercegovina. Hoy en dia, el constructor naval Zaninović ayuda 
permanentemente a diversas intituciones de sanidad de su pais natal, donando aparatos, 
instrumentos y equipos medicos, por lo cual le expresamos nuestro profundo agradeci- 
miento en nombre de la Fundacion para la Emigracion Croata. Igual que todos los afios, 
el abnegado y noble Ive asistio al tradicional encuentro de la rama norteamericana de 
los Zaninović, que se realizo el 7 de octubre de 2007 en la sede del “Croatian Slavonic 
Social Club" en la ciudad de Delan y en cuya oportunidad se reunieron siete familias 
del clan Zaninović emigrantes de Velo Grablje, isla de Hvar, que en los Estados Unidos 
tienen mas de 400 descendientes. 

I - 
č d t lj : : mai 
Zagrebačka katedrala - spomenik vjere i kulture te duhovno središte hrvatskog 
naroda * Zagrebačka je katedrala posvećena Uznesenju Blažene Djevice Marije, 
a nazivaju je katedralom naših velikana, Stepinca, Šepera i Kuharića, Zrinskih i 
Frankopana * Hrvatske katoličke misije i zajednice u Njemačkoj i u svijetu, njih 
ukupno 169, djeluju na puno širem području nego župe u domovini * HKM su i 
danas svojevrsne oaze cjelokupnog i duhovno-pastoralnog, ali i opće društvenog, 
kulturnog, sportskog i svakog drugog djelovanja i okupljanja Hrvata u inozemstvu 


Adolf Polegubić 


ULOGA CRKVE U INTEGRACIJSKIM 
PROCESIMA 


Novo vrijeme djelovanja hrvatskih katoličkih misija već je počelo, u surad- 
nji s mjesnom Crkvom, sudeći prema riječima ravnatelja dušobrižništva 
katolika drugih materinjih jezika Njemačke biskupske konferencije mons. 
Wolfganga Miehlea izrečenim na godišnjem skupu pastoralnih djelatnika 
iz zapadne Europe, održanom od 8. do 211. listopada ove godine u Bad Hon- 
nefu * Prema statističkim podacima u svijetu ima 169 naših misija, a najbro- 
jnija je dakako Njemačka s 78 misija, a slijede je Kanada, SAD, Australija, 
Švicarska, Austrija, Švedska, Slovenija i Francuska, Argentina i Belgija, 
zatim Južnoafrička Republika, Luksemburg, Nizozemska, Norveška, Novi 
Zeland, Peru i Velika Britanija 


Kad je u pitanju organiziranje dušobrižništva za Hrvate u inozemstvu, onda se ne može 
ne istaknuti uloga Hrvatskoga zavoda sv. Jeronima u Rimu, koji je ,,postao ne samo 
svoje vrste katolička karitativna središnjica za Hrvate u inozemstvu nego i središnje 
organizacijsko tijelo za svu inozemnu pastvu“!, poglavito za vrijeme rektora mons. 
Jurja Magjerca.? ,,Godine 1957. Sveta Stolica priznala je pravo i hrvatskim iseljen- 
icima, da budu zastupani u tzv. ,,Summum Consilium de Emigratione“, osnovanom 
u smislu propisa Apostolske konstitucije ,,Exsul familia“, pa je na prijedlog blagopo- 
kojnog mons. Jurja Magjerca imenovala msgr. dr. Krešimira Zorića članom Vrhovnog 
vijeća za emigraciju kod Svete konzistorijalne kongregacije i predstavnikom hrvatske 
emigracije kod sv. Konzistorijalne kongregacije. * Tako je 1958. s odobrenjem spome- 
nute Kongregacije osnovana ,,Cura pastoralis pro emigrantibus Croatis“ u Rimu na 


' Usp. Katolička Crkva i Hrvati izvan domovine, (glavni i odgovorni urednik mons. Vladimir Stanković), 
Kršćanska sadašnjost, Zagreb, 1980., str. 41. 

? Usp. isto, str. 42. 

3 Isto, str. 43. 

čijem je čelu bio mons. dr. Krešimir Zorić, šibenski svećenik.“ Hrvati su 14 godina 
nakon objave papinskog dokumenta ,,Exsul Familia“ iz 1952. dobili 25. lipnja 1966. 
prvoga nacionalnog ravnatelja dr. Vladimira Vincea, svećenika Đakovačke i Srijemske 
biskupije. Naime, spomenuti je dokument predvidio da svaka nacionalna iseljenička 
skupina dobije svog nacionalnog ravnatelja, koji u ime Svete Stolice koordinira sav 
pastoralni rad." Službu je obnašao samo nešto više od 20 mjeseci, jer je 5. ožujka 
1968. poginuo u zrakoplovnoj nesreći vraćajući se iz pastoralnog posjeta Hrvatima 
Južne Amerike. Nesreća se dogodila na otoku Guadalupu u Antilama. Dr. Vince je u 
djelo provodio odredbe konstitucije ,,Exul Familia“ te je u Rimu osnovao Ravnateljstvo 
dušobrižništva za Hrvate u inozemstvu. ,,Bilo je to vrhovno tijelo hrvatske inozemne 
pastve podložno neposredno Svetoj kongregaciji za biskupe.»* Osamnaest mjeseci na- 
kon smrti dr. Vincea na mjesto ravnatelja došao je mons. Vladimir Stanković, svećenik 
Zagrebačke nadbiskupije. Dekret imenovanja je u ime Svete kongregacije za biskupe 
11. kolovoza 1969. potpisao kardinal Confalonijeri, pročelnik Svete Kongregacije za 
biskupe, vrhovni moderator za inozemnu pastvu svih nacionalnosti." Mons. Stanković 
je 25. rujna rujna 1969. godine napustio župu sv. Blaža u Zagrebu u kojoj je dotad 
djelovao i predstavio se predstavljenima kod Sv. Stolice u Vatikanu te je preuzeo ured 
Ravnateljstva dušobrižništva za Hrvate u inozemstvu. Mons. Stanković službu ravnatel- 
ja obnašao je od 1969. do 1999., dakle punih trideset godina. Nakon mons. Stankovića 
godine 1999. na službu ravnatelja došao je mons. dr. Pero Aračić, svećenik Đakovačke i 
Srijemske biskupije. Službu je 2001. preuzeo mr. Pero Ivan Grgić, svećenik Banjalučke 
biskupije." Od 1. srpnja 2005. na mjesto ravnatelja je došao vlč. Ante Kuteša', koji je 
bio voditelj HKM Braunschweig u Njemačkoj od 1. siječnja 1979.1% 

U skladu s Uputom o pastoralnoj brizi za migrante, hrvatski su biskupi na sjednici 12. 
studenoga 1969. donijeli zaključke u kojima između ostalog stoji da se osniva Vijeće 
biskupske konferencije za hrvatsku migraciju. Predsjednikom Vijeća imenovan je 
tadašnji pomoćni zagrebački biskup dr. Josip Lach, a tajnik Vijeća postao je nacionalni 
ravnatelj dušobrižništva za Hrvate u inozemstvu mons. Vladimir Stanković.'! Sveta 
Stolica je dekretom od 15. svibnja 1993. osnovala Hrvatsku biskupsku konferenciju 
za katoličke biskupije u državi Hrvatskoj." Raspadom bivše države nastala je i sa- 
mostalna država Bosna i Hercegovina, pa je tako 1994. godine osnovana i Biskupska 


“ Isto, str. 43.-44. 

5 Isto, str. 45. 

$ Isto, str. 53. 

7 Isto, str. 52. 

* Usp. Polegubić, Povratak, integracija ili asimilacija. Razgovori o hrvatskoj dijaspori, Hrvatski 
dušobrižnički ured, Frankfurt na Majni, 2005., str. 27.-32.; Živa zajednica, Frankfurt na Majni, br. 
4/2003., str. 6-7. 

* Polegubić, Povratak, str. 87-93; Živa zajednica, 10/2005., str. 6.-7.23. 

! Usp. Misija prestaje sa samostalnim djelovanjem, u: Živa zajednica, 4/2006., str. 15 

!' Usp. Katolička Crkva, str. 55. 

12 Vidi više: www.hbk.hr 

konferencija BiH, koju čine biskupi četiriju (nad)biskupija s toga područja.!? Vijeće za 
hrvatsku inozemnu pastvu ostalo je zajedničko tijelo obiju biskupskih konferencija jer 
se u hrvatskim katoličkim misijama okupljaju podjednako Hrvati katolici iz Hrvatske, 
Bosne i Hercegovine i drugih područja bivše države. Danas je na čelu vijeća u drugom 
mandatu dubrovački biskup mons. dr. Želimir Puljić.“ Prema statističkim podacima 
dobivenim iz Ravnateljstva dušobrižništva za Hrvate u inozemstvu u Zagrebu iz ožujka 
2006., u svijetuje bilo 169 hrvatskih katoličkih misija. Najbrojnija je dakako Njemačka 
sa 78 misija“, Kanada s 18, SAD sa 17, Australija s 14, te Švicarska s 13, Austrija 8, 
Švedska 4, Slovenija i Francuska po 3, Argentina i Belgija po dvije, zatim Južnoafrička 
Republika, Luxemburg, Nizozemska, Norveška, Novi Zeland, Peru i Velika Britanija 
imaju po jednu katoličku misiju. Prema tim podacima u nabrojenim misijama djeluje 
216 svećenika, od kojih njih 127 pripada Hrvatskoj biskupskoj konferenciji, 83 Biskup- 
skoj konferenciji Bosne i Hercegovine, a trojica pripadaju Biskupskoj konferenciji sv. 
Ćirila i Metoda. Šezdeset i devet ih je biskupijskih, a 127 redovničkih. 


Između čekića i nakovnja 


Da nije bilo lako djelovati hrvatskim svećenicima u inozemstvu u vremenu prije us- 
postave hrvatske države, svjedoči mons. Vladimir Stanković.“ , Jedna je bila jugo- 
slavenska komunistička država iz koje je više od 90% naših svećenika došlo u ino- 
zemnu pastvu. S druge je strane bilo brojno hrvatsko iseljeništvo, i to ne samo u jednom 
etničkom nego i u državotvornom, to jest političkom pogledu“, rekao je mons. Stanković 
ističući kako je ta državotvorna emigracija bila vrlo aktivna i ona se također okupljala 
oko hrvatskih inozemnih pastoralnih središta u svijetu, a također u Njemačkoj, u koja su 
dolazili i svi drugi vjernici bez obzira na svoju ikakvu ili nikakvu političku opredijeljen- 
ost. ,U smislu crkvenih propisa i u duhu tamošnjih demokratskih načela naši su mis- 
ionari morali poštovati svačije uvjerenje. I dok je jugoslavenska država činila pritiske 
na hrvatske biskupe, na redovničke poglavare, na pojedine misionare i na mene osobno 
da na neki način budemo pružena Tuka jugoslavenske politike u iseljeništvu, s druge su 
strane jake političke snage u emigraciji željele da naše misije budu na neki način dio 
njihove, protujugoslavenske politike“, dodao je mons. Stanković ističući kako crkveni 
dokumenti govore da je inozemna pastva vjerska, crkvena institucija te da Crkva mora 
poštovati sve kulturne vrijednosti iseljeničke zajednice. Hrvatski episkopat sa svojim 
smjernicama i hrvatska iseljenička pastva doslovce su se držali tih propisa, ili, kako 


13 Više o Katoličkoj Crkvi u Bosni i Hercegovini u: www.biskupija-banjaluka.org/povijest.htm 

'4 Usp. Polegubić, Povratak, str. 39.-44.; Živa zajednica, 10/2003., str. 6.-7. 

!5 Prema Vodiču - Adresar hrvatskih katoličkih misija/zajednica, Hrvatski dušobrižnički ured, Frankfurt 
na Majni, 2007., str. 11.-36. u Njemačkoj djeluje 56 hrvatskih katoličkim misija i 37 hrvatskih katoličkih 
zajednica. 

'* Usp. Nenad Zakarija, ,,Između čekića i nakovnja“ - razgovor s msgr. Vladimirom Stankovićem (1), 

u: Matica, LVII(2007/4), str. 14.-15. Isto (2), LVIL(2007/5), str. 16.-17., također: ,,Kardinal Kuharić 

u hrvatskom iseljeništvu - Zapadna Europa“, (priredio mons. Vladimir Stanković), KS - GK, Zagreb, 
2007., 515.-581. 

je kazao mons. Stanković, uputa Svete Stolice da među iseljenicima treba čuvati sve 
elemente nacionalne kulture, a osobito narodni jezik. ,,Službena jugoslavenska politika 
nikako nije mogla shvatiti da je to sastavni, nužni dio pastirskoga djelovanja. S druge 
strane, političku emigraciju teško se moglo uvjeriti da je očuvanje jezika i kulture jedna 
stvar, a drugo da je politička borba za ostvarenje sna hrvatskog naroda za osamostaljen- 
je i stvaranje vlastite hrvatske države“, istaknuo je. Također je dodao kako hrvatski 
svećenici u inozemstvu nisu priječili političko djelovanje državotvornih Hrvata, ali se 
sami, u velikoj većini, nisu upuštali u izrazite političke aktivnosti, što im ne bi dopustili 
ni mjesni biskupi koji su im bili ovlašteni. ,,Zbog toga smo mi bili između Scile i 
Haribde. Velika većina Hrvata u Zapadnoj Europi bili su 'gastarbajteri' s jugoslavens- 
kom putovnicom koji su redovito komunicirali s domovinom, i zato su morali biti vrlo 
oprezni da ne ostanu bez putovnice ili da čak završe u zatvoru. O tome su naši misionari 
i te kako vodili računa“, rekao je mons. Stanković podsjećajući da je i stajalište domov- 
inske Crkve, poglavito kardinala Kuharića bilo kako ne treba prekidati veze s domovi- 
nom pa kakav god u njoj režim vladao." ,,Uistinu, godinama je, pa i desetljećima, samo 
Katolička Crkva bila legalna i službena veza između iseljene i domovinske Hrvatske 
unatoč mnogim teškoćama i neugodnostima s raznih strana.“ 

Mons. Stanković je rekao kako je jedno od 'krucijalnih' pitanja u odnosima Katoličke 
Crkve i jugoslavenske države gledano iz beogradske perspektive bilo pastoralno, a 
komunistički režim je to smatrao političkim djelovanje hrvatskih svećenika među stari- 
jom ali posebno i novijom “gastarbajterskom' skupinom naših ljudi u svijetu. ,,Njihovo 
je opće mišljenje bilo da su svi emigrantski“ svećenici ustaše i da aktivno rade na 
rušenju Jugoslavije. Prema tome, nitko nije niti pomišljao da bi među tim svećenicima 
starijeg naraštaja moglo biti nekih tajnih suradnika jugoslavenskih policijskih agenata. 
No, kad su nakon 1965. u našu inozemnu pastvu počeli legalno dolaziti svećenici iz 
domovine, onda se u nekim političkim iseljeničkim krugovima počelo sumnjati nisu li 
neki od njih jugoslavenski špijuni“, istaknuo je mons. Stanković dodajući kako je za vr- 
ijeme njegove tridesetogodišnje službe ravnatelja hrvatske inozemne pastve iz domov- 
ine službeno poslano u hrvatske katoličke misije župe u svijetu oko 150 svećenika i to 
svi odlukom kardinala Kuharića, koji je u svojim govorima, propovijedima i razgov- 
orima više puta uzimao u obranu te svećenike, braneći ih i od sumnjičenja iseljenika 
i od jugoslavenskih prijetnji. ,,Prema prirodi stvari, ti su svećenici, kao i njihovi pas- 
toralni suradnici i crkveni socijalni radnici, održavali poslovne veze s jugoslavenskim 
konzulatima ponajviše da bi pomogli našim građanima u konkretnim slučajevima, npr. 
kada je trebalo prevesti pokojnika u domovinu ili u nekom drugom konkretnom probl- 
emu. No, da bi se to moglo nazvati nekim političkim kolaboracionizmom ili čak nekom 
špijunažom, to je izvan svake pameti. Naravno, da je među 250 službeno imenovanih 


! U svezi s tim mons. Stanković je kazao kako je vrijedna knjiga: Ivan Čizmić i dr., Iseljena Hrvatska", 
Golden marketing - Tehnička knjiga, Institut za društvena istraživanja Ivo Pilar, Zagreb, 2005., u kojoj je 
upravo u toj stvari dano veliko priznanje hrvatskoj inozemnoj pastvi. 

i namještenih svećenika u redovima klera hrvatske inozemne pastve ovaj ili onaj bio 
“crna ovca , to je teoretski moguće, ali praktički sasvim zanemarujuće. 

Dušobrižništvo za Hrvate u Njemačkoj 

Prema dostupnim podacima, u Njemačkoj je prije Drugoga svjetskog rata Hrvata bilo 
vrlo malo. Radili su kao obični radnici u rudarstvu i industriji. U to vrijeme Hrvati 
su ponajviše iseljavali u prekooceanske zemlje. U tijeku Drugoga svjetskog rata u 
Njemačkoj se susreću Hrvati tzv. ,,fremdarbajteri“, a nakon sloma nacizma nastavili su 
živjeti u Njemačkoj. Uz njih se susreću i oni Hrvati koji su se neposredno nakon rata 
našli u izbjegličkim logorima u Njemačkoj, a poslije su pronašli zaposlenje u rudnici- 
ma i drugim privrednim djelatnostima. I Hrvati iz izbjegličkih logora Austrije 1 Italije 
sve su više pronalazili budućnost u Njemačkoj. Najveći ih je broj ipak pristigao na 
,privremeni rad“ u Njemačku 60-ih i 70-ih godina prošloga stoljeća. Prema podacima 
hrvatskih katoličkih misija za 2001. godinu Hrvata je u Njemačkoj bilo 308.337, a 
podaci njemačkih (nad)biskupija neznatno se razlikuju. Naime, oni govore o 306.816 
hrvatskih katolika.! Neki izvori govore o još nižem broju.“ Taj broj obuhvaća sve 
one koji se izjašnjavaju Hrvatima iz Hrvatske, Bosne i Hercegovine, Vojvodine, Boke 
kotorske... Ipak, za pretpostaviti je da bi u Njemačkoj moglo biti između 350.000 i 
400.000 Hrvata! Nažalost, nisu svi obuhvaćeni tim brojem jer ni oni sami ili njemačka 
uprava nisu još promijenili ključ svoga državljanstva pa su se unatoč hrvatskoj putovni- 
ci najprije vodili kao jugoslavenski državljani, a danas se vode kao državljani Srbije. 
Poznato je također da velik broj Hrvata u Njemačkoj radi na ,,crno“, a kao takvi se ne 
vode ni u kakvim statistikama. Pretpostavlja se da ihje od 50 do 100 tisuća. U statistika- 
ma se također ne vode ni oni koji imaju dvojno, njemačko ili neko drugo državljanstvo. 


' O hrvatskom dušobrižništvu i socijalnom radu u Njemačkoj u monumetalnoj knjizi ,, Katolička Crkva i 
Hrvati izvan domovine" govori se na 65 stranica A3 formata . Cit. djelo str. 203.-268.; Ovdje usporedi: A. 
(Adolf) P. (Polegubić), Iz života hrvatskih katolika izvan Hrvatske. U potrazi za novim putovima, u: Glas 
Koncila, br. 37 (1629), 11. rujna 2005.; Adolf Polegubić, Nezaobilazna uloga Žive zajednice", 9/2003., 
str. 8.-12; Adolf Polegubić, Pastoralno djelovanje tiskom, u: Hrvatski iseljenički zbornik, Hrvatska matica 
iseljenika, Zagreb, 2003.; Gojko Borić, Hrvati u Njemačkoj, u: Hrvatski iseljenički zbornik, Hrvatska 
matica iseljenika, Zagreb, 2001., str. 139.-157. (Važno je upozoriti na još neke radove koji govore o životu 
Hrvata u Njemačkoj: Sandra Cvitanušić, Fremde in Deutschland - Ansitze der Integration der Kroaten in 
Deutschland - dargestellt am Beispiel der Aktivitaten der Kroatischen Katholischen Mission Ludwigs- 
burg, diplomski rad, Fachhochschule Ludwigsburg (Hochschule fir offentliche Verwaltung und Finan- 
zen), Ludwigsburg, 1999./2000.; Tihana Šuća, Hrvatska periodika u dijaspori - Švicarska i Njemačka, 
diplomski rad, Sveučilište u Mostaru (Centar za studije novinarstva), Mostar, 2002.; Stanka Vidačković, 
»Živa zajednica“ kao izraz i sredstvo dušobrižništva za Hrvate u Njemačkoj, diplomski rad, Katolički 
bogoslovni fakultet Zagreb Sveučilišta u Zagrebu (Institut za teološku kulturu laka), Zagreb, 1996. 
! Vidi Fra Josip Klarić, Hrvatsko iseljeništvo u Njemačkoj na pragu asimilacije, Biblioteka «Ravnoko- 
tarski Cvit», Lepuri, 2002., str. 16. 

20 List CID - Integration in Deutschland, Saarbriicken, u br. 2/2006. u tekstu ,,Kroaten in Deutschland“ na 
str. 17 donosi podatak kako je krajem 2005. godine u Njemačkoj živjelo 228.926 Hrvata. Usp. također: 
Živa zajednica, br. 9. 2006., str. 7. 

2! Usp. Fra Josip Klarić, Sadašnji trenutak hrvatske dijaspore, u: Hrvatska dijaspora u Crkvi i domovini, 
(P. Josip Klarić (Hrsg), zbornik, Hrvatski dušobrižnički ured, Frankfurt na Majni, 2003., str. 15. 


365 


HRVATSKI ISELJENIČKI ZBORNIK 2008., Adolf Polegubić: Uloga Crkve u integracijskim ... 





Problem je također što od 2000. godine sva djeca koja se rode u Njemačkoj automatski 
dobiju njemačko državljanstvo i poslije se vode u statistikama njemačkih zajednica. 
Nakon što nestane prvi i drugi naraštaj, trećeg statistički gledano, neće ni biti. Danas uz 
pripadnike prvog naraštaja u Njemačkoj žive i pripadnici drugog i trećeg naraštaja koji 
su se već sasvim integrirali u njemačko društvo. 

Nakon završetka Drugoga svjetskog rata u Njemačkoj nije bilo organizirane hrvatske 
pastve, a zbog rata zatekao se i ostao mali broj hrvatskih katoličkih svećenika. Među nji- 
ma je bio i Andrija Kordić, koji je naslijedio Vilima Nuka kao izaslanik hrvatskog epis- 
kopata. Na toj je dužnosti ostao do 1951. godine. Inozemna pastva počinje se organizi- 
rati prema apostolskoj konstituciji ,,Exsul familia“ koja je izišla 1952. godine, a o kojoj 
je već bilo govora u prethodnom dijelu, kad je pastoralnu skrb za Hrvate u Miinchenu 
vodio Stjepan Kukolja. No, potrebe su tražile još jednog svećenika pa je Franjevačka 
generalna kurija u Rimu odredila dr. o. Dominika Šušnjaru za pomoćnika u Miinche- 
nu. Godine 1951. Apostolska nuncijatura o. Šušnjaru imenuje naddušobrižnikom za 
hrvatsku pastvu u Njemačkoj, a na toj je dužnosti ostao do kraja 1971. godine. Sveta 
kongregacija za biskupe u Rimu izdala je 1969. novi dokument o seliteljima ,,Instructio 
de pastorali migratorum cura“ prema kojem se uređuje inozemna pastva. Tako prema 
instrukciji, a na osnovi sporazuma domovinske i Njemačke biskupske konferencije, 
izaslanikom za hrvatske svećenike u Njemačkoj imenovan je 1971. fra Bernard Dukić 
koji je na toj dužnosti ostao do 1997. godine. Sjedište ureda je iz Miinchena preseljeno 
u Frankfurt, najprije u Schreyerstr. 1, a zatim u ulicu An den Drei Steinen 42d, u kojoj 
je i danas. 

Od 1997. do 2003. izaslanik za hrvatsku pastvu u Njemačkoj bio je fra Josip Klarić, a od 
1. lipnja 2003. službu izaslanika obnaša fra Josip Bebić. Svi su oni članovi Franjevačke 
provincije Presvetoga Otkupitelja iz Splita, a najveći broj svećenika u hrvatskom 





Izaslanik S hrv ni Hrvati se na misnim i drugim slavljima okupljaju u hrvatskim 
pastvu u ljemackoj katolickim misijama i zajednicama 
fra Josip Bebić 

dušobrižništvu u Njemačkoj su članovi spomenute Franjevačke provincije. 

U početku su hrvatski svećenici djelovali u većim gradovima i industrijskim središtima, 
a poslije, poglavito šezdesetih i sedamdesetih godina prošloga stoljeća, osnivane 
su hrvatske katoličke misije u svim mjestima u kojima je bilo više Hrvata katolika 
zahvaljujući velikoj potpori Katoličke Crkve u Njemačkoj koja je nosila financijski 
teret, a domovinska se Crkva brinula za pastoral. 

Danas u Njemačkoj djeluje 56 hrvatskih katoličkim misija i 37 hrvatskih katoličkih 
zajednica i to prema novom ustroju u biskupiji Rottenburg-Stuttgart. Žive na gotovo 
cijelom području od njemačkog juga do sjevera. Misije su podijeljene u šest regija: 
Bavarska regija, Baden-Wiirtenberg I., Baden-Wiirtenberg II., Rajnsko-majnska regija, 
Regija Sjeverna Rajna i Vestfalija i Sjeverna regija. U misijama, prema najnovijim 
podacima djeluje 96 svećenika, 4 stalna đakona, 63 pastoralne suradnice i suradni- 
ka (32 laika i 31 redovnica). Misije uz pastoralno djelovanje imaju važnu ulogu i u 
očuvanju hrvatskoga nacionalnog i kulturnog identiteta. Uz redovite pastoralne ak- 
tivnosti, vjernike se nastoji okupljati i na društvenoj i kulturnoj razini. Organiziraju 
se predavanja, proslave, hodočašća, izleti, razni susreti. Posebna briga vodi se o djeci 
i mladima. 

To su hrvatske katoličke misije/zajednice koje donosimo abecednim redom: u Aache- 
nu, Aalenu, Albstadtu, Aschafenburgu, Augsburgu, Backnangu, Balingenu, Bambergu, 
Berlinu, Biberachu, Bielefeldu, Bietigheim-Bissingenu, Bocholtu, Bochumu, Bremenu, 
Darmstadtu, Dortmundu, Diisseldorfu, Duisburgu, Ehingenu, Essenu, Esslingenu, 
Filderstadt-Bonlandenu, Frankfurtu na Majni, Freiburgu i Br., Freisingu, Friedrich- 
shafenu, Gelsenkirchen, Geislingenu, Giessenu, Gčppingenu, Gčttingen-Braunsch- 
weigu, Hagenu, Hamburgu, Hamelnu, Hanau, Hannoveru, Heidenheimu a.d. Brenz, 
Heilbronnu, Herrenbergu, Ingolstadtu, Karlsruheu, Kasselu, Kelkheimu, Kemptenu, 
Kirchheimu, Koblenzu, Kčlnu, Korntalu, Krefeldu, Laupheimu, Leonbergu, Ludwigs- 
burgu, Liidenscheidu, Mainzu, Mannheimu, Metzingenu, Moersu, Miilheimu a.d. Ruhr, 
Miinchenu, Miinsteru, Nagoldu, Nersingenu, Neumiinsteru, Niirnbergu, Nirtingenu, 
Offenbachu a.M., Pforzheimu, Ravensburgu, Regensburgu, Reutlingenu, Rosenheimu, 
Rottweilu, Riisselsheimu, Saarbriickenu, Schorndorfu, Schwabisch Gmiindu, Siegenu, 
Sindelfingenu, Singenu, Speyeru, Stuttgartu, Stuttgart-Bad Cannstattu, Traunreutu, 
Tibingenu, Tuttlingenu, Ulmu, Vaihingenu a.d Enz, VS-Schwenningenu, VS-Villin- 
genu, Waiblingenu, Wiesbadenu, Wiirzburgu i Wuppertalu. 


Pastoralne i druge misijske aktivnosti 


Hrvatske katoličke misije i zajednice u Njemačkoj i u svijetu djeluju na puno širem 
području nego župe u domovini. One su svojevrsne oaze cjelokupnog i duhovno-pas- 
toralnog, ali i opće društvenog, kutlurnog, sportskog i svakog drugog djelovanja i oku- 
? Vidi Vodič - Adresar hrvatskih katoličkih misija/zajednica, Hrvatski dušobrižnički ured, Frankfurt na 
Majni, 2007., str. 11.-36. 

pljanja Hrvata u inozemstvu.U redovite pastoralne 
aktivnosti spada slavljenje misnih slavlja, djelovanje s 
raznim skupinama unutar zajednica u čemu uz pasto- 
ralno osoblje veliku ulogu imaju i aktivni članovi za- 
jednice, posebno okupljeni u misijskim vijećima. Tu 
su i razne misijske proslave, hodočašća, pobožnosti, 
rad s djecom i mladima, ministrantima, vjeronauk za 
sve dobi, priprava za sakramente, vođenje mješovitih 
zborova odraslih i dječjih zborova, folklornih sku- 
pina, rad s lektorima-čitačima, posjet bolesnicima i 
1 sl. Također se organiziraju i sportska natjecanja, pri- 
oma diimname “Sodna predavanja, prodstvlanja koja ovorenja 

Kutleša izložbi, razni tečajevi i radionice bilo samostalno ili 


zajedno s drugim hrvatskim kulturnim, sportskim i 
sličnim udrugama iz domovine i inozemstva. Pritom je i velika pomoć Hrvatske matice 


iseljenika. 





s 


Katolička Crkva u Njemačkoj pred novim izazovima 


Katolička Crkva u Njemačkoj se sve više suočava s problemom pomanjkanja svećenika, 
gospodarsko-socijalnom i demografskom krizom, a negativni trend gospodarstva 
ugrožava dosadašnje stabilno financijsko stanje. Sve to prisiljava odgovorne u Crkvi na 
radikalne promjene na svim područjima života i djelovanja, napisao je fra Josip Bebić, 
dodajući kako se u prvom redu ističu mjere štednje koje bi danas trebale osigurati uv- 
jete normalnog djelovanja Crkve sutra. Težinu skorih promjena, posebno u pogledu 
štednje, dobro je oblikovao pomoćni biskup Kčlna mons. Trelle: ,,Mjere štednje bit će 
šokantne, bolne i djelovat će poput osrednjeg potresa.“ Zato se traže novi putovi. U 
mnogim biskupijama u Njemačkoj nastupilo je prestrukturiranje pastorala i stvaranje 
novih pastoralnih jedinica, u više biskupija smanjuje se i broj pastoralnog osoblja, a 
ukidaju se i misije. Zadaća hrvatske pastve u Njemačkoj je dijeliti poteškoće trenutka 
Crkve u Njemačkoj, te zajedno s njom tražiti i otkrivati svoje mjesto i ulogu u procesima 
koji su u tijeku. To sve nije lako jer ni hrvatsko pastoralno osoblje nije pripremljeno za 
moguće preuzimanje višejezičnih župnih zajednica, a i starosna je dob svećenika i pas- 
toralnih djelatnika vrlo viska. Mi ćemo kao Hrvati biti onoliko uvjerljivi i prihvaćeni 
koliko i sami budemo sposobni analizirati sveobuhvatnost krize te realno i uporno za- 
stupati interese povjerenih nam zajednica i zajednički pronalaziti nove putove koji vode 
prema preustroju Katoličke crkve u Njemačkoj, koja je puno učinila za nas, kako u 


23 Fra Josip Bebić, Budućnost hrvatskih katoličkih misija u Njemačkoj, u: Budućnost hrvatskih 
katoličkih misija u Europi, zbornik, Hrvatski dušobrižnički ured, Frankfurt na Majni, 2006., str. 13. 

24 [sto, str. 15. 

?5 Usp. fra Josip Klarić, Sadašnji trenutak hrvatske dijaspore, u: Hrvatska dijaspora u Crkvi i domovini, 
(P. Josip Klarić (Hrsg), zbornik, Hrvatski dušobrižnički ured, Frankfurt na Majni, 2003., str. 15. 

Jedan od uspješnijih okupljanja mladeži su i hrvatski folklorni festivali 


Njemačkoj tako i u Hrvatskoj, istaknuo je izaslanik o. Bebić.“ Uz hrvatske katoličke 
misije važnu ulogu za Hrvate u Njemačkoj imali su i hrvatski socijalni djelatnici koji su 
im bili i još jesu od iznimne važnosti. 

Analizirajući odnos hrvatske vlasti i dijaspore, fra Josip Klarić, prijašnji izaslanik za 
Hrvatsku pastvu u Njemačkoj, kaže: ,,Prva faza bila je razdoblje komunističke vlasti od 
Drugoga svjetskog rata do kraja osamdesetih godina, dakle do demokratskih promjena. 
Za tu vlast se može reći da je imala interesa za hrvatsku dijasporu u ideološkom smislu. 
Nastojala je imati što više suradnika i doušnika koji bi lobirali za jugoslavensku opciju. 
Inače sve što nije bilo u skladu s njihovim mišljenjem bilo je neprijateljsko, posebice 
predstavnici Crkve. Druga faza je od demokratskih promjena, kroz Domovinski Tat, 
do siječanjskih izbora i promjene vlasti 2000. godine. Za tu drugu fazu može se Teći 
da je hrvatska vlast pokazivala jak interes za hrvatsku dijasporu iz više razloga: 1. 
političko-stranački interes kod prvih demokratskih izbora u svrgnuću komunističkog 
režima, 2. ekonomska pomoć dijaspore u Domovinskom ratu. U toj fazi neke od 
hrvatskih banaka pronevjerile su novac jednom broju naših ljudi iz dijaspore. Ukratko, 
to se desetogodišnje razdoblje može definirati vremenom “uzajamne ljubavi? i prijevare 
hrvatske dijaspore. Treće razdoblje je od izbora 2000. do novih izbora krajem 2003. kad 
hrvatska vlast nije pokazivala nikakav interes prema dijaspori, ni ideološki, ni naciona- 
Ini, pa ni ekonomski, nego se hrvatska dijaspora doživljavala kao teret i breme s kojim 
se nije znalo kamo.«2" 


? Usp. fra Josip Bebić, Budućnost hrvatskih katoličkih misija u Njemačkoj, u: Budućnost hrvatskih, 2006. 
?7 Fra Josip Klarić, Sadašnji trenutak hrvatske dijaspore, u: Hrvatska dijaspora u Crkvi i domovini, (P. 
Josip Klarić (Hrsg), zbornik, Hrvatski dušobrižnički ured, Frankfurt na Majni, 2003., str. 19.-20. 

Važnost Hrvatskoga dušobrižničkog ureda 


Ustanova koja koordinira djelovanje misija je Hrvatski dušobrižnički ured sa sjedištem 
u Frankfurtu na Majni. Danas je na čelu ureda izaslanik o. Bebić. U uredu su još: 
glavni urednik , Žive zajednice“ i pastoralni referent dr. Adolf Polegubić te tajnice: Ana 
Drežnjak, Romana Kašaj i Ljubica Markovica-Baban. Hrvatski dušobrižnički ured u 
Njemačkoj je ured triju biskupskih konferencija (Njemačke biskupske konferencije, 
Hrvatske biskupske konferencije i Biskupske konferencije Bosne i Hercegovine) koji 
je odgovoran za komunikaciju između tih biskupskih konferencija, za upravne poslove 
i koordiniranje pastoralnim radom u hrvatskim katoličkim misijama u Njemačkoj. Ured 
je ujedno i sjedište izaslanika za hrvatsku pastvu u Njemačkoj. Ured između ostalog or- 
ganizira pastoralne skupove, sastanke i seminare na regionalnoj i saveznoj razini. U to 
spadaju: hodočašća, duhovne vježbe za svećenike i đakone, seminari daljnje izobrazbe 
za pastoralne suradnice/suradnike, regionalni pastoralni sastanci, pastoralni godišnji 
skupovi, susreti mladeži, biblijske olimpijade“, folklorni festivali, susreti crkvenih 
zborova djece i mladih 1 odraslih. Ured svake godine početkom listopada organizira 
godišnji pastoralni skup za hrvatske svećenike, pastoralne suradnike i suradnice iz za- 
padne Europe u Njemačkoj ili u domovini. 

Od početka 2001. godine ured ima i svoje internetske stranice koje se mogu čitati na 
adresama: www.kroatenseelsorge.de ili www.zivazajednica.de. Na stranicama se mogu 
pročitati najvažniji podaci o uredu, njegovim godišnjim aktivnostima, a tu se može naći 
u cijelosti ili djelomice aktualni, te prethodni brojevi ,,Žive zajednice“. Ured uspješno 
objavljuje dvojezične ili jednojezične zbornike radova s pastoralnih skupova hrvatskih 
pastoralnih djelatnika iz zapadne Europe.?? 

Tu je i knjiga fra Ante Batinića ,,Dijasporske godine“““, te također knjiga intervjua koje 
je glasni urednik ,Žive zajednice“ dr. Polegubić od 2002. do 2005. vodio s istaknutim 
osobama iz crkvenog i društvenog života, a koji su prije bili objavljeni u ,,Živoj zajed- 
nici“! Valja također istaknuti kako je ured prije objavio vrlo važno pomagalo u pas- 
toralnom radu: Hrvatski katolički molitvenik i pjesmaricu ,,Slavimo Boga“ te zajedno 


2 O olimpijadama više u: Ante Kutleša, Hrvatske vjeronaučne olimpijade u Njemačkoj (1975.- 
1996.), diplomski rad, Vrhbosanska visoka teološka škola u Sarajevu (moderator: dr. Ante Pavlović), 
manuskript, Braunschweig, 1997. (Rad je podijeljen u tri djela, a sadržava 59 stranica: 1. Os- 
novni podaci o osnutku i djelovanju Hrvatskih katoličkih misija u SR Njemačkoj, 2. Organiziran- 
je susreta i vjeronaučnih olimpijada i 3. Vjeronaučna odgojno-obrazovna područja olimpijada). 
? Vidi: Zbornik radova simpozija o stanju i perspektivi hrvatskoga dušobrižništva u Njemačkoj, (P. Josip 
Klarić, Hrsg.), Hrvatski dušobrižnički ured, Frankfurt na Majni, 1999.; Hrvatska obitelj u pokretu, zborn- 
ik, (P. Josip Klarić, Hrsg.), Hrvatski dušobrižnički ured, Frankfurt na Majni, 2001.; Liturgijska mista- 
2002.; Hrvatska dijaspora u Crkvi i domovini, zbornik, (P. Josip Klarić, Hrsg.), Hrvatski dušobrižički ured, 
Frankfurt na Majni, 2003.; Suvremeni pristup Bibliji, zbornik, Hrvatski dušobrižički ured, Frankfurt na 
Majni, 2004.; Izazov nove religioznosti, zbornik, Hrvatski dušobrižnički ured, Frankfurt na Majni, 2005.; 
Budućnost hrvatskih katoličkih misija u Europi, zbornik, Hrvatski dušobrižnički ured, Frankfurt na Ma- 
jni, 2006., Aktualni trenutak Crkve i domovine, Hrvatski dušobrižnički ured, Frankfurt na Majni, 2007. 
% Vidi: Anto Batinić, Dijasporske godine, Hrvatski dušobrižnički ured, Frankfurt na Majni, 2002. 

ši Vidi: Adolf Polegubić, Povratak, integracija ili asimilacija. Razgovori o hrvatskoj dijaspori, Hrvatski 
dušobrižnički ured, Frankfurt na Majni, 2006. 

s Vijećem Biskupske konferencije za hrvatsku migraciju i ,,Kršćanskom sadašnjosti“ 
kantual ,,Slavimo Boga s orguljskom pratnjom“. Ured također redovito objavljuje i 
Vodič-adresar hrvatskih katoličkih misija u svijetu, ali i svih važnijih crkvenih i državnih 
ustanova u domovini i svijetu. Vodič se također nalazi na internetu. Svake se godine 
objavljuje i jednolisni zidni kalendar. 

I mnoge hrvatske katoličke misije već dugi niz godina objavljuju svoje listove i 
»listiće“. Odavno se vidjelo koliko je važan takav kontakt s vjernicima. U njima se na- 
laze važne obavijesti o misijskim aktivnostima, ili se pak donose vijesti koje se odnose 
na važne događaje u misiji: razne proslave, organiziranje priredaba i sl. često se radi 
o jednostavnim listovima, tiskanim fotokopirnim strojem, a uglavnom izlaze tjedno i 
mogu se uzeti na ulazu u crkvu. Pojedine misije povremeno objavljuju i svoje misijske 
listove, nekad većega, a nekad manjeg opsega. Tu su i hvale vrijedne monografije koje 
je objavilo više misija. 


Dugovječnost »Žive zajednice“ 


Hrvatski dušobrižnički ured iz Frankfurta već 29 godina objavljuje mjesečnik hrvatskih 
katoličkih misija u Njemačkoj ,Živa zajednica“, ,a ta publikacija izgleda svojim 
sadržajima i svojom opremom kao nešto najbolje što Hrvati tiskaju u inozemstvu“.* Prvi 
je broj objavljen u rujnu 1978. godine, a dobio je naziv po živoj vjerskoj zajednici Hrvata 
katolika u dijaspori. Taj naziv također označava i živu hrvatsku nacionalnu zajednicu. 
Listje u početku bio kao bilten, unjemu su objavljeni važniji crkveni dokumenti, vijesti iz 
Crkve u domovini i svijetu, događaji u hrvatskim katoličkim zajednicama u Njemačkoj, 
imena krštenih, vjenčanih, umrlih. Također su objavljeni i članci o hrvatskoj povijesti i 
kulturnoj baštini. Taj trend list je slijedio 1 poslije, ali su se iz godine u godinu uvodile 
i nove rubrike te se nastojalo poboljšati grafički izgled lista. Zapravo tematika lista bila 
je posvećena vjersko-crkvenim, ali i općedruštvenim temama. Tijekom godina pokušao 
je stvarati javno mnijenje među Hrvatima u Njemačkoj, ali i šire. U središtu zanimanja 
lista je općenito hrvatski čovjek u dijaspori, bilo ,,gastarbajter“ prvog naraštaja, naši 
ljudi ,,na crno“, pripadnici drugog naraštaja, poslovni ljudi, intelektualci, kulturni 
djelatnici. List posebno prati mnogobrojne aktivnosti naših misija, na suvremen način 
piše o vjeri, vjerskim, socijalnim i obiteljskim, kulturnim temama, objavljuje razgovore 
s istaknutim ljudima iz crkvenog i društvenog života iz dijaspore ili iz domovine. U 
listu se također vodi računa o čistoći hrvatskog jezika, tako da to može biti od koristi 
Hrvatima koji lošije govore hrvatski. Stranice su na njemačkom jeziku uvedene od br. 
3/1998. u posebnom ,,Prilogu na njemačkom jeziku“. Nalaze se u sredini lista, tako da 
ih oni koje te stranice posebno zanimaju, poglavito odgovorni u Crkvi u Njemačkoj, 
mogu istrgnuti i kronološki sačuvati. Prvi broj ,,Žive zajednice“ izišao je u rujnu 1978., 
a tadašnji pokretač lista i prvi urednik fra Bernardo Dukić počeo je Urednikovu riječ 
ovako: ,Evo nas prvi put k vama s novim listom “Živa zajednica“. Valja također 
napomenuti kako je prvi broj sadržavao samo osam stranica. O. Dukić je samostalno 


*? Gojko Borić, Hrvati u Njemačkoj, Hrvatski iseljnički zbornk, Zagreb, 2001., str. 143. 
35 O, Bernardo Dukić, Riječ urednika, u: Živa zajednica, br. 1. (rujan), 1978., str. 1. 

U Njemačkoj su dosad održane 23 Biblijske olimpijade 


uređivao , Živu zajednicu“ od br. 1. 1978. do br. 6. 1979. Od br. 7. 1979. do br. 3. 1983. 
kao urednici se potpisuju pok. fra Ignacije Vugdelija i fra Bernardo Dukić. Od br. 4. 
1983. do br. 9. 1991. urednik je , Žive zajednice"pok. fra Ignacije Vugdelija. Nakon 
pok. fra Ignacija od br. 10.1991. do br. 12. 1993. glavni je urednik don Ante Živko 
Kustić. Fra Anto Batinić je glavni urednik od br. 1- 2. 1994. do br. 11. 2002. Od. br. 12. 
2002. godine na mjesto glavnog urednika dolazi dr. Adolf Polegubić, koji jedini od svih 
dosadašnjih urednika nije svećenik.,,To je svojevrsna kronika o jednom teškom vremenu 
i našim ljudima u njemu, raspršenim diljem Njemačke, Europe i svijeta. To je kronika 
o očuvanju i rastu vjere tih ljudi, o praćenju i osmišljavanju njihove ljudske, društvene, 
političke i kulturne dimenzije“, napisao je fra Anto Batinić u uvodniku jubilarnog broja 
u povodu 20. obljetnice ,,Žive zajednice“ 1998.“ U sadržaju od prvog do posljednjeg 
broja lista provlače se ideje o vjeri u Boga, ali i vjernosti Bogu naših ljudi; o njihovoj 
neraskidivoj povezanosti s Katoličkom crkvom, bilo onom općom ili domovinskom, 
O njihovoj neuništivoj svijesti pripadnosti hrvatskom narodu i hrvatskoj domovini. 
gesla življenja i djelovanja: bogoljublje, čovjekoljublje i domoljublje. Tijekom godina 
izlaženja list se pokušao u više puta modernizirati, obogatiti, kako u sadržajnom i tako 
i u tehničkom smislu. Budući da se poglavito osamostaljenjem Republike Hrvatske 
očekivao veliki povratak naših ljudi iz dijaspore, i prognoza izlaženja ,,Žive zajednice“ 
nije bila dugovječna. Ne samo da se nije velik broj naših ljudi vratio u domovinu, nego 
je taj broj u posljednje vrijeme iz godine u godinu rastao. Izlaženje ,,Žive zajednice“, 
ali i svih drugih djelatnosti Hrvatskoga dušobrižničkog ureda, u prvome redu ovisi o 
financijskoj pomoći Njemačke biskupske konferencije, ali i našim ljudima koji žive u 
Njemačkoj. ,,Potreba za “Živom zajednicom? bit će manja ako se bude velik broj ljudi 


34 Usp. Živa zajednica, br. 8.-10./1998. 

u skoroj budućnosti odlučio vratiti u domovinu, ili ako se budu potpuno integrirali u 
njemačko društvo i Crkvu. No, ako se to i dogodi, bit ćemo ponosni na uvezane brojeve 
s kojima ćemo se i mi vratiti u domovinu jer će u njima ostati zapisano zanimljivo i 
važno područje naše povijesti“, napisao je glavni urednik dr. Polegubić dodajući kako 
list može ponajbolje izgledati, u njemu mogu biti ponajbolji tekstovi, ali ako ne nađe 
put do čitatelja to ništa ne koristi.? 


Umjesto zaključka 


»Duboko vjerujem da će hrvatske katoličke zajednice u Njemačkoj djelovati još dugo, 
na drugačiji način i pod drugačijim okolnostima, iako ne u ovolikom broju“, rekao 
je izaslanik o. Bebić.“ U skladu s tim na spomenutome godišnjem skupu hrvatskih 
pastoralnih djelatnika iz zapadne Europe, održanom od 8. do 11. listopada ove godine 
u Bad Homefu, ravnatelj dušobrižništva katolika drugih materinjih jezika Njemačke 
biskupske konferencije mons. Wolfgang Miehle je istaknuo: ,,Samo u suradnji s mjes- 
nom Crkvom katolici drugih materinjih jezika mogu postati žive zajednice Isusa Kris- 
ta. Novo vrijeme djelovanja hrvatskih katoličkih misija i zajednica već je počelo. Tu 
činjenicu je potrebno neprestance posvješćivati i neprestance pronalaziti uspješan način 
njihova djelovanja čitajući znakove vremena. Pritom treba voditi računa o njihovoj 
posebnosti, ali i otvorenosti djelovanja s drugima i drugačijima, poglavito u suradnji s 
domaćom njemačkom Crkvom. 





Hrvatski dušobrižnički ured iz Frankfurta uspješno organizira i pastoralne 
skupove hrvatskih dušobrižnika iz Europe 


35 Usp. Polegubić, Nezaobilazna uloga Žive zajednice“, u: Živa zajednica, 9/2003., str. 12. 
3 Fra Josip Bebić, Budućnost hrvatskih katoličkih misija u Njemačkoj, u: Budućnost hrvatskih katoličkih 
misija u Europi, str. 22. 

Summary 


THE ROLE OF THE CHURCH IN INTEGRA- 
TION PROCESSES 


Judging from the words spoken by Monsignor Wolfgang Miehle, the head of the pas- 
toral department for Catholics of other mother tongues at the German Bishop's Con- 
ference, at an annual meeting of pastoral workers from western Europe held in Bad 
Honnef from 8 to 11 October of this year, a new period in the activity of Croatian 
Catholic missions has already begun in collaboration with the local church. That fact 
should be taken seriously and actions should be undertaken with others who hold dif- 
ferent views with an open mind, especially in cooperation with the local (German in 
Germany) church. According to the statistical data received in March of 2006 from the 
Directorate of the Pastoral Department for Croatians abroad in Zagreb, there were 169 
Croatian Catholic mission around the world. The majority are, of course, in Germany 
(78 missions), while Canada has 18, the USA 17, Australia 14, Switzerland 13, Austria 
8, Sweden 4, Slovenia and France 3 each and Argentina and Belgium have 2 each. The 
South African Republic, Luxembourg, the Netherlands, Norway, New Zealand, Peru 
and Great Britain each have one Croatian Catholic mission. There are 216 priests active 
in these missions, 127 of which come from the Croatian Bishop's Conference, 83 from 
the Bishop's Conference of Bosnia & Herzegovina, and three from the Bishop's Con- 
ference of the Saints Cyril and Methodius. The institution that coordinates the activities 
of the missions in Germany is the Croatian Pastoral Office based in Frankfurt am Main. 
The Reverend Bebić currently heads the office. 

Resumen 


EL PAPEL DE LA IGLESIA EN LOS PRO- 
CESOS INTEGRACIONISTAS 


De acuerdo a las palabras de mons. Wolfgang Miehle, director del Servicio de Asisten- 
cia Espiritual para fieles catolicos de otros idiomas maternos de la Conferencia Episco- 
pal Alemana, pronunciadas con motivo del Congreso anual de encargados de la pastoral 
de Europa Occidental realizado del 8 al 11 de octubre de 2007 en Bad Honnef, ya 
comenzo un nuevo tiempo de accion de las misiones catolicas croatas, en colaboracion 
con la Iglesia local. Debe tomarse en serio lo expresado por mons. Miehle y es hora de 
comenzar a actuar sinceramente con otros y con los que piensan distinto, especialmente 
en colaboracion con la Iglesia local (en este caso con la Iglesia alemana). 

Segun los datos estadisticos suministrados por la Direccion del Servicio de Asistencia 
Espiritual para la diaspora croata con sede en Zagreb, en marzo del 2006 habia dis- 
persas por el mundo 169 misiones catolicas croatas. De ellas, la mas numerosa es sin 
duda la de Alemania, con 78 misiones. Le siguen Canada con 18, Estados Unidos con 
17, Australia con 14, Suiza con 13, Austria con 8, Suecia con 4, Eslovenia y Francia 
con 3 cada una, Argentina y Belgica con dos cada una, mientras que en la Republica de 
Sudafrica, Luxemburgo, Holanda, Noruega, Nueva Zelanda, Peru y Gran Bretafia hay 
una sola mision catolica por pais. 

De acuerdo a esos datos, en las misiones mas numerosas brindan asistencia espiritual 
216 sacerdotes. De ellos, 127 pertenecen a la Conferencia Episcopal Croata, 83 a la 
Conferencia Episcopal de Bosnia-Hercegovina y 3 a la Conferencia Episcopal de los 
Santos Cirilo y Metodio. La institucion encargada de coordinar las misiones catolicas 
en Alemania es la Oficina para la pastoral con sede en Francfort, al frente de la cual se 
halla actualmente el enviado padre Bebić. 

Ivan Meštrović: Nikola Tesla * ivabine će intenzivnije podupirati nacionalne 
zaklade za znanost, visoko školstvo i tehnologijski razvoj domovine te program 

Jedinstvo uz pomoć znanja, a još će se više poticati uključivanje hrvatskih 
znanstvenika iz inozemstva u sustav znanosti u Hrvatskoj 





Tanja Rudež 


SVJETSKI STRUČNJAK ISTRAŽIVANJA 
RAZVOJA DIJABETESA 


U Kanadi djeluje znanstvenik Mladen Vranić gdje se afirmirao na King's 
College Circle Sveučilišta u Torontu * Mladen Vranić vodeći je svjetski 
stručnjak na području istraživanja odnosa tjelesne aktivnosti, stresa i razvoja 
dijabetesa * U razvijenom svijetu gdje se ljudi malo kreću i pretili su, broj 
dijabetičara će se dvostručiti 


S prof. Vranićem razgovarali smo u Zagrebu, gdje je na znanstvenoj tribini na Medicin- 
skom fakultetu predstavio rezultate svojih istraživanja. 


Kao mlad istraživač, na poziv prof. Besta, otišli ste na Sveučilište u Torontu, gdje je 
otkriven inzulin. Smatralo se da će otkriće inzulina riješiti problem dijabetesa? 

- Inzulin je otkriven u ljeto 1921. godine, a već 1922. počeli su ga uzimati oboljeli od 
toga dijabetes tipa 1 bio smrtonosna bolest koja se nije mogla liječiti. Godinama se 
vjerovalo da je glavni problem dijabetesa time riješen. No, tek se u Drugom svjetskom 
ratu počelo shvaćati da problem dijabetesa nije riješen. Danas se bolest ubrzano širi, a 
komplikacije, na žalost, mogu biti vrlo ozbiljne. 


Prema predviđanjima Svjetske zdravstvene organizacije (WHO), broj oboljelih od 
dijabetesa u idućih će se 25 godina utrostručiti? 


- To se u prvome redu odnosi na zemlje u razvoju u kojima će promjena života biti mno- 
go dramatičnija. U razvijenim zemljama broj dijabetičara će se vjerojatno udvostručiti. 
Naime, u razvijenim državama već su očite negativne posljedice suvremenog stila 
života: pomanjkanje kretanja i pretilost. Razvoju dijabetesa vjerojatno pridonosi i stres, 
ali to još nije dovoljno dobro definirano. 

Mladen Vranić vodeći je sv- 
jetski stručnjak na području 
istraživanja razvoja bolesti 
dijabetisa 





Do kakvih ste spoznaja došli istražujući povezanost tjelovježbe i dijabetesa? 


- Time sam se počeo baviti već na početku boravka u Torontu jer je moj profesor Wren- 
shall imao dijabetes tipa 1. On je vjerovao da je tjelovježba važna za dijabetičare i zato 
je hodao nekoliko puta na dan. Kad smo počeli, međutim, pokuse na psima, otkrili 
smo da se kod pasa, koji nisu bili dobro kontrolirani inzulinom, šećer pogoršao. Bilo 
je to nezgodno otkriće za mojega profesora. Nakon toga, došli smo do nekih važnih 
čimbenika. Ukratko, ako kontrola šećera u krvi nije dobra, šećer se za vrijeme tjelovježbe 
pogoršava. Ako je kontrola šećera dobra, tjelovježba može biti vrlo povoljna. Može biti 
i nepovoljna, kad se u slučaju povećane osjetljivosti na inzulin šećer u krvi smanjuje do 
veoma niskih koncentracija. Ako prenisko padne, može nastati hipoglikemija. Nakon 
toga smo pokazali da je tijekom tjelovježbe važan ne samo inzulin, nego i glukagon jer 
je on čimbenik koji povećava potrošnju glukoze. Na taj smo način pokazali biološku 
bazu prometa šećera kod zdravih ljudi i dijabetičara tijekom tjelovježbe. 


Tvrdite da se tjelovježbom može smanjiti vjerojatnost razvijanja dijabetesa kod ljudi 
koji pokazuju sklonost toj bolesti? 


- To je točno. Ljudi koji imaju smanjenu toleranciju na glukozu su u stanju pred di- 

jabetes. Ipak, svi oni neće oboljeti. Ako ti ljudi povećavaju razinu fizičke aktivnosti i 
smanje tjelesnu težinu, znatno će se umanjiti vjerojatnost za razvoj dijabetesa. Još ne 
samo na dulje vrijeme odgoditi. To je važno, jer što se kasnije razvije dijabetes, manja 
je opasnost od komplikacija. 


Kakvu ulogu ima stres u razvoju dijabetesa? 


- Problem stresa je u tome što ga je teško definirati. Navest ću vam kao primjer 
istraživanje moga bivšeg studenta u Njemačkoj. On je pokazao da teški ispit matema- 
tike za mlade dijabetičare nije bio stres. Sada radimo pokuse na jednoj vrsti štakora koji 
svi razvijaju dijabetes 10 tjedana nakon rođenja. Prvi put radimo pokus kojim bismo 
željeli pokazati da redovita tjelovježba odgađa ili potpuno uklanja mogućnost pojave 
dijabetesa, a da stres radi upravo suprotno: ubrzava pojavu dijabetesa i pogoršava stanje 
pankreasa. 


Dijabetičari imaju smanjen prag tolerancije na stres? 


- Pokusi su pokazali da kod zdravih ljudi i pasa stres, osim ako nije intenzivan, ne mi- 
jenja znatno šećer u krvi. No, vrlo blagi stres kod dijabetičkih pasa, a to je slučaj i kod 
ljudi, može znatno poremetiti šećer u krvi. Vrlo ga je teško kontrolirati. Kod zdravih 
ljudi postoji neuro-hormonalni put koji olakšava potrošnju glukoze. Nažalost, taj hor- 
monalni put ne postoji kod dijabetičara. 


Kako vidite razvoj lijekova za dijabetes? 


- Lijek za dijabetes tipa 2 morao bi istodobno imati tri učinka. Trebao bi povećati proiz- 
vodnju inzulina, smanjiti proizvodnju glukagona koji pojačava lučenje šećera iz jetre, 
te regulirati izlučivanje samostatina. Također, bilo bi idealno da lijek djeluje, osim na 
pankreas, na potrošnju šećera u mišiću. U farmaceutskoj industriji radi se na razvoju 
inzulina koji bi se uzimao bez injekcija. Jedna je mogućnost udisanje, a druga je na 
usta. No, to je vrlo komplicirano jer enzimi probavnog trakta uništavaju inzulin. Što se 
tiče dijabetesa tipa 1, velika pozornost posvećuje se istraživanjima vezanim uz trans- 
plantaciju beta stanica. No, za jednu transplantaciju trebaju dva pankreasa umrlih ljudi, 
a problem je i što tijelo, zbog imunoloških razloga, uništava vlastite stanice koje pro- 
duciraju inzulin. Vodeći centar za transplantaciju beta stanica kod dijabetesa tipa 1 jest 
Edmonton u Kanadi, no i oni godišnje obave najviše oko 10 transplatancija. 


Posljednjih godina mnogo se govori o matičnim stanicama u liječenju dijabetesa. 


- To su vjerojatno najvažnija istraživanja. Na pokusima na životinjama dosta se napre- 
dovalo. Primjenom matičnih stanica vjerojatno bi se moglo riješiti problem dijabetesa 
tipa 1. Ipak, treba imati na umu da govorimo o razdoblju od 10 do 15 godina. 

Summary 


REGULAR EXERCISE PREVENTS THE 
EMERGENCE OF DIABETES 


Mladen Vranić is a leading international expert in the field of researching the correla- 
tion between physical activity, stress and pathogenic diabetes. In the developed world 
were people undertake little physical activity and are obese, the number of people with 
diabetes will double. We spoke with Professor Vranić in Zagreb, where he was to pres- 
ent the results of his research at a symposium at the Faculty of Medicine. Doctor Vranić 
points out, among other things: Perhaps the most important research is that being carried 
out on stem cells. There has been significant progress in experimentation on animals. 
The application of stem cells could probably address the problem of type 1 diabetes. 
But, one should bear in mind that we are talking of a period of from 10 to 15 years. 

Dr. Mladen Vranić, a professor of physiology and internal medicine at the University 
of Toronto, was born in Zagreb in 1930, where he graduated (1955) and received his 
doctorate (1962) at the Faculty of Medicine. At the invitation of Charles Best, who, to- 
gether with Frederick Banting discovered insulin, he went to complete his post doctor- 
ate studies in Toronto. At the University of Toronto, one of the world's leading centres 
for the research of diabetes, Professor Vranić has achieved an impressive scientific and 
academic career. He has penned over 160 research papers and chapters in books that 
have over the past 35 years been cited 6,608 times. He is the recipient of a number of 
prestigious awards such as the Banting Medal, the top international recognition in the 
field of diabetes, and also holds an honorary doctorate from the renowned Karolinska 
Institute in Stockholm. He has been a member of the Canadian Academy of Science 
since 1997 and is a contributing member of the Croatian Academy of Sciences & Arts. 

Resumen 


SOBRESALIENTE ESPECIALISTA MUNDIAL 
EN LA INVESTIGACION DE LA 
PATOGENESIS DE LA DIABETES 


Mladen Vranić es el especialista m&s sobresaliente en la investigacićn de la relacion 
entre la actividad corporal, el estres y la patogćnesis de la diabetes. En el mundo desar- 
rollado, donde la gente realiza poca actividad fisica y es metida en carnes, la cantidad 
de diabćticos se duplica. Conversamos con el profesor Vranić en Zagreb, donde dio una 
conferencia cientifica en la Facultad de Medicina y en cuya ocasion presento los resul- 
tados de sus investigaciones. El doctor Vranić, entre otros, destaca: ,,Probablemente 
las investigaciones mas importantes son las que se efectuaron con las celulas-madre. 
Se ha avanzado bastante en los experimentos con animales. Con la aplicacion de las 
celulas-madre probablemente se podria solucionar el problema de la diabetes tipo 1. No 
obstante, hay que tener en cuenta que estamos hablando de un plazo de 10 a 15 afios“. 
El Dr. Mladen Vranić, profesor de medicina interna en la Universidad de Toronto, nacio 
en 1930 en Zagreb. En 1955 se graduo en 6sta y en 1962 obtuvo el diploma de doctor 
en la Facultad de Medicina. Invitado por Charles Best, que junto con Frederick Banting 
descubriera la insulina, se inscribio en el estudio postdoctoral en Toronto. 

En la Universidad de la nombrada ciudad, que es uno de los centros mas avanzados de 
investigacion de la diabetes, el prof. Vranić realizo una impresionante carrera cientifica 
y acad€mica. Publico mas de 160 trabajos cientificos y capitulos de libros, los cuales, 
en los ultimos 35 afios han sido citados 6.608 veces. Obtuvo una serie de prestigiosos 
premios, como ser la medalla de Banting, que es el premio mas importante del mundo 
relacionado con la diabetes. 

Asimismo es doctor honoris causa del famoso Instituto Karolinska de Estocolmo. Des- 
de el afio 1997 es miembro de la Academia Canadiense de Ciencias y miembro cor- 
responsal de la Academia Croata de Ciencias y Artes. 

NI JEDAN LJUDSKI KLON NE MOŽE BITI 
NORMALAN 


Jedan od najuglednijih svjetskih znanstvenika na području kloniranja si- 
savaca, prof. dr. Davor Solter, nakon dva desetljeća uspješne znanstvene 
karijere u Americi nastavlja istraživačke uspjehe i u Njemačkoj - odakle 
rado posjećuje obitelj u rodnom Zagrebu 


Prof. dr. Davor Solter, direktor Max Planck instituta za imunobiologiju u Freiburgu, 
jedan je od najuglednijih svjetskih znanstvenika na području kloniranja sisavaca. Po- 
drijetlom iz ugledne zagrebačke liječničke obitelji, Davor Solter se također odlučio 
za studij na Medicinskom fakultetu, gdje je diplomirao 1965. godine. Magistrirao je i 
doktorirao biologiju, a od početka znanstvene karijere bavi se ranim razvojem sisavaca, 
U inozemstvu živi od 1973. U Zagrebu je nekoliko puta održao predavanja na tečaju 
klinike Mayo o naprednoj molekularnoj i staničnoj medicini, koji se održavao zajedno 
s Trećom europsko-američkom školom iz forenzičke genetike. 


Profesore Solter, gotovo tri i pol desetljeća živite i radite u inozemstvu. Kakve su 
Vaše veze s domovinom? 


- Kada sam 1971. doktorirao biologiju, bilo je prirodno da odem na poslijedoktorski 
studij u inozemstvo. Otišao sam na Institut Whistar u Philadelphiji s namjerom da os- 
tanem nekoliko godina i da se nakon toga vratim jer je u to doba znanost u bivšoj 
Jugoslaviji bila jako dobro financirana. No, za nekoliko godina situacija se promijenila 
pa sam zaključio kako je bolje da ostanem u Americi. Tako sam u Philadelphiji ostao 
gotovo 20 godina, a onda sam prešao u Njemačku. U Hrvatsku dolazim jedanput do 
dva puta na godinu kako bih posjetio obitelj, a kao gostujući profesor ponekad održim 
predavanje na Medicinskom fakultetu. 


U svojoj knjizi Klon poznata novinarka The New York Timesa Gina Kolata opisala 

Vas je kao jednog od začetnika tehnike kloniranja. 


- Mene je kloniranje zainteresiralo jer su znanstvenici sredinom 70-ih prvi put shvatili da 
će biti moguće kloniranje gena te da ćemo znati koji su geni eksprimirani u određenom 
stadiju razvoja. Smatrao sam da bismo mogli jezgru iz diferencirane odrasle stanice 
presaditi u jajnu stanicu i onda usporediti gene u normalnom ranom zametku s genima 
u zametku nastalom kloniranjem, dakle presađivanjem jezgre iz odrasle stanice u jajnu 
stanicu. Onda bismo mogli zaključiti koji su geni nužni za normalan razvitak. Problem 
je, međutim, bio to što nikoga nisam mogao nagovoriti da počnemo s pokusima. Napo- 
sljetku smo moj poslijetdoktorant Jim McGrath i ja počeli presađivati jezgre somatskih 
stanica u jajne stanice miša. 


Jeli to ista metoda koja je dovela do rođenja ovce Dolly, prvog sisavca klona? 


- Praktički je ista, postoji bitna razlika u tome što smo mi u početku radili s oplođenom 
jajnom stanicom kojoj bismo izvadili jezgru i zatim je spajali sa somatskom stanicom, 
dok je lan Wilmut koristio neoplođenu jajnu stanicu i fuzionirao je sa somatskom stani- 
com. Dolly je nastala nakon 400 pokušaja i moram odati priznanje lanu Wilmutu na 
tolikoj upornosti. Danas znamo da je učinkovitost kloniranja vrlo mala. Usporedit ću 
kloniranje s bacanjem kovanica. Primjerice, uzmem 50 kovanica, bacam ih u zrak s 
ciljem da sve padnu kao «glava». No, omjer će najvjerojatnije biti 25:25, 28:22, 27:231 
tako dalje. No ja ću ih uporno bacati sve dok ne dobijem svih 50 kovanica «na glavu». 
To je kloniranje. 


Krajem prošle godine biotehnološka tvrtka Clonaid, iza koje stoji sljedba raelijan- 
aca, najavila je da je rođen prvi ljudski klon. Isto tako, ginekolozi Antinori i Zavos 
više su puta najavljivali rođenje ljudskog klona. Mi, doduše, nismo vidjeli tu djecu, 
no tehnički je moguće klonirati čovjeka? 


- Tehnički je vjerojatno moguće klonirati čovjeka. Teoretski je to čak lakše nego kloni- 
ranje mačke i zeca. Naime, kod ljudi imamo mnogo iskustva s umjetnom oplodnjom, 
znamo koja je kultura dobra za ljudske zametke, kako ih vratiti natrag u maternicu itd. 
Smatram da nema nikakve razlike u vjerojatnosti kloniranja čovjeka i ovce. Nekoliko 
stotina pokušaja skupine kompetentnih ljudi i moglo bi doći do formiranja zametka koji 
se može implantirati u maternicu i relativno dugo razvijati. Problem je, međutim, što 
nijedan klon nije normalan. Oko 50 posto svih rođenih klonova u sisavaca umre već 
u prvom tjednu nakon rođenja, a dobar dio ih umre u ranoj mladosti. Naše dosadašnje 
spoznaje govore da su klonovi podložniji bolestima. 


Dakle, kloniranje čovjeka je krajnje dvojben i rizičan čin? 


- Zasad sve pokazuje da nema normalnih klonova i stoga mislim da je krajnje neodgov- 
orno pokušati klonirati čovjeka. Svi pokazatelji govore da će veliki broj klonova biti 
abortiran, što sigurno nije nevažno za žene koje će ih nositi. Mnogi će umrijeti nakon 

Prof. dr. Davor Solter jedan od 
najuglednijih svjetskih znanst- 
venika na području kloniranja 
sisavaca 





rođenja, a oni koji prežive prvu godinu, neće biti sasvim normalni. Rizik je velik, a 
dobitka nema. Ne mogu reći koliko je želja za publicitetom u pozadini svega toga. 
Kad Antinori sazove konferenciju na kojoj će najaviti novog klona, novinari iz cijelog 
svijeta pitaju me što mislim o tome. Mislim da je najbolje ignorirati ga. No, to se očito 
neće dogoditi. Najvjerojatnije je da kod raelijanaca nijedna osoba nije bila trudna, no 
ne znam jesu li Antinori i Zavos stvarno izmislili sve te trudnoće. 


Je li kloniranje opravdano kao metoda kojom bi se mogle spasiti vrste koje izumiru? 


- Ljudi su pokušali klonirati jednu vrstu goveda koja je navodno pred izumiranjem. 
Ako netko kloniranjem želi spasiti ugroženog sibirskog tigra od izumiranja, ne bi li bilo 
jednostavnije da ga ne ubijamo i ne uništavamo njegov habitus. Što ćete s kloniranim 
životinjama? Morat ćete ih i dalje držati u zoološkom vrtu. Mislim da svijet, u kojem 
milijarda ljudi živi s jednim dolarom na dan, ima važnijih problema nego kloniranjem 
spašavati ugrožene vrste. 


Treba li zabraniti kloniranje? 


- Ne. Kloniranje sisavaca ima praktičnu primjenu u stočarskoj farmakologji. Kloni- 
rane krave, primjerice, mogle bi proizvoditi ljudske bjelančevine koje bi se koristile u 
liječenju nekih bolesti kod ljudi. Mislim da ima i dobrih znanstvenih razloga za kloni- 
ranje miševa jer bismo na taj način mogli razumjeti molekularnu biologiju procesa 
reprogramiranja stanice. 

U javnosti se mnogo raspravlja o terapijskom kloniranju, čiji je cilj proizvodnja 
embrionalnih matičnih stanica koje bi se koristile u liječenju bolesti. Prva zemlja 
koja je ozakonila terapijsko kloniranje je Velika Britanija. 


- U EU se trenutno predlaže da se dopusti proizvodnja embrionalnih matičnih stanica 
iz zametka koji su smrznuti prije 2000. godine. Terapijsko kloniranje bi bilo potpuno 
zabranjeno u Europi, a u Velikoj bi Britaniji bilo dopušteno. U Americi je dopuštena 
upotreba embrionalnih matičnih stanica koje su napravljene prije 2000. godine. Za raz- 
liku od Europe u kojoj se istraživanja pokušavaju regulirati zakonima, u Americi se to 

regulira financiranjem. Naime, u SAD-u je zakonski sve dopušteno: možete već sutra 
početi klonirati čovjeka, ali za to nećete dobiti federalni novac. 


Mnogi tvrde da će primjena embrionalnih matičnih stanica izazvati revoluciju u 
medicini. Kakvo je Vaše mišljenje? 


- Ne znam hoće li to promijeniti medicinu, jer za to trenutno nemamo dokaza. Dosad još 
nitko nije izliječen uz pomoć humanih matičnih stanica ili njihovih produkata. Pokusi 
na miševima upućuju na to da bi se te stanice mogle koristiti u terapiji nekih bolesti i 
svakako treba raditi na tome. No, treba imati na umu da će liječenje matičnim stani- 
cama biti terapija isključivo bogatih zemalja i bogatih ljudi. To neće mnogo pridonijeti 
zdravstvu cjelokupnog čovječanstva, kojem bi puno više pomoglo da nema gladi i da 
ima dovoljno čiste vode. 


Koje bi se bolesti mogle uspješno liječiti uz pomoć matičnih stanica? 


- Među ostalim, Parkinsonova bolest i dijabetes. Kod Parkinsonove bolesti moždane 
su stanice prestale proizvoditi dopamin pa se ona liječi tako da se inicira dopamin. U 
budućnosti bi se Parkinsonova bolest liječila tako da bismo bolesniku davali stanice 
koje će proizvoditi dopamin. Slično je i s dijabetesom: mogli bismo u organizam inici- 
rati stanice koje će proizvoditi inzulin. No, mislim da te terapije treba očekivati tek za 
10 ili 20 godina. 


O istraživanju matičnih embrionalnih stanica i terapijskog kloniranja stalno se 
vode polemike, a najveći oponent je Katolička crkva. 


- Kao što mene nitko ne zove da raspravljam je li bilo bezgrešnog začeća ili ne jer za 
to nisam kvalificiran, zbog čega bi u biološkim pitanjima trebali pitati za mišljenje 
Katoličku crkvu? Ljudi iz Crkve nisu kvalificirani govoriti o tome. Crkva zastupa ap- 
solutno stajalište koje, nažalost, nema veze s realnošću života. Kako se u zemlji u kojoj 
je pobačaj i zakonski i socijalno dopušten može uopće raspravljati o etici i legalitetu 
terapijskog kloniranja? Ispada da je zametak u laboratoriju bolje zaštićen nego onaj u 
maternic1. 


Crkva zastupa mišljenje o korištenju odraslih matičnih stanica. 


- Kad bismo znali da su odrasle matične stanice dovoljne, onda bi bilo sjajno. No, jako 
sumnjam da je to istina. Vjerujem da bi dokazi o terapijskoj vrijednosti matičnih stanica 
najprije mogli doći iz zemalja poput Velike Britanije, gdje su istraživana legalna. Mis- 
lim, također, da će sve debate o moralnosti prestati kada se nedvojbeno pokaže da tera- 
pija uz pomoć matičnih stanica nekome pomaže. Primjer Nancy Reagan, koja je kao 
konzervativka veliki zagovornik tih istraživanja, to najbolje pokazuje. Jer kad ste vi ili 
netko tko vam je blizak teško bolesni, onda je sve dopušteno. A danas gotovo svatko u 
bližoj ili daljoj obitelji ima nekoga tko boluje od dijabetesa ili Parkinsonove bolesti. 

Summary 


NO HUMAN CLONE CAN BE NORMAL 


Prof. Dr. Davor Solter, the director of the Max Planck Institute for immuno-biology 
in Freiburg, is one of the internationally most highly respected scientists in the field of 
mammal cloning. Davor Solter, who hails from a prominent Zagreb family of physi- 
cians, also opted to take up studies at the Faculty of Medicine where he graduated 
in 1965. He received his master's degree and doctorate in the field of biology and 
has studied early mammalian development from the start of his career as a researcher. 
He has lived abroad since 1973. He has lectured in Zagreb on several occasions at 
advanced molecular and cell medicine courses organised by the Mayo Clinic held in 
conjunetion with the Third Euro-American School of Forensic Genetics. 

Among other things, Dr. Solter says: For now everything indicates that there are no 
normal clones and I therefore believe that it is exceedingly irresponsible to attempt the 
cloning of a human. 


Resumen 


NINGUN CLON HUMANO PUEDE 
SER NORMAL 


E! profesor dr. Davor Solter, director del Instituto de inmunobiologia Max Planck en 
Freiburg, es uno de los mas prestigiosos cientificos del mundo en la especialidad de 
la clonacion de mamiferos. Originario de una muy conocida familia zagrebiense de 
medicos, Davor Solter tambićn se inscribić en la Facultad de Medicina obteniendo su 
diploma en 1965. Hizo el magisterio y obtuvo el titulo de doctor en biologia y desde 
el principio de su carrera de cientifico se ocupo del estudio del desarrollo temprano de 
los mamiferos. Desde el afio 1973 vive en el extranjero. En varias oportunidades dio 
conferencias en Zagreb en el curso de la Clinica Mayo acerca de la avanzada medicina 
molecular y celular -curso que se dictaba en conjunto con la Tercera Escuela Europeo- 
Americana de genćtica forense. 

El dr. Solter, entre otras cosas, dice: “Como hasta ahora todo indica que no hay clones 
normales, pienso que seria extremadamente irresponsable tratar de clonar al ser hu- 
mano“. 

NAGRAĐENA KNJIGA ESEJA TOMISLAVA 
ZIGMANOVA 


Nagrada “Zvane Črnja" za najbolju knjigu eseja objavljenu 2007., koju 
dodjeljuju Društvo hrvatskih književnika i ogranak DHK Istarske županije, 
uručena je u listopadu bunjevačkom književniku i publicistu Tomislavu 
Žigmanovu za knjigu filozofskih eseja “Minimum in maximis? * U knjizi 
11 filozofskih eseja “Minimum in maximis" Žigmanov analitički promišlja 
i tematizira život “na rubu? i izdvaja elemente borbe za materinski jezik u 
multikulturnome području Vojvodine 


Lektorske su tajne nešto poput ispovjednih, iako manje stroge: svećenici šute o povjeren- 
im im grijesima, a i lektori baš ne trube o pravopisnim i gramatičkim pogreškama koje 
su počinila velika imena hrvatske književnosti i publicistike - no znaju ih između sebe 
prepričavati. Eh, kad bi čitatelji znali što su doista naše veličine napisale, manje bi se 
velikima činile. Slučaj Tomislava Žigmanova je drugačiji. Grozdana Cvitan, urednica 
u AGM-u i moja draga prijateljica, ponudila mi je delikatnu zadaću - da prije objav- 
ljivanja pročitam njegovu knjigu filozofskih i političkih eseja Minimum in maximus. 
Žigmanova sam znao po jednoj prethodnoj knjizi kao vrlo pismenoga i skrupuloznoga 
autora, koji pažljivo važe svaku riječ, ali znao sam i da je iz Vojvodine i da vjerojatno 
postoji određena nelagodnost - sustezanje Hrvata izvana koji nudi svoj tekst strogim 
sucima unutra. Jer da je tekst na hrvatskom, i da samo na njemu može biti, nema sum- 
nje kod Žigmanova: “Hrvatski je medij putem kojeg na, nekako sebi, najprimjereniji 
način mogu iznijeti svoja mišljenja, osjećanja, nade, zebnje... Jednostavno, jezikom 
hrvatskim riječima i naracijama najpogodnije ocrtavam svoju sliku svijeta koju pos- 
jedujem i kušam graditi. U tom smislu, hrvatski mi je jezik temeljno oruđe za takve 
napore." 

Ali koji hrvatski? Kada danas pokušam napisati štogod na hrvatskom koji sam prvo 
naučio, vidim da mi nedostaje Tiječi i rečenica, da mi je ostala u uhu samo melodija; ne 
mogu pisati ni onim kojim govorim jer na papiru izgleda usiljeno i namješteno, napisan 

je beživotan; a ne mogu pisati ni onim koji čitam jer je tako užasno dosadan. Drago mi 
je bilo čuti da moj vojvođanski vršnjak ima isti problem: “Dijalektalnim, a to je mater- 
inska bunjevačka, to jest novoštokavska, ikavica, nastojim se služiti u svakodnevnoj, 
običnoj komunikaciji u obitelji, s prijateljima, na ulici", kaže Tomislav i nastavlja: “Is- 
tina, okušao sam se i pismeno njime služiti u svojoj zbirci pjesama Bunjevački blues. 
No on, kao uostalom i drugi govorni jezici, ima veliki broj limita, napose kada je riječ 
o složenijim zahtjevima koje iznosi pisani oblik izražavanja (ne postoje apstraktni poj- 
movi, dominira nesuvremena leksika, jednostavna je sintaksa...). S druge strane, to što 
sam govorni ikavac, smatrao sam kako to ne treba da znači da njime trebam biti i trajno 
i glede svega okovan. Na koncu, zašto postoji književni jezik, to jest standard?" 

Da, zaista, zašto postoji standard ako ne zbog toga da sve druge oblike govora, danas 
bismo ih nazvali varijetetima, proglasi manje vrijednima, iako smo na njima izrekli 
najvažnije riječi u svojim životima, i to one upućene ženi, djeci, majci, prijateljima... 
Tomislav je čitavu svoju knjigu posvetio samo jednoj temi, sadržanoj u podnaslovu 
koji glasi Zapisi s ruba o nerubnomu, pa ga onda kroz temu rubova i granica valja i 
promatrati. Doista je meni u Zagrebu (u središtu) drugačije biti rubni nego njemu preko 
granice. Dok ja mogu od standarda uvijek skliznuti u svoj dijalekt, bez problema ob- 
javiti kajkavsku priču u za to specijaliziranom časopisu, i onda se opet mirno vratiti u 
svoj standard, Tomislav to ne može: kada se iz dijalekta uzdigne u svoj standard, tek je 
onda Hrvat u Srbiji, i samo se s jednog ruba pomaknuo na drugi. Njegovim riječima: 
“A vlastito obiteljsko podrijetlo i pripadnost hrvatskom kulturnom krugu, opredijelilo 
me da pišem, bez obzira što sam se sve vrijeme školovao na srpskom standardu i što je 
on puno prijemčiviji za mladog čovjeka u Srbiji, na hrvatskom jeziku, jeziku koji inače 
ima dugu tradiciju u kulturi Hrvata u Vojvodini. Na koncu, ovakav jezični izbor donosi 
i stanovit rizik, budući da se čovjek lako prepoznaje u javnosti kao onaj koji nekako 
štrči, a što se recipira, zbog raširenog antihrvatstva u srbijanskoj javnosti, kao posve 
negativno." 

Mi standardni jezik učimo isto onako kako smo naučili govoriti. Dok smo se kao 
mališani motali po bakinoj kuhinji i pješčanicima, hvatali smo riječi i rekonstruirali 
iz tih nedostatnih jezičnih podataka gramatiku; sad kao veliki čujemo malo standarda 
ovdje, malo ondje, njime su (šepavo) govorile naše učiteljice, njime (šepavo) govore 
spikeri, njime se (šepavo) piše po novinama. No kad si kao Tomislav na rubu, preko 
granice, te su krhotine još rjeđe, još krhkije. A on je učio hrvatski, kako kaže, “izvan 
bilo kakve institucije, dakle sam, kroz slušanje, čitanje i pisanje". Evo njegovih riječi: 
“Traje to relativno dugo - od početka devedesetih, kada sam još bio student filozofije 
u Novom Sadu. Gotovo jedina metoda, pak, učenja bila je osluhnjivanje razlika, bilo 
u ravni leksike ili pak sintakse, u odnosu na ikavski mi dijalekt ili na srpski standard, 
te pronalaženje njihovog razrješenja u suvremenome hrvatskome. Naravno, ovo po- 
sljednje išlo je uz dosta čitanja, a naučeno se u praksi govorenja i pisanja provjeravalo, 
dakako često uz pomoć jezikoslovno stručnijih kolega. I premda ga već dosta dugo 
nastojim izgraditi kao svoj i govorni i pisani, razumljivo je da određena nesigurnost u 
služenju još postoji." 

Razumijem nesigurnost, osjećam je i ja, usred Zagreba i s diplomom filologa. U teoriji 
svaki pisac stvara svoj vlastiti jezik, ali to se zapravo događa vrlo Tijetko. Hrvatski pisci 
mahom posežu za standardom i na njemu pišu buduće hitove i lektire. I Tomislav je 
posegnuo za njim, pomiješao ga s diskurzom filozofa koje voli, napose Heideggera, 
i zaplivao tim dalekim, mutnim i hladnim morem: “Problemi su posljedica ne toliko 
toga kako sam i koliko toga naučio, već više otočkoga iskušavanja hrvatskog jezika. 
Naime, živim u drugoj državi, čiji jezik je u nečemu drugačiji od hrvatskoga, a njegovi 
su pak uticaji snažniji. Tim prije je to važno imati na umu, jer su istodobno naveza- 
nosti na Hrvatsku sporadične i rijetke. Stoga je onda razumljivo moguće odudaranje 
od trenutačnoga duha jezika u domovini, a gdjekad čak i određena čudnovatost izričaja 
ljudi s ruba - jednostavno osjeti se ta napetost, neki grč. Tomu vjerojatno pridonosi i sam 
tematski okvir mojih napisa. Naime, u hrvatskoj javnosti, pa i u onoj književnoj ili filo- 
zofskoj, glede pitanja granice ili pak problema nacionalnog pripadanja u književnosti 
ne postoji veći interes, a u meni su, zbog svojeg položaja na rubu oni u mnogome 
određujući, noseće teme. I onda imate problem - kako o tako čemu pisati ne samo bez 
uzora, nego često i bez elementarnih uvida u to kako je netko drugi o tomu pisao. Dru- 
gim riječima, boravak izvan matice na rubu pretpostavlja i neke izvanmatične značajke 
ijezika kojim pišete... Htjeli vi to ili ne!" 

Kako dakle lektorirati izvanmatičnog Hrvata, a da on i dalje ostane to što jest, da ga se 
ne krivotvori i da mu se ne gleda kroz prste? Pročitali ste ovaj naš mali razgovor vođen 
e-mailom i njegove rečenice na besprijekornom hrvatskom među kojima se nalazi i 
glede koje je u metropoli pomalo izašlo iz mode i jedno štrči - jer je jednostavno moralo 
biti i nešto njegovo, pogotovo kad je tako slično standardnom strši. Neću odati druge 
lektorske tajne, ali mogu reći ovo: iz moje je jezične ispovjedaonice Tomislav izašao 
vrlo brzo, sa samo jednom kratkom molitvicom za pokoru, onako, više reda radi. Da 
se ne uzoholi. 


P.S: Ovaj sam tekst poslao Tomislavu čim sam ga napisao, a on mi je odgovorio, između 
ostaloga, i ovo: “Inače, glede strahovanja Ti iz posljednje rečenice, mislim da možeš 
biti miran... Tako što rijetko ide uz rub." 


Nagrada “Zvane Črnja“ 
za najbolju knjigu es- 
eja objavljenu 2007., koju 
dodjeljuju Društvo hrvatskih 
književnika i ogranak DHK 
Istarske županije, uručena 
je u listopadu bunjevačkom 
književniku i publicistu 
Tomislavu Žigmanovu za 
knjigu filozofskih eseja 
“Minimum in maximis * 

Summary 


TOMISLAV ŽIGMANOV RECIPIENT OF BEST 
BOOK OF ESSAYS AWARD IN 2007 


The Zvane Črnja Award for best book of essays published in 2007, conferred by the 
Croatian Writers* Society and the Society's branch in Istria County, was presented in 
October to Bunjevac writer and publicist Tomislav Žigmanov for his book of philo- 
sophical essays Minimum in maximis. In Minimum in maximis, a book featuring 11 
philosophical essays, Žigmanov analytically ponders and focuses on life on the edge 
in an interesting meta-language discourse in which author Beck finds elements of the 
struggle for the mother tongue in the multicultural space of Vojvodina. 

Tomislav Žigmanov underlines: “Problems are a result not so much of how and how 
much I learned, by rather the insular challenging of the Croatian language. I live, 
namely, in another country, whose language is somewhat different than Croatian, and 
its influence is stronger. It is all the more important to bear this in mind, as the links to 
Croatia are simultaneously sporadic and rare. It is therefore, understandable that there 
may be a possible lack of correspondence with the current state of the language in Croa- 
tia, and in places a certain strangeness in the expression of people on the edge — one can 
simply feel the tension, a kind of cramped posture. This is probably also contributed to 
by the thematic frame of my writings. There is, namely, no great interest in the Croatian 
public, including the literary and philosophical public, for the issue of borders or the 
problem of national affiliation in literature, and for me, because of my position on the 
edge, they are in many ways defining, carrier themes. And then you have the problem 
— how to write of something of this nature not only without a model to follow, but often 
without even an elementary insight into how someone else might have written about 
it. In other words, living outside the matrix on the edge assumes some out-of-matrix 
characteristics in the language with which you write... Whether you like it or not!" 
How then to edit the writing of an out-of-country Croat, whilst retaining what they in 
fact are, without misrepresenting and at the same time without turning a blind eye? 

Resumen 


TOMISLAV ŽIGMANOV OBTUVO EL PRE- 
MIO AL MEJOR LIBRO DE ENSAYOS EN 2007 


El premio “Zvane Črnja" al mejor libro de ensayos publicado en 2007 que otorga la 
Sociedad de Literatos Croatas y su filial del condado de Istria, ha sido entregado en 
octubre al literato y publicista bufievacense Tomislav Žigmanov por su libro de en- 
sayos filosoficos titulado “Minimum in maximis". En la obra “Minimum in maximis" 
Žigmanov medita analiticamente y tematiza la vida en el borde (de la frontera) con un 
lenguaje comprensible al que el autor Beck desintegra y sefiala en ese meta idioma los 
elementos de lucha por el idioma materno en el ambiente multicultural de Voivodina. 
Tomislav Žigmanov destaca: “Los problemas no son tanto la consecuencia del hecho 
de quć manera y cudnto he aprendido, sino mas bien del sometimineto a prueba de la 
“condicion insular" del idioma croata. Es que vivo en otro pais cuya lengua es un tanto 
diferente del croata pero su influencia es mas poderosa. Es necesario tener esto en 
cuenta, entre otros, tambićn por el motivo que los vinculos con Croacia son esporadicos 
y raros. Por eso son comprensibles posibles divergencias con respecto al actual espiritu 
del idioma en Croacia y a veces en cierto modo la manera estrafalaria de expresarse 
de los hombres que viven en el borde -simplemente dicho, se siete esa tension, cierto 
espasmo. Contribuye probablemente a eso el mismo marco tematico de mis articulos. A 
saber, entre el publico, sea el literario o el filosofico, no existe mayor interes en cuanto 
a las fronteras o el problema de la pertenencia nacional en la literatura, mientras en el 
caso mio, debido a mi posicion en el borde tal pertinencia en muchos aspectos es de- 
terminante o el tema principal. Y entonces surge el problema de como escribir acerca 
de tal cosa, no solo sin modelo sino muchas veces sin el conocimiento elemental de 
como ha escrito otro sobre el mismo asunto. En otras palabras, el encontrarse fuera del 
domicilio-madre presupone algunas caracteristicas de tal ambiente y del idioma en que 
usted escribe - quićralo o no!" 

La cuestion es como encarar la correccion de estilo de un libro escrito por un croata que 
vive fuera del domicilio-madre, para que el autor siga siendo lo que es, sin falsificarlo 
ni calificarlo con demasiada benevolencia? 

DRUŠTVO ZNANJA GRADIT ĆE 
ZNANSTVENICI IZ ZEMLJE I INOZEMSTVA 


Potpisani ugovori Programa znanstvene suradnje za 11 projekata ukupne 
vrijednosti 14 milijuna kuna rezultat su dvaju kongresa hrvatskih 
znanstvenika iz zemlje i inozemstva * Više od 500 znanstvenika iz cijelog 
svijeta te 250 predstavnika akademske zajednice i gospodarstva sudjelovalo 
je u radu Drugog kongresa hrvatskih znanstvenika iz domovine i inozemstva 
* U zemlji sa značajnom iseljeničkom tradicijom, koju je godinama pratio 
usud svih siromašnih i manje razvijenih područja, nikada nije bilo nikakvih 
statističkih podataka o broju stručnjaka ili visokoobrazovanih iseljenika, a 
o znanstvenicima koji su u sklopu iseljeničkog kontingenta odlazili nije bilo 
ni spomena 


U trenutku kad je Hrvatskoj potrebna sva inteligencija, osobito ona mlada, kako bi 
se uspješno pridružila novim integracijama te najbezbolnije izgradila društvo znanja 
u Splitu je održan Drugi kongres hrvatskih znanstvenika iz domovine i inozemstva 
od 8. do 10. svibnja 2007. Splitski skup otvorio je predsjednik Hrvatskog sabora 
Vladimir Šeks kazavši da je prvi kongres održan 2004. u Zagrebu i Vukovaru dao 
veliku potporu hrvatskom razvoju, a kolike je tragove ostavio govori i činjenica da su 
se nakon njega u Hrvatsku vratila 43 znanstvenika. U prilog tom pozitivnom trendu 
govori i podatak da su hrvatski znanstvenici u sklopu najvećeg znanstvenog projekta 
u Europi, Šestog okvirnog programa, u kojem je Hrvatska sudjelovala s 3,5 milijuna 
eura, već povukli 7 milijuna eura za svoje projekte, i time Hrvatsku stavili na prvo 
mjesto među zemljama u tranziciji glede kapaciteta povlačenja novca iz tih fondova, 
rekao je inicijator i utemeljitelj kongresa ministar znanosti, obrazovanja i športa prof. 
dr. sc. Dragan Primorac. 

U zemlji sa značajnom iseljeničkom tradicijom, koju je godinama pratio usud svih 
siromašnih i manje razvijenih područja, nikada nije bilo nikakvih statističkih podataka 
o broju stručnjaka ili visokoobrazovanih iseljenika, a o znanstvenicima koji su u sklopu 

iseljeničkog kontingenta odlazili nije bilo ni spomena. Primorčeva inicijativa dobro 
prihvaćena među našim znanstvenicima u iseljeništvu, kojoj je na ruku izašao obrat 
u svima dostupnoj globalnoj informatičkoj komunikaciji, nedvojbeno će oplemeniti 
razvitak Hrvatske. Kako stvari danas stoje ta je inicijativa višestruko urodila plodom 
makar se prosječnom promatraču čini da svi koji nešto znaju žele otići iz Hrvatske. 
Podaci govore da sve manje mladih znanstvenika želi otići iz Hrvatske, što dodatno 
obvezuje odgovorne jer sve je više onih koji mogu i žele pridonijeti razvoju u uvjetima, 
kako reče Primorac, milijunske funkcionalne nepismenosti. 

Drugi kongres hrvatskih znanstvenika iz domovine i inozemstva završen je 
potpisivanjem zajedničke izjave na svečanosti zatvaranja u Trogiru. Zajedničku izjavu 
potpisali su ministar Dragan Primorac, predsjednik Nacionalnog vijeća za znanost 
prof. dr. sc. Krešimir Pavelić, predsjednik Nacionalnog vijeća za visoko obrazovanje 
prof. Frane Parać te rektori svih sedam hrvatskih sveučilišta. Potpisnici su istaknuli 
kako je do 2010. godine nužno nastaviti s rastom ulaganja u znanost i obrazovanje. U 
skladu s tim i dalje će se podupirati Nacionalne zaklade za znanost, visoko školstvo i 
tehnologijski razvoj Republike Hrvatske te program Jedinstvo uz pomoć znanja, još će 
se više poticati uključivanje hrvatskih znanstvenika iz inozemstva u sustav znanosti 
u Hrvatskoj. Također će se nastaviti podizati kvaliteta i odgovornost znanstvenika i 
znanstvenih institucija. U izjavi se, među ostalim, ističe kako je do kraja ove godine 
potrebno odrediti najviše pet uskih prioritetnih znanstvenih i tehnoloških područja 
te do 2010. godine u tim prioritetnim područjima ustrojiti interdisciplinarne centre 
izvrsnosti. Potrebno je također ustrajati na ubrzanom pomlađivanju stručnjaka u 
sustavu znanosti i visokog obrazovanja, a iznimno uspješnim mladim znanstvenicima 
osigurati samostalan istraživački rad te pozvati hrvatske znanstvenike iz inozemstva 
na zajedničko sudjelovanje u Sedmom okvirnom programu EU. Tijekom Kongresa 
izrađene su temeljne smjernice, upute i konkretni akcijski planovi razvoja Hrvatske, 
kao društva utemeljenog na znanju, za razdoblje do 2010. godine. Zatvarajući Kongres, 
u svom obraćanju nazočnima, ministar Primorac je istaknuo kako će Hrvatska i dalje 
naglašavati i poticati razvoj znanosti, izrazivši pritom zadovoljstvo jedinstvom 
hrvatskih znanstvenika u domovini i inozemstvu koje do sada nije postojalo. 
Rad na Kongresu, koji je okupio gotovo 500 hrvatskih znanstvenika iz cijelog svijeta te 
250 predstavnika akademske zajednice i gospodarstva, bio je organiziran u pet tematskih 
cjelina, a to su sudjelovanje hrvatskih znanstvenika u europskim i međunarodnim 
projektima, suradnja između znanosti i gospodarstva, razvoj znanstvenih institucija, 
oblikovanje strateškog okvira razvoja znanosti do 2010. godine te privlačenje pozornosti 
medija na znanstvene teme i istraživanja. 

U projektu povratka znanstvenika iz inozemstva Ministarstvo znanosti, obrazovanja i 
športa svakom povratniku i nadalje osigurava poticajni paket kojim mu se omogućava 
radno mjesto na sveučilištu ili institutu, opremanje laboratorija i mogućnost aplikacija 
znanstvenih projekata. Povratnicima se omogućava i dolazak do povoljnih stambenih 
kredita. Pomoćnik ministra za međunarodne odnose u Ministarstvu znanosti Radovan 
Fuchs kaže kako je to dobra prigoda za državu da dobije znanstveni kadar određenog 

profila koji joj nedostaje. Ministarstvo, tvrdi Radovan Fuchs, ne može raditi selekciju 
koje će znanstvenike dovesti nego smatra da bi se visokoškolske i znanstvene institucije 
trebale izjasniti za kojim profilom imaju potrebu. Kako se čulo na Kongresu, očekuje se 
povratak još dvadesetak ponajprije mlađih znanstvenika. 

Poželjnu sliku cirkulacije znanstvenika možemo pratiti u razvitku karijere mladog 
Kristiana Vlahovičeka. On se nedavno vratio iz Italije na zagrebački Prirodoslovno- 
matematički fakultet gdje se nastavio baviti primjenom računala u molekularnoj 
biologiji. U Hrvatskoj se time bavi jako malo ljudi, a zapravo je riječ o istraživanju 
života putem računala, pojašnjava Vlahoviček. Računalna biologija danas je jedna od 
vodećih disciplina prirodnih znanosti u svijetu. Iako još nerazvijena u Hrvatskoj, u 
kratkom bi vremenu državu mogla dovesti u korak s ostalim zemljama koje su shvatile 
njezinu važnost. Za Kristianov povratak važno je bilo uključivanje Nacionalne zaklade 
za znanost u prestižnu Europsku organizaciju za molekularnu biologiju (EMBO), preko 
čije stipendije Vlahoviček na godinu dobiva 50.000 eura. Uz plaću sa sveučilišta te 
90.000 kuna, koliko će u idućih pet godina dobivati od države, Vlahoviček kaže kako 
može raditi jednako dobre kao i u Italiji. Njegovim povratkom, na tri puta nižu plaću 
nego što je primao u Italiji, Hrvatska je dobila vrhunskog mladog znanstvenika kojega 
je EMBO prepoznao među 70 najboljih mladih molekularnih biologa iz cijelog svijeta, 
svrstavši ga na četvrto mjesto svojih stipendista. 

Poticajni paket znanstvenicima povratnicima, međutim, nije još razbio predrasudu 
o vječnom trendu odljeva domaće pameti. Naime, odljev mozgova / brain drain nije 
sinonim za migriranje znanstvenika, niti njihov nepovratan odlazak ili iseljavanje, nego 
je taj pojam vezan uz prostornu pokretljivost svih visokoobrazovanih i kvalificiranih 
migranata koji trajno prelaze granice nacionalnih država ili matičnih zemalja. Migriranje 
ili cirkulacija znanstvenika i obrazovanih ljudi raznih profila postojala je oduvijek 
i trajna je pojava u slobodnome društvu. Odlazak u inozemstvo radi školovanja, 
usavršavanja, specijalizacije i slično krije, dakako, potencijalnu mogućnost trajnog 





Potpisani ugovori Programa znanstvene suradnje za 11 projekata vrijednih gotovo 14 milijuna kuna 
rezultat su dvaju kongresa hrvatskih znanstvenika iz zemlje i inozemstva 

ostanka, ali takve bojazni nikako ne smiju biti zapreka slanju mladih ljudi na dodatnu 
izobrazbu niti smiju biti poticaj stvaranju ozračja nesklonog otvorenosti i slobodi u tom 
smislu. Imperativ današnjice postaje sve veća ujednačenost kriterija i razina izobrazbe 
te suradnja obrazovnih sustava, što upravo omogućuje neograničeno stjecanje novih 
spoznaja i znanja, rečeno je na splitskome skupu znanstvenika. 


Potpisani ugovori Programa znanstvene suradnje za 11 projekata 


Izravni rezultati prvog i drugog kongresa hrvatskih znanstvenika iz domovine i 
inozemstva vidljivi su na više razina. Naime, Ministarstvo znanosti obrazovanja i 
športa potpisalo je 30. studenoga 2007. Ugovore o provedbi 11 projekata Programa 
znanstvene suradnje Fonda Jedinstvo uz pomoć znanja (Unity through knowledge 
Fund - UKF), kojima će tijekom 3 godine biti osigurano gotovo 14 milijuna kuna 
za hrvatske znanstvenike iz domovine i inozemstva, kroz zajedničke projekte na 
hrvatskim sveučilištima i institutima. Fond Jedinstvo uz pomoć znanja ove je godine 
pokrenulo Ministarstvo znanosti, obrazovanja i športa sredstvima zajma Svjetske 
banke za Hrvatski projekt tehnologijskoga razvitka (5 milijuna eura tijekom 3 
godine). Cilj je Fonda poticanje suradnje s hrvatskim znanstvenicima u iseljeništvu. 
Fond financira zajedničke znanstvene i tehnološke projekte hrvatskih znanstvenika i 
stručnjaka u inozemstvu sa znanstvenicima, institucijama i tvrtkama u domovini. Riječ 
je o jedinstvenim projektima, kojima se po prvi puta u Republici Hrvatskoj osigurava 
izravno sufinanciranje zajedničke suradnje znanstvenika s hrvatskih sveučilišta, instituta 
i malih i srednjih poduzeća s hrvatskim znanstvenicima sa svjetskih znanstvenih 
institucija. Između 39 prijava odabrano je 11 projekata uz pomoć više od 120 
anonimnih recenzenata — vrhunskih stručnjaka za pojedino područje od kojih su dvije 
trećine iz inozemstva — te dva nezavisna povjerenstva sastavljena od uglednih hrvatskih 
znanstvenika i stručnjaka uključujući i sudjelovanje predstavnika privatnoga sektora. 
Konačna prolaznost (odnos odobrenih i prijavljenih projekata) u ovom natječaju iznosi 
26%, što je osiguranje kvalitete odabranih projekata. Projekti će pokrenuti vrhunska 
znanstvena i tehnološka istraživanja u hrvatskim institucijama i privući investicije iz 
međunarodnih fondova i gospodarstva te kroz dijasporu pridonijeti prijenosu znanja i 
ostvarivanju znanstvenih rezultata u Republici Hrvatskoj. Odabrani projekti odvijat će 
se na hrvatskim institucijama: Sveučilištu u Zagrebu, (dva projekta na Medicinskome 
fakultetu, dva na Prirodoslovno-matematičkome fakultetu, jedan na Fakultetu 
kemijskog inženjerstva i tehnologije te dva projekta na Fakultetu elektrotehnike 
i računarstva), zatim po jedan projekt na Sveučilištu u Rijeci (na Medicinskome 
fakultetu), na Institutu Ruđer Bošković, na Brodarskome Institutu ina Mediteranskome 
institutu za istraživanje života u Splitu (MedILS). Projekti će se odvijati kroz suradnju s 
istaknutim hrvatskim znanstvenicima na svjetskim znanstvenim institucijama (u SAD- 
u, Australiji, Švedskoj, Njemačkoj, Španjolskoj i Švicarskoj) s kojima će naše institucije 
uspostaviti trajni odnos i bit će usmjereni dodatnom privlačenju investicija kako iz 
međunarodnih izvora (primjerice Sedmoga okvirnog programa) tako i iz gospodarstva, 

Od odabranih projekata za financiranje pet ih je usmjereno razvoju novih tehnologija za 
koje je zainteresirano hrvatsko gospodarstvo: razvoju novih supravodljivih materijala, 
razvoju novih računalnih tehnologija ugrađenih u proizvode, modernim tehnologijama 
pročišćavanja otpadnih voda i razvoju upravljačkih sustava za turbine. Ti projekti 
uključuju sufinanciranje i surađivanje s privatnim sektorom te prijenos tehnologije u 
hrvatska poduzeća. Šest se projekata bavi temeljnim znanstvenim istraživanjima na 
vrhunskoj svjetskoj razini i usmjereno je privlačenju novih ulaganja iz međunarodnih 
izvora. Ti se projekti bave proučavanjem molekulskih mehanizama koji uzrokuju 
tumore, proučavanjem razvoja kognitivnih bolesti, genetskom strukturom virusa, 
naprednom mikroskopskom analizom stanica, prijenosom genetske informacije na 
molekulskoj razini i računalnim pristupom biološkim problemima. Osim pokrenutoga 
Programa znanstvene suradnje, u sklopu Fonda, u tijeku je vrjednovanje velikoga 
broja prijava za natječaj Programa za mlade znanstvenike i stručnjake (iz domovine i 
povratnike). Stalno su otvoreni i natječaji Programa povezivanja za potpore putovanja 
hrvatskih stručnjaka i znanstvenika iz dijaspore te mladih hrvatskih znanstvenika 
radi pokretanja novih međunarodnih projekata i prijenosa tehnologije. U pripremi su 
natječaji Programa stvaranja novih vrijednosti za potporu mladih istraživača u hrvatskoj 
industriji, komercijalizaciju istraživanja te zaštitu intelektualnog vlasništva. 

Projekt Emila Babića (Prirodoslovno-matematički fakultet Sveučilišta u Zagrebu) i 
Josipa Horvata (Sveučilište u Wollongong u Australiji) kojeg Fond sufinancira s 183 
000 EUR, uz financiranje iz drugih izvora od 68 000 eura, razvijat će supravodič 
poboljšanih svojstava na višim temperaturama, uspostaviti prvi laboratorij za 
proizvodnju supravodljivih žica u Hrvatskoj te pružiti priliku hrvatskoj industriji da se 
uključi u tehnologiju supravodljivosti. 

Hrvoje Banfić (Medicinski fakultet Sveučilišta u Zagrebu) i Antonio Bedalov (Fred 
Hutchinson Cancer Research Center Seattle) tražit će posebne fosfolipidne spojeve 
koji sprečavaju prenošenje signala u stanicama ljudskoga tijela i tako uzrokuju 
pogreške kod njihova dijeljenja (tumor). U projekt Fond ulaže 166 000 eura, a 76 000 
eura predviđeno je iz drugih izvora, a oni će tijekom projekta razvijati istraživanje 
preko novih međunarodnih projekata financiranih iz američkoga Nacionalnog instituta 
za zdravlje. 


Više od 500 znanstve- 
nika iz cijelog svijeta 
te 250 predstavnika 
akademske zajed- 
nice i gospodarstva 
sudjelovalo je u radu 
Drugog kongresa 
hrvatskih znanstve- 
nika iz domovine i 
inozemstva 

Razvojem ,,ugrađenih“ programskih računalnih sustava bavit će se dva projekta na 
Fakultetu elektrotehnike i računarstva Sveučilišta u Zagrebu. Projekt Ivice Crnkovića 
(Sveučilište Mdilardalen u Švedskoj) i Marija Žagara (Fakultet elektrotehnike i 
računarstva Sveučilišta u Zagrebu) poboljšavat će razvoj softverske podrške za 
ugrađene sustave koji služe za funkcioniranje raznih proizvoda. Ovaj projekt, uz 
sufinanciranje od 67 000 eura, Fond financira s 200 000 eura te će omogućiti prijenos 
tehnologije i razvoj prototipa na zagrebačkom FER-u, splitskom FESB-u te u hrvatskim 
industrijskim partnerima. 

Projekt Daniela Gajskog (University of Califorina Irvine) i Vlade Sruka (Fakultet 
elektrotehnike i računarstva Sveučilišta u Zagrebu) prenijet će cjelokupnu tehnologiju 
ugrađenih“ sustava iz grupe prof. Gajskog u Hrvatsku i stvoriti potencijal za daljnji razvoj 
i primjenu te tehnologije s koja može značajno povećati konkurentnost hrvatskih malih i 
srednjih poduzeća. Fond u projekt ulaže 173 000 eura, a ostale strane 65 000 eura. 
Ekološki problem uslijed sve veće količine tzv. novih zagađivala, posebice humanih 
i veterinarskih lijekova u vodama obrađuje se u projektu Marije Kaštelan Macan 
(Fakultet kemijskog inženjerstva i tehnologije Sveučilišta u Zagrebu) i Mire Petrović 
(Katalonski institut za istraživanja i napredne studije). Projekt je sufinanciran sa 40 000 
eura, a Fond ga financira s 200 000 eura. Istraživanje će osim razvoja novih tehnologija 
rezultirati i pripremom novoga europskog projekta. 

Ivica Kostović (Medicinski fakultet Sveučilišta u Zagrebu) i Paško Rakić (Sveučilište 
Yale) vodit će projekt koji će snažnom međunarodnom suradnjom s uglednim Kavli 
Institutom s Yalea, te s neurološkim institutima u Montrealu i Harvardu, s drugim 
hrvatskim znanstvenicima pomoću naprednih tehnologija (MRI i neurogenomika) 
pristupiti problemimarazvojakognitivnih bolesti (autizam). Projekt će skupitiianalizirati 
podatke o razvoju autizma te potaknuti pripremu nekoliko novih međunarodnih 
projekata. Projekt se financira s 200 000 eura koje ulaže Fond, te 95 000 eura iz drugih 
izvora. 

Na Brodarskome institutu u Zagrebu provodit će se projekt razvoja inteligentnih 
regulatora za hidroelektrane, regulatore vodnih turbine primjenom neizrazite regulacije 
i neuronskih mreža. Vodit će ga Ognjen Kuljača (Alcorn State University) i Krunoslav 
Horvat (Brodarski institut). Tijekom projekta razvit će se i primijeniti novi neuronski 
i neizraziti regulacijski algoritmi koji će biti novo intelektualno vlasništvo, a jedan od 
rezultata projekta je i uspostava laboratorija za naprednu industrijsku regulaciju. U 
projekt Fond ulaže 156 461 eura a ostali izvori 128 000 eura. 

Projekt genetskih istraživanja humanih citomegalovirusa i njegove patogeneze pokreću 
Joanne Trgovcich (Ohio State University) i Stipan Jonjić (Medicinski fakultet Sveučilišta 
u Rijeci,) koji će svojim in-vivo pokusima stvoriti bazu informacija o ekspresiji virusnih 
gena u raznim stanicama koja će koristiti hrvatskoj i svjetskoj znanstvenoj zajednici, a i 
služiti kao temelj za pripremu novih međunarodnih projekata. Fond financira taj projekt 
s 190 000 eura, a 36 000 eura je prikupljeno iz ostalih izvora. 

Igor Weber (Institut Ruđer Bošković u Zagrebu) i Iva Marija Tolić-Nerrelykke (Max 
Planck Institut za molekularnu biologiju i genetiku u Dresdenu) provodit će projekt 

primjene naprednih mikroskopskih tehnika na konfokalnom mikroskopu u biološkim 
problemima poputmehanizama kako se regulira dinamika i struktura citoskeleta. Projekt 
će uspostaviti laboratorij za biofotoniku koji će biti na raspolaganju istraživačima u 
Hrvatskoj. Fond će u projekt uložiti 160 000 eura, a iz drugih je izvora namaknuto još 
35 000 eura. 

Posebne makromolekule - enzime ključne za prijenos genetičke informacije i 
stvaranje proteina u stanici, proučavat će Ivana Weygand-Đurašević (Prirodoslovno- 
matematički fakultet Sveučilišta u Zagrebu,)i Nenad Ban (ETH Ziirich). Oni će u ovom 
istraživanju pokrenuti znanstvenu suradnju koja će rezultirati s objašnjenjem uloge tih 
makromolekula u prijenosu genetičke informacije. Rezultati mogu imati i potencijalni 
farmakološki značaj, a pokrenut će i nove europske projekte. Fond će u projekt uložiti 
132 000 eura, a 77 000 eura prikupljeno je iz drugih izvora. 

Po cijelome svijetu raspodijeljenu računalnu mrežu za numeričko računanje simulacija 
kretanja i strukture bioloških molekula razvijat će Bojan Žagrović (Mediteranski institut 
za istraživanje života u Splitu) i Gordan Žitković (University of Texas at Austin). Oni 
će spomenutim projektom povećavati računalne mogućnosti (uključivanjem više od 
5000 računala diljem svijeta) kako bi simulacije realnih bioloških molekula stale uz 
bok pokusima i omogućile nove uvide u odnose strukture i funkcije tih molekula. Fond 
će u razvoj projekta uložiti 198 000 eura, a ostali partneri 90 000 eura. 


Summary 


A KNOWLEDGE-BASED SOCIETY WILL BE 
BUILT BY SCIENTISTS FROM CROATIA AND 
FROM ABROAD 


Over 500 scientists from around the world and 250 representatives of the academic 
community and business sector participated in the work of the Second Congress of 
Croatian Scientists from the Homeland and Abroad, held from 8 to 10 May 2007. Ina 
country with a significant emigrant tradition, that shared for years the fate of the poorer 
and less developed areas, there was never any statistical data on the number of experts 
and highly educated emigrants, and there was no word of the scientists that departed in 
emigrant contingents. 

43 scientists have returned to Croatia over the past few years. Indicative of this positive 
trend is the fact that in the frame of the Sixth Framework Program, the largest science 
project in Europe, in which Croatia has participated with 3.5 million euros, Croatian 
scientists have already drawn 7 million euro for their projects, and in doing so have 
put Croatia in first place among the transition countries in terms of its capacity to draw 
financing from these funds. 

Resumen 


UNA SOCIEDAD DEL SABER SERA CREADA 
POR CIENTIFICOS DEL PAIS Y DEL EXTE- 
RIOR 


Mis de 500 cientificos de todo el mundo y 250 representantes de la comunidad aca- 
demica y economica universal participaron en la labor del Segundo congreso de cienti- 
ficos croatas (de la Patria y del exterior ) que se realizo del 8 al 10 de mayo de 2007. 
Siendo un pais con gran tradicion de emigracion que durante afios compartiera el des- 
tino de todas las regiones pobres y menos desarrolladas de Europa, en Croacia jamas 
se han dado a conocer los datos estadisticos sobre el numero de especialistas y personas 
instruidas que emigraron al exterior, mientras que a los cientificos que formaban parte 
de los contingentes migratorios, ni siquiera se los mencionaba. 

En los ultimos afios han retornado 43 cientificos a Croacia. Esa tendencia positiva se 
desprende del dato de que en el marco del mayor proyecto cientifico de Europa denomi- 
nado Sexto Programa Marco, en el cual Croacia participo con 3,5 millones de euros, los 
cientificos croatas ya retiraron 7 millones de euros para sus proyectos ubicando de tal 
manera a Croacia en el primer lugar de los paises de transicion en cuanto a la capacidad 
de utilizar esos fondos. 

Sudionici Prvog svjetskog nogometnog natjecanja hrvatskih iseljenika održanog u 
domovini u organizaciji Hrvatskog nogometnog saveza, Hrvatske matice iseljenika te 
Ministarstva vanjskih poslova i europskih integracija a pod pokroviteljstvom predsjednika 
Hrvatskog sabora 2007 * Iseljenički nogometni klubovi s imenom Croatia pronosili su 
svijetom poput sokolskog pokreta športski duh svoga naroda koji se ogleda u toleranciji 
i iskonskom porivu za nadmetanjem u izvrsnosti na sportskim terenima pod različitim 
zastavama — ali s hrvatskim imenom na usnama 


Dane Mataić Pavičić 


OSAMDESETA OBLJETNICA HRVATSKOGA 
SOKOLA U ANTOFAGASTI 


Na sportskim terenima Hrvatskog sokola u Antofagasti rađali su se pob- 
jednici Čilea, Južne Amerike te reprezentativci koji su nastupali na svjets- 
kim prvenstvima i olimpijadama + Nacionalni ponos i športski žar pobjede 
održavali su moral, punili novine uspjesima, vitrine trofejima i srca Hrvata 
ponosom i zahvalnosti novoj domovini — Čileu + Hrvatski sokol koji je ute- 
meljio (1927.) Ivan Goić Kuščević, omiljeno je susretište, punih osamdeset 
godina, hrvatskoga iseljeništva u Antofagasti, u kojoj živi, prema službenoj 
statistici, oko 25.000 hrvatskih potomaka koji govore španjolskim jezikom 


Antofagasta je administrativno, kulturno i gospodarsko sjedište istoimene pokrajine 
i naznačajnija luka sjevernoga Čilea. Grad ima oko 200 000 tisuća stanovnika. Ute- 
meljen je 1879. Smještena je u podnožju planinskoga lanca, stisnut između pustinje 
i Tihoga oceana. Doima se kao oaza u nepreglednoj pustinji koju je čovjek svojim 
trudom pretvorio u ugodno mjesto za život i rad. S Antofagastom čine prirodnu cjelinu 
sva mjesta čileanske pustinje, koja se proteže u smjeru sjever-jug u dužini od 1000 
km, a široka je u prosjeku 180 km. Na njezinu oceanskom rubu nalaze se poznata, i za 
hrvatsku naseobinu povijesna mjesta, Calama, Tocopilla, Taltal, Iquique, Arica. Kroz 
Antofagastu prolazi južna obratnica. Na istoj geografskoj širini nalazi se i grad Sao 
Paolo u Brazilu. Klima je izrazito pustinjska, slična onoj na sjeveru Sahare uz obale 
Mediterana. Prosječna godišnja temperatura iznosi 18 *C, a 70% dana i noći u godini je 
vedro. Dan topao i suh, a noć svježija. Kiša padne jedanput u deset godina. No kada se 
to dogodi, grad proživljava pravu katastrofu: bujice preplave ulice tisućama tona pjeska 
i mulja, ravni krovovi propuste kišnicu, a vjetrovi razbiju molove u luci. To je najveća 
izvozna luka čileanskog bakra. Najveći rudnik površinskog kopa na svijetu Chuqui- 
camata, nalazi se 225 km istočno od grada. Nekada u zlatno doba salitre, prirodnoga 
biljnoga gnojiva, bila je to i glavna izvozna luka za salitru. Luku je izgrađivao i Pasko 

Baburica Šoletić, rodom s otoka Koločepa, poznati industrijalac u salitri. Neki su ga na- 
zivali Kralj Salitre. Za gradnju mola dao je dovesti cement iz Solina (1923.). Uz njega 
bili su poznati: Frano Petrinović, Lujo Moro, Josip Lukinović, braća Mitrović, Remigio 
Gazzari i drugi. Svojim su salitrerama davali i naša imena. Tako se uz Panamericanu, 
jedinu dobru cestu kroz ova bespuća, danas nalaze spomen-obilježja koja putnika nam- 
jernika upozoravaju na nekadašnje postojanje tvornica salitre, oficina, kao što su: Brac, 
Hervatska, Slavonia, Adridtico, Dalmacia, Vis, Sloga, Slavia, Napried itd. Davali su 
Hrvati naša imena i svojim tvrtkama, trgovinama, ulicama, trgovima, a počasno ime 
u naseobini dobivala su i njihova društva, vatrogasne postrojbe, folklorne i pjevačke 
družine i svakako uvijek popularna športska društva. Antofagasta je udaljena od Santi- 
aga 1361 km, a povezana je avionskim i autobusnim linijama vrlo visoke razine usluga. 
Željeznicom je povezana s Bolivijom. Grad je nastao od ribarskog naselja i sjedišta 
prve kompanije za iskorištavanje nalazišta bakrene rude. Naziv Antofagasta dobiva 
1871. po istoimenom indijanskom mjestu u unutrašnjosti, u Andama. Tada je to bio bo- 
livijanski teritorij. Spektakularna otkrića bakra, zlata, molibdena i drugih dragocjenih 
ruda, a posebno nagli razvoj proizvodnje salitre, doveli su 1879. do rata između Čilea s 
jedne i Bolivije i Perua s druge strane iz kojeg Čileanci izlaze pobjednici. Tada Antofa- 
gasta, Iquique, Arica, Tocopilla, Calama, te spomenuti rudnik Chuquicamata prelaze 
u ruke Čilea. Od tada dolazi do naglog industrijskog razvoja sjevernog Čilea i počinje 
masovni dolazak europske radne snage, među kojima i tisuće Hrvata. 

Hrvati su svojevrsni sinonim Antofagaste: prvi su se doselili oko 1870. Svoje prvo 
doseljeničko društvo, “Slavjansko pripomoćno društvo", utemeljili su 1894., a od 
1902. do 1906. izlazile su prve hrvatske novine u Čileu (Sloboda, vlasnik i urednik Ivan 
Krstulović iz Nerežišća). Zajedno s Čileancima, i doseljenim Španjolcima, Englezima 
i Francuzima, Hrvati su dali velik doprinos razvoju grada i pokrajine. U Antofagasti je 
Andronico Luksic Abaroa započeo svoj poslovni uspon, Lenka Franulic Zlatar došla je 
iz Antofagaste na pijedestal čileanskog novinstva, Antonio Skarmeta se uspeo na sam 
vrh čileanske književnosti, Lily Garafulic je najpoznatija čileanska kiparica, dr. Alejan- 
dro Goic Goic je čileanski akademik, Juan Music je bio rektor Katoličkog sveučilišta, 
Hemndn Vodanovic, senator Republike, a spomenik Josea Papica Radnica podsjeća 
na jednog od preporoditelja gospodarstva grada. Tu su i poznata imena poduzetnika: 
Korlaet, Simunovic, Martinic, Granic, Zlatar i drugi. Svojevrsni spomen na prisutnost 
Hrvata u Antofagasti, promenadni paviljon u centralnom parku, naseobina je podigla 
1910. godine u znak zahvalnosti zemlji koja ih je primila i podarila slobodu, mir i na- 
predak. Na ulazu u mjesno groblje uklesani su stihovi pjesnika Iva Serge (dr. Antonio 
Rendić Ivanović). Nećete se izgubiti u Antofagasti. Ako 1 niste naišli na Zlatara, Marti- 
nica Juraca, Vodanovica, Bakovica, Perica ili Jutronica, bit će to Gonzalez, Fernandez, 
Rojas ili Ramirez koji će reći da je njihova majka ili baka Hrvatica. U svakom slučaju, 
s tradicionalnom čileanskom ljubaznošću uputit će vas u “Hrvatski sokol" (1927.) koji 
je utemeljio Ivan Goić Kuščević otac spomentog Alejandra Goica, akademika ili u 

“Hrvatsko pripomoćno društvo" (1894.) koji je utemeljio Ivan Ivanović, djed od su- 
pruge predsjednika Republike (1990.-1994.). Danas u Antofagasti živi oko 25 000 
hrvatskih potomaka i samo dvadesetak osoba rođenih u Hrvatskoj (2007.) i jedini su 
koji govore hrvatski. 


Dalmatinci su prenijeli sokolaške ideje preko Atlantika 


Kako se najveći broj Hrvata doselio u mlađoj životnoj dobi, donijeli su sa sobom svi- 
jetle tradicije športskog sokolskog pokreta koji je u to vrijeme bio vrlo raširen u kra- 
jevima iz kojih su se iseljavali. Sokolaši ili kako ih u Čileu zovu sokolinos nadživjeli 
su svoje kolege u domovini, tj. sokolsku organizaciju koju je 1929. dekretom ukinuo 
kralj Aleksandar. Oni su u Čileu aktivni sve do današnjih dana. Istina, politički vjetro- 
vi tjerali su ih da svoje hrvatsko sokolsko ime zamjenjuju s jugoslavenskim, ali pod 
utjecajem događaja u domovini i povratka svojim iskonskim hrvatskim korijenima, 
sokolaši na kraju svijeta vraćaju se 3. lipnja 1992. svojem hrvatskom imenu. Športsko 
društvo Hrvatski sokol, za koje zna svako dijete u Antofagasti, osnovali su Hrvati i nji- 
hovi potomci 1. prosinca 1927. godine u 21,30 sati u dvorani Jugoslavenske vatrogasne 
postrojbe broj 3 “Pascual Baburizza" (danas je to Hrvatska vatrogasna postrojba broj 
3.). Među osnivačima je veći broj mladih Hrvata koji su bili članovi Sokola u rodnoj 
Dalmaciji iz koje su se tih godina masovno doseljavali. Po ugledu na sokolska društva 
u domovini i ovo je osnovano na idejama Miroslava Tirša, Čeha, osnivača Sokola u 
Europi. Sokol okuplja ljude dobre volje bez obzira na vjeru, društvenu klasu, spol ili 
dob. Cilj je duhovni i tjelesni odgoj članstva. Odore, identične onima kod kuće, uskoro 
su odjenuli i sokolaši u Antofagasti. 





Antofagasta je administrativno, kulturno i gospodarsko sjedište istoimene 
pokrajine i naznačajnija luka sjevernoga Cilea. U njoj živi oko 25.000 
hrvatskih potomaka koji govore španjolskim jezikom 

U inauguralnom govoru istaknuto je da “Sokol" ne služi samo za održavanje zdravog 
tijela kroz športske djelatnosti, napose gimnastiku, nego osobito zbog normi životnog 
ponašanja koje su išle dalje od gimnastičkih dvorana. U stvarnosti, biti član Sokola 
značilo je biti korektan, poštovan, tolerantan. Biti sokolaš prema Tiršu označivalo je 
osobu koja cijeni rad, obiteljski dom, domovinu i čovječnost ( Jugoslavenski sokol", 
Bodas de Plata, Antofagasta 1952.). 

“Članom Sokola mogli su postati članovi jugoslavenske naseobine, i njihovi potomci 
kojima je jedno od prezimena jugoslavensko, te pripadnici ili potomci bilo koje slaven- 
ske nacije." Ovih potonjih u Antofagasti je bilo samo nekoliko, dok su svi drugi bili Hr- 
vati, odnosno njihovi potomci. U drugoj konstitutivnoj skupinki bili su mladi Čileanci 
hrvatskog podrijetla od kojih su neki kao braća Jacinto i Pablo Tomicic, zatim Jorge 
Amengual Rendic, Antonio Bocic, Andres Glasinovic, Gregorio Vlastelica i drugi bili 
afirmirani športaši u domaćim športskim društvima. Tako je Juan Glasinovic Vladislav- 
ic, pobjednik biciklističke utrke kroz Antofagastu 18. rujna 1909., bio osnivač i prvi 
predsjednik Gradskog biciklističkog kluba (5. travnja 1919.). Popularni Pedro Stančić- 
Rokotov bit će osnivač Biciklističkog saveza Antofagaste i njegov prvi predsjednik 
1920. 

Tradicija okupljanja potomaka Hrvata u društvu Sokol sačuvala se sve do danas. Zbog 
toga se od samog osnutka isticala uloga športa pod zastavom stare i nove domovine, 
čime se htjelo pokazati da se voli i poštuje nova, ali ne zaboravlja ni stara domov- 
ina. Tada, u Vatrogasnom domu na osnivačkoj skupštini “Sokola" s istim su žarom 
otpjevane himne obiju domovina. Tako se to čini i danas; iako potomci Hrvata ne znaju 
hrvatski, Lijepu našu pjevaju na hrvatskom. 





Hrvatska mladež u Antofagasti postizala je vrijedne sportske rezultate. Na slici 
ekipa Sokola iz 1935. godine 

Prva uprava Sokola u Antofagasti izabrana je jednoglasno, a činili su je: Juan Goić 
Kuščević-predsjednik, Pedro Stančić-Rokotov, potpredsjednik, Vlade Vlahović Petri- 
cio, tajnik, Gregorio Vlastelica Zilko, blagajnik, i kapetan atletike, Pablo Tomicic 
Rendic, glavni športski kapetan; članovi uprave: Jacinto Tomicic Rendic, Antonio 
Bocic Carevic i Juan Glasinovic Vladislavic. Osnivački dokument potpisali su ovim 
redom: Juan Goić Kuščević, Pedro Stančić-Rokotov, Vlade Vlahovic Petricio, Do- 
mingo Vlahovic Petricio, Gregorio Vlastelica Zilko, Jacinto Tomicic Rendic, Antonio 
Bocic Carevic, Pedro Glasinovic Vladislavic, Juan Glasinovic Vladislavic, Vladimiro 
Glasinovic Smith, Celestino Eterovic Murioz, Simon Ivanovic Rocatagliata, Cosme 
Restović Franulić, Eduardo Kegević Zuvić, Jorge Sarovic Lopez, Mateo Karzulovic 
Kurtic, Nicolas Zuvic Grušić, Pablo Tomicic Rendic i Pedro Karzulovic Kurtic. Iz- 
abrana uprava na prvom sastanku zaključila je da prisutni, navedeni skupštinari, budu 
proglašeni članovima utemeljiteljima, i da mjesečna članarina iznosi dva pesosa po 
članu. Odlučeno je da se organizira tečaj gimnastike pod vodstvom Gregorija Vlaste- 
lice Zilka 1 da se nakon osnivanja, atletska sekcija odmah uvrsti u odgovarajući sustav 
natjecanja. Za treniranje i pripremu atletičara bio je zadužen Pablo Tomicic Rendic, 
glavni športski kapetan. U 23,00 sata osnivačka skupština je zaključila rad. U znak 
slaganja sa zaključcima, svi su skupštinari potpisali zapisnik. 

Ivan Goić Kuščević (1900.-1977.) idejni je začetnik sokolskog pokreta u Čileu. Rođen 
je u Pražnicama. U Čile je došao 1913., najprije u Punta Arenas gdje je postao članom 
Hrvatskog sokola i zajedno s bratom Petrom bio istaknuti sportaš. Bio je knjigovođa u 
tamošnjoj Banco Chileno-yugoslavo, a 1926. biva premješten u Antofagastu u istu tvr- 
tku. Utemeljitelj je i prvi predsjednik Sokola, a reizbor je doživio četiri puta. Odlaskom 
u Santiago i tamo 1933. utemeljuje športsko društvo Sokol. Od osnutka do danas Sokol 
je promijenio 26 uprava. 





Hrvatski sokol u Antofagasti — od osnutka do danas imao je 26 uprava 

Športske discipline koje je njegovao Sokol 


Prvotne djelatnosti “Sokola" u Antofagasti bile su gimnastika i atletika. S vremenom 
se uvode novi športovi, tvore ekipe i redaju nastupi u novim disciplinama, kao što su: 
vaterpolo, biciklizam, košarka, odbojka, tenis, šah i neizostavno boćanje. Zanimljivo 
je da u početku na popisu nema nogometnog športa, jer je grad okružen pijeskom i 
nisu postojali prirodni uvjeti za gradnju igrališta. Prakticirani su dvoranski i cestovni 
športovi. Ipak, u svojim publikacijama sokolinosi su s ponosom isticali gostovanje 
nogometaša splitskog Hajduka koji se tijekom južnoameričke turneje 1931. našao i u 
Antofagasti. Upravo su te okolnosti o prirodno lošim uvjetima natjerali brojno članstvo 
Sokola da se odluči na izgradnju športske dvorane. Dvoranu Sokola projektirao je Jorge 
Tarbuskovic Dulcic, arhitekt, koji je uz to poznat i kao slikar i kipar. Izvođač radova 
bio je Jorge Razmilic Vlahovic. Cement je dobavljen iz domovine, iz Solina, posredo- 
vanjem Josipa Broza Tita, predsjednika Jugoslavije. Cementom su, kao najvažnijom 
vezivnom komponentom, simbolično Hrvati htjeli pokazati svoju povezanost s rod- 
nim krajem ili zavičajem njihovih predaka, što se s ponosom ističe u svakoj prigodi. 
Osim košarkaške dvorane, izgrađeni su tenisko igralište, staze za trčanje, boćalište, 
gimnastička dvorana i prostori za predavanja, izlaganje trofeja te prostorije uprave. 
Danas je ta nekada zamišljena, natkrivena športska dvorana “Sokola" postala stvarnost; 
prvo športsko, rekreativno i kulturno zabavno središte grada i hrvatske zajednice. To 
je jedan od simbola Antofagaste. Bez njega se ne može zamisliti velika športska ni 
zabavna priredba, ni predizborni mitinzi ili televizijski spektakli. Tu se slavila pobjeda 
i priznanje Republike Hrvatske, njihove prave stare domovine. Kada se priređuje neka 
velika javna priredba, jednostavno se zna gdje će se održati: en Sokol ukratko, u Sokolu 
kako bi rekli malobrojni koji znaju hrvatski. “Sokol" je uvijek sa srcem i športskim 
entuzijazmom ugošćivao ekipe i pojedince, a s posebnom toplinom one koji su dola- 
zili iz rodnog kraja, od nogometaša “Hajduka" do stolnotenisačkog asa Žarka Dol- 





Dvorana Hrvatskog sokola, Punta Arenas 

inara, nogometaše bivše Jugoslavije na Svjetskom prvenstvu 1962., mlade reprezent- 
acije 1986. kada je trebalo navijati za svoje. A njihovi su bili i Čileanci i Jugoslaveni. 
Opredijelili su se za ove druge, pa čak i oni koji su u svojem podrijetlu imali velike 
doze čileanske krvi. 

O natjecanjima Sokola i njegovim športskim uspjesima pisale su čileanske lokalne no- 
vine, ali su najvatreniji natpisi našli svoje mjesto u iseljeničkom tisku. U rano doba 
našega Sokola u Antofagasti ga prati list “Naša riječ". Tako u broju 25 od 7. listopada 
1933. godine piše da je na prigodnim svečanostima u povodu 123. obljetnice čileanskog 
narodnog oslobođenja nastupio i Sokol s vježbama na ručama, te je pred pokrajins- 
kim namjesnikom, vojnim i civilnim vlastima i mnogobrojnom publikom izveo lijep 
broj vježba i piramida, odnijevši oduševljene aplauze prisutnih. Postrojbu je predvo- 
dio vođa g. Ivo Agnić. Čitamo dalje da su sokolinosi ponijeli niz pobjeda u drugim 
športskim utakmicama. Tako je u bacanju diska Luka Jugović zauzeo drugo mjesto, a 
Juraj Zlatar treće s 32,76 odnosno 27,75 metara. Nikola Baković odnio je prvo mjesto 
u skoku uvis s 3,07 m. U bacanju kugle odnio je prvo mjesto Anton Radmilović s 12,98 
metara. U finalnoj utrci 10x100 koja se trčala s velikim entuzijazmom između svih 
lokalnih klubova, pobjedu je odnio Sokol i dobio glavni trofej 16. Septiembre. U toj 
utrci nastupili su Pavle Tomičić, Luka Jugović, Nikola Žuvić, Frane Krišković, Antun 
Radmilović, Andrija i Antun Glasinović, Jacinto Tomicic, Juraj i Jaime Amengual Ren- 
dic. Najtiražnije novine “EI Mercurio" iz Antofagaste od 31. svibnja 1949. navode da je 
Sokol sa svojim kvintetom u košarci bio bezbroj puta pobjednik Antofagaste, ali vrijedi 
istaknuti onih sedam godina kada je “Sokol? bio zaredom pobjednik i to u najboljem 
izdanju, nepobijeđen. 

Prinos sokolaša u Antofagasti napretku športa i očuvanju nacionalnog identiteta u 
hrvatskoj naseobini neizmjerno je velik. Športske djelatnosti okupljale su velik broj is- 
eljenika svih naraštaja. Pod zastave “Sokola" teže se probijala i asimilacija. Nacionalni 
ponos i športski žar pobjede održavali su moral, punili novine uspjesima, vitrine trofe- 





Publicist Dane Mataić Pavičić i članovi uprave Hrvatskog sokola u Antofagasti 

jima i srca Hrvata ponosom. Nabrojimo još te velikane koji su pronijeli slavu “Sokola" 
i Hrvata u Antofagasti, Čileu i u inozemstvu. Ne zaboravimo da su se na terenima rađali 
i pobjednici Čilea, Južne Amerike i sudionici na svjetskim prvenstvima i olimpijadama. 
Na taj način pronosili su i slavu svoje stare domovine i svojeg hrvatskog naroda iz 
kojeg su potekli. 
Košarkaška ekipa u sastavu Uroš Tomičić, Tomislav Ostojić, Boris Tomičić, M. Lučić, 
Danilo Garafulić, Ivo Radić, G. Perić, Pedro Radić, Pablo Tomičić, Andres Music pro- 
nijela je slavu “Sokola" od 1941. do 1947. godine kada su svake godine zaredom bili pr- 
vaci Antofagaste i pobjednici turnira po cijeloj zemlji i napokon pobjednici države. Bili su 
pobjednici Antofagaste čak 39 puta. U čast jedne od velikih pobjeda spjevana je pjesma 
“Sokolu". Autor pjesme je Pablo Tomicic i sam član ekipe. Evo prve dvije strofe: 
*Somos los campeones del afio 31 
IHip Hip Hip Hip Hurra!... 
Somos los campeones... 
Y nadie lo puede negar. 
Cuando entran a cancha 
Muy uniformados 
Dicen su saludo 
Zdravo, zdravo, zdravo...? 


“Pobjednici smo za 1931. 
Hip, hip, hip, hip hura! 
Pobjednici smo... 
Nitko nam to osporiti ne može. 
Kad istrče na teren 
u jednakim dresovima 
pozdravljaju svojim pozdravom 
Zdravo, zdravo, zdravo... * 
(Slobodan prijevod D. M. P.) 
Pod predsjedanjem Jerka Arzica Golesa “Sokol" prvi put odlazi na međunarodno 
natjecanje 1939. godine u Boliviju. Slijedit će brojna međunarodna gostovanja po zem- 
ljama Južne Amerike. Tijekom tri takva putovanja branio je boje čileanske zastave. U 
košarci se najviše istaknuo Ivo Beovic Tomicic koji je bio članom nacionalne reprezen- 
tacije u Urugvaju 1948., u Paragvaju 1949., u Buenos Airesu 1948., 1950., 1951., u 
Montevideu 1952. i u Mendozi 1953. Na prvim Panameričkim igrama Ivo Beovic bio 
je proglašen najboljim igračem. U povijesti “Sokola" slavni su košarkaši Tomislav Os- 
tojic, Jerko Restovic, Milenko Skoknic, Pedro Karzulovic, Andres Music, Uros To- 
micic, Zitko i drugi. Često su oni oblačili dres nacionalne reprezentacije Čilea. Tako je 
Milenko Skoknic 1950. sudjelovao u ekipi Čilea na Međunarodnom turniru u Brazilu, 
a legendarna Tonka Karzulovic sa svojom ženskom ekipom postala je vicepobjednik 
Svjetskog prvenstva u košarci u Čileu. Drugi košarkaški reprezentativci su Ivo Beovic, 
Maximiliano Garafulic Beros, sudjelovao je na Olimpijadi u Melborneu, a Jorge Papic 
Glasinovic bio je sudionik na Južnoameričkom omladinskom prvenstvu 1977. Jose Ple- 
tikosic, Juan Arzic, Rodolfo Vicelja, Jose Tomicic, Andres Music, Ivo Vladilo, Nicolas 


414 


Dane Mataić Pavičić: Osamdeseta obljetnica Hrvatskoga sokola u Antofagasti 





Tomicic, Jorge Tomicic, Hrvoj Zlatar, Ivo Skorin, Yerko Zlatar, Tomislav Papic, Ivo 
Jovanovic, Yerko Restovic, Jorge Kutulas i dr. 
U odbojci su 1939. nastupali na međunarodnim natjecanjima Jose Bocic, Vladimiro 
Glasinovic, S. Obilinovic, Esteban Skoknic, M. Karzulovic, Rodolfo Vicelja, Andres 
Glasinović, Carlos Kasic, R. Tomicic, Pedro Grucic 1 dr. 
U ženskoj odbojkaškoj ekipi nenadmašne su bile: Elena Dragicevic, Carmen Olivares 
de Cotoras i Veronica Restovic. 
U bacanju koplja Antonio Vodanovic je 1946. godine bio prvak Čilea. Alfredo Jadre- 
sic bio je 1947. godine prvak Čilea i Južne Amerike u skoku uvis, zatim se istaknuše 
atletičari Jacinto i Pablo Tomicic, Nicolas Zuvic, Jorge Amengual Rendic, Milan Vla- 
hovic, Mateo i Jorge Zlatar. Boris Tomicic skakao je udalj na Južnoameričkom prvenst- 
vu u Buenos Airesu 1951. godine, Pina Vladilo Kartulovic osvojit će sve lokalne titule 
između 1959. i 1961. i natjecat će se na svim nacionalnim susretima u Santiagu. 
Carlos Rendic je bio prvak u boksu. Za reprezentaciju Čilea nastupio je 1935. u San- 
tiagu Antonio Radmilović u bacanju kugle i diska. Antonio Vodanović, Luka Jugović, 
Pablo Tomičić u nacionalnom dresu nastupali su u trkama na kratke staze, u bacanju 
kladiva, koplja i diska. U skoku udalj i uvis istaknuo se Boris Tomicic. Na prvenstvu 
Južne Amerike 1931. godine na pobjedničko postolje popeo se bacač kladiva slavni 
Pedro Goić iz Punta Arenasa, dok je odmah do njega na drugom mjestu bio naš sokolaš 
iz Antofagaste Antonio Barticevic. 
U biciklizmu su se istaknuli: Juan y Antonio Glasinovic, Juan Vuscovic, Milan Rendic, 
Hrvoj Zlatar, Antonio Sinovcic, Yerko Restovic i Antonio Arancibia Yutronic. 
Plivanje i vaterpolo: Matija Novak, Antonio Radmilović, Antonio Marinov, Jose Papic, 
Hrvoj Zlatar i Reinaldo Garces Garafulic. 
Iz obitelji Karzulovića, jednih od osnivača “Sokola", izašla je zvijezda ženske košarke 
u Antofagasti Antonia Tota Karzulovic, koja je branila i nacionalne boje najprije kao 
vrsna igračica, zatim kao kapetan ekipe i na kraju kao tehnički direktor nacionalne iz- 
abrane vrste, gostujući tako u gotovo svim zemljama Južne Amerike i pronoseći slavu 
svoje nove domovine Čilea na ponos hrvatske naseobine u ovoj zemlji. 
Nezaboravan je spektakl koji je izvela jednom zgodom gimnastička ekipa “Sokola" za 
svoju publiku. U kinu “Nacional* nastupilo je 200 gimnastičara pod vodstvom Gre- 
gorija Vlastelice. Svaki od izabranih predsjednika dao je neki novi prinos, novi im- 
puls, nove sadržaje u radu “Sokola? pa i cijele naseobine. Tako je Jerko Arzic osnovao 
šahovsku sekciju, a Lorenzo Tomičić inicirao je osnivanje kulturne sekcije koja je us- 
koro prerasla u Institut za kulturu i zatim u Kulturni centar koji je vodio Antonio Ilic 
Vladislavic. 
Marija Tomičić inicirala je izradu vitrina za športske trofeje, koje su danas pretijesne 
da prime stotine pehara, diploma, medalja osvojenih u Čileu, Brazilu, Pertu, Argentini, 
Paragvaju, Urugvaju, zarađenih znojem, sposobnošću i entuzijazmom našega čovjeka. 
Današnju upravu, uz svojega vjernog tajnika Antonija Zlatara, čine: John Obilinovic 
Arrate, predsjednik; Antonio Obilinovic Arrate, zamjenik; Vladimir Misetic Yurac, 
blagajnik i njegov zamjenik Dusan Obilinovic Arrate. Ivan Restovic Gallardo je za- 
mjenik podtajnik. Ostali članovi Uprave: Tomislav Papic Glasinovic, Pedro Restovic 

Gallardo, Dinko Korlaet Music, Jose Pierotic Morales, Jorge Yutronic Cruy, Andres 
Radic Kremer, Dinko Franulic Harasic (doživotni član Uprave), Boris Eterovic Agu- 
irre, Pedro Radic Sapunar, Esteban Ostoic Rojas, Yerko Zlatar Diaz, Ante Vrsalovic 
Vjerni navijači Sokola i njegovih popularnih ekipa pratili su svoje miljenike po cije- 
lom Čileu, toj zemlji dugoj šest tisuća kilometara. Obišli su s njima gotovo sve zemlje 
Južne Amerike, radujući se s igračima zbog pobjede i tugujući zbog poraza. Svake 
godine, na godišnjicu “Sokola", 1. prosinca, prije veselja polažu se vijenci u mauzoleje 
i na grobnice umrlih “sokolinosa". Bili su poznati i izvan športskih terena: u politici, 
gospodarstvu, industriji, na sveučilištu, u trgovini, zdravstvu, hotelijerstvu. Zdrav duh 
sokolaški odgojio je u njima i zdrav duh života i entuzijazma. Humanost koju su u 
brojnim prilikama pokazali naši sokolinosi iskazana je i u Domovinskom ratu. Ovaj 
put u skupljanju humanitarne pomoći za svoju Hrvatsku. U rujnu 1992. brod “Triglav" 
dovezao je sedam kontejnera pomoći koju su organizirali i skupili športaši i aktivisti 
“Hrvatskog sokola", 

Dvorana “Sokola? s osam tisuća mjesta, 5000 metara četvornih pod krovom, doima 
se kao katedrala športa između pijeska i mora, grada pelikana i bogate riblje tržnice, 
grada u kojem se od 1910. godine nalaze hrvatski povijesni grbovi na paviljonu koji 
je hrvatska naseobina darovala svojoj novoj domovini za njezin stoti rođendan. Tu, u 
samom središtu grada, svake nedjelje promenadni koncerti podsjećaju prolaznike na 
stogodišnju prisutnost Hrvata na sjeveru Čilea. Uz brojne stručnjake, pjesnike, um- 
jetnike, političare, parlamentarce, predsjedničke kandidate, sveučilišne profesore, aka- 
demike, rektore, generale, eto, pokloniše Čileu i Antofagasti u znak zahvalnosti što ih 
prihvatiše onda, kada im bješe najteže, svoje športske rezultate, entuzijazam, športsku 
slavu i aplauze. 

Pridružujemo se čestitkama 80. godišnjice Hrvatskog sokola u dalekoj Antofagasti. 
Virtualni susret u kolijevci čileanskog vrnunskog sporta Hrvatskom sokolu s našim 
iseljenicima očekujemo na internetskoj stranici www.sokolantofagasta.cl. 





Logotip Hrvatskog sokola iz Čilea 


416 


Dane Mataić Pavičić: Osamdeseta obljetnica Hrvatskoga sokola u Antofagasti 





Summary 


TOP ATHLETIC ACHIEVEMENTS OF AN- 
TOFAGASTA'S HRVATSKI SOKOL 


The champions of Chile, South America and representatives who appeared at world 
championships and Olympic games were born on the sports fields of the Hrvatski sokol 
(Croatian Falcon) in Antofagasta. National pride and athletic €lan kept morale high, 
and filled the trophy cases and newspapers with successes and the hearts of Croatians 
with joy and gratitude to their new homeland — Chile. Hrvatski sokol, founded by Ivan 
Goić Kuščević, has been a favourite gathering place for the full eighty years of Croatian 
emigration in Antofagasta, in which there are some 25,000 Croatian descendants living 
according to official statistics, most of which speak Spanish. The Hrvatski sokol sport- 
ing association was founded by Croatians and their descendants on 1 December 1927 at 
the hall of the then Yugoslav fire-fighter's brigade no. 3, bearing the name of the most 
successful Croatian businessman in Chile, the King of Saltpetre Pascual Baburizz (to- 
day it the Croatian fire-fighting brigade no. 3 Pascual Baburizz). Among the founders 
were for the most part young emigrants from Dalmatia that established Chilean Sokol 
associations following the model of Sokol associations in the homeland. The Hrvatski 
sokol association in Antofagasta is also founded on the ideas of Miroslav Tirš, a Czech, 
the founder of the Sokol movement in Europe. Sokol gathers people of good will re- 
gardloss of faith, social status, sex or age. The contribution of our Sokol members in 
Antofagasta to the advancement of sports and the preservation of national identity in 
the Croatian community is immeasurable. Athletic activity gathers many emigrants of 
all generations. Along with many experts, poets, artists, politicians, parliamentarians, 
university professors, academician, deans and generals, Croatian emigrants have also 
given Antofagasta and Chile (in gratitude for accepting them in their dire need) their 
athletic results and glory. 

We join the congratulations on the eightieth anniversary of the Hrvatski sokol in An- 
tofagasta. A virtual meeting with the Hrvatski sokol is available at the Internet site 
www.sokolantofagasta.cl. 


417 


HRVATSKI ISELJENIČKI ZBORNIK 2008., Dane Mataić Pavičić: Osamdeseta obljetnica... 





Resumen 


LOS EXITOS DEPORTIVOS DEL HRVATSKI 
SOKOL DE ANTOFAGASTA 


En los terrenos deportivos del Hrvatski Sokol de Antofagasta nacian campeones de 
Chile, America del Sur, lo mismo que representantes que competian en campeona- 
tos mundiales y juegos olimpicos. El orgullo nacional y el entusiasmo de la victoria 
deportiva mantenian alta la moral, mientras que con sus €xitos Ilenaban columnas de- 
portivas, vitrinas con trofeos y los corazones de los croatas de alegria y gratitud hacia 
la nueva patria-Chile. Durante sus ochenta afios de existencia, el Club de Deportes 
Hrvatski Sokol, fundado por Ivan Goić Kuščević, fue y sigue siendo el centro de rTe- 
union preferido de la comunidad croata de Antofagasta, donde segun las estadisticas 
oficiales, viven alrededor de 25.000 descendientes de croatas que mayormente hablan 
espariol. El Club de Deportes Hrvatski Sokol fue fundado por emigrantes croatas y 
sus descendientes el 10. de diciembre de 1927 en el salon del otrora Destacamento de 
Bomberos Yugoslavo numero 3 y que Ilevaba el nombre del empresario croata mas 
exitoso de Chile, Pascual Baburizza, apodado “el rey del salitre" (actualmente se Ilama 
Destacamento de Bomberos Croata numero 3 Pascual Baburizza). La mayoria de los 
fundadores eran jovenes emigrantes de Dalmacia, quienes organizaron las sociedades 
sokolienses en Chile a semejanza de las existentes en la Patria. Por eso, el Club de De- 
portes Hrvatski Sokol de Antofagasta tambićn se baso en los ideales del checo Miroslav 
Tirš, creador del movimiento Sokol en Europa, que nuclea a gente de buena voluntad, 
sin importar su religion, sexo o edad. Fue muy grande el aporte de los miembros del 
Sokol en Antofagasta a favor del desarrollo del deporte y de la conservacion de la iden- 
tidad nacional dentro de la comunidad croata. Las actividades deportivas nucleaban 
a un gran numero de emigrantes de todas las edades. En gratitud por haberlos Teci- 
bido cuando estaban en dificultades, los emigrantes croatas le han dedicado a Chile y 
Antofagasta sus 6xitos y sus glorias deportivas, como asi tambićn le han obsequiado 
numerosos cientificos, artistas, politicos, parlamentarios, profesores universitarios, aca- 
demicos y generales. Nuestras mas sinceras felicitaciones con motivo del 80 aniversario 
de fecunda labor del Club de Deportes Hrvatski Sokol de Antofagasta. Los invitamos 
a efectuar un encuentro virtual con Hrvatski Sokol visitando la siguiente pagina web 
www.sokolantofagasta.cl 

STOTINE ISELJENIČKIH ŠPORTSKIH 
KLUBOVA S IMENOM CROATIA 


Sva politička i intelektualna nastojanja iseljenih Hrvata u drugoj polovici 
dvadesetog stoljeća bila su usmjerena prema različitim oblicima borbe za 
hrvatsko nacionalno oslobođenjei odcjepljenje od Jugoslavije * Organiziranja 
i okupljanja radi očuvanja kulturnoga i socijalnoga identiteta bila su prožeta 
tom temeljnom djelatnošću iseljenih Hrvata, a zoran primjer za to jesu 
športski klubovi s imenom Croatia, kojih je u hrvatskom iseljeništvu više od 
stotinu * Među tim hrvatskim nogometašima u iseljeništvu izrasli su brojni 
reprezentativci prijateljskih nam zemalja — koje su među prvima priznale 
samostalnu Republiku Hrvatsku 


I uz činjenice da je nedavno održano Prvo svjetsko nogometno natjecanje hrvatskih 
iseljenika u Zagrebu, Samoboru, Zaprešiću i Krapini imalo povijesni karakter, njega je 
znatan dio predstavnika medija, osobito državnih potpuno ignorirao. Znajući da je 
održano u organizaciji Hrvatskog nogometnog saveza, Hrvatske matice iseljenika, 
Ministarstva vanjskih poslova i europskih integracija a pod pokroviteljstvom predsjed- 
nika Hrvatskog sabora onda to još više zbunjuje. Svjesni činjenice da sve države svi- 
jeta, uključujući i Hrvatsku, koriste sport u promidžbi svoje državne politike, gospo- 
darstva a osobito turizma mora se ustvrditi da je to bio veliki propust ne organizatora 
nego onih koji vode uređivačku politiku hrvatskih medija. Propuštena prigoda da se 
barem među hrvatskim iseljenicima stvori pozitivno ozračje da iskoriste spomenuto 
natjecanje i posjete domovinu svojih predaka u što većem broju, a da ne govorimo o 
drugim mogućnostima marketinga, treba biti opomena da se takvi propusti ne bi smjeli 
ponoviti pa čak ni tolerirati. Svjesni smo činjenice da hrvatsko iseljeništvo, osobito 
nakon 2000. godine, pa čak i kod sadašnje državne vlasti, nije više politički in te 
činjenice o potpunom neznanju a često puta i podcjenjivanju kvalitete iseljeničkih 
klubova pa tako i pojedinih igrača djece hrvatskih iseljenika. Da je to istina pokazuju 
primjeri slučajeva igrača poput Josipa Šimunića, Željka Kalca, Bosnića i mnogih dru- 

gih koji su došli u Hrvatsku kako bi pokušali nastaviti nogometnu karijeru, no odbijeni 
su kao neperspektivni igrači a poslije su igrali u najboljim europskim klubovima poput 
Milana, Manchester uniteda i drugih. Uopće ne treba sumnjati da je to nogometno 
natjecanje hrvatskih klubova koji su za tu prigodu došli s triju različitih kontinenta 
imalo povijesna obilježja, i to iz više razloga. Prvo i najvažnije bilo je, prema riječima 
predsjednika HNS-a Vlatka Markovića, to što je spomenuto natjecanje organizirano iz 
potrebe da odamo priznanje i veliku zahvalnost klubovima Hrvata u svijetu za veliki 
doprinos u očuvanju hrvatskog identiteta, te na doprinosu i ostvarivanju velikog us- 
pjeha Hrvatske nogometne reprezentacije u kojoj nastupaju i igrači koji su poniknuli u 
tim klubovima ili su rođeni izvan domovine. Kada govorimo o suvremenom hrvatskom 
identitetu, osobito identitetu hrvatskog iseljeništva, uloga Hrvatske katoličke crkve u 
njegovu očuvanju nedvojbeno je najvažnija. Kroz svoje organizirane misije i župe 
diljem svijeta koje su predstavljale ne samo mjesta okupljanja vjernika, nego su 
desetljećima predstavljali središta kulturnog i političkog djelovanja hrvatskih zajedni- 
ca uspjeli su se očuvati vjera, kultura, jezik, tradicija te mnogi običaji iz domovine. U 
tom radu često puta se trebalo otvoreno suprotstaviti i boriti protiv rasizma jednog 
dijela većinskog naroda koji nije bio usmjeren samo protiv Hrvata nego općenito protiv 
imigranata. Također u borbi protiv procesa suživota i njegovih negativnih pojava nije 
bilo dovoljno samo izraziti želju i dobru volju, trebalo je u prvome redu znanje i taktika 
kako bi se očuvao hrvatski identitet. Crkva u Hrvata je naročito kroz svoje djelovanje u 
inozemnoj pastvi u dvadesetom stoljeću bila glavni ako ne i jedini integracijski čimbenik 
Hrvata. Osim Hrvatske katoličke crkve, nogometi klubovi koji su nosili ime Croatia 
najviše su pridonijeli očuvanju hrvatskog identiteta, to jest promidžbi hrvatskog imena 
u svijetu. Ne želim tom tvrdnjom umanjiti rad i djelovanje hrvatskih političkih, kul- 





Nogometni klub «Croatia», Oslo 1975. 

turnih i drugih različitih organizacija i udruga koje su djelovale u redovima hrvatskih 
iseljenika. Naime, više od sto hrvatskih nogometnih klubova koji nose ime Croatia na 
pet svjetskih kontinenata predstavljaju jedan svjetski sportski fenomen.U svijetu sporta 
nije zabilježen nijedan drugi primjer postojanja tolikog broja klubova s jednim imenom. 
Među mnogim zanimljivim podacima vezanim za te klubove valja spomenuti jedan 
fenomen koji je bio zajednički za skoro sve Croatie. Bez obzira na to kada su osnovane, 
bilo u izbjegličkim kampovima nakon završetka Drugog svjetskog rata, ili pak pede- 
setih godina u Kanadi, SAD-u, Australiji i Južnoj Americi glavni cilj njihova osnutka 
bio je, kao što je napisao jedan od dužnosnika Croatie iz Vancouvera Sjepan Bulić, 
čuvanje nacionalnog biča kao najvažnije dužnosti. Kroz to vjerovanje proživljavamo 
naš korak u ovoj zemlji. A u takvim nastojanjima sport daje pravi značaj, koji bez 
ikakve suprotnosti omogućuje narodu da se osjeća narodom, da kroz svoje postojanje 
stvara fizičke ideale mladim naraštajima. Zbog takvog otvoreno izraženog cilja Croatie 
diljem svijeta imale su problema pri registraciji kod nogometnih saveza od Chicaga do 
Pariza, ili su često puta bile prisiljene mijenjati imena kao na primjer u Australiji ili u 
Kanadi. Među mnogim ostalim problemima s kojima je klub bio suočen svakako treba 
istaknuti siromaštvo, nepoznavanje dobro ili pak nikako jezika zemlje u koju su Hr- 
vati doselili a ponajviše neprijateljstva i sabotaže jugo-konzulata diljem svijeta prema 
hrvatskim klubovima, osobito onima koji su nosili ime Croatia. Nije bilo rijetko da su 
jugo-konzuli zahtijevali da nogometni savezi ne izdaju Croatiji dozvolu za igranje 
međunarodnih utakmica. Kada nisu uspjeli u tim namjerama zahtijevali su zabranu 
sviranja hrvatske himne prije početka utakmice. Najpoznatiji i najskandalozniji takav 
slučaj dogodio su u Kanadi kada je jugoslavensko veleposlanstvo mjesec dana 
neuspješno lobiralo kod kanadskih vlasti, Kanadskog nogometnog saveza te kod Fife 





NK «Croatia», Diisseldorf 

da spriječi ugovorenu turneju Metros-Croatie u Australiju. Hrvatski nogometni klub iz 
Toronta otišao je na turneju u Australiju gdje je odigrao nekoliko utakmica protiv Croa- 
tia iz Canberre, Sidneja, Gellonga i drugih gradova. Jedan drugi veliki skandal koji je 
imao golem odjek u svijetu sporta dogodio se kada su poznati igrači splitskog Hajduka 
Joško Grujić i Ante Ivković te igrač Splita Leskur napustili svoje klubove i otišli igrati 
za Toronto Croatiu. Njihov odlazak iz Splita u Toronto postala je svjetska vijest, a reak- 
cija ne samo Nogometnog saveza Jugoslavije nego i najvišeg političkog vrha države 
bila je histerična. Nakon nekoliko mjeseci slanja protestnih nota Fifi i Nogometnom 
savezu Kanade, te odbijanju da im izda propusnicu Nogometni savez Jugoslavije prisi- 
lio je trojicu igrača da prestanu igrati za Croatiu i da se vrate doma. Još jedan odlazak 
poznatog igrača iz bivše države u Croatiu iz Sidneya izazvao je veliku aferu koja je 
dobila međunarodno obilježje. Kada je bivši nogometaš i zvijezda splitskog Hajduka, a 
današnji gradonačelnik Trogira Vedran Rožić na vrhuncu svoje igračke karijere napus- 
tio Hajduk i otišao igrati za Croatiu iz Sidneya, na njega je organizirana histerična hajka 
državnih medija u bivšoj državi. Također uz pomoć svojih agenata, provokatora i 
doušnika u Australiji vodio se protiv Rožića i njegova novog kluba specijalni psihološki 
rat koji je dovodio u sumnju njegovo domoljubno uvjerenje. Sva sreća što su Hrvati 
grada Sidneya_i Australije to vidjeli i dali potporu Rožiću. Sve poteškoće s kojima su 
bile suočene Croatie diljem svijeta uspješno su se prevladale zahvaljujući idealizmu a 
ponajprije odanosti hrvatskih ljudi domovini i imenu Croatia. Uvjerenost da svojim 
radom pridonose općoj hrvatskoj stvari, što su u biti činili, davala im je snage da izdrže 
sve izazove. U uspješnom rješavanju nekih problema dolazila je do izražaja individu- 
alna lucidnost hrvatskog čovjeka i mogućnost snalaženja u kritičnim situacijama. 
Najbolji primjer za to je slučaj u Chicagu. Kada su predstavnici nogometne lige odbili 
molbu Hrvata da se njihov klub registrira pod imenom Croatia, predstavnici kluba nisu 
odustali nego su ponovo poslali molbu za registraciju kluba s argumentima i priloženim 
povijesnim dokazima da se jedno indijansko pleme u Sjevernoj Karolini nazivalo Cro- 
atan. Nakon takvih argumenata liga je odobrila registraciju kluba pod imenom Hrvat. 





Prijateljski susret NK «Zagreb» i NK «Croatia» iz Stuttgarta 

Takvih i sličnih primjera kada su u pitanju bili nazivi Croatia bilo je diljem svijeta. Tako 
na primjer kada je Nogometni savez Australije donio odluku da svi klubovi koji nose 
etnička imena, uključujući i Croatia, moraju promijeniti ime kluba, Hrvati u Canberri 
su svom klubu dali ime HOPE (Nada). No to novo ime bilo je skraćenica Hrvatskog 
oslobodilačkog pokreta, najjače političke organizacije u to vrijeme ne samo u Aus- 
traliji nego općenito među Hrvatima u svijetu. Takva odluka donesena je kako bi se 
zadovoljio ultimatum lige i nastavilo igrati. 

No uz sve takve i slične probleme nogometni klubovi koji su nosili ime Croatia svojim 
su uspjesima na najbolji mogući način promicali hrvatsko ime i hrvatske nacionalne 
interese diljem svijeta. Mnoge od Croatia bile su državni prvaci, primjerice Melborne 
Croatia koja je dva puta bila prvak Australije, ili pak Sidney Croatia koja se borila za 
apsolutnog prvaka Australije.Croatia iz američkoga grada Seatla postala je amaterski 
prvak SAD-a, a Hrvat iz Chicaga kao prvak i predstavnik SAD-a igrao je u CON- 
CAF kupu protiv predstavnika Hondurasa utakmicu pred 30.000 gledatelja. Croatia 
iz Malma napravila je senzaciju u Švedskoj kada se kao etnički klub uspjela plasi- 
rati u švedsku drugu nogometnu ligu. Vancouver Croatia i Toronto postali su prvaci 
Kanade. Svakako najveći uspjeh u povijesti hrvatskog iseljeništva je uspjeh Toronto 
Metros-Croatie kada je uspjela osvojiti titulu prvaka NASL (Sjeverno američka no- 
gometna liga) u vrijeme kada su najveće nogometne zvijezde svijeta na čelu s leg- 
endarnim Peleom igrali u drugim klubovima te lige. Imajući u vidu da je to vrijeme 
kada u domovini Hrvatskoj vladaju olovna vremena komunizma kada se zbog pjevanja 
hrvatskih rodoljubnih pjesama dobivalo i po tri godine robije, a za davanje intervjua 
njemačkim novinama ili švedskoj televiziji dobivala se višegodišnja Tobija (slučaj dr. 
Franjo Tuđman i dr. Marko Veselica), Croatie su odrađivale uspješnu misiju kroz svoje 
sportske uspjehe a osobito međunarodne susrete. Naime, hrvatski klubovi a osobito 
Toronto Croatia odigrali su mnoge međunarodne utakmice protiv uglednih europskih 
momčadi kao što su Celtic, Glazgov Rangers, tadašnji prvak Portugala Sporting, por- 
tugalski prvoligaš Beleneses te talijanska vojna reprezentacija. Croatie iz Australije 
ugostile su engleskog prvoligaša Chelsea i išle na turneju u Indonezijiu igrati pro- 
tiv najjačih klubova. Više manje sve takve i slične susrete jugo- konzuli su nastojali 
spriječiti, a kada nisu uspjeli u svojim namjerama obvezatno su slijedile protestne note 
nogometnim savezima i ministarstvima vanjski poslova zbog sviranja državnih himni 
prije utakmice, jer Lijepa naša ne predstavlja nijednu državu. Takvi postupci jugo-kon- 
zulata šokirali su vodstva gostujućih momčadi a često puta i vodstva nogometnih liga 
te ministre koji su često žestoko reagirali na spomenute dopise s odgovorom kako nije 
ovo Jugoslavija i da ovdje ne vlada diktatura komunizma. Da sport i politika često puta 
idu ruku uz ruku najbolje svjedoči povijesna utakmica između NK Dinama iz Zagreba i 
Croatie iz Toronta odigrana u vrijeme Hrvatskog proljeća. Bio je to prvi susret iseljene 
i domovinske Hrvatske. Večer prije utakmice na stadionu u Torontu neko je pilom srušio 
vratnicu, a prije samog početka susreta policija je dobila dojavu o postavljenoj bombi 
na stadionu. U takvom ozračju i zato što su jugo-konzuli ucjenjivali vodstvo Dinama 
prije utakmice nije svirana Lijepa naša. Ipak utakmica je odigrana a nakon povratka u 

Zagreb cijelo Dinamovo vodstvo bilo je smijenjeno partijskom odlukom. Susret NK 
Dinama iz Zagreba i Croatie iz Toronta simbolizirao je platformu politike hrvatskog 
pomirbe koju su zagovarale mnoge hrvatske emigrantske političke stanke te napredni 
političari u Hrvatskoj. Nogomet među Hrvatima u iseljeništvu u to vrijeme nije bio 
samo sport nego, kako je predsjednik Hrvatskog nogometnog saveza za SAD i Kanadu 
Ante Nikolić napisao, na neki svoj poseban način postao je barometar društvene vital- 
nosti istaknutih Hrvata u dijaspori. Kroz hrvatske nogometne klubove dolazila je do 
izražaja otvorena želja da njihove pobjede, njihovi sportski uspjesi budu afirmacija 
hrvatskog imena, sudbine i tradicije, kao doprinos iseljeništva u njegovoj borbi za ost- 
varenje slobode i demokracije u domovini Hrvatskoj, što se napokon i ostvarilo 1990. 
godine. Da bi njihovo djelovanje bilo što učinkovitije klubovi se organiziraju i osnivaju 
Hrvatski nogometni savez za SAD i Kanadu sa svrhom aktivnog djelovanja na To- 
doljubnom i sportskom polju među mladim Hrvatima koji se okupljaju u nogometnim 
klubovima. Također treba istaknuti da u osnivačkoj povelji koja je donesena 1964. go- 
dine u Cleavlandu između ostalog stoji aktivno potpomagati javne i privatne institucije 
koje se suprotstavljaju komunističkoj ideologiji. 

U članstvo HNS za SAD-e i Kanadu, koje od svog utemeljenja svake godine orga- 
nizira tradicionalne turnire, mogao je biti primljen svaki hrvatski nogometni klub ali 
pod uvjetom da na bilo koji način nije podupirao i bio sklon Jugoslaviji ili ne daj Bože 
komunizmu. Desetljeće poslije primjer Amerike slijedi Australija gdje se 1975. godine 
osniva Hrvatski nogometni savez za taj kontinent u Sidneyu a 2006. godine u Essenu 
Europsko vijeće udruga klubova izvan domovine. Važnost Croatia u izgradnji mosta su- 
radnje i povjerenja koji se godinama gradio između domovine i iseljene Hrvatske bila 
je golema. Svakako da se ta suradnja, barem sa strane iseljeništva, ne bi mogla ostvariti 
da Croatie nisu dobile odobrenje i veliku potporu većine političkih emigrantskih orga- 
nizacija. S druge strane normalno i logično je zaključiti da Hrvatski nogometni savez 
ne bi nikada pristao slati igrače, a naročito vrhunske trenere, u hrvatske klubove vani 
da nije dobio političko odobrenje partijskog vodstva. U tome radu pomoći i suradnje 
s Croatiama Kanade i Australije dužnosnik i ugledni sportski djelatnik Ante Pavlović 





NK «Croatia», Bietigheim 

imao je veliku ulo gu. Zahvalj ujući njemu treneri poput Kapetanovića, Jazbinšeka, Ivana 
Đalme Markovića, Šimunića . Šangulina otišli su raditi u Croatie a najviše u Toronto 
gdje su svojim znanjem pridonijeli da Croatia ostvari velike sportske uspjehe. No bez 
dolaska prvoligaških i drugoligaških igrača poput Mesića, Bradvića ,Pilaša, Fazlića, 
Miličevića, Volarevića, Primorca i mnogih drugih teško da bi se postigli uspješni rezul- 
tati. Hrvatski nogometni klubovi diljem svijeta su aktivno sudjelovali i na razne načine 
davali svoj doprinos za vrijeme Domovinskog Tata. Na turneji splitskog Hajduka u Aus- 
tralijina utakmici protiv Croatie iz Melbourna igrači Hajduka i njihovo vodstvo odlučili 
su da neće nastupiti u klupskim dresovima s petokrakom nego su odjenuli samo bijele 
dresove. Taj njihov čin koji je izazvao erupciju oduševljenja gledatelja na stadionu 
imao je velikog odjeka kako među iseljenicima diljem svijeta i u domovini. Taj potez 
igrača Hajduka simbolično je navijestio nadolazeće promjene u domovini. Kada gov- 
orimo o važnosti i ulozi Croatia u promociji hrvatskog imena valja spomenuti još neke 
događaje koji na najbolji način ilustriraju njihov doprinos. Prva međunarodna utakmica 
koju je samostalna i demokratska Republika Hrvatska odigrala bila je protiv SAD-a u 
Zagrebu. U organizacijskim priprema za tu utakmicu jednu od važnijih uloga imao je 
Ivica Opačak, bivši vratar Toronto Croatia i jedno vrijeme sportski direktor kluba. Inici- 
jativom Hrvata Australije koji su imali velik utjecaj u Nogometnom savezu Australije, 
reprezentacija Hrvatske dobila je službeni poziv za turneju po Australiji 1991. godine. 
No, budući da Hrvatska još nije bila članica FIFE nije se mogla službeno odigrati 
međunarodna utakmica između Australije i Hrvatske. Ipak zahvaljujući Hrvatima Aus- 
tralije, konkretno osobnim vezama i utjecaju Ante Topića dugogodišnjeg predsjednika 
Sidney Croatia i rizničara Nogometnog saveza Australije, Hrvatska je postala članica 
FIFE i utakmice su odigrane. Bilo je to vrijeme kada su tadašnji najviši dužnosnici 
HNS-a s visoka i s velikom sumnjičavošću gledali na hrvatske sportske djelatnike iz 
Australije. Najnoviji primjeri mladi nogometaša Petrića i Rakitića iz Švicarske, koji 
su odlučili igrati za Hrvatsku umjesto za Švicarsku, potvrđuje nepobitnu činjenica da 
su nogometni klubovi u iseljeništvu u mnogome pridonijeli očuvanju hrvatskog iden- 
titeta. 


E 





NK «Croatia», Toronto 

Summary 


HUNDREDS OF SPORTS CLUBS IN THE EMI- 
GRANT COMMUNITIES BEAR THE NAME CROATIA 


All of the political and intellectual efforts of emigrant Croatians in the second half 
of the twentieth century were directed to varying forms of the struggle for Croatian 
national liberation and secession from Yugoslavia. Organisations and gatherings 
aimed at preserving cultural and social identity were imbued with that fundamental 
activity among emigrant Croatians, and a vivid example of this are sports clubs 
bearing the name Croatia, of which there were over a hundred in the Croatian emi- 
grant communities. 

The conviction among young Croatians in the emigration that their sports activity 
could contribute to the Croatian cause, which they did in fact achieve, gave them 
strength to endure all challenges. Among Croatians in the emigrant communities 
soccer was at the time more than just a sport and, as Ante Nikolić, president of the 
Croatian Soccer Federation of the USA and Canada, wrote, it was in a special way 
a barometer of the social vitality of prominent Croatians in the Diaspora. Expressed 
through the Croatian soccer clubs was the candid desire that their victories and 
their athletic success be an affirmation of the Croatian name, destiny and tradition, 
as an emigrant contribution in its struggle to achieve liberty and democracy in the 
Croatian homeland, which was ultimately achieved in 1990. 


Resumen 


CIENTOS DE CLUBES DEPORTIVOS DE LA DIAS- 
PORA LLEVAN EL NOMBRE DE ,,CROACIA“ 


Practicamente toda la labor politica e intelectual de los emigrantes croatas en la se- 
gunda mitad del siglo XX tenia por objetivo la liberacion nacional croata y la escicion 
de Yugoslavia. A tales efectos, los emigrantes croatas se organizaban y reunian para 
conservar su identidad cultural y social. Un ejemplo de ello son los clubes deportivos 
de la diaspora croata dispersos por el mundo, de los cuales mas de cien Ilevan el nombre 
de ,,Croacia“. La juventud croata de la emigracion estaba convencida de que con su la- 
bor deportiva podia aportar a la causa croata, cosa que de hecho hacia, lo cual les daba 
fuerzas para soportar todos los desafios. Entre los emigrantes croatas, el futbol no solo 
era un deporte, porque como escribiera el presidente de la Liga Croata de Futbol para 
los Estados Unidos y Canada Ante Nikolić, de alguna manera se convirtio en barometro 
de la vitalidad social de destacados croatas de la emigracion. A travćs de los clubes 
de futbol, se manifestaba el abierto deseo de que sus victorias y sus 6xitos deportivos 
fueran la afirmacion del nombre croata, del destino y de la tradicion, como aporte de 
la emigracion en su lucha por la democracia y la libertad de su patria Croacia, objetivo 
que finalmente se cumplio en 1990. 

Nacionalna i sveučilišna knjižnica u Zagrebu — riznica hrvatske pisane riječi * Hrvatska matica 
iseljenika prikazala je na 30. Interliberu (7. — 11. 2007.) u sklopu projekta Hrvatske knjige 
izvan Hrvatske pregled iseljeničkih knjiga s 320 novih naslova * Tribina Inozemna Croatica 
i hrvatska iseljenička knjiga potaknula je pitanja vezana za recentnu hrvatsku nakladničku 
djelatnost izvan Republike Hrvatske iz koje izdvajamo tek tri naslova, dva koja ispravljaju 
nepravde iz života našega naroda i jedan posve novi naslov koji na suvremen način prikazuje 
očuvanje hrvatskog kulturnog identiteta u globalnoj areni 


Branko Bošnjak 


TAMNICA IZMEĐU MORA I NEBA 


Životi književno stvaralaštvo hrvatskoga pjesnika Stojana Vučićevića tragičan 

je primjer sudbine hrvatskog čovjeka u drugoj polovici dvadesetoga stoljeća, 
i izuzetan primjer pjesnika te sudbine - koju tek na papiru sankcionira 
Rezolucija Vijeća Europe o osudi komunističkih zločina (Strassbourg, 25. 
siječnja 2006.) + Kao ostavštinu života između dviju smrti ostavio je pjesnik i 
vlastiti izbor pjesama pod naslovom Semafor* koje su upravo izašle (Ceres, 
2007.), a svojom tragičnom i neukrotivom prirodom svjedoče trajno mjesto 
u hrvatskom pjesništvu 


Stojan Vučićević rođen je 1941. godine u Turkovićima (Popovo polje) koje je opjevao 
izuzetno u pjesmi Hercegovina, Popovo polje s onim poznatim stihom Sva moja zemlja 
na jednom kamenu / Ogledalo moje smrti moje nesanice. Vučićevo pjesništvo nosi 
pečat zavičaja, i u njegovu je okružju nastala slika svijeta koju neprestano dograđuje i 
provjerava. Školovao se u Metkoviću i Filozofski fakultet završio u Zadru, a u Parizu 
Alliance francaise, tako da se njegov prijevod s francuskog Mita o Sizifu Alberta Camu- 
sa i Lao-ceove Knjige puta i vrline (obje objavljene 1971. godine) mogu uvjetno uzeti 
i kao dio vlastitog moralno-filozofskog svjetonazora. U njegovu tvorbenom središtu 
međutim nije mediteranizam dionizijske otvorenosti, nego uzničke prikraćenosti, bilje- 
ga robijaške muke mladića zatvorena morem i nebom na otoku Svetom Grguru, gdje 
je pjesnikova opjevana širina i sloboda postala gorki simbol zatočeništva. Sjetimo se 
njegova Proslova u Gemulu koji je naslovio kao Epitaf zapovjednika lađe: BJE MI 
NEBA DOSTA! Treba ponovno čitati pjesme naslovljene Ruža vjetrova za otok Grgur 
i Potpuna pomrčina sunca na otoku Grguru 15. veljače 1961. kako bi se barem dijelom 
proniknulo u pjesnikovu okovanost u blještavilo mora i neba pretvorenih u - tamnicu! 
Zato je Stojan Vučićević ne samo jedna hrvatska sudbina, nego je i izniman pjesnik 
te sudbine, njezin kroničar i analitičar koji se nije odmicao ni od apsurdnosti svijeta i 


* Stojan Vučićević - Semafor, Ceres, 2007. Zagreb 

njegovih mračnih ponora, ali ni od potrebe da ih osvijetli i osvijesti pjesmom. Začuđuje 
njegova snaga da se izbori za vlastiti glas unutar vladajućih poetika, koristeći se mod- 
erniziranim dvanaesteracem koji hrvatsko pjesništvo rabi još od petnaestog stoljeća, 
pišući i pjesmu u prozi i slobodni stih, uz znalačko korištenje iskustava francuskih 
post-simbolista (Rimbaud) a i modernijeg Saint John Percea. Vučićevićevi himničko- 
biblijski stihovi dio su jedne zgusnute sinteze koja nastoji ostvariti zajedništvo pjesnika 
i njegova zavičaja, obitelji (pjesma Neretva posvećena majci i Tatin džepni sat), a u 
stihovima prepoznajemo utkanu svijest o tome da se sve što _je to zajedništvo tvorilo 
mora ponovo i mukotrpno stvarati stvarajući pjesmu. Vučićevićeva pjesma nosi tajni 
biljeg gubitka i kad na sve strane pretiče i svega ima u izobilju: vode, mora, sunca, 
ljubavi prema domu i obitelji. Prepoznatljiv je to postupak u građenju pjesme, on post- 
aje gradbena poetička metafora njegova pjesništva. Samo pjesma dijelom vraća snagu 
djetinjstva, otvara one škrte prozore kako bi rijeke potekle, kiše pljusnule u Maksimiru, 
more progovorilo blagošću a ne prijetnjom, ali sve to bogatstvo nije za pjesnika, koji 
ne može vratiti izgubljeni život. To je možda moguće - jedino u pjesmi! U njoj je 
Vučićević urezao stalni dodir života i smrti, noseći svoju Golgotu s Grgura, dočekao 
je dolazak najave nove i nezaobilazne prijetnje odlaska. Njegove pjesme su pjesme 
nastale između dviju smrti, boreći se protiv nestanka uspio ga je ekspresivno ugraditi u 
svoje stihove: 

Kad raširim ruke i pogledam sjenu 

Malo sličim ptici, odveć mnogo križu 

Gle lađara snena gdje gata u pjenu 

A valovi mraka stalno ga sustižu " 

(Boje) 


v*# 

Stojan Vučićević - Semafor; 
Ceres, 2007. Zagreb 

No i pjesma ima svoje granice koje pjesnik nastoji prijeći, ali ostaje neprestana ona 
nada napuštenoga koja se pretvara gotovo u kletvu: 


Sve umre što zovnem, osta sjet i znanje 

O suludu carstvu gdje se kamen štuje 

Zar je stijena tvrđa od grumena sanje 

Što raste kad se mrije, buja kad se psuje 
(Boje) 


Ima Vučićević onih šimićevskih poruka o smrti koje proriču vlastitu sudbinu pove- 
zanu patnjama sa sudbinom domovine Hrvatske: Pođi / sa smrti se srodi kaže u pjesmi 
posvećenoj književniku Ivanu Dončeviću umjesto voštanice na nebu, a koja je naslov- 
ljena Umrijeti u Hrvatskoj. U heraklitovskoj analizi osnovnih elemenata voda je svo- 
jevrsni element smrti. Vučićevom poezijom teku čitave rijeke koje simbolizirajući 
život upućuju na njegovu drugu stranu (One vrele rijeke, Voda, Val, Neretva, Visla, 
Bregava, Sjene) tako da Vučićević u pjesmi One vrele rijeke izriče i onu zagonetnu 
poruku: Svijete iza vode nisi mi dovoljan. 

Kao ostavštinu života između dviju smrti ostavio je pjesnik i vlastiti izbor pjesama pod 
naslovom Semafor koje su upravo izašle, a svojom tragičnom i neukrotivom prirodom 
svjedoče trajno mjesto u hrvatskom pjesništvu. Evo pjesme Stojana Vučićevića za kraj, 
naslovljene Prognoza vremena za sutra, zauvijek: 


Izgledat će sve isprazno: i dobro i zlo 
i žudnja koja trenutak vječnim čini 
(Iscrpljen glas, vihor nepomični) 
Izgledat će da je 

Varka ista: i svijest i svijet - 

Goli obris, rešetka i 

Mreža - 

Čekanje je samo dugo, o zaneseni: 
Jebali ste ježa jebali ste 

Ježa 


431 


HRVATSKI ISELJENIČKI ZBORNIK 2008., Branko Bošnjak: Tamnica između mora i neba 





Summary 


A PRISON BETWEEN SEA AND SKY 


The life and literary work of Croatian poet Stojan Vučićević is a tragic example of the 
fate of Croatians in the second half of the twentieth century, and an exceptional ex- 
ample of poets who share this fate, a fate that is sanctioned in writing only by a Council 
of Europe Resolution condemning Communist crimes (Strasbourg, 25 January 2006), 
while we continue our silence. Vučićević was born in 1941 in the village of Turkovići 
in eastern Herzegovina. As an underage youth he was, for political reasons, incarcer- 
ated and taken to a concentration camp on the small island of Sveti Grgur where he 
was kept for a year and a half. And just as it did with the Russian writer Dostoyevsky, 
that event was pivotal in setting the tone of his literary creativity. His work possesses 
the experience of the mysticism of pain and bears the imprint of a master of the art. He 
was intensively engaged in literary work, translated and served at the post of editor of 
literary periodicals. His literary work encompasses five collections of poetry and the 
travelogue Podmornica (The Submarine). He passed away young, in 1989. 

As a legacy of life between two deaths the poet left a recently released selection of 
poems of his own choosing entitled Semafor (Stoplight). His tragic and unquenchable 
nature bears witness to a lasting place in Croatian poetry. 


Resumen 


CARCEL ENTRE EL MAR Y EL CIELO 


La vida y la creacićn literaria del poeta croata Stojan Vučićević constituye un tipico 
ejemplo del tragico destino sufrido por el hombre croata durante la segunda mitad del 
siglo veinte. Los responsables de este tragico destino fueron sancionados solo declama- 
tivamente por la Resolucion del Consejo Europeo que condeno los crimenes comunis- 
tas (Estrasburgo 25.01.2007). En cuanto a nosotros, seguimos callando... 

Vučićević nacio en 1941 en el pueblo de Turkovići, en Hercegovina oriental. Siendo 
todavia menor de edad, estuvo internado un afio y medio en el campo de concentracion 
ubicado en el islote de Sveti Grgur. Tal como le sucedio al escritor ruso Dostoyevski, 
este hecho marco decisivamente la creacion literaria de Vučićević, quien se caracterizo 
por la experiencia mistica del dolor y por escribir con gran conocimiento. Vučićević 
se dedico intensivamente a la creacion literaria. Hacia traducciones y se desemperiaba 
como redactor de revistas literarias. Su opus abarca cinco colecciones de poemas y un 
libro con descripciones de viajes titulado “EI submarino". Muri6 joven en 1989. 
Como legado de “la vida entre dos muertes" el poeta dejo tambićn su propia antologia 
de versos titulada “El semaforo" que acaba de salir de imprenta, mientras que con su 
tragico e indomable caracter_aseguro un sitio perdurable en la poesia croata. 

CJELOVITA MONOGRAFIJA O HRVATIMA U 
VENEZUELI 


Trodijelna knjiga znanstvenika i publicista dr. Ante Laušića Venezuela i Hr- 
vati * u prvome dijelu sažeto obrađuje društveni, kulturni i gospodarski život 
te srednjoameričke zemlje, u drugome dijelu opisana je povijest Hrvata na 
karipskom području, a treći se dio bavi životnim djelima istaknutih Hrvata 
u Venezueli 


Knjiga dr. sc. Ante Laušića “Venezuela i Hrvati" objavljena je u nakladi Instituta za mi- 
gracije i narodnosti te Hrvatske matice iseljenika 2007. Riječ je o izvornoj znanstvenoj 
studiji, raspoređenoj na 184. stranice, čiji je predmet istraživanja kretanje migracijske 
bilance hrvatske zajednice u Venezueli od doba Dubrovačke Republike (1272. — 1808.) 
do naših dana te povijesni pregled društvenog i kulturnog života hrvatskih ljudi u toj 
zemlji. Studija je nastala na temelju istraživačkoga rada dr. Ante Laušića za vrijeme bo- 
ravka u toj karipskoj zemlji i prva je cjelovita sinteza rijetkih pojedinačnih historiograf- 
skih napisa o Hrvatima u Venezueli, među kojima je autor, u popisu literature koja prati 
knjigu, izdvojio tek 28 naslova poput onih koje su ispisali dr. Ljubomir Antić ili pak 
dr. Zdravko Sančević. Monografija se sastoji od tri djela. U prvome dijelu autor sažeto 
obrađuje zemljopisni položaj i prirodne značajke, gospodarski život i kratku povijest 
te južnoameričke zemlje, u drugome je dijelu opisana povijest Hrvata na karipskome 
području, a treći se dio bavi analizom života i rada istaknutih Hrvata u Venezueli. Taj je 
treći dio knjige nastao, uglavnom, prema zapisima dr. Zdravka Sančevića. 

Bolivarijanska Republika Venezuela je najsjevernija država Južne Amerike, smještena 
na obali Karipskog mora. Venezuela je proglasila neovisnost od Španjolske 5. srpnja 
1811. pod vodstvom Simona Bolivara, a potpunu neovisnost ostvarila je tek nakon 
raspada unije s Ekvadorom i Kolumbijom godine 1830. Politički život Venezuele u 19. 


* Laušić, Ante — Venezuela i Hrvati, Institut za migracije i narodnosti & Hrvatska matica iseljenika, 
Zagreb, 2007, 184 str. 

i ranom 20. stoljeću obilježili su nestabilnost i diktature. No, nakon smrti autoritarnog 
vođe Juana Vicentea Gomeza godine 1935. počela je demokratska preobrazba zemlje 
koja je dovela do konačnog povlačenja vojske iz političkog života 1958. Iskorištavanje 
nalazišta nafte povećalo je nacionalno bogatstvo pa je Venezuela danas jedna od naj- 
bogatijih država Južne Amerike. Venezuela raspolaže s 91. 300 milijuna dolara BDP 
koji je po stanovniku prema posljednjim podacima iznosio 3750 američkih dolara. 
Venezuela je federalna republika sastavljena od 23 države, jednog federalnog okru- 
ga, dva federalna teritorija i 43 pripadajuća karipska otočna područja. Ta je zemlja 16 
puta prostranija od Republike Hrvatske i ima 26 milijuna 170 tisuća i 694 stanovnika, 
među kojima živi oko 5000 Hrvata i građana hrvatskog podrijetla (88 str.). Venezuela 
je priznala Republiku Hrvatsku 1992. Godine 1996. otvoren je generalni konzulat RH 
u Caracasu. Dužnost našeg prvog počasnog konzula obnašao je dr. Boris Široki, a aktu- 
alni je počasni konzul dr. Zdravko Sančević. Zanimljiva je u knjizi priča o preteči ven- 
ezuelanske nezavisnosti, ocu venezuelske nacije, generalu Franciscu de Mirandi (1750. 
— 1816.), te njegovu boravku u Dubrovačkoj Republici 1785. Tu godinu povjesničari 
drže kao “prvi poznati dodir između Južne Amerike i Hrvatske, jasno, uz neke prijašnje 
dubrovačke ekspedicije (1510.), ili pak dolazak Vlaha Vaseljića u Callao (1535.) te 
povratak Marka Pavlovića iz Perua u Dubrovnik (1716.)?. O tome je najviše pisao dr. 
Zdravko Sančević u tekstovima poput onih objavljenih u “Vijestima za Hrvate u Ven- 
ezueli" br. 8 iz 1972., zatim u “Vjesniku Centro Croata -Venezolano" br. 26 iz 1975., te 
u Jubilarnom zborniku Hrvatske Tevije iz 1976. 

Prije gotovo 60 godina počeo je organizirani društveni život venezuelske hrvatske za- 
jednice, točnije 13. listopada 1949., kada je službeno i počelo raditi Društvo Hrvata u 
Venezueli, saznajemo sa stranica Laušićeve studije. To Društvo (DHV) djelovalo je 
u razdoblju 1949. — 1972. i bavilo se društvenim, zabavnim, folklornim, sportskim, 
karitativnim i opće domoljubnim djelatnostima. Utemeljitelji DHV bili su: Mirko 
Sančević, Stjepan Poth, Milan Juranović, ing. Mato Krizmanić, ing. Ljubo Marković, 
Mato Sušac, Pedro (Puba) Kutleša i Mario Mašina. Uz velečasnog Tomu Markovića, 
prvoga hrvatskog dušobrižnika u toj zemlji od 1948. i dr. Lovru Sušića, g. Mirko 
Sančević je bez sumnje najzaslužniji i najcjenjeniji hrvatski doseljenik u Venezueli 
(130 str.). Iz raspoloživih zapisa (čiji su brojčani podatci temeljeni na prosudbama) 
doznajemo da je uoči Drugoga svjetskog rata u Venezueli bilo samo 200 hrvatskih 
useljenika i da su poslije Hrvata u Kolumbiji činili najmanju hrvatsku zajednicu na 
južnoameričkom kontinentu. Veći broj Hrvata pristigao je u Venezuelu iza Drugog 
svjetskog rata. Pouzdane podatke o toj iseljeničkoj skupini zabilježio je dušobrižnik 
Tomo Marković. Svećeničke bilješke prate trag onih hrvatskih ljudi koji su bili u 
sastavu logora u Austriji i Italiji od prve polovice 1947. pa do 1948. Velečasni Tomo 
Marković zabilježio je “Dne 2. VIII. 1947, stigla je prva skupina od stotinu ljudi iz 
Austrije u La Guairu i bila smještena u iseljenički hotel GUARATAROS u Caracasu. 
Slijedila je druga skupina 27. IX. iste godine sa šezdesetak naših iz Austrije. Treća 

skupina od tridesetak naših iskrcala se u Puerto Cabello 2. XI. 1947, i smještena je 
u El Trampillo. Prva skupina iz Napulja s oko 70 ljudi iz Italije, iskrcala se također 
u Puerto Cabello i smještena isto tako u El Trampillo.“ Te prve skupine morale su 
se snalaziti kako su znale. Nisu ružičaste uspomene na te dane — podsjeća autor dr. 
Ante Laušić. Dokumentarnoj građi misionara Tome Markovića godine 1957., pribro- 
jeno su još oko 502 adrese naših samaca i glava obitelji te se računalo, da je uz one 
nezabilježene bilo tada oko 1500 Hrvata u Venezueli. Jasno, broj se prispjelih Hrvata 
u deset godina između 1947. i 1957. povećao te bi se moglo ocijeniti, da je 1947./48. 
prispjelo u Venezuelu barem polovica tog broja, recimo oko 800 Hrvata, uključivši 
žene i djecu. Današnja brojka je oko 5000 venezuelskih Hrvata koji u većem broju 
žive u Caracasu, zatim u Maracaibu, Valenciji i još nekim manjim mjestima i govore 
španjolskim jezikom (89. str.). Uz nesporne zasluge starom Društvu Hrvata u Venezueli 
valja se prisjetiti i ostalih udruženih inicijativa naših iseljenika. Tako su tijekom 30 go- 
dina (1972. — 2002.) najmanje jedanput na mjesec u Hrvatskom venezuelskome centru 
/ Centro Croata-Venezolano (CCV) održavani redoviti sastanci i tribine raznorodnog 
sadržaja vezanog za državotvorne težnje hrvatskog naroda. U venezuelsku zajednicu 
pristizala je tako tijekom navedenog razdoblja hrvatska intelektualna elita u egzilu. 
Spomenimo one najvažnije: dr. Stanko Vujica, Vinko Nikolić, Bogdan Radica, Mate 


Ante Laušić 


Laušić, Ante — Venezuela i 
Hrvati, Institut za migracije 
i narodnosti & Hrvatska 
matica iseljenika, 

Zagreb, 2007, 184 str 

Meštrović, dr. Josip Torbar, akademik Ante Kadić, dr. Rajmund Kupareo, Ivo Rojnica, 
slikari Ante Cetin i Ante Sardelić, te_ naši ugledni misionari mons. Drago Balvanović 
zatim utjecajni crkveni predstavnici poput kardinala Franje Kuharića ili ravnatelja Ino- 
zemne pastve mons. Vladimira Stankovića. 

U posljednjim desetljećima u Venezueli isticali su se likovni umjetnici: Seka Tudja Sev- 
erin (keramika), Adriana Sančević (skulptura i grafika), te slikari Slavica Šimunović, 
Luis Lukšić, G.M. Giuglari Lucić, Tomislav Jurić i Nick Vicković. Prozna djela pisali 
su i objavljivali: prof. Dušan Žanko, dr. Mladen Žigrović, Mirko Sančević, dr. fra Au- 
gustin Augustinović, dr. Zdravko Sančević, Zora Marov, Adolfo M. Maslach, Vesna 
G. Žanić i Bruno Scheuren, te pjesnici Mladen Beg, Carolina Rakuša i slikarica Nada 
Božić-Salas. Od znanstvenika i sveučilišnih profesora valja spomenuti isusovca prof. 
0. Tomu Markovića (etnografija), dr. Nikolu Jurišića (atomska fizika), ing. Dr. Zdravka 
Sančevića (fizika naftnih ležišta), prof. Dušana Žanka, dr. Borisa Širokija, ing. Oto- 
kara i Vladu Kondrata, Anu Scheuren de Gil (građevinska), Anicu Markov (lingvis- 
tika) i dr. Mariju Richtman (rendgenologija). Nepovoljna klima za Hrvate stvorena 
je uspostavom diplomatskih odnosa onodobne Brozove Jugoslavije s Venezuelom i 
otvaranjem jugoslavenske ambasade u Caracasu 1960., koja je djelovala do ukinuća 
2002. U tom dugom razdoblju od 42 godine iako je većina useljenika u Venezuelu bila 
iz Hrvatske ambasadori su redovito bili iz Srbije, koji su primjerice hrvatske iseljeničke 
udruge nazivali «zavjereničkim gnijezdima» (68. str.). No, unatoč takvoj klimi nicale su 
i gasile se, i ponovno pokretale, brojne hrvatske udruge u Venezueli. Danas u Venezueli 
djeluju hrvatske organizacije i institucije kao što su Hrvatski svjetski kongres, Hrvatski 
odbor za Venezuelu, Hrvatsko-Venezuelski Centar, Društvo Hrvatska žena koje djeluje 
od 1968, a okuplja u prosjeku 58 članova. Laušić bilježi i značajnu djelatnost Novog 
društva Hrvata u Venezueli (1972.), Hrvatsku mladež u Venezueli, Hrvatsku katoličku 
zajednicu, Društvo Katarina Zrinska... Uz te neprofitne udruge djeluju i profitna 
društva poput Hogar Croata C.A, / Hrvatski dom d.d. koji ima 224 dioničara i Camara 
Venezolano — Croata de Industria y Comercio — CAVECRO koja okuplja 40 članova. 
Hrvatski radio sat pokrenut je 1962. U svibnju te godine pokrenuta je i Hrvatska sub- 
otnja škola, kojoj je cilj podučavati hrvatsku djecu o povijesti i kulturi svoga naroda. 
Glavni problem praćenja hrvatskih iseljavanja, pa tako i ovih u karipsko područje, jesu 
oskudni pismeni tragovi u Hrvatskoj te raspršene, najčešće privatne arhive i biblioteke 
koje su ispisane u središtima iseljavanja kakva je u Venezueli privatna biblioteka dr. 
Zdravka Sančevića s oko 6000 svezaka, koju je on sakupio za 45 godina emigracije u 
Caracasu (130. str.) i koja je izvrsno poslužila dr. Anti Laušiću u pisanju monografije 
Venezuela i Hrvati. 

Summary 


AN INTEGRAL MONOGRAPH ON CROATS 
IN VENEZUELA 


Ante Laušić's book, Venezuela i Hrvati (Venezuela and the Croats) has been published 
in 2007 by the Institute for Migrations & Ethnic Studies and the Croatian Heritage 
Foundation. This original 184-page research paper studies the trends in the migratory 
balance of the Croatian community in Venezuela from the period of the Republic of 
Dubrovnik (1272 — 1808) to the present and gives a historical overview of the social 
and cultural life of Croatians in Venezuela. The country is 16 times larger than Croatia 
and has 26 million 170 thousand 694 inhabitants, among which are about 5,000 Croa- 
tians and people of Croatian origin (pg. 88). Venezuela recognized the Republic of 
Croatia in 1992. A Croatian general consulate was opened in Caracas in 1996. The 
office of our first honorary consul was discharged by Boris Široki, while the current 
honorary consul is Zdravko Sančević. 


Resumen 


MONOGRAFIA COMPLETA SOBRE 
LOS CROATAS EN VENEZUELA 


En el afio 2007 el Instituto de Migraciones y Nacionalidades conjuntamente con la 
Fundacion para la Emigracićn Croata editaron en Zagreb el libro "Venezuela y los 
croatas" del dr.sc. Ante Laušić. Se trata de un estudio cientifico original de 184 pagi- 
nas, dedicado a la investigacion de los desplazamientos de la balanza migratoria de la 
comunidad croata en Venezuela desde la 6poca de la Republica de Dubrovnik (1272- 
1808) hasta nuestros dias. Ademds la obra brinda al lector un panorama historico sobre 
la vida cultural y social de los emigrantes croatas radicados en ese pais sudamericano. 
Venezuela, que es 16 veces mas extensa que la Republica de Croacia, tiene 26.170.694 
habitantes y en ella viven alrededor de 5.000 croatas y ciudadanos de ese origen. En 
1992 Venezuela reconocio a la Republica de Croacia y en 1996 fue inaugurado en 
Caracas el consulado general croata. El primer consul honorario croata fue el dr. Boris 
Široki, mientras que actualmente ese cargo lo ocupa el c6nsul honorario dr. Zdravko 
Sančević. 

Sara Ahmed, Jock Phillips 


OBLIKOVANJE IDENTITETA MAORA 
I HRVATA NA NOVOME ZELANDU 


Tema doktorske disertacije Senke Božić Vrbančić je The Formation of Iden- 
tities and Memories by Tarara in New Zealand iliti Oblikovanje identiteta 
i sjećanja na Tarara (maorski naziv za Hrvate) u Novom Zealandu, koja 
je nedavno objavljena kao posebna monografija u Aucklandu * Na temelju 
povijesnih izvora te suvremenih rasprava o politici multikulturalizma i bi- 
kulturalizma ta knjiga pokazuje svoje viđenje kulturnog kontakta Maora i 
Hrvata, kako bi osvijestila činjenicu da kolonijalna prošlost i dalje oblikuje 
sadašnjost ali na načine koji nisu linearni 


Celebrating Forgetting: The Formation of Identities and Memories by Tarara in New 
Zealand" je ambiciozna knjiga koja istražuje odnose Hrvata (maorski Tarara) i Ma- 
ora, pojedinaca i zajednice, u Novom Zealandu te kako ti odnosi oblikuju identitet 
i sjećanja. To je dobro opisan i temeljito istražen migrantski fenomen, koji je bio 
predmet doktorske disertacije Senke Božić Vrbančić na Sveučilištu u Aucklandu. Dr. 
Senka Božić Vrbančić je mlada sveučilišna profesorica antropologije sada na austral- 
skom Sveučilištu u Melbourneu. Krajem 19. i početkom 20. stoljeća i Hrvati i Maori 
našli su se u globalnoj areni koja je odredila njihove identitete: Maori unutar Britan- 
skog Carstva a Hrvati unutar Austrougarskog Carstva. Maori su izgubili svoju zemlju 
i postupno se inkorporirali u europsku privredu, što je uzrokovalo lokalne migracije. 
Istodobno, zbog austrougarske politike prema južnoj provinciji Dalmaciji, brojne su 
hrvatske obitelji osiromašile te je počeo odlazak mnogobrojnih iseljenika u zemlje No- 
voga svijeta. Samo je mali broj njih završio na Novom Zelandu, obično na smolonos- 
nim poljima, na krajnjem sjeveru. Zbog gospodarskih interesa Britanskog Carstva za 
industriju kauri smole, nastala je kulturna realnost u kojoj su i maorski i hrvatski kopači 


* Celebrating Forgetting: The Formation of Identities and Memories by Tarara in New Zealand 

smole bili stereotipizirani zbog predrasuda. Mješovita društvena okupljanja i mješoviti 
brakovi između Maora i Hrvata postali su uobičajeni. Autorica se koristi jasnim i 
neposrednim jezikom te fenomen raščlanjuje temeljem složenih teorija s uporabom 
konkretnih primjera. Senka Božić-Vrbančić pristupa pitanju identiteta Maora i Hrvata 
zapravo na osebujan način, koji proističe iz činjenice da se, nakon vrsne etnografske 
naobrazbe i života u Hrvatskoj do 1996. godine odselila na Novi Zealand na izvorište 
maorsko-hrvatskih kulturnih veza. Snaga njene knjige nedvojbeno izbija od njezina 0s- 
obnog iskustva u poimanju identiteta s kojim se suočava. Ona polazi od šireg teorijskog 
pregleda, osobito djela Foucaulta, koje strukturira metodološki temelj kojem se vraća 
kroz cijelu knjigu. Proučavanje polazi od raznih izvora — službenih dokumenata iz 19. 
stoljeća, osobnih pisama i autobiografija, usmene predaje, njezino osobno viđenje, 
autentičnih ljudskih sudbina, muzejskih izložaba i nekoliko sekundarnih izvora osobito 
novija djela povjesničara. 
Autorica pokazuje svoju sposobnost kretanja, sintetiziranja, između raznih vrsta 
dokumentarističke građe i pokazuje visoku razinu pozornosti svakom pojedinom de- 
talju i svakoj pojedinoj životnoj priči što stvara začuđujuću značenjsku širinu knjige. 
Knjiga koristi etnografiju kao temelj istraživanja identiteta i sjećanja na zavičaj sa 
svojom vlastitom materijalnošću i povijesti (polja kauri smole) i može pokazati fluid- 
nost reminiscencija i osporenu prirodu tih lokacija. Na temelju široke lepeze teoretskih 
izvora uključujući i feminističke teorije, psihoanalize i post-kolonijalne teorije knjiga 
nudi kritiku teorija identiteta (koja bi mogla pretpostaviti da pojedinci i kulture “imaju' 
identitet ali i duboko političko određenje o tome kako identitet “vrijedi' kao sama bit 
politike i političke akcije). Fokus na odnose (kako između kultura tako i pojedinaca) 
pruža koristan analitički alat: dopušta autorici da pokaže kako se identiteti oblikuju sa- 
mim “kontaktom kojeg međusobno imaju. Na temelju povijesnih izvora te suvremenih 
rasprava o politici multikulturalizma i bikulturalizma ova knjiga pokazuje svoje viđenje 
kulturnog kontakta između Maora i Hrvata, kako bi osvijestila činjenicu da kolonijalna 
prošlost 1 dalje oblikuje sadašnjost ali na načine koji nisu linearni i koji tvore sam oblik 
fenomena u sadašnjosti. Posebno su dirljive priče o poljima kauri smole ponuđene u 
prvom dijelu doktorske disertacije, tj. knjige. Autorica u uvodu upućuje nato da ima 
više interesnih područja proučavanja što odražava fenomen samih temeljnih potki 
na kojima žive pojedinci i kolketivi. S obzirom na to da su polja kauri smole stvar 
prošlosti, “mjesta duhova, etnografija temeljena na takvim mjestima preuzima čudesnu 
ali snažnu formu: treba opisati mjesto koje više ne postoji, mjesto koje možemo rekon- 
struirati samo u sjećanjima. Ali ono “više nije" prošlost nego sadašnjost koja se iskazuje 
poput “ožiljaka na zemlji? kako kaže jedan Senkin ispitanik. Rad u rudarstvu je doveo 
Hrvate i Maore na polja kauri smole koji je oblikovao i samu zemlju. To povezivanje 
zemlje, sjećanja i identiteta snažno pokazuje kako se priče ovakvih mjesta i pojedinaca 
i zajednica ne mogu odvajati. To životno sažimanje prati rad i međusobne kontakte lju- 
di i mjesta. Jedno od zanimljivih obilježja Senkine knjige jest istraživanje spolnosti u 

kolonijalnim sredinama koje karakteriziraju miješani brakovi (osobito u 4. poglavlju). 
Zanimljivo je uočiti kako se takvi miješani brakovi idealiziraju. Jasno je na neki način 
kako kontakt između Maora i Hrvata jest i u službenim pričama prikazan kao nekakav 
oblik harmonije na temelju ideja o “obiteljskom skladu? među tim dvjema kulturama, 
Božić-Vrbančić pokazuje da je takvom prikazivanju cilj prikriti drugu stranu te po- 
vijesti: povijesti asimetrije, o odnosima snaga i nerazumijevanju. Taj argument potiče 
da shvatimo kako se priče koje kruže u javnoj upotrebi, ne samo o kulturama nego i o 
odnosima među kulturama, proizvode izmišljanje jednakosti među kulturama. Analiza 
filma Broken English u 7. poglavlju je vrlo sugestivna s obzirom na pomirbu: ljubav- 
na priča postane priča sklada među kulturama i odbijanje “problema* za promatrače. 
Bilo bi zanimljivo istražiti sjecište između idealizacije onoga što bi se moglo nazvati 
miješani brak i tabue o drugim oblicima međurasne intimnosti. Posebno pohvaljujemo 
autoricu doktorske disertacije, tj. knjige Senku Božić Vrbančić što je proizvela takav 
inteligentan, profinjen i originalan istraživački sklop koji će, vjerujemo, biti zanimljiv 
čitateljima. 

Senka Božić-Vrbančić daje vjerodostojnu raščlambu načina kako je sjeverni dio No- 
vog Zealanda, naseljen i Hrvatima i Maorima, postao mjesto otuđenosti zbog različitih 
uzroka. Za Hrvata to je mjesto bez povijesti i bez značenja u hrvatskoj kulturi; za 
Maore sjever je bogat mitologijom ali i procesom gubitka zemlje i kulturne otuđenosti 
kroz sustav školstva koji je dovelo do daljnje raspolućenosti. Njena studija o trima 
“muzejskim predstavljanima je naročito bogata i ona uvjerljivo ocrtava razlike između 
“dominantnog? ideološkog pogleda u muzej Matakohe i onaj subverzivno “dominantan? 
pogled u obiteljskom dućanu Jurline u poljima kauri smole i muzeja Yelash. Poanta 
knjige leži u argumentu da odnos Maora i Hrvata na sjevernim poljima kauri smole 
nije proizvod “bitne" sličnosti kultura — to romantično tumačenje autorica uspješno op- 
ovrgava. Odnos Maora i Hrvata više je proizvod činjenice što su se obje skupine našle 
u stanju privlačnosti i zbližile se zbog sličnog statusa (ne)moći u novozealandskom 
društvu. Istina, nije potpuno znanstveno jasno zašto tamo gdje postoje dvije skupine 
koje su ugnjetavane postoji prisila zbližavanja u pozitivni i produktivan odnos. Ima 
mnogo primjera u povijesti gdje je zajedničko tlačenje jednostavno pojačalo sukob 
između dvije skupine, budući svaka pokušava naći nekakav smisao za superiornost. 
Sukob između radničke klase katoličkih 1 protestantskih Iraca je samo jedan primjer. 
Ključni dio njene argumentacije je kontrast između oblikovanje identiteta dvije žene, 
obje kćeri miješanog braka Hrvata i Maora, Miri Simich i Mira Szaszy. One dvije raz- 
viju svoj identitet na različite načine, Mira žudi da postane Pakeha, Mira se vrlo rano 
identificira sa svojom maorskom krvi. Senka Božić-Vrbančić pokuša istančano objas- 
niti te razlike ali pri svakoj točki promatra njihove priče u kontekstu društvenih odnosa 
i širih odnosa moći. 

Summary 


THE IDENTITY OF THE TARARA IN 
NEW ZEALAND 


The subject of Senka Božić Vrbančić's doctoral dissertation is The Formation of Identi- 
ties and Memories by Tarara in New Zealand (Tarara is the Maori name for Croatians), 
recently published in Auckland as a separate book. The book brings a thoroughly re- 
searched and well described migrant phenomenon. Senka Božić Vrbančić is now a 
young university professor at the Australian University of Melbourne. On the basis of 
historical sources and contemporary deliberations concerning the policy of multicul- 
turalism and biculturalism this book gives a perception of cultural contact between the 
Maori and Croats on New Zealand, raising awareness of the fact that the colonial past 
continues to shape the present, but in non-linear ways. 


Resumen 


LA IDENTIDAD TARARA EN NUEVA 
ZELANDA 


Acaba de publicarse en Auckland (Nueva Zelanda) un libro cuyo tema es la disertacion 
doctoral de Senka Božić Vrbančić titulada: “The Formation of Identities and Memo- 
Ties by Tarara in New Zealand" o Formacidn de la identidad y recuerdos acerca de los 
Tarara (Tarara = Croatas en idioma Maori) en Nueva Zelanda. El libro analiza a fondo 
y explica muy bien el fenomeno migracional. La doctora Senka Božić Vrbančić es una 
joven profesora universitaria de antropologia. Actualmente dicta clases en la Universi- 
dad Australiana de Melbourne. En base a fuentes historicas y a recientes debates sobre 
la politica del multiculturalismo y biculturalismo, el libro expone su punto de vista so- 
bre los contactos culturales entre los Maories y los Croatas en Nueva Zelanda, a la vez 
que concientiza al lector de que el pasado colonial todavia sigue modelando el presente, 
pero de maneras que no son lineales. 

